
Nordul Californiei, autostrada 17 


— E mașina următoare... vine în mașina următoare, un Mercedes negru 
coupe model S500 — se-ndreaptă spre sud, exact așa cum am plănuit. 

Ghemuit în tufe, în ceața care se târa încetișor peste solul umed, bărbatul 
se străduia să audă glasul neliniștit printre pârâiturile walkie-talkie-ului său. 

— Am crezut că are un Porsche. 

— Conduce un Mercedes! se răsti glasul furios. Mai ai vreo nouăzeci de 
secunde. 

— Am înţeles. 

Cu ochii mijiţi, își concentră toată atenția asupra șoselei ce șerpuia 
printre canioanele și dealurile din această parte a Californiei. Prin ceață și 
neguri, auzi într-adevăr torsul lin al unui motor bine reglat. Da, automobilul 
suia panta. Se apropia. 

Ea se apropia. 

Inima îi bătea tot mai tare. Își amintea parfumul pielii ei. Privirea din 
ochii ei. Profunzimea trădării ei. 

Merita asta din plin, javra ipocrită! Îi părea rău doar că femeia n-avea să 
ştie niciodată cine fusese instrumentul morții ei. 

Adrenalina îi pulsa prin sânge. 

— Să nu ratezi, îl instrui glasul. E unica noastră Șansă. 

— Știu, ştiu. 

— Face o sută de miare. 

Face mult mai mult, se gândi el, dar nu zise nimic. Mult, mult tu ai mult. 

O să am grijă. 

Închise walkie-talkie-ul, îi strânse antena și-l îndesă într-un buzunar din 
interiorul jachetei. Transpiraţia îi furnica pielea capului Și i se prelingea pe 
ceafa, deși nu erau nici cinci grade în porţiunea asta de pădure. Își trase 
cagula peste fața deja vopsită cu negru Și începu să alerge peste covorul de 
frunze umede; vechii bocanci de armată erau încă rezistenți, iar costumul de 
camuflaj îi asigura o acoperire perfectă în noaptea încețoșată. 


Ramurile îl izbeau peste faţă. Aerul era rece și mirosea a pământ umed 
Și a încă ceva — propria lui teamă. Teama că va da greș. Teama că poate ea 
va supraviețui. Că va ajunge să râdă de el. 

Nu! Nici vorbă de așa ceva! 

Undeva în apropiere ţipă o bufniţă, abia auzindu-se peste bubuiturile 
inimii sale. Apoi un uruit de treaptă inferioară de viteză Și de motor greu... 
nu de Mercedes. Venea din direcția opusă. Simti cum i se usucă gura. 

Calm, îȘi reaminti când ieși din pădure în curba stabilită a șoselei. Se 
rugă cerului ca vehiculul celălalt, părea un camion, să fie la câțiva kilometri 
depărtare, apoi traversă asfaltul strecurându-se pe furiș ca un soldat de 
comando. Își privi ceasul. Încă treizeci de secunde. Blestematul de 
Mercedes se auzea mai aproape. Scrâșni din dinţi; văzu o fulgerare de 
faruri prin ceaţă Și printre copaci. 

Haide, nemernico, hai odată! 

Dinspre sud răsună mai sonor camionul — părea că are semiremorcă ȘI 
accelerează. Rahat! 

Bărbatul se ghemui pe Șoseaua îngustă, poziționându-se între 
serpentinele abrupte.  Concentrându-se, auzi  ţiuitul  cauciucurilor 
Mercedesului cântând pe asfaltul umed. Mai repede, îl îndemnă în gând Și 
miji ochii. Poţi s-ajungi înaintea camionului. Trebuie! 

Automobilul se auzea mai aproape. 

Bun! 

Își privi din nou ceasul și cadranul luminos îi număra practic bătăile 
inimii. Totul mergea așa cum fusese plănuit, cu excepția camionului. 
Numai câteva secunde... Își umezi buzele cu vârful limbii, anticipând 
momentul. 

Frânele scârţâiră în noapte. Se auzeau prea aproape. Prea aproape, fir-ar 
a naibii! Întoarse capul spre sud, către vuietul ce sosea. Motorul vehiculului 
cu optsprezece roţi ezită o clipă când șoferul schimbă viteza Și încetini. 

Toți mușchii îi erau încordați în timp ce asculta atent. Nu putea să riște 
un martor. Transpiraţia i se prelingea pe spinare. 

Putea să abandoneze. Mai era încă timp. 

Dar când ar mai fi avut altă șansă? 

O sută de miare. Și-i doar începutul. 

În plus, merită asta... Și practic ţi-a căzut în poală. 

Motorul camionului mugi sonor, reverberând prin pădurea de conifere și 


stejari. Un vehicul cu optsprezece roți care gonea în jos pe panta abruptă. 

În direcția opusă, Mercedesul, dacă informația primită era corectă, 
torcea urcând panta, iar șoferiţa habar nu avea că se apropia de moarte. 

Bărbatul răsufla acum în gâfâieli scurte. Ca/mează-te. Gândește-te că 
este un exercițiu — așa cum ai făcut cu ani în urmă, când erai în unitatea 
specială. Poţi s-o faci. Câteva secunde și poți pleca spre casă. Inima îi 
bătea ritmic; mâinile erau scăldate în sudoare sub mănușile mulate pe piele. 

Două faruri apărură de după curba de jos. Frânele camionului scârțâiră 
de sus. 

Acum! Sări în picioare și rămase în mijlocul benzii ce urca panta. 
Mercedesul acceleră, îl prinse în lumina farurilor, iar el dezveli oglinzile pe 
care Și le prinsese de curea. 

Șoferiţa călcă violent frâna. 

Cu un scârțâit, roțile Mercedesului se blocară. Automobilul viră la 
dreapta, intră pe pietrișul de pe acostament Și derapă. O întrezări pe femeie, 
cu o expresie îngrozită pe fața frumoasă, ţipând și trăgând de volan. Pe 
scaunul din dreapta ei mai era cineva. Rahat! Ar fi trebuit să fie singură. 
Fusese asigurat că va fi singură! 

Sări pe banda ce cobora. Evită cu numai câțiva centimetri să fie izbit de 
aripa mașinii germane. Se împiedică Și căzu. Oglinzile de pe curea se 
crăpară, împrăștiuind cioburi. La naiba! Nu mai avea timp să facă nimic. 
Icnind, se ridică în picioare. O luă la fugă. Spre pădure. 

Șlerge-o de-aici! 

Camionul apăru de după curbă, îl ţintui în farurile sale uriașe, inundând 
asfaltul umed cu o lumină aproape orbitoare. Sări și zări chipul panicat al 
șoferului. Avea barbă și era voinic, ca un urs; urla, fără să poată acoperi 
zbieretul frânelor. Optsprezece roți groase scârțâiră asurzitor, arzând 
cauciucul. Cabina se roti Și se îndoi din articulație la nouăzeci de grade faţă 
de remorcă. 

Rahat, rahat, rahat! Fugi! 

Se rostogoli peste parapet Și se năpusti spre adăpostul stejarilor și al 
brazilor înalţi. Ateriză brutal, glezna i se răsuci Și durerea îl arse fulgerător, 
dar nu se putea opri. Nu acum. Inima îi bubuia furios. Transpirația îi Șiroia 
pe faţă, pe sub mască. Cu coada ochiului văzu cum Mercedesul rașcheta 
parapetul de pe partea opusă a șoselei, lăsând în urmă o jerbă de scântei. Cu 
un zbieret de agonie, tabla lustruită se despică. 


Bărbatul alergă în jos pe deal și auzi geamătul metalului care cedă când 
Mercedesul lovi parapetul slăbit, apoi trecu prin el Și se repezi în copaci. 

Așa cum fusese plănuit. 

Însă camionul, blestematul de camion, scăpase de sub control și cobora 
acum pe deal. 

Bărbatul fugea, deși glezna îi urla de durere, iar plămânii îi luaseră foc. 
Tirul vuia în jos. Roţile erau blocate. Metalul tipa. Întreaga pădure se 
cutremură când monstrul pe optsprezece roţi trecu prin parapet, urmându-Și 
calea, un gigant metalic furios care-l urmărea, tone de metal contorsionat ce 
distrugeau totul în cale. Cu inima bubuindu-i, bărbatul încercă să iuțească 
ritmul picioarelor. Tirul mugi. 

Fugi, fugi! Glezna îl durea îngrozitor Și plămânii erau gata să explodeze. 

Se rostogoli, ignorând agonia tendoanelor vătămate, și alergă în zigzag 
printre copaci. Unde naiba era Jeepul lui? Unde? Încercă disperat să evite 
traiectoria monstrului ucigaș, blocat ca un briceag pe jumătate deschis. 
Plonjă cu capul înainte peste un buștean căzut, după care se strădui să se 
ridice dintre ramurile ţepoase ale rugilor de muri ce i se agățaseră de haine. 
Spera cu disperare să poată ajunge la timp în Jeep, să plece și să se 
îndepărteze de dezastru. 

Solul se cutremură. 

Picioarele îi zburară de sub el și se prăbuși cu faţa în jos pe pământ. 

Ca un fulger orbitor, un glob de foc se ridică dintre copaci, dilatându-se 
apoi roșu-strălucitor Și portocaliu. Noaptea se transformă brusc în zi. 

Vuiete chinuite, oribile, agonizatoare ce aveau să-l bântuie de-a pururi 
sfredeliră văzduhul când camionul explodă și scânteile căzură ca ploaia 
peste pădure, pârlindu-i părul, cagula și jacheta. Printre copaci răbufni 
fumul, mirosind a motorină Și cauciuc ars. Preţ de o clipă, bărbatul crezu că 
o să moară. 

Dumnezeu era martor că o merita. 

Apoi își zări mașina. De parcă îi fusese adusă direct din infern, în 
lumina sălbatică a flăcărilor, își văzu Jeepul din ale cărui geamuri fumurii 
se reflectau văpăi roșii ca sângele. Era acolo unde-l lăsase, pe drumul 
forestier abandonat. 

Se ridică, clătinându-se, trase fermoarul buzunarului Și bâjbâi după chei. 
Ajunse la mașină Și deschise portiera. Reușise. Aproape. Fumul îl îneca 
atunci când se aruncă înăuntru. Tremura din tot corpul Și glezna îi pulsa, dar 


întoarse cheia și motorul porni. Pădurea era scăldată într-o lumină 
nepământeană. Ca precauție, păstră cagula pe cap Și trase portiera, 
închizând-o. 

Băgă în viteza întâi Și acceleră. Roţile se învârtiră în gol în făgașele 
săpate în noroi. 

— Haide, haide! 

Jeepul zvâcni în faţă. Se legănă. Noroiul zbura de sub roți. 

La naiba, avea nevoie de o ţigară. Trebuia neapărat să fumeze. 

În cele din urmă, blestematele de roţi făcură priză cu solul. Privi în 
oglinda retrovizoare Și văzu urmările, foc și fum, ridicându-se în vălătuci 
prin noaptea ceţoasă. 

E moartă. Ai omorât-o. I-ai trimis sufletul ca smoala drept în iad. 

Și o merita din plin! 

Deschise radioul. Prin difuzoare, pulsând peste țiuitul motorului 
Jeepului, glasul lui Jim Morrison cânta cunoscutele versuri: 

Come on baby, light my fire... 

Da, da, cum să nu! Căţeaua n-avea să mai stârnească niciodată pasiunea 
cuiva. 


CAPITOLUL 1 


Nu putea să vadă, nu putea să vorbească, nu putea... oh, Doamne, nu 
putea să-și miște mâna. Încercă să deschidă ochii, dar pleoapele nu i se 
clinteau. Cântăreau o tonă Și păreau lipite peste ochii ce ardeau cu o durere 
îngrozitoare, arzătoare. 

— Doamna Cahill? 

Doamna Cahill? Simţi o atingere, degetele reci ale cuiva pe dosul mâinii 
el. 

— Doamna Cahill, mă puteți auzi? 

Vocea era feminină, blândă și suna de parcă venea de la foarte mare 
distanţă... atât de departe, dintr-un punct aflat dincolo de durere. Eu? Eu 
sunt doamna Cahill? Ceva nu era în regulă, dar nu știa ce anume. 

— A sosit soţul dumneavoastră, să vă vadă. 

Soțul meu? Dar eu n-am... oh, Doamne, ce mi se-ntâmplă? Înnebunesc? 

Degetele se îndepărtară și femeia care vorbise oftă adânc. 

— Îmi pare rău, nicio reacţie. 

— Este-n spitalul ăsta de aproape Șase săptămâni. 

Noul glas aparținea unui bărbat. Vorbea apăsat. Dur. Nemulțumit. 

— Șase săptămâni, pentru numele lui Dumnezeu, și n-a dat niciun semn 
de revenire. 

— Nu-i adevărat. Acum respiră singură, am observat mișcări ale globilor 
oculari în spatele pleoapelor, a tușit și a încercat să caște — iar toate astea 
sunt semne bune, sunt indicii că nu există leziuni ale trunchiului cerebral... 

Dumnezeule, ei vorbesc despre leziuni cerebrale! 

— Atunci de ce nu se trezește? întrebă bărbatul. 

— Nu știu. 

— La naiba, zise el mult mai încet. 

— Trebuie să-i acordăm timp, vorbi femeia cu blândeţe. Nu putem fi 
siguri, bineînţeles, dar există chiar posibilitatea ca ea să ne audă acum. 

Da, da, vă pot auzi, dar eu nu sunt doamna Cahill. Nu sunt căsătorită Și 
mor de durere. Pentru Dumnezeu, să m-ajute cineva! Dacă ăsta-i un spital, 
trebuie s-aveți codeină sau morfină sau... sau măcar o aspirină. Se simți 
învăluită în ceață și dori să-i cedeze cu totul, să nu simtă iarăși nimic. 


— Marla? Sunt eu, Alex. 

Glasul baritonal era mult mai aproape. Mai răsunător. Ca Și cum ar fi stat 
la numai câţiva centimetri depărtare. Simţi din nou o apăsare pe braţ când 
bărbatul o atinse Și ar fi vrut să-l anunţe că-l auzea, însă nu se putea mișca 
deloc. Mirosul de colonie o izbi Și, instinctiv, simţi că era scumpă. Totuși 
cum ar fi putut ști așa ceva? Degetele ce-i atingeau pielea erau netede, 
mătăsoase... Degetele lui Alex. Degetele soţului ei. 

Dumnezeule, de ce nu-și putea aduce aminte? 

Se strădui să-și amintească fața lui, culoarea părului, lățimea umerilor, 
măsura pantofilor, orice detaliu, oricât de banal, însă nu izbuti. Glasul nu-i 
trezea amintiri. Percepu un iz slab de fum care-l înconjura atunci când 
mâneca lui atinse încheietura ei Și îi simţi lâna aspră a sacoului, dar numai 
atât. 

— Tubito, te rog, trezește-te. Îți ducem dorul — și eu, și copiii... 

Glasul i se întrerupse, gâtuit de emoție. 

Copiii? 

Nu! Era imposibil ca ea să aibă copii Și să n-o știe. Sau era posibil? 
Chiar dacă zăcea pe jumătate sedată Și în comă pe un pat de spital, o femeie 
ar fi trebuit să știe imediat așa ceva. Cu siguranţă că intuiţia, instinctul 
animalic al femelei din ea ar fi știut că era mamă. Prizonieră, nemișcată, în 
bezna asta, nu Ştia nimic. Dacă ar fi putut măcar deschide ochii... Și totuși 
căldura confortabilă a acestei stări de inconștienţă era seducătoare... În 
curând avea să-și amintească... Era doar o chestiune de timp... 

Fiori reci de groază o trecură pe Șira spinării când își dădu seama că nu- 
Şi putea aminti nici măcar o singură clipă din anii ce însemnau viaţa ei. De 
parcă nici n-ar fi existat. 

E un coșmar. Asta-i singura explicație. 

— Marla, te rog, trezește-te. Întoarce-te la mine, la noi, Șopti răgușit 
Alex Și, în adâncul inimii ei, femeia dori să simtă ceva, o frântură de emoție 
pentru străinul acela fără chip care susținea că era partenerul ei de viaţă. 

Degetele lui netezi se împletiră printre ale ei și femeia simţi o presiune 
pe dosul palmei — o strângea ușor tubul perfuziei. Dumnezeule, era de-a 
dreptul patetic, ca o scenă desprinsă dintr-un film siropos despre al Doilea 
Război Mondial! 

— Cissy îţi duce dorul, și micul James... 

Glasul bărbatului se frânse din nou Și ea încercă să dezgroape măcar un 


firicel de tandreţe din subconștient, o fărâmă de iubire pentru bărbatul 
acesta pe care nu-l putea vedea și pe care nu și-l putea reaminti. Vidul care 
era trecutul ei nu-i oferea niciun indiciu despre aspectul lui Alex Cahill, 
cum îşi câștiga existența sau cum făcuse dragoste cu ea... cu siguranță, 
asta ar fi trebuit să-și amintească. Și ce era cu copiii ei? Cissy? James? Prin 
minte nu-i fulgeră nicio imagine de ţânci angelici, rumeni în obraji Și cu 
năsucuri umede, ori de adolescenți deșiraţi, luptându-se cu ravagiile acneei, 
dar apoi începu să se scufunde. Poate că-i puseseră ceva în perfuzie, pentru 
că se simţea detașându-se de corp... plutind... Trebuia să se concentreze. 

— Cât va mai dura? întrebă bărbatul, desprinzându-și mâna din a ei. 

— Nimeni nu poate spune. Vindecarea unor asemenea traume durează, 
răspunse asistenta ȘI vocea 1 se auzi de la mare depărtare, ca printr-un tunel. 
Comele durează uneori numai câteva ore, însă alteori... mult mai mult. Zile. 
Săptămâni. Nimeni nu poate să prezică. Ar putea dura chiar Și mai mult... 

— Ajunge! o întrerupse Alex. Așa ceva nu se va întâmpla. Se va trezi. 

Glasul îi era ca de oţel. Era un bărbat obișnuit să dea ordine. 

— Marla? 

Probabil că se întorsese din nou spre pat, deoarece vocea îi era mai tare. 
Nemulțumită, nerăbdătoare. 

— Pentru Dumnezeu, nu mă poţi auzi? 

Se strădui din toate puterile să se miște. N-a putut. Era ca Și cum ar fi 
fost legată de pat, țintuită de salteaua cu cearșaturi scrobite și 
inconfortabile. Nu putea să clintească nici măcar un deget, totuși asta nu 
conta... 

— Vreau să vorbesc cu doctorul. 

Alex era tăios. Energic. 

— Nu văd niciun motiv pentru care să n-o pot lua acasă, pentru a fi 
îngrijită acolo. Pot să angajez tot personalul necesar. Infirmiere, asistente, 
sanitari. Orice este necesar. În casă există loc arhisuficient pentru asistenţă 
medicală non-stop. 

Urmă o pauză lungă și Marla simți dezaprobare nerostită din partea 
asistentei — de fapt, era doar presupunerea ei că femeia era o asistentă — 
când se strădui să-și miște o parte a corpului pentru a le arăta că putea să 
audă în ciuda durerilor. 

— O să-l anunţ pe domnul doctor Robertson că doriți să vorbiţi cu el, 
zise asistenta cu glas care nu mai era protector Și răbdător, ci devenise ferm, 


profesional. Nu sunt sigură că este acum în spital, dar voi avea grijă să 
primească mesajul. 

— Te rog! 

Marla își pierdu din nou cunoștința și pierdu secunde, poate chiar 
minute. Ca printr-o ceaţă inertă, auzi iarăși voci ce-i întrerupseră somnul. 

— Cred că doamna Cahill ar trebui să se odihnească acum, spunea 
asistenta. 

— Nu rămânem mai mult de un minut. 

Un alt glas feminin. Mai vârstnic. Rafinat. Plutea, suprapunându-se peste 
sunete de pași sacadați și apăsați, în dezacord cu vârsta vocii. 

— Suntem din familie și aș dori să rămân câteva clipe singură cu fiul 
meu Și cu nora mea. 

— De acord, însă pentru binele doamnei Cahill, vă rog să nu staţi mai 
mult. 

— Așa vom face, draga mea, încuviinţă femeia mai vârstă și Marla simți 
o atingere de piele uscată și rece pe dosul palmei. Haide, Marla, trezește-te! 
Cissy Și micul James îți duc dorul și au nevoie de tine. Urmă un chicotit, 
apoi: Deși detest s-o admit, Nana nu-i tocmai la fel ca mama lor. 

Nana? Bunică? Soacră? 

Se auzi un foșnet de haine, apoi tălpi silenţioase traversară podeaua Și se 
deschise o ușă — probabil că asistenta plecase. 

— Uneori mă-ntreb dacă se va mai trezi vreodată, mormăi Alex. 
Dumnezeule, am nevoie de-o ţigară. 

— Trebuie să ai răbdare. Marla a suferit un accident oribil, după care au 
urmat chinurile operațiilor chirurgicale. Se vindecă încet. 

Doamne Dumnezeule, totuși ea de ce nu-și putea aminti nimic? Urmă alt 
suspin prelung Și serios Și o atingere blândă de degete pe dosul mâinii 
Marlei. Un norișor de parfum... îl putea recunoaște, totuși nu-i putea 
atribui un nume. 

De ce se afla în spital? Despre ce fel de accident vorbeau? Marla se 
strădui să se concentreze, să se gândească, însă efortul nu-i provocă decât o 
durere îngrozitoare de cap. 

— Sper doar să nu fi rămas desfigurată, urmă femeia vârstnică. 

Cum? Desfigurată? Dumnezeule, nu! Desfigurată? Pentru o secundă, 
Marla fu smulsă din negura în care zăcea. Gâtul, deja scorojit de sete, 
aproape că i se strangulă de frică Și-și simți stomacul parcă răsucit Și legat 


cu gumilastic. Se strădui să-și amintească cum arăta, dar nu conta... Inima 
îi bubuia de spaimă. Cu siguranță că cineva urmărea undeva monitoarele Și 
putea să vadă că era conștientă, că răspundea, totuși nu auzi pași repezi 
intrând pe ușă și nimeni nu strigă: Reacționează! Uitaţi, se trezește! 

— A avut medicii cei mai buni din stat. Poate... poate că n-o să arate așa 
cum ne așteptăm, dar va fi bine, va fi frumoasă. 

Alex încerca parcă să se convingă singur de ceea ce spunea. 

— Așa a fost mereu, răspunse femeia care-și spusese Nana. Să știi, 
Alexander, că uneori frumuseţea unei femei poate fi un blestem. 

Bărbatul care era soțul ei râse stânjenit. 

— Nu cred că ea ar fi de acord. 

— Nu, bineînţeles. Dar n-a trăit destui ani ca să-nţeleagă asta. 

— Mă-ntreb pur Și simplu ce-și va aminti când se va trezi. 

— Sper că totul, zise Nana, dar în cuvintele ei exista o încordare, o 
neliniște evidentă. 

— Da, timpul va spune. 

— Avem realmente noroc că n-a murit în accident. 

După o ezitare foarte scurtă, soțul ei răspunse: 

— Şi încă ce noroc! Nici măcar n-ar fi trebuit să fie la volan. Ce naiba, 
abia ieșise din spital. 

Alt spital? Totul redevenea înceţoșat, cuvintele se auzeau ca prin apă. 
Oare auzise bine? 

— Sunt foarte multe întrebări, șopti soacra ei. 

Da, foarte multe, dar eu sunt prea obosită ca să mă gândesc la ele 
acum... sunt foarte obosită. 

x kK k 

Fluierând ascuţit spre câinele lui șchiop, Nick Cahill opri motorul 
vasului Notorious Și aruncă o parâmă în jurul priponului înnegrit de pe doc, 
unde-și amara barca de pescuit. 

— Haide, Durule, hai acasă, rosti el peste umăr, în vreme ce barca se 
legăna pe valurile din Golful Oregon. 

Ploaia cădea din cerul plumburiu Și vântul se întețise, astfel că stropii îi 
biciuiau fața. Creste înspumate dansau în contrapunct cu pescărușii ce 
dădeau roată pe cer, țipând. Izurile distincte de motorină, lemn putred și 
sare se amestecau în aerul vântos de noiembrie din Oregon. 

Ridicându-și gulerul jachetei, Nick luă găleata cu crabi vii Și păși pe 


chei tocmai când câinele ţâșni pe lângă el ca un fulger alb-negru. Durul, o 
corcitură de ciobănesc, ateriză pe scândurile lunecoase Și, cu labele trosnind 
la încheieturi, sui scara către parcarea de pe promontoriu. Nick îl urmă mai 
încet, pe lângă stâlpii deformaţi, acoperiți de scoici Și strangulaţi de alge. 

— Te caută cineva, mormăi Ole Olsen, bătrânul excentric din fereastra 
magazinului de momeli aflat pe palierul intermediar al scării. 

Arătă din bărbie spre vârful treptelor, dar fără să ridice ochii la Nick, ci 
continuând să lege o muscă, așa cum făcea mai mereu. 

— Pe mine? se miră Nick. 

În cei cinci ani de când era aici, nimeni nu trecuse vreodată prin port să-l 
caute. 

— Da, așa a zis. 

Așezat pe taburetul său, înconjurat de momeli și de lăzi frigorifice în 
care ținea râme Și Royal Crown Cola, Ole era un reper fix al portului de 
pescari. Chiștocul stins al unei ţigări îi era înfipt mereu într-un colţ al gurii, 
un cerc de păr roșu, care începuse să încărunţească, îi înconjura creștetul 
chel al capului, iar pliuri de piele îi ascundeau ochii mai eficient decât 
ochelarii cu lupe integrate pe care-i purta cocoţați pe vârful nasului. 

— l-am spus c-o să lipsești ceva vreme, dar a zis c-așteaptă. Reteză cu 
dinții un capăt de fir și examină o bucăţică de puf portocaliu care acoperea 
un cârlig și pe care urma s-o transforme în curând într-o muscă pentru 
somoni. M-am gândit că dacă vrea s-o facă n-am cum să-l opresc. 

— Cum îl cheamă? 

— N-a zis, da” o să-l vezi imediat. 

Ole ridică în cele din urmă ochii și privi peste jumătăţile de lentile ale 
ochelarilor. Cu chipul încadrat de rafturi cu ţigări, tabele de maree și zeci 
de muște colorate pe care le legase chiar el, adăugă prin fereastra deschisă: 

— Nu-i de pe-aici. Mi-am dat seama imediat. 

Umerii lui Nick se încordară. 

— Mulţam. 

— Cu plăcere, zise Ole și încuviinţă scurt din cap în aceeași clipă în 
care Durul lătră ascuţit. 

Nick sui scara Și traversă întinderea acoperită cu pietriș pe care 
camioane, trailere Și rulote parcaseră fără a ţine seama de vreo regulă. În 
mijlocul lor, arătând ca proverbialul diamant scânteind într-un morman de 
pietre, se afla un Jaguar argintiu, al cărui motor torcea încet; plăcuţele de 


înmatriculare din California anunțau un intrus din sud. Motorul se opri 
brusc. Portiera șoferului se deschise și ieși un bărbat înalt în costum cu 
vestă, pantofi brogue lustruiţi Și pardesiu. 

Alex Cahill în carne Și oase. 

Grozav. Pur Și simplu... grozav. 

Își alesese o zi tare a naibii să apară. 

— Era Și timpul, rosti Alex de parcă așteptase de multe ore. Am crezut 
că poate ai murit acolo. 

Arătă din bărbie, scurt, către ocean. 

— N-ai avut noroc de data asta. 

— Poate data viitoare. 

— Poate. 

Ochii pătrunzători ai lui Alex, mai mult cenușii decât albaștri, fulgerară. 

— AȘadar, tot un ticălos obraznic ai rămas. 

— Mă perfecționez. Nick nu se sinchisi să zâmbească. N-aș vrea să 
dezamăgesc. 

— Rahat, Nick, asta-i tot ce-ai făcut mereu. 

— Probabil. 

Într-o fracțiune de secundă, Nick trase concluzia că probabil murise 
mama lor. Nu ar fi existat niciun alt motiv pentru care Alex să se fi deranjat 
într-atât încât să-Și tocească, oricât de puțin, anvelopele lui de trei sute de 
dolari. Și totuși gândul acela era greu de crezut. Eugenia Haversmith Cahill 
era cea mai dură femeie care pășise vreodată pe planeta asta pe tocuri înalte 
de zece centimetri. Nu! Se răzgândi imediat. Nu se putea ca mama lor să fi 
murit. Eugenia avea să trăiască mai mult decât ambii ei fii. 

Continuă să meargă spre camioneta sa Și puse găleata în benă, alături de 
trusa de scule și roata de rezervă. În jurul parcării, un gard cândva vopsit și 
brazi contorsionaţi de anii de vânt Și ploi formaseră o baricadă fragilă ce 
separa portul de un magazin de antichități cu ferestrele astupate cu scânduri 
care fusese închis în cei cinci ani de când Nick locuia în Devil's Cove. 

Alex își înfundă pumnii în buzunarele pardesiului care avea probabil 
eticheta vreunui designer la modă de care Nick nu auzise niciodată. Și nici 
nu-i păsa. Totuși era vorba despre ceva. 

— Uite care-i treaba, zise Alex, am venit aici fiindcă am nevoie de 
ajutorul tău. 

— De ajutorul meu? repetă fratele lui cu un surâs sceptic. Poate c-ar 


trebui să fiu măgulit. 

— E ceva serios. 

— Bănultesc. 

— E vorba de Marla. 

Nemernicule! Sub pielea ponosită a jachete: sale, umerii lui Nick se 
gârboviră. Indiferent despre ce era vorba nu avea să se lase fraierit. În 
niciun caz de Marla. 

Niciodată n-avea să se mai întâmple asta. 

— A suferit un accident. 

Nick simţi un ghem în stomac. 

— Ce fel de accident? 

Nick își încleștase maxilarele atât de tare, încât îl dureau. Nu avusese 
niciodată încredere în fratele lui mai mare. Și dintr-un motiv bine întemeiat. 
De când îl știa, Alex Cahill slujise altarul dolarului, îngenunchease ori de 
câte ori auzise o cotă NASDAQ și-și prezenta frecvent omagiile sfinților 
protectori ai orașului San Francisco, elita numită „de bani gata”. Iar asta era 
de două ori mai valabil pentru frumoasa Și arivista lui soție, Marla. 

Fratele său nu era decât un memento amar al propriului său flirt cu 
Dolarul Atotputernic. Și cu Marla. 

— E rău, Nick... zise Alex și lovi o pietricică rotundă cu vârful 
pantofului lustruit. 

— Dar trăiește. 

Trebuia să știe măcar asta. 

— Abia. În comă. Este... ei bine, s-ar putea să nu reziste. 

Stomacul lui Nick se chirci și mai mult. 

— Atunci de ce ești aici? N-ar trebui să fii alături de ea? 

— Am fost. Dar... N-am știut cum altfel să dau de tine. Nu mi-ai 
răspuns la mesaje ȘI... ei bine... 

— Nu citesc prea des e-mailurile. 

— Asta-i una dintre probleme. 

— Doar una. 

Nick se rezemă de aripa înnoroită a Dodge-ului, spunându-și să nu se 
lase păcălit. Fratele lui era un ticălos convingător, un bărbat care putea, cu 
un zâmbet aparent sincer, cu o strânsoare fermă de mână Și cu o privire 
studiată, să scoată vesta de salvare de pe cineva care se îneca. Mai mare 
decât Nick cu trei ani, Alex era Șlefuit, rafinat și educat la Stanford. Pentru 


lucrarea de licenţă studiase la Harvard, unde învățase toate chițibușurile 
legii. 

Nick nu se sinchisise cu așa ceva. 

— Ce s-a-ntâmplat? întrebă el acum, străduindu-se să rămână calm. 

— Accident de mașină. 

Spre meritul lui, Alex izbuti să pălească în ciuda pielii bronzate. Băgă 
mâna în buzunarul pardesiului, scoase un pachet de ţigări Și-i oferi una lui 
Nick, care clătină din cap, deși i-ar fi plăcut să simtă fumul umplându-i 
încet plămânii, ameţeala ușoară pe care i-o dădea nicotină. 

Alex își aprinse bricheta Și inhală profund. 

— Marla conducea mașina altei femei. Asta s-a-ntâmplat acum Șase 
săptămâni, în dealurile de lângă Santa Cruz, pe o porțiune mizerabilă de 
șosea. Era însoţită de proprietara Mercedesului, Pamela Delacroix. 

Urmă o pauză. Un oftat adânc, care exală fum. O șovăială suficient de 
lungă cât să indice alte vești proaste. Nick își adună forţele. În aceeași 
clipă, în parcare apăru în viteză un Jeep decapotabil murdar, care împroșcă 
apa din toate băltoacele înainte de a derapa, oprindu-se lângă parapet. Doi 
tineri gălăgioși de vreo douăzeci de ani coborâră Și luară din spate undițe, 
lansete Și o geantă frigorifică. Coborâră zgomotos scara. 

— Continuă, se adresă Nick fratelui său. 

— Din păcate, Pam a murit. 

Un fior de răceală îl străbătu pe Nick. 

— Dumnezeule! 

— A fost omorâtă pe loc. A fost implicat un alt vehicul, un camion cu 
remorcă ce mergea în direcţia opusă. Şoferul lui, Charles Biggs, se afla de 
Șaisprezece ore la volan și se zice că ar fi fost pe metadonă sau pe niște 
droguri din astea. Cine poate ști? Poliția nu spune nimic. E posibil ca 
șoferul să fi adormit la volan. Nimeni nu știe cu certitudine. Doar Biggs, iar 
el este în secția pentru arși. Arsuri pe mai bine de șaizeci la sută din corp, 
plus leziuni interne. Este un miracol că mai rezistă, dar nimeni nu se 
așteaptă să scape cu viaţă. 

Nick își șterse ploaia de pe faţă și se uită spre ocean. 

— Însă Marla a scăpat. 

— Dacă-i poţi spune așa. 

— Fir-ar să fie! 

Nick simţi acum acut nevoia unei ţigări. Își înfundă adânc pumnii în 


buzunarele jachetei Și se avertiză în gând să nu-și creadă fratele. Fiind mai 
mare Și mai isteţ, Alex se amuzase în copilărie să-și bată joc de naivitatea 
lui. Întotdeauna avusese de plătit un preţ. Iar azi suspecta că va fi la fel. 

— Așadar, șoferul a dormit la volan și tirul a intrat pe banda Marlei? 

— Asta-i una dintre ipoteze. Alex trase din Marlboro. Poliţia și 
companiile de asigurări o investighează. Au trebuit să închidă Șoseaua. 
Vehiculele nu s-au ciocnit între ele, cel puţin așa cred ei. Mercedesul a 
ajuns de o parte a șoselei, iar tirul de cealaltă parte, pe coasta dealului. 
Ambele vehicule au trecut prin parapete, ambele s-au lovit de copaci, dar 
camionul a explodat înainte ca șoferul să poată ieși din cabină. 

— La naiba, mormăi Nick. Amărâtul... 

Alex pufni scurt, aprobator. 

— Spitalul a roit de polițiști, care au pus întrebări tuturor Și au așteptat- 
o pe Marla să-și revină, ca să povestească Și versiunea ei. Făcu o grimasă 
posomorâtă spre apele golfului. Bănuiesc că ar putea fi acuzată de omor 
prin imprudențţă, dacă ea a intrat pe sens invers. N-am... încă n-am avut 
acces la aspectele legale. Deocamdată. Asta... e... în fine, e un coșmar. E 
foarte greu pentru toți. 

În privinţa asta, Nick îl credea. Dacă situaţia n-ar fi fost așa, Alex n-ar fi 
făcut niciodată drumul până aici. La naiba! Ploaia îi curse pe faţă când 
deschise portiera camionetei, întinse mâna, găsi resturile unui six-pack de 
Henry's, smulse o cutie de bere din gulerul comun de plastic Și i-o aruncă 
lui Alex, apoi își deschise Și el una. 

— Dacă Marla scapă cu viață... 

— Dacă, Alex? Dacă? Ea este femeia cea mai puternică pe care o 
cunosc. O să scape cu bine. Ce naiba, n-o înmormânta deja! E soţia ta! 

O clipă de tăcere. Acuzaţii nerostite. Amintiri ce nu aveau niciun drept 
să fie evocate — seducătoare, erotice Și arzător de intense. Nick își simți 
gâtul uscat, aproape scorojit pe dinăuntru. Vântul îi biciuia fața. Bău cu 
lăcomie, în timp ce Durul îi scâncea la picioare. Însă gândurile lui porniseră 
deja după colţurile întunecate pe care le evitase atâția ani, pe poteca îngustă 
ce ducea direct la soția fratelui său. Apărură imagini interzise, imagini tabu 
ale unei femei superbe, cu râs melodios și sclipiri neastâmpărate în ochi. 
Auzi clipocitul blând al apei pe cheiul de jos și traficul de pe autostradă, 
mugetul surd al oceanului ce izbea coasta de cealaltă parte a digului, 
tipetele pescărușilor Și totuși nimic nu era la fel de sonor ca bubuiturile 


inimii sale. 

Nick încuviinţă din cap spre Alex, încurajându-l să continue. Mai trase o 
înghițitură, străduindu-se, dar nereușind, s-o alunge pe Marla din minte. 
Ploaia îi picura de pe vârful nasului. Se gândi să-i propună lui Alex să stea 
în camionetă, dar n-o făcu. 

— Dacă ea scapă, atunci există o probabilitate să nu-și mai amintească 
nimic sau ca porțiuni din memorie să fie pierdute. Eu nu-nţeleg foarte bine 
treaba cu amnezia, dar e ciudată. De-a dreptul stranie. 

Alex fuma în ploaie Și părea că ignoră faptul că se uda până la piele. 
Părul Şaten îi era lipit în Șuviţe pe scalp, iar pantofii din piele italenească 
se îmbibau cu ploaia de Oregon din balta care i se formase la picioare. 

— Dumnezeule, Nick, ar trebui s-o vezi. Sau poate că nu... Glasul lui 
Alex tremură evident Și el șovăi o secundă, trăgând cu atâta nesaţ din 
Marlboro, încât vârful ţigări se înroși în lumina slabă. N-ai recunoaște-o. 
Eu n-am recunoscut-o Și trăiesc cu ea de aproape cincisprezece ani. 
Dumnezeule! Suflă fumul printr-un colț al gurii, deschise cutia de bere și 
bău adânc. Era atât de frumoasă... adică, îți aminteșt Și tu... 

Glasul 1 se frânse, ca măcinat de durere. 

Nick nu-l credea Și, sorbindu-și berea, încercă să alunge imaginea unei 
femei care aproape îi distrusese viaţa. Se uită la podul suspendat ce trecea 
peste gâtul îngust al golfului și permitea traficului să se desfășoare de-a 
lungul coastei neregulate a Oregonului, graţie autostrăzii 101, dar în minte 
o vedea pe Marla... Marla cea superbă, mereu gata să se distreze Și să râdă. 

— Cu excepţia pierderii de memorie, va fi bine? 

— Vrei să zici cu excepția faptului că nu va mai arăta la fel? 

— Nu contează. 

— Pentru ea va conta. 

Nick pufni. 

— Vă puteți permite chirurgie estetică. Eu mă refer la leziuni cu efecte 
mai grave. 

— Nu știm. 

— ȘI-ȘI va recâștiga până la urmă memoria? 

Alex ridică din umeri Și privi spre ocean. 

— Așa sper. 

Pentru o fracțiune de secundă, doar cât o bătaie de inimă, Nick simţi un 
fior mărunt de milă pentru soția fratelui său. 


— Timpul ne va lămuri. 

— AȘa zic el. 

— Dar va fi schimbată. 

— Păcat, rosti el sarcastic în timp ce studia pietrișul saturat de apă și 
bălțile noroioase ce începuseră să curgă în pârâiașe spre faleză. 

— Aşa este. 

Nick termină berea, strivi cutia în pumn Și o aruncă în bena camionetei. 
Imaginea Marlei îi reveni în minte pe aripi interzise. Alex nu exagera. 
Marla Amhurst Cahill era o femeie superbă. Seducătoare. Nebunatică. 
Incredibil de sexy. Cu o piele mătăsoasă, arzătoare sub degetele unui bărbat, 
Și un zâmbet ademenitor ce o făcea de rușine pe Marilyn Monroe. Avea arta 
de a se insinua în sângele unui bărbat și de a dăinui acolo. Ani la rând. 
Poate pentru totdeauna. 

Nick se întoarse brusc. 

— Treci la subiect, Alex. De ce-mi spui toate astea? 

— Pentru că faci parte din familie. Ești singurul meu frate... 

— Rahat. 

— Am crezut că vrei să afli. 

— Nu-i numai atât, rosti Nick convins. Altfel n-ai fi venit cu mașina 
tocmai până aici... Și după Șase săptămâni. 

Alex încuviinţă lent din cap Și colțurile gurii i se strânseră într-o grimasă 
ce trăda îngrijorare. 

— Ea este... nu poate să vorbească, maxilarele i-au fost prinse cu sârme 
Și nu s-a trezit, dar a gemut Și a încercat să spună câteva cuvinte. Inspiră 
adânc, cutremurându-se din tot corpul. Singurul cuvânt pe care l-am înțeles 
a fost „Nicholas”. 

— Hai, lasă-mă. 

Briza izbi faţa lui Nick, care se simţea furios. 

— Are nevoie de tine. 

— Ea n-a avut nevoie niciodată de nimeni. 

— Noi am crezut... 

— Noi? 

— Mama ȘI cu mine, ȘI... în sfârșit, am spus-o Și medicilor. Am crezut 
că tu ai putea s-ajungi la ea. 

— Tu și mama, mormăi Nick. Rahat! 

— Merită o încercare. 


Nick privi către chei, unde ambarcațţiunile păreau deprimante, bărcuţe 
mici cu pânze, cu catarge scheletice, care se ridicau ca zeci de degete osoase 
în rugăminți disperate către un cer indiferent. Gândul de a o revedea pe 
Marla îl strângea de beregată. 

Și îi intră în minte sfredelitor. 

Alex își aruncă ţigara pe pietriș, unde sfârâi Și se stinse lângă cauciucul 
unui Buick vechi. 

— Mai e ceva, zise el. 

— Altceva? 

Acum vine adevărul, se gândi Nick neliniștit și simţi că fusese păcălit și 
lăsase ca laţul familiei să-i fie trecut peste cap. 

— Am nevoie de o favoare din partea ta. 

— Alta? Pe lângă vizitarea Marlei? 

— Aia nu-i o favoare, ci o obligație. 

Nick ridică din umeri. N-avea chef de discuţii în contradictoriu. 

— Spune. 

— E vorba de afacere... Din cauza accidentului, am probleme cu 
concentrarea, pentru că-mi petrec tot timpul la spital cu Marla. Iar când nu 
sunt acolo, trebuie să mă ocup de copii. 

— „Copii”? repetă Nick. La plural? 

— Ah, poate că n-ai Știut, da. Cu câteva zile înainte de accident, Marla a 
născut. De fapt s-a-ntâmplat în ziua când a fost externată din spital. Alex 
tăcu, băgă mâna în buzunarul hainei după o batistă și-Și șterse faţa. Copilul 
e bine, slavă cerului. Micuţul James este pe cât de bine poate fi fără mama 
lui. 

Glasul lui Alex avea o undă de mândrie, dar mai era Și altceva... 
îngrijorare? Despre ce naiba era vorba? 

Nick își frecă țepii ce-i acopereau bărbia, vârful unui deget îi alunecă 
peste cicatricea sa, o rană cu care se alesese la vârsta de unsprezece ani, 
mulțumită lui Alex, Și simți că povestea era mult mai complicată — că 
existau omisiuni evidente peste care fratele lui trecuse cu ușurință. 

— Copilul nu era cu Marla? 

— Nu, slavă Domnului! Acum e acasă cu o bonă. Cât despre Cissy, ea e 
adolescentă și, în fine, știi și tu cum sunt ei. În zilele astea s-a cam închis 
în sine. E bineînţeles tulburată că mama ei continuă să fie în spital, e 
îngrijorată, totuși... Ridică din umeri Și o expresie de acceptare calmă îi 


apăru pe trăsăturile sale aristocratice. Uneori mă gândesc că o preocupă mai 
mult dacă va fi invitată la balul de iarnă decât dacă mama ei va supraviețui. 
Totul e o mască, știu prea bine. Cissy e îngrijorată în felul ei, dar asta a fost 
dintotdeauna relația ei cu Marla. 

— Din ce în ce mai bine, murmură Nick. 

— Nu-i așa? replică Alex, apoi pufni ȘI-ȘI îndepărtă Șuviţele de păr ud 
din ochi. 

— Mă surprinde că Marla a mai avut un copil — nu credeam că se dădea 
în vânt după copil. 

— A mai evoluat, replică Alex privindu-l încruntat. 

Lui Nick i se părea totuși ciudat ca Marla să mai nască un copil la atâţia 
ani după primul. Era mult prea preocupată de propria-i persoană. 
Încăpăţânată. Egocentrică. O afurisită de prinţesă. Pufni, cobori privirea 
spre barca lui Și se gândi că, numai cu o jumătate de oră mai devreme, 
unica lui problemă fusese rezolvarea unei dureri de cap cauzată de prietenia 
prea apropiată de o sticlă de Cutty Sark cu o seară în urmă. Dar asta... la 
naiba! Miji ochii spre norii ce se rostogoleau la orizont. 

Alex își drese glasul. 

— Deci — bun, uite care-i treaba, Nick, în clipa de faţă am nevoie de 
ajutorul tău. 

— Ce fel de ajutor? întrebă Nick bănuitor. 

Funia aspră a lațului familiei Cahill se strângea în jurul gâtului său, în 
timp ce burnița continua neabătut. 

— Tu ești un specialist în rezolvarea problemelor corporațiilor. 

— Am fost, cândva. 

— Şi încă ești. 

— Nu. Aia a fost cu ceva timp în urmă, Alex. De atunci am făcut multe 
altele. Acum pescuiesc. Sau încerc. 

Alex se strâmbă și privi peste portul pescăresc, după care se uită la 
găleata din bena camionetei fratelui său. Nu părea convins. 

— Acum câţiva ani, ai salvat câteva corporatii din pragul falimentului, 
iar în clipa de faţă, crede-mă sau nu, mi-ar fi de folos genul acesta de 
expertiză. Cherise și Monty nu sunt încântați că au fost îndepărtați din 
corporație. Au senzaţia că, dacă sunt din familia Cahill, atunci ar trebui să 
le revină o felie de tort. 

— Cherise și Monty... Grozav! 


Situația părea și mai complicată. Tipic pentru familia Cahill. Se rezemă 
de camionetă Și Durul se culcă la picioarele lui, ridicând ochii Și 
așteptându-se să fie mângâiat pe cap. Nick se conformă. 

— Mda, mă rog, toată mizeria aia cu unchiul Fenton Și cu copiii lui ar fi 
trebuit clarificată cu mult înainte ca eu să fac parte din consiliul de 
administraţie, rosti Alex. Tata s-a înţeles cu fratele lui, dar copiii lui Fenton 
par să fi uitat asta. Cel puţin, Cherise. Ea a fost cu scandalul. Probabil din 
cauza ticălosului ăla de soţ al ei. Un predicator, Dumnezeule! În fine, asta-i 
poveste veche de acum. A naibii de veche. Sau așa ar trebui să fie. 

— Tata l-a tratat pe Fenton așa cum i-a tratat pe toţi, zise Nick 
amintindu-și de tiranul care le fusese tată; Samuel Jonathan Cahill fusese 
un ticălos puritan de mâna întâi. Adică i-a tratat în felul lui. Punct! 

— Nu contează. Ideea e că Fenton a fost plătit cu ani în urmă pentru 
partea lui din corporație. Și cu asta, basta! Cherise și Monty își pot purta 
singuri de grijă. Eu am și așa destule probleme. 

Nick auzise argumentul ăsta toată viața. Se plictisise de el, dar nu putea 
să joace rolul avocatului diavolului, mai ales când era implicat fratele lui. 

— Nu-i poţi învinui că sunt supăraţi c-au fost îndepărtați. Amândoi au 
crezut că deveniseră milionari, însă afurisitul lor de tată a stricat totul. 

— Eu nu-i învinuiesc pentru nimic. De fapt, puțin îmi pasă de ei. Monty 
n-a muncit o singură zi în viaţa lui, iar Cherise n-a făcut nici ea prea multe, 
decât să colecţioneze foști soţi, iar acum a devenit o nebună religioasă. Eu 
am încercat să mă lămuresc cu ea, ba chiar i-am găsit un job ultimului soţ — 
care era predicator. Rahat, a fost un dezastru complet! Alex flutură cu mâna 
prin aer. Nu contează. Mi-aș dori ca Cherise și Montgomery să dispară pur 
Și simplu amândoi. Definitiv. 

Își termină berea cu un gest dezgustat, apoi se Șterse la gură. 

— Dumnezeule, ce mai lipitori! Niște lipitori sugătoare de sânge. Alex 
ieși din băltoacă și se rezemă de aripa îndoită a Dodge-ului. lar dacă se 
simt neglijaţi, ei bine, așa cum se spune, „asta-i viaţa”. 

În glasul lui nu se simţi nici măcar o fărâmă de compătimire. 

— E însă prea frig ca să stăm aici în ploaia asta și să discutăm despre ei. 
Sunt pur și simplu niște mizerabili neînsemnați. 

— Ei nu gândesc probabil la fel. 

— Nu-i treaba mea. În plus, nu ei sunt motivul pentru care am venit aici. 

— Marla este motivul. 


— Parțial. 

Alex îl privi drept în ochi pe fratele său. 

— Am ajuns așadar la subiect, așa-i? întrebă Nick. 

Vântul își schimbă direcția și șuieră peste parcare. 

— Da, așa-i. Am ajuns. Glasul lui Alex era foarte serios — acum era 
vorba despre afaceri. Cahill Limited are nevoie de o perfuzie. 

— Sau de un glonţ în cap. 

— Nu glumesc. Cute mici Și albe îi încadrau gura lui Alex, iar pentru o 
fracțiune de secundă păru realmente disperat. Și n-ar fi rău să dai dovadă de 
un pic de solidaritate de familie. Ar fi utilă pentru toți. Pentru mama. Pentru 
mine. Pentru copii. Pentru Marla. 

Nick Șovăi. 

— Mai ales pentru Marla. 

Brusc, latul devenise atât de strâns, încât nu putea să respire. Durul râcâi 
cu labele treapta mașinii și Nick deschise larg portiera, astfel încât 
ciobănescul ud să poată sări înăuntru. Însă decizia fusese luată deja. Atât el, 
cât Și Alex o Știau. 

— Va trebui să găsesc pe cineva care să aibă grijă de câine Și de cabana 
mea. 

— O să plătesc pentru orice neplăceri... 

— Las-o baltă. 

— Dar... 

— Aici nu-i vorba despre bani, da? 

Nick sui în mașină, îl împinse pe Durul către locul lui de pe scaunul din 
dreapta Și băgă cheia în contact. Știind că făcea o greșeală pe care avea s-o 
regrete tot restul zilelor sale, rosti: 

— Bine, o să vin. Furios pe sine și pe loialitatea lui înverșunată și 
prostească, adăugă: O să mă uit pe registrele tale blestemate, o să fiu 
drăgălaș cu mama Și-o s-o vizitez pe Marla, dar tu nu-mi datorezi niciun 
bănuţ. Ai înţeles? O să vin la San Francisco, pentru că așa sunt eu bun la 
suflet și o să plec când o să am chef. Înțelegerea asta nu-i pe termen 
nedeterminat. 

— Bunătatea sufletului tău este un concept interesant, comentă Alex 
ignorându-i celelalte griji. 

— Nu-i așa? Nick prinse mânerul portierei. Vântul și ploaia biciuiau 
interiorul Dodge-ului. Asta-i oferta mea cea mai bună, Alex. Unica mea 


ofertă. Voi fi acolo până la sfârșitul săptămânii. Acceptă sau nu. 

Apăsă după aceea pe acceleraţie, răsuci cheia în contact și nu mai 
așteptă un răspuns. Motorul tuși, hârâi, apoi porni. Furios pe lume în 
general Și pe sine în particular, Nick trânti portiera Și pomi Ștergătoarele de 
parbriz. Nimic din ceea ce fratele său putea spune n-ar fi contat în vreun fel 
sau altul. 

Fie că-i plăcea sau nu, era în drum spre San Francisco. 

— La naiba! mormăi când Ștergătoarele începură să înlăture picăturile de 
ploaie Și băgă în marșarier. 

De sub roți ţâșni pietrișul, iar pe scaunul din dreapta sa Durul aproape 
că-ȘI pierdu echilibrul. 

— Scuze, rosti Nick, apoi băgă în viteza întâi și privi furios prin 
parbrizul înceţoșat. 

Alex rămase în parcarea presărată de băltoace, cu pardesiul fluturat de 
vânt Și având pe chip o expresie la fel de aspră precum cea a unui 
antreprenor de pompe funebre. Nick porni dejivrarea care Șuieră astmatic, 
după care răsuci butoanele radioului, dar nu auzi decât pârâituri. 

Se gândi la Marla și măruntaiele i se strânseră din nou. Încă o dorea. 
După cincisprezece ani. Cincisprezece ani nenorociti. De atunci prin viața 
lui trecuseră peste zece femei, însă niciuna dintre ele, absolut niciuna nu 
lăsase urme la fel de adânci, de-a dreptul cicatrici pe suflet, cum lăsase ea. 
Miji ochii, uitându-se în oglinda retrovizoare, Și o privire albastră și aspră îl 
fulgeră. 

— Eşti un prost, Cahill, mârâi el încet. Un prost și jumătate. 


CAPITOLUL 2 


— Mami o să-și amintească de mine? răsună glasul impertinent al unei 
fete și Marla se strădui să deschidă ochii. 

Durerea se mai domolise, probabil în urma medicamentelor, totuși nu 
putea clinti gura. Își simţea limba groasă și cu un gust oribil, pleoapele îi 
erau prea grele ca să le poată deschide și nu avea absolut nicio percepţie a 
timpului. Ştia doar că plutise, intrând și ieșind din starea aceasta de 
semiconștiență, cu mintea ca o ceaţă învolburată. Totuși dorea să-și vadă 
fiica. Se luptă să ridice o pleoapă, însă nu izbuti. 

— Bineînţeles că mama ta o să-și amintească de tine, spuse încetișor 
soacra ei Și țăcănitul sacadat al pașilor crescu în intensitate când se apropie 
de pat, iar zornăitul slab al bijuteriilor însoți același parfum derutant. Nu-ţi 
face griji. 

— Dar arată groaznic, vorbi din nou fata — fiica ei. Am crezut că acum 
va fi mai bine. 

— Este mai bine, însă chestiile astea durează, Cissy. Va trebui să fim toţi 
foarte răbdători. 

În glasul ei se simţea o undă infimă de reproș, aproape un avertisment. 

— Știu, ştiu, oftă Cissy teatral. 

În ultimele zile, când fusese semiconștientă, Marla învățase să 
recunoască personalul medical, pe doctorul Robertson Și pe membrii 
familiei ei după parfumuri, voci Și pași, deși era frecvent confuză, între 
trezie Și somn, neștiind niciodată dacă visa sau dacă medicamentele îi 
încețoșau mintea. 

Pusese cap la cap fragmentele de informaţii și știa că femeia mai 
vârstnică, soacra ei, se numea Eugenia Cahill și că soțul ei fie era mort, fie 
nu se putea deplasa, fie pur și simplu nu era interesat de nora lui; cel puţin 
Marla nu-și putea aminti vreo vizită a lui... dar memoria ei era problema. O 
problemă majoră. 

Soacra părea sinceră, grijulie și venise des în vizită... sau cel puţin așa i 
se păruse Marlei. Cissy nu mai fusese până acum... sau mai fusese? Marla 
nu-și amintea. Mai era apoi soţul ei. Alex. Un străin Și un bărbat faţă de 


care ar fi trebuit să simtă o emoție, un fior de tandrete, dar nu simţea nimic. 
Capul începu să-i zvâcnească din nou, declanșând o durere atât de intensă, 
încât 1 se părea că în creierul ei niște patinatori executau salturi triplu axel 
pe muchii ascuţite ca lamele. În mod clar, medicamentele puternice care o 
ajutau să alterneze între somn Și trezie, însă o ţineau într-o stare de 
ameţeală, aveau beneficiile lor. 

— Şi dacă nu... adică... dacă nu-și amintește de mine... sau dacă 
cicatricile nu dispar sau... dacă nu va mai fi la fel? șopti Cissy și Marla 
simţi un fior de gheaţă. 

— Îţi faci griji inutile. De acum înainte, va fi din ce în ce mai bine. 

— Sper, rosti fata, deși în glas i se simţea o urmă de neîncredere. Va 
avea nevoie Și de alte operații estetice? Tata zicea c-a avut deja o tonă. 

— Atâtea câte au fost necesare pentru a repara leziunile. Sinceră să fiu, 
nu cred că ar mai trebui să discutăm despre asta. 

— De ce? Crezi că ne poate auzi? 

— Ăăă... nu Știu. 

Urmă o pauză, dar Marla simţi că cineva se apropie de pat, valul cald al 
unei răsuflări trecu peste ea și-și dădu seama că era studiată așa cum e 
studiat un organism unicelular la un microscop de mare putere. Se strădui 
din nou să clintească un deget. Dacă ar fi putut să indice că era conștientă... 

— Nu poate auzi ceva... 

— Nimic, „nu poate auzi nimic”, asta e forma corectă, o dojeni Eugenia. 

— Ah, da? replică puștoaica și Marla se gândi că fata încerca să pareze 
severitatea bunicii sale. Voi încerca să ţin minte, ok? 

— Nu uita că mama ta a avut mare noroc că a supraviețuit după 
accidentul acela teribil, zise Eugenia. Și este firesc să nu mai arate chiar la 
fel, dar ai să vezi că după ce se va trezi Şi-i vor scoate sârmele din maxilare 
Și după ce umflăturile se vor retrage, va fi la fel ca înainte. 

— Va mai putea să meargă? 

Marla simţi că-i stă inima în loc. 

— Bineînţeles! Ştii bine că n-a pățit nimic la picioare. Cum am zis, va fi 
bine. 

— Atunci de ce nu se trezește? 

— Așa procedează corpul ca să se refacă. Are nevoie de odihna asta. 

Cissy pufni încet, ca și cum n-ar fi crezut o vorbă din spusele 
convingătoare ale bunicii. 


— Oricum, nu m-a plăcut niciodată. 

Poftim? Nici vorbă! Ce idee oribilă și eronată! Complet eronată! Asta-i 
părerea deformată a unei adolescente. Cu siguranţă că o plăcea — ba nu, o 
iubea — pe fiica ei. 

— Cum să nu te placă? râse ușor nervos Eugenia. Nu fi ridicolă! Te 
iubește. 

Da! 

— Atunci de ce Și-a dorit așa mult încă un copil? Un băiat? De ce n-am 
fost destul de bună pentru ei doi... în fine, las-o baltă, mormăi ea Și se 
îndepărtă de pat. 

— Bineînţeles că o s-o las baltă, fiindcă este o prostie, spuse Eugenia 
vorbind parcă printre buze ţuguiate. 

Se auzi un suspin prelung Și îndurerat, ca Și cum fata ar fi crezut că toți 
adulții în general, și bunica ei în special, erau idioţi. 

— Nu Știu nici măcar de ce fac parte din familia asta. Pur Și simplu nu 
mă potrivesc printre voi. 

Suntem două atunci, se gândi Marla Și simți compasiune pentru fată. 
Oare chiar fusese crudă și indiferentă față de propria-i fiică? 

— AȘ zice că te străduiești să nu te potrivești, dar de fapt ar trebui să 
procedezi invers. Toţi dinaintea ta au fost studenți de elită. Tatăl tău a fost la 
Stanford Și apoi a absolvit Harvard, iar mama ta a fost la Berkeley. Eu am 
urmat Vassar ȘI... 

— Ştiu, bunicul a fost la Yale. Mare scofală! Oricum, nu mă refeream la 
asta, la genii. Și ce spui atunci de unchiul Nick? El nu s-a lăsat de școală, 
sau așa ceva? 

Urmă un moment încordat. Marla o simţi pe Eugenia încruntându-se. 

— Nick Și-a urmat propriul drum, dar acum nu vorbim despre el, rosti 
femeia. Haide, este timpul să ne întâlnim cu tatăl tău... 

Probabil că Eugenia o scosese pe fată din cameră, pentru că Marla simți 
că rămăsese singură. Se relaxă, apoi auzi intrând o infirmieră, care-i luă 
pulsul. lar după alte secunde, pâcla caldă și familiară de confort 1 se 
strecură în vene, alungând durerea, anxietatea, frica... 

Moţăi o vreme... nu putea spune cât anume... dar auzi ușa deschizându- 
se, apoi închizându-se cu un clic slab, însă ferm. Se aștepta ca una dintre 
infirmiere să vină la pat Și să-i spună ceva, să încerce s-o trezească sau cel 
puțin să-i aranjeze perna, să-i ia din nou pulsul sau temperatura ori 


tensiunea, dar persoana care intrase era neobișnuit de silenţioasă, ca și cum 
s-ar fi furișat spre pat. 

Sau nici nu mai era deja înăuntru? 

Poate că se înșelase, sau visase, crezând că auzise deschiderea ușii. 
Poate că nu intrase nimeni. Mintea îi era foarte înceţoșată. Ar fi trebuit să 
adoarmă la loc, însă nu putea și i se păru că aude hârșâit de tălpi pe 
pardoseală. Dar... nu... poate nu... apoi simți mirosul, izul slab de fum 
stătut de țigară Și încă ceva... mireasmă de pădure udă... pământ, jilav... 
care n-avea ce căuta aici ȘI, simţea ea, era răuvoitor... 

Firișoarele de pe ceafa i se zbârliră. O cuprinse frica. Încercă să tipe, dar 
nu reuși. Încercă să deschidă ochii, însă rămâneau ferm închiși. Inima îi 
bubuia nebunește Și, cu certitudine, era conectată la un monitor. Cineva din 
personal avea să apară în goană în rezervă. Ajutor! Vă rog! 

Nimic. 

Nici măcar un sunet. 

Gâtul îi era uscat ca iasca. 

Dumnezeule, dar ce căuta persoana aceea aici? 

Și de ce nu spunea nimic? 

Cine era? Ce dorea? 

La fel de silențios, necunoscutul se retrase. Se auzi zgomotul clanţei 
când ușa se deschise, apoi se închise ca o Șoaptă. 

Marla rămase singură. 

Și îngrozitor de speriată. 

xX kK k 

— Ştiu că-i o nebunie, îi spuse Nick câinelui său, Durul, îndesând două 
pulovere în geanta de voiaj. 

Trecu din dormitor în baie, unde căută sub chiuvetă, își găsi trusa de 
bărbierit Și îndesă în ea aparatul de ras electric Și un stick de deodorant. Din 
ușa băii, aruncă trusa în geanta de voiaj cu gestul deliberat al unui 
baschetbalist. 

Ciobănescul stătea întins pe un covoraș împletit, la piciorul patului, cu 
botul pe labe, iar ochii lui triști urmăreau fiecare mișcare a lui Nick. 

— O să mă-ntorc, continuă Nick, ca Și cum câinele l-ar fi putut înţelege. 
În curând. Găsi două perechi de blugi Și le adăugă în grămadă. Ole va avea 
grijă de tine și-o să-ți placă, crede-mă. El are o dobermăniţă, care-i 
grozavă. 


Durul nu era interesat. 

— O să-ţi fie bine, îi zise bărbatul. Mai bine decât mie. 

Trase fermoarul gențu și privi scurt în jur. Cabana asta, toate cele patru 
camera lambrisate cu lemn de pin, însemnase mai mult decât casa lui — 
fusese sanctuarul lui, un loc unde găsise tihnă după goana după bani Și 
putere. Undeva între adolescență și prezent, reușise să scape de 
permanentele resentimente, de povara de a fi un Cahill și de a trăi potrivit 
așteptărilor familiei. 

— Totul era un rahat, îi explică acum câinelui. 

Durul se ridică în cele trei labe și șchiopătă după el în living, unde 
tăciunii reci ai focului din seara trecută zăceau pe piatra de sub grătar, iar 
mirosul de lemne arse dăinuia în aer. Nick se încruntă, gândindu-se că nu se 
ridicase de fapt niciodată la standardele Cahill; tatăl lui se așteptase ca Nick 
să scape de sub umbra lui Alex, să-și depășească fratele mai mare. 

Samuel Cahill trăise, în cele din urmă, o mare dezamăgire. Așa Și 
meritase nemernicul! Din partea lui Nick, bătrânul n-avea decât să 
putrezească în mormânt. 

Telefonul fix ţârâi și bărbatul înjură. Se gândi să nu se mai sinchisească 
să răspundă. Apoi însă lăsă geanta să cadă pe podea și, din trei pași iuți, 
ajunse lângă receptor, îl ridică la al doilea ţârâit și mormăi: 

— Alo. 

— Nick? șopti un glas de femeie, ușor agitat. Nicholas Cahill? 

— Cine ești? 

— Cherise. 

Verișoara lui. Simţi un gol în stomac. Indiferent ce dorea, aveau să fie 
vești proaste. 

— Dar greu mai ești de găsit. Aproape c-am angajat un detectiv 
particular ca să-ţi dea de urmă. 

Femeia chicoti nervos. 

— Totuși n-ai făcut-o. 

— Nu... Noroc că mai există cărți de telefon. 

Nick se strâmbă Și se așeză pe marginea canapelei tapisată cu catifea 
reiată. Și-o imagină pe Cherise așa cum o văzuse ultima dată, cu păr blond, 
ochi auriu-deschis Și fără un gram de grăsime pe trupul micuţ. Era 
permanent bronzată, exagera cu machiajul Și fusese moartă după el când 
erau copii. La vremea aceea o plăcuse, după care amândoi își găsiseră 


propriile tipuri de buclucuri și se îndepărtaseră unul de celălalt. Timpurile 
bune luaseră sfârșit și trecuseră douăzeci de ani de atunci. 

— Ce mai faci, Cherise? 

— Sunt bine, răspunse ea cu un glas care nu inspira încredere. De fapt, 
sunt chiar foarte bine. L-am găsit pe Domnul. 

Minunat, îȘi zise bărbatul cinic. Pur și simplu, minunat! 

— Chiar așa? 

— Viaţa mea... s-a schimbat complet. 

— Bănuiesc că asta-i bine. 

Nick nu era religios și nici nu se gândea prea mult la religie, dar n-avea 
nimic împotrivă dacă Cherise își dorea o renaștere spirituală. Verișoara lui 
se numărase mereu printre cei care îmbrățișează tot ce e la modă. După 
cum vedea el situația, dacă Cherise își proclama iubirea pentru Fiul 
Domnului, asta însemna că creștinismul era în vogă. 

— Da, așa este. Îi mulţumesc lui Iisus în fiecare zi. 

— Și copiii? întrebă el, privind pe fereastră la ziua care se arăta cenușie. 

— Ah, ei sunt... bine. Adolescenţi. Cherise oftă teatral. Mă gândesc că 
Domnul le-a pregătit deja lucrarea Sa. 

Nick aşteptă. Amabilităţile luaseră sfârșit. Cu siguranță, exista un motiv 
pentru care Cherise se străduise să-i dea de urmă. Nu mai vorbiseră de peste 
cincisprezece ani. Urmară câteva secunde de tăcere încordată, apoi Cherise 
trase aer adânc în piept. 

— Am sunat ca să vorbim despre... ăăă... Marla. 

Bărbatul simți un nod în stomac, dar nu era surprins. 

— Am auzit de accident, recunoscu el. Alex a venit să mă vadă. 

— Ah. 

Ea nu se așteptase la asta și tăcu o secundă. Dar Cherise era o femeie cu 
mintea ageră; întotdeauna ateriza în picioare. 

— Îi putem mulţumi lui Hristos că este-n viaţă, zise ea. 

Amin! 

— Prietena ei n-a fost la fel de norocoasă, urmă Cherise. O cunoșteai pe 
Pam? Ai întâlnit-o vreodată? 

— Nu. 

— Ah, bun. 

Un pufnet de dezaprobare îl făcu pe Nick să se întrebe despre pasagera 
care murise în mașină. Pe de altă parte însă se întreba despre multe alte 


lucruri când venea vorba despre cumnata lui. 

— Uite ce-i, Nick, te-am sunat pentru că faci parte din familie și m-am 
gândit că s-ar putea să-nţelegi. Tu și Marla aţi fost cândva apropiaţi Și ştii 
că noi două ne-am înţeles bine mereu. Am iubit-o ca pe propria mea soră, 
dacă aș fi avut o soră ȘI eu... de fapt nu doar eu, ci și Montgomery, adăugă 
repede Cherise, de parcă abia atunci își amintise de fratele ei. Aș dori... am 
dori s-o vedem, dar problema este că Alex nu ne lasă. Insistă că nu trebuie 
vizitată de nimeni decât de rudele apropiate. 

Deci asta era. Nick privi vechiul ceas Seth Thomas, care atârna lângă 
bucătărie. 

— Dar nu-i în comă? 

— Ba da, însă mi-ar plăcea să stau cu ea, poate chiar să-i citesc câteva 
pasaje. Să știi că Biblia are propriul ei mod de tămăduire. 

— Din câte ţin minte, Marla nu era prea religioasă. 

— Nu contează, replică iute Cherise. lisus ne aude toate rugăciunile — 
absolut pe toate. 

Nick nu comentă. 

— Oricum, continuă femeia aidoma unui tren care-și sporea viteza, să 
Știi că m-am rugat pentru ea. Și... și pentru Pam. Și pentru sărmanul șofer 
al tirului, cel cu arsuri despre care nu se crede că va scăpa cu viaţă. Cherise 
tăcu o clipă. Aș dori pur și simplu s-o văd, Nick, s-o ţin de mână și să-i 
spun că o iubesc Și să-i reamintesc că și Domnul o iubește. 

— Poate când va fi mai bine. 

Se auzi un oftat prelung și plin de suferință și Nick simți rotiţele 
învârtindu-se în mintea Cherisei. Era aidoma unui câine cu un os, nu voia să 
cedeze, ci găsea mereu o cale prin care să obțină ceea ce dorea. Trei soti, 
care anterior fuseseră — toţi! — burlaci convinși, erau tot atâtea dovezi ale 
abilității ei persuasive. 

— Uite ce-i, Nick, bănuiesc c-o să vii s-o vizitezi, după cât de bine ai 
cunoscut-o pe Marla... și încă destul timp. 

Insinuarea exista, atârnând în aer. 

Nick strânse ceva mai tare receptorul în mână și nu cuteză să se 
aventureze în apele periculoase ale acelei amintiri specifice. 

— M-am gândit că vei dori s-o vizitezi, sugeră Cherise Și bărbatul simți 
sugestia, acuzaţia tăcută, transmisă prin firele telefonice. 

— Poate, răspunse precaut și se lăsă pe spate pe canapea, privind 


scândurile galbene ale pereţilor. 

Durul sări pe un scaun vechi, văzu privirea nemulțumită pe care i-o 
aruncă stăpânul său și cobori imediat, ghemuindu-se sub măsuţa pentru 
cafea, uitându-se la el prin tăblia de sticlă pe care rămăseseră cercurile 
paharelor din serile anterioare. 

— Ei bine, dacă vorbeşti cu Alex, fe rog spune-i că vreau s-o văd. 
Încearcă să-l faci să înţeleagă că și noi facem parte din familie, în ciuda 
celor petrecute între taţii noștri, avem același sânge. Suntem neamuri. 

— Așa este, zise Nick și se ridică în picioare. 

— Deci, o să vorbești cu Alex? 

— Da. 

— Bun. Bun. Mulţumesc. Nepătrunse sunt căile Domnului, Știi cum se 
spune. 

— Da, așa am auzit. 

O nuanţă de ironie 1 se strecură în glas când Nick izbuti să pună capăt 
conversației Și închise. Ridică paharul pe care-l lăsase pe masă Și-l așeză în 
chiuveta din bucătărie. Durul veni după el, traversând linoleumul vechi. 

— O să mă-ntorc, îi repetă el câinelui, apoi puse geanta de voiaj pe umăr 
ȘI ieȘi pe veranda din spate. 

Se opri să controleze dacă ciobănescul avea mâncare, apă Și un culcuș în 
colțul verandei, după care încuie ușa. Durul alergă spre camionetă, dar Nick 
clătină din cap. 

— Nu și de data asta, băiete. 

Scărpină câinele după urechi, dintre care una era zdrenţuită, așa cum 
fusese când apăruse, șchiopătând, însângerat Și pe jumătate mort, pe 
veranda lui la scurt timp după ce Nick se mutase aici. 

— Probabil că s-a bătut fie cu un raton, fie cu un alt câine, concluzionase 
veterinarul local. 

Rezultatul fusese că ciobănescul pierduse o labă, își salvase o ureche Și- 
Și găsise un cămin nou cu Nick. Cei doi se înţeleseseră bine. 

Nick se îndreptă de spate și urcă în mașină. 

— Să te ferești de necazuri, se adresă el câinelui, apoi porni motorul. 

Cerul avea o nuanţă sumbră de plumb, care se potrivea perfect cu starea 
sa de spirit. 

Băgă în viteza întâi și se gândi la telefonul Cherisei Și la credinţa 
proclamată de verișoara sa. Bănuia că o mică doză de credinţă nu i-ar fi 


făcut rău nici lui în clipa asta. Ar fi apreciat un ajutor divin, însă nu-și 
punea mari speranţe în așa ceva. Se uită în oglinda retrovizoare laterală, își 
zări câinele alb-negru care-l privea de pe veranda din spate și avu senzația 
că părăsea unica familie reală pe care o avusese vreodată. 

— Grozav, murmură el în barbă. 

Ajunse la drumul de ţară care avea să-l ducă la autostrada interstatală. 
De acolo avea să meargă spre sud, până la San Francisco. 

Și la Marla. 

x kK k 

Când se ridică la suprafața conștiinței, auzi glasuri, câteva glasuri care 
vorbeau Șoptit și pe care credea că le cunoaște. Imboldul de a dormi era 
intens, mintea îi era amorfa Și greoaie, totuși se strădui să deschidă 
pleoapele care refuzau să se clintească și se sili să rămână trează... în 
măsura în care putea. 

— Da, a zis c-o să vină, dar a trebuit realmente să-i forțez mâna, zicea 
Alex. 

Despre cine-i vorba? Cine va veni? 

Alex chicoti, însă sunetul acela părea forțat. 

— Și el arată ca naiba. A adoptat perfect aspectul ăla de contracultură 
din pădurile nordice. Ştii la ce mă refer — blugi decolorați, cămașă veche, 
canadiană largă, păr lăţos, tot dichisul. Dacă nu m-am înșelat, nu se mai 
bărbierise de peste o săptămână. Era plecat la pescuit sau la prins crabi, sau 
așa ceva, într-o ambarcațiune care semăna mai mult cu o sită decât cu o 
barcă. 

— Totuși o să vină, reveni Eugenia la ideea iniţială. 

Prin urmare Și soacra ei se afla în cameră. 

— AȘa a zis, dar cine poate ști? Nu-i tocmai un tip pe care să te poți 
baza. 

— Ai fost la el acasă? 

— Am trecut pe-acolo, dar nu era în cabană. l-am dat de urmă în ceea ce 
cu greu aș putea numi „portul de agrement”. 

Se auzi din nou râsetul lipsit de veselie. 

— Dar de ce ai vrut să vină? întrebă Cissy și Marla își dădu seama 
pentru prima dată că Și fiica ei se afla acolo. Adică, dacă-l urăști așa mult? 

— Nu-l urăsc, scumpo. Atâta doar că nu-l... aprob. 

— Ce naiba, tata, de ce ti-ar păsa ce face atât timp cât nu te deranjează? 


Bună întrebare, se gândi Marla și se simţi picotind din nou, somnul 
adânc și confortabil care o trăgea seducător iarăși în adânc, dar nu răspunse 
nimeni Și ea percepu încordare în tăcerea aceea. 

— De ce nu vorbește nimeni despre el? întrebă în cele din urmă Cissy. 
Uneori e ca și cum numele lui ar fi un cuvânt urât din patru litere sau mai 
Știu eu ce. 

— AȘa Şi este, spuse Alex. 

— Păi Și al tău e tot din patru litere, zise fata. 

— Nu-i momentul să comentăm acum, rosti Eugenia Și oftă încet. Fraţii 
nu se-nţeleg întotdeauna între ei. 

— Ca bunicul și fratele lui? 

— Fenton, da, încuviinţă nemulțumită Eugenia. Și copiii lui. Cherise și 
Montgomery... cred că în ultima vreme își spune Monty sau așa ceva. 

— Şi ei de ce nu mai fac parte din familie? 

— Pentru că n-au mai vrut. 

Se auzi un pufnet neîncrezător Și Cissy zise: 

— Ieri a sunat unchiul Monty. ÎL căuta pe tata. 

— Am vorbit cu el, rosti Alex cu o urmă de iritare pe care Marla n-o 
înţelese. 

Oricum, erau multe lucruri care-i depășeau complet înțelegerea, îi 
depășeau memoria... încercă să facă un gest, să-i anunţe că putea să audă, 
dar se simţi adormind iarăși. 

— Bun, Și ce-i cu Nick? 

Despre Nick vorbeau ei... fratele care nu terminase colegiul sau liceul... 
Marla ar fi trebuit să-și reamintească ceva despre el, însă avea capul atât de 
greu... oh, Doamne, ce era? 

— Dar unchiul Nick nu vrea să facă parte din familie? insistă Cissy, 
refuzând să fie ignorată, iar glasul ei începu să sune foarte îndepărtat. 

— Scumpo, zise Eugenia, n-ai înţelege. 

— la puneți-mă la încercare. 

O pauză. Marla Şi-i imagină pe Eugenia Și Alex schimbând priviri Și 
întrebându-se cât din trecutul sordid al familiei puteau destăinui. 

— Bine, Cissy, rosti bunica ei, dacă chiar te interesează... În momente 
de criză în familie, așa cum este aceasta cu mama ta, este firesc ca toți să ne 
raliem Și cumva să ne protejăm reciproc, să arătăm că familia e unită. 

— Să ne protejăm împotriva la cine? 


— Împotriva cui, o corectă bunica ei. Pe voi nu vă învaţă gramatica 
elementară la școala aceea? 

— Bine, împotriva cui, repetă fata. Deci, cine sunt ei — răii de care 
trebuie să ne protejăm? E lipsit de sens. Eu nu vreau decât ca mama să se 
trezească și să fie aceeași, da? Și... vreau să arate la fel. Glasul i se înălță 
cu o octavă. Uitaţi-vă la ea — vreau să zic că nici măcar nu mai arată ca ea. 

Cissy se smiorcăi, apoi îȘi drese vocea, iar Marla simţi că 1 se oprește 
inima pentru o clipă. Cât de mult ar fi vrut să spună ceva pentru a-Și linişti 
fiica, dar se simţea foarte obosită... 

— Nana, parcă... parcă tu Și tata vă temeţi de ceva sau de cineva. Pur Și 
simplu, nu-nţeleg. 

— Scumpo, se auzi glasul lui Alex, noi ne facem doar griji în privința 
mamei, asta-i tot. Dar ea va fi bine. Am discutat cu doctorul Robertson Și 
mi-a spus că trebuie să ne înarmăm cu răbdare. Nu există niciun fel de 
oameni „ră!”. 

Glasul lui era surprinzător de blând. Până atunci Marla simţise mereu o 
duritate sub cuvintele bărbatului, dar nu și acum, când îi vorbea fiicei sale. 

— Nana a folosit o analogie, urmă el. Haide, ia zi, nu era un automat pe 
hol? Ia banii ăștia Și du-te și a-ți o Coca sau altceva. 

Marla simți un fior de tandreţe pentru bărbatul acesta pe care nu și-l 
putea reaminti, dar Cissy nu se lăsă convinsă de platitudinile lui. 

— Eu cred că voi îmi ascundeţi ceva, zise fata. E din cauză că a murit 
femeia aia, așa-i? Pam aia a murit în accident Și mama... mama ar putea fi 
acuzată de crimă sau așa ceva, nu? De-asta... de-asta e mereu poliție pe- 
aici. 

Crimă? Despre ce vorbeau ei? Într-o zvâcnire de adrenalină, mintea 
Marlei se limpezi. 

— Omor, nu crimă. 

Poftim? 

— Detectivul Paterno încearcă doar să afle ce s-a-ntâmplat. A fost un 
accident, scumpo. Nimeni n-a fost ucis în mod deliberat. Mama ta va fi 
bine. O să se însănătoșească și va veni acasă, poliția îi va cere să 
povestească ce s-a-ntâmplat Și, bănuiesc eu, asta va fi tot. 

— Atunci de ce te-ai dus să-l aduci pe unchiul Nick dacă nu-s probleme? 

— Era timpul ca Nick să se întoarcă, nu? se răsti bărbatul, apoi se 
stăpâni. Poftim, ia... Se auziră sunete metalice, nişte chei sau zornăit de 


monede. Du-te, te rog, la automat Și adu-ne Nanei Și mie ceva de băut. 
Slice sau Sprite sau ce au acolo. Ia-ţi Și ţie ceva. 

Se auzi din nou zornăit de monede. 

Marla se aștepta la altă reacţie din partea fetei, dar nu se întâmplă așa. 
Mormăind în barbă, Cissy porni spre ușă, iar pașii ei dispărură în clipa când 
durerea de cap a Marlei reveni aproape sălbatic. 

Temperatura în cameră scăzuse cu zece grade. Ce a fost discuția asta 
despre crimă și omor? Cine a fost Pam? Dumnezeule, oare eu am omorăt- 
o? Inima Marlei bătea cu putere Și simţi un firicel de transpirație pe ceafă. 
Dacă Și-ar fi putut aminti... Dacă ar fi putut pune întrebări și căpăta unele 
răspunsuri... Dacă ar fi Știut măcar ceva! 

— Detest s-o spun, fiindcă la urma urmelor este fiul meu, zise Eugenia, 
dar încep să mă îndoiesc că a fost o idee așa bună să insistăm ca Nick să 
revină acasă. 

— Stai așa — a fost ideea ta! 

— Știu, știu, răspunse femeia de parcă ar fi surprins-o propria sa eroare. 
Eram tulburată din cauza accidentului Și a celor ce au urmat... totuși între 
el și Marla a existat chestia aia. 

Care? Ce chestie? Marla încercă să deschidă gura, dar nu izbuti Și, cu 
toate că se lupta împotriva pierderii cunoștinței, se simţea tot mai apăsată 
de greutatea ce o împingea spre vidul moale al inconștienţei, atât de intens, 
încât trebui să se străduiască din răsputeri să urmărească discuţia. 

— Asta a fost acum cincisprezece ani. 

— EI n-a depășit niciodată momentul acela. 

— Ba l-a depășit, a avut destule femei de atunci. 

Alex părea refractar. Iritat. Ca și cum subiectul deschidea o rană veche. 

— Niciuna dintre ele n-a rezistat mai mult de câteva luni. El și Marla... 

— Ţin minte. 

Glasul lui era glacial și Marla își dădu seama că ar fi trebuit să fie 
îngrijorată, dar se afunda prea iute în toropeala ei. 

— Oricum, nu mai avem de ales acum, nu? l-am spus că ea i-a rostit 
numele Și a fost de acord să vină. 

Eu am vorbit? Marla nu-și amintea să fi fost capabilă să rostească vreun 
cuvânt, deși simţea că înnebunește pentru că nu putea să comunice în 
niciun fel. Ar fi avut mii de întrebări pe care să le pună familiei, întrebări 
despre copilul nou-născut, despre fiica ei, despre viaţa ei. Se strădui să 


spună ceva, să tușească, să le atragă atenţia... De ce nu putea vorbi? 
Degetele i se strânseră de frustrare. 

— Ai văzut? rosti Alex iute. 

— Ce să văd? 

— S-a mișcat. Uită-te la mâna ei. 

Da! Da! Vă pot auzi! Înţelegeţi? 

— Cheamă doctorul, zise Alex. În sfârșit! Poate că se trezește, în 
sfârșit! 

În glas i se simţea o undă de bucurie. 

Gâtul Marlei se încleștă la gândul că era iubită de bărbatul acesta cu care 
era măritată, un bărbat pe care nu-l putea vizualiza. 

— Vrei să zici că ne-a auzit conversaţia? întrebă Eugenia cu o teamă 
rece în glas. 

— Ăăă... da, așa cred. 

Urmă o tăcere, ca și cum cei doi s-ar fi uitat unul la altul, poate 
Șoptindu-și cuvinte de precauţie sau poate doar schimbând priviri cu 
înţeles. 

Marla își relaxă încet mâna Și auzi pași moi ce se apropiară de pat. 

— Marla? întrebă Alex cu blândeţe. Iubito, mă poți auzi? Ajunge să-ți 
mişti mâna, dragostea mea. Anunţă-mă că ești bine. Doamne, cât mi-ai 
lipsit! 

Părea foarte sincer și Marla ar fi vrut să-l creadă. Dumnezeule, cât ar fi 
vrut să aibă încredere în dragostea lui! Bărbatul îi prinse mâna Și o tinu 
între palmele sale. 

— Strânge-mă de deget, iubito, dacă mă poți auzi. Haide! Haide, 
încearcă! 

Marla se strădui să miște degetele, însă mâinile îi erau înţepenite și 
mușchii nu se puteau îndoi sau întinde. 

— Cred... cred că am simţit ceva, spuse Alex. 

— Bun, poate că se trezește în cele din urmă. Glasul Eugeniei era mai 
aproape. Marla? Ne poţi auzi, scumpo? Dă din cap sau deschide ochii. 

O pauză. Marla nu se putea clinti Și simţea cum își pierde controlul 
fragil pe care-l avea asupra conștiinței. 

— Scumpo...? 

Bărbatul suspină dezamăgit Şi-i lăsă mâna să cadă pe pat. 

— N-are rost. 


— Ba are, zise Eugenia calm. Trebuie doar să avem răbdare. Se va trezi. 

— Și dacă nu se trezește? întrebă Alex rece. 

— Atunci... va trebui să ne gândim. Toţi. Va afecta totul, dar nu va fi 
sfârșitul lumii. Nu te îngrijora dacă nu există motive. Ai văzut-o că a 
mișcat mâna, ai simtit-o încercând să te strângă de deget. Asta înseamnă 
progres. 

— Dacă zici tu, mormăi bărbatul evident neîncrezător. 

x kK x 

Spitalul Bayview era unul dintre cele mai bune din oraș, sau cel puțin 
așa 1 se spusese, dar străbătând coridoarele mochetate unde spoturi 
amplasate în nișe luminau discret copiile unor faimoase opere de artă, iar 
asistente, medici Și infirmiere se mișcau mereu grăbit, cu pas preocupat, 
Nick simți că i se zbârlește pielea. Nu-i plăcuse niciodată atmosfera din 
spitale. Din niciun spital. Mirosul de antiseptic, de talc din mănușile din 
latex și dezinfectant îi ardea nările. Muzica ambientală discretă, menită să 
fie relaxantă, îl călca pe nervi, iar toate zâmbetele pacienţilor, vizitatorilor 
Și personalului păreau false. După părerea lui, în spitale nu se întâmpla 
nimic bun, iar acesta n-avea să-i modifice părerea. 

Venise totuși aici. Indiferent dacă îi plăcea sau nu. Și urma să-și facă 
blestemata de datorie. 

Scrâșnind din dinți, sui cu liftul și căută apoi camera 505, a cărei ușă 
era ușor întredeschisă. Muzică liniștitoare — versiunea instrumentală a unei 
melodii vechi de Beatles — susura din difuzoare ascunse de pe coridorul 
surprinzător de lipsit de asistente, infirmiere sau vizitatori. Sau poate că 
fratele lui închiriase toată aripa aceasta pentru soția sa; la urma urmelor, el 
era un membru important al consiliului de administrație al spitalului. 
Samuel Cahill și apoi Alex, fiul său, donaseră sume enorme pentru 
construirea institutului Bayview, totul prin intermediul Fundaţiei Cahill. 
Așa că Alex putea să tragă niște sfori pentru îngrijirea acordată Marlei. 
Exact așa cum îi plăcea, de altfel. 

Nick împinse ușa, deschizând-o spre camera întunecată în care un 
pacient, probabil Marla, zăcea în pat. Era singură. Alex încă nu apăruse, dar 
Și Nick venise cu câteva minute mai devreme. 

Încăperea era standard. Cadrul metalic al patului reflecta iluminarea 
redusă a unicului tub fluorescent mascat în plafon. Un suport de perfuzii, 
aidoma unei santinele subţiri, stătea de pază lângă pat, picurând în venele 


femeii apă, soluţie de glucoză și Dumnezeu mai știe ce. Buchete de flori, 
cutii de bomboane Și ghivece colorau interiorul altfel monoton. Felicitări cu 
urări de însănătoșire se revărsau dintr-un coșuleţ alb de răchită cu fundă 
portocaliu-luminos. Jaluzelele pe jumătate coborâte erau înclinate suficient 
cât să proiecteze pe pat dungi obscure. 

Strângând din dinți, bărbatul se apropie de pat, simțindu-se ca un intrus. 
Marla era întinsă pe spate, cu chipul tumefiat și învinețit, imposibil de 
recunoscut, cu maxilarele prinse în sârme. 

— lisuse, murmură el. 

Asta e Marla? 

Simţi un nod în stomac. ÎȘi repetase în minte că terminase de mult cu ea, 
că furia, durerea Și trădarea ei fuseseră îngropate de mulți ani, dar acum, 
stând lângă ea, nu putea să nu simtă o fărâmă de empatie pentru ființa 
aceasta jalnică, cumnata lui. La naiba, arăta foarte prost! Părea pe jumătate 
moartă. Părul îi fusese ras pe o parte a capului și printre firișoarele negre ce 
începuseră să crească se vedeau clar urmele cusăturilor. 

Strânse în pumni rama metalică a patului. O privi ȘI-Și aminti cum 
fusese cândva, frumuseţea și alura pur feminină pe care le avusese Marla 
Amhurst în vremea aceea lipsită de griji dinainte de a deveni doamna 
Alexander Cahill, dinainte de a înceta să fie iubita lui și de a deveni soția 
fratelui lui. 

Amintirile pe care le zăvorâse reveniră brusc Şi-i apărură în minte 
imaginile unei tinere cu picioare lungi, care flirta întruna, conștientă de sex- 
appeal-ul ei debordant. Dumnezeule, fusese fascinantă, cu ochi verzi 
neastâmpăraţi, sprâncene arcuite cu aroganță și pomeți elegant dăltuiți! 

Acum nu mai era decât o pacientă inertă în spital, zăcând pe jumătate 
moartă într-un pat rece, conectată la monitoare și perfuzii, inconștientă la 
lumea din jur; atât de departe de femeia care se strecura sub pătura 
mototolită a unui pat din fier într-o căsuţă intimă din Mendicino ȘI-l săruta 
aţâțător pe vârful nasului, după care-i făcea șmecher cu ochiul Și cobora 
încetișor pe corpul lui. 

— Ce s-a-ntâmplat? întrebă el, strângând în pumni rama metalică a 
patului. La naiba, Marla, ce s-a-ntâmplat? 

Scutură din cap, alungându-și amintirile nostalgice. Oricum, toate erau 
minciuni. Se folosise de el. Simplu și direct. Iar el îi îngăduise. 

Și nenorocirea era că probabil ar fi făcut-o din nou. Fără să clipească. 


Indiferent cât de jalnic arăta acum, într-o cămașă de noapte din bumbac 
subțire pe care Marla ar fi considerat-o dispreţuitor o zdreanță, Nick nu 
putea să uite femeia din interiorul corpului. 

— Cum naiba ai ajuns așa? murmură el. 

În spatele pleoapelor, globii ei oculari se mișcară. 

Dar n-ar fi trebuit să fie în comă? Bărbatul simţi cum firișoarele de păr 
de pe ceafa 1 se zbârliră. 

— Marla? șopti el cu glas aproape sugrumat. Marla? 

Foarte încet, ca Și cum ar fi depus eforturi teribile, ochii ei se deschiseră 
foarte puţin, apoi mai mult. ÎL privi fix, străpungându-l cu pupile negre 
uriașe, încercuite de inelușe verzi. 

Nick simţi că-i sare inima din loc. 

Ea miji ochii, clipi, dar continuă să se uite la el. 

— Am crezut că... mai bine să chem o asistentă sau un doctor. 

Încheieturile degetelor i se albiseră pe bara metalică. 

Femeia ridică o mână pentru a o atinge pe a lui și se strădui să 
vorbească, dar buzele i se mișcară peste dinţii prinși laolaltă cu sârme, iar 
cuvintele se auziră înfundat. Cu toate acestea, el le auzi perfect și-l 
înfiorară. 

— Cine ești tu? întrebă Și sprâncenele se înălţară puţin deasupra ochilor 
verzi ȘI duri. 

Prin urmare, nu-și mai reamintea. Nick simţi un junghi de durere, dar îl 
ignoră. Măruntaiele i se încleștară. 

— Sunt Nick. 

Ea lăsă mâna să-i cadă și scoase un sunet ce semăna cu un suspin. Totuși 
niciun licăr de recunoaștere nu-i luminase ochii. 

— Nick? murmură cu dificultate evidentă. Fratele? 

Așadar, Știa. 

— Cred că vrei să spui cel „damnat”. 

Marla nu răspunse. 

— Adică, explică el ridicând din umeri, ca să rimeze cu „cumnat”. 
Cumnatul tău. 

Pe chipul tumefiat și plin de vânătăi nu se citi nicio reacție, așa că Nick 
adăugă iute: 

— A fost o glumă. 

— Proastă. Ochii ei începură să se închidă din nou. Foarte proastă, 


bolborosi printre sârme, cu glasul tot mai stins. 

— Data viitoare o să găsesc una mai bună, replică el însă femeia nu 
răspunse. Marla? 

La naiba, nu putea să-și piardă din nou cunoștința! Ultimele vești pe 
care le auzise relatau că nu se trezise absolut deloc; așa-i spusese la telefon 
Alex ceva mai devreme, când îi propusese să se întâlnească aici, în rezerva 
din spital, ceea ce, după cum se dovedise, nu fusese o idee prea bună. 

Nick își înfundă pumnii adânc în buzunarele jachetei din piele și ieși din 
cameră, în căutarea unei infirmiere. Nu-l încânta deloc să stea singur lângă 
o femeie care alterna între conștientă și inconștiență. Mai ales când femeia 
aceea era Marla Amhurst Cahill. Se uită peste umăr spre ușa deschisă ȘI o 
zări stând nemișcată pe pat. Arăta foarte rău. Dar pentru că acum se trezea 
Și se vindeca, situaţia avea să se schimbe în curând. 

Fără doar Și poate, avea să fie din nou frumoasă. 

Deși lui nu i-ar fi păsat de asta. 

Cum zicea proverbul acela? Cine s-a fript cu supă suflă Și-n iaurt. Ei 
bine, Nick se fripsese rău de tot. De data asta avea să sufle cu foarte, foarte 
multă precauție. 


CAPITOLUL 3 


— Îţi spun că s-a trezit, m-a privit în ochi ȘI m-a întrebat cine sunt, zise 
Nick încă alarmat. 

Se rezemă de cadrul ferestrei din salonul reședinței vechi de o sută de 
ani în care crescuse, se trase de gulerul cămășii ȘI-ȘI privi mama. 

— Alex a apărut tocmai când îi explicam unei infirmiere ce se 
întâmplase. După ce i-am povestit Și lui, am plecat. M-am gândit că el și 
nevastă-sa vor să rămână singuri. Au multe să-Și povestească. 

— Slavă cerului că a început să dea semne de viață, rosti Eugenia de pe 
scaunul ei favorit cu spătar înalt. Nici nu ştii cât de îngrijorată am fost. 
Nick, totul a fost un coșmar, un coșmar absolut. 

— Încă nu s-a terminat. 

— Oho, o Știu prea bine. 

Femeia încuviinţă din cap Și nici măcar un fir din părul de culoarea 
caisei nu se clinti de la locul său. 

Un telefon fix sună în altă parte a casei, dar Eugenia nu se clinti, ci doar 
privi către arcada prin care se ajungea în foaierul casei. Aflat pe Mount 
Sutro, cu o panoramă impresionantă a orașului și a Golfului San Francisco, 
domeniul cu conacul său impresionant — în stil mai degrabă American 
Craftsman decât victorian, așa cum i se reamintise lui Nick de zece- 
douăsprezece ori — fusese o sursă de mândrie pentru toți membrii familiei 
sale. Mai puțin pentru el. Bărbatul îl detesta. 

Telefonul ţârâi din nou, ascuţit, apoi amuti. 

— Probabil c-a răspuns Carmen, zise Eugenia. Sunt fie reporteri, fie 
polițiști. După accident nu ne-au slăbit deloc. Unii au campat chiar lângă 
poartă pentru o vreme, până a apărut alt subiect mai interesant. Își dădu 
ochii peste cap. N-am crezut vreodată că voi vedea ziua în care o să fiu 
încântată de un scandal politic în biroul guvernatorului. 

— Preţul celebritățiu, comentă Nick. 

— Mda, ce să zic, spuse ea, își drese glasul Și apoi își aranjă Șiragul de 
perle de la gât. 

Pe hol se auziră pași grăbiţi și după câteva secunde își făcu apariția o 
femeie zveltă, cu păr negru strălucitor Și ochi migdalați. Purta o bluză albă 


scrobită, cu mânecile suflecate, și fustă neagră mulată pe corp. Îi aruncă lui 
Nick un surâs sigur pe sine, apoi întinse un telefon fără fir mamei sale. 

— Este domnul Cahill, de la spital. 

— Bun. Eugenia luă telefonul și flutură din degetele celeilalte mâini în 
direcţia lui Nick. Carmen, el este Nick, celălalt fiu al meu. Îi privi pe 
amândoi peste rama ochelarilor. Carmen conduce practic toată casa. Cu 
toate câte se-ntâmplă, nu știu ce m-aș face fără ea. 

Tânăra zâmbi. 

— Face parte din job, rosti ea Și strânse mâna lui Nick cu o fermitate 
neașteptată. Mă bucur de cunoștință. 

— Şi eu. 

Eugenia vorbea deja la telefon, privindu-l fix pe Nick din spatele 
ochelarilor cu rame din sârmă. 

— Da, dar... Nick a zis... da, bine... Expiră prelung, cu un aer înfrânt. 
Bănuiesc că ai dreptate. 

De când o știa Nick, mama lui ţinuse cont de părerile unui bărbat, mai 
întâi tatăl lui, apoi Alex. Bănuia că acum se întâmpla din nou. 

— Bine. Da... vrei să vorbeşti cu el?... Nu?... 

Clătină din cap spre Nick, pentru a-i da de înţeles că scăpase. Pentru 
moment. 

— Bine, atunci așa rămâne. Da. O să venim... 

Închise telefonul și-l așeză pe o masă cu tăblie din sticlă, își privi ceasul 
Și colţurile gurii i se contractară. 

— Venea de la spital spre casă. Din păcate, Marla nu s-a mai trezit. 

— Poftim? se încruntă Nick. De ce? 

— Nu știu. Alex a zis că n-a mai avut nicio reacție. Nu numai în faţa lui, 
dar nici a asistentelor sau a doctorului Robertson. Umerii femeii se 
gârboviră ușor ȘI-Și îndreptă ochii spre fereastră. Bănuiesc că era de 
așteptat. 

— La naiba! 

Eugenia arcui o sprânceană sură, pensată cu grijă. 

— Înjurăturile n-o să ajute. 

— Ba da, mormăi el Și, în aceeași clipă, Carmen, care așteptase în mod 
evident dincolo de arcadă, reveni în salon. 

— N-am vrut să vă deranjez mai devreme când vă odihneaţi, se adresă 
ea Eugeniei. Luă telefonul și-l băgă în buzunar. Am preluat mesaje și le-am 


pus pe biroul domnului Cahill în cabinet. 

— Mai ţii minte de la cine erau? 

— De la doamna Lindquist, din nou, Și de la doamna Favier. 

— Cherise, rosti Eugenia glacial. Bineînţeles. Altcineva? 

— Cineva de la un ziar Și o avocată care a spus că reprezintă familia 
doamnei Delacroix. 

— Minunat, zise mama lui Nick Și cutele mici din jurul gurii ei deveniră 
mai evidente când își țuguie buzele. Exact ce aveam nevoie. Domnul Cahill 
se va ocupa de ele după ce ajunge acasă. Își încrucișă mâinile în poală și 
zise: Carmen, ești drăguță să-mi aduci un ceai? Nick, tu vrei ceva? 

— Poate mai târziu. 

— În câteva minute, spuse Carmen, zâmbi scurt Și se grăbi spre 
bucătărie. 

— Este o fată eficientă, dar o vom pierde, comentă Eugenia. Urmează 
colegiul la seral și vrea să devină profesoară bilingvă. Eu i-am sugerat să-și 
continue educația după ce am cunoscut-o la Cahill House... mă rog, știi 
despre asta. 

Bineînţeles că știa. Cahill House fusese înfiinţată cu aproape o sută de 
ani în urmă pentru fete care aveau „probleme”. Un consiliu directorial 
conducea instituţia filantropică Și în componenţa sa existase întotdeauna un 
Cahill. Unele lucruri n-aveau să se schimbe niciodată. Și tocmai asta era 
problema, după cum vedea Nick situaţia. Samuel făcuse parte din acel 
consiliu, iar acum venise rândul lui Alex. Anual, familia Cahill făcea o 
donație importantă. 

— Mr-aș dori să nu mai primim atâtea telefoane. Toţi știu că Marla este 
încă în spital... în fine, Joanna Lindquist este o prietenă, dar o bârfitoare 
îngrozitoare. Bănuiesc că pe avocaţi nu-i poţi opri, iar Cherise... Îl privi pe 
Nick direct în ochi. Cred că Alex ţi-a spus că în scenă au revenit copiii lui 
Fenton. 

Își rezemă bărbia pe o mână și bărbatul îi observă petele de bătrâneţe, 
dovezi că mama lui nu era chiar atât de încăpăţânată încât să nu 
îmbătrânească. 

— Am auzit, da. M-a sunat și Cherise, de altfel. Vrea s-o vadă pe Marla. 

— Sunt convinsă. Dacă o va face, lasă-mă să-ți spun că are un motiv. Eu 
n-am crezut niciodată în teoria „sângelui rău”, dar ăștia doi mă fac să mă 
răzgândesc. Se ridică de pe scaun Și se îndreptă cu greutate spre fereastra 


unde stătea Nick. Noi nu putem face însă nimic în privinţa asta. Alex va 
trebui să se ocupe de Monty și Cherise. Dacă vor să ne acţioneze în 
judecată, n-au decât. N-au absolut nicio bază legală. Își netezi poalele 
taiorului și adăugă: Parcă ar fi niște corbi deasupra unui miel muribund. 

— Atâta doar că nu-i nimeni muribund, rosti bărbatul, asigurându-se că 
înţelese unde bătea. 

— Nu încă, chicoti surd Eugenia. 

Se așeză din nou în scaun, iar Carmen apăru cu serviciul de ceai, îi 
umplu o ceașcă, o întrebă dacă mai dorea ceva, apoi plecă. 

— Vrei ceai? întrebă Eugenia, deoarece pe tavă mai erau câteva cești 
goale. 

— Nu, mulţumesc. Cred că am nevoie de ceva mai tare. 

— Servește-te, rosti ea Și duse ceașca la buze. 

— Mai târziu. 

Nick porni spre șemineu Și de sub scaunul mamei sale se auzi un mârâit 
gros și nemulțumit. 

— Chiar mă-ntrebam când o să dea un semn de viaţă, zise Eugenia Și se 
aplecă peste brațul scaunului. Taci, Coco! 

Căpșorul alb și ciufulit al unui câine își scoase botul din umbre. Ochi 
negri strălucitori îl priviră pe Nick cu neîncredere. Căţelușul mârâi din nou. 

— Nu-l băga în seamă, spuse Eugenia. Coco e câinele care latră, dar nu 
mușcă. Lăsă o mână în jos peste brațul scaunului și degetele ei cu 
manichiură perfectă se plimbară prin blana cățelului, însoţite de clinchetele 
slabe ale brățărilor din aur. De fapt, ești un fricos Și jumătate, nu-i așa? îl 
întrebă ea pe un ton de alintare, după care își privi fiul. Unde ţi-e bagajul? 

— În drum de la spital, mi-am luat o cameră la Red Victorian. 

— Pentru numele lui Dumnezeu, te-ai cazat la un hotel? Când familia ta 
locuiește niţel mai sus? Eugenia ridică un braţ, de parcă n-ar fi putut 
înţelege ce era în mintea lui. Poţi să stai aici, în vechea ta cameră. 

Vezi să nu! își zise Nick. Locul acesta era bântuit de prea multe spectre 
din trecutul său, iar în curând avea să revină și Marla. Privi în jurul 
salonului. Câteva scaune noi fuseseră adăugate mobilelor de epocă pe care 
Și le reamintea. Casa supravieţuise după două seisme majore Și rezistase la 
rigorile Și testele câtorva generații de Cahill. Pereţii din cărămidă și 
imitație de șindrilă, acoperișul în pante Și ferestrele originale erau expresia 
elitei de bani gata Și a eleganţei din San Francisco la nivelul cel mai de sus. 


Sau cel mai de jos. 

Nick nu era sigur în privința asta. 

Nu avea deloc sentimentul că se întorsese acasă în clădirea asta uriașă, 
cu candelabre din cristalele multifaţetate ce scânteiau Și se reflectau în 
parchetul lustruit, cu patina lui dată numai de vechime și tălpile pantofilor 
scumpi. Panourile sculptate în lemn, lucrate cu grijă de un imigrant german 
meticulos cu mai bine de o sută de ani în urmă, se înnegriseră odată cu 
trecerea timpului. 

Da, era un loc impresionant. Asta dacă îţi place o casă ce pare să n-aibă 
suflet. 

Ușa din faţă se deschise și Alex intră în foaier. Își lăsă servieta pe 
treapta cea mai de jos a scării, își scoase mănușile cu gesturi violente Și-Și 
privi încruntat fratele prin arcadă. 

— Ai zis că Marla s-a trezit, rosti el acuzator, cu ochi cenușii aspri Și 
neîncrezători. 

— Am zis că s-a trezit ȘI s-a uitat la mine, a spus câteva cuvinte, după 
care a adormit la loc sau cum vreţi voi să-i spuneti. 

Nick nu avea de gând să se lase intimidat. 

— Cât am fost eu acolo, Și am stat mai bine de o oră, nici măcar nu s-a 
clintit. Alex își descheie haina. Doctorul Robertson mi-a spus că-i inutil să 
aştept — mă vor suna dacă apare vreo schimbare. Își aruncă haina peste 
balustrada scării Și intră în salon. A naibii întâmplare, nu? Băgă mâna în 
buzunarul sacoului Și scoase un pachet de Marlboro. După șase săptămâni 
în care n-a dat nici măcar un semn de viaţă, Marla deschide ochii, vorbește 
cu tine, apoi intră din nou în comă. Toate astea în cele cinci minute cât ai 
fost acolo. 

Își înfipse o ţigară în gură Și, cu un ţăcănit de brichetă, o aprinse. 

— Este un început, Alex, ai răbdare. 

Eugenia își lăsă ceașca pe farfurioară, apoi se ridică și Alex depuse 
sărutarea obligatorie pe pielea ei netedă ca pergamentul. Deși purta tocuri 
înalte de zece centimetri, era cu un cap mai scundă decât fiii ei. Părul în 
nuanţa caisei era fixat impecabil, iar taiorul — întotdeauna de la case de 
modă faimoase — nu avea nici măcar o cută. 

— Să am răbdare? Ce naiba, n-am avut până acum? 

Alex își smuci cravata Și suflă fumul prin colțul gurii. Își trecu prin păr 
degetele rășchirate și mormăi: 


— Dumnezeule, este foarte frustrant! Al naibii de frustrant! 

Se sprijini cu un umăr de polița șemineului, acoperită de fotografii cu 
rame aurite ale membrilor familiei. Rezemă un braţ de stejarul lustruit Și 
lăsă degetele să atârne deasupra grătarului. Fumul ţigării sale unduia leneș 
spre tavan. 

— E un dezastru, murmură el șoptit. Un dezastru blestemat. 

— Mi s-a părut că ai zis că ea s-a mai trezit o dată, spuse Nick. 

— Nu. Alex clătină din cap, trase adânc din țigară și buzele i se 
contorsionară parcă în faţa unei ironii numai de el știută. A Șoptit numele 
tău, dar eu nu Știu să-Și fi recâștigat vreodată cunoștința. Nici măcar nu 1- 
au tresărit pleoapele. A fost... a fost de parcă ar fi avut un soi de vis. 

— Vis? 

— Sau așa ceva. Nu știu. M-am săturat de asta. Alex își masă fruntea cu 
vârfurile degetelor. La naiba, o să beau ceva. Vrei și tu? 

Dădu din cap spre fratele lui Și traversă salonul către un dulăpior din 
lemn de trandafir care avea peretele din spate acoperit cu oglindă. Înăuntru 
se găseau soiurile cele mai fine de scotch, bourbon și whisky. Alex scoase 
un inel de chei din buzunar Și descuie dulăpiorul de epocă. 

— Poate că ar fi trebuit să așteptăm la spital, sugeră Nick. 

— Nu, au zis că vor telefona. Alex aruncă o privire peste umăr Și prima 
urmă a unui zâmbet îi apăru în colţurile gurii. Asistenta aproape că m-a dat 
afară. Cred că eram niţel cam... cum a zis ea... „insensibil Și irascibil” — 
da, exact așa. Singura bucurie cu care m-am ales a fost că am scos-o din 
sărite. Deci, ce vrei? îl întrebă pe Nick. 

— Scotch cu gheaţă. 

— Mamă? 

— Nu vreau nimic, rosti femeia țâfnos, dar ea nu avusese niciodată o 
înclinare spre alcool, obișnuind să bea doar câte un pahar de vin la ocazii, 
ceea ce, bănuia Nick, era o reacție directă față de pasiunea de o viaţă a 
tatălui lor pentru gin. Își ridică apoi ceașca de ceai: Asta îmi ajunge. 

— Ai vorbit cu doctorul? întrebă Nick. 

— Da. M-am întâlnit cu Phil Robertson în cabinetul spitalului — înainte 
de a o enerva pe asistentă. El crede că Marla începe să-și revină. S-ar putea 
să mai dureze ore sau zile, n-a putut preciza, dar — Și asta e important — 
când se va trezi Și toți parametrii vitali vor fi normali, o va externa. Alex 
scoase două sticle și rupse sigiliul de pe capacul uneia. Am vorbit deja cu 


două infirmiere, una permanentă Și una care să vină acasă temporar. 

— Numai vești bune, zise Nick străduindu-se să-și ascundă sarcasmul 
din glas. 

Privi pe fereastră spre luminile orașului. Ploaia lovea în geam, 
scurgându-se în pârâiașe ce înceţoșau imaginea. 

— Nu sunt vești bune, Nick, dar e tot ce am putut face. 

Alex arăta mai bătrân decât cei patruzeci Și doi de ani ai săi. 

Obosut. Sătul de toată porcăria asta. Puse două cuburi de gheaţă într-un 
pahar de modă veche încrustat cu blazonul familiei, un simbol ridicol al 
hedonismului Cahill. Urmă o doză zdravănă de scotch și după câteva 
secunde băutura ajunse în mâna lui Nick. 

— Pentru zile mai bune, rosti Alex Și trase o dușcă zdravănă din paharul 
lui, iar o parte din încordarea din jurul ochilor păru că se destinde când 
alcoolul îi ajunse în stomac. 

— Amin! încuviință Eugenia cu o privire ușor dezaprobatoare. 

Dintr-o singură înghițitură, Alex își termină paharul. 

— Frumoasă revenire acasă, nu? continuă Alex. Marla în spital, o femeie 
moartă, un camionagiu ars Și cu viața atârnând de un fir de aţă, un nepot 
nou pe care nici măcar nu l-ai văzut încă Și afacerea familiei în necazuri. 

Mama lui îi aruncă un surâs situat între tandreţe și calcul șiret. 

— Indiferent care ar fi motivul, e bine că te afli din nou alături de noi, 
Nick. 

El sorbi din pahar. Scotchul cu gust de fum îi lunecă ușor ca apa pe gât, 
o abilitate pe care o dobândise, așa 1 se spusese, dar una cu care 1 se părea 
că se născuse. 

— Povestește-mi despre accidentul Marlei, sugeră Nick. 

Alex se întoarse la bar și-și mai turnă un whisky sec. Nick era iritat. 
Marla se trezise; văzuse asta cu propriii lui ochi. I se părea că ar fi trebuit să 
facă ceva, orice, decât să stea în salonul ăsta de modă veche Și să bea. 

— Ce s-a-ntâmplat în noaptea aceea? 

— Noi presupunem că Marla și Pam Delacroix, o prietenă recentă, 
plecaseră s-o viziteze pe fiica lui Pam la Universitatea din Santa Cruz, 
întrucât într-acolo se îndreptau. Asta a fost acum mai bine de Șase 
săptămâni, imediat după ce s-a născut James. În ziua când Marla ar fi 
trebuit să vină acasă de la spital. Nu pot să-nţeleg de ce a decis să plece 
tocmai atunci acolo. 


Alex se încruntă uitându-se insistent la paharul său, studiind adâncurile 
chihlimbariu de parcă ar fi fost un ghicitor în frunzulițe de ceai. 

— Una peste alta, ea s-a întâlnit cu Pam, a trecut la volan dintr-un motiv 
pe care-l știe numai Dumnezeu Și au plecat. Era o seară păcătoasă, cu ceaţă 
Și ploaie, iar bucata aia din autostrada 17 e periculoasă — numai serpentine 
prin munți. Tot timpul au loc accidente. Cumva, Marla a pierdut controlul 
volanului. Nimeni nu Știe cauza. Poate pentru că nu era familiarizată cu 
Mercedesul lui Pam. Oricum, asfaltul era ud și lunecos, iar mașina a 
derapat în lungul parapetului, pe care l-a rupt în cele din urmă într-un punct 
slab Și a zburat peste margine. Pam a murit instantaneu. Nu purta centura de 
siguranță. Marla a supravieţuit ca prin miracol. Și-a izbit capul de geamul 
lateral, Și-a fracturat maxilarul în trei locuri ȘI s-a tăiat Și lovit pe toată faţa, 
însă airbagul s-a umflat și n-a suferit alte fracturi sau leziuni interne. Ba 
chiar a avut noroc în privinţa dinților — nu Și-a rupt niciunul. 

— Mă-ndoiesc că ea a considerat asta un noroc, mormăi Nick. 

Alex își termină ţigara Și aruncă chiștocul în șemineu. 

— Rezultatul a fost fractură de maxilar, comoţie Și nasul spart. Destul de 
urât, când le priveşti mai atent, mai ales din cauza comei. Poliția a 
identificat-o grație brăţării de spital pe care încă o purta în momentul 
accidentului — probabil că uitase s-o scoată. 

— Nu pare felul ei de a fi. 

Femeia pe care Și-o amintea Nick era mereu exigentă cu aspectul ei. 

— Poate că era agitată, cine știe? Alex se duse la bar și-și mai turnă un 
pahar. Partea stângă a feţei i-a fost afectată, dar chirurgii au fost optimiști. 
Au făcut deja o mică reconstrucție, pentru a-i păstra fața simetrică, Și 
probabil că Marla va dori mai mult după ce i se vor scoate sârmele Și se va 
trezi. 

Clătină încet din cap, copleșit de dimensiunea problemelor. 

Nick se foi de pe un picior pe altul. De ce naiba nu sunau cei de la spital? 
ÎI scotea din minți să stea degeaba. Se uită la mama sa, care sorbea calm din 
ceai, cu ochii ațintiți asupra marginii covorului persan, unde stătea întinsă 
Coco, cu botul între labele albe, cu ochii negri și bănuitori fixaţi asupra lui 
Nick. 

— Cred c-ar trebui s-o-ntind... începu el. 

Pe scară se auziră pași Și în salon dădu buzna Cissy, îmbrăcată complet 
în negru. 


— Am crezut că mergem s-o vedem pe mama, zise ea, după care se opri 
brusc când îl văzu pe Nick. 

— Cissy, zise Eugenia, el este Nicholas. Ți-l mai amintești, nu-i așa? 

Fata răsfrânse buza de jos Și-l inspectă cu ochi suspicioși. 

— Nu cred. 

— A trecut mult, spuse Nick oferindu-i puștoaicei o scuză. Cred că vreo 
zece ani. 

Ea ridică din umeri. În mod evident, puţin îi păsa. 

— Mergem sau ce facem? 

— Imediat ce ne anunţă de la spital. Nick spune că Marla s-a trezit Și a 
vorbit cu el, dar când m-am oprit eu acolo, intrase iarăși în comă. 

— Poftim? Poate să facă asta? 

— Uite c-a făcut-o. 

— Nu se poate. Cissy clipi apăsat. Vreau să spun, odată ce te-ai trezit, te- 
ai trezit, nu? 

Alex își dădu paharul peste cap Și o atinse pe umăr. 

— Doctorul Robertson spune că se va termina în curând. 

— Așa zice de când am internat-o. Cissy se uită pe rând la cei trei adulţi, 
cercetându-le feţele, așteptând să găsească minciuni. E o nebunie! 
concluzionă ea Și se trânti pe o sofa tapisată în catifea verde-pal. Nu-mi 
doresc decât să se trezească odată Și totul să fie la fel ca înainte. 

— Asta nu se va-ntâmpla, rosti Alex cu mai multă tandreţe decât l-ar fi 
crezut Nick în stare. 

— De ce-a trebuit să se-ntâmple așa? 

— Cissy, am mai vorbit despre asta. Așa a fost să fie. 

Nervii lui Alex începeau să cedeze și Nick era surprins. Fratele lui 
fusese mereu un ticălos rece, detașat și lucid, care putea aborda orice 
situaţie cu un calm surprinzător. O veche iubită de-a lui, cea dinaintea 
Marlei, îl acuzase cândva că nu avea sânge în vene, ci gheaţă. La momentul 
acela, Alex considerase asta un compliment. 

Dar în seara asta era zguduit. Și încă serios. 

Poate că de fapt îi pasă de Marla. Poate că s-a însurat cu ea pentru c-o 
iubea, nu pentru că era interesat doar să-și învingă fratele. 

— Acum puteam să fi fost la ranch, se plânse Cissy. 

Eugenia pufni dispreţuitor. 

— Ai școală mâine Și, în plus, plouă. 


— Mare scofală, mormăi fata încet și rămase cu ochii spre fereastră. 

Cissy îi reamintea lui Nick de o pisică de casă ce stă pe pervazul unei 
ferestre și dă din coadă cu privirea concentrată asupra păsărilor de pe o 
ramură de copac imediat dincolo de geam. 

Telefonul ţârâi și Alex tresări, se deplasă în foaier și luă receptorul 
înainte să fi sunat de două ori. 

— Alex Cahill. Da... bun, bun... minunat! Venim imediat. Trânti 
receptorul. Era Și timpul, mormăi el când intră în salon. 

— Mama? întrebă Cissy Și o parte din atitudinea ei de adolescentă rebelă 
se topise. 

Fără privirea disprețuitoare și expresia de neîncredere, era drăguță Și 
probabil că avea să devină cu timpul o frumuseţe. Ca mama ei. 

— Este bine? continuă fata. 

— Să sperăm. Alex izbuti să afișeze un zâmbet. Au sunat de la spital. Se 
pare că în sfârșit se trezește. 

— Slavă cerului, zise Eugenia Și se ridică în picioare, iar Nick simţi un 
amestec de ușurare și neliniște. Fiona și Carmen sunt aici ca să aibă grijă 
de cel mic, dar mai bine să știe și ele ce se-ntâmplă. 

leşi din salon, îndreptându-se cu pași grăbiţi spre partea din spate a 
casei. 

— O să luăm Jaguarul, anunţă Alex și băgă mâna în buzunar după chei. 

— Eu merg cu mașina mea. 

Nick nu mai zăbovi ca să dea naștere la comentarii. Avea nevoie de 
propria lui mașină, ca să poată pleca dacă situaţia devenea prea încinsă la 
spital. Nu se putea ști ce avea să se întâmple când Marla își revenea în cele 
din urmă. 

x kK k 

Deschise un ochi foarte puţin, dar raza de lumină străpungătoare o sili 
să-l închidă la loc. Durerea de cap i se transformase într-o pulsaţie surdă, 
însă cea din falcă era mai pronunţată. Percepea în mod vag un soi de 
muzică, o melodie pe care ar fi trebuit să Și-o amintească Și care plutea în 
jurul ei. 

— Doamna Cahill? rosti un glas blând de femeie. 

Din nou numele acela. Oh, Doamne, de ce nu părea în regulă? Pleoapele 
îi tremurară, se deschiseră Și făcu o grimasă înaintea exploziei de lumină, 
dar apoi își dădu seama că intensitatea lămpii era la minimum, jaluzelele 


fuseseră coborâte Și camera se găsea în semiîntuneric. 

— Ştiţi unde vă aflaţi? 

Marla încuviință din cap. Simţea un gust groaznic în gură, avea 
mâncărimi de piele din cauza șederii în pat, părul îi era numai șȘuviţe 
nespălate, iar scalpul parcă era plin de nisip. Dumnezeule, probabil că arăta 
oribil! Încet, pata neclară care era faţa asistentei se contură în detalii. 

— Suntem în spitalul Bayview, iar eu sunt Carol Maloy. 

Ecusonul de pe jacheta bleu-pal a uniformei îi confirma spusele, având 
alături Și precizarea „Asist”. Înaltă ȘI blondă, cu ochi de cristal albastru, 
asistenta zâmbi larg, arătându-și dinţii albi, perfecţi. 

— Ne bucurăm că ați revenit printre noi. 

Marla se strădui să înghită un nod prin gâtul uscat ca iasca. 

— Cum vă simțiți? Vă e sete? 

Cu mai mult efort decât ar fi fost necesar, Marla izbuti să încuviinţeze 
din cap, dar asistenta Maloy plecase deja și acum revenea cu un pahar cu 
pal. 

— Am bănuit eu că vă veți trezi azi, am avut o premoniţie. Vom începe 
cu asta, după care vom trece și la suc, dacă vreţi neapărat să vă faceţi de 
cap. 

Cu ajutorul asistentei, izbuti să bea puţină apă prin pai. I se păru o 
licoare divină când lunecă printre buzele-i uscate și crăpate, printre sârmele 
care-i ţineau dinţii laolaltă și în jos pe gâtul scorojit de sete. 

Stomacul i se strânse brusc. Ameninţă să se reverse afară. 

Parcă anticipându-i reacția, asistenta zise: 

— Hopa! Ușurel. Sorbiţi doar puțin, da? Aţi zăcut mult timp fără 
cunoștință și corpul are nevoie de o perioadă să se reacomodeze la 
cerinţele vieţii. 

Marla îi urmă sfatul și supse doar puțină apă. Mintea începea să 1 se 
limpezească. 

— Vedeţi, aţi început deja să vă obișnuiți! Asistenta îi controlă 
temperatura. Sârmele astea sunt foarte neplăcute, continuă ea să vorbească, 
dar mă tem că sunt necesare. Vestea bună este că nu va mai trebui să le 
purtați foarte mult timp. Poate numai o săptămână sau două. 

Verifică tensiunea Și pulsul Marlei cu eficienţa rapidă a cuiva care ar fi 
putut strecura cu ochii închiși manșonul unui tensiometru pe braţul unui 
om. 


— L-am anunţat deja pe domnul doctor Robertson Și va veni în curând 
să vă vadă. Prinse tensiometrul într-un suport pe perete. Dânsul v-a anunţat 
deja familia. 

Familia ei. Oamenii fără fete. Poate că acum avea să și-i reamintească. 

— Vreți să vă ridic puţin? 

— Da, zise Marla fericită pentru o schimbare de pozitie. 

Pentru orice fel de schimbare. Asistenta îi arătă comenzile de pe rama 
patului Și căpătâiul său se ridică suficient cât să poată vedea restul încăperii. 
Era mică, eficientă Și ar fi fost sterilă dacă n-ar fi existat abundența de flori 
viu colorate și parfumate ce ticseau practic toate suprafeţele disponibile; 
cutii cu bomboane de ciocolată și altele nedesfăcute erau stivuite pe un raft 
de lângă ușa dulapului din perete. Felicitări, probabil cu urări de 
însănătoșire, umpleau cu vârf un coșuleţ de pe noptieră. 

— Soacra dumneavoastră a vrut să le vedeți pe toate când vă treziţi, ca 
să știți cât de mult le-aţi lipsit, zise Carol în timp ce asculta bătăile inimii 
Marlei cu stetoscopul. Normal — bravo! Temperatura, tensiunea, pulsul... 
toate sunt normale. 

Puse stetoscopul în buzunar, apoi luă un cleștișor pentru tăiat sârma, 
aflat pe noptieră lângă paharul cu apă, carafa Și o cutie cu batiste din hârtie. 

— Probabil că pare ciudat, îi spuse, dar dacă vreodată, cine știe, credeți 
că vă vine să vomitați, sunați-ne imediat Și începeți să vă tăiați sârmele din 
gură ca Și cum ar fi o chestiune de viaţă și de moarte. Tonul îi deveni brusc 
mai sobru. Pentru că așa este. Nu vrem să vă înecaţi sau să vă sufocați. 

Marla se înfioră, îngrozită de imaginea ce-i apăruse în minte. 

— Știu, zise asistenta de parcă-i citise gândurile, nu-i o idee tocmai 
plăcută. Mai mult ca sigur că nu se va întâmpla asta niciodată, dar trebuie să 
știți cum stau lucrurile. 

— Paza bună trece primejdia rea, mormăi Marla. 

— Exact. Asistenta făcu niște însemnări iuți pe fișa ei. Bun, totul arată 
destul de bine. O să vă aduc sucul, apoi o să trimit o infirmieră să vă facă o 
baie în pat, da? Imediat ce domnul doctor ne dă acordul, o să vă scoatem 
unele tuburi, ca să vă puteţi spăla singură. 

Îi făcu din ochi, apoi ieși pe ușă. 

Marla abia aștepta să scape din închisoarea asta. Sorbi din apă ȘI privi în 
jur. Prin fereastră se vedea parțial parcarea, dincolo de care se întindea o 
apă verzuie, probabil o parte din golf, judecând după numele spitalului. 


Întinse un braţ Și se uită prin felicitările de pe noptieră, citindu-le și 
întrebându-se cine erau cei care le semnaseră. Bill și Sheryl, Gloria și Bob, 
Joanna Și Ted, Anna, Christian, Mario. Niciunul dintre ele nu-i spunea 
nimic, însă asta era valabil și pentru propriul ei nume. Marla Amhurst 
Cahill. Dumnezeule, de ce numele ăsta i se părea ca o pereche de pantofi 
prea mari? 

Capul îi pulsa și așeză paharul cu apă pe noptieră, după care, lăsându-se 
pe spate în pat, își aminti brusc un chip — chipul unui bărbat. Colţuros și 
aspru, cu piele bronzată, trăsături dăltuite și sprâncene groase și negre 
deasupra ochilor albaștri ce aveau intensitatea unor lasere. 

Gâtlejul i se încleștă la amintirea aceea. 

Ceva din el o tulburase într-un fel pe care nu-l putea înțelege, simţise în 
el o duritate. El glumise, dar nu zâmbise. Fusese aici, în camera asta Și 
spusese că se numea Nick. Damnatul... Așa se descrisese. În plus, avea 
ceva care păruse neîncrezător sau poate neliniștitor; Marla o simţise, deși 
întâlnirea lor fusese atât de scurtă. 

Pulsul îi bătea parcă mai apăsat. Bărbatul nu mințise. Arăta cumva ca un 
brigand din secolul XXI, cu jachetă din piele, ten bronzat Și blugi. 

Dar asta era o nebunie. Era o femeie măritată. Ajungea să-și privească 
mâna stângă ca să-și amintească. Acolo, scânteind în lumina fluorescentă 
diminuată, pe degetul ei inelar se vedea clar inelul care sclipea de diamante 
încrustate într-o bandă lată din aur. Verigheta ei. Privind obiectul strălucitor, 
nu izbutea totuși să-și amintească nimic despre ziua când îi fusese pus pe 
deget sau despre bărbatul care spusese probabil „Da”. 

Gândește, Marla, gândeşte! 

Nimic. 

Niciun indiciu. 

Îi venea să urle de frustrare. 

Uitându-se la verighetă avu aceeași senzaţie ca atunci când se uitase în 
ochii lui Nick Cahill. Nu exista niciun flashback scurt al altui loc și al altui 
timp, nicio întrezărire de amintire, nicio altă reacție decât o curiozitate 
acută. Despre bărbat. Despre căsătoria ei. Despre copiii ei. Despre ea însăși. 

— Deci, te-ai trezit. 

Un bărbat înalt cu ochelari cu rame din sârmă și halat alb scurt 
deschisese ușa Și intra în rezervă. Avea o mustață subțire, ca trasată cu 
creionul, care atrăgea atenția asupra chipului său. Era complet chel, cu dinți 


mărunți ce păreau prea numeroși în gura micuță. 

— Mă mai ţu minte? o întrebă el pe Marla, după care, văzându-i 
probabil disperarea din ochi, urmă imediat: Nu-ţi face griji în privinţa asta. 
Amnezia urmează frecvent după comă... ar trebui să dispară. Surâsul lui era 
menit să inspire încredere. De aceea, mă mai prezint o dată: sunt doctorul 
Robertson. 

Se aplecă peste ea și-i aținti în ochi raza foarte subțire a unei 
minilanterne. 

— Cum te simţi? 

— Groaznic, recunoscu femeia. 

Nu avea rost să ascundă adevărul. 

— Îmi dau seama. Te doare maxilarul. 

— Foarte rău. 

— Capul? 

Îi studie creștetul capului. 

— Ca naiba. 

— O să-ţi dăm ceva pentru dureri. Spune-mi acum despre memorie. 

— Care memorie? întrebă Marla, străduindu-se să nu facă o grimasă 
când medicul mută lumina de la un ochi la celălalt. 

— E chiar așa de rău? 

Se gândi Și simplul act al concentrării îi spori presiunea din cap. 

— Da, e rău. Dacă aș spune că sunt încețoșată, aș fi optimistă. 

Se forța să scoată cuvintele printre dinții ce păreau fixati în ciment. 

Robertson se îndreptă, stinse lanterna ȘI-Și încrucișă braţele peste 
pieptul costeliv. 

— Povestește-mi despre tine. 

Oho! se gândi Și încercă să sape adânc. 

— Este... e foarte ciudat. Știu unele chestii, de pildă... pot să citesc, să 
înţeleg, cred că sunt destul de bună la matematică, dar nu-mi amintesc să fi 
avut vreo educație, vreo instruire în privinţa asta. Cred că-mi plac caii Și 
câinii ȘI plaja și filmele de groază... dar... 

Înghiţi nodul care i se formă în gât și-și forţă buzele să se miște în jurul 
dinților imobil. 

— ...nu-mi amintesc famila, nici copiii mei, nici părinții mei, nici chiar 
pe soțul meu. 

Glasul o trădă, ochii i se umplură de lacrimi Și se simți absolut jalnic, o 


creatură patetică, nevolnică, fără trecut. Încercă să scrâșnească din dinți, dar 
erau fixati strâns. 

— Vreau să ţii minte că asta nu este ceva anormal, rosti medicul privind- 
o liniștitor, în timp ce-i mai controlă o dată parametrii vitali, apoi îi testă 
reflexele. Te rog să mă apuci de degete și să strângi cât poţi de tare, zise el 
ridicând degetele arătătoare. 

Marla îl strânse cu disperare. 

— Bun, acum dă-le drumul. Își notă ceva pe fișă. Cât despre memorie, 
va reveni. În urma comoţiei, creierul a suferit un Șoc puternic Și pentru o 
vreme ai fost în comă. Îi zâmbi scurt, fulgerându-și dinţii albi. Însă o să 
începi să-ţi amintești până la urmă. 

— Când? întrebă ea, disperată să știe că se va însănătoși. 

— Din păcate, nu pot să prezic asta. 

Robertson se încruntă Și clătină din capul pleșuv. 

Ar fi bine să fie cât mai repede, se gândi femeia, altfel o să-mi pierd 
mințile... sau ce a mai rămas din ele. 

— AȘ vrea s-o pot face. 

— Atunci suntem doi care vrem asta. 

— Va trebui să ai răbdare. Să-ţi acorzi timp pentru recuperare. 

— De ce oare cred c-o să obosesc tot auzind asta? întrebă Marla și 
Robertson ridică din umeri. 

— Poate că te cunoști mai bine decât crezi. 

— Asta-i problema, doctore, zise ea privindu-l drept în ochi. Eu nu mă 
cunosc absolut deloc. 

x k k 

Așa cum promisese asistenta, o infirmieră apăru în cameră, o spălă pe 
Marla repede cu un burete și aranjă așternutul. Abia ieșise pe ușă că sosi 
familia. Zâmbete, îmbrățișări și sărutări ce păreau forțate se abătură ca o 
cascadă asupra ei din partea unor străini. Numai străini. Se strădui să etaleze 
un zâmbet pe care nu-l simţea autentic Și încercă cu disperare să Şi-i 
reamintească pe toți oamenii aceia, dar nu reuși. Tot așa cum vocile lor i se 
păruseră străine, feţele lor nu-i declanșau absolut nicio amintire. 

— Cât mă bucur să te văd trează Și din nou alături de noi, spuse soacra 
ei, tamponându-și ochii cu colțul unei batiste. 

Era o femeie micuță, cu părul vopsit în culoarea caisei Și dinți mici Și 
egali; purta pantofi cu tocuri înalte asortați la poșetă, taior din lână gri, o 


bluză de mătase de culoarea perlelor și o eșartă cu imprimeuri în tonuri 
roşu Și auriu. 

— Mulţumesc. 

Eugenia îȘi drese glasul. 

— Casa a fost pustie fără tine. 

Marla simţi că i se topește inima. 

Cissy, fiica ei, depuse sărutarea obligatorie pe obraz Și se retrase. Era 
înaltă pentru vârsta ei, subțirică și îmbrăcată în negru din cap până în 
picioare. Pielea îi era ușor bronzată, presărată pe alocuri de coșuri pe care 
fardurile nu le puteau ascunde complet, iar ochii erau conturați cu rimel 
negru, gros. 

— Bună, rosti ea nesigură. 

— Bună ȘI ţie. 

Asta fusese tot ce izbuti Marla să pronunţe. Fata asta era fiica ei? De ce 
nu simţea nimic, de ce nu avea nici cea mai măruntă amintire despre... 
nimic? Unde era fiorul matern din adâncul inimii — succesiunea fulgerătoare 
de imagini cu ea născând sau schimbându-i scutecele lui Cissy în pruncie, 
sau amintirile de genunchi juliţi, pierderea unui dinţișor de lapte ori durerea 
simțită văzându-și fata cum suferă la prima dragoste adolescentină? Cu 
certitudine toate astea existaseră, însă Marla nu-și amintea nimic din viaţa 
ei. De parcă ar fi fost moartă pe dinăuntru. Și asta o speria. O speria 
îngrozitor. 

— Ştiam eu c-o să te trezești! 

Vocea lui Alex bubui din cealaltă parte a camerei. Marla întoarse capul, 
încordându-se pentru altă față necunoscută, dar când își zări soțul avu 
impresia vagă că-l mai zărise înainte — o imagine evazivă care-i sâcâi 
creierul, însă dispăru înapoi în lumea întunecată a memoriei el. 

— Iubito, cât mă bucur să te revăd. 

Era un bărbat înalt Și robust, cu ochi cenușii Și un zâmbet care i se lățise 
pe toată fața, îmbrăcat în costum bleumarin Și un pardesiu descheiat, cu 
capetele cordonului vârâte în buzunare. Se aplecă peste rama laterală a 
patului Și o îmbrățișă cu putere. 

— Eu... noi... noi ţi-am simţit lipsa. 

Glasul îi era baritonal Și mirosea a fum Și a aftershave moscat. Ținând-o 
ferm, o sărută ușor, totuși energic pe obraz. 

Marla nu simţi absolut nimic pentru el. 


Nimic. 

Dumnezeule, doar nu putea să fie atât de pustiită pe dinăuntru! Era de-a 
dreptul lipsită de orice sentimente. Lacrimi îi arseră ochii ȘI-I înceţoșară 
vederea. Ridică braţele și-l prinse pe Alex, dorind cu disperare să simtă un 
fior de tandreţe, un sentiment de apartenență, de iubire pentru el, dar nu 
putea decât să spere că, în curând, își va reaminti. Durează, își spuse ea, 
totuși gândul acela o frustra. Își dădu seama că nu era o femeie răbdătoare 
Și, alături de o fărâmă de bucurie că descoperise ceva din personalitatea ei, 
se îndoia că era o trăsătură așa de bună. 

Telefonul ţârâi ascuțit și toți mușchii lui Alex se încordară. 

— Am cerut spitalului să nu-ți facă nicio legătură telefonică, rosti el 
desprinzându-se din îmbrățișare Și întinzându-se spre receptor. 

În timp ce Cissy stătea cu braţele încrucișate la piept lângă aparatul de 
aer condiţionat de lângă fereastră, iar Eugenia îndepărta florile moarte ale 
unei crăciunițe, bărbatul ridică receptorul. 

— Alo... Alo? Cine e... rahat! 

Trânti receptorul în furcă. 

— N-a răspuns? întrebă Eugenia și Marla simți un fior de neliniște. 

— A greșit numărul, zise Cissy cu o expresie plictisită. 

— Nu cred, pentru că a trecut prin centrala telefonică a spitalului. Alex 
își frecă bărbia Și ochii i se întunecară gânditori, iar Eugenia încetă să mai 
culeagă florile roz și uscate. O să mă interesez. Au mai fost Și alte apeluri? 

— Nu... adică nu-mi amintesc să fi fost, dar de fapt nici nu-mi amintesc 
prea multe. 

Marla se strădui să etaleze un surâs. Bărbatul oftă. 

— Am auzit. Am stat de vorbă cu Phil... cu doctorul tău... Robertson, 
înainte să vin la tine, Și ne-a avertizat că s-ar putea să fii amnezică o vreme. 
Vestea bună e că ar trebui să fie doar temporar. 

— „Ar trebui să fie”, repetă ea sarcastic. Să sperăm. 

— Nu-ţi face griji în privinţa asta, zise bărbatul Și, aplecându-se, o 
sărută pe frunte. Concentrează-te doar asupra însănătoșirii. Phil crede că în 
două zile ai putea să vii acasă. 

Marla se gândi că avea să înnebunească dacă mai petrecea o singură zi 
fără să facă nimic. 

— Nu, zise ea. Vreau să merg acum acasă. 

— Cred că vrei, iubito, dar e imposibil. 


— De ce? 

— Doctorul mai vrea să-ți facă niște analize de rutină. Parametrii 
vitali... chestii de-astea. Nimic complicat. 

— Destul de complicat ca să mă ţină aici! se răsti ea. 

— Abia te-ai trezit, iubito, îi reaminti Alex. 

— Dar vreau acasă, repetă Marla. Acum. 

Nimeni nu mai spuse nimic. Alex se uită la Eugenia, care trecuse de la 
crăciuniţă la o vază cu flori Și scotea trandafirii uscați pe care-i arunca într- 
un coș de gunoi de lângă dulap. Cissy devenise brusc foarte interesată de 
parcare Și privea pe fereastră, ignorând contactul vizual cu părinții ei. 

— Ascultă-mă, scumpo, rosti Eugenia Și se apropie de pat; bătrâna care 
cu numai câteva minute în urmă fusese cu ochii în lacrimi devenise brusc 
categorică Și dură. Când vei fi mai bine, vei veni acasă, bineînţeles, însă 
deocamdată trebuie să te concentrezi pe însănătoșire. 

O atinse cu blândeţe pe Marla pe mână, dar în spatele ochelarilor cu 
rame din sârmă ochi ei îi porunceau în tăcere să nu mai spună niciun 
cuvânt, ca Și cum ar fi existat un secret pe care-l împărtășeau toţi, un secret 
care nu cuteza să fie rostit, aici, în spital, și Marla simți un fior nou de 
neliniște. 

— Unde-i... unde-i copilașul meu? întrebă ea. 

— Acasă, răspunse soacra ei Și privirea i se îmblânzi puțin. Pediatrul ne- 
a interzis să-l aducem aici. O să-l vezi imediat cum vei ajunge acasă. 

— Și când va fi asta? 

— În curând, scumpo. Când te va externa doctorul. Și el vrea la fel de 
mult să pleci acasă. Noi îi cunoaștem de mulţi ani pe Phil Și pe soția lui. 

Glasul lui Alex se dorea blajin, totuși Marlei i se păru că aude și o 
nuanță subtilă și se întrebă dacă bărbatul încerca s-o calmeze, 
nedezvăluindu-i tot adevărul. Pur și simplu ceva din fiinţa lui nu suna pe 
de-a întregul adevărat. 

Sau poate ești pur Și simplu paranoică? 

— Serios? Atunci de ce mi s-a prezentat ca „doctorul Robertson”? 
întrebă ea, străduindu-se să nu fie paranoică, dar începând să simtă că toată 
lumea era împotriva ei. 

Doamne Dumnezeule, poate că înnebunea. Nu i se păruse că simțise 
lângă patul ei pe cineva, o prezență malignă... pentru Dumnezeu, îȘi 
pierdea mințile? Transpiraţia îi umezi palmele, iar nervii îi erau întinși la 


maximum, totuși nu se putu opri să nu întrebe: 

— De ce nu Și-a spus atunci, simplu, „Phil”? De ce? 

— Cine știe? Poate că dintr-un sentiment al profesionalismului. Trebuie 
să păstreze eticheta. Probabil că atunci când este la spital își pune „fața de 
doctor”, zise Alex și schiță în aer ghilimele cu degetele arătătoare și 
mijlocii de la ambele mâini. 

— E ciudat, dacă mă-ntrebi pe mine. 

— Poate că așa este, dar asta-i situația. 

În felul ăsta Marla nu ajungea nicăieri Și era obosită. Vlăguită. Parcă 
alerga în cerc cu picioare făcute din plumb. 

Ca și cum i-ar fi simțit disperarea, Alex o îmbrățișă din nou. 

— Știu că totul este confuz și epuizant Și că încă te simţi groaznic, zise 
el Și Marla simţi iarăși înțepătura lacrimilor. Dar ia-o-ncet, acordă-ţi timp. 
Vei fi bine, îi Șopt la ureche și ea dori să-l creadă. 

Dumnezeule, ce minunat ar fi fost dacă ar fi putut privi într-un glob de 
cristal Și i-ar fi spus adevărul în loc să-i ofere platitudini pentru a-i destinde 
mintea! Înăbușindu-și neliniștea, Marla îl cuprinse cu braţele pe după gât 
Şi privi peste umărul lui spre ușă. Bărbatul pe care-l văzuse mai devreme, 
damnatul, stătea cumva separat de restul familiei, cu maxilarul întunecat de 
barba nerasă de o zi și un umăr proptit de canatul ușii. 

De sub sprâncenele negre care se contopiseră, Nick o privea fix. 

Nici măcar nu-i zâmbea, nu-i oferea niciun cuvânt de încurajare. Se 
mulțumise să-și încrucișeze braţele peste piept, iar jacheta din piele i se 
întinse Și scârțâi privind scena de tandrete dintre cei doi soți printre pleoape 
apropiate Și cu ochi obosiţi. Oare ce vedea el? De ce i se încleștaseră atât 
de strâns maxilarele pătrate? 

Brusc, Marla simţi nevoia să știe cum arăta ea, cum o vedeau ceilalți. 
Era vorba despre ceea ce se întâmplase între ei sau de aspectul ei de acum? 
Își desprinse ochii de la Nick și se ocărî în minte. 

— E vreo oglindă pe aici? întrebă ea. 

Pentru o secundă, nimeni nu spuse nimic. 

— Voi două n-aveţi o oglindă? se uită ea de la Cissy la soacră. 

— O oglinjoară? Eugenia clătină din cap și buclele de culoarea caisei îi 
rămaseră nemișcate sub lumina din plafon. Am una mică la pudrieră. 

— Pot s-o văd? 

— Nu știu dacă-i o idee foarte bună... 


Eugenia era agitată și Marla își dădu seama că arăta mult mai oribil 
decât își imaginase. 

— E atât de rău? 

— Nu, scumpo, dar... 

— Dă-i oglinda, interveni Nick. 

Marla se uită din nou către el și văzu o emoție asemănătoare furiei 
sclipind în ochii lui albastru-cenușii. 

— Da, dă-mi-o. Dacă nu mi-o dai, Jur c-o să mă caţăr peste rama patului 
Și-o să mă târăsc până la chiuvetă și oglinda ei dacă va fi nevoie. 

Arătă cu un braţ dulăpiorul montat deasupra chiuvetei, apoi apăsă 
butonul ce-i ridică mai mult căpătâiul patului. 

— Dar perfuzia ta ȘI... totuși ești încă... 

Alex făcu un gest către pat și Marla își dădu seama că probabil îi arăta 
cateterul Și punga cu urină pitite discret sub cearșafuri. 

Simti cum văpaia îi inundă obrajii Și gemu în tăcere, apoi își îndreptă 
umerii. 

— Nu-mi pasă. 

— Dă-i-o. 

Buzele lui Nick erau subțiri ca o lamă de cuțit. Eugeniei i se puse un nod 
în gât. 

— Fi bine, cred că-i doar o chestiune de timp până ce vei putea oricum 
să te ridici, dar nu uita — te găsești încă în etapa de vindecare Și în curând 
vei arăta mult mai bine ȘI... începu să scotocească prin poșetuţă. Unde... 
ah, uite-o! 

Scoase o pudrieră aurită strălucitoare Și o întinse Marlei. Cissy făcu o 
grimasă. 

Eugenia își încordă umerii. 

Alex se întoarse cu spatele. 

Numai postura lui Nick nu se schimbă. Continuă s-o privească în timp 
ce, cu degete tremurătoare, Marla deschise pudrieră Și se privi în oglinda 
micuță. 

Dumnezeule, se gândi ea, trăgând aer adânc printre dinții prinși cu 
sârme. Era mult mai rău decât își imaginase. Nu numai că era tumefiată Și 
învineţită, cu nuanţe galben-verzui Și purpuriu decolorat, dar Și chipul care 
o privea din oglindă era al unei străine. 


CAPITOLUL 4 


Privind-o pe Marla, Nick scrâșni din dinți. Cu mâna liberă, cea fără 
perfuzie, ea îȘi atinse cu grijă faţa, urmărind cu vârfurile degetelor vânătăile 
Și crustele cicatricilor, ba chiar Și firele de păr ce începuseră să apară pe 
partea din scalp care-i fusese rasă. Spre meritul ei, încercă să braveze, fără 
să verse lacrimile care, așa cum suspecta bărbatul, stăteau să izbucnească. I 
se puse un nod în gât și pipăi grijuliu un Şir de copci ce se vedeau sub 
perișori. 

— Dumnezeule, Șopti ea, clpind repede de câteva ori înainte de a-și 
regăsi controlul, după care își încordă vizibil spinarea. Nu... nu cred că voi 
fi confundată nici măcar cu Mireasa lui Frankenstein... știți cum se zice 
„Mereu domnişoară de onoare, niciodată mireasă”... 

Rostea cuvintele cu greutate, mai mult mormăit. Se strădui să surâdă, 
însă nu reuși Și bărbia îi tremură ușor. 

Nick abia se putea uita la femeia aceasta pe care jurase c-o va uri, cea 
care-l manipulase, îl trădase Și sfârșise prin a ajunge soția fratelui său. 

— Va fi bine, rosti Alex luându-i pudriera din mână și închizând-o. 
Trebuie doar să ai răbdare. 

— Exact. Peste două luni, vei fi din nou tu însăți și vei râde... vei uita 
de toată povestea asta. Eugenia se sili să zâmbească larg, dezvăluind 
scânteierea unei coronițe de aur. Toţi o vom uita. 

— Eu voi râde niciodată de asta! se răsti Marla. 

— Niciunul dintre noi nu va râde, adăugă iute Alex aruncându-i mamei 
sale o privire de avertisment. 

Nick aprobă în tăcere. După părerea lui, adevărul era preferabil 
speranțelor false, iar faptele vorbeau de la sine: Marla Amhurst Cahill 
fusese în pragul morții, iar acum arăta, Și probabil că se și simţea, groaznic. 
Drumul spre recuperare avea să fie lung și plin de hopuri. 

— Nu... nu Știu dacă voi mai fi vreodată cu însămi. Copleșită încă, 
Marla se uită la Nick Și privirea îi lunecă peste ochii lui pentru o secundă, 
ca Și cum doar el ar fi înţeles. Pur și simplu, nu simt că sunt... 

Glasul i se stinse. 

— Ce să fu? întrebă Alex. 


Marla îi privi pe toţi, pe rând. Când întâlni ochii lui Nick, umbra unei 
emoţii pe care bărbatul nu reuși s-o descifreze îi licări în privire, dar 
dispăru aproape imediat. 

— Nu știu cine sunt, zise ea. 

— Frate! exclamă Cissy și fu răsplătită de tatăl ei cu o uitătură care o 
avertiza să nu mai spună asta niciodată. 

— Vei fi perfectă, o linişti Alex. 

Nick nu credea asta. Marla n-avea să fie perfectă niciodată. Și nici nu 
fusese vreodată. Un fir de vinovăţie îi împunse totuși conștiința când îi zări 
faţa învineţită. Ani de zile și-o alungase din minte, iar când se gândise la ea 
o făcuse doar cu desconsiderare. Acum o vedea pământie, rănită Și 
luptându-se pentru un dram de demnitate. 

Cissy se prefăcea că se uită pe fereastră, în timp ce-și plimba degetele 
absentă peste muchiile aparatului de aer condiționat, însă Nick aproape că 
putea să vadă angrenajele ce se roteau în mintea adolescentei. Ea își 
urmărea mama cu coada ochiului. În mod clar, aici se întâmpla ceva. 

— Nu-ţi face griji, rosti Eugenia luând pudriera de la fiul ei Și punând-o 
iute în poșetă, lucrurile se vor îndrepta. Odată ce vei ajunge acasă, cu 
copilul... Și cu noi. Ai să vezi! 

Nick dorea să plece de aici. Reuniunea de familie îi ajunsese pentru ziua 
asta. 

— Tu ai mai fost aici. 

Marla îl privea din nou. El încuviinţă scurt din cap Și nu-și feri ochii. 

— Acum câteva ore. 

— Îmi amintesc, rosti ea pe un ton ce părea uluit după care îi apăruseră 
câteva cute pe frunte. Damnatul. 

— Exact. 

Fusese doar imaginaţia lui sau în ochii femeii existase un licăr care nu 
era doar o simplă curiozitate? 

— Și a mai fost cineva aici, continuă ea. 

— Cu mine, nu, clătină Nick din cap. 

— Nu... nu... vreau să zic înainte să fi venit tu. Cel puţin... așa cred... 

Ochii i se încețoșară și Marla își feri privirea, studiind cutele păturii 
care 1 se adunase la talie. 

— Da, sunt sigură-n privinţa asta. Cineva care n-a rostit niciun cuvânt, ci 
a intrat Și... Și a stat aici, lângă pat... Of, la naiba, știu că sună paranoic, 


dar... mi s-a părut foarte real. 

— Prostii, zise Eugenia și râse ascuţit, fără a o lua în serios. A fost 
probabil o infirmieră. 

— Nu. 

Marla era frustrată. Agitată. 

— Poate că am visat, zise ea. Totuși îmi amintesc sau... cred că-mi 
amintesc... că de fapt v-am auzit pe toţi aici. 

Se încruntă Și sprâncenele i se adunară deasupra unei feţe care fusese 
cândva incredibil de frumoasă. 

— Voi ați mai fost aici o dată... sau chiar de două ori? Of, Doamne, nu- 
mi pot aminti. 

Ridică o mână ca să-și îndepărteze părul de pe față, apoi se opri brusc 
când degetele îi întâlniră zona rasă de deasupra ochiului stâng și copcile din 
scalp. 

— De multe ori, zise Eugenia cu blândeţe. Am fost aici de multe ori. 

— Şi tu ai trimis-o pe Cissy să cumpere ceva de băut. Sprite? 

— Exact. Am făcut asta o dată, încuviință Alex zâmbind, deși din 
perspectiva lui Nick zâmbetul păruse forţat și nelalocul său. Am crezut că 
ești în comă, că nu ne poţi auzi. 

Eugenia învârt încheietoarea poșetei Și, înainte să ofere un surâs vesel, 
colțurile gurii îi coborâră pentru o clipă, așa cum se întâmpla când era 
tulburată. 

— Deci ne-ai putut auzi, spuse ea. Atunci de ce n-ai răspuns? 

— Am încercat, dar mi-a fost imposibil. 

— Bine, nu-ţi face griji în privinţa asta. 

— Totuși nu-mi pot aminti absolut nimic altceva, nici accidentul, nici... 
nimic. 

Continuând să-l țină pe Alex de mână, se întoarse către Cissy, care ridică 
teatral ochii spre cer. După aceea fata îi aruncă tatălui ei o privire mai 
grăitoare decât cuvintele. Nu putem pleca acum? Nick n-o învinui pe 
puștoaică. 

Alex nu pricepu aluzia. Se aplecă spre soţia lui Și zise: 

— Iubito, chiar dacă nu-ţi poţi aminti prea multe... 

— Nu-i vorba că nu-mi pot aminti prea multe, Alex, îl opri ea Și limba i 
se poticni când îi rosti numele. Nu-mi amintesc nimic despre viaţa mea, 
deși alte lucruri — lucrurile generale — sunt destul de clare. Dar părinții mei, 


ziua mea de naștere, dacă am fraţi sau surori sau... 

— Vrei să zici că nu-ți mai amintești de noi? întrebă Cissy, înțelegând 
brusc despre ce era vorba. 

Marla nu-i răspunse. 

— E ceva temporar, zise repede Alex. 

— Sper. Marla întoarse ochii spre soţul ei, ca și cum ar fi căutat 
răspunsuri și Nick simţi un fior în măruntaie. Îmi pare rău de toate... 
necazurile astea, și Pam... of, Doamne, mă simt groaznic că a murit. 

— Ţi-o amintești? 

— Nu, opti femeia chinuindu-se să nu clacheze. Eu... nu-mi amintesc 
accidentul... 

Vocea 1 se sugrumă când încercă să se controleze Și nu reuși. 

— În curând, te vei face bine, o încurajă Eugenia. 

Marla se întoarse către soacra el. 

— Îmi promiţi? 

— Nu, dar... 

— Atunci nu-mi oferi vorbe goale, da? Trebuie să plec de aici, să fac 
ceva. Trebuie să vorbesc cu familia Pamelei. Vreau să-mi reamintesc de voi 
toți. 

Cissy clipi apăsat Și pufni după care se întoarse cu spatele ca Și când ar 
fi fost stânjenită. 

Nick ar fi vrut să creadă că, dintr-un motiv necunoscut, Marla se juca 
intenţionat cu ei, dar părea incredibil de sinceră. N-ar fi crezut asta, n-ar fi 
crezut-o în stare să-i pese de altcineva decât de propria-i persoană, dar poate 
că se schimbase. Poate că, odată cu pierderea memoriei, își pierduse Și 
stilul manipulator. 

Sau se prefăcea. 

Alex își prinse soția de mână. 

— De ce nu încerci să te mai odihnești puţin? 

— O s-o fac, dar am foarte multe întrebări. Ce-i cu famila mea? Unde 
sunt ei? Părinţii mei? Frații sau surorile? Trebuie să am pe cineva, nu? 
Locuiesc aproape sau departe? 

— Of, iubito, rosti Alex ocolind răspunsurile. Sunt multe pe care trebuie 
să ţi le spunem, dar acum nu-i momentul potrivit. 

— De ce? întrebă ea cu glas scăzut, încercând să-și întărească forţele. 
Au murit toți? 


— Nu, nu... doar mama ta, însă tatăl tău nu se simte prea bine. 

— Ah. 

Deruta îi era vizibilă pe chip. Tristeţea. Durerea. 

— Vom discuta despre toate, ne vom uita la fotografii, îl vom vizita pe 
tatăl tău — orice vei dori. Dar asta numai după ce vei reveni acasă ȘI vei fi 
bine, ok? 

Marla nu răspunse, ci păru să se chircească în pat, să se micșoreze. În 
mod absurd, Nick dori s-o liniștească și să-i spună că totul va fi bine; apoi 
își reaminti care era locul său. Și oricum, asta era Marla, se putea descurca 
Și singură. lar dacă nu putea, avea un soț care să se ocupe de asta. 

Era timpul să pună capăt acestei agonii. 

— Uite ce-i, eu am plecat, îi zise lui Alex și se hazardă să arunce o 
ultimă privire spre femeia din pat înainte de a ieși din rezervă. 

Departe de familia lui. Și de Marla. Dumnezeule, simţise nevoia să plece 
de lângă ea! 

Îi era imposibil să nu simtă un fior de milă pentru ea. Demult, fusese 
tânără, plină de viaţă și sexy ca orice femeie de pe pământ. Acum nu era 
decât o pacientă, norocoasă că supravieţuise și condamnată să nu mai fie 
niciodată la fel ca altă dată. 

Rahat! 

Apăsă butonul liftului și ușile cabinei se deschiseră cu un fâsâit ca o 
Șoaptă. Aproape că se izbi de un bărbat înalt, cu umeri laţi și barbă 
ferchezuită, ochelari negri Și buze subțiri, strânse într-o expresie dură. Purta 
canadiană, blugi și bocanci de drumeție și trecu pe lângă Nick, mergând cu 
un Șchiopătat ușor pe lângă ușa deschisă de la rezerva Marlei. Apoi grăbi 
pasul pe coridor. 

Dintr-un motiv inexplicabil, Nick șovăi. Oare individul aruncase o 
privire în camera 505, văzuse familia Și decisese să treacă mai departe? Sau 
vizita pe altcineva din aripa aceasta? Părea cunoscut, totuși Nick nu putea 
spune de unde îl știa. 

Desigur, nu conta cine știe ce. Probabil că de vină era imaginaţia lui, 
care lucra peste program. 

La parter, Nick traversă zona recepției principale și ieși din clădire; era 
seară Și începuseră să apară primele fuioare de ceaţă, umezindu-i obrajii Și 
fruntea. Aruncă o privire spre nivelul al cincilea Și găsi camera Marle. 
Cissy era tot la fereastră Și se uita spre parcare, dorindu-și probabil să poată 


evada și ea. N-o putea învinui. Se urcă în camionetă ȘI-ȘI privi ceasul. Avea 
câteva ore la dispoziție. 

Așa că poate că ar fi trebuit să se ducă și să arunce o privire la locul 
accidentului, iar apoi să examineze epava Mercedesului. Răsuci cheia Și 
motorul vechi învie. 

Privind peste umăr ca să iasă cu spatele din parcare, întrezări o clipă 
silueta unui bărbat ce alerga prin ceaţă cu pas neregulat, același ins care 1 se 
părea cunoscut Și de care fusese gata să se lovească în faţa ascensorului cu 
câteva minute mai devreme. 

Nick se uită după el, îl văzu suind într-un Jeep negru Și se întrebă de ce 
oare urcase până la etajul patru, doar ca să coboare atât de repede? 

— Ți-o cauţi cu lumânarea, mormăi el în barbă. De parcă n-ai avea și 
așa destule necazuri. 

Două zile mai târziu, Marla se pregătea de externare. Doctor Robertson o 
supusese la toate testele și analizele imaginabile, păruse mulțumit de 
rezultate Și acum femeia aștepta doar fișele necesare Și pe cineva s-o ia cu 
mașina când ușa rezervei se întredeschise. 

— Doamna Cahill? rosti bărbatul care-și strecurase capul înăuntru. Sunt 
detectivul Paterno, de la poliţia din San Francisco. 

Inima Marlei se strânse când bărbatul, în pantaloni negri Și sacou peste 
cămașă sport, pătrunse în cameră. Avea să-i pună o sumedenie de întrebări. 
Întrebări la care ea nu avea răspunsuri. Mintea îi era mai limpede, însă 
imaginile pe care le întrezărea în trecutul ei erau ca flacăra unei brichete 
rămase fără gaz: scânteiau Și pâlpâiau neregulat, după care mureau, lăsând- 
o fără nimic. Paterno îȘi arătă legitimaţia Și femeia simţi cum i se înmoaie 
picioarele. 

— Îmi cer scuze că vă deranjez în spital, zise Paterno. 

Avea un chip ascuţit ca de ogar, ochi căprui afundaţi în orbite și o 
expresie preocupată, solemnă. Părea un ins de treabă, totuși Marla era 
reticentă. Nu putea să nu-și amintească îngrijorarea fiicei ei că putea fi 
acuzată de omor sau de omucidere prin neglijență sau de cine mai știe de 
ce. lar polițiștii Știau cum să te împingă să spui ceva ce n-ar fi trebuit să 
spui... Dumnezeule, dar de unde provenea atitudinea asta? Bărbatul o 
studia cu ochi suspicioși, care nu se potriveau deloc cu aspectul lui de-a 
dreptul banal. 


— Dau o mână de ajutor în investigarea accidentului, urmă el. Ca 
favoare acordată poliţiei rutiere din California. Aș dori să aud ce vă 
amintiți despre cele petrecute. 

— Nu va dura mult, murmură ea. 

Ignorându-i sarcasmul, Paterno puse un reportofon mic pe măsuţa cu 
rotile pe care se mai aflau paharul ei cu apă, o cutie cu batiste de hârtie și 
cleștișorul pentru sârme, apoi deschise un carneţel. 

— Spuneți-mi orice vă amintiţi. 

Bărbatul mirosea a ploaia care-i întunecase umerii sacoului Și degaja un 
iz slab de chewing-gum Juicy Fruit pe care o mesteca lent. Avea părul negru 
Și cârlionțat, cu câteva fire sure vizibile. Era scund Și robust, iar peste curea 
îi atârna începutul unui pântec. 

— Asta-i ușor, zise Marla. Nimic. 

— Nimic? 

— N-aţi discutat deja cu doctorul meu? 

— Ba da, a menţionat că aveţi amnezie. 

Oare în glasul lui se auzise o urmă slabă de neîncredere? Alt polițist 
CINIC? 

— Este adevărat, domnule detectiv, Și e foarte neplăcut. Marla își trase 
mânecile halatului în jos peste antebraţe și adăugă: Credeţi-mă, mi-ar face 
plăcere să vă ajut, dar pur și simplu nu știu multe. 

Oftă și-și privi încheietura cuprinsă de brăţara de identificare din plastic. 

— Nu vă amintiți nici măcar ce a apărut în faţa dumneavoastră ca să vă 
facă să viraţi? 

— Nimic. 

Marla încercă să se concentreze, iar răsplata a fost o durere de cap 
orbitoare. 

— Conduceaţi spre sud pe autostrada 17, prin munţii Santa Cruz. 
Potrivit urmelor de derapaj, aţi văzut ceva și aţi călcat frâna. Poate că a fost 
camionul sau o căprioară sau... 

Nu-Și termină fraza, invitând-o pe ea să o facă. 

— Nu înţelegeți, domnule detectiv, rosti Marla străduindu-se să-și 
înfrâneze iritarea. Eu nu-mi amintesc nici măcar propriul nume, numele 
copiilor sau al soţului meu... nimic. Uneori... când Și când, apare o 
străfulgerare, ca o reclamă, un refren, o... scenă dintr-un film vechi, dar 
NIMIC... nimic real. 


Privirea din ochii bărbatului spunea Foarte convenabil, însă el nu zise 
nimic, ci se mulțumi să-și mute chewing-gumul dintr-o parte în cealaltă a 
gurii. 

— Bun, dacă tot sunt aici, haideţi să mai încercăm ceva, de acord? 
Ridică o sprânceană stufoasă și femeia aprobă din cap. Eraţi în mașină cu 
Pam Delacroix. 

— AȘa mi s-a spus. 

— Și pe ea o cunoșteaţi de la...? 

— Eu... ăăă, soțul meu a spus că era prietenă cu mine. Dar... 

— Nu vă amintiţi asta. 

— Exact. Marla se încruntă, furioasă pe sine. Cred că par ca un disc 
stricat, care repetă același lucru. 

— Da. 

Ea se întinse spre paharul cu suc, din care sorbi, în timp ce detectivul îi 
puse alte întrebări la care nu avea răspunsuri. Dincolo de ușa rezervei, se 
auzeau măsuţele rulante ce distribuiau medicamente, oameni vorbind, ușile 
lifturilor. În camera 505, atmosfera era încordată și Marlei nu-i plăcea 
atitudinea polițistului — ca Și cum ea ar fi cauzat accidentul și aproape că se 
omorâse în mod deliberat. 

— Toate astea încep să semene ca o anchetă inchizitorială, rosti ea în 
cele din urmă. 

Se jucă puţin cu paiul, apoi puse paharul pe noptieră. 

— Nu fac altceva decât să încerc să pun lucrurile cap la cap. 

— Realmente, nu vă pot ajuta. 

Spinarea începuse s-o doară, era obosită și capul îi bubuia nebunește. 

— Conduceaţi mașina lui Pam Delacroix, da? 

— Da... cred că da. Așa spun toți, așa că bănuiesc că-i adevărat, 
răspunse Marla furioasă. Vreau să știu ceva — n-ar trebui să mă consult cu 
un avocat, să-mi recitați drepturile... sau așa ceva? 

— Asta vă amintiți? 

— V-am spus... îmi amintesc chestii mărunte și ciudate. Poate că le-am 
văzut într-un episod din... din... 

— NYPD Blue? Lege și ordine? 

— Nu... nu Știu... 

Paterno o studie cu ochi vioi Și inteligenți. 

— Chiar doriți să chemaţi un avocat? Trebuie să înţelegeţi că nu mă aflu 


aici ca să vă arestez. 

— Nu am nimic de ascuns. 

Cel puțin nimic din ce-mi pot aminti, se gândi ea, dar își înghiți 
cuvintele. Nu dorea decât să termine discuţia, să închidă ochii ȘI să spere că 
medicamentele își vor face efectul și se vor lupta cu durerea ce-i pulsa în 
maxilar Şi-i bubuia în ţeastă. Și dorea să alunge sentimentul că viaţa îi 
scăpa de sub control, că existau întrebări nerostite ce atârnau în aer, 
întrebări cumva prea rele, prea incriminatorii pentru a fi rostite cu glas tare. 

— Bine. Paterno își mesteca furios chewing-gumul între molari. Dar ce- 
mi puteți spune despre tirul care a venit spre dumneavoastră? A derapat, a 
traversat șoseaua, iar Şoferul — Charles Biggs — se zbate între viaţă și 
moarte în secția pentru arși dintr-un spital aflat în cealaltă parte a orașului. 
Sperăm că va supraviețui, că se va trezi ȘI-ȘI va putea aminti ceva. 

Marla se simţi străbătută de un fior rece gândindu-se la camionagiu. 

— Sărmanul, șopti ea Și privi pe fereastră spre după-amiaza plumburie. 

Brusc, soarta ei nu mai părea la fel de nefericită. Se rugă în gând să nu fi 
fost ea cauza accidentului, să nu-și fi omorât prin neglijenţă prietena, o 
femeie pe care nu Și-o putea reaminti, Și să fi schilodit, de asemenea, un 
străin pe care nu-l întâlnise niciodată. Cum să poarte pe umeri o asemenea 
povară? Simţea deja umbrele deprimăriui. Cum avea oare să mai poată trăi 
dacă avea să se descopere că accidentul fusese din vina ei? Dumnezeule, te 
rog... nul Nu voi putea supraviețui vinovăției... I se puse un nod în gât Și 
se mustră pentru acest acces de autocompătimire. 

— De ce nu-mi spuneţi dumneavoastră ce s-a-ntâmplat în noaptea aceea, 
sugeră ea, hotărâtă că era mai bine să înfrunte adevărul urât decât să audă 
versiunea familiei ei care putea fi edulcorată. Îl sfredeli pe detectiv cu 
privirea. Vreau s-aud faptele. 

— Doar faptele, toate faptele și numai faptele? 

Ce fusese asta, un soi de glumă proastă? Ridică din umeri. 

— Da... cred că da. 

— Face parte din rutina polițienească dintr-un serial TV vechi, zise 
bărbatul și Marla înţelese că Paterno încerca să obțină o reacție din partea 
eil. 

O testa, ca să vadă cât de multe își amintea de fapt. Ca și cum... n-o 
credea? De ce ar fi simulat amnezia? Exista oare ceva ce nu Știa despre 
sine, ceva care l-ar fi făcut pe detectiv să n-aibă încredere în ea? 


Polițistul se așeză pe singurul scaun din plastic care fusese înghesuit 
într-un colţ al încăperii. 

— Din ceea ce putem spune, judecând după urmele de derapaj, 
conduceaţi Mercedesul care aparținea Pamelei Delacroix spre sud — 
probabil spre Santa Cruz, unde Julie, fiica lui Pam, urma colegiul. Urcaţi 
panta, iar după ce aţi luat o curbă, aţi virat brusc. Tirul care cobora pe sens 
invers a frânat violent, ca să vă evite pe dumneavoastră sau ceea ce 
încercați să evitaţi. S-a răsturnat Și a trecut prin parapetul dintr-o parte a 
șoselei, iar Mercedesul a trecut prin parapetul din partea opusă. Pamela nu 
purta centura de siguranţă și a fost aruncată din mașină. Și-a rupt gâtul și a 
murit instantaneu. 

Marla simţi un ghem în stomac. Avea gura amară, copleșită de oroarea 
accidentului Și sentimentul de vinovăție. 

— Tirul s-a rostogolit în jos pe deal, prin pădure, până s-a izbit de un 
copac Și a explodat. Cineva a văzut explozia Și a sunat la 911, exact înainte 
ca la locul accidentului să sosească primii martori, un cuplu mai vârstnic ce 
mergea spre nord. 

Marla închise ochii, zguduită; imaginile ce-i fuseseră descrise i-au rămas 
în minte zugrăvite în culori vii. Lacrimile îi ardeau pleoapele și simți brusc 
că-i vine să vomite. 

— Îmi pare rău, murmură ea cu stângăcie. 

— Și mie. 

Glasul detectivului nu părea însă încărcat de regrete, iar când femeia îl 
privi din nou în ochi zări în adâncul lor duritate, neîncredere și chiar 
acuzaţie. Alt polițist care văzuse prea multe. 

Paterno se ridică în picioare, băgă mâna în buzunar, scoase o carte de 
vizită Și o puse pe măsuţă. Închise reportofonul și-l băgă în buzunar. 

— Asta a fost tot pentru azi, dar dacă vă mai amintiți altceva, vă rog să 
mă sunati. 

— Da, promise ea, apoi observă o mișcare în ușa parțial deschisă. 

Fusese atât de concentrată asupra detectivului Și a accidentului, încât nu- 
l văzuse pe Nick sosind. Se întrebă de cât timp fusese el acolo și câte 
auzise. 

— N-ar trebui să fie prezent un avocat când vorbește cu poliția? întrebă 
Nick intrând în cameră. 

Părul negru îi strălucea de parcă se plimbase prin ploaie și ochii lui o 


priviră pe femeie pentru o fracțiune de secundă, oprindu-i inima în loc, 
după care se fixară asupra lui Paterno. Acesta își închise carneţelul și-l 
băgă într-un buzunar. 

— Doamna Cahill și cu mine am discutat deja despre acest aspect. 
Dânsa nu a fost acuzată de nimic. 

— Alex a spus ceva despre un posibil omor. 

Marla simţi că-i îngheaţă sângele în vine. Capul îi bubuia. Era oare 
posibil așa ceva? Închisoare? 

— Deocamdată n-am anulat nicio ipoteză. Detectivul își frecă maxilarul 
cu palma. Dumneavoastră nu sunteți soţul? 

— Nu. Glasul lui Nick era ferm și o privi pe Marla pentru o secundă, 
transmițându-i un mesaj tăcut Și indescifrabil, care, în ciuda conciziei sale, 
îi dădu să înțeleagă că demonstra ceva. Sunt cumnatul ei. Fratele soțului. 
Nick Cahill. 

Întinse mâna politistului. Degetele lui Paterno cuprinseră mâna mai mare 
a lui Nick Și o strânseră o dată, scurt. 

— Sunteţi din Oregon, așa-1? 

— Din Devil's Cove. Nick nu se obosi să zâmbească. N-are rost să- 
ntrebaţi, cred c-a fost botezat așa de un marinar sau de un pădurar beat. 

— Aţi venit doar pentru a vedea familia? 

— Am fost rugat să vin. Afaceri. 

— Nu din cauza accidentului? 

— Afacerile au o legătură Și cu accidentul. 

Chipul lui Nick era o mască fără emoţii, cu trăsăturile ca dăltuite, cu 
maxilarele ușor umbrite de barba nerasă de o zi. 

Paterno își mestecă chewing-gumul apăsat, digerând răspunsul. Degetul 
lui bont lovi o dată în cartea de vizită pe care o lăsase pe măsuţă și o privi 
din nou pe Marla. 

— Nu uitaţi — telefonaţi-mi, dacă vă amintiţi orice. 

— Da, încuviinţă ea. 

Chiar intenţiona să facă asta. Oricât de dureros ar fi fost, dorea să știe 
adevărul, să scape de chinuri. 

După ce detectivul ieși, Nick închise ușa și zgomotele dinspre oficiul 
asistentelor Și ascensoare dispărură brusc. 

— Ce faci? întrebă Marla. 

— Mă asigur că avem intimitate. 


Ochii bărbatului erau negri, iar pielea pomeţilor era întinsă ca a unei 
darabane. Pulsul Marlei își iuți bătăile și ea văzu intensitatea privirii lui 
Nick. 

— Te comporti ca și cum aș fi o criminală. Își îndepărtă o șuviţă de păr 
din ochi Și degetele îi atinseră ușor zona unde fusese rasă. Sau că tu ești un 
criminal, adăugă imediat. 

El o privi și spaţiul steril al rezervei micuţe păru brusc prea intim — prea 
strâmt. 

— Vreau doar să fu precaută. 

— Uite ce-i, Nick, îţi apreciez grija, dar poți să renunti la manifestările 
astea teatrale. N-am nimic de ascuns. 

De unde Știi? Bărbatul n-o rosti cu glas tare, însă Marla i-o citi în 
privire. 

Obosită, iritată, cu capul pulsând de durere, se simţea sătulă de întrebări, 
de spital, de neștiinţă, de suferinţă și de blestematele de sârme ce-i ţineau 
gura închisă. Mai mult decât atât, se simţea cu adevărat iritată de faptul că 
toţi cei cu care vorbea erau niște străini pentru ea. 

— Așa m-am gândit Și eu. Nick încrucișă braţele peste piept, se rezemă 
de dulap Și o privi cu ochi ce ascundeau secrete. Așadar, ţi-ai strâns tot ce- 
ţi trebuie ca să pleci de aici? Alex a spus că azi te externezi. 

Marla clătină din cap. 

— Tot ce-mi trebuie în clipa de faţă e o aspirină. Ar fi bună una mare cât 
tot statul Montana. 

— O să văd ce pot șterpeli, zise el Și porni spre ușă. 

— Stai! îl opri Marla. Nu dorea ca Nick să plece... în niciun caz când 
erau atât de multe pe care nu le înţelegea. 

Bărbatul se opri cu mâna pe clanțţă. 

— De ce am senzaţia... nu știu... că n-ai încredere în mine sau că știi 
despre mine ceva ce eu nu... Tăcu o clipă. Vreau să spun că, sigur că da, 
toți par să știe despre mine mai multe decât mine, însă cu tine e altceva. 

Bărbatul arcui o sprânceană neagră Și se întoarse cu spatele la ușă. 
Expresia feţei lui avea căldura unei rafale de crivăț. 

— Ce vrei să zici? 

— Spune-mi tu, sugeră Marla. Pentru că tu Știi, pe când eu nu știu. 

Nick își frecă cu degetul mare barba nerasă de o zi Și o privi ca Și 
cum... ca ȘI cum n-ar fi crezut-o. Apoi vorbi încet: 


— Am venit aici să văd ce-i cu tine, doar pentru că m-a rugat Alex. Nu 
cred că ar trebui să ne complicăm. 

— De ce? 

— Pentru că n-are niciun rost. 

— Poate că eu ar trebui să hotărăsc asta. 

Nick își încleștă fălcile și o privi de parcă i-ar fi cântărit reacţia. 

— Bine, deoarece ai cerut să afli, o să-ţi spun fără ocolșuri. Buzele i se 
întinseră peste dinţi. Noi doi am fost iubiti. 

— Poftim? icni ea. 

Nu, nu, nu... nu era corect. Nu putea fi. Ea avusese o relație cu fratele 
soțului ei? Și totuși în adâncul ei își dădea seama că o parte din ea îl 
considera atrăgător... chiar sexy. 

— Nu-ţi face griji în privinţa asta, continuă Nick. Este o poveste veche. 
M-ai lăsat pentru Alex. 

Marla păli și-și auzi inima bubuind. Ar fi dorit să-l contrazică, dar 
privirea din ochii lui, provocarea pe care o zărea în adâncurile lor fumurii o 
convinseră că spunea adevărul. Se lăsă înapoi pe perne, simțind că 1 se face 
rău. 

— Acum cât timp? 

— Cincisprezece ani. 

— Şi de atunci? întrebă femeia, încordându-se. 

— Nimic. 

Ea expiră încet și prelung. 

— Tu ai întrebat, îi reaminti Nick. 

— Da... Știu. 

Îi venea să vomite. Oare ce fel de persoană era? Pentru prima dată de 
când se trezise din comă, nu era sigură că dorea să știe. 

x kK x 

— Ai spus o sută de miare. 

Era iritat Și nervos în timp ce vorbea de la telefonul public. Străzile erau 
ude și sclpeau sub stâlpii de iluminat în apropiere de chei. Izul apei sărate 
se combina cu cel proaspăt al ploii. 

— Douăzeci ȘI cinci de miare nu ajung. 

— N-a murit, sosi răspunsul rece. Înțelegerea a fost pentru un accident 
care s-o omoare. 

— Potrivit înţelegerii, în mașină nu mai trebuia să fie altcineva, îi 


reaminti interlocutorului său. Vreau restul. 

Vehicule treceau pe lângă el, cu roțile șuierând în lungul cheiului. 
Cineva aruncă un chiștoc de ţigară pe geamul unei Nova vechi. În noaptea 
umedă străbătea urletul muzicii heavy metal, cu bubuitul chitarei bas 
amplificat la maximum. 

— Îţi vei căpăta banii, dar ea trebuie să moară. Și trebuie să fie un 
accident. 

— M-aș putea duce la poliție. 

— N-ai decât să-ncerci. 

— O s-o fac. 

— Nu cu cazierul tău. 

Rahat! În glasul nemernicului nu exista nici cea mai mică urmă de 
îngrijorare. Un echipaj de poliție apăru de după un colţ, ridicând jerbe de 
apă din bălți, apoi încetini Și înaintă pe lângă trotuar. Bărbatul se întoarse 
instinctiv, ascunzându-Și faţa, și umezeala orașului îi invadă oasele. 

— Îţi vei căpăta banii când treaba va fi făcută și va fi făcută așa cum 
trebuie. Fără rateuri. Ai înțeles? 

— Da, da. 

Deocamdată trebuia să-i cânte în strună. Era prea implicat ca să nu 
continue până la capăt. Și avea în plus un motiv personal întemeiat. 
Ticăloasa merita să moară. 

— Am nevoie de un număr unde să te pot găsi. 

Nasul începuse să-i curgă. Se Șterse cu mâneca Și smârcâi. 

— Nu, te voi contacta eu. 

— Dar... 

Clic! 

Legătura se întrerupse. 

— Ticălosul naibii! Bogătan afurisit! 

Încleștă din falei și trânti receptorul în furcă. Verifică din reflex fanta de 
returnare a fiselor, după care își îndesă pumnii în buzunare ȘI-Și strânse 
capul între umeri, Șchiopătând spre Jeep. Glezna pe care Și-o scrântise încă 
îl durea, totuși simţi o satisfacţie de o clipă că nenorocita avea s-o-ncaseze, 
Și încă în curând. 

La următoarea intersecţie, în fereastra unui local sordid, strălucea neonul 
unei reclame pentru Budweiser. Bărbatul șovăi, apoi decise că merita să bea 
ceva. lar o femeie, orice târfă, ar fi fost perfectă. 


Afacerile cu ticăloși bogaţi obișnuiau să-i trezească setea. 
Iar când îi păcălea, avea de fiecare dată parte de o erectie. 


CAPITOLUL 5 


— Îmi amintesc locul ăsta, Șopti Marla când Bentley-ul sui în viteză o 
stradă îngustă Și șerpuită spre vârful dealului Mount Sutro. 

Inima îi tresări când văzu casa ce se ridica în punctul cel mai frumos de 
pe creastă. Da, da, da! Mai fusese aici, era sigură în privinţa asta. 

De când ieșise din spital avusese o stare de spirit proastă, dar începuse se 
simtă ceva mai bine pe măsură ce bucățele de amintiri — fragmente din 
trecutul ei — îi fulgerau prin fața ochilor. Exista un inel... își privi mâna Și 
se încruntă, deoarece nu era vorba despre acesta cu diamante pe care-l purta 
pe mâna stângă, ci își amintea un inel mai simplu, Și că mergea pe o plajă 
Și călărea cai... da, da, da! Bucăţele și frânturi, totuși acelea erau viaţa ei. 

Cu mai puţin de o jumătate de oră în urmă, când ieșise din spital pe un 
scaun cu rotile, simțise un fior de anxietate chiar când Alex o ajutase să 
urce în interiorul Bentley-ului tapisat cu piele de culoarea untului. Şoferul, 
un uriaș blond cu un zâmbet fragmentat și ochi albaștri reci, îi ținuse 
portiera deschisă. Lars Anderson. Nordic. Tăcut. Privire aspră, ca o 
prezență malefică dintr-un film cu James Bond. Potrivit spuselor lui Alex, 
Lars era „de mulţi ani” alături de familie. O salutase scurt, ducându-și mâna 
la șapcă, după care șofase impecabil cu surâsul acela straniu, de la spital, 
pe lângă verdeaţa luxuriantă din Golden Gate Park, apoi pe lângă casele 
victoriene din Haight-Ashbury, construite parcă din turtă dulce, spre această 
fortăreață cu porți masive. 

Acasă. 

Porțile se deschiseră acţionate de o telecomandă și vila imensă, cu zeci 
de ferestre montate în exteriorul din cărămidă Și mortar, străluciră în amurg. 
Rododendroni bătrâni Şi azalee străjuiau aleile cu pavele din cărămidă și 
treptele din piatră spre o ușă care i se părea cunoscută. 

Ușurarea aduse lacrimi în ochiu femeii. 

— Mi-o amintesc, Șopti ea simțindu-se ca o proastă sentimentală. 

— Serios? 

Zâmbetul lui Alex era larg, totuși în ochii lui nu exista prea multă 
căldură, ca Și cum n-ar fi crezut-o pe de-a întregul. 


— Crezi că aș simula așa ceva? 

— Nu, sigur că nu. 

Așezat alături de ea pe bancheta din spate, bărbatul îi prinse mâna ȘI-ȘI 
împleti degetele cu ale ei. Dar scurtul moment de exaltare dat de speranţa că 
memoria i-ar putea reveni dispăru când Lars intră cu mașina într-un garaj 
subteran unde nimic nu i se părea familiar. Înăuntru era parcat un Jaguar 
argintiu Și mai exista un loc gol — neîndoios pentru mașina ei. 

— Unde-i... 

— Porsche-ul tău este în service Și așteaptă o piesă. 

— Eu conduc un Porsche? 

— Ai condus, răspunse Alex, Și vei conduce din nou. De îndată ce te pui 
pe picioare și aducem mașina acasă. Dar poate că ar fi bine să aștepți 
puțin... din cauza accidentului. 

Marlei i se puse un nod în gât. Se cutremură. Dacă ar mai fi putut retrăi o 
dată noaptea aceea! 

— lar dacă dorințele ar fi cai, atunci cerșetorii ar călări... 

— Poftim? spuse Alex. 

— Ah, nimic, așa obișnuia mama să spună... 

Da! Mama ei — avea imaginea vagă a unei femei, dar deloc clară. 

— Ți-o reamintești? 

— Da... nu, nu tocmai, dar mi-o voi reaminti. 

Alex băgă mâna în buzunar după o ţigară. 

— Ai spus că a murit. 

— Așa este... Cu ani în urmă. 

Păcat, se gândi femeia. În clipa de faţă, ar fi avut nevoie de o mamă. Dar 
Și copiii tăi au nevoie de o mamă. Ar fi bine să intri Și să te îngrijești de ei. 
Inima îi bătu mai repede când se gândi la copilaș. Abia aștepta să-l ţină în 
braţe, deși nici măcar nu-și putea aminti feţișoara lui. Grozavă mamă mai 
ești! 

Gândul era descurajator, dar îl alungă când Lars opri motorul, apoi ocoli 
mașina Şi-i deschise portiera. Îi întinse mâna și Marla coborî din Bentley 
într-un garaj care mirosea a motorină, vaselină Și praf. Se simţi ridicolă Și 
stângace, ca Și cum nu-i mai acceptase niciodată ajutorul până atunci. 

Și, de fapt, de ce ar fi trebuit să-l fi acceptat? Probabil că șofase 
întotdeauna singură. 

— Mulţumesc, murmură în mod reflex și văzu un licăr de surprindere în 


ochii lui foarte depărtaţi. 

— Aici este liftul, îi reaminti Alex când femeia privi în jurul pereților 
din beton ai garajului. 

Ea se uită la capacele de roți și la uneltele fixate pe perete deasupra unui 
banc de lucru într-o încăpere adiacentă Și încercă sentimentul chinuitor că 
nu fusese în viaţa ei aici. 

Dar ţi-ai reamintit casa! Da? Nu-ţi face griji. 

— Nu vrei să mergi direct în dormitor, să te întinzi? o întrebă soțul ei Și 
Marla clătină din cap. 

— AȘ vrea să-mi văd copilașul. 

Marla merse în urma lui Alex Și a unei dâre de fum spre ascensor. 

— Probabil că doarme. 

— Vreau să-l văd. Acum. Se întoarse către soţul ei și-l pironi cu 
privirea. Înţelegi asta, da? 

— Bineînţeles. Mă gândisem însă că ai dori să te familiarizezi din nou 
cu casă, să te obișnuiești din nou cu locurile înainte să-l vezi pe James Și... 

Ușa liftului se deschise și bărbatul își strivi ţigara într-o cutie din garaj. 
Intrară în cabină Și el apăsă butonul pentru nivelul trei. 

— ȘI... ce? 

— Nimic. 

Buzele lui se strânseră, ca și cum ar fi fost iritat. 

— Nu, insistă Marla simțind dureri în maxilar, erai pe punctul să spui 
ceva. 

— Ar putea să fie greu pentru tine dacă nu-l recunoști, rosti el lent de 
parcă s-ar fi adresat unui copil, sau invers, dacă nu te recunoaște el 
imediat... mă gândeam doar la binele tău. 

— Binele meu e-n regulă! se răsti ea, obosită să fie tratată de toți ca Și 
cum ar fi fost o floare fragilă de seră, deși acum se rezema de peretele 
cabinei deoarece simţea că obosise deja. 

La naiba cu toate! Nu știa multe despre sine, totuși era sigură că nu 
fusese niciodată o plângăcioasă. 

— Să mergem Și să-l vedem pe fiul nostru. 

— Eşti sigură că ești destul de puternică...? 

— Alex, arată-mi drumul, insistă ea. 

El nu mai scoase niciun cuvânt, în timp ce ascensorul vechi urca încet Și 
Marlei îi păru rău că se răstise. La urma urmelor, Alex avea grijă de nevasta 


sa; nu era vina lui că memoria ei era ferfenițită. 

La nivelul trei, ieșiră pe un coridor mochetat ce ocolea o scară centrală. 
Alex o conduse către o pereche de uși. 

— Apartamentul nostru, anunţă el și intrară într-un salon care avea într- 
un colţ un șemineu, o canapea micuță și o măsuţă scundă între două 
scaune. Dormitorul meu este acolo, îi arătă o ușă în dreapta, iar ăsta-i al tău. 

Deschise ușile înguste cu ochiuri din sticlă și Marla intră într-o cameră 
luminoasă, decorată în tonuri de bleumarin, piersică și bej. Un pat din lemn 
de trandafir, cu baldachin de mătase, domina interiorul Și se asorta cu alte 
piese de mobilier. Un raft era plin cu volume legate în piele, pe mese se 
aflau două vaze cu flori proaspete, pe unul dintre pereții mari se găseau 
tablouri în rame aurite Și în general încăperea degaja aerul unei expoziţii, 
de care trebuia parcă izolată prin frânghii de mătase pentru un tur cu public 
ce urma să aibă loc mai târziu. 

— Noi doi nu dormim împreună? 

— Nu în mod frecvent. Alex trase de nodul cravatei și-și descheie 
nasturele de sus al cămăși. Mai dormim câteodată, sigur că da, dar în 
general, nu. 

— Și nu ţi se pare ciudat? 

Marla simți că începea s-o ia o durere de cap de la ceafă. Alex clătină 
din cap. 

— Nu tocmai. Suntem căsătoriți de mult timp. Situația a evoluat de-a 
lungul anilor. Ridică din umeri. Nu-i ceva chiar atât de rău. Ducem vieți 
separate. 

— Dar am izbutit să facem un copil. 

Asta 1 se părea cumva în neregulă. 

— Da. Bărbatul zâmbi și Marlei i se păru că vede un licăr de șarm 
băieţesc sub poleiala de bogătaș sofisticat. Am izbutit. Haide acum. Ai 
dreptate — e momentul să-l întâlnești pe drăcușor. 

O conduse prin altă ușă cu ochiuri din sticlă aflată în capătul opus al 
dormitorului spre camera copilului, o odăiță zugrăvită în albastru pastelat și 
cu o bandă orizontală de tapet ce înfățișa animale Și Arca lui Noe. 

Cămăruţa era caldă și degaja senzaţia că era locuită. Perfectă pentru un 
copilaș. Pernute și animale din pluș erau înghesuite în colţuri, o etajeră era 
plină cu jucării și o lampă de veghe de forma Arcei proiecta o lumină 
discretă. 


Dinspre pătuț se auzea sforăitul încetișor al unui prunc. Marla merse 
direct acolo și înghiți nodul uriaș care i se pusese în gât. Un copilaș 
dormea pe spate, cu piciorușele îndoite și cu mâinile micuţe încleștate în 
pumnișori. Păr mătăsos roșcat abia începuse să-i acopere scalpul, iar buzele 
i se miȘcau ca Și cum ar fi vrut să sugă. 

Inima femeii se strânse, dar nu de iubire maternă, ci de disperare. Cum 
era posibil ca îngerașul acesta să nu se fi întipărit în inima ei, în memoria 
ei? De ce nu-și putea aminti absolut nimic despre el? Strânse puternic 
pleoapele, împiedicând lacrimile. Cu grijă, se aplecă peste pătuț, întinse 
brațele și-l ridică cu pătură cu tot. 

Asta-i fiul tău, Marla. Al tău! Gândul îi încălzea inima Și în același timp 
o înfricoșa. Ce știa ea despre prunci? În mod evident, crescuse un copil 
până la adolescenţă, dar în chiar clipa asta nu simţea niciun fior de instinct 
matern. 

James scoase un scâncet când îl lipi de umărul ei. I se părea firesc să-l 
ţină în braţe, să-l pună peste inima ei Și totuși exista ceva... la periferia 
memoriei... care o sâcâia. 

Pruncul deschise ochii, apoi se încordă din tot trupușorul. Pentru o 
secundă o privi fix, cu ochii perfect rotunzi. 

— Bună, șopti Marla Și inima îi crescu de mândrie. 

Copilul era atât de... scump. 

EI clipi, după care, ca și cum faţa ei acoperită de cicatrice l-ar fi speriat, 
deschise gura și începu să tipe. Chipul i se înroși de efortul de a zbiera din 
adâncul rărunchilor. 

— Șșt, micuţule, murmură ea sprijinindu-i căpșorul cu palma. Ești bine. 

James nu era convins. Spinarea îi deveni rigidă Și se oprea din ţipat doar 
cât să-Ș1 tragă răsuflarea. 

— M-am temut de asta, zise Alex care, pentru prima dată, părea că nu 
Știa ce să facă. O chem pe bonă. 

— Nu. 

Marla se strădui să nu se panicheze. Acesta era copilul ei. Al ei. Avea 
dreptul să-l ţină în braţe, să-l trezească din somn, să încerce să stabilească o 
legătură cu el. 

— Gata, scumpule. Mami este aici și totul va fi bine, minţi ea printre 
dinţii care nu se puteau mișca. 

Undeva departe în altă parte a casei, un câine începu să latre nebunește. 


— Grozav, mormăi Alex trecându-și degetele rășchirate prin păr. Ştiam 
eu c-ar fi trebuit să-l lăsăm să doarmă. 

Marla își ignoră soţul și legănă încetișor copilașul. 

— Încetișor, James, rosti ea deși se simţea complet stângace cu propriul 
ei fiu. 

Poate că pruncul era flămând, sau trebuia să fie schimbat, sau poate că 
era pur ȘI simplu nervos că fusese trezit. Capul îi zvâcnea de durere, dar nu 
avea de gând să se lase copleșită. 

— O să mă ocup eu de tine, îi promise. 

Se îndreptă către masa pentru schimbat scutece, lăsând pătura să cadă pe 
jos. Îi puse apoi trupușorul pe o salteluţă și bâjbâi căutând benzile cu arici 
ale pijamalei. În tot acest timp, copilul zbiera destul de puternic pentru a 
trezi Și morții. 

— Vin, Jimmy, vin, nu mai tipa! strigă de pe hol o voce necunoscută. 

— Slavă Domnului, murmură Alex în barbă. 

Ușa de la hol se deschise brusc Și în cameră intră o femeie slăbuţă cu 
păr roșu vâlvoi Și ochelari de bunicuţă. Aruncă o privire dispreţuitoare 
către Marla Și, fără măcar s-o salute, preluă conducerea operaţiunilor, 
împingând-o practic cu corpul într-o parte. 

— Mă ocup eu de el, rosti femeia cu autoritatea cuiva care-și cunoaște 
perfect poziția. 

— Cine ești tu? 

— Fiona. Eu sunt bona, doamnă Cahill. Nu mă mai recunoașteţi? 

Bineînţeles că n-o recunoștea Și se simți stânjenită când femeia se ocupă 
de fiul ei. Pe lângă părul cârlionţat de culoarea focului, Fiona avea dinți 
mari ce se încălecau puţin în faţă și pielea foarte albă, presărată cu pistrui 
micuţi. 

— Scuze, zise Marla Și durerea din cap începu din nou să pulseze. Nu- 
mi amintesc prea multe. 

— Am auzit. Toţi de-aici și-au făcut mari griji pentru dumneavoastră, 
replică bona cu o ușoară urmă de accent britanic. Da să nu vă faceţi griji 
despre memorie, fiindcă-și va reveni până la urmă. Așa a pățit și unchiul 
meu. A suferit un accident la schi care a fost cât pe-aci să-l omoare, iar când 
Și-a revenit pân” la urmă a fost așa cum fusese dintotdeauna... atâta doar c- 
a rămas c-un Șchiopătat. 

Cu degete incredibil de iscusite și de eficiente, scoase scutecul 


copilașului, îl aruncă într-un coș pentru scutece folosite, scoase alt pampers 
dintr-un sertar Și, înconjurată de un norișor din pudră de talc, îl schimbă ȘI- 
| îmbrăcă din nou. Peste numai câteva secunde, îl ținea lipită pe umărul ei. 
Mai rău, băieţelul se oprise într-adevăr din plâns. 

— E cam agitat, zise ea legănându-l ușor și ţinând copilul tăcut ca și 
cum ar fi fost al ei. N-ar fi mai bine să vă odihniti sau așa ceva? 

— Marla! exclamă Eugenia intrând în odaie și aruncându-i privire de 
dezaprobare. De ce nu ești în pat? Se întoarse către Alex și continuă: 
Pentru Dumnezeu, abia a ieșit din spital! Fiona are dreptate, ar trebui să se 
odihnească. 

— A vrut să-l vadă pe James. 

— Da, sigur că da, însă toate la timpul lor. Eugenia întoarse ochi 
îngrijorați spre Marla. Să știi că el nu pleacă de aici. Copiii nu dispar, cel 
putin în primii douăzeci de ani ai vieţii. Glumea, desigur, dar în spatele 
cuvintelor vesele se simţea oţelul. Fiona, te rog, în preajma copiilor 
folosești numai engleza corectă, fără colocvialisme. Își privi apoi nepotul 
Și un surâs mândru, de beatitudine, îi șterse cutele din jurul buzelor. Nu așa 
că este adorabil? 

— Acum câteva minute n-a fost deloc adorabil, replică Alex, apoi zâmbi. 
Am glumit, mamă! Uite ce-i, eu trebuie să fug la serviciu, dar mă întorc în 
vreo două ore. Vrei să ai tu grijă de Marla, te rog? 

Își sărută apoi soţia pe obraz Și-i făcu cu ochiul mamei sale, după care 
ieşi din cameră. 

— Alexander nu stă locului o clipă, iar el, zise Eugenia arătând 
copilașul, o să fie leit taică-său, nu-i așa, bărbate? 

Mulțumită că-și îndeplinise datoria, Fiona puse pruncul înapoi în pătuțul 
lui. Marla se aplecă și ridică pătura de pe podea. Înveli apoi cu grijă 
bebelușul, care își îndesa în gură degetul mare. 

Eugenia continua să radieze de încântare. 

— Băieţașul ăsta este cu totul special. Am așteptat atât de mult, dar iată 
că, până la urmă, avem un Cahill care să poarte numele mai departe. 

— Te referi la un nepot. 

— Da. 

Nu era de mirare că Cissy era atât de irascibilă. 

— L-ai așteptat? 

— Haide să zicem doar că-l consider pe James una dintre cele mai 


minunate binecuvântări. Bătrâna se aplecă peste pătuț și-l mângâie pe 
bărbie cu un deget presărat de pete. Dintre cele mai minunate! 

— Și Cissy? 

— Şi ea este o binecuvântare, evident. Toţi copiii sunt daruri cerești. 

— Dar unii sunt Rolex, iar alții sunt Timex, nu așa se zice? 

Marla era iritată la culme de ideea aceea arhaică potrivit căreia femeile 
ar fi fost mai puțin valoroase decât bărbații. Din ce epocă străveche 
provenea oare? 

— Nici vorbă de așa ceva! Fiecare are un scop în viaţă. Scopul lui Cissy 
este diferit de scopul lui James, dar nu este mai puțin important, se corectă 
iute Eugenia Și două pete mici de culoare îi apărură pe obrajii albi. 

Marla n-o crezu nicio clipă. Indiferent cum ar fi încercat să se justifice, 
mentalitatea Eugeniei provenea din Evul Mediu. 

Soacra ei își drese glasul. 

— Acum, draga mea, ar trebui realmente să dormi niţel, dacă poți. Sau 
să citeşti, dar să stai întinsă. Butonul intercomului e pe noptieră Și poți suna 
dacă vrei ceva. Am rugat-o pe Carmen să-ți aducă ceai, o carafă cu apă și 
medicamentele, deja combinate cu puțin suc de portocale. 

Pentru prima dată de la externare, Marla acceptă faptul că obosea; că nu- 
Şi recăpătase deocamdată toate forţele. Capul îi bubuia Și avea nevoie să fie 
singură pentru o vreme, să stea întinsă în propriul ei pat, să se lupte cu 
durerile Și să încerce cu disperare să înțeleagă ceva din viaţa asta care-i 
părea cu totul străină, să se silească să reînvie orice fragment de memorie, 
indiferent cât de confuz ar fi fost. 

— Poate c-o să mă întind, rosti ea după ce-și mai privi o dată copilul. 

Simţindu-se realmente vlăguită, intră în dormitorul ei și-și scoase 
pantofu. 

Eugenia trase jaluzelele. 

— Acum odihnește-te, îi sugeră ea. 

— Mulţumesc, spuse Marla privind patul înalt cu baldachin de mătase. 

Tu nu trăieşti aici; n-ai trăit niciodată aici. Asta nu-i casa ta; ăsta nu-i 
patul tău. Nici vorbă! Gândul acesta îi sfredelea mintea, însă Marla îl 
ignoră; se simţea pur Și simplu mult prea obosită. Avea să-și reamintească 
totul. În curând. 

— Dacă ai nevoie de ceva, absolut de orice, ajunge să folosești 
intercomul. Uite-l aici, este unul dintre modelele acelea portabile, dar 


funcţionează bine. 

Eugenia arătă noptiera Și apăsă un buton negru. 

— Carmen? 

Ridică degetul. 

— Da, doamnă Cahill, se auzi răspunsul. 

Eugenia apăsă iarăși butonul. 

— Suntem bine. Nu avem nevoie de nimic... 

Ridică o sprânceană spre Marla care înțelese că, dacă dorea ceva, acum 
era momentul să ceară. Clătină din cap Și soacra ei vorbi din nou în 
intercom: 

— Doar îi arătam Marlei cum să ia legătura cu tine. Mulţumesc. 

Eugenia ridică degetul. 

Asta-i un test, doar un test. Cuvintele traversară mintea Marlei, dar nu-și 
putea aminti unde le mai auzise. lar în clipa asta, obosită Și încercată de 
dureri, nici nu-i păsa. 

— Eu voi rămâne aici peste noapte, continuă Eugenia. Mai dorești 
altceva? Văd că sucul este aici și că medicamentele ţi-au fost deja dizolvate 
în el. 

Arătă noptiera pe care un pahar înalt cu suc de portocale era acoperit cu 
picături de condens, pe un suport din dantelă. 

— Mulţumesc, nu mai vreau nimic. 

— Ai înţeles — orice dorești, o suni pe Carmen. Acum, întinde-te Și nu-ți 
mai face griji. 

Vezi să nu! Se părea că Marla își făcea întruna griji: despre cine era ea, 
despre accident, despre familia ei Și despre blestemata de memorie. Capul îi 
bubuia de-a dreptul. 

— Cissy unde e? 

Eugenia se jucă involuntar cu Șiragul de perle de la gât. 

— Am lăsat-o să se ducă la o prietenă. A așteptat o vreme, dar tu 
întârziai... 

— Da, au fost niște formalităţi la spital, au încurcat ceva în fișa de 
externare, răspunse Marla, amintindu-și propria nemulţumire pentru că era 
ţinută acolo fie și numai cu o secundă mai mult decât ar fi fost necesar. 

— Oricum, n-ar fi trebuit s-o fi lăsat la familia Thomas, dar tu ai văzut-o 
în ultimele două zile și, sinceră să fiu, mă obosește cu bodogănelile ei 
despre cât se plictisește și toate celelalte... N-am lăsat-o să călărească Și 


numai Dumnezeu știe ce mi-au auzit urechile! 

Plescăi din limbă de parcă n-o mai putea stăpâni pe fata de treisprezece 
ani. 

— E-n regulă. 

— O să am grijă să fie acasă când te trezești. 

— Mulţumesc. 

— Mă bucur că te-ai întors, Marla. 

Eugenia zâmbi Și închise ușa în urma ei, iar Marla răsuflă prelung. Bău 
paharul cu suc Și se strâmbă când dădu de gustul amar. Erau analgezicele. 
Perfect! În câteva minute, durerile de cap aveau să înceteze. Poate că soacra 
ei avea dreptate. Poate că lucrurile aveau să stea mai bine după o noapte de 
somn adânc în propriul ei pat. 

Se dezbrăcă, rămânând doar în lenjeria intimă, Și se întinse în pat, 
simțind cum cearșafurile răcoroase îi mângâie pielea. Patul era confortabil, 
pătura o apăsa cu o moliciune divină Și-ȘI simţea pleoapele de parcă fiecare 
cântărea o tonă. 

Epuizarea o copleși. Era odihnitor să uite de întrebările ce o obsedaseră 
întruna de când se trezise din comă. Toţi aveau dreptate — era pur și simplu 
confuză. Asta era. Din cauza accidentului. Asta trebuia să fie. 

Pentru că dacă nu era așa, însemna că toţi o minţeau. 

x kK k 

Halatul alb era cu două numere mai mari, dar asta nu conta. Îi asigura 
camuflajul de care avea nevoie. Una dintre asistentele din secția pentru arși 
nu venise în seara asta la muncă deoarece automobilul îi fusese stricat Și 
telefonul mobil îi fusese furat, iar celelalte două asistente erau de-a dreptul 
epuizate, în timp ce spitalul căuta cu disperare personal care să suplinească 
lipsa. 

Până ce aveau să reușească, el va fi terminat. 

Luminile erau prea intense pentru gustul lui, dar nu avea ce face în 
privinţa asta, așa că-și puse pe nas o pereche de ochelari cu rame din baga. 
Intră cu ușurință în pielea unui medic Și merse cu pas încrezător. Ecusonul 
cu fotografie de pe rever era al lui Carlos Santiago. Se gândise că nimeni n- 
avea să observe că imaginea de pe ecuson nu semăna cu fața sa Și păși cu 
autoritatea celui care știe ce face. A celui care aparținea acestui loc. 

Ce ironie a sorții! 

El nu aparținuse niciodată vreunui loc. Fusese mereu în exterior, de unde 


privise în interior. Ei bine, acum nu se mulțumea doar să privească, ci bătea 
de-a dreptul cu pumnul în geam. 

În secţia pentru arşi, se opri într-o firidă Și așteptă până ce asistenta din 
tură, ȘI așa tracasată, a fost chemată într-un salon. Când dispăru în spatele 
uşii, se apropie fără zgomot de camera lui Charles Biggs. 

Întins în pat, bărbatul părea un monstru. Toate porțiunile de piele vizibile 
erau roşii Și supurau. Pansamente îi acopereau parțial corpul. Era nemișcat, 
o mulțime de tuburi îi intrau și-i ieșeau din trup, iar o perfuzie îi picura în 
sânge analgezice și Dumnezeu mai Știe ce altceva. 

Prea târziu. 

Biggs n-avea să supraviețuiască. 

Se apropie de patul bietului ghinionist. Asta se-ntâmplă când nimeresti 
în locul nepotrivit la momentul nepotrivit. Bafta ta, Biggs. 

Biggs inspiră Șuierat în plămânii pârjolit. 

M-ai costat ceva, ticălosule, își zise el, apoi scoase din buzunar o folie 
mică de cauciuc ȘI-Și puse mâinile înmănușate peste gura și nasul lui 
Biggs. Bărbatul se încordă, încercă să inspire din nou, se zbătu în starea lui 
de inconștienţă. 

Își încordă mușchii încercând să-l imobilizeze pe șoferul voinic, dar 
totul se termină foarte repede. Charles Biggs zăbovise prea mult în pragul 
morții. El nu făcuse altceva decât să-l ajute să treacă pragul acela. 

Se îndepărtă silențios de pat, iar afurisitele de monitoare începură să 
piuie agitate; surâse Și se îndreptă fără zgomot spre o scară de urgenţă din 
spate. Deschise ușa și dispăru pe treptele din beton. 

După cum vedea lucrurile, îi făcuse amărâtului o favoare. Ba chiar una 
importantă. 

leși din casa scării la parter Și aproape că se izbi de o asistentă care 
alerga în direcția opusă. 

— Scuze, rosti femeia, după care ochii îi coborâră spre ecusonul lui Și se 
ridicară să-i cerceteze faţa. O expresie întrebătoare îi traversă chipul. 

— Carlos? zise ea. Hei! 

Bărbatul se întoarse grăbit. Se năpusti prin ușile duble din sticlă și se 
rugă cerului ca femeia să nu-i fi reținut prea bine trăsăturile, după care 
aproape că se împiedică de o bătrână care era adusă într-un scaun cu rotile. 

— Fir-ar să fie! mârâi, scoţându-și halatul din mers Și traversând strada. 

Privi scurt în urmă Și o zări pe asistentă în ușă, vorbind agitată cu altă 


femeie. Arăta cu degetul în direcția străzii. Continuând să fugă, dădu colțul, 
ignoră durerea din gleznă, traversă alte două străzi ȘI-ȘI găsi Jeepul unde-l 
lăsase. 

Încă simţea efectele adrenalinei când sui la volan, răsuci cheia și, 
transpirând în ciuda temperaturii scăzute, intră în trafic. Își aprinse o ţigară 
Și lăsă spitalul în urmă. Bătăile inimii 1 se potoliră pe măsură ce se depărta 
tot mai mult de clădirea aceea. 

Fusese cât pe-aci să fie prins. 

Dar nu fusese. 

Rânjind în barbă, se uită la halatul alb cu ecusonul și fotografia lui 
Carlos Santiago care-l privea. Își stinse ţigara pe ecuson și izul de plastic 
topit umplu Jeepul. 

— Muchas gracias, amigo. 

x kK k 

— Marla băuse în noaptea când a pierdut controlul automobilului? 
întrebă Nick. 

El și Alex stăteau într-un pub irlandez la câteva intersecții de hotelul 
său. Alex era la al doilea scotch cu apă. Nick sorbea fără grabă dintr-o bere. 

— Nu, abia ieșise din spital. 

— Și Pam? întrebă Nick, întrebându-se despre femeia pe care nimeni nu 
părea s-o cunoască — prietena Marlei. 

— Nimeni nu Ştie ce făcuse, dar la autopsie i s-a găsit alcool în sânge, 
însă foarte puţin. 

Din separeul în care se aflau, Alex urmărea cu privirea doi bărbaţi care 
jucau darts în partea din spate a barului. 

— Marla și Pam erau apropiate? 

— Bănuiesc că pe cât de mult se poate apropia Marla de cineva. Alex își 
roti paharul și cuburi de gheaţă dansară în lumina slabă. Nu avea prea multe 
prietene. 

Asta îl surprinse pe Nick. 

— În tot cazul, a primit o mulţime de flori și de urări de însănătoșire. 

— Era de așteptat, suntem foarte cunoscuţi pe-aici. 

Alex trase de nodul cravatei și Nick se întrebă dacă fratele lui ajungea să 
se destindă vreodată. Alex fusese mereu o personalitate de tip A clasică, 
extrem de competitiv, urmând exemplul tatălui lor ca și cum ar fi fost 
turnați după același calapod. Nu-și punea niciodată întrebări, dorind mereu 


să demonstreze că era într-adevăr supercalificat să fie urmașul lui Samuel J. 
Cahill. Obţinuse o bursă pentru fotbal la Stanford, unde absolvise, după 
care urmase facultatea de drept la Harvard. Alex știa care erau regulile 
jocului. 

— Foarte cunoscuţi, dar nu prea îndrăgiți? întrebă Nick în zgomot de 
pahare și conversații care zumzăiau în jurul lor. 

— E greu de spus. Oamenii tind să te pupe-n fund când ai bani. 

Alex se ciupi meditativ de buza inferioară, apoi făcu semn chelneriţei să- 
i mai aducă un pahar. 

— Deci, de fapt nu știți care vă sunt adevărații prieteni? 

— Cam așa ceva. 

Fratele lui dădu peste cap restul băuturii Și puse paharul pe masa 
strălucitoare. Își frecă faţa cu palmele, părând cu un deceniu mai vârstnic 
decât cei patruzeci Și doi de ani ai săi. 

— Cherise m-a sunat înainte să plec de acasă, recunoscu Nick în cele din 
urmă. 

Expresia lui Alex se transformă din relaxată în bănuitoare. 

— Să nu-mi spui! S-a plâns că n-o las s-o vadă pe Marla. 

— În esenţă, da, ăsta a fost subiectul. 

— Rahat! Alex pufni Și-Și șterse nasul cu dosul mâinii. Ea și Monty... 
Nu vor să renunţe, pur Și simplu. Sunt ca niște hiene pe prada unui leu. Se 
încruntă gândindu-se la propria analogie. Sau, chiar mai bine, ca niște 
viespi care nu vor să mai plece. Te sâcâie îngrozitor, fac mult zgomot ȘI 
ameninţă să înţepe. Își privi încruntat fratele. O să mă ocup eu de Cherise. 
Și de Montgomery. 

Subiectul părea închis și Nick își făcuse datoria, așa că se lăsă pe spate 
în scaun ȘI-l privi. 

— Am fost la locul accidentului, recunoscu el. 

Alex nu se arătă foarte impresionat. 

— Și ce ai găsit? 

— Nu mare lucru. Nu pot să-nţeleg totuși de ce ambele vehicule au 
trecut prin parapetele șoselei în direcții opuse. Camionul, de acord, aproape 
că-i de înţeles, ţinând seama de viteza și de greutatea lui. În plus, cobora 
panta, dar Mercedesul... cum a reușit să rupă oţelul parapetului? 

— Bună întrebare. 

— Am văzut Și mașina, continuă Nick. Am găsit un poliţist care n-a 


avut nimic împotrivă să arunc o privire în curtea unde-i ținută. Răsfrânse 
buzele gânditor, amintindu-și metalul strivit, scaunele pătate de sânge și 
cioburile. E de mirare că a mai supravieţuit cineva. 

— Marla a fost dintotdeauna rezistentă. Ştii asta. 

Mușchii cefei lui Nick se încordară. Își privi fratele în ochi. 

— Aici nu-i vorba numai de rezistență. Când am văzut mașina aia, 
aproape că am crezut că are un înger păzitor care a vegheat-o. 

— „„Aproape”? 

— Am o problemă cu religia organizată. 

— Mi-aduc aminte. 

— Nimeni n-ar fi trebuit să supraviețuiască epavei ăleia. 

Alex ridică un colţ al gurii. 

— EFi bine, Marla a fost toată viața norocoasă, nu? 

Nick nu răspunse; nu dorea să îndrepte discuţia în direcția asta. 

— De ce crezi că s-a panicat Și a pierdut controlul volanului? 

— La naiba dacă știu. A fost mereu o șoferiță decentă. N-a fost 
amendată chiar niciodată. Bănuiesc că doar ea poate să răspundă la 
întrebarea asta... dacă-i mai revine memoria. 

— Vrei să zici „când”, îl corectă Nick. 

— Asta vreau să zic? 

Alex îi surâse unei chelneriţe drăguţe, cu chip frumos Și ochi mari, 
căprui. Abia părea să aibă vârsta legală pentru a servi băuturi, îmbrăcată 
într-o fustă scurtă, bluză albă și cu papion roșu, îi ridică paharul gol, îi 
așeză altul plin în faţă și-i lăsă lui Nick o bere pentru care încă nu era chiar 
pregătit. Cu toate acestea, nu se plânse. Se gândi că va găsi o cale s-o bea. 

— Nu sunt sigur dacă ea își va mai reaminti vreodată ceva, urmă Alex. 
Zări întrebările din ochii fratelui său Și suspină. Sigur că da, eu îi spun că-și 
va reaminti. Chiar Și Phil Robertson, doctorul, pare convins că memoria îi 
va reveni, totuși în clipa de față nu pare așa. Sorbi prelung din noul pahar 
Și se lăsă pe spate în scaunul matlasat. Pur Și simplu, încheie el, este greu 
de prezis. 

Fără să vrea, Nick trebui să-i dea dreptate. 

— Și poate că m-am săturat pur Și simplu de toată mizeria asta. 

— Poate. 

Nick sorbi din sticla cu gât lung și se gândi la accident. Pam Delacroix 
murise instantaneu. Biggs nu-și mai recăpătase niciodată cunoștința. Marla 


nu-Și mai reamintea nimic ȘI trăia în propriul ei infern personal. 

— Tu n-ai cunoscut-o pe Pam? 

— Nu. Alex băgă mâna în buzunarul sacoului, scoase un pachet de ţigări 
Și zise: Simt nevoia să fumez. Vrei să vii afară? 

— Sigur că da. 

Își terminară băuturile și Alex insistă să plătească, întinzându-i 
chelneriţei cârdul lui de credit. După ce-și îmbrăcă pardesiul, ieșiră pe o 
alee unde se adunaseră câțiva bărbați care fumau, râdeau și făceau pariuri 
pe șansele echipei de fotbal american 49ers de a intra în turneul play-off, 
abia aruncând vreo privire în direcția lor. Alex își aprinse ţigara și suflă 
fumul prin colțul gurii, iar Nick își ridică fermoarul jachetei pentru a se 
apăra de frigul de la mijlocul lunii noiembrie din San Francisco. 

— Tot ce știu despre Pam, zise Alex, este ce mi-a spus Marla — că ele 
două s-au întâlnit la club acum câţiva ani, deși la momentul respectiv nu-mi 
menționase nimic. Ridică din umeri. Dar asta nu-i anormal. 

Ridică ochii spre cer, apoi continuă: 

— În căsătoria noastră au existat momente în care n-am vorbit prea mult. 
Ne-am separat de vreo două ori... nimic oficial, totuși căsnicia... ei bine, a 
avut câteva hopuri pe drum. 

Căzu pe gânduri ȘI trase adânc din ţigară, iar Nick nu comentă, nedorind 
să abordeze subiectul periculos al căsătoriei fratelui său. 

— În privinţa lui Pam, nu sunt foarte sigur. Am bănuit că jucau tenis 
împreună, poate Și bridge... dar dacă stau să mă gândesc mai bine, n-am 
auzit-o niciodată spunând că se duce să se vadă cu ea. Am auzit alte nume — 
parcă Joanna și Nancy — dar nu Pam. 

— Totuși după accident trebuie să te fi contactat cineva. 

— Da, compania de asigurări Și o avocată care se ocupă de dezbaterea 
succesiunii ei. Am trimis o coroană la înmormântare, bineînţeles, am Și 
făcut o donație, dar n-am avut alte contacte. Pam era divorțată și mi se pare 
că tocmai obținuse licența în afaceri imobiliare, dar abia începuse să 
practice. Cred că depindea financiar de fostul soţ. El este un programator 
care a dat lovitura în Silicon Valley. Aveau un copil, o fată, care învăţa la 
Universitatea din Santa Cruz. 

Trase adânc din ţigară și bărbații strânși lângă ușă râseră aproape la 
unison, ca Și cum cineva spusese o glumă foarte amuzantă. Pe lângă ei 
treceau mașini. Sus pe cer, luna era parțial acoperită de fuioare de nori ce se 


deplasau lent. 

— Așadar, ce făcea Marla în noaptea aia? 

— Asta-i o întrebare de un milion de dolari. La naiba, aș vrea să-ţi pot 
răspunde, însă adevărul este că habar n-am de ce Marla și cu Pam au vrut să 
se ducă acolo. Pentru numele lui Dumnezeu, James abia se născuse de 
câteva zile, iar pe Marla o apucă brusc mâncărimile și pleacă pe autostrada 
17 în toiul nopții? A fost o nebunie din partea ei! 

— Poate că după ce-i va reveni memoria ne va spune ce s-a întâmplat. 

— Poate. 

Alex scutură ţigara pe strada presărată de gropi, apoi privi în susul 
dealului, pe lângă clădirile victoriene de pe Haight Street, spre reședința 
Cahill, locul pe care, în copilărie, amândoi îl consideraseră „acasă”. Din 
partea lui Nick, Alex n-avea decât să rămână cu vila Și cu toate problemele 
care veneau la pachet. 

Alex își aruncă ţigara în rigolă, unde se stinse pe loc. Un biciclist făcea 
slalom prin trafic, iar automobile virau pe străzile înguste. 

— Îmi pare rău că n-am cunoscut-o pe Pam, zise Alex. Atunci poate că 
aș fi putut înţelege ceva din tot ce s-a-ntâmplat. Se pare că familia ei ne dă 
în judecată — avocata lor ne-a sunat deja — dar consider că totul trebuie 
rezolvat prin intermediul companiei de asigurări. Dumnezeule, ce mizerie! 

Îndesă pumnii în buzunar și arătă din bărbie spre strada pe care-și 
parcase mașina. 

— Și mă tem că-i numai una dintre multe alte mizerii. Zâmbi amar spre 
fratele său. Și că veni vorba, am câteva dosare în servietă — un fel de sinteză 
a companiei. Părea cu adevărat dornic să schimbe subiectul. M-am gândit 
că poate le examinezi înainte de a veni realmente la birouri. 

— Probabil că-i o idee bună, aprobă Nick. 

Alex acționă telecomanda Și deschise portiera Jaguarului din dreptul 
șoferului. Deschise servieta, scoase dinăuntru o mapă mică Și subţire ȘI i-o 
înmână lui Nick. 

— Dacă ai nelămuriri, mă poţi suna la birou, dar aș prefera să nu 
discutăm detalii în faţa mamei sau a Marlei sau a oricui din casă. 

În lumina felinarului stradal, Alex părea și mai îmbătrânit, cu trăsăturile 
mai adânc conturate. 

— N-o să te mint, continuă el, compania are probleme. Probleme mari. 
Mama știe, bineînţeles, că sunt unele dificultăți, dar ar fi mai bine să nu 


afle mai multe detalii. 

— Şi Marla? 

— Să n-o băgăm în asta. Are și așa destule necazuri. 

Nu spune, se gândi Nick, totuși nu zise nimic Și încuviuinţă scurt din cap. 

— Bun, apreciez, să Știl. 

Alex era mohorât. Pentru prima dată Nick își dădu seama că firma Cahill 
International putea să aibă probleme serioase, iar Alex, ca director executiv, 
avea să fie ţinta criticilor. Exista până Și posibilitatea ca, în cazul în care 
comisese erori, compania să sufere din cauza deciziilor lui. Alex îl bătu pe 
umăr Și palma lui răsună sonor pe pielea udă a jachetei fratelui său. 

— Mersi, spuse el, Și pentru întâia dată în viaţa lui se auzi ca Și cum o 
spusese din suflet. 

Nick simți că latul Cahill se mai strânse puțin. Privindu-l pe Alex cum 
se urcă în Jaguar, pornește Și apoi demarează în trombă spre vârful 
dealului, speră doar că nu tocmai acceptase să devină ţapul ispăşitor. 


CAPITOLUL 6 


— Charles Biggs a murit. 

Cu acest anunţ își făcu Janet Quinn intrarea în biroul lui Paterno. Femeia 
se trânti într-un scaun înghesuit între un fișet și fereastră. 

— Rahat! 

— Asta voiam să spun ȘI eu. 

Janet puse un dosar pe marginea biroului lui Paterno, deja ticsit. Lucra ca 
detectiv de mulți ani în poliție și era o femeie înaltă, directă, mereu 
tachinată pentru aspectul masculin — păr Şaten tuns scurt, acum presărat de 
fire sure, maxilar pătrat, sprâncene groase și ochi albaștri gânditori pe care 
nu-i împodobea absolut cu nimic, exceptând o pereche de ochelari 
funcționali. Nu se farda deloc și nici n-o interesa acest aspect. Fără doar Și 
poate că se auzise descrisă ca „lesbi” sau că auzise insinuări că lua steroizi 
din partea celor care o invidiau. lar aceștia nu erau puţini. Urcase rapid 
scara ierarhică pentru că era o detectivă excelentă și pentru că nu abandona 
niciodată un caz. 

— Când? 

— Azi-noapte târziu... sau azi-dimineaţă devreme, depinde cum vrei să-i 
zici. Monitorul lui cardiac s-a declanșat la ora 3:47. N-a putut fi resuscitat. 
Ținând seama de starea în care se afla, poate c-a fost o binecuvântare. 

— Ținând seama de cazul nostru, poate că nu-i așa. 

Femeia ridică din umeri Și se rezemă de fișet. Purta blugi Dockers, 
cămașă și pantofi Rockport. 

— Bănutesc că n-a zis nimic înainte de a muri. 

— Nu. 

— Certificatul de deces? 

— N-a fost încă eliberat. 

Femeia clătină din cap și Paterno își lipi vârfurile celor două palme, 
privind peste ele și cumpănind. Accidentul îl deranja, ba chiar foarte mult. 
Acum existau două decese Și, bănuia el, ar fi putut clasa cazul punându-l pe 
seama ghinionului, totuși ceva nu-i plăcea. Ceva nu se potrivea. 

Văzu o sclipire în ochii lui Janet. 

— Mai e ceva? 


— Da. Imediat după declanșarea monitorului cardiac al lui Biggs, a avut 
loc un incident. Un bărbat care purta un halat de doctor furat s-a ciocnit de o 
asistentă la parter Și a fugit. Ea apucase să-i vadă ecusonul de pe halat ȘI-ȘI 
dăduse seama că nu era Carlos Santiago, un intern care lucra în tura de zi. 
leșind, necunoscutul era gata să răstoarne o femeie în scaun cu rotile care 
era adusă de un sanitar. 

— lisuse! 

— Am stat deja de vorbă cu Santiago, urmă Janet, Și într-adevăr 
ecusonul lui a dispărut. 

— Crezi că asta are vreo legătură cu moartea lui Biggs? 

— S-ar putea. Am rugat-o deja pe asistentă, Betty Zimmerman, să vină 
la noi Și să discute cu portretistul. Sanitarul nu Și-a amintit prea multe. Era 
prea preocupat de pacienta lui Și n-a apucat să se uite la intrus. Vom vedea 
însă ce se-ntâmplă după ce asistenta vorbește cu portretistul. Poate că până 
la sfârșitul zilei vom avea ceva. 

— Intrusul în halatul lui Santiago a fost zărit în secţia pentru arși? 

Paterno se lăsă pe spate în scaun Și privi pe fereastră spre ceața dimineții 
care încă sosea dinspre golf. 

— Nu, dar secţia era cu personalul descompletat. Mașina unei asistente 
se stricase, iar alta era bolnavă. Restul erau supraaglomeraţi. 

— Și Santiago? 

— Pare curat. Era foarte supărat că fusese băgat în afacerea asta. Am stat 
de vorbă cu el și cred că-i cinstit, dar e irascibil și m-a anunţat că nu va- 
ngădui să-i fie încălcate drepturile civile doar pentru că-i hispanic... în fine, 
Știi bine textele astea. 

— Dar a cooperat? 

— Da, încuviinţă femeia cu o strâmbătură. 

— Crezi că-i doar o coincidenţă? întrebă Paterno. 

Ea pufni, după care îi aruncă un surâs forţat ȘI trist. 

— Ştiam că tu nu crezi în coincidenţe. 

— Nu, nu cred. 

Mintea bărbatului intrase în viteză. Avea senzația că accidentul de pe 
autostrada 17, cu Marla Cahill la volan, părea tot mai mult să fi fost pus la 
cale. Dar de ce? Și de către cine? Și ce ar fi știut Biggs despre asta? După 
părerea lui Paterno, Biggs fusese pur și simplu un ghinionist în jocul ăsta — 
un tip care condusese un camion în locul greșit și la momentul greșit. 


Scoase un pacheţel de Juicy Fruit, îi oferi o lamă lui Janet, iar când ea 
clătină din cap îi desfăcu ambalajul, o îndoi în două Și o băgă în gură. 

— Mai ai Și altceva? 

— Da, ceva ciudat, recunoscu ea Și pe frunte îi apărură cute adânci, așa 
cum se întâmpla de fiecare dată când încerca să pună laolaltă piesele unui 
puzzle care nu se potriveau între ele. Cei de la laborator au anunţat că la 
scena accidentului au găsit trei tipuri de cioburi. Geamuri de la camion și 
de la Mercedes. Ridică două degete. Dar și un al treilea tip. Își îndreptă 
arătătorul spre el. Au spus că par să fie de la o oglindă, totuși nu provin de 
la niciuna dintre oglinzile retrovizoare interne și externe ale celor două 
vehicule. Au verificat asta. 

— Adică e alt tip de material? 

Bărbatul luă paharul de carton de pe birou și sorbi o gură din cafeaua 
care se răcise deja. 

— Este vorba despre spatele ei... sticla asta a fost acoperită manual cu 
un material reflectorizant. Janet se aplecă și ciocăni cu degetele în dosarul 
pe care i-l trântise pe birou. Scrie totul aici. În raport. 

Paterno răsfoi raportul. Așa era — bucățele de sticlă care nu 
corespundeau niciunuia dintre cele două vehicule implicate în accident. 

— Și ce-nseamnă asta? 

— Nu știu. Poate că cioburile astea erau deja pe șosea la momentul 
producerii accidentului, totuși este o coincidență. 

— Încă una, se încruntă detectivul. Cam multe pentru gustul meu. 

— Şi eu zic la fel. 

— S-a aflat de ce au cedat parapetele? 

— Nu încă. Tirul era de mare tonaj, așa că-i explicabil de ce l-a rupt, dar 
în cazul Mercedesului este mai bizar. Există urme de sudură, relativ recente, 
cred, ca Și cum parapetul ar fi fost slab și a fost reparat, totuși 
departamentul circulației rutiere n-a găsit nicio fișă de reparații pentru 
porţiunea respectivă de șosea în ultimii cinci ani. 

— Deci, a cedat pur Și simplu. 

Paterno trase cu dinţii de o pieliţă din vârful degetului său mare și se 
strâmbă. Toată blestemăţia asta era lipsită de sens. Și în plus avea 
sentimentul că ceva nu era în regulă. Doi oameni muriseră, iar șoferul de la 
care pornise totul își pierduse în mod foarte convenabil memoria. Acum se 
părea că mai apăruse un jucător, unul care l-ar fi putut omori pe Biggs. Era 


oare posibil ca ţinta, dacă se putea vorbi despre așa ceva, să fi fost Charles 
Biggs? Oare Paterno înţelesese totul greșit de la bun început? 

— Venifică-l amănunţit pe Biggs. 

— Am făcut-o deja. E curat ca lacrima. N-a fost niciodată arestat, are o 
singură amendă pentru parcare, însurat de patruzeci de ani cu aceeași 
femeie, Și-a trimis ambii copii la colegiu și, pe lângă faptul că este 
proprietarul firmei de transporturi independentă, care are un singur camion, 
cel pe care-l conducea chiar el, deține o plantație mică de brazi de Crăciun 
în Oregon Și este cu toate taxele plătite la zi. El și nevasta încasaseră 
aproape două sute de mii de dolari pentru pensionare, iar bărbatul își 
petrecea timpul liber pescuind pe râul Metolius, lângă Bend, și învățându- 
Și nepoții să vâneze și să pescuiască. Niciun fel de cazier pentru droguri 
sau violenţă conjugală sau orice altceva. Părea un om cu frica lui 
Dumnezeu. 

— Revenim așadar la Marla Cahill și Pam Delacroix. 

Bărbatul își termină cafeaua, mototoli paharul şi-l aruncă într-un coș de 
hârtii care dădea pe dinafară de plin ce era. 

Dumnezeule, ce porcărie! 

— Păcat că Biggs nu Și-a recăpătat cunoștința, mormăi el mestecându-și 
apăsat chewing-gumul și simțind primele semne ale arsurilor stomacale. 
Anunţă-mă când sosește raportul autopsiei. Am avut mare ghinion că nu 
ne-a putut spune ce a văzut el. 

— Cred că pentru asta va trebui să ne bazăm pe Marla Cahill, rosti Janet 
cu un zâmbet glacial și fără urmă de umor. Când își va recăpăta memoria. 

— Dacă îȘ1 va recăpăta memoria. 

x kK k 

Unde sunt? Marla deschise ochii într-o încăpere străină și se simți 
dezorientată pentru o clipă înainte de a-și aminti că era acasă. Asta era 
camera ei. Patul ei. Totul era al ei. 

Cât timp dormise? Lumina cenușie a zorilor se vedea printre jaluzele, 
dar avea impresia, ținând seama de vezica plină și de buimăceală, că 
dormise douăzeci și patru de ore. Simţea un gust neplăcut în gură, iar părul 
— ceea ce-i mai rămăsese din păr — îi părea unsuros Și murdar. Nu-l auzise 
pe Alex intrând, nu auzise copilul plângând, dormise de parcă fusese 
somnul de veci. 

În sutien ȘI chiloți, merse împleticindu-se în baie, folosi toaleta, se stropi 


cu apă pe față și evită să-și privească imaginea jalnică din oglindă. Pe 
poliţă erau prosoape curate. Își scoase lenjeria intimă, apoi intră în cabina 
de duș din sticlă, suficient de mare ca să încapă două persoane, Și porni 
dușul. Apa fierbinte îi înţepă pielea cu nenumărate ace, înmuindu-i 
mușchii. Cu multă grijă, evitând să-și atingă copcile, se spălă pe corp și pe 
cap, apoi se epilă pe picioare și sub braţe. După care, simțindu-se în 
continuare ca Și cum mintea i-ar fi fost învăluită în pânze de păianjen, se 
încordă Și roti maneta dușului spre dreapta. Apă ca gheaţa ţâșni de sus și 
Marla icni involuntar. 

Treptat, începu să se simtă din nou ca o fiinţă umană, mai puternică 
decât fusese de când se trezise din nenorocita de comă. Opri apa, întinse 
mâna spre prosop Și în clipa aceea o străfulgeră amintirea unui alt timp Și 
alt loc. 

Era la plajă... împreună cu prieteni... sau cu soţul ei... sau... cu Cissy? 
Fiica ei... nu, nu era asta... totuși soarele strălucea Și ea ieșise alergând din 
ocean, cu tălpile aproape arzând pe nisipul încins, Și luase un prosop de 
la... de la... de la cine? Simţea că-i plesnește capul din pricina efortului de 
concentrare. Era un bărbat... Da, un bărbat. Probabil Alex... sau... Nick? I 
se puse un nod în gât gândindu-se la implicația respectivă Și-și frecă apăsat 
braţele și picioarele cu prosopul gros. Poate că fusese altcineva. Sau poate 
că nici măcar nu se întâmplase. Se rezemă cu un braţ de peretele faianţat Și 
scutură din cap, încercând să se concentreze, să recheme amintirea aceea 
trecătoare, chinuitoare, dar dispăruse la fel de repede cum apăruse. 

Decisă să descopere mai multe despre propria-i persoană, ieși din cabina 
dușului Și se privi în oglindă. Iisuse, în ce hal arăta! Vânătăile începuseră să 
dispară, tumefierile se re trăseseră aproape complet, totuși nu se 
recunoștea. Și părul! Ce catastrofa! Părul tăiat drept la nivelul bărbiei dintr- 
o parte a feţei trebuia să fie scurtat, poate chiar în stil spiky, pentru a încerca 
să semene cât de cât cu puful ce abia începuse să-i crească în porţiunea care 
fusese rasă. În cel mai rău caz, ea și băieţelul nou-născut aveau să etaleze 
coafuri similare. 

Oare nu exista o cântăreață faimoasă care-și răsese părul... ca parte 
dintr-un fel de protest religios sau așa ceva... sau se înșela Și în privinţa 
asta? Fir-ar a naibii de amnezie! Este totuși un început, se gândi Marla, apoi 
stoarse pastă de dinţi pe un deget și-l trecu peste dinţii ce continuau să fie 
fixaţi laolaltă prin sârme. Roma, și nici chiar San Francisco, nu s-a 


construit într-o singură zi. Totuși abia aștepta să-și reconstruiască trecutul 
ȘI, în timp ce își clătea gura, se simţi cuprinsă de nerăbdare. 

Mânată de un impuls, examină conţinutul dulăpiorului și al sertarelor. 
Găsi două flacoane cu medicamente ce se dădeau doar cu reţetă — unul în 
care mai erau două capsule de tetraciclină, iar celălalt, gol, în care fusese 
Premarin. Pe raftul al doilea găsi o pereche de foarfeci și începu să-și taie 
Șuviţele. Din ce în ce mai scurte, smoc după smoc; bucățele din părul de 
culoarea mahonului căzură în chiuvetă. Când termină, nu arăta cu nimic mai 
rău decât înainte, așa că deschise un tub de spumă, o pulveriză în jurul 
copeilor și conferi volum părului în măsura în care o putea face. Nu era 
perfect, ca la un salon de coafură, dar avea să crească și să acopere 
cicatricile. Părul era cea mai neînsemnată dintre problemele ei. Nu se 
sinchisi să se atingă de niciuna dintre trusele de farduri pe care le găsi 
aranjate în sertarul de sus al măsuţei de toaletă. Ce rost avea? Așa că 
deschise ușa cămăruței pentru haine. 

Era imensă, cu un Șir de taioare, pantaloni Și jachete perfect asortate. Un 
curcubeu de pantofi, fiecare pereche așezată ordonat în despărțitura sa din 
pantofar, acoperea un perete, iar altul era rezervat rochilor de seară ce 
sclhpeau în interiorul sacilor din plastic cu fermoare. Un colţ era plin cu 
ținute pentru tenis Și sport, iar poșetele se înșiruiau pe două rafturi. O 
oglindă înaltă era fixată lângă ușă, iar în interiorul unui dulap înalt Și îngust 
se afla o scândură pentru călcat. 

— Minunat! 

Dar unde erau blugii? Treningurile vechi? Geanta ei? Da... unde era 
geanta ei, cu portofelul și carnetul de cecuri și poate chiar o agendă cu 
adrese, cu toate lucrurile importante din viaţa ei? 

Examină rând pe rând toate genţile, poșetele, sacoșele pentru tenis Și 
valizele de pe cele două rafturi. Toate erau goale. Curate. Ca și cum 
fuseseră aspirate până și de praf. 

— La naiba! 

Le aruncă dezgustată înapoi pe rafturi, apoi scotoci prin sertarele unei 
comode Și găsi o pereche de blugi scorţoși cu un număr prea mare Și un 
pulover roz îndeajuns de moale pentru a o face să creadă că fusese favoritul 
el. 

Sau nu? 

— Oprește-te aici! se admonestă cu glas tare, încălţând o pereche de 


teniși ponositi pe care-i găsi într-un dulăpior. 

Se gândi la fiica ei, la fiul ei, la soţul ei și la Nick, bărbatul care-i fusese 
iubit. Buzele i se strânseră când întrebările începură să curgă din nou, rapid 
Și furios, aducând cu ele inevitabila migrenă. 

leşi din cămăruţa cu haine și reveni în dormitorul care i se părea atât de 
ciudat. Se opri în dreptul biroului și examină fotografiile aranjate în faţa 
unei oglinzi cu marginile teșite. Îi atrase atenţia un instantaneu în ramă 
aurită. Era ea, cu mult înainte de accident. Păr ca mahonul strălucind în 
soare, cu o fetiţă de vreo trei ani ţinută lângă șold. Oceanul se întindea în 
faţa ei ca o pătură cu paiete scânteietoare. Marla era desculță și ședea pe un 
bolovan, cu capul lăsat pe spate, cu ochii mijiţi. O rochie de plajă 
trandafirie umflată de briză i se ridica pe lângă genunchi, dezvăluindu-i 
coapsa bronzată, în vreme ce braţele dolofane ale micuţei Cissy o 
cuprindeau pe după gât. 

Marla ridică rama, strângând-o cu atâta putere încât încheieturile 
degetelor i se înălbiră. Gândește, haide, amintește-ţi! Asta ești tu și Cissy 
Și... Și cel care fotografiază, cel a cărui umbră este parțial vizibilă lângă 
picioarele tale, trebuie să fie Alex! 

Însă oricât se strădui, nu-și aminti ziua aceea la plajă. De fapt, nicio altă 
zi. 

— Ai răbdare, își repetă Marla în gând și puse fotografia la loc. 

Era cât pe-aci s-o scape când degetele nu i se mișcară cu dexteritatea cu 
care ar fi trebuit. Continua să se simtă stângace, neîndemânatică Și 
incapabilă să-și coordoneze mișcările. Iritată, se îndreptă către camera 
copilașului. James nu era în pătuțul lui, dar nu se panică. Probabil că bona 
îl dusese la parter și Eugenia, „Nana” cum își spunea soacra ei, îl răsfăța, 
pentru că, într-adevăr, se purta de parcă nașterea băieţelului era aproape la 
fel de importantă ca a doua sosire a lui Mesia. Sau poate chiar ca prima. 

leși din camera copilului Și auzi glasuri venind de la parter, dar decise, 
dacă tot era singură, să exploreze puțin — să ia pulsul locurilor. Indiferent 
dacă era vorba despre paranoia sau doar despre un instinct de supravieţuire, 
dorea să afle cât mai multe despre ea și despre familia ei, Și nu întotdeauna 
prin intermediul întrebărilor, la care primea răspunsuri ce păreau 
premeditate Și atent construite ca să n-o tulbure. Trebuia să rezolve asta, Și 
încă rapid. Acum se afla acasă. Era gata să-și continue viaţa, dorea să lase 
trecutul în urmă. 


Dar nu poți s-o faci. Nu încă. Ai încă multe să-ţi reamintești Și trebuie 
să discuti și cu poliția... Remușcările întunecau gândurile Marlei, însă le 
alungă din minte. Trebuia s-o sune pe fiica lui Pam și pe fostul soţ al 
acesteia, să încerce să-și exprime durerea Și regretele și trebuia s-o facă în 
cel mai scurt timp. Indiferent de poliție. Sau de avocaţi. Sau de blestematele 
companii de asigurări despre care-l auzise pe Alex Șoptind. 

Trecu prin apartament, prin salonul cu propriul lui Șemineu Și balcon, 
apoi încercă ușa camerei lui Alex și descoperi că era descuiată. 

Intră, fără să se gândească de două ori. Încăperea era atât de ordonată, 
încât părea că bărbatul aștepta o inspecție militară. Era mobilată cu un pat 
matrimonial, o măsuţă de toaletă, o sofa mică și un dulap care ascundea un 
sistem TV și stereo. Prin bovindou putea vedea domeniul vilei Și, ceva mai 
departe, luminile orașului. Trecu printr-o odăiță cu haine, plină cu costume 
Și îmbrăcăminte sport aliniate la fel de ordonat, Și intră într-o cameră de 
fitness. Marla îşi trecu degetele peste ghidonul bicicletei staţionare Și privi 
banda de alergat, bancheta pentru lucrul cu greutățile și echipamentul 
NordicTrack, întrebându-se dacă ea le utilizase vreodată. Avea o formă 
fizică rezonabil de bună, dar nu se putea imagina petrecând ore în locul 
acesta Și transpirând. Nu, ceva îi spunea că ar fi preferat să fie afară... să se 
plimbe, să alerge, să joace tenis, să călărească... poate chiar să vâslească. 

Prin altă ușă intră într-un birou privat, lambrisat în lemn întunecat la 
culoare Și cu ornamente din bronz. Mobilele erau tapiţate în piele verde ca 
pădurea, existau plante în ghivece și ferestre aflate foarte sus, lângă plafon, 
astfel încât să ofere lumină, dar nu și vedere spre exterior. 

Bănui că acesta era sanctuarul soţului ei. Se simţea un iz slab de fum de 
țigări Și aftershave. Pereţii erau împodobiţi cu tablouri în ulei ce 
reprezentau cai de curse. Cai... În mintea ei, Marla se întrezări călărind pe 
câmpuri cu părul fluturând în urmă. Plămânii aproape că-i explodau de 
vântul care o izbea în faţă ca un torent, iar sub picioarele ei simţea mușchii 
puternici ai animalului... nu avea șa? Călărea direct pe spinarea calului? Ca 
un băiat zburdalnic sau ca amerindienii din westernurile vechi...? Da! Și, 
de parcă o făcuse de o mie de ori, își aminti brusc frecarea pielii calului de 
coapsele ei. Uluită, înghiți cu greutate. Palmele îi transpirară instantaneu Și 
inima îi bubuia. Clătină din cap. Cum se potrivea imaginea asta cu tot ce o 
înconjura aici? Cu tablourile de cai de curse zvelţi, armăsari de rasă ţinuţi 
în frâie de grăjdari în livrele sau călăriți de jochei cu veste colorate și 


pantaloni de călărie pe piste impecabile? Nimic sălbatic... sau nesăbuit 
sau... liber. Totul controlat. Reţinut. De convenţii Și de societate. 

I se înmuiară genunchii Și se așeză pe fotoliul de la biroul lui Alex 
pentru a-Și reveni. 

— Este bine, rosti cu glas tare, totuși nu era convinsă că putea crede în 
adevărul propriilor ei spuse. 

Fotoliul din piele scârţâi și Marla se crispă. Își spuse că nu încerca să 
facă nimic pe la spatele soţului ei, dar avea pur și simplu nevoie de 
răspunsuri Și cât mai repede. Simţi totuși un fior sâcâitor de vinovăție când 
răsfoi calendarul de birou, ca și cum ar fi invadat spațiul privat al altcuiva. 
Proasto, gândi, e soțul tău, nu te mai văicări atât! Între voi nu există 
secrete. 

În același timp însă Știa că adevărul era altul. Simţise secretele, le 
văzuse în ochii lui când încercase să le ascundă. Erau minciuni Și amăgiri 
Și... Termină! Simţea că înnebunea. Și și-o făcea cu mâna ei. Nebună cu 
acte în regulă! Își îndreptă spinarea și răsfoi apoi paginile calendarului, 
studiind datele, locurile și numele, sperând că ceva, o mâzgălitură sau o 
însemnare întâmplătoare, îi va declanșa memoria. 

Accidentul ei se petrecuse cu aproape opt săptămâni în urmă, așa că 
Marla deschise la data când viaţa ei fusese cât pe-aci să ia sfârșit. 

În ziua respectivă nu era trecut nimic. 

— La naiba! murmură, simțind că un alt obstacol fusese ridicat pe 
drumul spre recuperarea ei. 

Majoritatea pătrăţelelor din calendar conţineau însemnări făcute cu pixul 
Și cu creionul, cu două calgrafii diferite — dineul la familia Robertson, în 
vinerea anterioară, Și lecţia de călărie a lui Cissy, în ziua de după accident, 
fuseseră scrise cu linii fluide, întâlnirile de afaceri ale lui Alex sau partidele 
lui de golf și squash fuseseră notate cu un scris mai apăsat, cu trăsături 
ascuţite. 

Femeia luă un pix. Își scrise numele pe un blocnotes și compară apoi 
caligrafia. Era diferită, liniile erau mai unghiulare, mai ferme decât scrisul 
Marlei... sau își pierdea minţile? Își scrise din nou propriul nume. Apoi 
numele lui Alex. Apoi numele lui Nick. 

Poate că accidentul era de vină pentru această deosebire. Totuși se simți 
cuprinsă de un sentiment ciudat Și aruncă pixul. 

Se luptă cu senzaţia că ceva era în neregulă. 


Se speria de propria-i umbră, fără niciun motiv. 

Dar ce era cu călătoria la Santa Cruz? De ce nu era consemnată pe 
calendarul ăsta? 

Poate că-l părăseai pe Alex. Dar copilașul? Și Cissy... poate c-a fost o 
călătorie de ultimă clipă, declanșată de un impuls de moment? Nu. Nu Și- 
ar fi părăsit copiii. Ceva nu se potrivea. Iritată, reveni la agenda de birou. 
Care erau numele pe care le cunoștea? Robertson? Phil și soţia lui, Linda, 
figurau. Lindquist... Joanna Lindquist, da, Și ea apărea aici. Joanna și Ted. 
Miller... Randy Și Sonja figurau, dar numele Sonjei fusese tăiat cu o linie, 
de parcă ar fi murit sau ar fi plecat... Cu degete care continuau să fie ușor 
neîndemânatice, deschise la litera D și o căută pe Pam Delacroix, dar 
numele acela nu exista. 

— Ciudat, rosti Marla cu glas tare. 

Răstoi apoi agenda, fişă cu fișă, grijuliu. Încet, fără să se grăbească, 
gândindu-se că poate numele și telefonul lui Pam fuseseră greșit fișate. 
Unii dintre cei care-i trimiseseră flori Și urări de însănătoșire apăreau acolo: 
Bill și Sheryl Bancroft, Mario Dimetrius, Joanna și Ted Lindquist ȘI... 
Kylie Paris... Inima i se opri. Numele era familiar... foarte familiar... ca Și 
cum... ca Și cum ar fi fost o rudă... cineva drag Și apropiat. Totuși adresa 
Și numărul de telefon nu-i spuneau absolut nimic. Gândește, Maria, 
gândește. De ce numele acestei femei a aprins un beculeţ, dar niciunul 
dintre celelalte nume? 

Nu avea însă nici cea mai mică idee. Nu-și reamintea absolut nimic 
asociat numelui. 

— La naiba, murmură ea ȘI-ȘI întoarse din nou atenţia la Pam Delacroix. 

De ce nu i-ar fi scris numele în agenda generală cu prieteni Și parteneri 
de afaceri? 

Pentru că ea n-a existat niciodată. Pentru că este o minciună. 

Gândul o izbi năprasnic. Ca o lovitură de baros în piept. 

Cum să nu existe? protestă partea raţională a mintii ei. Doar a murit. Tu 
ai omorât-o. În mașina ei! Poliţia îi anchetează decesul. Așa că, fii 
rațională. Folosește-ţi mintea. Gândeşte, fir-ar a naibii să fie! Pam 
existase, fusese prietena ei, așa că în casa asta trebuia să existe ceva care să 
o ajute să-și amintească. 

Pe un colţ al biroului bâzâia discret un computer cu monitorul aprins Și 
Marla se întrebă dacă ar fi avut timp să se uite pe fișiere. Mai târziu, îȘi 


spuse, când vei fi sigură că nu poți fi prinsă. 

— Nu fi paranoică, rosti apoi cu glas tare. În stilul ăsta, termini la 
spitalul de nebuni. 

Atinse tastatura. Screen saver-ul care afișa pești tropicali dispăru Și 
apărură pictogramele de pe desktop. Găsi cu o ușurință surprinzătoare 
programul de procesare a textelor Și aproape că tresări când văzu Fișierele 
Marlei. Deci ea utilizase computerul ăsta! Bun! Gândul o încântă Și încercă 
să deschidă un fișier, dar constată că avea nevoie de o parolă. Tot 
entuziasmul i se spulberă. Căută prin sertare, încercând să găsească vreun 
indiciu al parolei. 

Însă fără succes. Încercă să-și citească mesajele e-mail. Aceeași 
problemă. Încercă toate combinaţiile la care se putea gândi — numele ei, 
numele copiilor, orice — după care abandonă. Degetele începură să-i bată 
darabana pe braţul fotoliului Și auzi pași pe scară. 

Tresări violent, dintr-un motiv pe care nu-l pricepu Și răsturnă o cană 
plină cu pixuri Și creioane, care se rostogoli pe podea, vărsându-și 
conținutul. 

— Bravo! 

Ridică pixurile grăbită Și le îndesă înapoi în cana cu logoul Harvard. 

Auzi ușa apartamentului deschizându-se Și pașii se îndepărtară. 

— Doamna Cahill? se auzi înăbușit un glas de femeie pe care nu-l 
recunoscu. 

— Sunt aici, răspunse ea, decisă să se controleze. În birou. 

Se ridică, deschise ușa spre hol și văzu că ușa de la camera lui Cissy, 
care se afla de cealaltă parte a scării, era deschisă. Inima îi bubuia, palmele 
îi erau transpirate, totuși își impuse să fie calmă. Era casa ei, ce naiba, iar 
asta era camera soţului ei. Avea tot dreptul să fie aici. Și atunci de ce simţea 
ca o intrusă? 

După câteva secunde, o femeie zveltă cu ochi căprui strălucitori Și piele 
neagră băgă capul pe ușă. 

— Bună! 

— Tu... tu trebuie să fii Carmen. 

— Da. 

Marla simţi nevoia să se scuze. 

— Îmi pare rău că... 

— Știu. Amnezia. Nu vă faceţi griji. 


Carmen intră în birou Și dacă schimbarea aspectului Marlei o surprinse, 
nu se trădă prin nimic. Îmbrăcată într-o fustă bleumarin mulată pe corp ȘI 
bluză albă cu mânecile suflecate, Carmen o anunţă: 

— Doamna Eugenia m-a trimis să văd ce faceţi și să vă întreb dacă 
cinați. M-am speriat când nu v-am găsit în camera dumneavoastră. 

— Sunt bine... mă rog, ţinând seama de circumstanţe. Marla se uită din 
nou la monitorul computerului. Nu cred că-mi cunoști parola pentru asta? 

— Îmi pare rău, elătină Carmen din cap. Nu ţin minte să-l fi utilizat prea 
des. 

— Dar știi unde poate fi poșeta mea — cea pe care am avut-o în noaptea 
accidentului? 

Cute adânci apărută pe fruntea înaltă a femeii, care țuguie buzele 
gânditoare. 

— N-am văzut-o... ȘI, de fapt, n-am văzut nimic altceva din noaptea 
respectivă. 

Marla era dezamăgită. Împinse fotoliul în spate. 

— Dar lucrurile mele personale, fotografii cu mine în copilărie sau de 
când era Cissy mică? 

— Sigur că da, se lumină Carmen la faţă. Asta pot face. 

Marla ridică brusc capul. 

— Serios? 

Asta era ceva. Nu mare lucru, totuși ceva tangibil care s-o lege de 
trecutul ei. 

— Sigur că da. Toate albumele foto sunt în bibliotecă. 

— Poate c-ar trebui să mă uit prin ele și... Știu că sună cumva ciudat, 
dar ești drăguță să mă conduci prin casă? 

— Nicio problemă. lar în privinţa cinei...? 

— Este deja ora pentru cină? 

Marla privi luminatorul de deasupra scării Și văzu că cerul începuse să se 
întunece. 

— Nu, cina este la ora opt, însă doamnei Eugenia îi place ca lucrurile să 
fie organizate. 

— Bănuiesc că da, încuviinţă Marla imaginându-și soacra inflexibilă și 
preocupată de menţinerea aparenţelor sociale. 

Se îndoia că Eugenia ocolea vreodată vreo regulă, cu atât mai puţin s-o 
încalce, Și nu Și-o putea imagina schimbând vreodată un program. 


În timp ce mergeau pe hol, Marla se interesă: 

— M-am uitat în camera lui James Și nu era acolo. 

— Este Jos, cu Fiona ȘI cu doamna Eugenia. 

Bun! O grijă mai puțin pentru moment. 

Cu dexteritatea unei directoare de muzeu, Carmen îi arătă camerele de la 
etajul al doilea — dormitorul lui Cissy, zugrăvit în galben și, cel puţin așa 
părea, acoperit de un talmeș-balmeș de cărți, CD-uri Și reviste risipite pe 
podea. Măsuţa de toaletă era plină cu borcănele și tuburi de farduri, iar pe 
pereți erau lipite postere cu idoli ai adolescenților... unele chipuri păreau 
familiare, însă nu-i venea în minte nici măcar un nume cu aceste feţe. 

Tot la etajul acesta era Și camera pentru oaspeți, iar Marla căută vreo 
urmă a lui Nick. Desigur, nu găsi nimic. Camera era decorată cu precizie, la 
fel ca și dormitorul ei. Perfectă, cu tablouri în ulei asortate, cu draperiile Și 
covorul aparţinând aceleiași scheme de culori și cu o eleganţă 
neprotocolară. Totul era fals. Neadevărat. Marla nu înţelegea de ce simţea 
asta, dar avea impresia că viaţa ei Și casa aceasta erau o farsă. 

— Fiona unde doarme? întrebă ea în timp ce mergeau pe un coridor 
mărginit de lumini discrete. 

— Personalul locuiește la ultimul etaj, răspunse Carmen. Bucătăreasa, 
camerista și probabil infirmierul, când va sosi. 

— „Infirmierul”? 

— Domnul Cahill a angajat un infirmier care să fie prezent aici non-stop. 

— Pentru mine? 

Carmen făcu o grimasă scrută Și dădu peste cap ochii ei negri și 
expresivi. 

— Poate că n-ar fi trebuit să spun nimic. 

— Nu, e-n regulă. Mai devreme sau mai târziu, tot aș fi aflat. Se 
îndreptară către lift. Deci este un bărbat? 

Carmen ridică un braţ și intrară în cabină. 

— Mi s-a părut că domnul Cahill a spus că este un bărbat, da. Tom, sau 
așa ceva, dar să nu-i spuneți că știți asta de la mine. 

— Promit, încuviință Marla. 

Când ascensorul a început să coboare la etajul de dedesubt, ea simti, 
pentru prima dată, că stabilise în sfârșit o legătură reală cu cineva din 
reședința uriașă, frumoasă Și rece care era casa el. 

Străbătură apoi un coridor larg și Marla presupuse că era centrul casei. 


Era întunecat, cu excepţia câtorva lămpi ce ardeau pe măsuţe. Muzică în 
surdină se auzea din difuzoare invizibile, iar pereţii erau decoraţi cu picturi 
care i se păreau a fi originale. Parchetul din lemn de esenţă tare era acoperit 
cu covorașe cu imprimeuri florale ce se ramificau în câteva camere. 

O urmă pe Carmen în ceea ce părea a fi livingul, cu grupuri de scaune Și 
canapele ce încurajau discuții intime, ghivece cu filodendroni Și ferigi 
plasate între măsuţe Și un șemineu masiv din piatră și cărămidă ce se înălța 
spre plafonul din aramă bătută, care reflecta cu o strălucire caldă lumina 
lămpilor. 

Carmen trase o ușă glisantă Şi-i arătă cabinetul de muzică. Instrumente 
vechi împodobeau pereții și un pian cu coadă strălucea într-un colţ, 
înconjurat de ferestre prin care se vedea panorama orașului. 

Altă ușă ducea în bibliotecă, ale cărei rafturi acoperite cu geamuri se 
ridicau până la tavan. O scară din lemn se deplasa pe rotițe dintr-un capăt al 
colecţiei la celălalt. Într-un colţ se afla un glob pământesc, lângă frunzele 
unei ferigi în ghiveci, iar un acvariu cu pești tropicali ce păreau făcuţi din 
neon colorat bolborosea încet în apropierea bovindoului. Marla se îndoia că 
scosese vreodată măcar una dintre cărțile acelea îmbrăcate în piele, că 
stătuse vreodată la ferestrele bibliotecii ori că se ghemuise pe pernele moi 
de pe scaunele încăpătoare... dar la urma urmelor, cum avea să știe 
adevărul? 

— Astea sunt albumele foto, zise Carmen arătând un raft dintr-un colț. 

Marla luă primul album, îl deschise și-și privi ziua nunții de acum 
cincisprezece ani. Ea și Alex, mult mai tineri, el în smoching negru, ea în 
rochie albă din dantelă cu o trenă ce părea că se întindea pe kilometri. Alte 
fotografii, la biserică, la petrecerea de nuntă ȘI tortul. 

O fotografie în care era toată familia, mai puțin Nick. El nu apărea în 
nicio imagine. Susţinuse însă de la bun început că era „damnatul” și Marla 
bănuia că era, de asemenea, și oaia neagră a familiei. Un solitar. Surghiunit. 
Un bărbat cu propriile lui reguli, care, bănuia ea, le contraziceau frecvent pe 
cele ale mamei Și fratelui său. Nu era de mirare că îl găsea fascinant la un 
nivel esenţial Și periculos. 

Lăsă deoparte aceste gânduri și studie una dintre fotografiile care 
prezentau familia reunită la petrecerea de nuntă. Eugenia, îmbrăcată în 
indigo, cu bărbia împinsă mândru în față, stătea lângă un bărbat înalt, cu păr 
grizonant Și aspect distins, care părea plictisit de festivități. Marla știu în 


mod instinctiv că era Samuel Cahill. Lângă Alex și Marla se găsea alt cuplu 
mai în vârstă. Fără îndoială, părinții ei. Marla simți un nod în gât privindu-i. 
Femeia era extrem de subțire, cu bărbie energică și chip arogant. Păr negru, 
scurt, ochi sfredelitori și o rochie de seară roz-pal ce-i punea în evidență 
silueta zveltă. Bărbatul de lângă ea era înalt și cu membre lungi, în genul 
lui John Wayne, Și nu părea în largul său în costumul scump. Zâmbetul lui, 
dacă putea fi numit așa, era forţat, ca și cum ar fi fost mereu nerăbdător. 

Nici pe departe familia caldă pe care o căuta, se gândi ea destul de 
dezamăgită. Mai rău, nu-și recunoștea părinții. Mai ales pe femeie. Absolut 
nimic nu-i declanșa memoria, cât despre bărbat... nu... simți un licăr 
aprinzându-se undeva în adâncul ei, însă nu era sigură Și nici nu-i plăcea 
sentimentul acela. Nu era cald sau familiar, nu... era mai degrabă ură... o 
dușmănie profund înrădăcinată. 

— Nu, murmură ea simțind un val de repulsie. 

— Doamna Cahill? o smulse din reverie glasul lui Carmen. S-a-ntâmplat 
ceva? 

Stânjenită, Marla reveni în prezent. Probabil că expresia de pe faţă îi 
oglindise gândurile, fiindcă surâsul celeilalte dispăru. 

— Îmi... scuzaţi-mă. Probabil că-nseamnă prea mult pentru 
dumneavoastră. N-ar fi trebuit să... 

— Nu, nu, sunt bine... doar puţin dezorientată și, te rog, ajunge cu 
„doamna Cahill”, spune-mi „Marla”. 

— Dacă spui dumneata, încuviință Carmen, iar Marla închise albumul de 
nuntă şi-l puse la locul său. 

— Da, o spun Și — nu uita, te rog — trebuie să-mi amintesc. Trebuie să 
Știu totul. 

— Bineînţeles. 

În capătul opus al bibliotecii exista o zonă destul de mare care avea în 
mijloc un bar, iar aromele de brandy și fum de țigări de foi încă dăinuiau în 
aer. Cele două femei traversară holul spre altă ușă. Aceasta fusese lăsată 
întredeschisă și, după ce aruncă o privire înăuntru, Marla ghici că era 
dormitorul Eugeniei. Parfumul bătrânei se simţea pregnant. Un pat din lemn 
sculptat domina un perete lângă camera de baie privată. Uşi de sticlă înalte 
până în tavan, cu jaluzele verticale, se deschideau pe un balcon. În colţul 
îndepărtat, un bufet vechi Și un fotoliu pentru două persoane erau dispuse în 
faţa unui șemineu mic, decorat cu ceramică pictată manual. 


— Te așteaptă aici, zise Carmen. 

O atinse pe Marla pe un umăr Și o conduse într-o încăpere lungă în care 
se aflau un televizor, două canapele și un fotoliu rabatabil. Pruncul era în 
braţele Eugeniei, iar ochii lui larg deschiși păreau că privesc totul Și nimic 
în mod special. Marla zâmbi văzându-i căpșorul acoperit cu put delicat. 

— Doamne Dumnezeule, ce ţi-ai făcut la păr? o întrebă Eugenia, 
holbând ochii și căscând gura ca un pește care icnea pe uscat. 

— L-am mai scurtat. 

— O să se... în fine, nu-ţi face griji în privinţa asta. 

— Nici nu-mi făceam. 

— O s-o sun pe coafeza mea. Sunt sigură că va putea să treacă Și să — 
flutură din degete, agitată, în preajma capului ei — mă rog, să-l mai aranjeze 
puțin. După aceea, revenindu-și puţin, se aplecă și-i Șopti teatral lui James: 
Ia uită-te cine s-a trezit în cele din urmă! 

— Cât e ceasul? 

Marla traversă încăperea, se așeză lângă soacra ei Și se întinse către 
copilaș. 

— Este trecut de patru, scumpo. Ai dormit practic douăzeci Și patru de 
ore. Cum te simți? 

— Sunt amețită, recunoscu ea, apoi își gâdilă fiul sub bărbie și încreți 
nasul spre el; simţi imediat aroma talcului Și uleiului pentru copii. Ce face 
voinicul lui mami? întrebă ea și glasul i se ridică automat o octavă când se 
adresă îngerașului. 

— A fost cu fundu-n sus, interveni Fiona care apăruse în cameră. Și 
trebuie hrănit Și schimbat. 

— O fac eu. 

— Dar... începu Fiona să protesteze. 

— Crede-mă, am nevoie de practică. 

— Nu a fost cu fundul în sus, o corectă Eugenia, ci l-a durut burtica. 

Carmen, care rămăsese lângă ușă, rosti: 

— Doamna Cahill a spus că va cina cu familia. 

— Serios? O sprânceană sură se ridică deasupra ramei ochelarilor 
Eugeniei. Ești sigură că vei putea? Domnul doctor voia să te odihnești cât 
mai mult posibil. 

— O să fiu bine... atât timp cât mâncarea va fi trecută prin blender. 

— Mi se pare că pe meniu este friptură de vită la tigaie cu sos de 


ciuperci, dar vom face o excepție pentru tine. 

Bătrâna chicoti Și stomacul Marle: chiorăi la gândul unei mâncări 
adevărate. Îl schimbă pe băieţel pe o masă din apropiere, apoi îi smulse 
biberonul Fionei, care nu era deloc încântată să fie lipsită de atributiile ei. 
Marla avea sentimentul sâcâitor că ceva nu era în regulă în familie. 

Așezată pe canapea, cu pantofii cu tocuri alături Și având la picioare o 
sacoșă înflorată ce conținea andrele de tricotat și gheme, Eugenia aducea 
perfect cu o bunică drăgăstoasă. Jucării pentru copii erau împrăștiate pe o 
pătură întinsă pe jos, iar Fiona, deși nu părea cea mai dulce persoană din 
lume, era relaxată și competentă. Toți se purtaseră frumos cu ea, însă 
continuau să-i trezească suspiciuni. 

Marla avea senzaţia că toți îi ascundeau ceva; ceva esenţial. 

Se sili să alunge gândul acesta neplăcut în timp ce-și hrănea pruncul, cu 
inima deschisă către copilașul care părea s-o accepte... chiar dacă numai 
puțin. Coco, cățelul lățos întins pe o pernă lângă sacoșa înflorată a 
Eugeniei, o privea pe Marla de parcă ar fi fost Mata Hari. Ochișorii negri îi 
urmăreau fiecare mișcare Și, în ciuda avertismentelor repetate ale Eugeniei, 
mârâia ameninţător din fundul gâtului. 

— Unde-i Cissy? se interesă ea, ignorându-l. 

— A plecat cu prietenele la shopping după școală și, desigur — bătrâna 
își privi cesulețul de aur de la încheietură — Alexander nu s-a întors încă de 
la birou. 

Dar Nick? se întrebă Marla, totuși nu spuse nimic Și doar se strâmbă 
când își frecă falca. 

— Peste două zile îţi vor scoate sârmele astea, o anunţă Eugenia cu ochii 
atintiți asupra tricotajului. 

— Abia aştept. 

— Te cred. Spre sfârșitul săptămânii, o să ai o întâlnire cu cel care te-a 
operat Și cu specialistul în chirurgie plastică. Dacă îți va scoate toate 
sârmele, atunci poți fi supusă unui control dentar, totuși se pare că nu 
trebuie făcut nimic în direcţia asta. 

— Slavă cerului! 

— O să fu ca nouă, prezise Eugenia. 

Marla nu se simţea nici pe departe ca nouă. Mai degrabă reconstruită, la 
fel ca o mașină grav avariată, însă care fusese cumva recuperată. Își tinu 
gura ȘI încercă să-și îndepărteze senzaţia permanentă că era manipulată. De 


către cine? Și în ce scop? Nu avea niciun răspuns Și, pentru a-și lua gândul 
de la întrebările obositoare, începu să se joace cu fiul ei. 

Băieţașul izbucni în plâns și Fiona ţâșni în picioare ca o rachetă, i-l luă 
din braţe Și anunţă că-l duce la culcare. Părăsi camera înainte ca Marla să 
poată protesta. 

Telefonul ţârâi și, după alte câteva secunde, Carmen apăru în cameră cu 
un receptor fără fir. 

— Este pentru dumneata, îi spuse Marlei. Doamna Lindquist. 

— Nu trebuie neapărat să-i vorbeşti... începu Eugenia, dar Marla luă 
imediat aparatul din mâna întinsă a lui Carmen. 

— Alo, spuse ea vorbind printre sârmele blestemate care-i fixau dinţii. 

— Marla, ești acasă! aproape că răcni un glas entuziast de femeie peste 
hărmălaia de fundal a unor glasuri. Cred că ţi-ai ieșit din minţi în spital. 
Cum eşti? 

— Încă respir. 

— Poftim? 

— Sunt bine, sunt bine, se corectă ea iute. 

— Scuze, sunt la club și e cam gălăgie aici, iar vocea ta se aude ciudat. 
E din cauza sârmelor, nu? Oricum, mă gândisem să-ncerc să te găsesc 
acasă. Când pot trece să te văd? 

— Oricând, zise Marla și văzu cum colţurile gurii Eugeniei se lăsară în 
jos dezaprobator în timp ce se întindea spre andrele și un ghem de lână 
coral. 

— Poţi să primești vizite? 

— Sigur că da. 

De ce n-ar fi avut voie să-și primească prietenele? Buzele soacrei ei se 
mișcară în timp ce număra ochiurile, după care andrelele începură să ţăcăne 
ușor. 

— Da, așa mă gândisem Și eu, dar Alex a insistat ferm ca nimeni să nu 
vină la spital. Eu am încercat totuși, însă am dat peste o infirmieră de pază 
care arăta de parcă ar fi trebuit să participe la campionatul mondial de lupte 
libere, sau așa ceva. Oricum, nici gând să mă lase să trec. 

— Serios? Marla aruncă o privire în lateral, unde Eugenia tricota atât de 
concentrată, încât părea că i-ar fi fost viaţa în joc. Probabil din cauza comei. 

— Da, probabil. 

— Dar acum mi-ar plăcea să te văd, zise Marla cu toate că nu-și putea 


aminti nici în ruptul capului cum arăta Joanna. 

Cu coada ochiului, o văzu pe Eugenia încleștându-și maxilarele. Bătrâna 
clătină încet din cap, în semn de obiecție, dar o ignoră. 

— Ce zici, treci în seara asta? La un păhărel? 

Eugenia ridică brusc capul și cute de îngrijorare 1 se întinseră în jurul 
ochilor. 

— Sigur că da. Da! N-o să pot sta mult, dar aș putea trece după ce 
termin setul următor. Să zicem peste... Vreo oră Și jumătate? 

— Perfect. 

Își luă rămas bun și închise telefonul înainte ca bătrâna să-și poată 
exprima obiecțiile ce-i erau atât de evidente în ochi. Eugenia mormăi ceva 
ca pentru sine, apoi începu să desfacă ultimul rând pe care-l tricotase, ca Și 
cum conversaţia sfidătoare a Marlei o făcuse să greșească ceva. 

— Nu-i o idee bună, zise ea în cele din urmă luând din nou andrelele. 

— De ce? 

— Tu nu ești încă suficient de restabilită ca să primești musafiri. Și nu 
poti să bei alcool deloc, pentru că iei medicamente... 

Tricota aproape cu furie, iar andrelele metalice țăcăneau energic în 
ritmul cuvintelor. 

— Nici măcar un pahar de vin? 

— Nici vorbă. 

— Trebuie să-mi văd prietenele... Și, apropo, ai cumva idee unde-mi 
este poșeta? Cea pe care am avut-o în momentul accidentului. 

Eugenia oftă. 

— Chiar m-am gândit când o să mă întrebi de ea. N-ai avut nicio poșetă 
— cel puţin poliția n-a putut găsi niciuna. Și nici vreo altă geantă personală. 
Absolut nimic. 

— Totuşi... ia stai așa! 

— Ştiu, Ştiu, pare ciudat, dar asta-i tot ce știu eu. 

Bătrâna lăsă fără chef andrelele deoparte. 

— Nimic nu-i bătut în cuie. Din cauza accidentului, înţelegi? Poate că 
poliția are, de fapt, poșeta și ne minte. 

— Nu se poate... Adică ar fi prea din cale afară. 

— Crezi? 

— Da! De ce ar face așa ceva? Pentru că m-ar suspecta pe mine de 
ceva? În clipa aceea telefonul ţârâi în mâna Marlei Și ea răspunse automat: 


Alo? 

— Te-ai trezit? Bravo! Glasul lui Alex părea încordat. Tocmai am stat de 
vorbă cu detectivul Paterno. Charles Biggs a murit azi-dimineaţă. 

— Oh, Doamne, nu! 

Femeia simţi ca Și cum toate oasele din corp i se fărâmau, ca Și cum i-ar 
fi fost imposibil să mai stea în picioare. Acum nu mai era doar un mort, ci 
doi. 

— Marla? Te simți bine? Voiam doar să vă anunţ pe tine și pe mama. 
Probabil că poliția va telefona din nou. Sunt niște neclarități privind 
decesul lui, se pare că n-ar fi vorba doar despre răni. Bărbatul tăcu o clipă. 
Ei cred că este posibil să fi fost o crimă. 

— Nu înţeleg, zise Marla, dar în aceeași clipă simți pe spate un fior rece 
ca moartea. 

— Nici eu, dar am vrut să vă previn. Alex părea iritat Și îngrijorat, îi 
putea auzi încordarea din glas Și-Și imagină tensiunea de pe faţa lui. 
Paterno nu se va opri până nu va dezgropa ceva. Eu am mai avut de-a face 
cu el. 

— Serios? 

— Mai ţii minte... ah, nu... el a investigat niște probleme pe care le-am 
avut la Cahill House... situația s-a rezolvat de la sine, totuși a continuat să 
adulmece... oricum, este mai bine să fii pregătită. În mod cert, îţi va 
telefona. Și va pune și multe întrebări. Mult mai multe. 

— Dar eu nu-i pot spune nimic... 

— Ştiu, știu, totuși fii atentă. 

— Dar este de la poliție. 

— De la poliția San Francisco. Accidentul tău s-a petrecut în munti, 
departe de oraș, Și totuși, cumva, a ajuns să conducă ancheta. Uite ce-i, eu 
n-am încredere în el, da? Doar păstrează-ţi calmul. 

— N-am nimic de ascuns, zise Marla și-l simţi pe Alex șovăind. 

Inima ei se opri pentru o secundă. 

— Sau nu-i așa? îl întrebă. 

— Bineînţeles că n-ai nimic de ascuns, scumpo. N-am vrut să te sperii. 
Doar fii atentă. 

Tremurând realmente, temându-se de ceva ce nu înțelegea, Marla aprobă 
din cap de parcă bărbatul ar fi putut s-o vadă. 

— Ce s-a-ntâmplat? întrebă Eugenia ţuguind buzele. 


Marla îi întinse telefonul și încercă să-și domolească vuietul surd din 
cap. Ce se-ntâmpla cu ea? Simţea cum stomacul i se răzvrătea la gândul 
sărmanului care fusese ars atât de oribil Și apoi murise. 

Din cauza ei. 

Lucrurile nu puteau merge mai rău de atât, își spuse, dar avea bănuiala 
sâcâitoare că se înșela. Că se înșela teribil. 


CAPITOLUL 7 


— Îndrăzneaţă tunsoare, comentă Joanna când îi ieși înainte pe veranda 
din faţă. 

Arătă spre părul Marlei cu o mână cu degete înguste, pline de inele. 

— Mersi, am făcut-o chiar eu. 

— Sunt convinsă. 

Încă zguduită de vestea morţii lui Charles Biggs, Marla își conduse 
prietena în salonul de lângă foaier. Joanna intră fără să clipească, de parcă 
ar mai fi fost acolo de zeci de ori. Era scundă, cu păr blond decolorat în 
Șuviţe, ochi negri Și buze subțiri, îmbrăcată în trening alb cu garnituri aurii 
ȘI teniși albi. Pe pielea bronzată a gâtului avea câteva lanţuri de aur, iar o 
încheietură subțire era înconjurată de o brățară Tennis presărată cu 
diamante mari. Marla îi privi cu atenție liniile sculpturale ale feţei, sperând 
să-Și poată aminti ceva, dar era ca și cum n-o mai văzuse în viaţa ei. 
Dezamăgirea o copleși din nou. 

Joanna se trânti pe o canapea capitonată Și-și lăsă mâinile între 
genunchi. 

— Ia zi, cum te simţi? 

— Mai bine, dar cu sincope. Încă am migrene, iar astea — își trase 
buzele, ca să arate sârmele — sunt o nenorocire. 

Se așeză pe un scaun. 

— Sunt însă necesare. 

Se opriră din conversație când Carmen aduse o sticlă de vin, două pahare 
cu picior înalt și o tăviţă cu fructe, brânză și crackers. 

— Mai doriţi ceva? întrebă ea după ce puse tava pe măsuţa pentru cafea. 

— Asta-i tot, mulțumesc. 

Carmen ieși, iar Marla umplu paharele și-i întinse unul Joannei. 

— AȘadar, ai amnezie? 

— Unașă. 

— Pe mine nu mă mai ţii minte? Femeia ridică sprâncenele arcuite ȘI, 
parcă încercând să destindă atmosfera, își întoarse capul într-o parte Și alta, 
expunându-și profilul. Nici acum? 


— Nu, dar să știi că nu există un club exclusivist. Nu-mi amintesc de 
nimeni. 

— Of, Și tocmai începusem să mă simt specială. 

Marla nu izbuti să zâmbească. 

— Fi bine, n-ai motive. Nu pot nici măcar... să-mi reamintesc de copiii 
mei. Nu-i îngrozitor? 

— Ba bine că nu. 

— Ştiu și... Marla clătină din cap. Îmi repet întruna că sunt mai bine. 
Am unele străfulgerări cu chestii care mi s-au întâmplat, unele cu foarte 
mult timp în urmă, altele mai recent. Dar nu, îmi pare rău, aș vrea să pot 
spune: „Da, îmi amintesc de tine”, dar nici gând! La naiba! E foarte ciudat. 
Nu-mi amintesc deloc să fi jucat tenis. 

— Asta-i bine. Pot să pretind că te-am bătut mereu de ti-au mers fulgii. 

— Asta-i o minciună? 

— O minciună uriașă. Ai un serviciu care mă îngrozește. 

Joanna sorbi din Chardonnay și o privi pe Marla peste marginea 
paharului. Ochii ei negri scânteiară. 

— Ar trebui să vu la club. 

— Cu faţa asta? 

— Cel puţin cu părul ăsta. 

Marla râse ușor. 

— Cât despre faţa ta... Joanna ridică o mână și îndepărtă degetul mare 
de celelalte, ca și cum ar fi fost un artist plastic care lua măsura simetriei. 
Hm... Cred că asta va dura niţel, totuși nu uita că soțul meu e chirurg 
estetician. Ted e specializat în feţe, în primul rând pentru intervenții 
cosmetice, dar a făcut Și reconstrucții. la să vedem — nu uita că am lucrat 
pentru el. 

Tăcu o clipă Și între sprâncene îi apărură cute mici când se afundă în 
gânduri. 

— Da, așa-i, nu-ţi poți aminti asta. Mai bine, n-a fost o perioadă deloc 
grozavă. 

Văzând expresia nedumerită a Marlei, Joanna suspină. 

— Pe atunci Ted era însurat cu prima lui soţie. Eu am fost vrăjitoarea 
care 1 l-a răpit. 

Înălță apoi sprâncenele și zâmbi, ca și cum ar fi fost mândră că răpise 
trofeul concurenţei. 


— Ah. 

— Asta a fost acum doisprezece ani. A trecut mult de-atunci. 

Puse un deget sub bărbia Marlei Și-Și aplecă ușor capul într-o parte. 

— Arăţi foarte diferit și bănuiala mea — ţine seama, este o bănuială care 
se bazează pe ceva experiență — este că vei arăta grozav după ce vor 
dispărea vânătăile și tumefacțiile, dar că vei arăta diferit. 

— Poate mai bine? 

— Poate, dar nu știu de ce ţi-ai dori asta. Și așa atrăgeai din partea 
bărbaților mai multă atenție decât puteai face faţă. 

— Poftim? 

Asta era ceva nou. i totuși avea senzaţia vagă că era adevărat. 

— Da, ai fost mereu... înţelegi ce vreau să spun... bărbații te băgau în 
seamă. 

În glasul Joannei exista un ton de ostilitate, o urmă de invidie și Marla se 
întrebă ce fel de prietene fuseseră. 

Sau ce fel de femeie ai fost tu. Joanna n-o spune, dar sugerează că erai 
încântată de atentia cu care te-nconjurau bărbații, ba chiar că te străduiai 
s-o atragi. Gândul acela o făcu să simtă un ghem în stomac. 

— Îmi pare realmente rău de Pam, zise Joanna luând o căpșună de pe 
tavă. Știu că eraţi prietene. 

— Nu era prietenă ȘI cu tine? 

— N-am întâlnit-o niciodată. 

— Totuşi era membră în club. 

— Serios? Joanna înghiți căpșuna și se încruntă de parcă s-ar fi 
concentrat intens. Nu... nu cred, să Știi. Vreau să spun că eu n-am văzut-o 
niciodată acolo. 

— Nu jucam tenis cu ea? 

— Nu... mai exact, eu nu Știu să fi jucat, dar a trecut ceva timp. Ai lipsit 
o vreme... mi se pare că ai fost într-o călătorie în Mexic, apoi ai rămas 
însărcinată, așa că... ei bine, eu n-am jucat niciodată tenis cu ea, iar tu erai 
în campionatul nostru... Să-ţi spun sincer, nu-mi amintesc s-o fi menţionat 
vreodată. Am aflat abia după accident că erați prietene... Ridică o palmă 
spre tavan. Este totuși un club mare, cu mulți membri. Eu nu-i cunosc pe 
toţi, însă nimeni din grupul nostru n-a întâlnit-o vreodată. 

Marla simţi un fior de groază. Era sigură că Alex sau detectivul sau 
altcineva spusese că ea juca tenis cu Pam Delacroix... sau doar i se păruse? 


Poate că mintea îi juca feste. Totul era extrem de frustrant Și neclar. Exista 
totuși o cale prin care să afle adevărul. 

— Ai cumva la tine vreo broșură cu membrii clubului? 

— Mmm... Da, am. Joanna se linse pe degete și încuviinţă repede din 
cap, ca ȘI cum ar fi fost dornică să ajute. Aici! 

Își puse paharul pe masă Și scormoni printr-o geantă enormă, care ar fi 
putut sluji cu succes ȘI la transportul echipamentului sportiv. 

— Numai s-o pot găsi... 

După ce căută prin mai multe compartimente, deschise un buzunar cu 
fermoar Și scoase broșura cu membri. 

— Voilà! zise ea Și o puse pe masă între ele. Uneori e o adevărată 
minune că mai găsesc ceva în harababura asta. 

Încercată de un sentiment de neliniște, Marla răsfoi paginile, găsi litera 
D și parcurse cu grijă numele. Niciunul nu-i era cunoscut. Niciunul nu-i 
declanșa vreo amintire. Delacroix nu exista. Niciun nume. Niciun număr de 
telefon. Ca și cum n-ar fi existat vreodată. 

— La naiba! 

Cumva se așteptase la asta... o simţise. Parcurse din nou numele, apoi 
încă o dată, de fiecare dată și mai lent. N-o ajută cu nimic. 

— Nimic, așa-i? Joanna ridică din umeri, apoi tăie o feliuță de brânză și 
o puse pe un cracker. Îţi zic, nu cred că i-am auzit numele până acum. Noi 
am vorbit despre asta — Robin, Nancy și cu mine — dar niciuna dintre noi nu 
te-a auzit vreodată menționând-o pe Pam. 

Băgă în gură bucăţica de Brie cu cracker, înghiți și adaugă: 

— Ştii, noi jucam de două ori pe săptămână partide de dublu. Ai fi zis că 
una dintre noi ar fi trebuit să-și amintească dacă ai fi vorbit despre Pam. 

— Totuși ea a fost cu mine în noaptea aceea Și acum... acum e moartă. 
La fel ca șoferul tirului. 

— A murit? întrebă Joanna Și nasul mic Și cârn i se strâmbă dispreţuitor. 
Probabil c-a fost mai bine pentru el. 

Spune-i asta familiei lui, se gândi Marla îngrozită. 

— Mr-este atât de... greu. 

— Știu. 

Chiar crezi că Știi? Cum ai putea să știi? Doi oameni au murit, sunt 
morţi, din cauza mea și eu nu-mi amintesc absolut nimic! Marla își strânse 
paharul cu atâta putere, încât se temu că i-ar putea rupe piciorul, dar izbuti 


să rămână tăcută. La urma urmelor, Joanna era prietena ei Și venise aici să-i 
ofere sprijin, o legătură cu lumea exterioară. 

Sprâncenele perfect pensate ale Joannei se apropiară când mușcă din nou 
din cracker. 

— Şi ia spune, serios, cum te simţi? 

— Al naibii de prost. 

În ciuda avertismentelor pe care le primise de la toți, Marla bău o gură 
din vinul frapat. Așadar, nu era recomandat să bei când luai medicamente — 
Și ce dacă? Ce avea să se întâmple, să-i prăjească creierul sau altceva? 
Astfel încât să nu-și mai amintească? Și ce dacă era niţel mai înceţoșată? 
Mare lucru! Sperând că unele dintre numele din broșura membrilor clubului 
vor însemna ceva pentru ea, începu din nou s-o răsfoiască foarte încet, 
parcurgând nume, adrese și numere de telefon, dar cu toate că unele păreau 
cunoscute, nu asocia niciun chip cu Smith, Johnson și Walters... toate 
nume banale. Niciun chip. 

— Dar, așa cum ziceam, situaţia ar trebui să se îmbunătăţească. 

— Să sperăm. 

Joanna ridică paharul într-o simulare de toast, apoi arătă cu degetul 
arătător spre mâna Marlei. 

— Ce s-a-ntâmplat cu inelul tău? 

— Uite-l. 

— Nu mă refeream la verighetă, ci la inelul tău cu rubin. Cel pe care-l 
aveai, mi se pare, de la tatăl tău și pe care nu-l scoteai niciodată ȘI-l numeai 
„Inelul norocos”. 

— Nu știu... 

Marla își pipăi degetul și căută vreo urmă pe piele, vreun șănțuleţ pe 
care ar fi trebuit să-l lase un inel purtat așa mult timp... dar nu găsi nimic. 

— Nu cumva ti l-au furat? În spital? Se mai întâmplă uneori. 

— Nu știu... când m-am trezit, aveam doar verigheta. 

Era stupefiată. 

— Eu zic c-ar fi bine să te interesezi — inelul ăla era o bijuterie veche. 
Valora o avere și pentru că taică-tău e bolnav și toate celelalte... în fine, 
Știu că ţi l-ai fi dorit ca un soi de memento. O atinse pe braţ. El cum mai 
este? 

— Nu l-am văzut, recunoscu Marla Și se simți ușor vinovată. 

— Ştiu că-ți făceai griji în privinţa lui. Am vorbit la telefon și te temeai 


că s-ar putea să nu mai trăiască până la nașterea lui James. 

— Așa... așa de rău este? întrebă Marla surprinsă că Alex nu-i spusese 
NIMIC. 

— Mi-ai zis că i s-au mai dat de trăit doar câteva săptămâni... iar asta 
era acum mai bine de o lună. 

Marla simţi că îi îngheaţă inima. 

— Este pe moarte? 

Joanna părea îngrijorată. Mici cute îi apărură pe frunte. 

— Da. Cred că ai uitat Și asta. 

— Probabil. 

Joanna îȘi termină vinul dintr-o înghițitură Și se uită la ceas. 

— Știu c-am stat prea puţin, dar trebuie să plec. Mă duc să-i iau pe puști 
de la tae kwon do. 

— Mulţumesc pentru vizită. 

— Cu plăcere. Mulţumesc pentru vin, iar după ce-ţi scoţi sârmele, haide 
să luăm prânzul împreună. Nancy Și Robin vor fi încântate. Am putea 
schimba niște mingi sau, dacă nu ești încă în stare, putem juca bridge ori să 
mai bârfim pur și simplu. Orice ai chef. 

— Mi-ar plăcea, o asigură Marla. Lucrarea asta dentală elegantă ar trebui 
să-mi fie scoasă săptămâna asta. 

Se gândi cât de oribil continua să arate, dar decise să braveze și să iasă 
în public. Astea erau prietenele ei, faţă de care se putea plânge, iar acum 
avea nevoie de toţi prietenii care ar fi putut-o ajuta să străbată perioada 
grea. 

— Grozav, o s-aranjez cu. 

— Mersi. 

— Şi... Marla. Joanna își puse o mână pe braţul ei. Îmi pare realmente 
rău pentru toate... necazurile astea. Știi cum e, când plouă, toarnă cu 
găleata. Mai întâi neplăcerile alea de la Cahill House, iar acum asta... în tot 
cazul, ai avut o mulţime de probleme. 

— Ce neplăceri? întrebă Marla. 

Joanna se înroși până la rădăcinile firelor de păr, ca și cum, brusc, ar fi 
fost teribil de stânjenită. 

— Păi... n-a fost probabil nimic altceva decât publicitate negativă... 
Vorbim atunci la telefon, ca să ne întâlnim. Și nu uita să te interesezi de 
inelul ăla! 


Flutură din braţ și plecă, lăsând-o pe Marla cu o senzație de tulburare în 
stomac Și nevoia de a afla mai multe. Mult mai multe. Stând la fereastră, 
Marla privi prin geamul stropit de ploaie cum Joanna se urcă într-un BMW 
roȘu-strălucitor. În câteva secunde, automobilul sport mugi, ieși pe poartă 
Și cobori dealul. 

— Femeia asta este o viperă, rosti Eugenia din spatele ei. 

Marla tresări. Nu-și auzise soacra intrând. 

— O viperă? repetă ea și, întorcând capul, o văzu pe bătrână privind 
afară. De ce? 

— Iscodește, bârfește și este gata să te muște când te aștepți mai puțin. 
O sărăntoacă albă, cu ambiţii mari. Și-a pus ochii pe Ted Lindquist și a 
stricat o căsătorie de douăzeci Și cinci de ani fără să se gândească deloc la 
Frances sau la copii. 

Oftând din greu, Eugenia se îndepărtă de fereastră, își scoase ochelarii Și 
lustrui lentilele cu o batistă brodată pe care o scoase din buzunarul jachetei. 

— Știu că n-ar trebui să bârfesc, continuă ea, dar Frances mi-a fost 
prietenă. 

— Joanna a spus ceva despre neplăceri la Cahill House. 

— Da, am auzit, suspină Eugenia și Marla se întrebă cât din conversaţia 
lor fusese auzit de soacra ei. Oare trăsese cu urechea în mod intenționat? Ei 
bine, cred că ar trebui să afli adevărul. 

— Ar fi frumos, aprobă Marla și cuvintele îi sunară spart. 

Eugenia se așeză în scaunul ei favorit și ochii ei păreau bătrâni Și 
obosiţi în spatele ochelarilor. 

— A fost un episod urât, începu ea. Anul trecut au existat unele acuzații 
la adresa directorului căminului, un preot care a fost învinuit de... relații 
sexuale cu una dintre fete. Nu s-a întâmplat însă nimic. Toate acuzaţiile au 
fost retrase, iar fata, care era minoră pe atunci, a rămas anonimă. Dar ştii 
cum sunt chestiile astea. Presa a exagerat enorm totul. Bineînţeles, Alex a 
rezolvat situaţia, însă au fost zvonuri care au persistat, au dăinuit ca un 
miros urât și au mânjit reputaţia căminului. Își șterse colţul unui ochi, cu 
toate că nu părea să plângă. Oricum, asta a fost acum mai bine de un an — 
cred că acum un an ȘI jumătate. 

Eugenia își băgă batista în buzunar Și puse ochelarii înapoi pe nas. 

— Cei ca Joanna trăiesc din genul ăsta de bârfe și nu le lasă niciodată să 
moară. O privi în ochi pe Marla. Cred că asta se întâmplă din cauză că au 


propriile conștiințe vinovate și se simt ușurați de fiecare dată când 
altcineva este acuzat. Să nu mai discutăm însă despre asta acum. Nu crezi 
că ar trebui să te odihnești puțin înainte de cină? 

Se uită la ceasul din foaier. 

— Și este timpul să-ţi iei medicamentele, nu? Carmen cred că ţi le-a dus 
deja în dormitor. 

Marla ar fi vrut s-o contrazică, dar nu-și putea mobiliza energia 
necesară. Era obosită Și capul începuse s-o doară din nou. 

— Carmen te poate ajuta să urci la etaj. 

— Mă pot descurca Și singură. 

— N-ar trebui să exagerezi, o sfătui Eugenia privindu-i paharul de vin 
gol. Buzele i se ţuguiară a dezaprobare, dar n-o mai mustră. Cred că știi că 
Alex a angajat un infirmier. O să înceapă să lucreze chiar din seara asta. 

— N-am nevoie de așa ceva. 

Eugenia zâmbi răbdător, își îndreptă spinarea Și se ridică din jilt. 

— Vom vedea, zise ea Și părăsi încăperea. 

Deși capul începuse să-i zvâcnească, Marla se duse în biblioteca de la 
etajul unu, luă câteva albume foto, apoi urcă în camera ei. 

Bău conștiincioasă sucul, stând lângă pat și sperând că migrena se va 
atenua. Apoi îȘi scoase pantofii, se strecură sub pătură Și începu să 
răsfoiască albumele. Văzuse nunta, așa că trecu la instantanee făcute în 
primii ani ai căsătoriei cu Alex. Imagini cu ea într-un automobil 
decapotabil, alături de Alex, cu un pahar în mână pe o plajă tropicală, pe 
terenul de tenis cu racheta în mână, apoi cu Cissy... Și cu bărbatul pe care 
acum îl recunoștea ca fiind tatăl ei. Cissy, micuță, îi stătea în braţe, iar el 
privea fără zâmbet în obiectivul foto. Marla nu-l plăcea. Știa asta. Nu-l 
plăcuse niciodată, fiindcă era rece și distant. De asemenea, nu simţea 
absolut nimic faţă de femeia care era mama ei, femeia cu talie de viespe și 
permanent încruntată. 

Gândeşte, Marla, gândește! Văzu fotografii ale bărbatului stând pe o 
peluză întinsă Și având în spate o reședință somptuoasă din cărămidă în stil 
georgian, cu coloane albe, verandă frontală lată, cu trei niveluri centrale, 
flancate de aripi mai scurte cu câte două niveluri fiecare. Aceea era casa în 
care crescuse ea? 

Abia reușind să ţină ochii deschişi, răsfoi alte pagini și de fiecare dată 
când își văzu tatăl ceva dinăuntrul ei tresări, retrăgându-se, de parcă s-ar fi 


temut de el, de parcă... de parcă orice ar fi făcut Marla în viaţa ei nu fusese 
suficient de bun pentru el. 

— Asta-i o prostie, mormăi ea, clipind des Și apăsat. 

Era atât de obosită, încât nu mai putea rămâne trează nici măcar o 
secundă. Împinse albumele la o parte Și se afundă în perne. Avea să 
ațipească un pic, după care, când avea să-și regăsească limpezimea minţii, 
avea să atace problemele. Dar când o fură somnul, visă și niciunul dintre 
oamenii din visul ei nu aveau feţe și treceau pe lângă ea, vorbeau prin guri 
ce nu erau conectate la ochi sau nasuri, râdeau și glumeau, dar n-o 
includeau niciodată pe ea. 

Era o străină. Singură. Izolată. Auzea glasuri, însă nu putea vorbi. Era ca 
Și cum ar fi fost invizibilă... undeva hăt departe un prunc plângea... Și o 
voce, una pe care ar fi trebuit s-o recunoască, spunea: 

— Știu, ştiu, dar de-acum înainte să scrii doar cine a telefonat Și eu o să- 
i transmit mesajul. Nu-i aduce telefonul. Este prea curând și e stânjenitor 
pentru ea. Arată teribil. Sărmana abia poate vorbi cu dinţii fixaţi în sârmele 
alea. Realmente, este în interesul ei. 

Marla dori să protesteze... femeia vorbea despre ea. Pruncul se opri din 
plâns și Marla se foi în pat și se întoarse pe burtă. Era obosită, era groaznic 
de obosită. Când avea să se trezească, avea să rezolve problemele, oamenii 
urmau să aibă feţe din nou... când avea să se trezească... 

x kK k 

— Deci Durul e bine? întrebă Nick, stând pe marginea patului din 
camera de hotel și scoțând călcâiul unui pantof cu ajutorul vârfului celuilalt 
pantof. 

Ținând receptorul între ureche și umăr, se lăsă pe spate în perne Și privi 
baldachinul cu imprimeuri al patului. 

— Da, pe cât de bine te poţi aștepta, răspunse Ole. L-am luat la mine Și- 
1 destul de cuminte, atâta doar că se tot uită în lungul străzii după tine. 

— Crezusem că mă voi întoarce mai devreme, spuse Nick, dar s-ar putea 
să mai dureze. 

— Normal. 

Nick se încruntă, gândindu-se cât de adânc se afunda în afacerea asta 
complicată cu Marla. Ştia însă că implicarea lui fusese inevitabilă. Așa cum 
fusese mereu când venea vorba de această femeie. Era totuși ciudat — când 
o văzuse în spital, bandajată Și plină de vânătăi, înverșunarea lui intră în 


conflict cu mila pe care o simţise pentru ea. „Sărmana fetiță bogată”. Sau, 
mai degrabă: „Sărmana căţea afurisită bogată”. 

— Să nu-ți faci griji despre Durul, îl liniști Ole. Sunt cu ochii pe el și pe 
Notorious, ca Și cum ar fi proprietatea mea. 

— Mersi. Întinzând la maximum cordonul telefonic, Nick se duse, 
încălţat doar în ciorapi, până la fereastra cu vedere spre Haight Street. O să 
te anunţ când mă-ntorc. 

— Apreciez. 

Ole închise Și Nick își masă ceafa, ca să alunge încordarea pe care o 
simţea. Fusese tensionat din chpa când îl văzuse pe Alex în parcarea 
portului din Devil's Cove, iar tensiunea aceea crescuse cu fiecare zi. Se uită 
în sus pe deal. Acolo Marla era în convalescenţă, se refăcea și poate 
începea să-și recapete amintirile. Conștiinţa i se înfioră puțin, deoarece 
existau unele părţi din viaţa lui care ar fi fost mai bine să fie uitate. Ele însă 
persistau, imediat sub suprafață, unde amintirile ce-i evocau colțuri 
întunecate, piele fierbinte și aroma de mosc a sexului erau mereu prezente. 
Marla fusese femeia cea mai provocatoare pe care o cunoscuse. 

Singura care-i pătrunsese cu adevărat în suflet. 

Indiferent de circumstanţe, ori de câte ori fuseseră împreună, pasiunea 
fremătase în conversaţia lor, în privirile ei fierbinţi pe care i le arunca, în 
atingerea ușoară ca a unui fluture a degetelor ei pe gâtul sau pe pieptul lui. 
Nicio femeie nu-l afectase vreodată așa. Nici înainte de Marla și nici după 
ea. 

Fusese îndeajuns de naiv ca să creadă că nu era „ea”, ci „ei. Că între ei 
exista un soi de alchimie cosmică, unică. Bineînţeles că greșise. Și fusese 
destul de matur ca să-și dea seama că se înșela. La douăzeci Și patru de ani 
nu mai ești un puști, dar Nick își pierdea orice grăunte de rațiune în 
preajma Marlei. 

— Rahat, murmură în barbă și puse receptorul în furcă. 

Ar fi trebuit să se ducă la reședință pentru cină. Fusese una dintre 
comenzile Eugeniei mascată ca invitaţie. Își trecu degetele prin păr. 

La ușă se auzi o ciocănitură discretă. 

Nick se încruntă, traversă camera Și trase brusc de clanţă. De cealaltă 
parte a pragului, cu un pumn ridicat ca să bată din nou, se afla Cherise. 

— Ah, ce bine, mă temeam că s-ar putea să nu fii înăuntru, rosti ea, după 
care, fără nicio invitație, intră însoțită de un norișor de parfum pe care 


bărbatul îl mai simțise — cu mult timp în urmă. 

Era agitată, deși se străduia să se comporte degajat. Purta o jachetă de 
piele neagră, blugi Și pulover asortat. Părul blond îi era pieptănat peste cap 
Și strâns la spate cu clpsuri strălucitoare și se machiase mai mult decât ar fi 
avut nevoie. Ochi aurii, înconjurați de gene dese, negre, îl priveau. 

— Am venit aici fiindcă vreau să discut cu tine despre ceva. 

— Ia stai așa, dar de unde știai unde locuiesc? o întrebă Nick, iar femeia 
ridică din umeri Și puse umbrela udă sub masă. 

— Monty a aflat cumva. 

— De unde putea el să știe? 

— Habar n-am, dar... are relații. 

Indiferent ce ar fi însemnat asta. Însă Montgomery Cahill avusese 
dintotdeauna o latură vicleană. Unchiul Fenton spusese, se pare, că fiul lui 
avea un dram de sânge de șarpe. Nick credea asta. De asemenea, credea că 
toţi cei care purtau numele Cahill fuseseră binecuvântaţi cu același defect 
genetic. Tăcu însă, iar Cherise se lăsă să cadă într-un scaun de lângă 
fereastră ȘI privi prin perdeaua pe jumătate trasă. 

— Bei ceva? 

— Nu... eu... în fine, am renunţat la alcool de când l-am găsit pe lisus. 

Femeia clătină vehement din cap și clpsurile micuţe din părul ei 
scânteiară în lumina veiozei. 

Superb! 

— Dar nu te deranjează dacă-mi pun mie un pahar? 

— N-ai decât. Eu încerc să nu judec pe nimeni. 

— Bună idee, zise Nick, amintindu-și cum fusese ea în adolescenţă, 
când avusese o afinitate pentru marijuana, amfetamine și LSD. 

În cele din urmă ajunsese dependentă de cocaină și, între al doilea și al 
treilea soţ, urmase cura de dezintoxicare. Acum se părea că-l găsise pe 
Dumnezeu prin intermediul celui mai recent soţ. Nick deschise minibarul Și 
luă o doză de bere. 

— Ziceai că ai venit cu un scop anume. 

Deschise doza Și se așeză pe pat. 

— E vorba despre Marla. 

Cherise se așeză pe marginea unui scaun de parcă se pregătea s-o ia la 
fugă în orice secundă. 

— Ce-i cu ea? 


— Speram că i-ai spus lui Alex că vreau să-i fac o vizită. 

— Da, am adus vorba despre asta, însă el crede că n-ar trebui să aibă 
vizitatori. 

— Dar noi suntem din familie, protestă Cherise. Știi bine că noi două am 
fost mereu apropiate. 

Asta era o noutate. Sau o minciună. Sorbi pe îndelete din doză. 

— N-am auzit așa ceva. 

— Haide, Nick, doar ţii minte. leșeam mereu cu toţii când tu... în fine, 
când tu Și cu ea erai împreună. 

— Realmente nu-mi aduc aminte. 

— Ba da, e adevărat. Eu o consideram una dintre prietenele mele cele 
mai bune. 

În timp ce vorbea, Cherise se juca întruna cu încuietoarea de la poșetă — 
degetele ei neastâmpărate, cu ojă purpurie, apăsau repetat butonul aurit. 
Clic, clic, clic. 

— lar acum Alex refuză să mă lase s-o vizitez. Nu știu dacă doar pe 
mine sau pe toate prietenele ei, dar nu cred că-i corect. 

— Am zis că nu-i încântat de vizitatori și mă-ndoiesc că-l pot determina 
să se răzgândească. 

— Atunci, ignoră-l, ce naiba! Spune-i Marlei că vreau s-o văd. 

— Această... afecțiune sau prietenie pe care o ai pentru Marla n-are 
nicio legătură, nu-i așa, cu faptul că tu și Monty faceţi scandal că ați fost 
îndepărtați de la moștenire? 

Fusese oare numai imaginaţia lui sau ochii femeii se mijiseră foarte 
putin? 

— Cred că asta-i ceea ce susține Alex. 

— Printre altele. 

Nick bău jumătate din doză Și o lăsă pe Cherise să se mai foiască puțin. 

Feţișoara ei se contorsionă nemulțumită. 

— l-auzi! Dezgustul îi strâmbă trăsăturile frumoase Și ridică o mână cu 
un gest exasperat. Asta-i altă problemă, zise ea cu un oftat prelung Și plin 
de suferinţă. Știu că Alex ţi-e frate, dar în locul tău n-aș avea încredere 
totală în el. 

Nici nu am. 

— De ce? 

— Pentru că, pentru că... el duce compania de râpă și e un mincinos. 


Așa a fost mereu Și nu se va schimba acum. E ascuns Și secretos. lar unele 
secrete — nici nu ti-ar veni să crezi! 

— Dar tu le cunoști? 

— Pe unele, recunoscu Cherise Și ochii i se întunecară în fața provocării. 
Dar nu pe toate. Nimeni nu știe toate secretele lui Alexander Cahill. Nici 
chiar soţia lui. 

— Bănuiesc că ești de părere că ar putea folosi o doză zdravănă de 
creștinism. 

— Asta-i valabil pentru toţi. Surâsul femeii era la fel de fals ca Și genele 
ei, din care bătu acum sfios. Până și tu, Nick. 

— N-o să uit asta. 

— Să ştii că Iisus ne iartă toate păcatele. Mie. Lui Alex. Ție. 

Nick se strâmbă ȘI-ȘI privi verișoara. 

— Nu știu, Cherise, rosti el, lista mea e destul de lungă. Ar putea să-i 
răpească ceva timp. 

Pentru a-și sublinia spusele, dădu pe gât o dușcă de Coors. 

— Crede-mă, este foarte răbdător. 

Nick râse și-și Șterse gura cu dosul mâinii. Întotdeauna îi plăcuse ceva 
la Cherise, deși, în același timp, femeia era cu adevărat o pacoste. 
Cameleonică, Cherise părea că se contopește cu mediul înconjurător, 
indiferent dacă fusese vorba despre organizațiile pentru promovarea 
voluntariatului, scena drogurilor sau, acum, cea mai recentă aventură a ei în 
lumea evanghelismului. 

— AȘ dori pur și simplu s-o văd pe Marla, zise ea după care își luă 
umbrela Și se ridică în picioare. Mă gândisem că poate reușești tu să 
aranjezi ceva. 

— O să vorbesc cu ea. 

— Ea cum este? întrebă Cherise de parcă i-ar fi păsat cu adevărat, însă 
Nick observă că avusese nevoie de aproape cincisprezece minute ca să 
întrebe. 

— Îşi revine. 

— Grozav! Sună-mă. Acum stau acasă și numărul e același 
dintotdeauna. 

Ținând umbrela într-o mână, scotoci cu mâna cealaltă prin poșetă și 
scoase o carte de vizită. 

— Poftim! 


l-o întinse Și Nick observă cele două palme împreunate în rugăciune care 
erau gravate într-un colț, în timp ce numele ei, adresa și numărul de telefon, 
alăturate celor ale reverendului Donald, soţul Cherisei, împodobeau alt colț. 

— Și, adăugă ea punând o mână moale și mătăsoasă pe mâna lui, să știi 
că eu mă rog pentru Marla. Pentru Alex. Pentru tine. Și Donald se roagă. 

— Asta trebuie să fie încurajator? o ironiză el. 

— Da, dacă te gândești la asta. 

— La naiba, Cherise, cred că-ţi irosești timpul. Nick puse cartea de 
vizită pe noptieră, lângă telefon. Eu sunt păcătos de mult timp. Mai ţu 
minte? 

— O oaie rătăcită... 

— Sau un lup în blană de oaie. 

— Nicholas, nu mă poți convinge să nu mă rog pentru tine. 

— Nici nu mă gândesc la așa ceva. 

— Eşti imposibil! 

— Încerc. 

— Ştiu. Ea porni spre ușă și Nick o urmă, în ciorapi. Să știi... zise 
Cherise strângând umbrela cu forță, că data viitoare mă voi strădui mai tare 
să-l conving pe Montgomery să mă însoţească. 

— Chiar te rog. Nu l-am mai văzut de când eram puști. 

— E neschimbat, spuse femeia Și se întunecă puțin la faţă. Continuă să 
Joace rolul de băiat rău. Continuă să se lupte cu propriii lui demoni. 

— Cred că încă nu l-a găsit pe Domnul, replică Nick, amintindu-și de 
pasiunea lui Monty pentru femei ușoare, automobile rapide și o mulţime de 
substanţe farmaceutice. 

— Lucrez asupra lui. La fel și Donald. 

Bravo, Donald, se gândi Nick. 

Cherise schimbă subiectul. 

— Va fi bine s-o revedem pe Marla. A trecut prea mult timp. Așa cum 
ştii, ea Și Alex au traversat momente grele. S-au separat de vreo două ori. 

— Serios? 

Asta era o noutate pentru Nick. 

— Așa cred. O dată sau poate chiar de două ori... dar nu vreau să 
bârfesc. E treaba lor, însă eu mă rog pentru ei. 

— Sunt sigur. 

— Mi-ar plăcea în același timp să reiau legătura cu Marla. Probabil că se 


simte groaznic. Am auzit la radio că a murit Și șoferul camionului. 

Bărbatul aprobă din cap. Alex îl sunase și-l anunţase vestea. 

— N-am știut că Alex Și Donald sunt apropiaţi, remarcă el. 

Cherise nu-l privi în ochi. Înghiţi în gol. 

— Nu sunt, spuse după aceea, dar... ei bine, Donald a lucrat la Cahill 
House, ba chiar a făcut parte pentru o vreme din consiliul de administrație. 
lar o perioadă a fost pastor la Bayside. Este un om minunat, un creștin 
adevărat. Se oferă mereu voluntar atunci când apare o nevoie, Știi. Apoi, ca 
Și cum ar fi fost nerăbdătoare să plece, se întinse către clanţă. Vezi doar 
dacă o pot vizita, bine? Șovăi, după care adăugă: Mă bucur că te-am 
revăzut, Nick. Realmente. 

Își mușcă ușor buza, ca și cum s-ar fi temut să scape ceva ce n-ar fi 
trebuit, ȘI-l atinse cu palma pe obraz, rostind: 

— Ai grijă. 

După aceea ieși pe ușă și dispăru pe hol, lăsând în urmă o dâră de 
parfum care umplu camera. Nick își termină berea cu o ultimă înghitțitură Și 
aruncă doza goală în coșul de gunoi, întrebându-se ce naiba dorise Cherise 
de fapt. Îi era pur Și simplu imposibil s-o creadă că va sta lângă patul 
Marlei ca să-i citească din Biblie. Nici vorbă! 

Scoase portofelul din buzunar Și găsi o carte de vizită ponosită din 
vremea când se juca de-a divinitatea cu corporațiile. O întoarse pe dos, citi 
cele câteva numere mâzgălite acolo Și, sperând că Walt nu se mutase, se 
întinse după telefon și formă numărul vechi. 

O voce răgușită răspunse după al treilea țârâit. 

— Haaga la telefon. 

— Walt, sunt Nick. Nick Cahill. 

— Fi, să fiu al naibii, ce-ţi veni mă suni după atâţia ani? întrebă Walt din 
apartamentul lui din Seattle. 

— Am nevoie de ajutor. Vreau să faci niște săpături pentru mine. 

Nick auzi cheul unei brichete la celălalt capăt al firului, dovada celor trei 
pachete de țigări pe care Walt le fuma zilnic. 

— Am crezut că te-ai lăsat de afaceri, zise Walt. 

— Așa am făcut, în linii mari. 

Îi făcu celuilalt un rezumat despre felul cum ajunsese în San Francisco. 

Walt scoase un râset care se sfârși într-o criză de tuse. 

— Deci e adevărat, sângele apă nu se face. 


— Uite ce-i, vreau oricâte informaţii poți găsi despre accident și despre 
Pamela Delacroix — despre care nu știu absolut nimic, decât că are o fiică la 
Universitatea din Santa Cruz. Este posibil ca fata să aibă chiar alt nume de 
familie. 

— Ar fi util un număr de asigurări sociale sau un permis auto sau numele 
soțului. Până și-o amărâtă de adresă m-ar ajuta. 

— De-aia te plătesc. 

Walt pufni. 

— Bun, deci fă rost de orice informații poţi, apoi trimite-le aici prin fax 
sau prin e-mail. O să mă conectez cu laptopul. Scanează-mi fotografii dacă 
poti găsi ceva. 

— Asta-i tot? întrebă Walt fără să se obosească să-și ascundă sarcasmul. 

— Nu tocmai. 

Nick se pornise de acum Și simţea în tot corpul același val de adrenalină 
pe care-l avusese cu ani în urmă când trăia frumușel de pe urma 
consultantei pentru companii aflate în necazuri. 

— Mâine o să-ţi trimit o listă cu angajaţii companiei, plus niște prieteni 
de familie pe care vreau să-i verifici. 

Trase de cordonul telefonic ca să se apropie de fereastră Și privi prin 
perdea. O zări pe Cherise la colţul clădirii, privindu-și ceasul și ferindu-se 
de ploaie cu umbrela... sau nu era ea? Cherise plecase de mai bine de zece 
minute, iar blugii negri, cizmele și jacheta din piele erau haine uzuale în 
San Francisco. În plus, era întuneric — genul de întuneric specific orașelor 
unde lumina felinarelor stradale este slabă și eterică. Femeia privi înapoi 
spre hotel chiar în clipa când un SUV opri lângă bordură iar ea scutură 
umbrela. Părul ei blond cu clipsuri sclipitoare se reflectă în razele 
felinarelor când sui în mașină. Nu închisese complet portiera când șoferul 
nerăbdător ambală motorul și traversă intersecția pe galben, împroșcând 
jerbe de apă de sub cauciucurile late. 

— Verifică-1 pe toţi membrii familiei mele, îl instrui Nick pe Walt. Alex 
Și Marla, plus verii mei, Cherise și Montgomery — el mai apare uneori ca 
Monty. 

— Toţi au numele de familie Cahill? 

— Nu, stai. Se duse la noptieră și luă cartea de vizită lăsată de verișoara 
sa. Pe Cherise o cheamă acum Favier. Rosti numele pe litere și adăugă 
numărul de telefon de acasă. Pe soţul ei îl cheamă Donald și slujește la 


biserica Sfânta Treime din Sausalito. 
Încruntându-se, dictă numărul de telefon al bisericii. Walt mormăi, 
indicând că primise informația. 
— Și maică-ta? întrebă el. Eugenia, nu? În privinţa ei ce trebuie să fac? 
Nick nu ezită nicio clipă. 
— Verific-o Și pe ea. 


CAPITOLUL 8 


Tony Paterno privea monitorul computerului pe care erau afișate imagini 
ale lui Pam Delacroix — fotografii ce fuseseră făcute pentru permisul auto, 
pașaport, plus două prim-planuri seducătoare pe care le utilizase pentru 
cărțile ei de vizită când lucrase într-o firmă imobiliară din Sausalito. Pam 
nu era o copie leită a Marlei Cahill, totuși cele două se asemănau. 
Detectivul văzuse fotografiile și înainte, bineînţeles, dar cu cât cazul se 
prelungea, cu atât 1 se părea că cele două femei aveau multe trăsături foarte 
asemănătoare. 

Și ce însemna asta? Că erau înrudite? Că femeia de la volan nu fusese 
Marla și că adevărata doamnă Cahill fusese deja incinerată? Dar de ce? Și 
dacă așa ar fi stat lucrurile, asta ar fi însemnat că la locul accidentului 
avusese loc o încurcătură incredibilă. Era imposibil. Și totuși... Răpăind cu 
degetele pe brațul scaunului, privi celelalte imagini ale lui Pam Delacroix, 
fotografii deloc plăcute de la locul accidentului. Zăcând cu faţa în sus pe 
rambleu, corpul nu-i era decât un morman însângerat, cu gâtul rupt, chipul 
complet jupuit, cu brațele rupte desfăcute larg pe solul pădurii. Alte 
fotografii arătau epava Mercedesului, geamuri sparte, metal contorsionat, 
tapiterie din piele sfâșiată și acoperită de sânge. Impactul rupsese roțile, 
spărsese parbrizul, deformase șasiul mașinii Și aruncase cauciucul de 
rezervă din portbagaj. Marla Cahill avusese cu adevărat un noroc teribil că 
supraviețuise. 

Dacă ea era cu adevărat Marla. 

Oare asemănarea să fi fost o coincidenţă? Încă una? Era posibil ca 
femeia să-și simuleze amnezia? Paterno își scărpină falca și degetele îi 
hârșâiră în barba nerasă de o zi. Charles Biggs era mort — băgat în mormânt 
de cineva care se strecurase în spital, se deghizase și-l sufocase. Pam 
Delacroix sau altă femeie care semăna foarte bine cu Marla Cahill fusese, 
de asemenea, trimisă pe lumea cealaltă. „Accidentul” părea tot mai mult un 
omor cu premeditare. Dar cum? Și de ce? Cine se afla în spatele lui? Cine 
era victima intenționată? 

Își puse mintea la contribuţie. Mobilul... De asta avea nevoie. Cine 
dorea moartea uneia sau mai multora dintre persoanele implicate în 


dezastru? 

— Fir-ar a naibii! 

Apăsă o tastă și se lăsă pe spate în scaun, când imprimanta învie. Ceva 
din accidentul Marlei Cahill fusese bizar de la bun început, dar nu reușise 
să Și dea seama ce anume. Detectivul moștenise cazul. Deoarece ambele 
victime care supraviețuiseră în primă fază accidentului fuseseră trimise 
imediat în oraș, poliția din San Francisco se ocupa de anchetă pentru acest 
aspect, ajutând poliția rutieră California care sosise prima la locul 
evenimentului Și avea jurisdicție. 

Nu existase nicio dovadă de crimă. În corpul Marlei nu fuseseră găsite 
nici droguri, nici alcool. Nu exista niciun motiv să se creadă că femeia 
condusese neglijent, întrucât nu existau martori. 

Totuși o femeie a murit pe loc, iar Charles Biggs, unicul martor, a fost 
UCIS. 

Paterno se răsuci în scaun ȘI luă rapoartele despre toţi cei asociați Marlei 
Amhurst Cahill. O grămadă de inși cu sânge albastru! Marla provenea 
dintr-o familie bogată din comitatul Marin. Tatăl ei, Conrad James Amhurst, 
se afla într-un cămin scump pentru bătrâni cu panoramă spre portul din 
Tiburon. Dacă informaţiile detectivului erau corecte, Conrad era deja cu un 
picior în groapă. Cancer la pancreas. Avea să fie norocos dacă mai trăia trei 
luni. 

Potrivit tuturor relatărilor, în tinereţe fusese un ticălos afemeiat, iar soția 
lui, Victoria, mama Marlei, o femeie extrem de neprietenoasă. Ea murise 
acum câțiva ani, în urma unor complicații după o operaţie de chirurgie 
estetică — o liposucţie ce se terminase prost. Paterno pufni, dar continuă să 
examineze rapoartele. 

Unicul lor fiu, Rory, suferise un accident în copilărie Și sfârșise într-o 
instituție de boli mintale. În felul acesta, Marla rămăsese unica 
moștenitoare a bătrânului bogat, iar ea nu-și putea amintit nimic. Sau cel 
puțin așa susținea. Polițistul răpăi nervos cu degetele pe braţul scaunului. 
Poate că mintea. Dar de ce, naiba? 

Mestecă tot mai repede chewing-gumul, dorind parcă să-l distrugă, în 
timp ce studia pagină după pagină. 

Familia Cahill nu era tocmai simbolul familiei americane mijlocii, ci 
părea mai degrabă desprinsă dintr-un serial ca Dinastia. Eugenia era 
matroana — puritană, afectată Și degajând toată căldura unui Șarpe zâmbitor. 


La fel de falsă ca proverbiala bancnotă de trei dolari. 

Privit din exterior, Alexander, fiul cel mai mare Și bărbatul Marlei, era 
soțul de vis al oricărei femei. Chipeș și bine făcut, educat la Stanford Și 
Harvard, practicase avocatura câțiva ani, apoi își înlocuise tatăl bolnav la 
conducerea corporației internaţionale Cahill Limited. După decesul 
bătrânului, Alex moștenise totul. 

Paterno nu avea însă încredere în el. Bogat, arogant Și sarcastic, Alex 
Cahill părea să se creadă mai presus de lege. Detectivul mai avusese de-a 
face cu el Și nu-i plăcea deloc acest ticălos îngâmfat. 

Nicholas, fratele lui Alexander, părea să fie oaia neagră a familiei. În 
vreme ce Alex excelase în școală și acumulase premii la învățătură Și sport, 
Nick intrase în necazuri cu legea, suficient de serioase pentru ca tatăl lui să 
fie nevoit să-l scoată pe cauţiune de câteva ori. Niciuna dintre acuzaţii, Și 
fuseseră destule — de la furt de mașini Și posesie de alcool, până la 
vandalism — nu fusese urmată de vreo condamnare. Toate fuseseră retrase. 
Probabil pentru că tăticul îi plătise pe cei implicați, deși în rapoarte nu se 
consemna nimic de felul acesta. 

Nick terminase liceul și plecase de acasă la vârsta de optsprezece ani, 
lucrase apoi ca șofer de camion, pe o platformă petrolieră, ba chiar 
încercase să conducă un ranch în Montana, unde fusese ulterior ghid pentru 
pescari. Avea propria sa ambarcațiune de pescuit, condusese o firmă care 
producea piese pentru camioane, strânsese chiar o mică avere ȘI începuse să 
cumpere Și să vândă mici afaceri în zona Seattle. Devenise consultant 
pentru rezolvarea problemelor corporațiilor, pentru ca apoi, cu cinci ani în 
urmă, să-și părăsească activitatea și să se retragă, probabil fără griji 
financiare, într-o așezare micuță din Oregon, care se numea Devil's Cove 
| Golful Diavolului — n.r.]... cumva se potrivea. 

lar acum revenise în San Francisco. 

Din cauza accidentului? Sau, așa cum afirmase el, pentru a-și ajuta 
fratele să soluţioneze problemele companiei? Oare ce ar fi putut să fie în 
neregulă, se întrebă Paterno, cu bogata și respectata Cahill Limited? 

Se aplecă în față Și scuipă chewing-gumul în coșul pentru hârtii. Aruncă 
deoparte raportul despre Nick. 

Mai existau apoi doi veri nemulţumiţi, care considerau că fuseseră 
îndepărtați de la averea familiei. Montgomery Cahill și sora sa, Cherise 
Cahill Martin Bell Favier, vociferaseră destul de insistent cu privire la 


tratamentul pe care-l primiseră din partea tatălui și al unchiului lor. În 
adolescenţă, „Monty” ajunsese de două ori la casa de corecție. Aparent, 
tatăl său, Fenton, nu avusese aceleași pârghii de influenţă printre judecători 
Și polițiști ca unchiul Samuel. Sau poate că dorise să-l lase pe băiat să 
plătească pentru delictele sale. 

Mai exista, de asemenea, posibilitatea ca lui Fenton să nu-i pese câtuși 
de puţin. N-ar fi fost ceva neobișnuit. Pentru Paterno era suficient să se 
gândească la propriul lui tată ca să înţeleagă cum te simți când ești ignorat 
sau trecut cu privirea. Se întinse după paharul cu cafea, luă o înghițitură și 
simţi arsura acidă suindu-i pe gât. 

Care era treaba cu Marla Cahill și Pam Delacroix? Fostul soţ al lui Pam 
răcnea să se facă dreptate, însă Paterno bănuia că tipul simţise mirosul 
banilor. 

Și de ce oare Marla Cahill, care era putred de bogată, fusese prietenă cu 
o femeie ce nu părea să aparțină cercului ei monden? Mai studie o dată 
informațiile despre Pam. Părea că ar fi aparținut aceluiași club de tenis ca 
familia Cahill, însă detectivul nu găsise nicio dovadă în această privinţă. 
Femeia era însă imprevizibilă. Avea o diplomă în drept pe care n-o folosea, 
deși la un moment dat fusese avocat de familie. Când căsătoria se 
destrămase, nu reluase practicarea avocaturii, ci devenise agent imobiliar în 
Sausalito. 

De ce? 

Paterno luă foile din imprimanta color și privi imaginile lui Pam 
Delacroix... sau era de fapt Marla Cahill? Avusese oare loc o identificare 
greșită? Era posibil ca poliția sosită la locul accidentului să fi comis o 
asemenea eroare uriașă? Documentele de identitate ale femeii fuseseră 
găsite asupra ei Și corpul îi fusese identificat de fostul soţ. 

Cât despre Marla Cahill, la momentul accidentului purtase o brăţara de 
identificare de spital. Chiar dacă ea ar fi fost amnezică, oare soțul sau 
soacra ei n-ar fi Știut că nu era cea care spunea că este? Nu putea să 
păcălească pe toată lumea, nu? Existau trăsături fizice și particularităţi, 
tipare vocale... asta numai în cazul în care erau toți implicați. 

O conspirație. 

Iisuse, începea să gândească precum Oliver Stone! 

Paterno pufni, respingând direcția în care îi porniseră gândurile. Nu avea 
niciun motiv să speculeze. Era timpul să reevalueze faptele. Avea să înceapă 


cu grupele de sânge. 

Micuţul James ţipă și Marla, care dormise din nou foarte mult, sări din 
pat. În câteva secunde ajunse în camera copilului, îl ridică din pătuţ ȘI-l 
duse la piept. 

— Gata, gata, rosti ea în mod reflex și-l legănă puţin înainte de a-i 
schimba pamperșii. 

Inhală parfumul dulce de bebeluș când îi închise pijamaua Și se uită cum 
dădea din piciorușe. Băieţelul o fixă cu ochi albaștri și ea simţi că-i crește 
inima. 

— Eşti al naibii de drăgălaș și-o știi foarte bine, nu-i așa? 

Pumnișorii țâncului se mișcară necoordonat Și el ugui. 

— Da, da, James, o să fu un mare Casanova. 

În clipa în care termină schimbatul scutecelor, Fiona apăru cu biberonul. 

— Îi dau eu, insistă Marla ȘI, în timp ce bona deretica prin cameră, se 
așeză în balansoar Și-i dădu să mănânce copilașului, fredonând încetișor. 

James bău cu lăcomie, oprindu-se din când în când, doar ca s-o 
privească. 

— Știu, Ştiu, te uiţi la mine și speri că ești adoptat, așa-i? 

Îi făcu cu ochiul, iar când băieţașul se sătură în cele din urmă, puse pe 
jos biberonul aproape golit și-l ridică pe umăr ca să eructeze aerul înghițit 
odată cu laptele. 

— E un copil cuminte, așa-i, rosti Fiona în vreme ce împăturea o pătură 
peste capătul pătuţului. Am fost la alţii care nu erau la fel de cuminţei ca 
James al dumneavoastră. Bona făcu o pauză ezitantă. Pe când Cissy 
bănuiesc c-a fost un copil dificil. 

AȘ vrea Și eu să-mi amintesc ceva despre asta. 

— Este o fată încăpăţânată, continuă Fiona, care o să intre în multe 
belele. Ridică biberonul Și se încruntă scurt, de parcă își dăduse seama că 
depășise o limită. Sigur că da, asta nu-i treaba mea. Acum o să-l pun pe 
băieţel în ţarcul lui cu jucării. 

Marla nu protestă. Se simţea mai bine decât fusese de multe zile, cu 
mintea mai limpede și corpul mai puternic. Ştia în mod instinctiv că va 
stabili o legătură cu fiul ei, dar avea probleme importante de pus la punct cu 
Cissy, care continua s-o privească de parcă ar fi fost extraterestră. 

Se duse să facă duș și să se schimbe, apoi decise să se mai uite pe 


computer Și să mai citească o dată toate numele din agendă. Dar nu reuși 
să-ȘI ducă planul la îndeplinire. 

Camera lui Alex era încuiată. Așa cum fusese și ultima dată când 
încercase să deschidă ușa. Oare soţul ei încerca să-i ţină departe pe intruși? 
Sau avea secrete pe care nu dorea să le afle cineva, mai cu seamă soția sa? 

Senzaţia de bine pe care o avusese când își ţinuse copilașul în braţe 
dispăru. 

Marla deschise ușa camerei lui Cissy. Era pustie, lumina era stinsă Și 
interiorul părea mai ordonat decât îl văzuse vreodată. Fără doar Și poate în 
timp ce fiica ei era la școală, camerista îi strângea lucrurile. Marla simţi un 
fior de vinovăție. Ca mamă, ea ar fi trebuit să se scoale mai devreme, să 
stea de vorbă cu Cissy, să-i verifice temele pentru casă, s-o întrebe dacă are 
nevoie de echipamente curate pentru sport, să se intereseze ce program are 
după ore, iar apoi s-o trimită la școală, tot așa cum ar fi trebuit să-și fi 
hrănit și schimbat pruncul după somnul lui matinal. 

Atâta doar că tu ai servitori pentru toate astea. 

Și totuși se simţea îngrijorată. Vizita Joannei i se derula în minte... 
Atrăgeai din partea bărbaților mai multă atenţie decât puteai face fată... 
niciuna dintre noi nu te auzise vreodată menționând-o pe Pam... Ce s-a- 
ntâmplat cu inelul tău? 

Marla se opri pe palier Și se uită peste balustradă spre foaierul aflat cu 
două niveluri mai jos. Auzea slab zgomot de conversații, zăngănit de cratiţe 
din bucătărie Și ticăitul pendulei de la parter, în rest, casa era tăcută — nici 
clicurile tocurilor Eugeniei pe parchet, nici lătrăturile căţelului suspicios, 
nici crâmpeie de muzică clasică susurând din difuzoare ascunse. 

Cu excepţia personalului Și a fiului ei, era singură. Străbătu distanța 
scurtă până la birou și încercă să deschidă ușa. Era încuiată. Fără cheie, 
nimeni nu putea intra în dormitorul lui Alex, în camera lui de sport sau în 
birou. El interzisese accesul tuturor. 

Dar de ce? De ce se temea? Să nu-i umble prin lucruri vreun servitor? 
Sau ascundea ceva? Și atunci cum ar fi putut face camerista curăţenie dacă 
își ţinea camerele permanent încuiate? Ascundea ceva de ochii 
personalului? Sau de mama lui? Sau de ea? 

Puse mâna pe clanţă, încercă s-o apese din nou, dar fără rezultat. Ba 
chiar se împinse cu umărul în ușă, agățându-se de speranţa că încuietoarea 
veche ar putea ceda, însă n-o clinti deloc. 


Ușa e încuiată din cauza ta, Marla, Și o Știi prea bine. Lui Alex nu-i 
place să-i umbli prin birou. N-are încredere în tine. Ai simtit asta. Se 
întoarse în dormitorul ei și se uită la patul în care dormea separat de Alex. 
Cumva toate astea sunt din cauza lui Nick Și a ceea ce simți tu pentru el. O 
gheară îi cuprinse gâtul Și, cu toate că ar fi dorit să nege ceea ce simţea, 
întrezări un crâmpei al femeii care fusese cândva. 

Cum spusese Joanna? Ai fost mereu... înţelegi ce vreau să spun — 
bărbații te remarcau. 

Joanna spusese multe lucruri răscolitoare. Unde era nenorocitul ăla de 
inel de care amintise? Cadoul de la tatăl ei. Gândindu-se la Conrad 
Amhurst, simţi în inimă o greutate întunecată, o durere pe care n-o 
înţelegea. Nu și-l putea aminti, totuși era sigură că relaţia lor fusese departe 
de a fi iubitoare, ba poate fusese chiar înstrăinată. 

Atunci de ce purtam inelul? 

Și mai important — unde era inelul? În camera ei? În Mercedesul distrus 
al lui Pam? Încuiat în vreun seif? Nu exista decât o modalitate de a afla: să-l 
găsească. Începu cu baia ȘI cu caseta de bijuterii de pe comodă. Niciun inel. 
Se uită în noptiere, apoi prin toate sertarele biroului ei. Nimic. 

— Gândeşte, Marla, gândește, murmură ea în barbă Și intră în cămăruţa 
cu haine, sperând să descopere altă ascunzătoare pentru bijuteria ei favorită, 
însă zadarnic. 

Poate că-l scosese Alex când o duseseră la spital. 

Dar atunci de ce nu ti-a scos Și verigheta? 

Mai privi o dată peste odăița cu haine și se opri brusc când văzu husa 
pentru racheta de tenis. 

Poate că era înăuntrul ei. Deschise fermoarul husei din piele, se uită în 
buzunărașul ei plat Și nu găsi niciun inel, ci doar o chitanţă de la o plată 
efectuată cu cardul de credit. 

Băgă chitanţa în buzunar, apoi scoase racheta din husă Și o ţinu în mână, 
o cântări în palmă, o ridică Și o cobori, testând-o cum se simţea. 

Ai un serviciu care mă îngrozește. 

— Bine, campioano, ia să te văd, își spuse Marla. 

Se prefăcu că aruncă o minge în aer cu mâna stângă și duse braţul drept 
înapoi. Într-o fracțiune de secundă, ridică racheta mult deasupra umărului, 
după care o coborî. Cu putere. Racheta Șuieră și păru teribil de stângace. 
Mișcarea din mâner era prea largă, iar greutatea inconfortabilă. Oare cu 


adevărat câștigase turnee? Încercă să se concentreze, dar eșuă jalnic. Din 
nou. 

— Mare surpriză, se ironiză ea. 

Brusc, odaia i se păru prea strâmtă, plină cu haine și cu amintiri ce nu 
păreau să-i aparțină. Trebuia să scape, să iasă din casa aceasta nefamiliară, 
cu secretele ei întunecate și ușile încuiate. Trebuia să respire din nou. Să se 
regăsească. Luă o jachetă groasă de pe un umeraș, după care coborî iute 
scara din spate, trecu printr-un vestibul micut și ieși pe o verandă acoperită. 
Alte câteva trepte și urmă o alee ce șerpuia pe domeniu. O ceaţă subțire 
învăluia rododendroni bătrâni, ferigi și azalee, iar brazi înalți se ridicau 
perfect drepți, dispărând în pâclă; peticul acesta de pământ, de pe coama 
unui deal ce făcea parte din oraș, părea straniu de izolat. 

Afundându-și pumnii în buzunarele adânci, Marla porni pe o alee din 
cărămizi, lunecoase din cauza ploii Și presărate cu cetină. Răsuflarea ei 
năștea aburi și se înfioră când trecu pe lângă mai multe bazine dispuse în 
trepte. Pe sub frunze mari de nuferi, înotau leneș crapi koi, pătați 
multicolor. 

Era aproape sigură că nu mai văzuse niciodată bazinele astea. 

Aproape... 

Frustrată, ridică ochu spre etajele casei, unde luminile străluceau în 
ferestre. Umezeala i se aduna pe obraji Și întrezări o mișcare, o umbră la o 
fereastră. Să fi fost oare dormitorul ei? Dar abia coborâse de acolo... 
recunoștea imprimeul draperiilor... însă cine să fi fost în camera ei? Acasă 
nu era nimeni, cu excepţia personalului. 

Asta era! Probabil că în camera ei se afla camerista care se ocupa de 
sarcinile zilnice și în plus, cui îi păsa? Doar nu avea nimic de ascuns. Și 
totuși... Marla ridică din nou ochii, dar silueta dispăruse. 

Furioasă pe imaginația ei hiperactivă, își trase gluga peste cap și ocoli o 
zonă din grădină unde trandafirii fuseseră tunși Și toate urmele de flori 
dispăruseră de mult, rămânând doar tulpini scurte Și cu spini. 

Firișoarele de păr de pe ceafa i se zbârliră. Avea impresia că era 
urmărită. Întorcându-se, se uită din nou spre casă. Da! O siluetă întunecată. 
Se afla acum în altă încăpere... în cealaltă parte a apartamentului... în 
camera lui Alex? Dar camera lui Alex era încuiată. Chiar ea încercase ușa. 
Bătăile inimii începură să 1 se accelereze. Cu siguranță era cineva din 
personal, un servitor care avea un Șperaclu, totuși continua să aibă 


sentimentul neplăcut că era observată... supravegheată. O picătură de ploaie 
căzu de pe marginea glugii și Marla clipi. În secunda aceea silueta dispăru — 
în încăperea întunecată nu mai bântuia nicio figură sinistră. Nicio 
ameninţare stranie. 

Te sperii Și de umbra ta, îȘi spuse, totuși pielea i se făcuse ca de găină 
când trecu pe sub o arcadă și văzu un set de leagăne ce începuseră să 
ruginească. Oare o împinsese vreodată pe Cissy pe vreunul dintre ele? Oare 
îȘi prinsese vreodată fiica în timp ce Cissy râdea și se dădea pe micul 
tobogan aflat puţin mai departe? 

Gândeşte, Marla, fir-ar a naibii! Concentrează-te! Reamintește- i! 

Se așeză pe un leagăn și se împinse cu vârful unui picior. În pietrișul de 
sub leagăne existau făgașuri paralele, adânci, făcute de piciorușe, în care 
apa începea să se adune în băltoace. Închise ochii și auzi sunetele orașului, 
zumzetul traficului, zăngăniturile unui funicular, un câine care lătra cu 
disperare nu departe. Dincolo de zidul din cărămizi erau curţi vecine. În jos 
pe deal se întindea orașul, dar aici, în domeniul înconjurat de gardul înalt, 
femeia se simţea izolată de lume. 

Însă San Francisco se găsea imediat dincolo de poarta acționată 
electronic. 

Tot ce trebuia să facă era să treacă dincolo de ea. 

Și unde să mă duc? 

— Oriunde, murmură Marla cu glas tare și-și simți palmele înghețând 
pe lanţurile ce susțineau leagănul. 

Hotelul lui Nick este la numai câteva intersecții depărtare. În niciun caz 
nu avea să se ducă acolo, își spuse ea, dar poate că, odată ieșită din 
fortăreaţa asta elegantă, avea să găsească un strop de pace pentru a-Și forța 
memoria asta blestemată să revină. Trebuia să descopere tot ce putea despre 
Pam Delacroix — cine era, cum o cunoscuse Marla și de ce plecaseră ele s-o 
viziteze pe fiica lui Pam. 

Mintea îi bubuia de un milion de întrebări, iar sentimentul de vinovăție, 
care-i zgândărea mereu conștiința, reapărea când se gândea la cei doi 
oameni care muriseră în urma accidentului. Doi oameni. Oameni care aveau 
familii. Simţi că ar fi trebuit să se roage, dar știu în mod instinctiv că 
rugăciunea nu-i era caracteristică. Azi însă se gândi că putea face o 
excepție. Puţină spiritualitate nu putea face rău. Nu reuși însă să-și 
amintească nici măcar un singur cuvânt în timp ce se balansa în leagănul 


pentru copii, iar apa de ploaie care se adunase pe acesta îi pătrunse prin 
blugi. 

Auzi trosnet de pietriș sub tălpi de pantofi și se încordă. Degetele îi 
strânseră lanţurile ude ce susțineau leagănul. 

— Marla? 

Inima începu să-i bată mai tare când recunoscu glasul lui Nick. 

Bărbatul strecură capul pe sub arcadă și cercetă rapid cu privirea locul 
de joacă. 

— Mă întrebam pe unde ești. 

Purta o jachetă de piele ponosită și o pereche de blugi jalnici Și părea să 
stea sub un baldachin de clematite răsucite Și lipsite de frunze. 

— Ce faci aici? 

— Mă gândeam. Sau încercam să mă gândesc. 

— Ai descoperit ceva? 

— Aș fi vrut eu, recunoscu femeia zâmbind sarcastic. Dar tu? Tu ce faci 
aici? 

— Te căutam. 

Chipul lui era alcătuit numai din planuri netede și unghiuri ascuțite, cu o 
falcă dură, buze subţiri ca lama de cuțit și un nas nu tocmai drept. Stând 
exact în centrul arcadei, cu picioarele depărtate la lățimea umerilor, de 
parcă n-ar fi cutezat să se apropie mai mult, Nick zise: 

— Voiam să te găsesc singură. 

Mușchii de la ceafa Marlei se încordară Și întâlni intensitatea privirii lui 
prin pâcla dimineţii. Imagini interzise de sărutări cu Nick 1 se furișară prin 
minte. Pentru o secundă se întrebă cum ar fi fost să facă dragoste cu el, să-i 
atingă pielea, să-i simtă mușchi, să-și plimbe degetele peste maxilarul 
pătrat Și neras. Stomacul i se strânse lent anticipând astfel de momente și 
Marla se mustră în minte pentru patima ce-i răscolea sângele. Nick era 
cumnatul ei. Ea era o femeie măritată. Măritată. Nu putea să aibă asemenea 
fantezii tabu. Nu trebuia! 

— Ştiam că-n dimineaţa asta n-ar fi trebuit să fie nimeni acasă. Cissy e 
la școală, mama e cu consiliul de administrație de la Cahill House, Alex are 
o întâlnire în oraș, așa că m-am gândit că sunt șanse foarte mari să te văd 
singură. 

Ea își drese glasul și-și imagină că recunoștea fantezii periculos de 
erotice fulgerând prin ochii lui. Aceleași viziuni interzise cu care se lupta ea 


însăşi. 

— De ce? îl întrebă printre picăturile monotone de ploaie și glasul îi 
sună sugrumat. Își spuse că era din cauza dinților încă legaţi cu sârme, dar 
Știa că adevărul era altul. De ce mă căutai? 

— Aseară am avut un musafir, zise el. Pe Cherise. Vrea să te vadă. 

— Şi de ce nu vine aici? întrebă Marla, încercând să ignore blugii lui 
coborâţi pe Șolduri și umerii ce întindeau la maxim pielea jachetei — sau că 
era incredibil de sexy... perfid de sexy. 

— Alex a refuzat-o. 

— El n-o place nici pe ea, nici pe fratele ei, observă Marla, 
desprinzându-și ochii de la Nick în timp ce-și reamintea conversații între 
Alex Și mama lui despre veri — paraziți și hpitori flămânde de bani, nu așa 
le spusese? 

— Pentru că se bat pe același ciolan, care este apreciabil. Oricum, ea m- 
a rugat să-ți transmit cererea ţie. 

Nick îȘi încrucișă braţele peste piept și jacheta de piele scârţâi când 1 se 
întinse pe umeri. Picături de ploaie îi lunecau pe capul neacoperit Și 
curgeau pe gât, dispărând sub guler. Ochii ei le urmăriră mișcarea. 

Brusc, Marla își simţi gura uscată ca Sahara. 

— M-am gândit că trebuie să știi, adăugă bărbatul. 

— Trebuia... trebuie. Marla izbuti în cele din urmă să se controleze. 
Bineînţeles că mă poate vizita. Oricând. 

— Vrea să-ţi citească pasaje din Biblie. 

— Ah. Ei bine... Își drese glasul, apoi îi aruncă un surâs amuzat. Poate 
că Dumnezeu încearcă să-mi spună ceva. De pildă, că ar trebui să mă dedic 
religiei sau așa ceva. 

El pufni. 

— Cherise Şi bărbatul ei ar fi extrem de încântați să te ajute în privinţa 
asta. 

— O să ţin minte. 

Nick scotoci în buzunarul jachetei, scoase o carte de vizită și înaintă spre 
ea, cu pantofii scrâșnind pe pietriș. I-o întinse Și adăugă: 

— Poţi s-o suni chiar tu pe Cherise. Nu-i nevoie ca eu să joc rolul de 
intermediar. 

Ochii lui o fixară din nou și femeia Știu că dacă momentul ar fi fost 
potrivit, dacă circumstanţele ar fi fost diferite, ar fi întins braţul și l-ar fi 


atins, l-ar fi invitat fără cuvinte s-o sărute. 

Trecură câteva secunde Și auzi zumzetul traficului, picuratul constant al 
umezelii de pe ramurile copacilor Și bătăile neregulate ale inimii ei. 

— Mulţumesc. 

Nick se întoarse, totuși Marla nu-l putea lăsa să plece. Nu încă. Cobori 
din leagăn, ocoli băltoacele care se formaseră în jurul locului de joacă Și se 
grăbi să-l prindă din urmă. 

— Nick, stai! Voiam să te întreb ceva. 

Văzu cum mușchii i se încordează pe ceafa înainte să se întoarcă din nou 
spre ea. 

— Da? 

— Mai ţii minte cum era înainte... cum eram eu... 

— Înainte de... ce anume? 

— Înainte să mă căsătoresc, zise ea Și pielea de pe faţa lui deveni brusc 
foarte întinsă. 

— Încerc să nu mă gândesc la asta. 

— Dar... eu jucam tenis? 

Gluga femeii îi lunecă de pe cap. 

— Îţi spulberai adversarele. 

— Călăream? 

— Nu cred. 

El se foi de pe un picior pe celălalt și Marla se apropie și lăsă capul pe 
spate ca să-l privească adânc în ochi. 

Toți mușchii din trup 1 se încordară, totuși se sili să pună întrebarea care 
o obsedase după conversaţia avută cu Joanna. 

— Ce fel de femeie eram? 

— Asta-i o întrebare cu multe implicații ascunse. 

— Spune-mi. 

Buzele lui se strânseră într-o linie foarte subțire. 

— Frai o puștoaică răsfăţată, îi zise. Părinţii tăi i-au dat tot ce doreai. 

— Adică ce anume? întrebă Marla și i se păru că aude pași pe aleea din 
cărămizi, dar îi ignoră. 

Ochii lui Nick se întunecară seducător. 

— Totul. 

— Totul? 

— Marla, tu aveai absolut totul. Bani, inteligență, frumuseţe, dar nu-ți 


era îndeajuns. Tu doreai... întreaga lume. Un colţ al gurii i se ridică 
sarcastic. Și aproape că ai obținut-o. 

— Pe... începu, apoi se poticni, totuși se sili să continue. Pe tine te-am 
dorit? 

Bărbatul pufni. 

— Nu. 

Ochii i se îngustară și emoţii necenzurate i se citiră limpede pe 
trăsăturile energice. Braţele 1 se întinseră brusc. O prinse de umeri Și 
degetele lui strângeau ca fierul prin jachetă. O trase atât de aproape, încât 
femeia îi simți căldura, îi mirosi aftershave-ul de pe piele și văzu dilatarea 
ușoară, dezgustată a nărilor sale. 

— Dar eu te-am dorit pe tine, rosti printre buze ce abia se mișcară; 
sfidarea îi încărca vorbele. Mai mult decât ar trebui un bărbat cu mintea 
întreagă să dorească o femeie, mai mult decât am dorit orice altceva în toată 
viaţa mea. Asta voiai s-auzi? Ești mulţumită? 

— N-nu, recunoscu ea, mai confuză ca oricând. 

— Atunci lucrurile sunt exact așa cum ar trebui să fie, pentru că, Marla, 
tu n-ai fost niciodată mulțumită. 

De cealaltă parte a arcadei se auziră pași. Nick îi dădu drumul brusc la 
brațe, de parcă ar fi devenit pe neașteptate prea fierbinţi. 

De după colţ apăru Lars. Purta blugi vechi Și o bluză de trening și ţinea 
un hârleţ într-o mână și o greblă în mâna cealaltă. Era încruntat Și ochii îi 
trecură de la Nick la Marla, iar ea se întrebă cât auzise din conversaţia lor, 
de cât timp fusese în grădină? Oare îi privise prin ceața care se destrăma, 
pitindu-se în spatele zidurilor de rododendroni Și de brazi? 

— Vă caută prin casă, rosti el și arătă spre Marla cu mânerul greblei. 

— Cine mă caută? întrebă ea. 

— Domnul Cahill, zise Lars apropiindu-se; expresia de pe chipul lui era 
dură, acuzatoare. Soţul dumneavoastră. 

Femeia simţi cum i se ridică sângele în obraji. 

— A venit cu infirmierul pe care l-a angajat. 

Vocea lui Lars era inexpresivă, dar în linia gurii se citea dispreț, iar în 
privirea rece ca oţelul, o acuzare tăcută. Încuviinţă din cap spre amândoi, 
după care trecu de leagăne și se îndreptă spre un Șopron cu unelte de 
grădinărit. 

— Cred că ar fi bine să mă duc Și să fac cunoștință cu noul meu gardian. 


— Asta crezi că este? 

— Tu nu crezi așa? Marla nu se deranjă să-și ascundă agitația. Haide, 
Nick, chiar par ca Și cum aș avea nevoie de prezenţa non-stop a unui 
infirmier? Trecu pe sub arcadă și clătină din cap. Poţi să vii Și tu înăuntru 
Și să asiști la focurile de artificii. 

— Crezi că va exploda cineva? 

— Bineînţeles, Și s-ar putea să fiu chiar eu, zise ea Și urcă treptele spre 
ușa din spate. Dacă Alex crede c-o să-l las să-mi spună ce trebuie să fac, ar 
fi bine să se mai gândească. Își șterse tălpile pe covoraș și intră. N-o să 
permit nimănui să-mi pună lesa. Mai ales soţului meu, încheie apăsat, 
ambalându-se pentru o dispută serioasă. 

Urcară împreună scara spre salon, unde Alex stătea de vorbă cu un 
bărbat înalt și slab, cu barbă scurtă, îngrijită. 

— Ai apărut! rosti Alex, care era așezat pe marginea unui scaun cu aripi, 
cu mâinile încleștate între genunchi Și atenția îndreptată asupra 
necunoscutului. Iisuse, Marla, pe unde-ai umblat? Am fost în camera ta, te- 
am strigat Și mă pregăteam să-ncepem o căutare pe tot domeniul. 

— Am fost în curtea din spate. 

— Pe vremea asta? 

Femeia nu răspunse. Umerii uzi ai jachetei, picăturile de ploaie de pe 
faţa ei și obrajii îmbujorați de la aerul rece ar fi trebuit să fi fost dovezi 
suficiente în această privință. 

— Am crezut că ai o întâlnire, 1 se adresă Nick lui Alex și se apropie de 
Șemineu. 

Flăcări trosneau sub grătar și izul de lemn ars plutea prin încăpere. 

— S-a anulat, așa că m-am gândit să-i arăt lui Tom locurile. Marla, Nick, 
el este Tom Zayer, infirmierul Marlei. 

— Te cunosc de undeva? întrebă Nick, privindu-l pe bărbat. Ne-am mai 
întâlnit? 

— S-ar putea, încuviință Tom. Mă întâlnesc cu multe persoane. Am 
lucrat în secţia Urgenţe din Bayside și am avut un job și la Cahill House. 

Sprâncenele lui Nick se împreunară. 

— Îmi pari cunoscut. 

Tom pufni Și ridică din umeri. 

— Este o lume mică. 

— La spital! Sunt sigur că te-am văzut acolo. 


— Foarte posibil. 

Marla izbuti să afișeze un zâmbet forțat. Deși pumnii i se căzneau să 
rămână încleștați, își deschise degetele și se strădui să-și înfrâneze reacţia. 

— Mă bucur de cunoștință, îi spuse bărbatului. Îi întinse mâna Și i-o 
strânse. Din păcate, soțul meu a comis o greșeală. În ciuda aspectului meu, 
de fapt n-am nevoie de nimeni care să fie cu ochii după mine. Sunt sigură că 
Alex va avea grijă să te plătească pentru deranj, însă nu am de fapt nevoie 
de serviciile tale. 

— Ba vei avea nevoie de ele, interveni Alex. 

Tom lăsă mâna Marlei Și se retrase un pas; ridică braţele în semn de 
predare, după care se uită de la unul la celălalt. 

— Hei, nu vreau să inoportunez. 

— Nu-i nicio problemă. 

Alex îi aruncă Marlei o privire care era menită să oprească imediat orice 
argumentatie. Nu se întâmplă așa. 

— Mă simt perfect și nu am nevoie de un infirmier. Ar însemna să 
irosim timpul lui Tom, răbdarea mea Și banii tăi. 

— A fost ideea lui Phil! 

Alex încleștase fălcile și o venă începuse să i se zbată deasupra unui 
ochi. Marla bănui că rareori i se împotrivea cineva... Și mai ales soţia lui. 

— EI este doctorul, adăugă bărbatul. 

— Atunci voi discuta eu cu Phil, replică Marla simțind cum frâiele 
stăpânirii de sine îi lunecau printre degete. 

— Dacă este vreo problemă, interveni Tom, poate că ar trebui s-o 
rezolvaţi voi doi. 

Alex îl ţintui cu un deget pe infirmier. 

— Nu-i problema ta, ripostă el. Este evident că ar fi trebuit să fi discutat 
asta ceva mai detaliat cu soţia mea. 

— Mult mai detaliat, întări Marla și auzi pe hol pași Eugeniei Și 
tăcănitul ghearelor lui Coco. 

Grozav, exact ce-mi trebuia! 

Bătrâna își scotea mănușile când apăru de după colţ, iar Coco dădu 
buzna în încăpere, lătrând nebunește spre iritarea generală. 

— Termină! se răsti Eugenia când cățelul se repezi spre Tom. Termină 
imediat! Dacă nu, la coteţ! Șezi! De data asta animalul se conformă. Bună 
Alex, Nick... Marla, îi salută ea. Văd că aţi făcut cunoștință cu Tom. 


— ÎI cunoști? o întrebă Marla. 

— Sigur că da, a lucrat voluntar pentru noi la Cahill House. Ce mai faci? 
îl întrebă pe bărbat 

— Bine, mulţumesc, răspunse acesta ușor nervos când Coco își reluă 
lătrăturile. Poate că ar trebui să plec. 

— Marla nu vrea un infirmier, explică Alex. 

— De ce nu vrea? Eugenia părea stupefiată. Doar vrei să te faci bine, nu- 
i așa, scumpo? Și cât mai repede cu putinţă. 

— Bineînţeles. 

— Atunci s-a decis! 

— Nici vorbă! replică Marla. 

— Nu vă supăraţi, dar eu n-am nevoie de așa ceva. Tom se întinse către 
servieta lui. Mai întâi, ar trebui să rezolvaţi situația între voi. 

Alex nu cedă. 

— Nu avem nimic de rezolvat. Eşti angajat, și cu asta basta. Îţi vom 
duce lucrurile sus, la etajul personalului, iar acum scuză-mă un minut până 
discut cu soția mea. 

— Sigur că da. 

Eugenia simți instantaneu atmosfera încărcată. 

— Haide cu mine, îi propuse lui Tom, să-ţi arăt casa. Nick... vrei să vii 
ȘI tu? 

— Eu am văzut-o, răspunse sec fiul ei, totuși înţelese aluzia și ieși din 
cameră după cei doi. 

Coco lătră sălbatic. 

— Gura! se răsti Marla la câine și izbi cu atâta putere cu talpa în podea, 
încât i se cutremurară oasele. Să nu te mai aud! Ai înțeles? 

Ochii negri scânteiară. Căţelușul păru gata să mai latre, după care, cu un 
pufnet iritat, se întoarse Și, cu coada băgată între lăbuţele albe, fugi după 
stăpâna sa. 

— Animal mizerabil, murmură ea Și se întoarse spre Alex. Nu am nevoie 
de un infirmier sau de un babysitter sau de orice crezi tu c-ai angajat. Și nu- 
mi zice mie aiureli că nu știu ce-i mai bine pentru mine sau că doctorul 
insistă — ai înţeles? — pentru că nu mă prostești. Nu cred niciun cuvânt! 

— Poate că nu-i vorba numai despre tine, te-ai gândit la asta? replică 
Alex, iar vena de deasupra ochiului stâng îi deveni Și mai pronunţată. Poate 
că-i vorba și despre mama și despre Cissy și despre liniștea mea 


sufletească. Cum crezi că mă simt lăsându-te aici doar cu mama mea, care-i 
o femeie în vârstă, Și cu fiica noastră adolescentă să aibă grijă de tine? 

— N-am nevoie să aibă cineva grijă de mine! 

— Ba bine că nu! se răsti el Și furia i se aprinse în ochi. 

— Sunt o femeie adultă și casa asta-i plină de servitori. E Carmen, e 
Fiona, e Lars și Dumnezeu mai știe cine! 

— Dar niciunul dintre ei nu are nici cea mai mică pregătire medicală! 

Expresia lui era mai presus de exasperare Și, la fel ca Nick cu numai 
câteva minute în urmă, își puse palmele pe umerii ei. Ochii îi revărsau foc 
Și Marla avu impresia că dorea pur și simplu s-o zgâlţâie ca să-i bage 
mințile în cap. 

— Pentru Dumnezeu, Marla, măcar pentru o dată în viaţa ta, gândește-te 
Și la alții, da? Este o perioadă grea pentru noi toţi, iar situația nu se- 
ndreaptă. Am Și așa probleme cu afacerile. 

— Nu trebuie să-ți faci griji pentru mine, zise ea, totuși o parte din furie 
i se disipa, iar martiriul ei egoist dispărea la vederea disperării întipărite pe 
trăsăturile soțului ei. 

Oare disperarea aceea era pentru ea? Sau pentru el? Se simţi sfâșiată de 
o mie de emoţii Și, brusc, își aminti un alt moment, chiar pe podeaua asta, 
îȘi reaminti palmele lui ţinând-o de antebraţe, întrezări mânia de pe faţa sa 
înroșită... vena, aceeași venă de pe fruntea lui pulsând. Căfea, mârâise 
el... sau fusese altcineva? Degetele care se înfipseseră în braţele ei o mai 
strânseseră acolo, dure, ca de oţel, provocându-i o durere arzătoare. De câte 
ori jucaseră ei exact aceeași scenă hâdă? 

Probabil că acum pălise, iar în ochi 1 se citea groaza, deoarece, ca Și cum 
ar fi înţeles brusc ce făcea, Alex îi dădu drumul Și-Și lăsă braţele pe lângă 
corp. 

— La naiba, Marla, ai putea și tu, măcar o dată, să nu te împotrivești? 
întrebă el ȘI-ȘI trecu prin păr degetele ce-i tremurau. 

Focul pârâia Și trosnea în șemineu Și în surdină se auzeau acorduri de 
muzică clasică, în contrast evident cu încordarea din încăpere și cu ploaia 
ce răpăia în geamuri. Alex băgă mâna în buzunar după un pachet de 
Marlboro Și-Și scoase o ţigară. 

— Dă-mi voie să am grijă de tine. 

Lăsându-se să cadă într-un scaun, Marla își cobori capul în palme. 

— Îmi... îmi amintesc... că ne-am certat, zise ea. 


Auzi clicul brichetei. Ridică ochii ȘI-l văzu pe bărbat trăgând adânc din 
țigară, apoi îndreptându-se către șemineu. 

— lar acum, urmă ea, acum... tu-ţi încui ușile. ÎI urmări cu privirea, 
simțind cum capul începe să-i pulseze de durere. Am vrut să intru în birou, 
să folosesc computerul, dar n-am putut. 

— Uneori am dosare confidențiale în birou. De la serviciu, sau de la 
spital, sau de la Cahill House. Nu vreau ca personalul să se uite prin ele. 

Marla își aminti de fișetele pe care le văzuse acolo. Nu puteau fi 
încuiate? Era chiar nevoie să-și încuie toate camerele? 

— Aș dori să cred că personalul nostru este cinstit, spuse ea. 

— Așa ȘI este, dar sunt pur Și simplu prudent. E din cauza poziţiei mele. 

Sau pentru că ai ceva de ascuns... altceva? 

— Mă face să mă simt mai degrabă ca o intrusă. 

— N-ar trebui. 

Alex își masă tâmpla cu mâna în care ţinea ţigara, ca Și cum s-ar fi 
luptat cu o migrenă sâcâitoare. 

Ceasul de la parter ticăia secundele și Marla se simți de-a dreptul 
mizerabil, întrebându-se cât de mult se îndepărtase de propriul ei soţ și cât 
de mult avea să se îndepărteze în continuare. 

— Da, iubito, încuviinţă el, ai dreptate. Ne-am certat, într-adevăr, chiar 
mai des decât mi-ar plăcea să-mi reamintesc. Dar nu-mi încui ușile sau 
fișetele din cauza asta. Clătină din cap. Nici gând de așa ceva ȘI... Și eu... 
am sperat... of, Doamne, Marla, tu ai fi putut muri în accidentul ăla, 
lăsându-ne singuri pe mine Și pe copii, iar eu am sperat — rahat! — chiar m- 
am rugat ca tu Și cu mine să putem trece peste toate astea. 

Suflă o dâră prelungă de fum Și continuă: 

— Avem doi copii, iar ei nu sunt cu nimic vinovaţi de mizeria asta pe 
care am creat-o noi. 

— Da, ai dreptate. Marla se simţea de-a dreptul jalnic în privinţa 
copiilor, totuși nu dorea să-l lase pe bărbatul acesta, sau pe oricare altul, de 
fapt, s-o calce în picioare. Nu te poţi aștepta din partea mea să... să stau cu 
brațele-ncrucișate în casa asta, să nu-ncerc să aflu cine sunt, să nu-ncerc să- 
mi amintesc. 

Lacrimi fierbinți îi ardeau ochii Și-și cobori privirea spre degetele 
împletite ale mâinilor ce-i atârnau între genunchi. Ce se-ntâmpla cu ea? De 
ce simţea nevoia să se certe cu Alex, să-și afirme independenţa? Își aminti 


care-i fusese reacția față de Nick în grădină Și închise ochii pentru o clipă. 
Ce fel de femeie era ea, râvnind cu voluptate la cumnatul ei, în timp ce nu 
simțea nimic pentru bărbatul acesta pe care jurase să-l iubească, să-l 
respecte Și să-l asculte? Da, avea o problemă majoră cu docilitatea. Pur și 
simplu, nu era firea ei Și Știa cu toată fiinţa că nu fusese niciodată. 

— Îmi pare rău că am pornit o ceartă, zise, ridicând ochii și luptându-se 
cu lacrimile care erau decise să 1 se prelingă pe obraji. Dar... Ridică obosită 
o mână. Mă simt frustrată! 

— Ştiu, știu, rosti Alex Și-Și scutură ţigara în foc. Perioada asta de 
acomodare va dura. Și ne va afecta pe toţi. În plus, va fi mai rău înainte să 
fie mai bine. Poliţia pare să creadă că Charles Biggs a fost asasinat. Sunt 
aproape siguri în privinţa asta. Cineva s-a deghizat în medic ȘI l-a sufocat, 
apoi a ieșit din spital. N-a lăsat nicio urmă. 

Marla se simţi străbătută de un fior rece. 

— De ce? 

— Cine știe? Probabil vreun nebun. 

Alex părea încordat. Îngrijorat. 

— Probabil că n-are nicio legătură cu tine, urmă el, Și nici cu accidentul, 
dar cred că ar fi mai bine să suflăm Și-n iaurt. Vreau să dublez securitatea în 
jurul casei. 

— Crezi că cineva o să-ncerce să ne facă rău? întrebă Marla. 

Își frecă brațele ca și cum i-ar fi înghețat când se gândi la Charles 
Biggs, un bărbat pe care nu-l cunoscuse, un bărbat pe care, fără să vrea, îl 
împinsese mai repede spre mormânt. 

— Să fiu sincer, nu Știu ce să cred, recunoscu Alex și femeia se gândi la 
silueta pe care o văzuse în fereastră. 

— Azi mi s-a părut că am văzut pe cineva în casă, zise ea. 

Alex ridică brusc capul. 

— Pe cine? 

— Nu tiu. În cele din urmă m-am convins că a fost doar în imaginația 
mea sau că era un servitor. Eram în grădină Și am simțit ca și cum m-ar fi 
urmărit cineva, iar când am ridicat privirea la fereastră era cineva, dar nu l- 
am recunoscut. 

— Dumnezeule, Marla, șopti el. De ce n-ai zis nimic? 

— Pentru că n-am fost sigură. Poate că era cineva din personal. 

— Dar te-ai speriat. 


— Da, puţin, recunoscu femeia. Însă a dispărut numai cât am clipit din 
ochi. 

— Gata, m-am hotărât. Prefer să suflu-n iaurt, cum am mai spus. O să 
dublez securitatea Și o să-ncercăm Și cu infirmierul, da? Peste câteva zile 
sau săptămâni, când te vei simţi mai în putere, când lucrurile se vor calma, 
o să-l angajez cu salariu la Cahill House sau o să trag niște sfori la spital să- 
1 dea un job acolo. 

— Poţi să faci asta? 

— Cum să nu. Alex trase adânc din Marlboro, după care aruncă 
chiștocul în foc. Unul dintre lucrurile pe care le-am învăţat de la tata a fost 
că banii pot cumpăra aproape orice. la-l pe Nick, de exemplu. Dacă tatăl 
nostru nu l-ar fi scos pe cauțiune în tinereţe, probabil că și acum ar înfunda 
pușcăria. 

— A fost închis? întrebă Marla surprinsă. 

— Doar opt ore, sub acuzația de agresiune. Cineva a fost nepoliticos pe 
vremea când ieșea cu tine. Nick n-a privit asta cu ochi buni. 

Marla rămase nemișcată Și stupefiată. 

— Pe atunci era foarte temperamental, continuă Alex. Și a avut al naibii 
de mult noroc că n-a sfârșit prin a fi condamnat între cinci Și cincisprezece 
ani. Ridică din umeri. Ce a fost a fost. Și-a schimbat complet 
comportamentul. 

Se apropie de Marla și-și puse din nou palmele pe umerii ei. De data 
asta presiunea lor nu mai era dureroasă, ci doar insistentă când o ajută să se 
ridice. Respirația îi mirosea a tutun, dar chipul îi era ferm. 

— Acum... haide... Tom va rămâne. Pentru o vreme. Doar pentru o 
vreme. Până vei fi mai bine. Da? 

Întrebându-se dacă nu comitea o eroare de proporţii monumentale, ea 
încuviință încet din cap, lăsându-se ridicată în picioare și apoi îmbrățișată. 
Obrazul ei atinse lâna fină a sacoului lui Alex Și închise ochii pentru o 
clipă. 

— Bine, aprobă ea, pentru o vreme. 

Încercă să scotocească mai adânc și să găsească sentimente de iubire 
pentru bărbatul acesta, soțul ei, tatăl copiilor ei. Nu avea nevoie decât de o 
scânteie măruntă de pasiune, de o amintire dragă, de orice nenorocită de 
senzație că între ei exista ceva special. Se luptă cu lacrimile Și cu o apăsare 
pe piept care-i spunea că toate astea erau complet în neregulă. 


Îl sărută cast pe obrazul perfect ras Şi speră că va putea lega din nou 
firele destrămate ale relaţiei lor. Braţele lui Alex o cuprinseră, o lipiră strâns 
de el, dar nici de data asta Marla nu simți nimic. Absolut nimic. Pumnii i se 
încleștară de furie și deschise încet ochii. 

Uitându-se peste umărul lui Alex, îl văzu pe Nick care stătea în pragul 
uşii ce dădea în foaier, cu braţele încrucișate peste piept, cu părul încă ud și 
strălucind sub candelabru. Ochii albaștri o priveau acuzator și rece și 
femeia îȘi reaminti întâlnirea lor din grădină, pasiunea care pândise ascunsă 
în privirea sa. Acum pe buze îi apăru o grimasă ironică, de parcă ar fi 
surprins accidental o scenă la care se așteptase de mult timp. 

— Bun-venit acasă, Marla, rosti el cu un sarcasm evident. 


CAPITOLUL 9 


Dacă ar fi avut cât de cât minte, ar fi plecat acum, ar fi părăsit orașul și 
Și-ar fi văzut de viaţa lui, se gândi Nick când scoase o bere din minibar, 
deschise laptopul ȘI-și verifică e-mailurile. Aici era! Raportul lui Walt 
Haaga, care aștepta să fie descărcat. Perfect! Oricât de mult detesta era 
electronicii, oricât jurase să nu mai facă niciodată parte din comunitatea 
internetului, iată că acum, în San Francisco, era sclavul ei. 

În timp ce aștepta transferul datelor pe hard disk, deschise sticla de bere 
Și privi pe fereastră. La ce se gândise azi, când o găsise pe Marla în grădină, 
așezată în leagănul de copii Și legănându-se încetișor în timp ce pâcla se 
infiltrase prin vegetaţie? N-ar fi trebuit să rămână singur cu ea, n-ar fi 
trebuit s-o fi atins, n-ar fi trebuit să se fi gândit s-o sărute. 

Dar făcuse toate astea. Și, în timp ce se împotrivise tentaţiei, își amintise 
în culori vii felul cum părul ei strălucitor îi cădea peste umerii goi, ridicarea 
lină a sânilor cu sfârcuri întunecate, picioarele lungi ce se întindeau sub 
triunghiul perfect de cârlionți. 

— Idiotule, mârâi el și mai trase o dușcă cu nesat. 

Ce anume din femeia asta îl atrăgea? Se schimbase de-a lungul anilor, se 
maturizase Și faţa îi era diferită, încă cu cicatrici după accident. Intensitatea 
înfocată Și sexy a privirii ei fusese înlocuită de un alt tip de pasiune. Mai 
profundă. Periculoasă emoţional. Dar la fel de captivantă. 

— Rahat! 

Termină berea Și, deoarece fișierul se descărcase, parcurse raportul lui 
Haaga, pagină cu pagină, până ajunse la o fotografie a lui Pam Jaffe 
Delacroix. 

— La naiba, murmură el studiind femeia care semăna cu Marla. 

Ar fi putut fi sora Marlei... nu chiar geamăna ei, dar în tot cazul o rudă 
apropiată. Același păr de culoarea mahonului încadra un chip frumos, 
totuși fruntea îi era mai lată ca a Marlei, ochii îi erau ceva mai rotunzi, 
bărbia mai ascuţită. Desigur, existau Și alte deosebiri. Să fi fost doar o 
coincidenţă? 

Sau Marla se schimbase? Nu doar emoţional, ci și fizic. Alex 
menționase că fusese supusă unor operații plastice după accidentul care o 


mutilase, așa că era inevitabil să arate diferit faţă de femeia pe care ȘI-o 
amintea. Oare erau aceeași persoană? Oare schimbaseră locurile? 
Identităţile? Poftim? 

Privi încruntat imaginile. Fotografii ale lui Pam făcute de-a lungul anilor 
— cu soțul înainte de divorţ, cu un copilaș pe o ambarcațiune, apoi, mai 
târziu, la festivitatea de terminare a liceului fetei. 

Îi îngheţă sângele în vene. Ce naiba se-ntâmpla aici? 

— Gândește, Cahill, își spuse el asaltat de zeci de întrebări. 

Ce se întâmplase în noaptea aceea pe autostrada 17? Cine era femeia asta 
pe care nimeni n-o întâlnise Și care fusese totuși singură cu Marla în 
noaptea când murise? De ce continua poliția să investigheze cazul dacă 
fusese un simplu accident? 

Nu-i plăcea direcţia în care-l duceau gândurile. Atinse ecranul laptopului 
de pe care-l privea chipul lui Pam. Nu era nici pe departe la fel de frumoasă 
ca Marla, dar nici cu mult mai prejos. 

— La naiba! mormăi ȘI scoase stickul de memorie din laptop. 

Era târziu, după miezul nopţii, dar văzuse un centru de copiere non-stop 
la numai câteva străzi depărtare Și dorea să transfere raportul Și imaginile 
pe hârtie. Îmbrăcă jacheta, cobori scara ȘI, cu stickul băgat într-un buzunar, 
își ridică gulerul pentru a se feri de vântul ce sufla dinspre golf. Traficul era 
degajat, iar în pâcla fină, luminile orașului tremurau Și se înceţoșau. Își 
înfundă pumnii în buzunare Și se gândi la Marla; cum fusese cât pe-aci să 
moară pe Șoseaua montană cu serpentine. 

lar Pam Delacroix murise. 

Sări peste o băltoacă, apoi traversă strada printr-un loc interzis spre 
centrul de copiere, unde găsi un puști cu acnee care nu părea să aibă mai 
mult de optsprezece ani Și care era mult mai eficient decât părea. 

Nu dură mult. În mai puţin de o oră avea fotografiile, rapoartele 
dactilografiate, declaraţiile financiare, sintezele, o listă de amenzi auto Și 
destule informaţii despre Pam Delacroix și membrii familiei ei pentru a-l 
ţine treaz toată noaptea. 

Odată revenit la hotel, întinse toate hârtiile pe pat, adăugă dosarele 
primite de la Alex despre companie și Cahill House și le aranjă pe 
categorii. După care se apucă de treabă. 

Undeva în maldărul acela trebuia să existe un indiciu despre situaţia în 
care fusese atras. Trebuia doar să cerceteze foarte atent și să facă 


conexiunile necesare. 

Tony Paterno sperase într-un miracol. 

Nu se alesese cu absolut nimic. 

Intră în trafic cu Cadillacul lui model '69, o mașină decapotabilă lată pe 
care o moștenise de la tatăl lui, și porni spre nord, spre Golden Gate. 
Paterno obișnuia să respecte regulile. Cu excepţia cazurilor când regulile i 
se puneau în cale. Iar în asemenea ocazii se Știa că le ignora. Așa cum 
intenţiona să procedeze și acum. Chiar dacă asta însemna pătrunderea prin 
efractie. 

Grupa sanguină a Pamelei Delacroix era O pozitiv, aceeași care fusese 
consemnată pe certificatul ei de deces. Grupa sanguină a Marlei Cahill era 
O negativ, potrivit fişei din spitalul Bayview. El mai discutase odată cu 
polițistul care răspunsese de scena accidentului Și se liniștise că nu existase 
o confuzie dezastruoasă. Pam Delacroix murise. 

Teoria schimbului între cele două femei fusese înmormântată. 

Porni girofarul Și trecu pe altă bandă înainte de a se apropia de pod și se 
întrebă posomorât de ce nu se înregistra niciun progres în blestematul ăsta 
de caz. 

Desenul pe care portretistul poliției îl realizase bărbatului ce purtase 
ecusonul lui Carlos Santiago în noaptea când murise Charles Biggs putea fi 
al oricărui bărbat alb, înalt de aproximativ 1,80 metri Și cu o greutate de 80 
de kilograme, care fusese în noaptea aceea în San Francisco. Nu exista 
absolut nimic care să-l distingă de alți sute de mii de bărbaţi. Avea păr 
Șaten, nici lung, nici scurt, mustață și ochelari. 

Era posibil ca suspectul să-și fi vopsit părul, să-și fi ras mustaţa, să 
folosească lentile de contact Și să se afle deja la mii de kilometri depărtare 
de spital. 

Ca atare, Paterno trebuia s-o ia de la zero. 

Mestecând o lamă de chewing-gum care-și pierduse demult orice gust, 
detectivul privi bara amortizoare a Hondei din faţa sa, în timp ce 
Ștergătoarele Cadillac-ului curăţau de zor parbrizul. La radio, un psiholog o 
sfătuia prin telefon pe o biată femeie al cărei soţ o înșela să „se trezească și 
să simtă aroma de espresso”. Încruntat, pierdut în propriile-i gânduri, văzu 
cablurile de culoarea ruginii fulgerându-i în vederea periferică și nu realiză 
decât vag traversarea brațului de apă verzuie ce lega Oceanul Pacific de 


Golful San Francisco sau faptul că prin acoperișul decapotabilului său 
vechi picura din nou. 

Îndreptă mașina spre Sausalito și încercă să-și ignore instinctul care-i 
spunea că Marla Cahill nu era persoana despre care susțineau toți că ar fi 
fost. Dar dacă așa ar fi stat lucrurile, atunci cu siguranţă că soţul ei ar fi 
constatat o diferenţă. 

Amnezia nu putea camufla cicatrici fizice vechi, nu putea schimba 
înfățișarea fizică, nu putea modifica glasul... 

— La naiba! 

Aproape că ratase ieșirea din capătul nordic al podului Și trebui să 
ambaleze motorul mașinii vechi ca să treacă prin fața unui tir spre banda de 
ieșire. Pam Delacroix locuise singură într-o casă plutitoare în Golful 
Richardson, într-o veche comunitate de artiști și scriitori din Sausalito. 
Fiica ei plecase de acasă și se descurca pe cont propriu, iar fostul soţ, Crane 
Delacroix, era un inginer ce lucrase într-o companie de software care-i 
îmbogățise pe toți angajații când fusese cotată la bursă. Inclusiv pe Crane. 
Potrivit relatărilor, fosta lui soție trăia din banii obținuți de pe urma 
divorțului, nu se sinchisise niciodată să mai practice avocatura Și încercase 
câte puțin din toate artele și meșteșugurile, de la ceramică smălțuită, la 
scris. Intermedia și afaceri imobiliare, însă nu vânduse nimic de peste șase 
luni Și lucra în principal de acasă, astfel că trecea rareori pe la sediul 
companiei cu care era asociată. 

Polițistul ajunsese la concluzia că mulți auziseră de ea, dar puţini o 
cunoșteau cu adevărat. 

Lăsă mașina într-o parcare publică, apoi găsi casa plutitoare a lui Pam 
între o ambarcaţiune ce fusese convertită în locuinţă permanentă și altă 
casă pe platformă. În port era liniște, iar cerul plumburiu și ploaia slabă 
ofereau o oarecare acoperire, excelentă pentru ce avea în minte. Paterno 
bătu energic în ușă, apoi așteptă. Nu răspunse nimeni, așa că încercă 
clanţa. Era încuiat, însă încuietoarea era banală. Detectivul aruncă o privire 
peste umăr, ca să se asigure că nu era privit, ȘI o deschise folosind cardul de 
credit. Data viitoare avea să fie înarmat și cu mandatul de percheziție 
necesar, dar acum nu avusese timp de pierdut. 

Decesul lui Pam Delacroix continua să fie considerat urmarea unui 
accident rutier, însă Paterno îl examina din alt unghi de vedere. Prea multe 
detalii nu se potriveau și muriseră doi oameni. Charles Biggs și Pam 


Delacroix nu aveau să mai poată declara niciodată ce se întâmplase în 
noaptea aceea, iar Marla Cahill susținea că era amnezică. Cineva nu 
avusese destulă răbdare pentru a lăsa natura să-și urmeze cursul cu Biggs. 
De ce? 

Trebuia să existe o legătură, un fir de care el să tragă astfel încât întreaga 
țesătură de minciuni din jurul morţii lui Pam să se poată destrăma. 

Având grijă să nu atingă nimic, trecu prin parter, care se compunea din 
două dormitoare, o baie Și o sufragerie ce fusese transformată în cabinet de 
lucru. Avea un Șemineu detașabil, înconjurat de rafturi pline ochi cu 
biblioteca legislativă personală a lui Pam; lambriurile pereților erau 
întunecate. O ușă glisantă dădea pe o punte dincolo de care se întindea 
golful. 

Computerul se găsea pe un birou de colţ; pe monitor se derulau imagini 
cu fiica ei. 

Paterno nu ezită ȘI-ȘI puse o pereche de mănuși de plastic, după care, 
atent să nu miște nimic de la locul său, examină fișierele personale ale 
Pamelei Delacroix. Nu găsi nici numărul de telefon, nici adresa Marlei 
Cahill. Nu existau însemnări despre ea. Pe calendar, în dreptul datei 
accidentului nu exista nicio notificare. 

— Grozav... 

Pe birou erau împrăștiate cărți de referinţă legislative, manuale despre 
procedurile poliţiei și adopţii, studii de caz în drepturile parentale, iar în 
programul de procesare a textelor existau câteva capitole dintr-o carte la 
care lucrase Pam. Părea un alt thriller cu avocaţi. Prin urmare, Pam 
Delacroix sperase să exploateze tendința din lumea literară, ca mulți alți 
foști avocaţi înaintea ei. 

Robotul telefonic clipea, așa că Paterno derulă înregistrarea, însă 
apelantul închisese fără să lase un mesaj. 

Detectivul își notă în minte să ceară un desfășurător al conversaţiilor lui 
Pam. 

leși din cabinet Și urcă la etaj pe o scară în spirală. Bucătăria, livingul, 
dormitorul principal și baia erau neașteptat de ordonate prin comparație cu 
camera de lucru. Toate pernuţele înflorate erau perfect aliniate, iar pe blatul 
bucătăriei nu era nici măcar o firimitură. 

Bărbatul se uită la fotografiile din dormitor, de pe tăblia măsuţei. O văzu 
bineînţeles pe fată, Julie, cu robă și tocă de absolventă, ţinând în braţe o 


pisică albă cu pete negre și portocaliu. 

Nimic nu părea anormal. Șifonierele erau atât de ordonate, încât aveau 
hainele aranjate după culori, iar sertarele și dulapurile din bucătărie arătau 
de parcă Pam așteptase un fotograf de la House Beautiful sau vizita 
neanunţată a soacrei. 

Totuși cabinetul de lucru diferea... 

Întorcându-se acolo, Paterno cercetă mai atent, deschizând fișierele 
recent utilizate, însă nu găsi decât ciorne de capitole ale cărții Pamelei. 
După aceea scoase la imprimantă agenda de adrese și calendarul 
computerului. 

Băgă hârtiile în haină, părăsi casa și încuie ușa în urma sa. Data viitoare 
când avea să vină aici, avea să respecte toate regulile. 

Merse în parcarea unde-și lăsase mașina Și privi peste golf spre 
Peninsula Tiburon, o zonă pitorească și scumpă. Conrad Amhurst, tatăl 
Marlei Cahill, trăia acolo într-un cămin pentru bătrâni. Paterno miji ochii, 
trecu la volan, băgă în viteză Și ieși din parcare. Copiii lui spuneau despre 
mașină că era un vapor Și doreau ca el s-o schimbe cu un model mai recent, 
însă detectivului îi plăcea interiorul tapisat cu piele roșie și pata de pe bord 
unde statueta Maicii Domnului, care aparținuse tatălui său stătuse aproape 
treizeci de ani. 


Nu credea că avea să vândă automobilul. Cel puţin nu deocamdată. 

— Mon dieu! 

Coafeza personală a Eugeniei se uită o dată la Marla Și aproape că leșină 
pe podeaua foaierului. 

— Ce s-a-ntâmplat? 

— Ți-am spus despre accident, îi aminti soacra Marlei. 

— Nu, mă refeream la... părul doamnei. 

— L-am tăiat singură, răspunse Marla cumva amuzată de expresia de 
oroare sinceră de pe chipul femeii micuţe. 

— Bun, bun, o să vedem... Ah, va trebui să mă gândesc la asta. După 
aceea, ca Și cum Și-ar fi dat seama de felul în care cuvintele ei ar fi putut-o 
afecta pe noua clientă, surâse larg. Nu vor fi însă probleme — pot face 
minuni. Aveţi o față frumoasă, pe care n-ar trebui s-o ascundeti, ia să văd... 
Culoarea asta vă mulțumește? 

— Vreau doar să-l tund, zise Marla, să-l îndrept cumva. 


Helene îi aruncă o privire vicleană, de felul „Ce știi tu?”, apoi luară liftul 
la etaj, unde coafeza începu să-și pună în valoare talentul. Insistă să o spele 
cu Șampon, să aplice un pachet cu produse de condiționare Și abia apoi să 
înceapă să-i aranjeze părul. Cu o expresie încordată, de parcă sarcina ei era 
echivalentă cu sculptarea celui de-al cincilea chip de președinte în Muntele 
Rushmore, lucra, mormăind pentru sine, clătinând din cap Și, în cele din 
urmă, uscând ceea ce era o capodoperă în opinia Marlei. Cârlhonţi moi de 
culoarea mahonului îi acopereau aproape complet cicatricea, pentru ca apoi 
să se piardă treptat spre ceafă. 

— Sunteţi norocoasă, comentă Helene înclinând capul într-o parte ca să- 
Şi admire munca. Aveţi o frumuseţe naturală. 

Marla se privi fără chef în oglindă, unde-și văzu chipul tot tumefiat Și 
presărat de vânătăi. 

— Da, da, insistă cealaltă. Vânătăile vor dispărea în curând, iar cu 
pomeţii Și cu ochii dumneavoastră — veți fi superbă. O știu! Ridică o mână 
ȘI-Și dădu peste cap ochii expresivi. Ar trebui să vedeţi cu ce trebuie să 
lucrez uneori. 

— Mulţumesc, zise Marla Și se simți roșind, încântată de compliment. 

La naiba, în seara asta avea să cineze realmente cu familia. Da, nu putea 
să mănânce decât supă. Da, încă nu-i fuseseră scoase sârmele. Era însă 
familia Și trebuia să se simtă parte din ea, să se conecteze cu fiica Și cu 
soțul ei. 

Și arăta într-adevăr mai bine, se gândi ea, zărindu-și imaginea într-o 
oglindă de pe hol când o conducea pe Helene spre ușă. 

Telefonul ţârâi și ea răspunse în mod reflex. 

— Alo? 

— Tu ești, Marla? întrebă un glas de femeie. 

— Alo? se auzi alt glas de femeie — era Carmen, de pe o linie secundară. 

— Am răspuns eu, zise iute Marla Și se auzi un clic, iar Carmen închise. 
Da, eu sunt, zise după aceea în receptor și zări cu coada ochiului cum 
Eugenia, care își lua rămas bun de la Helene în ușă, întoarse capul. 

— Slavă Domnului c-am reușit să dau de tine în cele din urmă. Femeia 
suspină adânc. Sunt eu, Cherise. După accident, am încercat întruna să te 
găsesc. 

Ușa se închise și Eugenia se răsuci, mijind ochii spre Marla ca și cum ar 
fi fost o profesoară severă, iar nora ei ar fi fost o elevă neastâmpărată, 


prinsă în timp ce trimitea biletele prin clasă. 

— De fiecare dată când am sunat, am fost refuzată, dar Nick mi-a spus 
să insist Și... ei bine, probabil c-a intervenit Domnul. Cum te simţi? întrebă 
Cherise Și vocea ei era plină de îngrijorare. 

— Mai bine. 

Marla văzu expresia dezaprobatoare a bătrânei și o ignoră. La etaj, 
James începu să plângă. 

— Știu c-a fost greu, continuă Cherise. Și rănile, și pierderea prietenei... 
A fost cu adevărat groaznic. Câteodată încercările la care ne supune 
Domnul sunt greu de înţeles. 

Nu mai spune! 

— Reverendul Și cu mine am dori să-ţi facem o vizită. 

— Prin „reverend” te referi la soţul tău? întrebă Marla. 

— Da. Ah, ai dreptate... am uitat de amnezia ta. În vocea Cherisei se 
simţi un zâmbet. El se prezintă ca reverendul Donald. 

O imagine a lui Donald Duck — cu aură și aripi de înger, despre care era 
sigură că o văzuse cu mult timp în urmă — îi fulgeră prin minte. Probabil că 
reverendului Donald nu i-ar fi plăcut comparatia. 

— Veniti. 

Copilul plânse din nou și Marla privi în sus, spre scară. Unde era Fiona? 

— Eventual, mâine, ce zici? După-amiază? sugeră Cherise. 

— Printr-un noroc am agenda liberă, glumi Marla, refuzând să cedeze 
impresiei că ar fi trebuit să discute cu cineva înainte de a invita musafiri. 

Asta era casa ei — ce naiba? — iar în clipa asta, judecând după plânsetele 
ce se auzeau de la etaj, trebuia să închidă telefonul și să se ocupe de copilul 
el. 

— Mâine dimineaţă o să-mi scoată sârmele din maxilar, așa că atunci 
voi fi în stare să vorbesc clar. 

— Perfect. Atunci o să-i spun Și reverendului și vom ajunge undeva 
între orele trei Și patru. Poate că-l pot convinge și pe Monty să ni se alăture. 

— Cu cât mai mulţi, cu atât mai bine, zise Marla, apoi închise Și privi 
grimasa de nemulțumire a Eugeniei. 

— Ai invitat mâine pe cineva? 

— Din famile, replică Marla, iritată de tonul dispreţuitor Și superior al 
soacrei, Și porni în sus pe scară. Cherise Și soţul ei. Reverendul Donald. 

— Doamne Dumnezeule! 


— Exact ce-a zis Și ea, spuse femeia privind în jos de pe palier. Ar putea 
să vină ȘI fratele ei. 

Copilașul încetă să mai plângă. 

— Montgomery. Minunat, rosti Eugenia printre dinți. Ar trebui să iasă 
ceva interesant. 

Amin, se gândi Marla caustic și urcă să-l ia pe James. 

— Marla s-a schimbat. 

Nick stătea aplecat pe scaunul din dreapta șoferului în Jaguarul pe care 
Alex îl conducea pe Market Street spre golf. Cerul era cenușiu-deschis, iar 
asfaltul umed de la burniţa de mai devreme. 

— Bineînţeles că s-a schimbat. N-ai mai văzut-o de ani buni. 

— Nu la asta mă refeream. 

Nick privi cartierul financiar din San Francisco cu ochi pesimiști. 
Blocuri-turn din beton și oţel se ridicau spre cer, traficul ticsea străzile, iar 
pietoni purtând serviete, genţi, rucsacuri și umbrele se grăbeau agitaţi pe 
trotuare. Semafoare clipeau, motoare uruiau Și oameni strigau. Porumbei Și 
pescăruși fâlfâiau din aripi, ridicându-se câțiva metri de pe trotuarele 
aglomerate. 

Nick detesta locurile acestea. În toate detaliile lor. 

— Bun, de acord, deci Marla s-a schimbat, recunoscu Alex și apăsă 
bricheta în locașul ei când se opriră la un stop și un puhoi de oameni se 
năpusti de pe trotuare pentru a traversa strada. Abia a supraviețuit nașterii 
celui de-al doilea copil și unui accident traumatic în urma căreia au murit 
prietena ei Și un străin. Acum nu mai are deloc memorie, a fost supusă unor 
operaţii de chirurgie reparatorie, iar maxilarele îi sunt legate cu sârme de 
aproape două luni. Tu n-ai mai văzut-o de niște ani. Da, îmi imaginez că-ți 
pare că s-a schimbat masiv. 

Bâjbâi prin buzunarul sacoului, scoase un pachet de Marlboro și extrase 
o ţigară exact când bricheta sări din locașul ei. Își aprinse ţigara. 

— Eu sper c-o să-și revină... nu numai fizic, ci Și mental, c-o să scape 
de amnezia asta. Frână la următorul stop Și pietonii roiră din nou în jurul 
Jaguarului. Mă-ndoiesc că va mai arăta vreodată ca înainte, se plânse Alex. 

— Poate să mai facă și alte operații. 

— Da, de ce nu? Călcă pedala accelerației și automobilul ţâșni. Ţi-ai dat 
probabil seama că în căsătoria noastră există destule probleme. 


Nick încleștă fălcile. 

— Cherise a amintit că v-aţi separat de vreo două ori. Ce s-a întâmplat? 

Alex îi aruncă o privire dură. 

— Nu-i tocmai ușor să trăieşti cu o persoană ca Marla. 

— Ceea ce nu se poate spune însă despre tine. 

— Da, sigur! pufni Alex. Cred că nu mai contează de acum. Situaţia s-a 
îndreptat. Am menţionat-o doar fiindcă era inevitabil ca subiectul să apară 
Și voiam să auzi totul de la mine. 

Nick nu comentă. Îi văzuse chiar ieri pe Alex și Marla îmbrăţișându-se 
în salon. 

Iar tu ai fost cât pe-aci s-o săruți în grădină. 

Alex intră cu Jaguarul în parcarea subterană a unei clădiri gigantice 
aflată imediat lângă Embarcadero. Construită numai din oţel, beton și 
sticlă, clădirea domina cartierul financiar Și găzduise birourile firmei Cahill 
Limited în ultimii șapte ani de când Alex decisese că sediul mic din 
cărămidă pe care compania îl deținuse de aproape un secol nu era suficient 
de prestigios. 

Nick era de părere că mutarea fusese una dintre greșelile majore ce 
reduseseră profiturile și le transformaseră în pierderi. Mutarea în sine 
costase aproape un milion de dolari, iar acela nu a fost decât începutul. 
Chiria era astronomică Și nu putea fi justificată nici măcar de zona de lux. 
Cel puțin, așa i se părea lui Nick. 

Alex opri pe un loc îngust, rezervat, din parcare, apoi îl conduse la liftul 
cu care urcară la etajul al doilea și la ușile duble din sticlă pe care era 
gravat logoul companiei. 

Se opri doar cât să-l prezinte pe Nick secretarei Și să-și ia 
corespondenţa, după care își conduse fratele într-o sală mare de colţ, în care 
se aflau un birou uriaș, o sofa, o măsuţă cu două scaune grupate laolaltă, un 
bar și o credenţă dispuse pe un colţ. Domeniul privat al lui Alex Cahill, se 
gândi Nick. Prin ferestrele din spatele biroului se vedea panorama orașului. 
Acoperișurile dispuse la diverse niveluri ofereau cea mai bună perspectivă 
asupra golfului prin ceaţă și burniţă. 

— Există Și locuri mai urâte în care să muncești, comentă Alex, 
scoțându-și pardesiul și fularul. 

— Mult mai urâte. 

— Știu ce crezi — că totul nu-i decât imagine, că Și așa costă prea mult 


Și că birourile ar trebui mutate într-un cartier cu chirii mici din jurul 
golfului, sau poate chiar în sediul inițial. Își atârnă hainele într-un dressing 
care era mai mare decât cel al lui Nick de acasă. Crede-mă, m-am gândit la 
asta, totuși avantajul de a fi aici, în centrul orașului, contactele pe care le- 
am stabilit pur Și simplu doar în clădirea asta, prestigiul de a fi o parte din 
cartierul financiar — toate astea aduc niște beneficii. Și sunt mai aproape de 
casă, așa că mă pot ocupa de copii mai mult decât o făcusem înainte. Iar 
acum când Marla este în convalescenţă, este chiar un avantaj. 

Închise ușa dresingului și se așeză la birou, deschizând computerul cu 
un gest automat Și făcându-i semn lui Nick să se așeze într-un scaun tapiţat 
cu piele. 

În timp ce Alex se uita la cotaţiile bursiere de pe monitor, Nick observă 
fotografiile de pe credenţă. Imagini ale lui Alex dând mâna cu guvernatorul 
statului, stând în faţa unui avion Lear, în echipament de golf cu un grup de 
bărbaţi, apoi portretul de familie. Marla, Cissy și Alex, fotografiați acum 
mai bine de zece ani, pe un fundal complet alb. Cissy nu mai era un prunc 
Și stătea, în volănașe și panglici roz, în braţele Marlei. Ochi rotunzi Și 
inocenți, obraji rumeni ca merele și sprâncene ridicate — întreaga expresie a 
fetiţei degaja curiozitatea intensă. Cu totul diferită faţă de tatăl ei. Ținând o 
mână pe umărul Marlei, Alex, în costum negru, stătea în spatele soției sale 
într-o postură posesivă, cu spatele rigid și mândria revărsându-se din 
zâmbetul plin de sine, bine exersat. Privirea lui Nick 1-a fost însă atrasă de 
femeia aflată în centrul pozei. Nici măcar un fir din părul bogat de culoarea 
mahonului nu era deranjat de la locul său. Braţele ei își cuprindeau fiica, iar 
ochii de un verde aprins scânteiau. Zâmbetul oferea doar o aluzie a dinților 
albi Și era imaginea perfectă a soției corporatiste în rochie neagră, simplă Și 
elegantă, creând o iluzie despre care Nick știa că o ascundea pe adevărata 
femeie din interior. 

— Asta a fost făcută la prima aniversare a lui Cissy, rosti Alex 
observându-l unde se uita. Acum doisprezece ani. 

— O familie fericită. 

— În cea mai mare parte a timpului. 

— Ar trebui să mai faceți una. 

Sprâncenele lui Alex se împreunară pentru o clipă, de parcă n-ar fi 
înţeles remarca. 

— Ah, din cauza copilului? Da, cred că ai dreptate. Își uni vârfurile 


degetelor de la mâini sub bărbie și se lăsă pe spate în scaun, cu o privire 
încruntată. Cred că, cu toate problemele mele, nu m-am mai gândit la o 
ședință foto. Bun, să revenim acum la treburile noastre — am anunţat 
personalul că vei avea acces complet la orice ai nevoie, iar de lucrat poți s-o 
faci fie în sala de ședințe, fie o să-ți căutăm un birou liber. 

— Sala de ședințe este perfectă atât timp cât pot lua și acasă dosare. 

Alex își frecă bărbia. 

— Doar cu condiția să te muţi în vechea ta cameră din reședință. Nu 
vreau să duci date ale companiei în hotel, unde pot fi văzute sau chiar furate 
de oricine. Nu că n-aș avea încredere în tine, dar este o chestiune de 
securitate. 

— Mi-ai dat deja niște dosare, îi reaminti Nick, știind prea bine că e 
doar un pretext. 

— Da, dar între timp m-am răzgândit. 

— Rahat! Nick se strâmbă, apoi își aminti că, înainte de a se fi alăturat 
afacerii familiei, fratele său fusese un avocat corporatist de succes. De ce tu 
Și mama insistaţi așa de mult să mă mut în reședință? 

Alex ezită. 

— Este vorba despre o chestiune legată de control, nu? Nu controlul 
dosarelor, ci al meu. 

— Întotdeauna ai fost suspicios, pufni Alex. 

— De aceea m-ai angajat. Ca să-mi poţi pune la treabă mintea 
suspicioasă. Sau nu-i așa? Ce vrei, de fapt, de la mine, Alex? Ai fi putut 
angaja pe oricare dintre consultantii cu renume în rezolvarea problemelor 
corporatiste din orașul ăsta. Nu trebuie să fii mare savant ca să vezi că 
economisirea banilor se face prin reducerea cheltuielilor și creșterea 
preţurilor, prin crearea unei marje de profit mai mari sau prin vinderea mai 
multor produse cu aceeași marjă de profit. Cât despre situaţia ta familială, 
ai fi putut angaja guvernante, infirmiere, companioane pentru Marla, mama 
Și copilaș, ca să poţi avea mai mult timp liber. Realmente n-ai nevoie de 
mine aici. 

Își privi în tăcere fratele îmbrăcat în costumul impecabil croit de 
comandă, cu cravată de două sute de dolari, după care adăugă: 

— Atunci de ce naiba a fost necesar să vii tocmai până în Oregon ca să-ţi 
sustii cazul? 

Alex răsfrânse buzele și tăcu câteva secunde, fie pentru efect teatral, fie 


pentru că Șovăia să spună adevărul. Se uită la fotografiile de pe credenţă. 

— Din cauza Marlei. 

Din nou numele femeii. Din nou, Nick era prins între cei doi. Ca 
întotdeauna. Insinuări nerostite păreau să se târască peste covorul gros Și să 
lunece peste accesoriile din lemn de nuc și bronz. 

Alex se aplecă în față și scaunul scârțâi. 

— Ştiam că exista riscul să-și piardă memoria. Doctorul Robertson mă 
avertizase în privinţa asta. Ştiam, de asemenea, că imaginea ta i-ar putea da 
un impuls pozitiv. După toate câte s-au întâmplat, doream să fii aici. 

— N-ai dorit asta niciodată. 

— Poate că m-am schimbat. 

— Nici pomeneală! 

Alex era ultimul om de pe Pământ care să se schimbe cu o sută optzeci 
de grade. 

— Este posibil ca Marla să nu mai iasă din... starea asta. A început 
înainte de accident, cu vreo două săptămâni înainte de nașterea lui James 
Și, indiferent că-ţi place sau nu, a avut legătură cu tine, Nick. 

— Nu văd cum ar fi putut avea. 

— Între voi doi a existat întotdeauna o relaţie și o Știm prea bine. Marla 
a avut mereu pentru tine o slăbiciune, care n-a dispărut complet nici după ce 
s-a măritat cu mine. Oftă și se trase de nodul cravatei. Când s-a trezit, a 
rostit numele tău, nu pe al meu. Se încruntă gânditor, după care ridică din 
umeri. M-am gândit că tu ai putea s-o ajuţi să se însănătoșească. 

— Nu cred povestea asta, Alex. Nicio iotă. Dacă Marla trebuie să se facă 
bine, poţi să angajezi medici sau psihiatri, sau orice ar fi nevoie, dar în 
niciun caz nu o va ajuta dezgroparea unor lucruri care s-au petrecut acum 
cincisprezece ani. Nu! 

Nick simţea vinovăția înfășurându-se în jurul plămânilor săi, astfel că-i 
venea greu să respire. Da, el și Marla se iubiseră Și fuseseră împreună, dar 
asta se petrecuse înainte ca ea să se mărite cu Alex. Se ridică fără grabă de 
pe scaun, fără să-și ia ochii de la fratele lui. 

— Aici mai este vorba despre ceva. Tu nu-mi spui totul. O simt. 

— Şi ce ar fi? 

— Nu știu, recunoscu Nick, dar o să fac tot posibilul să aflu. 

Marla își dădu seama puțin cam târziu că n-ar fi trebuit să coboare la 


cină. Toată familia se strânsese în jurul mesei acoperite cu o față de masă 
scumpă din în pe care fuseseră așezate vesela și tacâmurile din porțelan, 
cristal Și argint. Fuseseră aprinse sfeșnice, se auzea discret muzică 
ambientală Și sub candelabrul a cărui lumină fusese diminuată se afla un 
aranjament floral din trandafiri, iriȘi Și margarete proaspete. Alex stătea 
într-un capăt al mesei, iar ea în capătul opus. Pe o latură, Cissy era așezată 
alături de bunica ei, iar pe cealaltă stătea Nick, care-i aruncă o privire rece, 
după care păru să tolereze absent conversaţia ce se desfășura pe fundalul 
muzicii plăcute Și a zăngănitului de tacâmuri. Antricot de vită, cartofi cu 
pătrunjel, fire subțiri de sparanghel garniseau toate farfuriile, iar aromele se 
întrepătrundeau delicios. 

Marla se simţea nelalocul ei cu bolul în care se afla supa-cremă ce-i 
fusese preparată special. Era prima masă oficială pe care o lua cu familia Și 
nu-i plăcea deloc. Poate că de vină erau amnezia sau medicamentele pe care 
le lua, se gândi ea agăţându-se de orice ar fi putut explica sentimentul de 
detașare de momentul acesta, de familia ei. Poate că-i revenea paranoia. 
Sau poate că totul se datora faptului că-și amintea că se întâlnise cu Nick în 
grădină Și că dorise ca el s-o sărute. 

Folosi stângace o lingură ca să soarbă din supa-cremă de crevete și 
stomacul ei, deja încordat de emoţii, se simți Și mai rău. 

Conversaţia a fost artificială și rigidă ca un cadavru. Alex a vorbit 
despre bursă și afaceri, iar Eugenia a amintit de Cahill House și de 
dificultăţile de a găsi un administrator. În mare parte tăcută, Cissy îndură 
totul cu suspine prelungi de suferinţă și o expresie de plictiseală totală. 
Marla n-o învinui. Nick își limită comentariile la răspunsuri monosilabice 
Și dedică mai multă atenţie tăierii antricotului. 

Ai avut o relaţie cu el. l-o spusese chiar bărbatul. Fuseseră iubiţi, își 
simţea obrajii arzând, deoarece își putea imagina perfect asta. Deși nu avea 
nicio amintire a clipelor când făcuseră dragoste, nicio imagine a corpului lui 
gol, credea că totul fusese aievea. Ceva din Nick o atrăgea în mod 
irezistibil. Atrăgător într-un mod neconvențional, cu chipul tăbăcit de soare, 
vânt Și ploi, cu un simţ tăios al umorului, care era de-a dreptul ireverențios, 
îl găsea incredibil de sexy și se detesta pentru asta. Cu certitudine erau de 
vină medicamentele, propria ei stare de confuzie, amnezia blestemată care-i 
afecta gândirea Și totuși, privindu-i trăsăturile ca dăltuite în piatră, pielea 
bronzată întinsă peste pomeţii înalți, fruntea lată și maxilarul pătrat, simţea 


aceeași atracţie pe care o încercase în grădină și în camera din spital. 

Sorbi iarăși din supă, încercă să se concentreze asupra conversaţiei Și nu 
se mai hazardă să-i arunce altă privire. Stomacul îi chiorăia la vederea 
mâncării adevărate și abia aștepta să scape de blestematele de sârme. Încă o 
zi. 

— Mama mi-a zis că i-ai invitat aici pe Cherise Și pe soțul ei, rosti Alex 
în cele din urmă din spatele lumânărilor ce pâlpâiau în sfeșnice. 

— Exact. A sunat ea. O să vină mâine. 

— Crezi că-i o idee înţeleaptă? 

Alex decupă cu atenție grăsimea antricotului. Tăie o bucată, apoi o 
afundă în sosul de hrean. 

— Ştii ce părere am eu despre musafiri, zise Marla. 

— Dar... Cherise și Montgomery nu sunt tocmai prieteni. 

— Fi fac parte din familie. 

Eugenia lăsă furculita din mână. 

— Au existat nişte resentimente, întelegi? 

— Frățioare! 

Cissy sorbi o gură mare de apă dintr-un pocal de cristal în care dansau 
cuburi de gheaţă și o felie de lămâie. 

— O să discutăm despre asta mai târziu, rosti Alex privindu-Și fiica. 

— Da, da, sigur că da. Eugenia se învăpăie la față. Nu-i niciun motiv să 
discutăm subiectul la cină. 

— De ce nu? întrebă Nick. 

— Cissy nu vrea să audă. 

Eugenia se sili să zâmbească Și se întinse către paharul ei cu vin. 

— Exact, nu vreau, aprobă adolescenta. 

— Eu cred că ar fi bine ca ei să vină aici, rosti Nick și se lăsă pe spate în 
scaun; în lumina redusă a candelabrului, ochii lui albaștri păreau și mai 
întunecați. Poate că se va limpezi atmosfera. 

Alex făcu o grimasă Și clătină din cap. 

— Nu vor fi decât necazuri. Așa sunt ei mereu. Chiar Și după ce am 
încercat să-l ajut pe soţul Cherisei Și i-am oferit un job la Cahill House... 

— Toate astea aparțin trecutului, zise Eugenia rece și Alex se strâmbă 
nemulţumit. 

— Exact. 

Nick îȘi împinse farfuria într-o parte; părea ca Și cum ar fi dorit să plece 


în trombă din încăpere, odată cu scurgerea secundelor încordate. Marla își 
puse Jos lingura Și decise că acesta era un moment la fel de bun ca oricare 
altul pentru a-și formula cererea. 

— După ce-mi scot sârmele, vreau să merg la tata, anunță ea. 

Eugenia înțepa un cartof cu furculita. Ea nu reacţionă în niciun fel, însă 
Alex ridică brusc capul. O privi cu ochii mijiți. 

— La Conrad? De ce? 

— În primul rând, pentru că-i tatăl meu. Și m-ar putea ajuta. Să-mi 
amintesc, vreau să zic. Am... am înţeles că-i grav bolnav. 

— Așa este Și aș dori să mergem cu toată familia la Tiburon, să-l 
vizităm. Mai ales cu micuțul James. Dar trebuie să mă gândesc și la el, 
sărmanul. Alex își împinse farfuria într-o parte, puse coatele pe masă ȘI-ȘI 
rezemă bărbia pe încheieturile degetelor. Cum crezi că ar fi pentru el să te 
vadă așa? 

Marla își întrezări imaginea în oglinda de deasupra servantei laterale, dar 
nici nu tresări. Era în plin proces de vindecare. Vânătăile dispăreau, 
tumefacțiile se retrăgeau, iar părul îi arăta bine în lumina lumânărilor. 

— Cred... cred că ar fi ușurat să vadă că sunt întreagă. 

Eugenia mestecă o bucăţică de antricot, apoi sorbi puțin vin. 

— Cred că aș putea da o fugă până la Tiburon. Dar mă tem că nu 
săptămâna asta. Am tot felul de întâlniri, însă poate următoarea... 

— Aș putea probabil să merg Și singură, replică Marla. 

Se săturase să fie tratată ca o invalidă. Începuse să considere casa asta un 
fel de temniţă de lux, ceea ce, desigur, era ridicol. În același timp dorea să- 
Și vadă tatăl singură, fără nimeni din familie. 

— Nu poți conduce, îi reaminti Alex. 

— De ce? 

— În primul rând, Porsche-ul este în service, iar în al doilea rând ai fost 
în comă... 

— Dar nu mai sunt. Nu există niciun motiv pentru care s-o deranjez pe 
mama ta cu treburile mele. Sau pentru ca tu să faci o călătorie specială cu 
mine. La urma urmelor, este tatăl meu. 

Marla simţea că răbdarea i se spulbera treptat. Sub poleiala de politeţe, a 
muzicii discrete, a lumânărilor pâlpâitoare Și a argintăriei lustruite din casa 
aceasta uriașă, exista o tensiune palpabilă și inevitabilă, secrete ascunse în 
colţurile întunecate. 


— lar dacă șofatul vă îngrijorează cu adevărat, mă poate duce Lars. 

Varianta aceea nu era chiar cea mai plăcută, dar nu-i păsa. Simţea nevoia 
să-ȘI vadă tatăl și trebuia să-l vadă între patru ochi. 

— Nu-i niciun deranj, o asigură soacra ei cu surâsul răbdător care 
începuse s-o calce pe nervi pe Marla. 

Întrucât subtilitatea nu funcţiona, decise să fie mai directă. 

— Uitaţi cum stă treaba, am nevoie de răspunsuri. Vreau să mă fac bine, 
ca să-mi pot aminti... pe voi toți... totul, și este momentul să devin 
independentă. Vreau să-mi văd prietenele, să merg la club și, imediat cum 
îmi vor fi scoase sârmele, să merg în localuri. 

Îi privi, așteptând reacţii, însă Eugenia, care-și tăia delicat friptura, își 
arcul ușor sprâncenele deasupra ramelor ochelarilor. Alex își azvârli 
Șervetul pe masă. 

— Bineînţeles că așa va fi. Imediat ce Phil își dă acordul, vei putea face 
orice dorești. În plus, nu te-a vizitat chiar ieri Joanna? 

— Ba da, însă nu mi-am amintit-o. Marla se uită la ei pe rând; Cissy 
întinse din nou mâna spre paharul cu apă, iar Nick nu spuse un cuvânt. la 
staţi niţel! Doctorul a dat cumva dispoziţie să fiu ţinută în casă? 

Eugenia oftă ȘI-ȘI aranjă cuțitul și furculița pe marginea farfuriei. 

— Doctorul Robertson dorește doar să se asigure că vei fi aptă pentru 
orice activități. Apoi mai trebuie ţinut seama și de pierderea memoriei 
tale... 

— Am ţinut seama de ea și n-o mai suport! izbucni Marla surprinsă de 
propria ei vehemenţă. Cred că vederea altor persoane, ieșirea din casă, 
reacomodarea cu unele dintre locurile pe care-mi plăcea să le frecventez, 
găsirea unor stimulări ar putea să declanșeze ceva și aș putea să-mi 
reamintesc. 

În primul rând dorea să Știe mai multe despre propria-i persoană. Despre 
viaţa ei. Despre familia ei. De ce oare se simţea ca o intrusă? 

— O să vorbesc mâine cu Phil, zise Alex ca și cum ar fi pus astfel sfârșit 
discuţiei. 

Marla aproape că sări în picioare. N-o făcu totuși, ci se prinse cu mâinile 
de marginea mesei ȘI-și sili glasul să rămână calm. 

— Ba nu, o să vorbesc eu cu el. Cred că-i momentul să fac Și singură 
unele lucruri. 

Urmă un moment de tăcere încordată, după care Alex izbucni în râs. 


— Bravo! exclamă el cu entuziasm sarcastic Și aplaudă ca Și cum ar fi 
fost la un meci de tenis. Așa te vreau! Eh, da, asta-i Marla pe care o știam! 

Eugenia se încruntă. Nick se lăsă pe spate în scaun, iar Cissy dădu ochu 
peste cap cu un gest deliberat. 

— De ce nu-l suni mâine dimineaţă? sugeră Alex. 

— Așa o să fac, încuviinţă ea. 

Se întrebă de ce oare crezuse, fie și numai pentru o secundă, că soţul ei 
încerca, într-un fel, s-o ascundă de lume? Ba nu, nu s-o ascundă, ci s-o 
menajeze, s-o trateze ca pe o păpușă de porțelan care s-ar putea sparge. Sau 
fisura. De parcă ar fi fost fragilă. 

— Chiar trebuie să vorbim despre toate astea? interveni Cissy și Marla 
se rușină. Mă refer la toate chestiile astea despre memorie — sunt foarte 
sinistre. 

Eugenia îi aruncă nurorii sale o privire care spunea „eu te-am prevenit”. 

— Cissy are dreptate, ăsta nu-i locul potrivit, rosti Alex Și în glas 1 se 
auzi o notă evidentă de avertizare. 

— Atunci după cină, insistă Marla. 

Carmen apăru tocmai atunci, ca Și cum ar fi primit o indicație regizorală. 

— Părerea mea este că nu există niciun motiv s-o facem, spuse Eugenia 
clătinând din cap Și împingându-și scaunul în spate. O să-mi beau cafeaua 
în salon, o anunţă ea pe Carmen, care dispăru la fel de iute pe care se 1vise. 

Nick se aplecă puţin în faţă. 

— Dacă Marla vrea să discute despre asta, rosti el, atunci ar trebui s-o 
facă. Este memoria ei. 

— Dumnezeule, murmură Cissy. 

Marla continuă, recunoscătoare pentru orice susţinere, chiar Și din partea 
lui Nick. 

— Şi vreau să merg la ranch Și să te văd călărind, i se adresă fiicei ei. 

Cissy dădu ochii peste cap. 

— Nu creeeed — când ţi-a păsat ție vreodată de călărie? 

— V-am mai spus, insistă Marla și toți ochii se îndreptară spre ea, că-mi 
amintesc că am călărit. Este doar o imagine scurtă și încețoșată, dar știu că 
eram călare fără șa. M-am gândit că poate tu și cu mine... la ranch... 
Glasul aproape că 1 se frânse văzând dezaprobarea din privirea fetei. Poate 
că noi două am călărit împreună. 

— Glumești? Cissy clătină din cap Și aproape că izbucni în râs. Acum 


chiar faci mişto de mine? Mamă, ţie îţi este frică de cai. E ceva legat de 
faptul că ai căzut de pe cal când erai mică. Nu-i așa? 

Fata își imploră tatăl din privire. 

— AȘa-i, scumpo, încuviinţă el și Marla simţi un fior în inimă. Ai avut 
parte de o căzătură urâtă. Din fericire, nu ţi-ai rupt nimic, dar de atunci te-ai 
temut teribil de cai. 

Se putea oare să se fi înșelat? Oare frânturile acelea de amintiri nu erau 
decât... ce? Vise? Imagini false? Nu! Era sigură. 

— Nu pot să explic, dar simt că... Glasul i se stinse, când toţi se opriră 
din mâncat Și o priviră, așteptând-o parcă să continue. Cred... cred că mi-ar 
plăcea să călăresc. O privi pe Cissy Și adăugă: Cu tine. 

— Mă lași? Nu-ţi mai amintești nici măcar fobule tale! Dumnezeule, 
mamă, e de-a dreptul jalnic și sinistru ȘI... 

— Cissy, ajunge! interveni furios Alex, cu glas aspru Și poruncitor peste 
acordurile discrete de muzică clasică. 

— Ba nu, are dreptate. Marla se uită în ochiu îngrijorați ai fiicei sale. 
Este sinistru ȘI jalnic Și înspăimântător Și ar dori să dispară cât mai repede. 
Dar asta va dura, așa că, te rog, ai răbdare cu mine, da? 

— Mă scuzaţi? întrebă Cissy cu ochii plini de lacrimi, după care, fără să 
mai aștepte un răspuns, își împinse scaunul cu atâta forță, încât hârșâitul 
răsună sonor. 

Se ridică în clipa următoare, Șervetul îi căzu, iar ea se repezi afară din 
încăpere. 

— Ai tulburat-o, o acuză Alex pe Marla privind-o încruntat. 

— Şi tu m-ai tulburat pe mine, replică ea încleștându-și degetele de 
frustrare. Nu mai suport situația asta. Nu mai suport să nu știu. N-o să m- 
ascund în camera mea până voi fi destul de prezentabilă ca să 1es în lume 
şi-n niciun caz n-o să-mi resping prietenii care vor să mă viziteze, tot așa 
cum n-o să-mi ignor tatăl și fratele și pe Cherise cu soţul ei predicator sau 
pe oricine altcineva. O să mă fac bine, indiferent prin ce greutăți voi trece. 

— Va trebui să ai multă răbdare, o avertiză Eugenia. 

— M-am săturat să mai am răbdare, da? În clipa de faţă sunt convinsă că 
voi începe să-mi reamintesc numai dacă voi ieși din casa asta Și voi începe 
să fac unele dintre lucrurile pe care le făceam înainte de accident. 

— Cred că are dreptate, încuviință Nick. 

— Nu te vei simţi stânjenită? întrebă Eugenia. Vreau să zic că prietenele 


tale sunt... mă rog, femei importante în societatea mondenă ȘI... 

— Şi ar trebui să fie snoabe sau idioate sau ipocrite dacă nu mă pot 
accepta pentru ceea ce sunt. Joanna Lindquist n-a fugit să se ascundă, 
tremurând, la vederea mea, nu? 

— Este ridicol, murmură Eugenia ridicându-se de la masă, totuși nu se 
îndepărtă. 

Alex o fixă cu privirea pe Marla. 

— Îmi pare rău, spuse el. Ai dreptate. Poate că ar trebui să ieși. Eu... eu 
doar mi-am făcut griji în privinţa ta. Se lăsă pe spate în scaun Și suspină. 
Ştii că obișnuim să organizăm un party la Cahill House după Ziua 
Recunoștinței. Anul ăsta m-am gândit că poate nu vei dori să participi, dar 
poate că n-a fost o idee bună. Mai sunt încă... cât... două, aproape trei 
săptămâni? Poate că tu și mama vă puteţi ocupa de organizarea party-ului? 

O parte din bravura Marlei dispăru. Simţi un ghem în stomac la gândul 
zecilor de invitați care se așteptau din partea ei să joace rolul de gazdă. 
Totuși urma să aibă personal care s-o ajute, cu siguranță că putea să facă 
ceva. 

— Nu sunt sigură că voi fi în stare să fac față unui party de mari 
dimensiuni. 

— Bineînţeles că nu vei fi, zise Eugenia fulgerându-l pe Alex din priviri. 
Ar fi prea mult pentru tine. Anul ăsta poți să nu participi — toată lumea va- 
nţelege. 

— Stai așa, n-am zis „nu”, ci doar că nu sunt sigură. 

Totuși începu să-i placă ideea; nu intenţiona să Joace rolul sărmanei 
invalide Și Ştia că tradiţiile de familie și reunirile mondene erau sacrificate 
din cauza stării ei. Deja fiica ei o credea nebună. În plus, trebuia să-i 
întâlnească pe cei care-i erau prieteni. 

— Bine, spuse în cele din urmă, încuviuinţând pentru sine. O s-o fac. 

Eugenia deschise gura de parcă ar fi vrut să protesteze, apoi se așeză 
iarăși pe scaun. 

Oare în zâmbetul lui Alex întrezări o urmă de neliniște? Sau era doar 
imaginaţia ei hiperactivă? 

— Grozav, rosti el cu un ton ușor de sarcasm. 

Marla se mustră în gând. Poate că se pripea. Brusc, nu se simți în apele 
el. 

— Acum, continuă Alex, scuzați-mă, dar am o întâlnire în oraș, la 


Marriott. Businessmeni japonezi interesați să investească. Asta s-ar putea să 
fie injecția de capital de care avem nevoie. Ocoli masa ȘI-ȘI sărută soția pe 
obraz. Tu mai rămâi pe-aici, Nick, nu-i așa? Conversezi tu cu doamnele? 

Nick păru nemulțumit, totuși ridică din umeri, acceptând fără prea multă 
tragere de inimă. 

— Pentru o vreme, da. 

— Mulţumesc. 

Ușurat în mod evident, Alex își privi ceasul și ieși din încăpere. 

— Eu n-am nevoie sa de conversații, clarifică Marla. 

Îşi trase scaunul în spate Și se ridică. 

— EFi bine, eu am, anunţă Eugenia, arcuind o sprânceană. 

— Atunci, dacă nu vă deranjează, eu o să mă duc să văd ce face Cissy. 

— Este la vârsta adolescenţei, zise Eugenia. 

— Cred că trebuie să stea de vorbă cu mine. 

Nu numai că dorea să pună lucrurile la punct cu fiica ei, dar trebuia, de 
asemenea, să plece de lângă soacră și de lângă Nick — proscrisul damnat, 
bărbatul care o făcea să-și pună sub semnul întrebării căsătoria, emoţiile, 
convingerile. Trebuia să-l evite ca pe o boală, deoarece simţea, în colţurile 
cele mai adânci Și întunecoase ale sufletului, că era o ispită căreia nu-i 
putea rezista. Nu avea nevoie de curenţii subterani de emoţii pe care-i 
surprindea în privirea lui, nu voia să speculeze cum ar fi fost să-l sărute ori 
să facă dragoste cu el ori... Își drese glasul. 

— Și după aceea cred că o să mă odihnesc. 

— Eşti sigură că nu vrei puţin ceai sau cafea? 

— Sunt sigură, declară ca ferm. 

— Atunci Nick va fi încântat să te ajute până sus, nu-i așa, scumpule? 
sugeră Eugenia Și Marla trebui să strângă apăsat din buze, ca să nu 
comenteze. 

Nick îşi privi mama circumspect. 

— Sigur că da. 

— Iar după aceea coboară să bem cafeaua împreună, îl invită ea. Sunt 
sigură că bucătăreasa are vreo prăjitură cu fructe, un cheesecake sau altceva 
de felul ăsta. 

— Cafeaua va fi de ajuns, zise el și porni cu Marla spre lift. 

Începu din nou s-o doară capul, stomacul îi era agitat ȘI se strădui din 
răsputeri să nu se trădeze, rezemându-se de bara din interiorul cabinei. 


Când ușa se închise, Nick apăsă butonul pentru etajul al doilea, după 
care se rezemă de perete. Erau din nou singuri. Într-un spaţiu îngust, mult 
prea intim. Ea încercă să nu-i bage în seamă aspectul colţuros atât de 
atrăgător Și atitudinea sexy ireverenţioasă și blestemată. Era mai dur decât 
Alex, poate mai ticălos. Își purta atitudinea de genul „nu-mi pasă” ca Și 
cum ar fi fost o emblemă. Și, la naiba!, asta o intriga. Soţul ei era șlefuit și 
instruit în marile universităţi americane, un om de afaceri de succes care 
avea clienţi în toată lumea, pe când despre Nick ea bănuia era un solitar, un 
ins care se descurca la fel de bine indiferent dacă se afla într-o mulțime sau 
de unul singur. 

— De ce ești aici? îl întrebă când ajunseră la etajul doi. Vreau să zic... 
nu aici, în casa asta, ci în San Francisco. 

— Am crezut că știi. Alex crede că firma are nevoie de ajutor. Făcu o 
grimasă. Cel puţin așa afirmă el. 

— Şi nu-l crezi? 

leșiră pe holul ce înconjura casa scării. Muzica bubuia din spatele ușii 
închise de la camera lui Cissy, iar când Marla ciocăni ȘI-ȘI băgă capul 
înăuntru, fata, care ţinea telefonul la ureche, se strâmbă. 

— Ce vrei? întrebă ea. 

— Să discutăm. 

Cissy își mușcă buza. Arăta de parcă ar fi vrut să fugă Și să se pitească 
într-un ungher. Își aruncă părul peste umăr și izbuti să afișeze o expresie 
plictisită. 

— Nu putem mai târziu? Acum am teme de făcut. 

Marla se uită la telefon, apoi la aparatura stereo. Nu vedea nicio carte sau 
caiet. Nu era totuși momentul să înceapă cu cicăleala. Nu atunci când între 
ele existau chestiuni mai importante. Acceptă provocarea din ochii fiicei ei. 

— Perfect. Când? 

— Nu știu, zise Cissy Și ridică din umeri. 

— Dar o să mă anunti. 

— Mda, replică scurt fata, aranjându-și telefonul la ureche. Mamă, te 
rooog... 

— Bine, bine. Mâine, spuse Marla, apoi închise ușa și oftă. Nick stătea 
destul de aproape ca s-o atingă. Cred că va trebui să-mi șlefuiesc abilitățile 
parentale. 

— E posibil așa ceva? 


— Nu știu, recunoscu ea, dorind să fi simţit orice fel de legătură cu fiica 
el. 

Intră în camera lui James, văzu că dormea Și reveni pe hol. Nick o 
aştepta. 

Ploaia răpăia pe sticla luminatorului aflat mult deasupra Și curgea 
gâlgâind prin burlane. 

— Te-am întrebat dacă-l crezi pe Alex. 

— Tu nu-l crezi? 

— Ba da, zise ea repede, incapabilă să confrunte adevărul teribil că nu 
avea încredere în propriul ei sot. 

Nick își frecă ceafa. Privirea îi era întunecată. Furtunoasă. 

— Eu nu sunt sigur. 

— N-ai încredere în el? îl întrebă Marla când ajunseră la ușile duble ale 
apartamentului. De ce? 

— Asta-i ceva între mine Și Alex. 

— De acord, însă am impresia că are legătură și cu mine, zise ea Și văzu 
un licăr de emoție în ochii bărbatului. 

Privirea lui cobori pentru o secundă asupra buzelor ei, după care reveni 
la ochii Marlei. 

— Tu ai fost dintotdeauna o narcisistă. 

— Serios? Femeia izbuti un râset nervos, care păru să sune sec. Ciudat, 
nu-mi amintesc asta. 

Se întinse spre clanţa ușii Și clătină din cap. Oboseala își cerea tributul. 
Ar fi vrut să se culce, să adoarmă, iar când se va trezi să spere că acest 
coșmar dispăruse. 

— Dar ce-ţi amintești cu exactitate? o întrebă Nick. 

— Nu destule, însă... am fulgerări din trecut, întrezăriri foarte scurte... 
nimic concret, nimic de care să mă pot agăța. Ca scânteile unei brichete 
care a rămas fără gaz. O sclipire scurtă, apoi dispare, deși mă străduiesc din 
răsputeri s-o aduc înapoi. 

Privirea ei trecu prin holul cu mochetă groasă, peste balustrada 
întunecată a scării, peste aplicele din bronz și ghivecele din porțelan cu 
filodendroni Și ferigi. 

— Am totuși senzația că memoria îmi revine, urmă Marla Și încercă să 
nu bage în seamă parfumul aftershave-ului bărbatului ori promisiunea 
întunecată pe care îȘi imagina c-o vede în ochii lui. 


— Asta-i o veste bună. 

— Cea mai bună. 

Privirea lui era intensă. Marla simţi că i se oprește inima în loc. 

— Sunt de partea ta. 

— Vorbești serios? 

Bărbatul făcu un gest de parcă ar fi fost gata să-i atingă curba obrazului, 
apoi își lăsă mâna să coboare pe lângă corp. 

— Să fu convinsă. 

Marla simţi un val brusc de lacrimi nedorite, dar și le stăpâni. Oare ce 
anume exista în Nick astfel încât, atunci când îi oferea cel mai mărunt 
indiciu de bunătate, era gata să se piardă complet, ca o femeiușcă proastă, 
ca cele pe care le dispreţuia? Zâmbi forţat, încercând să destindă atmosfera. 

— Asta s-ar putea să nu fie o idee așa de bună, pentru că, atunci când 
îmi voi aminti totul, zise ea deschizând ușa și făcând un pas înăuntru, toţi, 
inclusiv tu, ar trebui să aveți grijă. 

— Dar ce se va-ntâmpla? 

Un surâs ironic flutură pe buzele Marlei. 

— În cazul tău, poate c-o să-mi amintesc în sfârșit de ce ești atât de 
precaut în prezenţa mea. 

Nick își arcui o sprânceană. 

— Să știi că e mai bine să nu-ți amintești unele lucruri. 

— Nu cred asta, replică ea, Și nici tu n-ai crede-o în locul meu. Să nu știu 
este un iad. Un iad adevărat. 

— Presupun că ai dreptate. 

O dată în plus, privirea lui se focaliză pe buzele ei. 

Marla simţi cum pulsul i se înteți prostește. 

— i, oricum, cine știe ce-mi voi reaminti? Dar ar putea fi interesant, nu 
crezi? 

— Ăsta-i un fel de a spune, da. 

— Şi care ar fi altul? 

— Nimicitor. 

Ochii lui o cercetară. Atât de albaștri! Atât de pătrunzători! Atât de abili! 
Marla simţi că i se taie răsuflarea. Ce anume îi lega atât de strâns, ȘI totuși 
îi îndepărta: privindu-i linia maxilarului Și pomeţii pieziȘi, 1 se puse un nod 
în gât, simţi că gura i se usucă precum iasca Și îl privi scurt în ochii 
seducători Și în același timp acuzatori. Dumnezeule, era complet greșit! Și 


totuși... Femeia simţea că între ei doi exista ceva, un secret profund și 
erotic. Gânduri interzise, nestăvilite, de scene sexuale i se furișară 
nechemate în minte — totuși erau fantezii, nu amintiri. 

— Noapte bună, Nick, rosti ea ferm și închise ușa înainte să spună ori să 
facă ceva necugetat, ceva ce ar fi putut regreta. 

Asta era o nebunie. O nebunie totală! Nick era cumnatul ei, dar ea își 
imagina cum ar fi fost să-l atingă, să-l sărute. Ba chiar mersese într-atât 
încât să-l tachineze, să flirteze cu el, pentru Dumnezeu! Ca și cum ar fi fost 
o a doua natură a ei. De ce-i trezea aceste sentimente? 

Se rezemă cu spatele de ușa apartamentului. Era o femeie măritată. 
Măritată... ca în „până la moarte”. 

— Termină, se mustră ea. 

Își scoase pantofii, apoi merse desculţă la baie, unde se dezbrăcă și se 
spălă cu apă rece pe faţă. Poate că fascinația ei pentru Nick era motivul 
pentru care avusese probleme în căsnicie. Poate că avusese o relație cu el 
după ce se măritase cu Alex. Poate că Nick minţise și trecutul fusese mult 
diferit. Poate că... oh, Doamne, nu!... poate că James era copilul lui, 
rezultatul unei afaceri extraconjugale Și... ȘI... lar ea afirmase că e copilul 
lui Alex. 

— Termină! îȘi porunci, privindu-și oripilată imaginea din oglinda de 
deasupra chiuvetei. 

Degetele ei prinseseră într-o strânsoare disperată marginea tăbliei de 
marmură. Picături de apă i se prelingeau pe faţă și pielea îi era palidă, dar 
se vindeca. lar femeia din oglindă nu era neatrăgătoare. Nu... Din contră, 
Marla simţea că va fi frumoasă. Așa cum prezisese Helene. Poate că nu 
avea să arate exact ca fotografiile ce erau împrăștiate prin toată casa, dar 
avea să fie frumoasă în felul ei. O stricată, o Izabela din Biblie. Doamne 
Dumnezeule, era posibil așa ceva? Mâinile îi tremurau când luă un prosop 
ȘI-Și tamponă pielea. Nu putea... nu voia să-și lase mintea s-o ia razna cu 
fantezii despre Nick sau despre oricine, de fapt. Nu, trebuia să se controleze 
cu fermitate, să lase memoria să-și revină treptat Și firesc. 

Și după aceea? 

— După aceea, o să te ocupi de situaţie. Oricare ar fi ea. 

Găsi o pijama — în mod incredibil, era din satin alb — și se îmbrăcă, 
ignorând protestele zgomotoase ale stomacului flămând Și întrebările ce-i 
asaltau mintea, sui în pat, sorbi paharul de suc care o aștepta cuminte Și nici 


măcar nu se mai obosi să deschidă televizorul sau să răsfoiască prin 
albumele fotografice pe care le stivuise lângă noptieră. Ştia că va adormi 
imediat Și nu se înșelă, în clipa când puse capul pe pernă, se cufundă într- 
un somn atât de adânc, încât nu auzi pașii ce intrară în camera ei după nicio 
oră, nu își dădu seama că era privită... 


CAPITOLUL 10 


— Mori, cătea! 

Glasul era gros Și răgușit. Plin de ură. 

Marla încremeni în pat. Deschise ochii. Dormitorul era întunecat. Beznă 
deplină. Inima îi sări în gât. Panica îi îngheţă sângele în vene. 

Dumnezeule, a fost cineva aici? 

Cercetă încăperea, mijind ochii Și adaptându-se la razele subțiri de 
lumină ce pătrundeau pe sub ușa apartamentului. Lângă patul ei nu era însă 
nimeni Și totuşi... totuși... 

Se simţi scăldată într-o transpiraţie rece și lipicioasă. Își înăbuși spaima 
Și aprinse veioza de pe noptieră. Brusc, camera fu scăldată într-o lumină 
aurie, blândă. Totul era așa cum fusese mereu, începând cu pernele asortate 
de pe pat — visase, asta era. Probabil din cauza faptului că nu se simţea bine. 
Supa pe care o mâncase la cină, combinată cu discutiile încordate, îi 
provocaseră nervi la stomac. 

În dormitor nu se găsea nimeni. 

Marla expiră prelung și auzi ceva... un pas înăbușit? Ce? Cu inima 
bubuindu-i în urechi, azvârli pătura Și sări din pat. Ca/mează-te, îȘi spuse, 
dar îi era imposibil să-și oprească transpiraţia ce i se broboni pe piele când 
scrută încet interiorul cu privirea — baia, camera de haine, draperiile, 
căutând orice indiciu al unei prezenţe sinistre care o ameninţase. Nu găsi 
NIMIC. 

Ploaia lovea în ferestre și vântul zgâlțâia geamurile, totuși ea era 
singură. 

— Revino-ți, își spuse, dar tremura ca varga. 

Stomacul îi era străbătut de spasme nervoase Și-l simţea bolborosind. 
Oare auzise cu adevărat pe cineva sau glasul acela mârâitor făcuse parte 
dintr-un coșmar ce dispăruse rapid? Își trecu o mână prin păr și, 
mustrându-se în minte, traversă apartamentul în care luminile fuseseră 
reduse la o intensitate discretă. Simţindu-se ca o idioată, bătu ușor la ușa 
soțului ei. 

— Alex? rosti ea cu glas tare. 

Niciun răspuns. Încercă clanța. Ușa nu se clinti. 


— Alex? 

Își încuiase din nou camerele, interzicându-i accesul. 

Calmează-te, nu-i nimeni aici. A fost un vis. Nimic altceva decât un 
nenorocit de vis! Alex încă n-a ajuns acasă. Asta e. Destinde-te. 

Dar nu putea s-o facă. Totul era prea real. Se uită la ceas. Nu era nici ora 
unsprezece. Nici măcar nu dormise prea mult. i-ai imaginat totul, asta a 
fost. Ai nervii încordați la maximum și te sperii și de propria-ţi umbră. În 
camera ta nu era nimeni. A fost Sfârșitul unui coșmar, unul pe care nu ti-l 
amintești. Răsuflă adânc și controlează- ți nervii, pentru Dumnezeu! 

Încordată, ieși pe holul cufundat în întuneric, apoi aprinse o lumină Și 
privi coridorul mochetat Și pustiu. Când ajunse la balustradă, se opri Și 
trase cu urechea. Peste muzică clasică în surdină se distingea un murmur 
stins de conversație. Dicţia impecabilă a Eugeniei și timbrul mai baritonal 
al lui Nick. Genunchii Marlei aproape că se înmuiară de ușurare. Nimic 
neobișnuit. Nu auzi niciun fel de pași furișaţi. Nicio respirație gâfâită. 
Niciun lătrat sonor al lui Coco spre un intrus. N-o să auzi focuri de armă 
sau geamuri sparte. 

Marla, recunoaște: ești pur Și simplu cu nervii la pământ. Nu există 
niciun personaj întunecat care să bântuie prin jur. Nicio prezență sinistră 
care să se îndepărteze în grabă. 

Iar Nick este la parter. Cumva, gândul acela era liniștitor, deși Marla 
detesta să-l admită, chiar Și în sinea ei. Nu era una dintre femeile insipide Și 
fragile, care aveau nevoie de un bărbat pentru a se simţi în siguranţă. În 
privința acestui detaliu era pe atât de sigură pe cât putea fi despre orice 
altceva, ceea ce, se gândi ea, nu însemna mare lucru în ziua de azi. 

Totuși nu putea depinde de Nick. Sau de Alex. Nu! Trebuia să se bizuie 
pe ea însăși. Stomacul continua s-o doară și picăturile de transpirație 1 se 
răceau pe piele. Nu era prima dată când 1 se păruse că cineva se afla lângă 
patul ei. În spital simţise aceeași prezenţă stranie și rea. 

— Termină! își impuse, strângând balustrada între degete. Acolo n-a fost 
nimic. E efectul unei supe proaste combinate cu o imaginație hiperactivă. 

Cu toate acestea, se duse să vadă ce făceau copiii. Dacă în dormitorul ei 
fusese totuși un străin? Dacă acesta se ascundea în camera lui Cissy sau a 
lui James? Dacă, în cazul în care ar fi fost încolţit, ar fi luat ostatic unul 
dintre copii? Familia Cahill era bogată și putea fi victima unei răpiri. 
Mânată de aceste gânduri, traversă iute holul și deschise brusc ușa camerei 


lui Cissy. 

— Ce dra...? 

Cissy sări în sus de la măsuţa de toaletă, răsturnând o sticluţă cu ojă. 
Scăpă și pensula. Oja purpurie se întinse pe măsuţă. 

— Rahat! strigă ea puternic, deoarece purta căști pe urechi. Ai 
înnebunit? 

Își smulse căștile și arătă furioasă către oja vărsată. Marla cercetă 
încăperea cu privirea. Era un talmeș-balmeș, ca de obicei, cărți, bluze de 
trening, CD-uri Și animale din pluș împrăștiate pe tot covorul, totuși nimic 
nu părea sinistru. 

— Am avut un coșmar Și am vrut să văd dacă ești bine. 

— Speriindu-mă în halul ăsta? 

— Scuză-mă, ar fi trebuit să fi bat la ușă. 

— Nu zău? Mamă, o iei razna. 

— Sper că nu. 

Cissy dădu ochii peste cap, dar în locul furiei simți o îngrijorare 
adolescentină. 

— Te simţi bine? 

— Perfect, minţi Marla. Doar... nervoasă. 

— Poate c-ar trebui să iei niște Valium sau tranchilizante, sau altceva. 

— O să mă gândesc la asta, zise Marla simțindu-se ca o idioată absolută. 
Noapte bună, scumpo. Ne vedem dimineaţă. 

— Da, încuviinţă fata, totuși sprâncenele continuau să-i fie apropiate 
astfel încât formau o singură linie îngrijorată Și neîncrezătoare. 

Începu să Șteargă petele de ojă cu un șerveţel, iar Marla închise ușa și 
traversă iute holul spre camera băiețelului. 

Lampa de noapte reglată la intensitate minimă îi permitea să vadă perfect 
interiorul. James dormea buștean pe așternuturi din pânză cadrilată, 
indiferent la relele din lume. 

— Oh, iubitule. 

Lacrimi de ușurare umplură ochii femeii. Totul era bine. Copiii ei se 
aflau în siguranţă. N-o atacase nimeni. Nimic nu era anormal în această 
reședință ca o fortăreață bine apărată. 

Și Cissy are dreptate. O iei razna. Rău de tot. Controlează-te, Marla. 
Imediat! Pufni apăsat, își Șterse nasul Și-și înfrână lacrimile, în casă nu 


intrase niciun intrus. Viaţa aici era normală... mă rog, pe cât de normală 
putea fi în circumstanţele date. Stomacul îi bolborosea și o durea, însă cu 
excepția unei senzaţii de greață, era bine. Dacă nu termini cu paranoia asta 
ridicolă, ai putea sfârși internată într-un sanatoriu pentru boli mintale. 

— Nu, Șopti ȘI-ȘI îndreptă spinarea. 

Nu putea să se gândească la una ca asta. Și așa reședința era o 
închisoare, dar un spital de boli mintale... nici vorbă! Niciodată, își 
cuprinse umerii cu braţele și-și spuse că pur Și simplu nervii îi erau mai 
încordați în seara asta, mai întinși ca de obicei. 

Cobori din nou privirea spre James și în acel moment o străfulgeră un 
crâmpei de amintire. Într-o clipită își reaminti spitalul și sala de nașteri cu 
luminile sale puternice, presiunea intensă Și durerea nașterii, un medic cu 
mască ocupându-se de prunc Și... Și... băieţașul... fiul ei cel prețios... 
sosea pe lume. Chinurile facerii fuseseră îndelungate. Dificile. Mai grele 
decât se așteptase. Dar în cele din urmă dădu naștere băiatului. Da! Da! 
Da! James era copilul ei. Al ei! Își aminti perișorul lui roșu, umed și lipit 
de scalp, sub o peliculă albă, cu fețișoara contorsionată și furioasă înainte 
să-i fie așezat pe abdomen și ca ea să-l ţină la piept. 

Te voi iubi de-a pururi, își spuse Marla atunci, și nimeni nu te va lua de 
la mine. Jur! Indiferent ce va fi. 

Imagini vii îi erau arse cu fierul roșu în minte, dar alături de fericirea 
nașterii mai era implicat ceva întunecat, ceva intens... teamă... Teama 
adânc înrădăcinată și paralizantă că cineva îi va lua copilul, va smulge 
pruncul acesta preţios din braţele ei... dar asta era o nebunie... nu? 

Acum ridică trupușorul lui James ȘI-l ţinu lipit de umăr, ca Și cum s-ar fi 
așteptat să-i fie smuls dintr-o clipă în alta. Lacrimi îi șiroiră pe faţă Și simți 
un spasm în stomac. 

— Iubitul meu, Șopti ea, sărutându-i părul zbârlit și inhalând adânc 
parfumul dulce de bebeluș. 

El gânguri, se frecă cu năsucul de gâtul ei și suspină blând, stârnindu-i 
alte lacrimi. Dumnezeule, cât îl iubea pe copilașul ăsta! 

— O să fie bine, rosti ea, legănându-l într-o parte și alta. Totul va fi bine. 
Mămica ta e aici. Eu... eu n-o să-ngădui să ţi se-ntâmple nimic. Niciodată. 

Și cum ai să faci asta? 

— Oricum voi putea... Orice va fi necesar... 

Pufni, stăpânindu-și lacrimile, și refuză să se lase intimidată. Nimeni nu 


avea s-o ajute Și nu era sigură în cine putea avea încredere. Urma să se lupte 
de una singură împotriva temerilor ei. Marla mai rămase câteva minute în 
semiîntuneric, simțind nevoia de a ţine pruncul mai mult decât pentru un 
simplu legănat, Și-și lipi buzele de părul lui moale. Afară o ramură se frecă 
de acoperiș și vântul Șuiera prin copaci, dar înăuntru se afla în siguranţă. 
James plescăi încet din buze și femeia zâmbi, după care-l așeză în pătuţul 
lui, despărțindu-se cu greu de el. 

Lăsă întredeschisă ușa de legătură dintre camera lui și dormitorul ei Și 
se întoarse în pat. Ținându-și fiul în braţe simțise că temerile ei se 
evaporaseră, dar continua să fie neliniștită. Emoţule îi erau ferfeniță, 
mintea îi era confuză și neclară și simţea un ghem în stomac. Se gândi să 
coboare la parter Și să-l caute pe blestematul de infirmier, însă ar fi părut 
neajutorată. În plus, totul era din cauza nervilor; nimic mai mult. Nu se 
putea imagina povestindu-i Eugeniei sau lui Nick că avea indigestie și că 1 
se păruse că un străin stătuse lângă patul ei și o ameninţase că o va omori, 
aici, în propria ei casă. 

— Fii puternică, se dojeni, apoi goli restul apei din paharul de pe 
noptieră. 

Se strecură sub pătură Și-Și spuse că mâine nu va mai sta în casă. Nici 
gând! Nici vorbă! Nici măcar un minut mai mult decât ar fi fost necesar. 
Imediat după ce scăpa de sârme, avea să-și viziteze tatăl, fratele și clubul 
de tenis. Avea să se întâlnească Și cu Cherise și să vadă dacă și-o putea 
aminti. Mintea îi clocotea de planuri să contacteze pe cineva din familia lui 
Pam Delacroix, să afle mai multe despre femeia pe care nu Și-o putea 
aminti Și despre călătoria făcută în pripă pe care nimeni n-o înţelegea. Poate 
că reușea să explice cât de groaznic se simţea pentru moartea prietenei ei. 
lar apoi mai era Și familia lui Charles Biggs. Ar fi trebuit să stea de vorbă 
cu rudele îndurerate. 

Nu exista alternativă în privinţa asta. Începând de mâine trebuia să ia 
taurul de coarne Și să-și recâștige controlul asupra vieții — să afle exact ce o 
punea în mișcare pe Marla Cahill. 

Și Nick? O să explorezi și relația ta cu el? 

— Bineînţeles, murmură ea aranjându-și perna. 

Nu se putea însănătoși până nu știa adevărul. 

Întinzându-se către veioză, Marla privi pentru ultima oară în jurul 
dormitorului. Era elegant, totuși continua să i se pară străin, nepotrivit, 


exact așa cum se simţise ea ca adolescentă, când îmbrăcase o rochie 
frumoasă Și scumpă, cu două măsuri mai mare, care aparţinea altcuiva... 
amintirea îi fulgeră prin minte. Sfârâind. Luminoasă. Precisă. Nu era doar o 
simplă analogie. Îmbrăcase într-adevăr o rochie superbă care nu-i aparţinea. 
Își amintea foarte clar. Și totuși... cum? Potrivit spuselor tuturor, crescuse 
în răsfăţ, unica fiică a unui bărbat extrem de bogat, tratată ca o prinţesă... 
cu certitudine n-ar fi avut niciodată haine second-hand... nici gând, totuși 
rochia aceea, cu paiete albastre, îi era întipărită în minte. Își amintea cum 
își trecuse mâinile în josul fustei, cum simțise căptușeala moale 
mângâindu-i pielea, știind că rochia scumpă aparținuse altei fete... o fată pe 
care n-o plăcea... 

Când? Cum? 

Stomacul 1 se încleștă. 

Oare aceasta era o amintire autentică sau tot o parte din visele ei? 
Cheamă-l pe Nick, strigă în mintea ei Marla. Alex nu-i aici Și ai nevoie de 
cineva cui să te destăinui. 

Dar nu Nick, of, Doamne, nu... nu putea face asta... 

Închise ochii și încercă să se concentreze. Pe atunci avusese vreo 
paisprezece ani, deci cu puţin mai mare decât era Cissy acum. 

— N-o să se supere? o întrebase pe mama ei. N-o s-o deranjeze că-i port 
rochia? 

Se auzise un râset scurt ca un lătrat din cealaltă cameră... bucătăria care 
mirosea a prăjeală și fum stătut de ţigară. 

— Ea are așa de multe, încât n-o să-și dea seama că lipsește una. 

— Mamă, opti Marla acum Și o transpirație rece îi inundă pielea. 

Vorbise cu mama ei. Un ventilator se rotea leneș deasupra și muște 
bâzâiau în fereastra pe jumătate deschisă. Dar de ce ar fi fost Victoria 
Amhurst într-un dormitor sărăcăcios cu perdele îngălbenite, covor zdrențuit 
ȘI jaluzele prăfuite? 

Unde se aflau? De ce simţea ea că era acasă? 

Marla își tinu răsuflarea și se concentră, cu pumnii încleștați în 
cearșafurile mătăsoase ale patului — monstruozitatea aceasta din lemn de 
trandafir cu baldachin elegant — Și încercă să recheme în minte chipul 
mamei. Văzuse poze în albumele cu fotografii, dar nu și-o putea aminti 
deloc pe mama ei. De ce naiba îi dăduse Marlei o rochie potrivită unui 
eveniment monden? O rochie purtată? 


Doar dacă ea nu era Marla Cahill. Nu era soţia lui Alexander. Nu era 
fiica Victoriei Amhurst. 

Să fi fost oare posibil așa ceva? Își pipăi fața, atingând cicatricile ce se 
absorbeau treptat. De ce ar fi insistat toţi că era o femeie care nu era de 
fapt? Şi ce era cu accidentul și amnezia? O simplă coincidenţă? Sau existau 
forţe obscure — planuri sinistre întrupate în bărbatul care o amenințase? 
Glasurile din minte continuau să-i reamintească faptul că aceasta nu era 
camera ei, că în niciun caz nu ar fi avut draperii asortate cu pernele, un pat 
destul de mare pentru două persoane, dar ocupat numai de o persoană, o 
zonă de relaxare și o bibliotecă plină cu cărţi legate în piele care, după cum 
bănuia, nu fuseseră deschise ani de zile. Unde erau revistele? Cuvintele 
încrucișate? Husele croite manual? Dezordinea despre care simţea 
instinctiv că reprezenta o parte din viața ei? 

Dar pruncul? El este carne din carnea ta. Pe el ţi-l reamintești. Cu 
timpul îţi vei reaminti Și camera asta. 

Trebuie! 

Stomacul îi chiorăi din nou Și se convulsionă. Marla inspiră adânc. 
Durerile aveau să treacă. Era doar tulburată; nimic altceva, își trecu palma 
tremurândă peste buze. Toate astea erau prea mult. Dar mâine... mâine avea 
să înceapă să descâlcească totul Și n-avea să mai accepte alte sfaturi bine 
intenționate. Avea să facă lucrurile în felul ei. 

Stinse lumina, închise ochii Și-Și spuse că-și imaginase vocea aceea 
oribilă care o condamna la moarte și că amintirile despre rochia albastră 
făceau parte din confuzia ei generală. Trebuia neapărat să doarmă. Să se 
odihnească. Să reînceapă totul dimineaţă. Asta era. Să doarmă! 

Stomacul era cuprins de spasme. 

Termină, pentru Dumnezeu! 

Îi venea să scuipe. 

Nu te lăsa tulburată de nimic, vei fi bine. 

Îi venea să vomite. 

Răsuflă adânc, gândește-te la lucruri relaxante, destinde-te... oh, nu! 

Bila îi sui în gât. 

Avea să vomite! 

Panicată, bâjbâi după veioză. Atinse întrerupătorul, dar în același timp o 
răsturnă cu brațul. Lumina se aprinse Și apoi veioza căzu peste carafa. Apa 
sări în toate părţile și becul se sparse într-un milion de cioburi. Se auzi un 


sfârâit Și dormitorul se cufundă în beznă. 

Nu! 

Stomacul îi bolborosea. Pipăind cu o mână după cleștele pentru tăiat 
sârmele, apăsă cu mâna cealaltă butonul intercomului. 

— Nick! Carmen! ţipă ea, Știind că era pe punctul să vomite. Ajutor! 

Dumnezeule, nu se mai putea opri. Greaţa o copleși. 

— M-auziţi? Ajutor! 

Te rog, Nick, te rog! 

Scăpă cleștele, îl ridică, apoi se îndoi din cauza crampelor. Bila îi ţâșni 
în sus pe gâtlej și-i intră în nas. Arzătoare. Sufocantă, îndoită de mijloc, se 
împletici prin apartament Și ieși pe palier. Degetele îi strânseră cleștele 
pentru sârme Și tăie legăturile ce-i fixau dinții laolaltă. 

Două etaje mai Jos se auziră pași bubuind. 

Prea departe. Nu puteau ajunge. 

Ușa camerei lui Cissy se deschise brusc. Fata își privi mama o singură 
dată apoi începu să tipe: 

— Mamă! Dumnezeule, mamă! Ajutor! 

Marla era pe podea, zbătându-se Și icnind, înecându-se, tăind cu cleștele. 
Nasul o ardea, plămânii îi erau pârjoliţi, din ochi îi ţâșneau lacrimi. Holul 
începu să 1 se rotească în faţa ochilor, apoi să se întunece. Pași. Auzea pași 
răsunători. 

Brusc, Nick apăru lângă ea și se aplecă peste ea cu chipul îngrijorat. 

— Iisuse Hristoase! Se lăsă în genunchi, cu picioarele de o parte și 
cealaltă a corpului ei, îi smulse cleștele din mână și strigă spre Cissy: Sună 
la 911! Imediat! 

Adolescenta nu se clinti. 

— Ce naiba s-a-ntâmplat? întrebă el, deschizându-i gura cu forța și tăind 
cu disperare sârmele, în timp ce Marla vomita Și se chinuia să respire. 

Se îneca, străbătută de convulsii, Și avea impresia că ochii îi țâșneau din 
orbite. 

— Mai rezistă puţin, Marla, pentru Dumnezeu, încă puţin! porunci Nick 
Și maxilarul ei începu să se deschidă. Rahat! 

Marla se convulsionă, convinsă că murea, că plămânii îi vor exploda. 
Lumea se întunecă. 

Sârme pocneau. Simti junghiuri de durere în toată gura. 

— Pentru Dumnezeu, urlă Nick, cheamă paramedicii! Unde-i 


nenorocitul ăla de infirmier? 

Nu mai putea respira... era beznă... 

Tac! Ţac! Ţac! 

— Rezistă, Marla, mai e doar puțin, o implora bărbatul și ea îi distinse 
vag, chipul, planuri încordate, cu sudoarea curgându-i pe falcă în timp ce 
corpul ei era chinuit Și simţea că leșină. Pentru Dumnezeu, Marla, mai 
rezistă puțin! 

Nick îndepărtă cu mâinile sârmele tăiate și-i forță maxilarele, 
deschizându-le. O întoarse pe burtă și femeia vomită, se înecă, tuși ȘI-ȘI 
goli stomacul pe mochetă. 

— Doamne Dumnezeule! Glasul Eugeniei se auzea peste țăcănitul agitat 
al pașilor ei. Ce s-a-ntâmplat, Doamne Dumnezeule... 

Pe scara din spate răsunară pași ce coborau de la etajul personalului. 
Marla icni, tuși Și crezu că o să vomite din nou. Cu coada ochiului, prin 
ceața care i se pusese peste ochi Și oroarea faptului că zăcea în propriile 
vărsături, îi văzu pe Tom, Fiona Și Carmen repezindu-se către ea. Falca o 
durea, stomacul continua să-i zvâcnească Și pentru prima dată de când își 
recăpătase cunoștința, dori să se lase cu totul în seama unui vid negru, fără 
fund. 

Nick o scutură. 

— Stai cu mine, porunci el. Marla, stai naibii cu mine! 

— La o parte, mă ocup eu, strigă Tom Şi pantofii lui apărură în raza 
vizuală a femeii. Doamnă Cahill? Se aplecă și-și puse mâna pe umerii ei. 
Daţi-mi voie să v-ajut... 

Nu! Ea îl voia pe Nick. Nu voia s-o atingă bărbatul ăsta, străinul ăsta. 

— Sună la 911! răcni Nick spre Eugenia, apoi se întoarse către Marla. O 
să fii bine, ai să vezi. Privirea lui o fixa pe a ei, de parcă în felul acela o 
ajuta să nu-și piardă cunoștința. O să fu bine. 

— Am zis că mă ocup eu, insistă infirmierul. 

Nick nu se clinti. 

— Comunic cu ea. 

Întunericul începu să se întindă din nou peste ochii Marlei. 

— Respiră, la naiba! Deschide gura! 

Mâinile puternice ale lui Nick îi forţară din nou gura să se deschidă, iar 
ea tuȘi ȘI icni iarăși, apoi se ghemui Și vomită până când nu mai rămase 
nimic decât durerea. 


— Chem paramedicil. 

Fusese glasul lui Carmen, care se auzise limpede peste plânsetul cu 
sughițuri al lui Cissy și respirația Șuierată și gâfâită a Marlei. Ea deschise 
ochii, holul tremura înceţoșat, apoi se defini în contururi perfecte. Nick 
continua să stea în genunchi deasupra ei. Era încruntat Și ochii lui albaștri- 
intens îi cercetau fața. 

— Marla? 

Carmen dispăruse, dar Eugenia, Tom și Cissy rămăseseră agitându-se 
tulburaţi. 

— Aaa... Abia putea să vorbească, deoarece toată gura o durea 
îngrozitor. O să... o să fiu bine, minţi ea, abia articulând cuvintele. 

— Ambulanţa a pornit încoace, anunță Carmen sosind din apartament. 

Marla se cutremură ȘI-ȘI cuprinse umerii cu braţele. 

— Paramedicii o vor duce la Bayside, adăugă Carmen. 

— O să-l rugăm pe Phil Robertson s-o aștepte acolo. 

— Nu. 

Marla se chinui să rostească acest cuvânt simplu. Intrase în panică la 
gândul că va fi din nou spitalizată, fie Și numai pentru câteva ore. Nu putea 
Și nu avea să se întoarcă în spital, în locul unde nu avea niciun control 
asupra propriei vieţi, niciun fel de răspunsuri la întrebările ce o obsedau. 

— Nu... o să... sunt bine. 

Continuând să tușească, se strădui să se ridice în genunchi. Spasmele 
stomacale încetaseră, nu mai icnea, totuși durerea pe care o simţea în gură 
era îngrozitoare — sârmele tăiate îi zgâriau buzele și maxilarul nu-i 
funcționa corect, deoarece mușchii atrofiaţi refuzau să se pună în mișcare. 

— Nu ești deloc bine. Ai ieșit din spital doar acum câteva zile, insistă 
Nick sculându-se în picioare Și privind-o cu ochi întunecaţi de îngrijorare. 

— Dar nu mă-ntorc. 

Marla știa perfect că ar fi fost rațional să fie examinată la spital, dar în 
același timp simţea că ar fi fost o greșeală uriașă. 

— N-avem ce discuta! Glasul lui Nick era ferm și strângea din fălci. 
Uită-te la tine, zise el strângând din fălci. 

Femeia nu putea să vadă în ce hal era și nici nu dorea. Se rezemă de 
balustradă și ridică ochii spre Nick. Știa că oferea o imagine jalnică, 
murdară Și cu pijamaua mânjită de vomă, dar nu-i păsa. Nu-i păsa că cei din 
personal Și soacra ei o vedeau într-o asemenea stare. Inspiră din nou adânc 


Și tuși o secundă. În gură avea un gust oribil și nasul îi era plin de duhoare 
acră. 

— Stai aici, o așeză Nick pe un scaun din hol. la să văd dacă te pot ajuta. 

Se apucă din nou să-i examineze gura, extrăgând toate fragmentele de 
metal, astfel încât nu mai rămase nimic decât durerea din mușchii atrofiaţi 
Și carnea tăiată. 

— Când ambulanta va sosi... începu el. 

— Du-mă pur ȘI simplu la un doctor, care să mă consulte, insistă Marla. 

Nick Șovăi. 

— Cred că... 

— Te rog, poţi face asta pentru mine? întrebă ea și văzu cum emoţii 
primare întunecară ochii bărbatului. 

Un mușchi i se zbătea în colțul maxilarului. Buze subțiri ca o lamă de 
cuțit se strânseră, în timp ce o cerceta atent din priviri. 

— Eşti sigură? 

— Da. 

Marla nu avea chef de argumentaţii. Gura o durea atât de rău, încât abia 
putea să articuleze cuvintele. 

— Dacă... dacă aș fi crezut că există vreun pericol, crede-mă, ţi-aș fi 
cerut să mă duci înapoi la Bayside. 

— Ai fost gata-gata să mori, insistă el. 

Un fior rece o străbătu. 

— Știu, murmură Marla. Acum, te rog... 

— Părerea mea — ȘI o spun ca să audă toţi — este că ar fi o mare greșeală. 

— Trebuie spitalizată, interveni Tom pe un ton ferm Și apăsat, 
aplecându-se pentru a se uita la gura ei. 

Marla nu avea încredere în el. Nici cât negru sub unghie, în același timp 
însă se putea folosi de faptul că Tom era pe statul de plată a lui Alex. 

— Dacă se mai întâmplă ceva, tu vei fi aici, nu? îl întrebă ea. De-aia te-a 
angajat soțul meu, nu? 

— Da, recunoscu el mijind puţin ochii, totuși aș dori să fiți consultată 
de un medic. 

— O să mă duc la doctorul Robertson. La el acasă sau la clinică. 

Dumnezeule, cât de rău o durea când vorbea! 

— Ambulanţa a pornit deja încoace, zise Nick. 

— Atunci anulaţi-o, insistă Marla în clipa când auzi primul vaier al unei 


sirene, undeva jos la poalele dealului. Ochii ei îi implorară pe ai lui Nick Și- 
1 atinse cu sfială dosul palmei. Te rog! 

— Pentru Dumnezeu, o s-o fac eu, rosti Eugenia. lar după aceea îi 
telefonez lui Alex, ca să te aștepte la clinică. Sunt sigură că Phil nu se va 
supăra. Privi apoi petele de pe mochetă. Cât timp vei lipsi, o să curățăm și 
mizeria asta. 

Marla nu se așteptase ca soacra să-i fie aliată, dar era recunoscătoare 
pentru sprijinul bătrânei. Pentru orice fel de sprijin. 

Eugenia îndreptă un deget poruncitor spre fiul ei. 

— Nick, du-o cu mașina la clinică Și eu o să vorbesc cu Alex să vă 
aștepte acolo. 

— Pentru numele lui Dumnezeu... 

— Te rog s-o faci, Nick. Măcar o dată, nu mai comenta. 

— Eşti de acord? întrebă el întorcându-și privirea spre Marla. 

— Da. 

Orice, numai să nu fie iarăși în spital. 

— Bine. Atunci am convenit ce facem. 

Eugenia îi azvârli lui Tom o uitătură, sfidându-l să spună orice, după care 
porni pe hol spre biroul lui Alex, scoase un set de chei din buzunarul hainei 
Şi descuie ușa. Peste câteva secunde, glasul i se auzi dinăuntru. 

— Cred că vom face așa cum vrei tu, comentă Nick ȘI-Și îndreptă 
spatele. 

Fusese oare numai în imaginaţia ei sau întrevăzuse în ochii lui un licăr 
de tandrete, o umbră de compasiune? 

— Lasă-mă un minut Și-o să-ncere să arăt decent. 

De parcă așa ceva era posibil... La naiba, dar se simțea groaznic! 

Clăuinându-se pe picioare, Marla reveni în dormitor, aprinse lumina Și 
văzu dezastrul de lângă pat. Ocolind cioburile și balta de apă, se îndreptă 
către baie. Cu o grimasă, se stropi cu apă rece pe faţă, se clăti cu blândeţe în 
gură, își suflă nasul, apoi se dezbrăcă și se spălă iute și superficial cu 
buretele. 

Sirena ambulanţei spori în intensitate, după care începu să se 
îndepărteze. Până când se îmbrăcase într-un trening pentru jogging, nu se 
mai auzi. Stomacul continua să-i fie sensibil Și gura parcă îi luă foc, dar știa 
că nu va mai vomita din nou și se îngrozi văzându-și fața și părul în 
oglindă. Astea erau însă prea puțin importante. Nu dorea decât să se termine 


cât mai repede coșmarul acesta. Nick o aștepta pe hol, însă personalul 
dispăruse. 

— Ambulanţa? întrebă ea, silindu-și maxilarul să funcționeze. 

— Am anulat apelul. Paramedicii n-au fost deloc încântați. 

— Să Ștu că nici eu nu sunt încântată. 

— Haide, să-i dăm drumul. 

— O clipă. 

Marla se duse în camera lui Cissy, unde fiica ei stătea în pat, strângând în 
brațe cu disperare un pui de leu din pluș, care nu mai avea mustăți pe o 
parte a botului; fata își mușca buza inferioară cu dinții. 

— Eşti bine? o întrebă Marla simţindu-și interiorul gurii de parcă ar fi 
fost un hamburger. 

Cissy dădu ochii peste cap. 

— Sigur că da. Minunat! 

Chpi din ochi Și se strădui să-și oprească lacrimile. 

— Vorbesc serios. 

— Atunci, nu. Nu sunt bine, da? Totul e sinistru, mamă, zise ea, iar 
bărbia îi tremura Și Marla privi către măsuța de toaletă pe care încă 
dăinuiau pete mânjite de ojă purpurie. De ce nu poți să fii pur și simplu 
cum erai înainte... înainte să rămâi gravidă? Atunci a-nceput totul, toate 
chestiile astea stranii. Înainte... Glasul i se stinse și strânse apăsat din buze 
ca ȘI cum spusese prea multe. Vreau... vreau doar să fu din nou normală. 

Marla simţi că i se rupe inima. Lacrimile îi invadară ochii, totuși se 
împotrivi impulsului de a izbucni în plâns. 

— Crede-mă, Cissy, încerc. 

— Da, sigur. 

— Vorbesc serios. 

— Sigur că da. 

Cissy închise ochii apăsat, îȘi strânse mai tare leul în brațe și smârcâi 
din nas în timp ce lacrimile 1 se prelingeau pe obraji. 

Marla porni spre pat, dar de parcă îi simţise mișcarea, Cissy deschise 
ochii Și Șopti furioasă: 

— Te rog să pleci, da? 

— Iubito, te rog... 

— Nu, mamă. Te rog... Își șterse lacrimile cu dosul palmei, lăsând 
mânjeli negre de fard pe obraji. Te rog... pleacă. 


Marla n-o făcu. Nu putea. Nu încă. N-o putea face când prăpastia dintre 
ele se lăţea de la un minut la altul. Se așeză pe marginea patului fiicei ei Și 
îndepărtă cârhonții din ochii lui Cissy. Fata privi pe fereastră spre noaptea 
neagră, întoarse capul și ridică un umăr, ostracizând-o în tăcere. Marla 
continuă, vag conștientă de faptul că Nick aștepta dincolo de prag. 

— Știu că sunt momente grele. Pentru tine. Pentru mine. Pentru tata... 
dar eu încerc, scumpo, mă străduiesc cu adevărat din răsputeri Și în curând 
va fi mai bine. Mi-am amintit lucruri. Chiar azi mi-am amintit cum l-am 
născut pe James. 

Cissy se încordă. 

— Serios? pufni ea, continuând să strângă jucăria din pluș și să 
privească pe fereastră. 

— Da. 

— Dar pe mine ţi-ai amintit cum m-ai născut? Am fost primul tău copil. 

Ochii aurii o sfidau să spună adevărul. Marla simți un junghi de 
vinovăție Și dori să mintă, dar nu putea. Cissy ar fi ghicit că minţea, ceea ce 
n-ar fi făcut decât să înrăutăţească situația. 

— Nu încă. 

Fata pufni scurt, dezgustată. Buzele i se strâmbară, ca înaintea unei ironii 
dureroase a sorții. 

— Probabil că nu-ţi vei aminti, zise ea. Niciodată. 

— Bineînţeles că-mi voi aminti. Trebuie doar să-mi acorzi timp. 

Atinse din nou obrazul lui Cissy, care făcu o grimasă de parcă fusese 
arsă cu fierul roșu. 

— Puțin mai devreme ai dat buzna aici. Erai... Te purtai ca o nebună, de 
parcă văzuseși o stafie sau ceva Și m-ai speriat îngrozitor. 

— Of, scumpo... 

— Şi apoi, urmă Cissy Și glasul îi crescu în intensitate, Și apoi... Și 
apoi... te-am găsit pe hol, vomitând Și plângând și... mamă... 

Vocea i se frânse brusc. Marla simţi că i se rupe inima. Ar fi vrut să-și ia 
fata în braţe, s-o strângă puternic Și să-i promită că n-o va abandona 
niciodată, dar când se întinse către braţul ei, adolescenta se trase către latura 
opusă a patului și Marla suspină Și se ridică în picioare. Nu ajungea nicăieri 
cu Cissy și nu făcea decât să amplifice stânjeneala unei situații oribile. 

Nick o aștepta, rezemat cu un umăr de ușa camerei fetei. O urmă pe 
Marla pe hol. 


— Mă urăște, șopti femeia în drum spre lift. 

Bărbatul îi ținu ușa deschisă și Marla intră, apoi se rezemă de peretele 
cabinei micuţe. 

— Este adolescentă, iar tu ești mama ei. Toate adolescentele se comportă 
ca ȘI cum Și-ar urî mamele. 

Apăsă butonul pentru parter. 

— Nu, nu — e mai mult de atât. 

— Nu te mai gândi la așa ceva acum. 

Nick o atinse cu vârful unui deget pe maxilarul inferior Și-1 ridică bărbia, 
silind-o să-l privească în ochi. 

— Crezi că am lucruri mai importante de făcut? 

— Concentrează-te asupra revenirii memoriei. 

— Crede-mă că nimic nu-mi doresc mai mult. 

Bărbatul își cobori privirea spre buzele ei Și, pentru o clipă, Marla crezu 
că i-ar putea săruta gura învinețită. Brusc, atmosfera din cabina micuță 
deveni apăsătoare, greu de respirat. Liftul se opri. Nick își coborî mâna. 

Ușa se deschise, iar Eugenia îi aștepta în foaier. Degetele ei osoase se 
jucau cu Șiragul de perle de la gât. Bătrâna se uită la fiul ei, apoi la Marla și 
colțurile gurii i se strânseră ușor, nemulțumite. 

— L-am chemat pe Lars, o să vă ducă el. 

— Mă ocup eu, insistă Nick, ajutând-o pe Marla să-și pună o haină de 
ploaie din dulap. 

— A încălzit deja mașina ȘI... 

— Am zis că mă ocup eu, repetă mai apăsat bărbatul. 

Îmbrăcă o jachetă de piele uzată, după care o conduse pe Marla, ţinând-o 
ferm de cot, spre ușă, apoi afară, pe aleea din cărămizi până la camioneta 
lui ponosită, un Dodge vechi care probabil pierdea ulei și Dumnezeu mai 
Știe ce altceva. 

— Ce-i cu tine? îl întrebă Marla. De ce ești ca un străin în familia ta? 

Un colţ al gurii lui se arcui în sus. 

— AȘa vreau eu să fie. 

O ajută să suie, apoi trecu la volan. Dintr-o răsucire a încheieturii Și două 
apăsări pe pedala de ambreiaj, motorul vechi învie. 

— Îţi place să fii proscrisul. 

— Mă dau în vânt după așa ceva. 

— De ce? 


El opri lângă un pilon scund pe care se afla o consolă, tastă o serie de 
cifre și poarta acționată electronic bâzâi și se deschise. 

— N-am fost niciodată genul care să meargă pe cărări bătătorite. 

— Oaia neagră. Rebelul. Nonconformistul. 

Nick ridică din umeri. 

— Zi-mi cum vrei. Nu i-am dat niciodată mare importanţă. Mi-am văzut 
de treaba mea. Îi aruncă o privire piezișă. Se pare că asta-i irită pe oameni. 

— Îmi imaginez. 

Pe neașteptate, interiorul camionetei păru strâmt. Intim. Geamurile se 
abureau Şi-i izolau de restul nopții, de restul lumii. 

— Cum te simţi? 

— Ca naiba și nu-mi spune că arăt mai rău, fiindcă o știu. 

Simţind că o dureau toţi mușchii, Marla se uită peste umăr, prin luneta 
camionetei, spre casă. Un petic de lumină galbenă anunţa unde erau 
ferestrele salonului și se zărea silueta întunecată a Eugeniei. Cu două 
niveluri mai sus, în camera lui Cissy, ardea altă lumină, dar fereastra aceea 
era pustie. Fiica ei nu se sinchisea să-i privească plecând, ceea ce n-o 
surprindea pe Marla. Relaţia lor era firavă în cazul cel mai fericit. Ce fel de 
mamă era ea? De ce nu-și putea aminti un copil care făcuse parte din viaţa 
ei aproape paisprezece ani? 

Ajută-mă, Doamne! 

Își rezemă tâmpla de geamul din dreapta Și oftă. Falca o durea, capul îi 
bubuia și era singură cu Nick. Din nou. Bărbatul schimbă vitezele și coapsa 
lui, atât de aproape de a ei, se încordă când împinse maneta schimbătorului, 
iar degetele mâinii drepte cu care îl ținea aproape că Șterseră coapsa femeii. 

Era îndeajuns de aproape ca să-l atingă. Dar n-o făcu. N-avea s-o facă 
niciodată. Sau cel puţin așa își spuse Marla în timp ce Nick trecea de pe o 
bandă pe alta pe străzile ce schpeau ude. Picături de ploaie se spărgeau pe 
parbriz, Ștergătoarele le îndepărtau și prin difuzoare se auzea muzică 
country. 

— Așadar, de la ce ți s-a făcut rău? întrebă Nick, schimbând vitezele și 
frânând pe panta abruptă dintre zgârie-nori Și clădiri mai scunde. 

Luminile orașului străluceau puternic. Pietonii se grăbeau prin ploaie, 
mașinile trecea prin bălți și o ceaţă deasă părea să se infiltreze prin 
străduţe. 

— Nu știu. Supa proastă? Nervii? 


Femeia ridică din umeri. 

— N-ai simţit niciun simptom premergător? 

— Ba da, un pic, dar am crezut că va trece. 

Nick o privi într-un fel care evoca o duzină de sinonime pentru 
„proastă”. 

— Deci, pur ȘI simplu te-ai trezit ȘI... 

— Nu. 

Marla se uită la stopurile unui minivan, care coti după un colţ. Decise să- 
1 spună adevărul. 

— Nu m-am trezit pentru că nu mi-a fost bine de la stomac, ci din alt 
motiv. ÎL privi Și văzu că degetele i se încordează pe volan. M-am trezit 
pentru că mi s-a părut că aud ceva. 

— Ce? 

Ai intrat în horă, trebuie să joci, își zise ea fatalist. 

— Ştiu că sună de-a dreptul nebunește — paranoic — dar m-am trezit 
pentru că mi s-a părut că era cineva în odaie. Un bărbat. Era lângă pat Și a 
zis ceva de felul: Mori, cătea! 

— Poftim? lisuse Hristoase, Marla, vorbeşti serios? 

Capul lui se întoarse brusc și o privi pătrunzător. Luă un viraj prea rapid 
Și roțile din spate derapară, apoi redresă mașina. 

— A fost cineva în dormitorul tău? 

— E o nebunie, Știu-știu, zise ea repede. Am aprins lumina Și 
bineînţeles că nu era nimeni, iar după aia m-am dus — mă rog, am alergat — 
în camerele copiilor. Despre asta vorbea Cissy. Dar n-am văzut pe nimeni, 
așa că mi-am spus că fusese doar un coșmar Și m-am întors în pat. 

Pielea i se făcu ca de găină când își aminti teroarea pe care o simțise, 
convingerea că cineva intrase într-adevăr în camera ei. Își drese glasul și 
privi prin parbriz. 

— Ți-am spus că sună a paranoia. 

— Ar fi trebuit să mă strigi. 

Cutele din jurul gurii Și ochilor bărbatului se adânciră. 

— După cum am spus, am crezut că visasem. Oricum, când am intrat la 
James, am avut o revelaţie. Mi-am amintit cum l-am născut. 

— Serios? Ti-ai mai amintit Și altceva? 

— Nu... deocamdată nu, dar am simțit că se va întâmpla, că-mi voi 
recăpăta memoria, așa că l-am ţinut un timp în brațe și apoi m-am întors în 


pat, însă mă simţeam tot rău. lar când m-am trezit după aceea, vomitam. 

— Dumnezeule, murmură Nick. 

— Cred că toate amintirile îmi vor reveni. În curând. Iar ăsta-i unul 
dintre motivele pentru care nu vreau să mă-ntorc la spital. Nu vreau o 
recidivă. Nu vreau să mi se dea medicamente care ar putea încetini procesul 
ăsta de revenire. Se întinse către braţul lui. Trebuie să-mi reamintesc Și cât 
mai repede. Altfel, îmi voi pierde memoria. 

— Nu pot spune că te-nvinovăţesc. 

Marla cobori braţul Și se lăsă pe spate în scaun. 

— Aproape am ajuns. 

Nick roti volanul și coti pe o stradă laterală. O mașină apăru de după 
colţ, din direcția opusă. Faruri străluciră luminos. Puternic. Orbitor. 

Ca înainte! Ca pe Șoseaua din munți! 

Inima Marlei se opri. Brusc, aerul îi rămase captiv în plămâni. 

Un crâmpei colțuros de memorie sfârtecă prin căptușeala minţii ei. Într- 
o străfulgerare își aminti alte fascicule gemene, drept în faţa ei, orbind-o. 
Retrăi în minte momentul îngrozitor. Asistă la impact. Parbrizul spărgându- 
se într-un milion de cioburi arzând, o femeie ţipând ca torturată, sunetul de 
metal scrâșnind, contorsionat... 

— Accidentul... șopti ea tremurând. 

Groaza puse stăpânire pe ea. Retrăi clipa aceea de teroare și încercă să 
calce o pedală inexistentă de frână. Rederulă clar scena, văzu tirul gonind în 
Jos pe deal — mai iute, tot mai iute, mugind pe autostrada 17, scăpat de sub 
control. Țipă. Tirul cu optsprezece roţi viră sălbatic, prinzând în luminile 
farurilor un bărbat. NU! OH, DOAMNE, NU! Bărbatul acela avea să fie 
strivit. 

Ochii 1 se închiseră brusc și Marla gâfâia și plângea... Văzu din nou 
metal strivind metal, scântei zburând... Nu! Nu! Nu! Parapetul cedă și 
cauciucurile explodară. Mașina se năpusti în jos pe rambleu ȘI... Și se izbi. 
Apoi urmă beznă... nimic... 

— Marla! 

Glasul lui Nick era sugrumat de teamă. O mână era pe umărul ei Și o 
scutura. 

— Marla! 

Femeia deschise ochii. Era în camionetă, în San Francisco. Cu Nick. 
Tremurând Și suspinând. 


— Am... am... Lacrimi îi Șiroiau din ochi când se întoarse către el. Mi- 
am amintit accidentul, șopti ea. A fost oribil... a fost ceva... 

Strânse pleoapele cu putere și Și-o aminti pe Pam. 

— Oh... nu... Nu, nu muri, nu muri! 

Nick calcă frâna, trase de volan Și intră cu camioneta pe o stradă laterală. 
Marla abia realiză că oprise motorul, dar îi simţi braţele cuprinzând-o Și nu 
se împotrivi când o trase mai aproape de el. 

— Șșșt. Va fi bine, o linişti bărbatul, însă ea Ştia că o minţea. 

O sărută pe părul scurt de pe creștetul capului și o ţinu la fel de strâns în 
braţe. 

— Eu am omorât-o, Nick, șopti Marla. 

Își simţea sufletul ca pe o rană deschisă când își aminti oroarea corpului 
lui Pam proiectat prin parbriz. Sângele. Țipetele. Bezna, își încleștă 
degetele în pumn Și strânse jacheta lui Nick, plângând cu sughiţuri, icnind 
pentru a-Și trage răsuflarea Și smârcâind, străduindu-se să-și recapete cât de 
cât controlul, când își aminti cum fusese orbită de faruri... totuși pe banda 
ei nu fusese nicio mașină... sau erau farurile de la tirul care apăruse brusc 
de după curbă? Era confuză? Amintirile îi erau distorsionate? Capul îi 
pulsa, falca o durea. 

Totuși imaginea zugrăvită în mintea ei era limpede. Pe șosea fusese un 
om. O siluetă întunecată în strălucirea farurilor Mercedesului Și apoi, pe 
neașteptate, ca și cum ar fi acţionat un comutator, fusese scăldată într-o 
lumină puternică, orbitoare... care strălucise atât de intens, încât nu mai 
văzuse nimic... Și trăsese de volan, exact când tirul luase curba și-l 
prinsese pe bărbat în razele farurilor sale. 

Acum, în siguranţa braţelor lui Nick, răsuflă adânc, neregulat, își dădu 
seama cât de disperată devenise, cum se agăţase de jacheta lui Și-și 
descleștă încet degetele, încercând să-l împingă de lângă ea. Braţele lui 
puternice nu-i dădură drumul. 

— E-n regulă, zise Nick. Ce s-a-ntâmplat? Spune-mi ce ţi-ai amintit. 

— Te rog... dă-mi drumul. 

— Asta vrei? întrebă el cu glas încet și Marla îl privi în ochii întunecați 
ca miezul nopții. 

Undeva, în adâncul ei, simți un fior, o dorinţă, o nevoie de conectare, dar 
înghiţi cu noduri Și încuviință din cap. 

— Da. 


Strânsoarea lui slăbi și ea se trase înapoi. Rezemându-se de spătarul 
scaunului, ignoră senzaţia corpului bărbatului care-i mai dăinuia pe piele, 
parfumul lui moscat, ca Și nevoia de a-i simţi forţa. Sângele îi clocotea, 
inima îi bătea cu putere, nervii îi vibrau de la un milion de emoții 
conflictuale. 

— Ceea ce vreau, rosti ea încet Și apăsat, este să-mi recapăt viaţa. 
Indiferent ce ar însemna asta. Se uită pe geamul din dreapta la picăturile de 
ploaie ce se ramificau, coborând pe sticlă. Chiar acum mi-am reamintit în 
sfârșit accidentul, cum șofam, vorbeam Și râdeam — cred — Și apoi am luat 
un viraj, iar un camion cobora dealul din direcția opusă, dar n-a fost asta, ci 
a mai fost ceva. Un bărbat, cred. Pe șosea. Apoi el... a devenit brusc 
luminos ca soarele. Își frecă braţele cu palmele, simțind un fior de gheaţă 
până-n oase. Apoi camionul a virat și eu am lovit parapetul Și dup-aia... 
dup-aia... 

Strânse pleoapele puternic, amintirea era prea îngrozitoare. 

— Dumnezeule, Marla, nu trebuie să te ţii așa de tare. E în regulă dacă 
cedezi nervos. 

Nick o luă din nou în brațe și ea îi simţi răsuflarea pe păr. 

— Nu pot. 

— Nu te mai controla permanent. 

Ea tăcu Și încetă să se mai împotrivească, lăsându-se moale la pieptul 
lui. 

— Așa. Acum, povestește-mi. 

— Am pierdut controlul volanului. Pam a murit. 

Marlei i se puse un nod în gât știind că va auzi tot restul vieţii tipetele 
acelea groaznice, chinuite, de agonie, când Pam își dăduse sufletul. 

— Eu... n-ar fi trebuit să fac asta, murmură ea, dar nu mai încercă să se 
desprindă din braţele bărbatului. 

— Relaxează-te. 

Râse printre dinți. 

— Oare mai e posibil așa ceva? 

— Probabil că nu, totuși încearcă s-o faci. 

Nick o apăsă ușor pe ceafa, lipindu-i fruntea de umărul lui, Și ea îi simți 
pielea caldă. De data asta renunţă la orice luptă. Închise ochii, auzi bătăile 
puternice Și regulate ale inimii bărbatului Și se topi în el. Degetele lui îi 
frecau braţele și Marla se gândi să-l sărute pe buze, să-l atingă unde îi era 


interzis, să stea dezbrăcată, întinsă alături de el... Dumnezeule, nu putea 
avea asemenea gânduri desfrânate și întunecate în timp ce minutele se 
scurgeau! O mașină trecu încet pe lângă ei și dispăru prin capătul opus al 
străzii înguste. De undeva din întuneric, o pisică sări pe capota camionetei, 
apoi dispăru în noapte. 

— Așa, rosti Nick și respirația lui îi mângâie părul. Liniștește-te. Ia-o 
încet. Gândeşte. 

După care, parcă înțelegând ce făcea, îi dădu drumul ușor din braţe. 

— Încearcă să-ţi amintești, adăugă el, totuși nu forţa prea tare. 

Marla aprobă din cap și se simţi brusc singură când se lăsă pe spate în 
scaun Și încercă să-și domolească pulsul care o luase razna. 

— Revin... Oh, Doamne, Nick, îmi revin amintirile. 

— Ți-o reamintești pe Pam? 

— Da, încuvunţă ea din cap, dar nu ca pe o prietenă apropiată, nu... ea 
era mai degrabă un soi de cunoștință și noi plecaserăm spre sud ca să... 
să... 

— S-o vizitaţi pe fiica ei care era la universitate? o încurajă Nick. 

— Poate, nu Știu. Marla se strădui intens să-și amintească. Exista un 
motiv, dar... 

Simti cum prin vene îi trece un fior rece ca moartea. 

— ... cred că era ceva legat de prunc, șopti ea. 

— De James? 

— Da. 

— Însă el nu era cu voi. 

— Nu... poate că doar discutam despre el, dar... 

În adâncul inimii, simţea că era ceva mai mult decât atât, totuși nu 
izbutea să pună piesele laolaltă. 

— Nu știu, recunoscu ea. 

— Treptat o să-ţi reamintești totul. Bărbatul își privi ceasul. Ar fi bine 
să pornim. Se uită la Marla când se desprinseră de lângă trotuar, apoi 
schimbă viteza camionetei. O să fii bine? o întrebă. 

— Nu Știu, recunoscu Marla și râse fără chef. Nu mai știu nici măcar ce 
înseamnă „bine”. 

— Poate că niciunul dintre noi nu știe asta. 

Mașina intră în fluxul de trafic care se îndrepta în direcția cheiului. 

— Poate că nu. 


Femeia își îndreptă umerii Și aruncă o ultimă privire către profilul 
puternic al lui Nick. Ochii săi erau ațintiți asupra străzii, mâinile ţineau 
volanul și Marla se simți rușinată pentru că-și dădu seama că în clipa aceea 
era mai apropiată de el decât fusese vreodată de soţul ei. Își trecu palma 
peste frunte într-un gest de frustrare. 

— Nu cred că am apucat să-ţi spun „mulțumesc”. 

Nick o privi scurt. 

— Pentru că mi-ai salvat viaţa, continuă ea. În casă... Puteam să mor... 

— Am făcut ceea ce trebuia să fac. 

— În tot cazul, îţi rămân datoare. Probabil chiar de vreo două ori. 

— Nu obișnuiesc să-mi însemnez pe răboj. 

— Poate c-ar trebui s-o faci. 

— Nu m-ar ajuta cine știe ce. 

Camioneta intră într-o parcare ce făcea legătura printr-o pasarelă aeriană 
cu spitalul Bayside și clinicile înconjurătoare. La primul nivel al parcări, 
Jaguarul lui Alex torcea lin lângă un Cadillac. 

Zărind camioneta, Alex sări din Jaguar Și ajunse la portiera lor din trei 
pași iuți. 

— Eşti bine? o întrebă pe Marla. 

Chipul îi era încruntat de neliniște când ea cobori. Alex privi prin 
portiera deschisă către Nick, care nu se clintise de la volan. 

— Ce naiba s-a-ntâmplat? 

— O să-ţi povestească Marla. 

— Tu pleci? îl întrebă Alex, trecând cu familiaritate un braţ pe după 
umerii soţiei sale și strângând-o ușor. 

Nick strânse din buze. 

— Da, bănuiesc că de aici te poți descurca Și singur. 

Privirea lui o găsi din nou pe a Marlei și pulsul ei se înteți, când își 
aminti cât de aproape fusese să-l sărute. 

— Ne vedem mai târziu atunci, adăugă el și femeia îl privi, simțind că 
fusese abandonată. 

Dar așa ceva era o prostie. Era irațional! Alex era soţul ei. Simplul fapt 
că Nick îi salvase viaţa nu însemna nimic special. El ar fi procedat la fel 
pentru oricine. lar episodul din camionetă se datorase precipitării ȘI 
haosului cauzate de trauma din cursul serii. Atât Și nimic mai mult, nu? 

Nick se uită fix la ea. Ochii albaștri ca noaptea o priviră pe Marla preţ de 


o clipă, după care se întoarse către fratele său. 

— Cred că ai dreptate, Alex. Dacă tot sunt aici, aș putea la fel de bine să 
mă mut în casă. 

— Ce te-a făcut să te răzgândești? îl întrebă Alex, în timp ce Marla se 
gândi cum va fi să locuiască sub același acoperiș cu cumnatul ei renegat. 

Nick își etală surâsul strălucitor Și minţi fără să clipească: 

— M-am gândit pur Și simplu că e momentul. 


CAPITOLUL 11 


— Asta-i contra durerilor, zise doctorul Robertson. 

Îi făcu o injecție Marlei, apoi aruncă seringa în containerul pentru 
deșeuri speciale. Purta un sacou sport Și pantaloni, iar în spatele ochelarilor, 
ochii lui erau serioși când examinară gura Și maxilarul femeii. Clinica era 
tăcută la ora aceasta târzie, deoarece tot personalul plecase de mult. Pe 
tavan, tuburi fluorescente străluceau și bâzâiau, reflectându-se din 
accesoriile cromate ale chiuvetei Și din instrumentele ce sclipeau pe o masă 
cu tăblie laminată, impecabil de curată. 

— Povestește acum ce s-a întâmplat. 

Marla era așezată pe un pat acoperit cu cearșat din hârtie; bătăile inimii i 
se încetiniseră în cele din urmă, gustul din gură și din nas continua să fie 
neplăcut, dar durerea care-i sfâșiase faţa începuse să se diminueze treptat. 

Alex stătea în ușa cabinetului de consultaţii, cu braţele încrucișate peste 
piept, în vreme ce doctorul termină treaba începută de Nick. Clinica era 
pustie Și toate coridoarele erau întunecate. 

— Mi s-a... mi s-a făcut rău. Probabil din cauza agitaţiei sau a unei supe 
stricate... sau ambele, nu Știu, vorbi ea cu dificultate. 

Mușchii maxilarelor se atrofiaseră Și abia putea deschide gura. Ignora 
însă durerile Și-și silea buzele să se miște. 

— În ultima vreme am fost destul de încordată. În tot cazul, după cină nu 
m-am simţit bine și am urcat în cameră să mă întind Și... 

Ezită Și decise să nu-i destăinuie medicului despre prezenţa malefică pe 
care o simţise în dormitor. Nu încă. Poate când avea să fie cu mintea mai 
limpede, când avea să fie sigură că necunoscutul acela nu fusese doar parte 
dintr-un coșmar Și când avea să știe deja în cine putea să aibă încredere. 

— Am... m-am trezit... probabil din cauza unui vis urât, apoi mi-a venit 
să vomit. N-am putut face nimic... Clătină din cap. A... a fost groaznic. 

— Ținând seama de toate astea, cred că ai avut noroc, murmură 
Robertson îndepărtându-se de ea și scoţându-și mănușile din plastic. Te-ai 
fi putut îneca sau sufoca ȘI ai fi putut muri. 

— Curios, dar nu mă simt deloc norocoasă. 

De fapt, se simţea groaznic într-o zi proastă. În mod cert, arăta jalnic. 


— Bănuiesc că nu. 

Medicul aruncă o privire spre Alex, după care îi întinse Marlei o 
oglinjoară, ca să vadă cum arăta acum. Da, expresia „ca moartea în 
vacanţă” 1 se potrivea perfect. Ea încercă, grijuliu, să caște gura. O durere 
înspăimântătoare îi străbătu toată fața și trase aer adânc în piept, cu un 
Șuierat. 

— O să ai gura foarte sensibilă câteva zile, zise Robertson, probabil 
chiar săptămâni, dar îţi voi prescrie ceva pentru dureri. Vestea bună este că 
maxilarul s-a vindecat perfect. 

— Mă mulţumesc cu orice veste bună, mormăi ea. 

Doctorul chicoti Și-1 făcu cu ochiul. 

— Dar o să te rog s-o iei ușurel, ne-am înțeles? Odihnește-te. Refă-te. 
lar dacă aș fi în locul tău, n-aș juca hochei fără mască pentru o vreme. 

— O să mă gândesc la sugestia asta, încuviinţă Marla. 

Robertson ridică puţin un colţ al gurii. 

— Bine atunci. Aș vrea să te duci totuși la întâlnirea pe care o ai 
programată cu doctorul Henderson, deoarece el ţi-a făcut operația inițială. 
Poate că vrea să-ți facă radiografii, pentru a se asigura că oasele s-au sudat, 
însă mie mi se pare că arată bine. 

— Mulţumesc, zise ea recunoscătoare că se terminase chinul. 

— Şi cum e cu stomacul? se interesă Robertson, în timp ce arunca 
mănușile folosite într-un coș mic, cromat, pentru gunoi. 

— Mai bine. Mult mai bine. 

— Ar fi trebuit să fi anunţat pe cineva că îţi venea să vomiti. 

Ochii lui Alex erau întunecați de reproș tăcut, fruntea încruntată, buzele 
ţuguiate. 

— Poate că tu ar fi trebuit să fi stat acasă, replică ea iritată. 

Ochii lui se îngustară foarte puțin. 

— Lucram. 

— Era după ora unsprezece. 

Colţurile gurii lui Alex se înăspriră Și privirea lui ar fi putut străpunge 
granitul. 

— Cred că nu-ţi amintești, dar eu lucrez frecvent până târziu. Tocmai de 
aceea l-am angajat pe Tom. Dacă n-ai fi fost atât de încăpăţânată... 
Cuvintele i se stinseră Și încordarea ce-i transformase faţa într-o mască 
rigidă se diminuă. Uite ce-i, sunt doar îngrijorat, da? Își cobori braţele pe 


care le ţinuse încrucișate peste piept și-și frecă ceafa. M-ai speriat într-un 
hal fără de hal. 

— Și eu m-am speriat, recunoscu ea, însă decise să nu mai insiste asupra 
subiectului. Pur și simplu m-am săturat de toată situaţia asta. 

— Toţi ne-am săturat, încuviinţă Alex. 

Medicul își spălă mâinile la o chiuvetă montată în perete. 

— Ceva îmbunătățiri în privința memoriei? 

Privirea lui o întâlni pe a Marlei în reflexia din oglindă în timp ce își 
usca mâinile. 

— Nu e deloc grozavă, totuși am înregistrat unele progrese. Chiar în 
seara asta mi-am amintit cum l-am născut pe James. 

Cu coada ochiului văzu că Alex se încordă puțin, iar pe chip îi apăru o 
expresie de surpriză... ba nu... era îngrijorare. 

— Serios? întrebă el. Asta-i grozav. Fabulos. 

Zâmbetul îi părea sincer. Aproape. 

— Şi mi-am amintit accidentul, continuă femeia. Venind încoace, în 
camioneta lui Nick, o mașină a luat curba venind din faţă, cu farurile pe 
faza mare, Și accidentul mi-a fulgerat brusc prin faţa ochilor. 

Alex păli ușor pe sub bronzul tenului său. 

— Pe șosea a fost un bărbat, zise Marla. Eu conduceam și a trebuit să 
trag de volan ca să-l evit. Atunci am lovit parapetul. 

Se cutremură din tot corpul și Alex încuviinţă din cap, încurajând-o să 
continue, deși ea îi simţi îngrijorarea din ochi. 

— Zi mai departe. 

— A fost oribil. Un coșmar. 

Marla se sili să vorbească, în timp ce amintirile din noaptea aceea, 
scârțâiturile cauciucurilor, scrâșnetul metalului, asfaltul ud și parbrizele 
dezintegrate îi goneau prin minte. Phil Robertson se înfioră ascultând-o. 

— ... Și da, mi-am amintit-o în cele din urmă pe Pam, nu multe despre 
ea în sine, dar știu că noi două... plănuiam ceva... atâta doar că nu-mi 
amintesc ce anume. 

— Eşti obosită, spuse Alex. După ce te vei odihni, o să-ţi mai amintești 
Și altele. 

— Da, așa-1, dar trebuie să vorbesc cu detectivul Paterno. 

— Mâine dimineaţă. 

— Da, aprobă ea simțindu-se brusc istovită; epuizarea părea să-i intre în 


măduva oaselor Și durerea din falcă era acum surdă, dar se simţea secătuită. 
O să-i telefonez dimineaţă. 

— Nick știe despre asta? întrebă Alex și Marla se încordă, străbătută de 
un fior de vinovăţie, de parcă și-ar fi trădat soțul. 

— Da. 

— Normal. 

— Nu există niciun motiv pentru care s-o ascund. 

— Nu, nu, sigur că nu, zise el, totuși zâmbetul lui era forțat și se juca 
neatent cu cheile din buzunar. 

Mintea Marlei se înceţoșă din nou, probabil de la analgezice, și se 
simţea vlăguită... groaznic de vlăguită. 

— Acum putem pleca acasă? 

— Doar să-ți scriu o reţetă. 

Robertson scoase un rețetar Și începu să scrie pe fila de deasupra. Când 
termină, o rupse Și i-o întinse lui Alex. 

— Ăsta-i pentru dureri, dar s-ar putea să dea somnolenţă. 

Își scrise pentru el o notiţă și o puse într-un dosar gros cu coperte de 
carton. 

Fișa medicală personală! Toate informațiile despre ea pe care ar fi vrut 
să le afle vreodată. O parte importantă din puzzle-ul personalității ei. 

— Pot s-o văd Și eu? întrebă Marla. 

— Ce anume? zise doctorul. 

— Fişa mea. 

— Nu conţine decât informaţii de natură medicală. 

Expresia lui Robertson era blândă, dar în spatele exteriorului acela 
politicos mai exista ceva... aproape ca și cum ar fi tratat-o cu 
condescendenţă. Dumnezeule, i se închideau ochii de somn! 

— E despre mine, întinse mâna Marla. E fișa mea, nu? 

— Nu crezi că ai trecut prin destule în noaptea asta? interveni Alex și-i 
făcu semn doctorului să pună fișa în dulap. 

— Dar vreau să Știu... 

— Altă dată, da? Tonul lui Alex o făcu imediat să bată în retragere. E 
târziu. Trebuie să mergem acasă Și să te odihnești. Ai spus-o chiar tu. 

— Ştiu foarte bine ce am nevoie, zise ea ridicându-se. Am nevoie să aflu 
mai multe despre mine. Despre tine. Despre familia noastră. Încep să-mi 
revin, Alex. Încep realmente să-mi reamintesc lucruri Și voi face orice, 


orice, ca să-mi recapăt memoria. 

— Înţeleg... 

— Înţelegi oare? replică ea, după care se încruntă spre doctor. Înțelegeţi 
oare? 

— Marla, termină, ce naiba! Phil a venit aici în toiul nopții ca o favoare, 
pentru ca să nu te duci la spital. Are și el o familie care-l așteaptă acasă, la 
fel ca pe noi. 

Robertson își închise pixul și-l puse în buzunar. 

— E-n regulă, spuse el dar nu-i întinse dosarul. Spune-mi așadar ce-ţi 
reamintești. 

Încrucișă brațele peste piept și peste dosarul Marlei. Era imposibil să-și 
mai vadă fișa în noaptea asta. 

— Cu excepţia accidentului Și a nașterii lui James, îmi amintesc doar 
fleacuri. Cum călăream un cal... cum purtam o rochie pentru party... cum 
vorbeam cu Alex în foaierul casei... nimic concret, ci doar întrezăriri. Cred 
că vederea fișei medicale ar putea declanșa apariţia altor amintiri. 

— Ai probabil dreptate, rosti medicul schimbându-și atitudinea. Vino la 
clinică peste câteva zile și-o să-ţi arăt absolut toate informaţiile pe care le 
avem despre tine. 

Până atunci fișa va fi aranjată. Curăţată, editată Și modificată. 

— Așa o să fac, promise ea. 

Își repetă apoi în minte că nu era implicată în niciun fel de conspirație. 
Toate informațiile aveau să fie intacte. Pur Și simplu, văzuse prea multe 
filme, asta era tot. Se duse la chiuvetă, luă un pahar de unică folosință ȘI-ȘI 
clăti din nou gura. 

— Perfect. Până atunci, cine știe? Poate că îţi va reveni memoria. 

Bărbatul era extrem de calm — parcă insensibil. La urma urmelor, asta nu 
era viața lui, nu discuta despre memoria lui; Robertson își putea permite să 
fie răbdător, în timp ce Marla simţea cum viaţa luneca pe lângă ea, aidoma 
unor grăunţe de nisip printre degetele deschise, iar ea nu-și putea strânge 
pumnul ca să le oprească. Mai bău o înghițitură de apă Și-și exersă 
deliberat mușchii feţei. Limba i se părea ciudată și mai mare decât ar fi fost 
normal, dinții i se comportau de parcă tot ar fi fost legaţi laolaltă, iar după 
ce vorbise numai din buze timp de peste două săptămâni, trebuia să-și 
forţeze limba, dinţii Și falca să conlucreze. 

Alex o ajută să se îmbrace și Phil stinse luminile în clinică. Soţul ei îi 


cuprinse apoi umerii cu braţul Și parcurseră împreună pasarela aeriană către 
parcare, unde îi deschise portiera Jaguarului. 

— Te așteptăm să treci pe la noi, îi spuse lui Phil. Când Marla o să-și 
mai revină. 

Ea se încruntă Și se încordă la auzul insinuării, totuși își înfrână replica 
usturătoare ce-i apăruse imediat pe buze. Alex urcă la volan. Acest om avea 
ceva care îi stârnea o trăsătură răutăcioasă Și abia aștepta să se ia la ceartă. 
Cu el. Deși nu înţelegea de fapt motivul. 

— Bun, deci cum ne simţim acum? o întrebă el și o privi scurt, apoi 
porni automobilul și ieși din parcare. 

— Parcă cineva mi-ar fi operat maxilarul cu un picamăr. 

— Așa de grozav? 

Alex apăsă bricheta, apoi scoase un pachet de țigări din buzunarul 
interior al sacoului. 

— Mda, așa de grozav. 

Îi era imposibil să zâmbească. Atitudinea lui o irita, iar faptul că-i 
suspecta pe el și pe Robertson că-i ascundeau ceva o călca pe nervi. Mai 
rău, comportamentul lui de om ocupat — grija faţă de soție, deși era mereu 
plecat de acasă — o enerva teribil. Ceva nu era în regulă și nu era vorba 
despre imaginația ei, totuși era prea obosită e a să despice firul în patru în 
noaptea aceea. 

Bricheta ţăcăni Și bărbatul își aprinse ţigara, apoi suflă un nor de fum în 
interiorul mașinii. Apăsă cu degetul și geamul din stânga sa cobori, iar 
înăuntru pătrunse o rafală de aer spălat de ploaie. Muzică discretă de jazz se 
auzea din difuzoare când ieși pe strada cu trafic redus la ora asta Și Jaguarul 
ţâșni în sus pe o pantă abruptă. 

Luminile orașului ardeau în zgârie-norii din jur. În depărtare, Marla 
recunoscu cartierul istoric, cu Jackson Square și piramida Transamerica. 
Așa cum le văzuse de o sută de ori până atunci. Și mai era ceva... o 
străfulgerare... 

În ochiul minţii, Marla se văzu așezată la un birou, într-o clădire uriașă 
din oţel și sticlă. Monitorul unui computer bâzâia, un telefon zbârnâia Și în 
separeurile din jurul ei alți oameni vorbeau la telefoane, scriau la tastaturi, 
se uitau pe monitoare. Ferestrele de pe un perete ofereau panorama orașului 
San Francisco văzut de la înălțime și un cer azuriu, care se întindea peste 
golf. 


Dar asta era o nebunie! Ea nu era o funcționară într-o clădire de birouri. 
Nu fusese niciodată. Ghemuită pe scaun, își privi soțul, al cărui chip era 
sever Și încruntat în strălucirea farurilor mașinilor ce veneau din faţă. 

— Eu am lucrat vreodată? îl întrebă, Știind răspunsul înainte ca el să 
rostească vreo silabă. 

Alex pufni dispreţuitor. 

— Tu? Haide de! 

— Vorbesc serios. 

— Bineînţeles că nu. De ce să fi lucrat? 

— Nu știu, am avut brusc o viziune în care stăteam la un birou... într-un 
spațiu deschis Și zgomotos, cu separeuri, Și plin de bărbați și femei, plin de 
animaţie, toţi în costume... 

Glasul i se stinse Și-Și masă tâmplele, încercând să-și amintească. 

— Marla, tu n-ai lucrat nici măcar o singură zi în toată viaţa ta, zise el și 
chicoti ca și cum gândul acela ar fi fost teribil de amuzant. Sigur că da, ai 
intrat în zeci de clădiri de birouri, dar niciodată ca angajată. 

— Eşti sigur? 

De ce să fi visat așa ceva? 

— Absolut. Liniile feţei bărbatului se mai îndulciseră în interiorul 
întunecat al Jaguarului. Îţi imaginezi chestii. 

Sau sunt paranoică. Deosebirea nu-i foarte mare. 

— De ce nu i-ai spus lui Tom sau mamei sau altcuiva că nu te simți 
bine? o întrebă el și o atinse ușor pe genunchi. Să știi că ăsta a fost motivul 
principal pentru care l-am angajat pe infirmier. 

Frână la lumina roșie a unui semafor Și o privi într-un fel care o acuza în 
tăcere că se comportase prostește. 

— N-am crezut că va fi ceva serios. 

— Dar nu te simţeai bine când te-ai dus la culcare? 

— Nu era chiar așa rău și după-aceea... 

Șovăi. Putea oare să aibă încredere în el? 

— După aceea... ce? 

Spune-i. E soțul tău. 

— Poate că pare o nebunie, începu ea și decise că, dacă nu putea avea 
încredere în bărbatul cu care era măritată, atunci nu putea avea încredere în 
nimeni. Cred că cineva a intrat în camera mea peste noapte. 

— Cineva din personal? 


— Nu, a fost un bărbat care s-a aplecat peste patul meu și a spus „Mori, 
cătea P” 

— Poftim? 

Alex întoarse brusc capul spre ea Și mașina intră cu o roată pe sensul 
opus. Un claxon ascuțit se auzi în noapte și bărbatul redresă prompt 
Jaguarul. 

— Dumnezeule, Marla, ce vrei să spui — că-n casa noastră a intrat un 
intrus? 

— Poate că da. 

Îi povesti apoi totul, iar el strânse volanul ca Și cum ar fi vrut să-l smulgă 
din bord. 

— Am fost atât de îngrozită, încât am intrat în toate camerele cu uși 
descuiate. Cred c-am speriat-o rău pe Cissy, dar m-am mai calmat niţel 
după ce m-am asigurat că totul era în regulă, că James și Cissy erau în 
siguranță. Am băut niște apă și m-am băgat în pat. Pentru ca după aceea să 
mă trezesc vomitându-mi măruntaiele. 

Marla se întoarse în scaun, lipindu-și spatele de geamul din dreapta, Și 
simţi un fior rece ca moartea. 

— Dumnezeule, Și cine crezi c-a fost în camera ta? 

Alex trase adânc din ţigară, al cărei vârf străluci puternic în întuneric. 

— Nu Știu... Nu sunt sigură c-a fost cu adevărat cineva... însă la 
momentul acela a părut real. 

Culoarea semaforului deveni verde. Cineva claxonă în spatele lor. 

— Rahat! 

Alex călcă acceleraţia și automobilul ţâșni înainte. 

— M-am speriat îngrozitor. 

— Te cred. Bărbatul schimbă viteza. La naiba! Chipul îi era alb ca varul 
Și buzele se retrăseseră, dezgolindu-i dinții. O să-l pun pe Lars să verifice 
casa din pod până-n beci. 

— Nu! zise ea imediat Și clătină din cap. Vreau să zic că... acum pare 
ridicol Și chiar dacă într-adevăr a fost cineva acolo, a plecat de mult. 

— Totuşi avem un sistem de securitate și o poartă acționată electronic. 
Cum să fi intrat? 

— Asta-i o întrebare bună, zise Marla Și ar fi căscat, dar mușchii nu i se 
întindeau; se simţea teribil de obosită Și-i venea greu să vorbească. Poate că 
de fapt n-a fost nimeni. Poate că a fost doar un coșmar. 


— Ai chemat poliția? 

Vocea lui Alex era încordată și încheieturile degetelor i se albiseră pe 
volan. 

— Nu, clătină ea din cap. Poate a fost doar un vis. Ştii, precum cel din 
spital... 

— Dacă ţi-e frică, putem chema poliţia să vină și să investigheze, spuse 
el. Oricum voiai să vorbeşti cu Paterno... dar... rahat, nu știu. Poate că 
suntem toți pur Și simplu obosiţi și putem clarifica lucrurile dimineaţă. 
Roti volanul. Aș putea angaja un agent de pază. 

— Nu cred că-i necesar. 

— Dacă nu, există ȘI altă opțiune. 

Glasul lui devenise mai blând. 

— Care? 

— Ai putea să dormi cu mine. 

Nu! Marla îl privi pătrunzător, însă bărbatul își menținu privirea asupra 
drumului. Inima începu să-i bată mai repede și simţi un val de adrenalină la 
gândul de a împărți patul cu el. Nu se putea imagina sărutându-l pe Alex și 
nici măcar stând întinsă lângă el, în patul nuptial, cu braţul lui cuprinzând-o 
protector. Stomacul i se încleștă și se uită prin geam la ceața care se 
rostogolea în oraș, strecurându-se în jurul felinarelor stradale și al 
clădirilor. Deși îi repugna simplul gând de a împărți același pat, îl întrebă 
totuși: 

— Noi de ce nu dormim împreună? 

El pufni ȘI-ȘI strivi ţigara în scrumieră. 

— A fost alegerea ta. Acum doi ani. O privi de parcă nu era hotărât dacă 
să o creadă sau nu, apoi, după o scurtă bătălie mintală, ridică din umeri. 
Adevărul este că erai... în fine, te interesau alți bărbați. 

— Bărbaţi, repetă ea stupefiată. 

Imaginea aspră a lui Nick și amintirea momentului când dorise să-l 
sărute îi fulgerară prin minte. Într-adevăr, era departe de a fi imună la 
sexualitatea înnăscută a lui Nick sau la blestematul lui de farmec 
ireverenţios. Ba chiar își închipui că îi simţea mâinile bătătorite de muncă 
pe trupul ei, cu toate acestea, nu se gândise nici măcar un minut că ar fi avut 
vreo relaţie extraconjugală — decât într-o fantezie. Dumnezeule, oare ce fel 
de femeie era? Își drese glasul, se jucă puţin cu un nasture al hainei, apoi 
ridică bărbia și-l pironi pe Alex cu privirea. 


— Bărbaţi? Adică... la plural? 

— Da. 

— Încerci să-mi spui că am avut amanți? șopti Marla neîncrezătoare. 

Nu se putea așa ceva! Pe de altă parte, sentimentele ei faţă de Nick erau 
imposibil de negat și știa cumva în cea mai esențială parte feminină a ei că 
era o făptură senzuală. O femeie pasională. Dar în același timp, dormea 
singură. Sau așa se părea. 

— Bine, n-o să-ţi spun asta. 

— Şi totuși... insistă ea. 

— Tu o vrei, Marla, zise Alex furios. 

Femeia simţi că încep să-i ardă obrajii. 

— Cine a fost? 

— Nu contează. 

El luă o curbă cam prea strâns. Cauciucurile scârțâiră. 

— Pe naiba nu contează! replică Marla furioasă, simțind cum îi cedează 
în cele din urmă nervii încordați la maximum. 

— Haide să nu discutăm despre asta acum. S-a întâmplat cu mult timp în 
urmă. 

Alex bâjbâi pe scala aparatului radio Și găsi un post cu muzică soft-rock. 

Marla se întinse Și stinse brusc radioul. 

— Și atunci... ce-i... ce-i cu James? întrebă ea, simțind nevoia să afle 
adevărul. El e... ele... 

— E copilul meu. James este copilul meu. 

O privi Și zâmbi scurt. Femeia se simţi mai derutată ca oricând. 

— Dar cum...? 

— Vezi ce se-ntâmplă când bei prea mult gin cu tonic? 

Surâsul lui se întinse încet dintr-o parte în cealaltă a gurii, de parcă, 
cumva, s-ar fi simţit victorios. Râsul îi era la fel de dezgustător și Marla își 
spuse că de vină era pur Și simplu imaginația ei. Era prea obosită. Epuizată. 

O durere chinuitoare începu s-o roadă în adâncul stomacului. Oare putea 
să doarmă cu bărbatul acesta? Cu soțul ei? Oare putea să-l sărute? Să facă 
dragoste cu el? Ceva dinlăuntrul ei se încordă, dar ignoră senzaţia de 
repulsie. Erau căsătoriți, aveau copii... 

— Poate, când o să-mi revină memoria, dacă amândoi considerăm că ar 
fi o idee bună, am putea... încerca. 

— Ce? Să ne culcăm împreună? întrebă Alex și buzele i se contorsionară 


sardonic, iar unghiurile și planurile feţei părură dure în lumina farurilor 
mașinilor ce veneau din față. Nu cred, Marla. Nu mă interesează sexul din 
milă. 

Ea încremeni. Parcă băuse lapte stricat. 

— AȘa i-ai spune tu? 

— Nu-ncerca să pretinzi că mă iubeşti. O văd în ochii tăi. Nici măcar 
nu-ţi mai amintești de mine. lar când o să-ți amintești, ei bine, atunci o să 
ştii. Așa că... Frână când se apropie de o curbă, apoi trase puternic de 
volan. Așa că hai să nu forțăm lucrurile. Nu încă. O bătu din nou ușor pe 
genunchi. Doar dacă vrei cu adevărat să-mi oferi cea mai bună partidă de 
sex. 

Marla se retrase către portieră. 

— Nu cred. 

Bun! Nu se putea imagina tăvălindu-se în pat cu el și sărutându-l sau... 
nu se putea gândi la așa ceva. 

— Niciunul dintre noi nu-i pregătit să mai împărțim același dormitor. 
Degetele lui erau încleștate pe volan. O să vedem ce va fi în timp, pas cu 
pas. Cine știe? S-au întâmplat și lucruri mai rele. 

Ea nu-l contrazise. N-ar fi putut. Nu simţea nicio scânteie de dorinţă 
pentru bărbatul acesta care era soţul ei. Din ce motiv... nu înţelegea. 
Alexander Cahill avea patruzeci Și doi de ani, era atrăgător Și bine făcut, un 
fost avocat care devenise businessman de succes, totuși ceva din el suna 
fals, dedesubtul exteriorului său femeia simțea o răceală — o cruzime 
incomplet acoperită de poleiala universităţilor de elită pe care le absolvise 
Și aerul de intelectual „ca scos din cutie”. 

Sau poate că totul este în capul tău. Marla, într-un fel sau altul, trebuie 
să afli. lar Alex nu te va ajuta. Nimeni nu te va ajuta. 

Indicatoare stradale fulgerară pe lângă ei în timp ce urcau dealul. 
Stanyan, Parnassus, Willard... nume ce păreau familiare Și totuși nu erau. 
Străzi pe care ea ar fi trebuit să le știe. Deși Lars nu era întotdeauna la 
dispoziţia ei, Marla nu intenționa să-l folosească pentru ceea ce plănuia. 
Avea nevoie de independenţă. De libertate. De siguranţă pe sine. 

Răsuflarea ei aburi din nou geamul când se întoarse să se uite la 
magazinele ce mărgineau străzile. Cafenele, băcănii micuţe, florării, 
bloculeţe cu apartamente ce suiau întruna pe deal, spre vârf. Spre reședință. 

Alex apăsă pe telecomandă, porțile domeniului se deschiseră și Jaguarul 


intră în curte. Marla ridică ochii spre casa de pe culmea dealului, cu 
frontoane abrupte deasupra lucarnelor, ferestre cu ochiuri ce străluceau de la 
luminile din interior Și hornuri de șemineuri ce se ridicau mândre deasupra 
tuturor. Căminul meu, gândi ea deloc convinsă. 

Și totuși ceva nu i se părea în regulă. 

x kK k 

Nick răpăi cu degetele pe volanul camionetei în timp ce se mustra în 
gând. Privea afară, prin parbriz, în noaptea mohorâtă Și nu-și putea alunga 
senzația că era manipulat. Dar de către cine? 

De Marla? scrâșni din măsele când își aminti cum o văzuse vomitând pe 
podea, aproape sufocându-se. În acel moment părea micuță ȘI vulnerabilă 
Și nu pentru prima dată bărbatul se întrebă de la ce i se făcuse rău? De la un 
virus? De la mâncarea stricată? Sau o otrăvise cineva, strecurându-i în 
mâncare un vomitiv cu efect întârziat? 

Imposibil! 

Totuși ea avusese impresia că simţise un intrus. 

De ce ar fi vrut cineva s-o omoare? 

Și cum intrase în casă? 

Sau cum ieșise? Casa era cu adevărat o fortăreață. 

Poate că n-a ieșit 

— Fir-ar să fie, mormăl el. 

Băgă cheile în buzunar Și cobori din camionetă. Oprise la câteva străzi 
de hotel și spera că o plimbare prin ploaie Și ceața rece avea să-l ajute să-și 
limpezească mintea. 

Pentru prima dată după mulți ani, dorise s-o protejeze pe Marla, s-o 
cuprindă în braţe și s-o apere de orice atac. 

Ca un cavaler medieval în... mă rog, într-o platoșă cam uzată. Își 
înfundă mâinile adânc în buzunarele jachetei, apoi traversă strada Și intră în 
hotel. În câteva minute ajunse la etaj, iar telefonul începu să sune exact 
când păși în cameră. 

Ridică iute receptorul, înainte ca ușa să se fi închis în urma lui. 

— Sunt Nick Cahill! rosti el. 

— Mă bucur că te-am prins. Mi-era teamă că va trebui să las alt mesaj pe 
robot. 

Glasul lui Walt Haaga era la fel de aspru Și răgușit ca întotdeauna. 

— Care-i treaba? 


Nick se așeză pe pat ȘI-și aruncă pantofii din picioare. 

— Care nu-i? replică Walt și tuși prelung. Am informații noi. Să- 
ncepem cu Pam Delacroix. 

— Începe de oriunde îţi face plăcere. 

— Ei bine, Pamela este o doamnă interesantă. A trăit pe seama banilor 
obţinuţi în urma divorțului, dar s-a ocupat și de tranzacții imobiliare, scris 
Și avocatură. Se pare că interesul ei primar l-au reprezentat cazurile de 
custodie a copiilor. Scria o carte despre așa ceva — drepturi parentale, mame 
surogat, probleme de adopție. Iar fata ei — Julie — a abandonat colegiul după 
numai câteva săptămâni Și s-a mutat în Santa Rosa cu prietenul ei. Lucrează 
într-o cafenea și servește espresso-uri. Așa că maică-sa nu se ducea s-o 
viziteze. 

— Atunci de ce mergeau la Santa Cruz? 

— Poate că toți au presupus că se duceau la Santa Cruz din cauza fetei. 
Din câte știm, este la fel de probabil ca doamna Delacroix și cumnata ta să 
fi reînviat escapada lui Thelma Și Louise și să fi pornit hai-hui pe coastă. 
Poate că plănuiseră să meargă la L.A. sau Mexic. 

— Altă fundătură, mormăi Nick. 

— Sau una mai puţin de investigat. 

— Și de ce erau împreună? 

— Bună întrebare. Dar probabil că nu se duceau să joace tenis. Din câte 
Știu, Pam Delacroix n-a făcut niciodată parte din clubul Marlei. Mă 
îndoiesc că ar fi avut o rachetă de tenis, nu mai zic de legitimaţie într-un 
club sportiv. Era mai degrabă șoricel de bibliotecă decât atletă. 

— Serios? 

— Am vorbit cu fostul ei soţ și cu câteva prietene. Singura legătură pe 
care pare s-o fi avut cu familia ta este că frecventa biserica Sfânta Treime 
din Sausalito. 

— Unde este pastor soțul Cherisei, miji ochii Nick. 

— Exact. 

Nick căzu pe gânduri. Informația nu se potrivea. 

— Nu cred că Marla este o mare credincioasă. 

— Nu, deloc, dar bănuiesc c-a întâlnit-o pe Pam prin intermediul soţului 
Cherisei. El a lucrat o vreme la Cahill House. Consilia fete cu necazuri Și se 
pare că a avut niște probleme acolo. 

— Serios? întrebă Nick, măcinat de un presentiment urât. 


— Se pare că era extrem de apropiat de una dintre fetele rămase gravide. 

— Rahat! 

— Asta a fost acum un an. Fratele tău l-a concediat, dar a fost scandal 
mare... care nu s-a stins prea repede. Am fotocopii după articolele din ziar 
Și-o să ţi le trimit, dar n-au fost formulate niciodată acuzaţii, iar 
predicatorul s-a întors la congregația lui din Sausalito. 

— AȘa s-a terminat totul? întrebă Nick, încruntându-se. 

— Se pare că atât enoriașii, cât Și fata cu care a avut o relaţie au găsit o 
cale de a-l ierta. 

Walt se opri atât cât să-și aprindă o ţigară și Nick auzi clicul 
caracteristic al unei brichete. 

— lar ăsta nu-i decât vârful aisbergului. Ai niște rude cam ţăcănite. 

— Zi-mi ceva ce nu Știu, pufni Nick. 

Trase o altă pernă din pat Și o folosi ca să se sprijine mai bine. După 
aceea luă un pix Și un blocnotes de pe noptieră. 

— Bun — ce zici atunci de asta? Tatăl Marlei, Conrad Amhurst, e cu un 
picior în groapă. 

— Am auzit. 

— Bănuiesc, comentă Walt cu un ton evident de dispreţ. Restul familiei 
salivează practic așteptându-l să moară, fiindcă are o avere de milioane Și 
Șpilul este că majoritatea moștenirii va fi lăsată nou-născutului. 

— Poftim? 

— Exact ce ai auzit. Se pare că bătrânul are ceva împotriva femeilor, este 
un misogin de modă veche și, cu toate că fiul Marlei nu va duce mai 
departe numele Amhurst, bătrânul îi va lăsa lui majoritatea averii, care este 
estimată la peste o sută de milioane de dolari. În custodie, bineînţeles. 

— Bineînţeles. Nick se lăsă pe spate în pat ȘI-Și frecă barba nerasă. Ce 
vor căpăta Marla, fratele ei sau fiica ei, Cissy? 

— Fiecare va căpăta câte ceva, dar va fi derizoriu. Rory va avea 
existența asigurată pe viaţă, Cissy își va primi partea când va împlini 
douăzeci Și cinci de ani, dacă termină colegiul, iar Marla va primi Și ea o 
sumă, însă șaptezeci Și cinci la sută din avere va fi a băieţelului. Ce zici de 
asta — are doar câteva săptămâni Și e deja multimilionar. 

— Cum de ai aflat toate astea? îl întrebă Nick. 

— Le-am aflat Și gata, râse Walt. Pentru asta mă plătești. Tatăl Marlei a 
fost mereu un nemernic țâfnos. N-a jucat niciodată după reguli. A băut 


zdravăn. A umblat după femei. E de mirare că mama Marlei a stat cu el, dar 
probabil c-a făcut-o pentru bani. 

— Și cine mai cunoaște detaliile testamentului ăsta? 

— Probabil că toți. Când sunt implicate asemenea sume de bani, 
moștenitorii se străduiesc serios să se asigure că nu vor dispărea de pe listă. 
Walt râse prelung Și începu să tușească. Asta-i firea omului. 

— Dacă zici tu. 

Celălalt pufni. 

— Tu poate c-ai dat cu piciorul unei averi acum câțiva ani, dar alții — 
majoritatea — nu procedează la fel. De fapt, vor face orice pentru sumele 
despre care vorbim. Să mintă, să înșele, să fure. Ba chiar să omoare. 

Nick se gândi la lista celor morți și aflaţi pe moarte: Pam Delacroix, 
Charles Biggs... iar în seara asta Marla fusese cât pe-aci să-și piardă viaţa. 
La fel cum s-ar fi putut întâmpla în accidentul auto. 

— Încă nu înţeleg ce se-ntâmplă acolo, continuă Walt cu glas înăbușit, 
deoarece trăsese din ţigară, însă mă aștept ca, orice s-ar petrece, situația să 
se înrăutăţească. Ferește-ţi spatele. 

— Ca întotdeauna. 

— Bun. 

Lui Nick nu-i plăcea direcţia în care îl purtau gândurile. Marla era în 
pericol. O simţea. 

— Uite ce-i, Walt, Știu că-ți cer al naibii de mult, dar mă-ntreb dacă n-ai 
putea veni aici pentru câteva zile, să faci niște cercetări. Am o cameră la 
hotel și poţi să stai în ea — eu o să mă mut în casă. 

— Va trebui să rezolv niște chestii pe-aici, dar aș putea veni în mai puțin 
de o săptămână. 

— Mersi. O să păstrez camera până apari, așa că deocamdată poți lăsa 
mesaje aici. Cum spuneam, o să mă mut în casă, așa că, dacă vrei să-mi mai 
trimiti alte informaţii, lasă-mi un mesaj pe telefonul mobil sau aici, la hotel. 
Dacă vrei să expediezi un fax, o poți face la un centru de copiere mic, Copy 
Write, pe care l-am găsit aproape de hotel. Precizează că-i pentru mine. 

— De ce nu vrei la hotel? 

— Ca simplă precauţie. Toţi cei din familia mea Știu unde locuiesc. 

— Nu prea ai încredere în ei, nu-i așa? 

Nick se uită pe lângă perdeaua ce flutura în fereastră, spre luminile 
orașului din depărtare. 


— Nu, recunoscu el, gândindu-se că era un comentariu trist despre viaţa 
sa. Câtuși de puţin. 

Închise telefonul ȘI începu să-și arunce puținele obiecte personale în 
geanta de voiaj. De peste cincisprezece ani, evitase casa de pe deal, iar 
acum era nerăbdător să se întoarcă acolo. 

Din cauza Marlei. 

Ăsta era adevărul. Dorea s-o revadă. Dorea s-o sărute. O dorea pe soţia 
fratelui său. Dar mai mult decât atât, dorea să știe că ea se afla în siguranţă. 
În ultimele două săptămâni, femeia trecuse de două ori pe lângă moarte. 
Accidente? Sau cineva încerca s-o omoare? 


CAPITOLUL 12 


Camera se schimbase. Nick privi draperiile asortate cu carpetele și 
cuvertura de pe pat Și decise că nu conta cine știe ce. În primul rând, 
amintirile lui despre locul ăsta nu erau prea grozave. Pe atunci casa nu 1 se 
păruse un cămin în adevăratul sens al cuvântului și în niciun caz nu i se 
părea nici acum. Își lăsă geanta pe patul cu cadru din alamă. Șederea lui 
aici era temporară. Până înţelegea ce se întâmpla. Putea trăi în eleganţă Și 
lux, dar nu știa dacă putea rezista la gândul că Marla se găsea la numai 
două uși depărtare. Dumnezeule, avea un fel incredibil de a i se băga pe sub 
piele! Ca nicio altă femeie. Îl fermeca până Și acum, după atâţia ani, încă 
nerestabilită. 

— La naiba! 

Se simţi cuprins de claustrofobie Și-și aruncă jacheta peste un stâlp al 
patului. Se duse după aceea la fereastră și o deschise, lăsând să pătrundă 
vântul rece de noiembrie, apoi privi luminile orașului până hăt departe spre 
cerul negru pe care nu se vedea nicio stea. Cum avea să reziste să fie așa 
aproape de ea? 

Când putea să plece? 

Ce naiba se-ntâmpla? 

Petrecuse multe ore examinând registrele companiei. Alex avea dreptate, 
Cahill Limited se afunda zi după zi într-un ocean de pierderi. Investiții 
neinspirate, cheltuieli ce depășeau veniturile, un angajat care fusese prins 
delapidând, sume incredibile cheltuite pe cauze filantropice, așa cum erau 
Cahill House și noua aripă pediatrică a spitalului Bayside, un pachet bogat 
de beneficii pentru angajați Și stilul de viaţă extravagant al directorului 
executiv — toate contribuiseră la deficitul uriaș. Însă astea erau fapte simple, 
de bază, pe care le-ar fi putut depista orice puști cu experienţă de numai doi 
ani în contabilitate. Alex fusese totuși foarte insistent pentru a-l readuce pe 
Nick în activitate. O făcuse oare pentru a-și mulțumi mama, care-i cerea de 
mulți ani lui Nick să se întoarcă? O făcuse din cauza Marlei și a 
accidentului? Sau exista un alt motiv, ceva ce-i scăpa, ceva ce, simţea el, era 
mult mai ascuns Și mai sumbru? 


Dintr-un motiv necunoscut, Alex dorea ca Nick să fie în preajma Marlei. 
Deși înainte fuseseră rivali, încercând amândoi să-i câștige afecțiunea. 

Își trecu nervos degetele prin păr. 

Indiferent care ar fi fost motivaţia lui Alex, Nick era prins ca în capcană. 
Nu din cauza pierderilor înregistrate de Cahill Limited și nici pentru că 
mama lui dorea să-și aibă ambii copii lângă ea. Nu, era captiv aici, în casa 
asta uriașă și fără suflet, într-un oraș pe care-l detesta, din cauza Marlei. 
Fiindcă se temea pentru viaţa ei Și pentru că — la naiba! — nu fusese în stare 
niciodată să gândească limpede în preajma acestei femei. 

leși pe holul pustiu unde reflexule luminilor slabe sclipeau pe 
balustradă, iar tablouri în ulei ale unor rude de mult decedate priveau din 
rame aurite, și unde cu puţin timp în urmă mama îi spusese cât de fericită 
era că „ÎȘI venise în fire” în cele din urmă și se mutase în casă. Ba chiar îl 
atinsese ușor pe mânecă, ceea ce pentru Eugenia însemna o manifestare 
emoţională majoră. 

— Mă bucur că te-ai întors, Nicholas, șoptise ea. Știu că ne-am 
ciondănit întruna Și poate că am făcut unele greșeli când te-am crescut, că 
m-am aşteptat să-i semeni mai mult lui Alex, dar... în felul meu... te-am 
iubit mereu Și ţi-am dus dorul. 

Buza inferioară îi tremurase puţin Și strânsese iute din maxilare. 

Privind-o, Nick fusese uluit. Fără pic de machiaj, purtând un chimono 
roşu Și negru legat cu cordon, cu ridurile de pe faţă mult mai vizibile ca 
oricând, Eugenia păruse, pentru prima oară în cei treizeci Și nouă de ani ai 
bărbatului, vulnerabilă. Păruse reală. Păruse că ţine la el. 

Îi venise foarte greu s-o creadă. 

— N-o să stau mult. 

— Știu. Niciodată nu stai mult, oftase ea. Bănuiesc că te-am dezamăgit. 
Dacă aș mai putea s-o iau de la început, dacă aș fi avut atunci înţelepciunea 
pe care o am acum... eh, nu mai contează. 

Reușise să schiţeze un surâs fragil, cu buze palide, menit să ascundă 
fiorul de disperare ce-i umbrea ochii. 

El se simţise ca un nemernic. 

— În fine, o să facem tot ce putem mai bine, nu-i așa? Dar... Eugenia 
șovăise și frământase între degete cordonul chimonoului. Simt pur și 
simplu că aici există lucruri pe care... ei bine, nu le înțeleg. Alexander a 
fost foarte închis în sine, iar Marla... of, problemele cu fata asta... Își 

mușcase buza cu dinţii, de parcă ar fi căzut pe gânduri. Bănuiesc că toate 
căsniciile au necazuri, suișuri Și coborâșuri. Știu asta din propria mea 
experienţă. Tatăl tău, el... da, l-am iubit. Probabil că mai mult decât ar fi 
trebuit s-o fac. 

Pentru o secundă se lăsase pierdută în amintiri, apoi ochii 1 se 
concentraseră din nou asupra lui Nick. 

— Nicholas, tu semeni cu el în multe feluri. Ești prezumţios. Inteligent. 
Dar pe de altă parte, ești foarte diferit de el tot în multe feluri. Își îndreptase 
umerii Și încheiase: Vreau să-ţi mulţumesc că ai venit. 

— O să stau doar până îmi termin treaba, după care o să plec, îi amintise 
el. 

Bătrâna zâmbise ca $i cum Și-ar fi cunoscut al doilea născut mult mai 
bine decât se cunoștea el însuși. 

— Vom vedea, zisese și pornise spre lift. 

— Am viaţa mea în Oregon. 

— Serios? spusese ea. 

Arcuise neîncrezător o sprânceană Și lăsase întrebarea să plutească în aer 
înainte de a dispărea în ascensor, pentru a intra în camera el. 

— Da, vorbi acum Nick pentru sine și se gândi la barul lui Alex de la 
parter. 

Se gândi că merita să bea ceva. Mai întâi însă îi telefonă lui Ole și află 
că Durul era bine, după care, cu gândurile împărțite între viaţa simplă din 
Devil's Cove și haosul complicat din San Francisco, cobori la parter. 

Din fericire, Alex lăsase cheia de la bar în dulăpior. Nick găsi o sticlă de 
scotch Și căută un pahar. Afară vântul sufla puternic, dar singurele zgomote 
din casă erau ticăitul pendulei din foaier, bâzâitul slab al centralei din subsol 
Și trosnetele lemnăriei vechi de o sută de ani. Nu semăna nici pe departe cu 
căsuţa lui de pe coasta Oregonului, gândi în timp ce-și turnă o porție 
zdravănă. Aceea era micuță, compactă, cu acoperiș ale cărui ţigle le 
montase cu mâinile lui, cu mobilă second-hand cumpărată de la anunţurile 
prin mica publicitate și un câine cu trei labe, care era o combinație de 
sistem de securitate și cel mai bun prieten. Nick avea destui bani în 
depozite bancare Și investiţi în acţiuni la bursă, plus venituri de la blocurile 
pentru birouri Și apartamente pe care le cumpărase pe când locuise în 
Seattle, pentru a trăi fără griji. Şi-ar fi putut permite un stil de viață mai 
luxos, dar nu-l dorea. Ar fi însemnat pur Și simplu prea multe bătăi de cap. 


Viaţa lui Alex era o dovadă suficientă a acestui adevăr trist. 

Da, Nick avea viaţa lui, viaţa pe care o dorea, o viaţă de libertate. 

Atunci ce naiba cauti aici? 

Puse două cuburi de gheaţă în pahar și se îndreptă spre șemineul în care 
tăciunii unui foc recent mocneau în cenușă. Totuși încăperea părea rece. 
Sterilă. Deloc caldă sau îmbietoare. Ca tot restul acestei locuinţe 
blestemate. Ca familia lui. Ca viaţa lui înainte să fi plecat după relaţia pe 
care o avusese cu Marla. Își aminti fără să vrea cum săruta femeia, ca Și 
cum nu s-ar mai fi oprit niciodată, cu gemete slabe și scurte scăpate printre 
buze. Când o atingea, cu degetele suindu-i pe braţele dezgolite, ea cobora 
pleoapele pe jumătate, astfel că irisurile verzi seducătoare îi erau ascunse 
sub o perdea de gene negre. Tremurase în braţele lui, îi șoptise că doar el o 
putea face să se simtă atât de dorită, își atinsese limba de urechea lui Și 
murmurase răgușit: 

— Te rog, Nick, mai vreau... Vreau mai mult... 

Acum închise ochii și luă un gât zdravăn de scotch. Închisese cercul — 
plecase din San Francisco din cauza Marlei Și se întorsese pentru aceeași 
femeie blestemată. Și cu toate că ea se schimbase, Nick tot simţea atracţia 
aceea incredibilă de a fi lângă ea, ba chiar se gândea să depășească limitele 
bunului-simţ, să pășească peste pragul decenței și moralității și să pătrundă 
în universul seducţiei ei întunecate, ademenitoare. Marla era diferită, da. 
Foarte diferită. Era mai bună, mai blândă, simţul umorului îi era mai 
dezvoltat și cu toate că Nick simţea o duritate în adâncul ei, era în același 
timp vulnerabilă, o femeie în fața căreia nu putea să reziste. Părea foarte 
straniu, ca Și cum s-ar fi îndrăgostit din nou, însă mai intens de data asta Și 
de o femeie diferită, mai profundă. Copiii o făcuseră mai altruistă, mai 
jucăușă, mai grijulie faţă de cei din jur. Lucrurile ce-l deranjaseră la Marla 
cu ani în urmă se estompaseră în timp, cu toate acestea, dedesubtul pielii ei 
minunate Și în adâncul psihicului Și libidoului ei se afla aceeași femelă- 
animal care-l făcuse să-și piardă mintea, orice dram de rațiune, în schimbul 
câtorva momente furate de plăcere pur senzuală. 

Întâlnirile lor secrete, întotdeauna între patru ochi Și tăinuite, fuseseră 
romantice Și sălbatic de erotice. Nu existase nimic ce ea să nu facă, nimic 
ce să nu experimenteze, niciun fel de limite. Braţele ei erau întotdeauna larg 
deschise, anticipând următoarea plăcere senzuală, pielea îi era atât de 
fierbinte, încât rațiunea lui Nick se topea ori de câte ori se afla în preajma 


ei, iar ochii ei scânteietori Și neastâmpăraţi erau o invitație dulce și în 
același timp periculoasă. Atingerea gurii ei umede pe pielea lui, în vreme ce 
limba femeii îi explora toate indentațule mușchilor, îl lăsa fără puteri și 
încărcat de dorință. Nicio altă femeie nu s-a putut compara cu Marla. 

Nick ar fi trecut prin iad pentru cinci minute de sex cu ea. Iar într-o bună 
zi, Marla se întâlnise cu el, îl sărutase cast pe obraz, îi azvârlise un zâmbet 
strălucitor din categoria „Știu c-o să mă ierți” și-i spusese că se terminase, 
că întâlnise alt bărbat. Acel alt bărbat era întâmplător fratele lui. 

— Rahat, mormăi Nick Și dădu peste cap restul paharului. 

Ce naiba căuta el aici, îndrăgostindu-se din nou de ca? Ar trebui să se 
ducă la psiholog, să-i facă un control la cap sau, Și mai bine, ar trebuit să fie 
împușcat. Reveni la bar Și-și turnă altă porție peste cuburile de gheaţă care 
încă nu se topiseră. Când sorbi, auzi zumzetul porţii ce se deschidea Și se 
duse la fereastră. O pereche de faruri străluci în noapte. Jaguarul lui Alex 
intră în curte. Nick simţi un ghem în stomac. Goli jumătate de pahar. Peste 
câteva minute ascensorul hurui, iar el porni în sus pe scară. Cu paharul în 
mână, se întâlni cu fratele și soția lui la etajul dormitorului. Marla arăta 
groaznic. Paldă, cu falca umflată, cu ochii adânciţi în orbite, încercă să 
schițeze un zâmbet, dar nu reuși. Lui Nick i se frânse inima, însă nu zise 
nimic. 

— Deci te-ai mutat până la urmă, rosti Alex în timp ce deschise ușa 
apartamentului lor pentru ca să intre Marla. Am crezut că poate te-ai 
răzgândit. 

— M-am gândit Și la asta, dar n-am vrut să dezamăgesc, răspunse Nick 
tărăgănat. 

Marla îi azvârli o privire scurtă. 

— Scuzałi-mă, zise ea, dar trebuie neapărat să mă-ntind. 

Suferinta și chinul din ochii ei îl fulgerară pe bărbat. Era fragilă și 
nesigură, cu totul diferită de creatura sexuală îndrăzneață care-i jucase 
sufletul pe degete. 

Indiferent cum era de fapt, Marla Cahill trecuse prin iad în noaptea asta. 

— Eşti bine? o întrebă el. 

O scânteie de umor se aprinse în ochii femeii. 

— Asta depinde de ceea ce considerăm „bine”. Prin comparaţie cu a fi 
turtită de un compresor, sunt destul de in formă, dar altfel... — flutură din 
degete pentru a indica indecizie — ...am avut Și zile mai bune. Se rezemă de 


ușă Și chicoti fără pic de veselie. Atâta doar că nu-mi pot aminti prea multe. 

— O să-ţi amintești. 

— Să sperăm. 

Marla se uită la balustradă și la pata de pe mochetă unde vomitase. Cu 
excepția unei zone întunecate de umezeală care încă nu se uscase, toate 
urmele supliciului ei din noaptea asta fuseseră curățate. Se cutremură 
vizibil. 

— Îţi datorez multe mulțumiri, Nick. Dacă n-ai fi fost tu aici... 

— Ar fi intervenit altcineva. 

— Nu, nu, Marla are dreptate, rosti Alex rigid. Slavă cerului că ai fost 
aici! 

— Bine că am reușit, ridică Nick din umeri. 

Urmă o tăcere stânjenitoare, după care Marla zise: 

— A trebui să văd ce fac copiii. 

Alex traversa deja holul spre camera lui Cissy. 

— Mă ocup eu. 

— Mulţumesc, zise femeia după care se uită pentru ultima dată peste 
umăr, în ochii lui Nick. Noapte bună. 

Dumnezeule, ce vulnerabilă părea! Nesigură pe ea. Complet diferită de 
Marla pe care o știa el, de femeia pe care încercase s-o evite. 

Ridică paharul aproape gol într-o parodie de salut. 

— Noapte bună. 

Inima Marlei se chirci, când intră în apartament, după care, ajunsă de 
cealaltă parte a ușii, încercă să-și alunge din minte imaginea bărbatului. 

Nu te mai chinui singură, o sâcâi creierul ei obosit în timp ce porni spre 
dormitor. Da, el ti-a salvat viața, dar tu nu-i datorezi nimic. Nimic! 
Sentimentele conflictuale pe care le ai pentru el trebuie să ia sfârșit. Ești 
măritată cu Álex. 

La gândul acela simți un ghem în stomac. Între ei nu exista nimic, nicio 
scânteie, nicio iubire. Dacă își iubise cândva soțul, asta fusese cu ani în 
urmă sau se pierduse în ceața care era acum memoria ei. Ai răbdare. În 
curând îti vei reaminti, în curând vei Sti de ce te-ai îndrăgostit de Alex, iar 
atractia asta sexuală pentru Nick va părea o prostie. 

Se mințea însă singură. Ştia că sentimentele pe care Nick i le trezise, 
reacția fundamental feminină, erau unice. 

— Nici măcar să nu te gândești la asta, murmură pentru sine. 


Seducţia albastră a ochilor lui era incredibilă. Era măritată. 

Avea copil. Ea... ea... oh, Doamne, se îndrăgostea de Nick. 

— De fapt nici nu-l cunoști, îȘi spuse ea cu glas mai tare. 

Își văzu reflexia în oglindă și se cutremură, pentru că, deși chipul 
continua să-i fie nefamiliar, recunoscu dorinţa febrilă în propria ei privire. 

— Eşti o idioată! 

Degetele ei răpăiră pe comodă Și privi fix caseta cu bijuterii. Cea în care 
nu exista inelul ei. Foarte multe lucruri despre viața ei nu păreau în regulă. 

Frustrată, își descheie haina Și o aruncă pe pat. Tocmai îȘi trăsese 
fermoarul bluzei de trening când în ușă se auzi o bătaie ușoară, apoi Alex 
strecură capul înăuntru. 

— Voiam să-ți zic de copii, spuse el, și Marla se împotrivi imboldului de 
a ridica fermoarul până la gât. 

I se vedea sutienul, partea de sus a sânilor și abdomenul dezgolit și se 
simţea pur Și simplu în pielea goală. Ochii bărbatului îi coborâră pe trup, 
dar nu comentă nimic. 

— Dorm amândoi. 

— E bine. 

Stinghereala o ardea parcă în ceafa 

— Mai vrei altceva? întrebă Alex. 

— Acum nu-mi vine nimic în minte. 

Nu dorea decât ca el să plece. Imediat! 

— O să-i spun lui Tom de medicamente și va avea grijă să le iei la timp. 

Ea clătină din cap. 

— Nu-l deranja, cred că mă pot descurca Și singură. Să-mi lase pastilele 
ȘI, crede-mă, o să le iau dacă mă apucă durerile. 

Calmul lui Alex dispăruse Și iritarea 1 se citea în colțurile gurii. 

— Haide să nu ne mai certăm în noaptea asta, de-acord? Mai ales în 
privinţa lui Tom. Este un profesionist Și se va ocupa de asta. 

Glasul lui era ferm. Autoritar. Poruncitor. 

Marla era cât pe-aci să replice furios, totuși izbuti să se stăpânească. Era 
prea obosită pentru o discuţie în contradictoriu. Deocamdată. Mâine avea să 
pună lucrurile la punct. 

— Bine. 

— Atunci, ne vedem dimineață, rosti Alex pe un ton mai blând și mai 
împăciuitor când văzu că nu era dispusă să înceapă o ceartă. 


— Stai! spuse femeia, amintindu-și brusc ceva. 

El se opri și Marla ridică mâna dreaptă și flutură din degete. 

— Mi-ai văzut cumva inelul? 

— Ți-am amintit de el? o întrebă Alex neîncrezător. 

— Din păcate, nu. Știu de el doar pentru că m-a întrebat Joanna. Am 
crezut că tu ai putea să știi unde este... unde l-aș fi putut pune când mi-l 
scot. 

— Probabil pe aici pe undeva, făcu el un gest larg cu braţul spre 
dormitor. 

— Nu este. Am căutat. Am răscolit peste tot. Nu ţi se pare ciudat? 
Joanna a spus că-l purtam întruna Și că s-ar putea să-l fi furat cineva din 
spital. 

— Mă îndoiesc. Poate că ar mai trebui să cauţi o dată. Alex se foi de pe 
un picior pe celălalt, după care se uită la ceas. Ai avut multe necazuri în 
ultimele zile. Inelul este grija ta cea mai mică. 

— Joanna a spus că era un dar de la tatăl meu. 

— Conrad ţi-a făcut o mulțime de daruri. 

— Serios? 

Asta o surprinse. Văzuse destule fotografii ale tatălui ei cu chip aspru, iar 
când le privise, încercând să evoce vreo amintire a acestui om, simțise în 
mod intuitiv că nu împărtășiseră niciodată nici măcar o glumă, că de fapt 
nici n-o plăcea. Simţise că tatăl ei că era un bărbat ambițios, care avea puţin 
timp pentru copiii săi Și că nu fuseseră niciodată apropiaţi, ba dimpotrivă. 
Cu toate că nu ȘI-l putea reaminti, instinctul îi spunea că el n-o plăcuse, că, 
într-un fel, o văzuse ca pe o dezamăgire. 

Poate că asta se datora faptului că era fată, că nu se născuse băiat. Modul 
acesta arhaic de gândire ar fi trebuit să dispară odată cu Evul Mediu, dar 
părea în continuare prezent; propriul ei fiu, James, era un exemplu perfect al 
prințișorului adorat, în timp ce sora lui mai mare îi purta pică, plină de 
resentimente, pentru că era ignorată. 

— Tatăl tău te-a acoperit de cadouri, zise Alex. 

Băgă mâinile în buzunarele sacoului, apoi se rezemă de canatul ușii. 

— Cum ar fi? 

— Dumnezeule, Marla — automobile, acţiuni, obligaţiuni, o casă. Orice 
îți doreai. 

— Problema e că nu mă pot gândi la nimic. Decât la inel. 


Își masă ceafa și-și roti lent capul. Doamne, cât de obosită era! 

— Și așa cum am zis mai devreme, vreau să-mi văd tatăl, adăugă ea. 

— Ştiu, știu, se răsti el. Nu trebuie să mă baţi la cap. O să aranjez să-l 
vizitezi peste vreo două zile, dar haide să nu ne facem planuri în noaptea 
asta. Mâine o să punem lucrurile la punct. 

— O să te trag la răspundere. 

— Bănuiesc c-o vei face, zise el fără urmă de umor și apoi intră în 
camera lui. 

Marla era prea obosită ca să vină cu un răspuns. Așteptă până auzi ușa 
închizându-se, apoi își smulse Și restul hainelor, lăsându-le grămadă pe 
podea. În ciuda ororilor din cursul serii și al nopţii, în ciuda sentimentelor 
ei conflictuale faţă de Nick, în ciuda senzatiei că ceva nu era în regulă aici, 
adormi când atinse perna cu capul. 

Nick își termină scotchul, se dezbrăcă, rămânând doar în boxeri și se 
trânti pe pat. Închizând ochii, își impuse să doarmă, dar îl obsedau imagini 
ale Marlei, atât ale femeii mai tinere pe care o cunoscuse atât de intim, cât 
Și ale acestei femei noi, mai matură, însă mai caldă, o femeie fără amintiri, 
fără trecut, o femeie care continua să răspundă la prezența lui. 

Oare cineva încerca s-o omoare? Dar cine? Și de ce? Și de ce insista 
Alex ca el să locuiască aici? I se părea o mișcare greșită, de parcă ar fi 
intrat într-o capcană pregătită cu multă grijă. 

De ce semăna atât de mult Marla cu Pam Delacroix — femeia 
misterioasă? Prietenă? Cunoștinţă? Cine naiba era Pam? 

Auzi închizându-se ușa apartamentului Și apoi pași îndepărtându-se pe 
hol. Probabil că Alex simţea nevoia să bea ceva, la fel cum simţise și el. Cu 
toate acestea, se ridică în capul oaselor în pat, brusc circumspect. Nu 
afirmase Marla că simţise pe cineva lângă patul ei? Că cineva stătuse acolo? 
Că cineva o ameninţase cu moartea? 

Se ridică încet, traversă camera Și deschise ușa de la hol, exact în clipa 
în care se închidea ușa liftului. Cu inima bubuind, intră în apartamentul 
descuiat Și în dormitorul Marlei, care dormea, epuizată, parcă moartă pentru 
restul lumii. Strângând atât de tare din falei încât îl dureau, Nick se 
împotrivi imboldului de a o atinge pe obraz. 

Scrâșnind din dinţi, se uită în camera lui James dacă totul era în regulă, 
ba chiar întredeschise și ușa dormitorului lui Cissy, apoi auzi torsul încet al 


unui motor Și zăngănitul ușii garajului care se ridica. 

Cineva pleca? La ora asta din noapte? 

Nick se duse la fereastra camerei lui Cissy Și văzu luminile de poziţie 
ale Jaguarului lui Alex strălucind puternic când automobilul se opri și 
așteptă deschiderea porţii acţionate electronic. Apoi mașina ţâșni afară Și 
dispăru în jos pe deal. Nick se uită la ceas — era trecut de unu Și jumătate 
noaptea. Unde naiba se ducea fratele lui? Avea o întâlnire cu cineva. 

Dar cu cine? Și de ce? 

Are legătură cu Marla. 

Următoarele zile trecură într-o pâclă de pastile și durere, dar mușchii 
atrofiaţi ai Marlei începură să funcţioneze. Așa cum îi spusese Alex, Tom 
apărea prompt cu medicamentele sau cu o tavă de mâncare trecută prin 
blender pe care abia dacă putea s-o înghită Și, de fiecare dată când mintea 
începea să 1 se limpezească, redevenea somnoroasă. Jaluzelele erau trase, o 
veioză era reglată pe intensitate minimă, astfel încât odaia, se gândea Marla 
amețită, aducea mai mult cu o celulă a morţii decât cu un dormitor. 

Nu deosebea noaptea de zi, nu avea pic de putere și abia se putea mișca. 

Avea însă senzaţia că ceva nu era în regulă. De fiecare dată când începea 
să gândească clar, să recâștige ceva puteri, pâcla mintală reapărea... Și era 
pierdută. În derivă pe ocean. Își recăpăta și pierdea succesiv cunoștința și 
simţea o disperare deprimantă, apăsătoare. 

— Nu mai vreau pastile, insistase amețită în ziua a doua... sau fusese 
ziua a treia? Sunt... sunt prea ruptă de realitate. 

— Dar vă vindecatţi. 

Tom o ajuta să mănânce un fel de supă de mazăre. 

— Nu... ceva nu-i bine. 

El însă insistă, iar când Marla i se plânse lui Alex, bărbatul o mângâie pe 
cap Şi-i spuse că-i mergea mult mai bine. Totuși era confuză, ca drogată, ȘI, 
exceptând ocaziile când se ridica pentru a merge la toaletă, stătea aproape 
permanent în pat. 

— Îmi fac griji pentru ea, spuse Eugenia când veni s-o viziteze împreună 
cu pruncul. 

Marla dorea cu disperare să-l ţină în braţe pe micul James, dar nu se 
putea clinti, cu atât mai puţin să stea măcar în capul oaselor. 

— N-ar trebui să-l chemăm pe doctorul Robertson? 


— Am discutat deja cu Phil, zise Alex. Sunt reacţii normale. 

— Mie nu mi se pare așa. 

Eugenia clătină din capul perfect coafat și Marla încercă să spună ceva, 
dar aproape că adormi la loc. 

— Este epuizată Și are nevoie de odihnă, așa că Phil i-a prescris 
analgezice Și un sedativ ușor doar ca să se asigure că-și va recăpăta toate 
puterile. 

— Dar... 

— Șșșt. S-o lăsăm să doarmă. 

Alex își conduse mama afară din dormitor, însă Marla îl auzi spunând: 

— Am stat de vorbă cu Phil. Reacţia ei este destul de normală, dar îi va 
modifica analgezicele cu altele care să n-o ameţească așa rău. 

Gândul acesta era îmbucurător, dar de fapt Marlei nu-i păsa. Nici măcar 
când deschise o pleoapă și o văzu pe Cissy în picioare lângă patul ei, cu 
chipul îngrijorat și mușcându-și buza inferioară. 

— Doamne, mamă, o să te mai faci bine? 

— Da, izbuti ea să murmure deși își simţea limba foarte grea. O să fiu... 
bine... 

Adormi apoi din nou și simți cum îi curge saliva din gură pe pernă. 
Dormi ore... sau erau doar minute... sau chiar o zi... când auzi următorul 
glas. Glasul lui Nick. 

— Nu-i bine. 

Marla întredeschise un ochi Şi-i văzu faţa îngrijorată. Zări imaginea 
trăsăturilor lui ascuțite și buzele strânse într-o linie subțire care exprima 
neliniște. 

— O duc la doctor. 

În cameră se mai afla cineva. Blestematul de infirmier ieși din umbră și 
apăru în raza ei vizuală. 

— Domnul Cahill a lăsat instrucţiuni precise să nu fie deranjată, replică 
Tom și Nick îi azvârli o privire sfidătoare, provocându-l să-l mai 
contrazică. 

— Ghinion! 

Nick luă papucii Marlei Şi-i băgă în buzunarul jachetei sale. 

— Doamna Cahill este responsabilitatea mea. 

— O să ţin minte asta. 

Nick se aplecă cu blândeţe, o ridică în braţe și, în ciuda protestelor ei 


slabe, o duse în lift. 

— Nu puteţi face asta! strigă Tom după ei. 

— Uite c-o fac. 

Ușa ascensorului se deschise Și ei intrară. Marla îl întrezări pe infirmier, 
cu chipul pătat de furie, cu buze subțiri și palide. Ușa se închise. 

— Nu trebuie să mă duci în braţe, protestă ea. 

— Ba bine că nu! 

Ajunseră la parter și Nick ieși pe ușa principală. Aerul de afară era 
înviorător. Rece. În văzduhul dimineţii se simţea gerul apropiatei ierni. 
Nick cobori treptele de la intrare. Lars, cu o greblă în mâini, apăru dintre 
doi rododendroni bătrâni Şi-i blocă drumul. 

— Ce faceţi? întrebă el. 

— O duc pe doamna Cahill la doctor. 

Nick îl împinse Și trecu pe lângă el, iar Marla, simțindu-se ca o femeie 
prostuţă sau neajutorată, încercă să-i lunece din brațe. Bărbatul o tinu 
strâns. 

— Domnul Cahill știe? întrebă Lars suspicios. 

— Sper. Nick era încruntat, trăsăturile îi erau dure și privirea fără 
compromisuri în timp ce se îndrepta spre camionetă. Sper ca cineva să aibă 
prezența de spirit să-i spună c-o duc pe soția lui la spital. 

— Asta... asta-i ridicol. Pot să merg, insistă Marla, deși nu era sigură că 
picioarele o vor susține sau că mintea ei înceţoșată putea funcționa. 

— Mă-ndoiesc. 

— Zău. Totuși capul îi cădea moale pe piept Și se simţea ca o idioată, 
lăsând un bărbat să-i decidă soarta. Eu nu... eu nu mă-ntorc în spital. 

— Cred că-i momentul să-ți găsim alt doctor. 

Mintea Marlei începu să se limpezească atunci când Nick deschise 
portiera Dodge-ului. Bărbatul îi scoase papucii din buzunar Și-i puse la 
picioarele ei, apoi îi înveli umerii cu jacheta sa. 

— Nu mă contrazice, zise el și trânti portiera. 

— Cred că ar trebui să iau singură deciziile care mă privesc, spuse 
Marla. 

Întredeschise puţin geamul din partea ei, exact în clipa când auzi 
mugetul unui motor Și zări Jaguarul lui Alex prin parbrizul aburit. 

— Grozav, mormăi, văzând cum soțul ei, cu faţa contorsionată de furie, 
cobori din mașină, aruncă un chiștoc de ţigară în tufe și porni cu pași mari 


spre Nick. 

— Ce naiba se-ntâmplă aici? întrebă el. 

Nick rămase nemișcat în fața camionetei, cu tălpile depărtate la nivelul 
umerilor, cu braţele încrucișate peste piept. Nu răspunse. 

— Ce naiba crezi că faci? continuă Alex. 

— O duc pe soția ta la un doctor. 

— Nu-l nevoie. Phil a pornit deja încoace. 

— Vine aici? întrebă Nick neîncrezător. O vizită la domiciliu? 

— Da, vine aici... dar ce s-a-ntâmplat cu Marla? 

Alex dădu să se îndrepte către portiera din dreapta camionetei, dar Nick 
îl prinse de braţ Și se postă ferm între el și mașină. 

— Nimic ce nu poate rezolva un medic decent și mult mai puține pastile. 

Nările lui Alex se dilatară. Își smuci braţul, eliberându-l din strânsoarea 
celuilalt. 

— Asta n-are nicio legătură cu Phil. 

— La naiba! El a îndopat-o cu medicamente. E vina lui. 

— Ba nu, e vina mea, recunoscu Alex pe un ton sfidător. Am vrut ca 
Marla s-o ia încet și să se odihnească. Să-și revină. Phil a făcut doar ce i- 
am cerut să facă. 

— N-ar fi trebuit ca Marla să decidă în privinţa asta? 

— Probabil că da, însă era atât de îngrozită Și de paranoică, încât mi-am 
asumat eu toate deciziile. Dacă mai ţii minte, avea vedenii — oameni în 
camera ei, pentru Dumnezeu! M-am gândit că are pur Și simplu nevoie de 
ceva timp să se refacă Și să se adune. 

— Afurisit arogant, mârâi Nick. 

— Oricum, nu mai contează acum. L-am chemat pe Phil și el îi va 
schimba medicaţia, iar până mâine dimineaţă ar trebui să fie din nou cu 
mintea limpede. 

— Ar fi bine să fie așa. 

— Că dacă nu... ce se va-ntâmpla? Nu m-ameninţa tu pe mine, Nick. 
Am comis o greșeală. Gata, s-a terminat. Își ocoli fratele și se apropie de 
camionetă. Marla? Iartă-mă, te rog. Bănuiesc că ai auzit discuția noastră. 
Am comis o greșeală. 

— Una foarte mare, zise femeia simțind cum clocotea de furie Și-l pironi 
cu privirea prin geamul pe jumătate coborât. 

— Mi-am cerut iertare, da? Phil va sosi aici în câteva minute. Vrea să 


vadă cum te simţi Și-ţi va înlocui unele medicamente. Ai încredere-n mine. 

Niciodată, se gândi Marla. N-o să mai am încredere în tine câte zile oi 
avea. Prin poarta deschisă, intră un Cadillac cu motorul torcând discret, 
condus de Phil Robertson. 

Privirea lui Nick deveni de-a dreptul ucigașă când doctorul coborî din 
automobil. 

— L-ai lăsat pe fratele meu să-ţi spună ce să-i prescriu soției lui? 

— Poftim? 

— Somnifere? L-ai lăsat pe el să decidă? îl acuză Nick. 

Alex îȘi prinse fratele de mânecă. 

— Stai așa, Nick, nu sări de gâtul lui Phil. 

Marla se strădui să-și bage picioarele în papuci, deschise portiera 
camionetei Și le coborî pe pământ. Continua să-și simtă membrele ca de 
cauciuc, dar rezemându-se de portieră, izbuti să stea dreaptă. 

— Vreau să Știu de ce mă simt așa... ameţită, așa înceţoșată... de ce nu 
mă pot trezi? 

Buzele lui Phil Robertson se subţiară. 

— Cineva ar fi trebuit să mă cheme mult mai devreme, nu abia azi. 

— Cât a trecut... de când am fost în clinică? întrebă femeia. 

— Cinci zile. 

Doctorul își ridică gulerul hainei. 

— Cinci, repetă ea în șoaptă, nevenindu-i să creadă. 

— Haideţi să mergem în casă, propuse Robertson. O să te examinez ȘI-ţi 
pot da ceva împotriva durerilor care să nu provoace somn Și dezorientare. 

— Nu vreau nimic, declară Marla ferm. 

Indiferent cum s-ar fi simțit, dorea să-și poată păstra rațiunea. Nu se 
putea baza pe Nick s-o salveze în mod repetat. 

— O să fiu bine, adăugă ea. 

— Cred că ar trebui să-l asculţi pe Phil, la urma urmelor, este doctor. 

Alex o cuprinse cu braţul pe după umeri, dar ea îl scutură. 

— Nu sunt de aceeași părere. Ascultaţi-mă bine, urmă Marla simțind 
cum o durea maxilarul deoarece efectul analgezicelor dispărea, sunt o 
femeie adultă. Eu voi lua toate deciziile în legătură cu mine, cu corpul meu. 

— Mă gândeam doar la binele tău, explică Alex, dar în ochii lui nu mai 
exista acum pic de căldură, iar una dintre mâini 1 se strânse într-un pumn pe 
care-l înfundă rapid în buzunar. 


— Serios? Nu cred asta. Încetează să mă mai tratezi ca pe o floricică 
fragilă din seră. 

Marla continua să poarte jacheta lui Nick, pijamaua și papucii, în ciuda 
frigului, își scoase jacheta Și o azvârli spre Nick care o prinse din zbor, 
după care porni către casă, simțind cum picioarele păreau să-i câștige 
putere cu fiecare pas. 

Bărbaţii ăștia, se gândi ea cu asprime. Cine avea nevoie de ei? 

Urcă treptele Și, cu toate că se simţea încă ușor ametţită, smuci violent 
de clanţa ușii. O ultimă privire aruncată în urmă îi spuse tot ce trebuia să 
ştie. Alex se scotocea după țigări, cu mânia clocotindu-i pe chip, Phil 
Robertson părea îngrijorat, cu fruntea încruntată Și buzele strâns lipite, iar 
Nick se uita pur Și simplu după ea, cu ochii albaștri strălucind de aceeași 
provocare sexy ȘI ireverenţioasă pe care ea o găsise fascinantă din clipa 
când se trezise din blestemata de comă. 

El era singurul bărbat în care putea avea încredere. 

Nick nu avusese în viaţa lui o relație cu o femeie măritată și nici măcar 
nu se gândise la așa ceva. Stătea întins pe pat, privea tavanul Și se străduia 
să Și-o alunge pe Marla din minte. Era imposibil. Se fixase zdravăn acolo, o 
imagine seducătoare ce-i brobonea fruntea de transpirație Și-i trezea 
mădularul. Casa era tăcută, probabil că toţi adormiseră. Nick se foi de pe o 
parte pe alta și încercă să-și umple mintea cu altă imagine decât ochii 
seducători ai Marlei, dar nu izbuti. 

Și este la numai doi pași mai încolo pe coridor. 

Dar era soția lui Alex. 

Căsnicia lor are deja necazuri. O poți vedea și tu. El nu-i acordă niciun 
pic de atenție. Ea nu și-l reamintește și te dorește la fel de mult pe cât o 
dorești tu. Haide, dă-te jos din pat. Du-te doar să vezi dacă se simte bine. 

Măruntaiele i se strânseră ghem și bărbatul aruncă pătura de pe el. Era o 
nebunie. Trase o pereche de blugi, nu se mai sinchisi să se încalțe ori să 
îmbrace un tricou, deschise ușa și ieși pe hol unde lămpile de securitate 
asigurau o lumină slabă, abia vizibilă la nivelul mochetei. Merse direct la 
ușa apartamentului, puse mâna pe clanță și se opri. Ce i-ar fi putut spune 
Marlei? Ce ar fi putut face? Nimic. Nu putea să facă absolut nimic. 

Scrâșnind din dinţi, cobori la parter Și-și puse ceva de băut. Care avea 
să fie prețul pasiunii lui trupești? O familie destrămată? Doi copii care 


aveau să fie rezultatul divorţului? Marla n-ar fi dorit niciodată să se mute în 
Oregon și nici Nick nu era sigur că asta își dorea. Nu dorea altceva decât s- 
o sărute Și s-o atingă din nou, să simtă legătura aceea efervescenţă de care 
avuseseră parte cu cincisprezece ani în urmă. 

Și ti-ar plăcea să-l întreci pe Alex, să te răzbuni cumva, recunoaște. Nu- 
ți place cum o tratează și nu te-ai împăcat de fapt niciodată cu gândul că 
ea te-a abandonat pentru fratele tău. 

— Nenorocitul! 

Dădu paharul peste cap, îȘi șterse gura cu dosul palmei și urcă înapoi 
scările. Doamne, ce prost putea să fie! Ajunse la palierul dormitorului ȘI se 
îndrepta către cameră când ușa apartamentului se întredeschise și Marla 
ieși pe hol. 

— Ah! Femeia își duse mâna la piept Și ochii i se lărgiră. Nick! șopti ea. 
M-ai speriat îngrozitor! 

— Scuză-mă. Nu puteam să dorm. 

— Nici eu. Mi s-a părut că o aud pe Cissy sculându-se. 

— Eu eram. 

— Aha. 

— Îmi pare rău că te-am dezamăgit. 

— Nu, nu m-ai dezamăgit. 

Părea agitată Și întoarse capul să se uite în urmă, prin ușă. Dumnezeule, 
era superbă într-un fel de pijama de satin care era cu un număr prea mare 
după cum părea, cu părul răvășit Și cu ochii încă grei de somn. 

— AȘ... aș vrea să vorbesc cu tine, zise Marla și lui îi veni greu să-și 
desprindă ochii de la decolteul pijamalei, acolo unde se încheia nasturele cel 
mai de sus. 

Adâncitura dintre clavicule era perfect vizibilă, spațiul acela pe care îl 
găsea fascinant, pe atât de atrăgător pe cât își reamintea. 

— Îţi fac cinste cu ceva de băut. La parter este un bar complet utilat. 

— Asta-mi mai lipsea peste toate drogurile pe care le am în corp, replică 
ea, apoi îi fulgeră un surâs orbitor. Doar un minut, să-mi iau halatul. 

Intră în apartament Și în cele treizeci de secunde cât avu nevoie să 
îmbrace halatul asortat la pijama, Nick își dădu o duzină de palme. Asta era 
o prostie. O trădare. 

Nu se putea însă abţine, iar când Marla ieși pe ușă, simţi adierea 
parfumului ei Și stomacul i se încordă. Ea închise ușa cu un clic încet, apoi 


strânse cordonul halatului Și coborâră spre livingul întunecat. Ploaia burniţa 
pe geamurile vechi ale ferestrelor. Nick apropie un chibrit aprins de lemnele 
stivuite pe grătarul șemineului, după care își umplu un pahar. Părând 
nervoasă ȘI jucându-se cu cordonul halatului, femeia stătea lângă flăcările 
ce trosneau. 

Luminată doar de văpăile mișcătoare, încăperea păru să se micșoreze. 

— Sigur nu vrei nimic? întrebă Nick, punând cuburi de gheaţă în paharul 
lui scurt. 

Marla șovăia, îi ocolea privirea. 

— Poate un brandy. Unul mic. 

El surâse larg, găsi un pahar pentru conac Și turnă puțin lichid 
chihlimbariu dintr-o sticlă pătrăţoasă de cristal. 

— Așa te vreau, îi zise Și abia după aceea îi remarcă reacţia, felul cum 
își mușca buza, neliniștită. Îi întinse paharul și-l ciocni ușor cu al lui. 
Pentru zile mai bune! 

— Și nopţi, replică ea, apoi sorbi puţin. 

Ochii ei îl fixau, mari Și verzi, peste marginea paharului. Faţa i se 
vindecase, cicatricea de pe scalp abia dacă mai era vizibilă și părul îi 
înconjura chipul în valuri scurte de culoarea mahonului. 

— Deci, care-i treaba, Marla? 

— AȘ... aș vrea să Știu ce s-a-ntâmplat. Cinci zile n-am fost în apele 
mele și nu-mi amintesc decât imagini disparate, oameni care veneau ȘI 
plecau... nimic clar. M-am gândit că m-ai putea pune la curent. A luat 
cineva legătura cu familia lui Pam? 

— N-am auzit de așa ceva, dar recunosc că am fost afundat până peste 
cap în contabilitatea companiei. 

— Şi ai găsit ceva? 

— Păi, dacă Alex nu ia măsuri drastice, Cahill Limited va da faliment. 

— Dar este o corporație uriașă, protestă femeia și Nick o privi cum 
depărtează buzele Și soarbe din nou. 

— Este o corporație privată și de fapt nu-i chiar așa mare, judecând 
după standardele actuale. 

— Poate fi salvată? 

— Așa cred. Cu reducerile și economiile cuvenite. Și dacă Alex vrea 
asta. 

— El pare să lucreze tot timpul, spuse Marla. Se duse la fereastră Și privi 


afară, spre luminile ce se stingeau în jos pe deal. E mereu plecat la o 
întâlnire sau alta. Fie la birou, fie cu consiliul de administraţie de la spital 
sau de la Cahill House. 

— Îţi lipsește? întrebă Nick. 

Ea ezită, apoi clătină din cap. 

— Din păcate, nu. Nu simt nicio conexiune reală cu el. Nick văzu cum 
pielea cefei i se înroșește după această confesiune. Nu-ţi pot explica 
motivul. 

— Nu-i ușor să trăieşti alături de un bărbat ca Alex. 

— Asta-i valabil Și pentru tine, observă ea Și întoarse capul pentru a-l 
privi peste umăr. 

Gestul nu se dorise a fi provocator, însă fusese. Halatul îi lunecă într-o 
parte și ochii lui fură atrași de gâtul ei și de pielea mătăsoasă a curbei spre 
umăr. Cât i-ar fi plăcut s-o sărute acolo! 

— De unde știi? Doar nu-ţi amintești. 

— Intuiţie feminină, zise Marla. În tine există ceva ce o femeie poate să 
simtă. Un neastâmpăr. Aș zice că puţine lucruri te satisfac. Și nu te 
resemnezi. Dacă dorești ceva, încerci să obţii. 

— Nu întotdeauna. 

— Oh, ba da. 

— Te doresc pe tine. 

Sub satin, spinarea femeii se încordă Și privi în podea, plecând fruntea. 

— Dar tot n-ai încredere în mine. 

— De ce aș avea? întrebă Nick și făcu un pas mai aproape, 
condamnându-se pentru acest gest. 

Jurase că va rămâne imun la farmecele Marlei, că nu-i va mai îngădui 
niciodată să se apropie de el, dar cu fiecare zi ce trecea se simţea tot mai 
atras de ea, tot mai intrigat. Se avertizase în repetate rânduri, dar dacă era să 
privească adevărul în față, nimic nu i-ar fi plăcut mai mult decât s-o atingă, 
s-o sărute, s-o dezmierde și să se afunde în partea ei cea mai feminină, cea 
mai adâncă. 

— Ti-am făcut așa mult rău, cu anii aceia în urmă? îl întrebă Marla, 
studiind modelul picăturilor de ploaie pe geam. 

— A fost vina mea. 

Nick făcu un pas mai aproape. 

— Dar mă pedepsești. 


— În ce fel? 

— Prin... încercând să păstrezi distanţa. 

Continua să fie cu spatele la el, lăsase paharul pe pervaz Și stătea acum 
cu ambele palme pe marginea acestuia în timp ce privea prin sticla veche Și 
spălată de ploaie. 

— Instinctul de autoconservare, Marla. Nimic altceva decât un instinct 
animalic fundamental. 

Ca și celelalte instincte animalice pe care le stârnești în mine. Era atât 
de aproape acum, încât îi putea simţi aroma pielii, putea să-i vadă 
firișoarele de păr de pe ceafa, putea să se întrebe despre secretele ascunse 
sub pliurile de satin ce o învăluiau. 

— Mi-ai salvat viaţa, rosti femeia Și glasul îi era pe jumătate înăbușit, 
de parcă Și ea putea să simtă cât de aproape era Nick, că doar câţiva 
centimetri separau vârfurile picioarelor lui de călcâiele ei. 

Parfumul Marlei pluti spre nările lui, un iz ușor de lavandă, Şi-i aminti 
cât de mult trecuse de când nu mai fusese cu o femeie. 

— Ți-am salvat viaţa? Poate că da, poate că nu. Am făcut ceea ce trebuia 
să fac. N-o transforma în ceva mai mult decât atât, da? Nu-ncerca să faci 
din mine un soi de erou. Crede-mă, nu sunt. 

— Te străduiești prea mult să-i convingi pe toți că nu ești. 

— Nu-i greu, spuse bărbatul. 

Știind că făcea o eroare fatală, întinse braţele și-și curbă degetele peste 
umerii ei, simțind satinul moale și neted și carnea elastică. Sub palmele lui, 
Marla tremură Și o văzu cum inspiră scurt, dar nu încercă să se desprindă. 

Lumina flăcărilor din șemineu i se juca prin păr Şi-i poleia pielea, iar 
rozul inocent al halatului ei se transformă într-o culoare caldă și pastelată 
de piersică, în timp ce palmele lui Nick se deschiseră pentru a se închide pe 
partea de sus a braţelor femeii. Cu un geamăt slab, ea se lăsă pe spate și 
Nick își cobori capul, apăsându-și buzele de ceafa Marlei. Dorinţa curgea 
fierbinte prin el, concentrată între picioare, făcându-l să nu se gândească la 
nimic altceva decât la satisfacerea pur senzuală a acestei femei. Atât de 
fierbinte. Atât de umedă. Atât de nebunatic de imorală. Atât de prohibită. 

— Nick, șopti Marla, atât de încet, încât nu era sigur că-i rostise cu 
adevărat numele. 

Știind că mergea prea departe, bărbatul se lăsă în voia simţurilor, 
dezmierdându-i gâtul, gustându-i pielea înfierbântată, îndepărtând țesătura 


mătăsoasă de pe corpul ei. Își trecu vârful limbii peste umărul Marlei și ea 
se cutremură. Întinse apoi braţul, găsi nodul ce-i ţinea capotul laolaltă ȘI-l 
slăbi. 

Marla îi simți văpaia pasiunii. Se arcui lângă trupul lui, ridică o mână 
deasupra capului Și-și trecu degetele prin părul bărbatului. Nick îi sărută 
brațul milimetru cu milimetru, trimițându-i-1 furnicături în toți nervii care o 
făceau să uite promisiunea de a nu ceda niciodată atracției lui primare, 
pentru că iubirea lui Nick avea să-i provoace doar suferinţă, pentru că sexul 
cu el i-ar fi distrus viaţa. 

Nodul cordonului cedă. 

Satinul se desfăcu, dezvăluind alt veșmânt. 

Nick gemu de frustrare, după care îi descheie bluza pijamalei. Degeţele 
lui se strecurară înăuntru Și Marla icni la căldura atingerii sale, fiindcă 
palmele bărbatului o frigeau sub sâni. Toată pielea o furnica Și-Și lăsă capul 
într-o parte, oferind o porţiune și mai mare de gât pentru buzele lui lacome. 

Simţea în adâncul ei o suferinţă, un dor arzător. Bluza pijamalei se 
desfăcu Şi-i căzu de pe umeri odată cu halatul, adunându-se pe spate. Nick 
îi linse scoica urechii și firele de păr aspru de pe pieptul lui îi atinseră 
omoplații când o trase spre înapoi, lipind-o de el. Ea se apăsă și mai tare Și- 
i simţi erecţia între fese. 

— Mmm, gemu ea. 

Se frecă de el în timp ce palmele lui Nick îi frământau sânii, degetele 
mari îi frecau sfârcurile, iar respirația lui deveni rapidă și fierbinte. 
Transpiraţia scălda pielea Marlei. Sângele îi pulsa mai iute, era fierbinte 
precum ceara lumânărilor aprinse. 

— Marla, oh, Doamne, Marla... nu... vreau să... 

Bărbatul se freca de ea și șlițul blugilor se simţea dur în vreme ce luneca 
peste satinul pantalonilor ei de pijama. Marlei îi era imposibil să nu 
răspundă, lipindu-se și mai mult de el în vreme ce se freca de el. O parte 
din ea știa că făcea greșeala cea mai mare din viață, dar celeilalte părți nu-i 
păsa. 

E ști măritată, pentru Dumnezeu! 

Însă căsnicia aceea era o farsă. 

Esti mamă! 

Dar îl vreau pe bărbatul ăsta, simt o legătură cu el, o nevoie pe care doar 
el o poate satisface. 


Nu confunda pasiunea cu dragostea. Gândeşte! 

Una dintre mâinile bărbatului cobori, lunecă peste satinul lucios, trecu 
lent peste ombilicul ei, până ce palma lui puternică îi cuprinse sexul ca într- 
un Căuș, iar degetele i se curbară între picioare, apăsând-o tare de el, 
făcând-o să-i simtă nevoia, văpaia, determinând-o să tremure de dorinţă. 
Prin țesătură, el atinse, frecă, cercetă, amplificând un foc deja dogoritor. 
Pielea Marlei ardea, chinul dinăuntru bubuia. 

Genunchu ei se înmuiară când buzele lui Nick îi dezmierdară curba 
maxilarului. Marla închise ochii, dădu capul pe spate, îl lăsă să-i sărute 
umerii Și gâtul, fără să se fi oprit vreo clipă din ritm. Bătăile inimii ei erau 
un răpăit neregulat, răsuflarea era o succesiune de gâfâieli scurte, disperate. 
Îl dorea pe Nick, voia să se întoarcă în braţele lui, să-i simtă sfârcurile tari 
Și plate, să-i atingă mușchii ce i se încordau peste piept. Avea nevoie 
disperată să simtă contopirea dulce-amăruie a trupurilor lor. 

Imagini ale lui, gol, asudat, muncind deasupra ei îi inundară mintea. 
Picioare puternice, cu tendoane ca fierul apăsau, spinarea lui musculoasă se 
flexa, degetele ei se afundau în fesele lui, el împingea puternic... prelung... 
din nou Și din nou... oh, Doamne... i se învârtea capul... 

— Marla, șopti Nick și glasul îi răsună răgușit de dorinţă. Asta nu-i 
deloc bine... eu... noi... eu... n-ar trebui... 

Femeia nu putea să gândească... nu putea să respire. Era înfierbântată, 
picături de transpiraţie îi presărau fruntea, îi coborau pe Șira spinării, îi 
umezeau pielea. Buzele lui, oh, Dumnezeule, dacă s-ar fi putut răsuci Și să-l 
sărute, să-i coboare fermoarul pantalonilor ȘI... 

Undeva la etajul de deasupra o ușă scârțâi, deschizându-se, apoi se 
închise. 

Nick încremeni. 

Mintea Marlei se limpezi instantaneu. 

Pentru numele lui Dumnezeu, ce făcea? 

Nick îi dădu drumul de parcă l-ar fi fript. Halatul și bluza de pijama 
căzură pe podea și femeia se aplecă și le ridică în grabă. 

— La naiba, murmură el Și traversă camera cu pași silențioși, punând o 
distanţă cât mai mare între corpunle lor. 

Motorul liftului zumzăi. Marla își băgă braţele prin bluza de pijama Și 
halat, bâjbâi să-și închidă nasturii, apoi, cu un gest de frustrare smucit, îȘI 
strânse cordonul în jurul taliei. Cum ar fi putut explica părul ciufulit, fața 


învăpăiată, hainele mototolite Și dorința despre care era sigură că-i era 
evidentă în ochi? La ce se gândise? De ce ar fi cedat în faţa unei ispite 
interzise Și trădătoare? 

Nick făcu un pas înainte, o prinse de un braţ și o trase într-o firidă de 
lângă bovindou. Ochii lui, încă sticloși, îi găsiră pe ai ei Și bărbatul duse un 
deget la buze. 

Inima Marlei bubuia, mintea îi gonea. Aveau să fie prinși Și atunci... oh, 
cum putea să explice sentimentele ei față de Nick fiicei ei, soacrei sau... 
sau... soțului ei? 

Stricată. Cocotă. Târfă. Toţi termenii arhaici de condamnare îi goniră 
prin minte. 

Ascensorul se opri în cele din urmă la nivelul garajului din subsol. Peste 
bătăile sălbatice ale inimii, Marla auzi ușa garajului zăngănind și 
deschizându-se, apoi un motor începu să toarcă încet. 

— Alex, îi șopti Nick la ureche. 

O trase lângă o latură a ferestrei, unde se uitară cum stopurile Jaguarului 
străluciră roșu Și se reflectară în picăturile de ploaie. Poarta acționată 
electronic se deschise și mașina ieși din curte. 

— Unde se duce? întrebă ea. 

— AȘ zice că se întâlnește cu cineva. 

— Cu cine? 

— Nu Știu, dar nu mi se pare ceva onest. Nimic bun nu se întâmplă după 
miezul nopţii. 

— Cred că noi doi tocmai am dovedit asta, replică Marla furioasă pe 
sine. 

Cum a putut să fie atât de proastă, o femeie atât de lipsită de minte, încât 
să cedeze celor mai primare nevoi? 

— Trebuie să mă duc în pat, zise ea, după care Șovăi Și adăugă: Singură. 

Porni către ușă, dar Nick o prinse de încheietura mâinii. 

— N-o să-mi cer scuze, rosti el Și ochii lui albaștri erau întunecaţi. 

Femeia ridică bărbia. 

— Foarte bine. Nici eu n-o s-o fac. 

Apoi, înainte de a spune ceva ce ar fi putut regreta, se răsuci Și urcă 
treptele câte două odată, spre sanctuarul dormitorului ei perfect decorat Și — 


vai! — atât de rece. 
xK k k 


Târtă! Nu era nimic mai mult decât o târfă spurcată și blestemată. 

Privi în sus către casă și picăturile de ploaie îi răpăiră pe capul 
descoperit, aburindu-i binoclul în timp ce urmărea fereastra unde-i văzuse 
pe amanți. Bărbatul stătuse în spatele ei, mângâind-o Și sărutând-o, cu faţa 
ascunsă în întunericul camerei. Prin sticla bătută de ploaie, îi observase de 
la distanţă. Binoclul nu-i îngăduise să distingă detaliile pe care le dorea, dar 
o recunoscuse pe Marla care-l lăsase pe bărbat s-o dezbrace Și s-o atingă și, 
cu toate că fusese prea întuneric pentru a vedea cât de departe ajunseseră, 
avusese o erecţie și trebuise să se descarce; abia aștepta să fie el cel care s- 
o dezmierde Și s-o atingă, să-și treacă palmele aspre peste sânii aceia plini. 

— Numai așteaptă tu, scumpo, Șopti el, după care, văzând ușa garajului 
deschisă, porni iute pe stradă, simțind cum ploaia rece îi curgea pe ceafa Și 
Știind că era doar o chestiune de timp până avea să fie rândul său. 

Își linse buzele. 

Abia aștepta. 


CAPITOLUL 13 


Alt fost cât pe-aci să faci sex cu Nick. 

— La naiba! 

Întinsă în pat, Marla lovi cu pumnul în saltea. 

— Ce-i cu tine? 

Se gândi la răsuflarea lui fierbinte pe ceafa și simţi că 1 se usucă gâtul. 

— Idioată, idioată, idioată! se blamă ea, apoi ieși de sub pătură și porni 
spre baie. 

Își dădu jos toate hainele, decisă să-și alunge imaginile erotice din 
minte, dar sub jetul dușului Și în aburii cabinei, se gândi la el și la felul 
cum simţise atingerea palmelor lui pe sânii ei, la felul cum îi frecase 
mătasea pijamalei de pielea ei înfierbântată. 

— Termină! strigă, apoi se șȘamponă iute Şi reglă temperatura apei 
suficient de rece ca să-și alunge orice gând lasciv din minte. 

Dumnezeule, avea să devină Și mai nebună decât era deja! 

— Dacă așa ceva e posibil, murmură, apoi opri apa, luă un prosop Și 
începu să se frece apăsat când ieși din cabina de duș. 

Era hotărâtă să nu se gândească la Nick în dimineaţa asta, totuși imagini 
cu bustul lui gol, abdomenul ferm și felul cum îi atârnau blugii pe șolduri, 
cu Șliţul bombat, continuară s-o urmărească în timp ce se îmbrăcă cu o 
pereche de jeanși Și un pulover, se rujă, se dădu cu rimel pe gene și 
pulveriză spumă pe cârlionţii scurţi. În interiorul ei clocotea un amestec 
volatil de emoții — rușine, stupoare, dar și o fărâmă de satisfacție și un 
grăunte de speranţă. Ştia că o relaţie sentimentală cu cumnatul ei era sortită 
dezastrului. 

Și totuși nu putea să uite senzaţia buzelor lui, căldura atingerii lui și 
violenţa și pasiunea cu care-i răspunsese. 

Dumnezeule, la ce se gândise? Se strâmbă în oglinda din baie, în timp 
ce-ȘI aranja părul umed cu degetele. 

— Nu te mai gândi, se adresă ferm reflexiei din oglindă și detestă 
scânteia jucăușă pe care i-o văzu în ochi. Azi ai mii de lucruri de făcut. Mu! 
N-ai timp de prostioare romantice. 

Și totuși nu putea să nu se întrebe, în timp ce își încălţă pantofii de tenis 


Și se grăbi să coboare scara, dacă era din născare pasională Și carnală sau 
asta se întâmpla exclusiv cu Nick? 

Adevărul e că erai... în fine, te interesau alți bărbaţi. Acuzaţiile lui 
Alex îi reverberau prin minte. 

— Nu te mai gândi la asta! se avertiză; nu avea timp pentru incriminări. 
Pur Și simplu, mergi mai departe. 

Pentru prima dată de când se trezise din comă, Marla se simţea plină de 
viaţă. Energică. Gata să atace lumea și să afle cine naiba era ea, ce se 
întâmplase în noaptea accidentului Și de ce se simţea ca o prizonieră ȘI o 
străină în propria ei casă? În noaptea trecută suferise ascultând scuzele lui 
Phil Robertson Și tăcerea furioasă a soțului ei înainte de a-l întâlni pe Nick 
care urca scara, totuși nu-l putea ierta pe Alex pentru că o lipsise de cinci 
zile din viaţă. 

Perfect. A greșit, dar ăsta nu-i un motiv ca să-l înșeli pe la spate cu 
Nick. 

Ceea ce simţea ea faţă de Nick nu avea nicio legătură cu Alex. Încercă 
să-și domolească furia ce o sfâșia. Pierduse cinci zile din viaţă. Aproape o 
săptămână! Asta pentru că soţul ei considerase că așa era mai bine. 

Rahat! Asta era totul — un mare rahat. 

Durerea din maxilar îi reaminti că nu era complet vindecată, așa că 
înghiți două aspirine cu o gură de apă, pentru că nu intenţiona să se lase 
oprită de o durere surdă. Izbuti să ajungă în bucătărie Și la cafetieră la timp 
pentru a-i spune „la revedere” lui Cissy, care ţâșni pe ușă, trăgându-și 
rucsacul după ea. 

Carmen o anunţă că Alex plecase deja la birou și Marla se întrebă dacă 
soțul ei se mai sinchisise să mai revină acasă în cursul nopții. 

Unde plecase? Cu cine se întâlnise? De ce naiba se furișa afară din casă 
în toiul nopții? 

Avea să afle. Trebuia să decidă însă dacă să-l întrebe direct sau să facă o 
mică cercetare prealabilă. Avea sentimentul că se pricepea la așa ceva, deși 
îi era imposibil să precizeze de ce ar fi crezut asta. Era totuși lipsit de 
importanţă. Se plictisise până peste cap să fie victimă ori să joace rolul 
sărmanei soţii Și mame, bolnavă Și amnezică. 

Din nou... totul nu era decât un mare rahat. 

— Și Nick? o întrebă pe Carmen. 

Zăbovise în bucătărie, unde bucătăreasa, Elsa, marina deja carnea pentru 


friptură. Era o femeie solidă, cu sâni grei, mijloc gros și ochi veseli, care 
freca de zor mirodenii într-o halcă groasă de carne. 

— Şi el a plecat de dimineaţă devreme, iar Lars a dus-o pe doamna 
Eugenia la Cahill House, unde are loc o întrunire matinală. Ochii negri ai 
lui Carmen scânteiară. Doamna Eugenia nu era prea încântată că trebuie să 
fie în oraș înainte de ora opt. 

— N-o condamn pentru asta. 

Marla își termină cafeaua Și se întoarse la etaj, unde Fiona tocmai îl lua 
pe James din pătuţ. 

— Lasă-mă să m-ocup eu de voinicul ăsta, zise ea și, sub privirile 
îngrijorate ale Fionei, îl schimbă pe prunc și-i dădu să mănânce. Poţi să 
profiţi de niște timp liber în dimineaţa asta. 

— Dar asta-i treaba mea... 

— Să Ştii că-i și a mea. Este posibil să ies după-amiază, așa că mi-ar 
plăcea să petrec ceva timp cu el. Marla zâmbi. Nu te deranjează, nu-i așa? 

— Bineînţeles că nu. Dumneavoastră sunteţi mama lui. 

— Exact. 

— Atunci mă-ntore mai târziu, zise bona încântată de ocazia unei pauze 
neaşteptate. 

— Mulţumesc. 

Marla își îmbăie fiul și i se păru absolut normal să-i vadă ochișorii 
scânteind când îi stropi picioarele și braţele cu apă caldă. Dădu din picioare 
Și bolborosi, iar ea își spuse că era cel mai scump copil din univers. 

— Da, da, asta ești, îi spuse împungându-l în joacă cu degetul în burtică, 
chiar dacă tăticul tău e un nenorocit de clasa-ntâi. 

Copilașul zâmbi Și agită un pumnișor, ca și cum ar fi înţeles, iar Marla 
simţi că 1 se rupe inima. De ce nu putea să fie fericită cu copiii ȘI cu soţul 
ei, de ce nu putea să accepte că asta era viața ei Și că era o existenţă 
minunată, încântătoare Și privilegiată, pe care majoritatea femeilor ar fi 
invidiat-o? 

Uită de Nick! 

Uită de toate lucrurile care te sâcâie! 

Fu fericită, Marla! 

Dar nu putea. Da, se putea bucura de băieţelul și de fata ei, totuși trebuia 
să afle multe altele. Își înveli fiul într-un prosop, îl uscă, îl pudră și-l 
îmbrăcă într-o pijama albastră care începuse deja să-i rămână mică. 


— Vai, dar ce băiat mare avem noi! îi spuse și-l duse în salonul de la 
parter. 

Casa era relativ tăcută. Nimeni nu era în jur, așa că acum avea ocazia să 
facă niște lucruri pentru care avea nevoie de intimitate. Puse copilașul în 
ţarcul de joacă și luă telefonul. 

În câteva secunde stabili legătura cu poliţia San Francisco, dar i se spuse 
că trebuia să-i lase un mesaj detectivului Paterno, întrucât acesta lipsea din 
birou. Ea rugă să o sune, apoi închise și telefonă la Universitatea din 
California din Santa Cruz Și întrebă de fiica lui Pam. 

— Îmi pare rău, dar nu avem pe nimeni înscris sub numele Delacroix, îi 
răspunse femeia de la secretariat, fără nicio inflexiune în voce. 

Grozav! Marla începu să bată darabana cu degetele în braţul canapele. 
James stătea pe spate și gângurea, fericit de tot ce-l înconjura. 

— Poate că-i înscrisă sub alt nume, sugeră ea, silindu-se să-și 
amintească ceva, orice despre Pam sau despre fiica ei. 

— Atunci aș avea nevoie de informaţia respectivă, dar chiar dacă ar fi 
studentă aici, nu v-aș putea spune. Este politica noastră de confidenţialitate. 

Nici alte întrebări n-o ajutară s-o localizeze pe fată și în cele din urmă 
Marla se simţi nevoită să închidă. Nu ajungea nicăieri. Și își epuiza rapid 
toate pistele. Se uită la încheietura mâinii, să verifice ora, însă nu purta 
ceas. 

Asta era ciudat. Era sigură că purtase mereu ceas... of, pentru 
Dumnezeu, în toate bijuteriile de la etaj era imposibil să nu găsească vreun 
ceas! Afișajul digital al videorecorderului arăta că era aproape amiază. 

Cu pruncul în brațe, Marla urcă scara în dormitorul ei, scotoci printr-o 
casetă cu bijuterii plină cu cercei Și brățări Și găsi, așa cum se aștepta, un 
ceas cu o curelușă din zale metalice. Întinse mâna spre el, apoi Șovăi, 
deoarece acolo, ascuns sub o pereche de cercei cu perle și o brățară de 
argint, se afla un inel superb cu piatră roșie ca sângele, ale cărui feţe 
scânteiau strălucitor. 

— Nu se poate! șopti ea, ridicând inelul și ţinându-l în palmă. 

Era imposibil să nu-l fi observat la o căutare anterioară. Se uitase în 
caseta asta de cinci-Șase ori Și piatra era prea mare ca să poată fi trecută cu 
vederea. 

Își puse inelul pe mâna dreaptă. I se părea greu și cumva nelalocul lui. 
Și îi juca pe deget. Bineînțeles; ai slăbit după accident Și aproape toate 


hainele îti sunt cu un număr mai largi. Este firesc ca inelul și probabil și 
ceasul să-ţi fie mari. 

Fie asta, fie ele nu ti-au aparținut, de fapt, niciodată. 

Se privi în oglinda de deasupra comodei. Văzu acolo o femeie palidă cu 
păr scurt, ochi verzi Și pomeți înalţi. Vânătăile îi dispăruseră Și, cu excepţia 
câtorva umflături cauzate de tăieturile din interiorul obrajilor când îi scosese 
Nick firele, era ea însăși. Cu copilașul ei. Partea aceea părea în regulă, se 
potrivea cu restul. Însă inelul cu rubin nu se potrivea, deși o sâcâia ideea, ca 
un gând îndepărtat, că mai văzuse undeva bijuteria asta. 

La altcineva. Dar la cine? 

Studie conținutul casetei cu bijuterii. Majoritatea cerceilor Și brățărilor 
nu erau valoroase, ar fi putut fi cumpărate din orice lanţ de magazine... mai 
puțin inelul acesta. Intuitiv, Știa că valora o mică avere. 

De ce l-ar fi ținut ea aici? 

A fost pus de cineva, fraiero. Tu ai pomenit de el cuiva, care fie l-a pus la 
locul său, fie a spus altcuiva, care l-a returnat. Pentru că cineva încearcă 
să te înnebunească sau nu dorește ca tu să te întrebi cine ești. 

Dar de ce? 

Marla aruncă la întâmplare inelul înapoi în casetă, apoi își puse ceasul la 
mână. Da, îi era prea mare, dar îl purta oricum. 

James căscă Și începu să se foiască, așa că-l sărută pe creștetul capului 
şi-l duse în pătuțul lui. Se uită cum ochișorii 1 se închiseră, iar degetul mare 
i se apropie treptat de gură. După ce văzu că adormise, ieși în hol Și se opri 
în dreptul camerei pentru musafiri. Ușa era întredeschisă ȘI prin ea zări o 
geantă de voiaj ce fusese aruncată într-un colț și o cămașă atârnată pe un 
stâlp de la piciorul patului. Mirosul de aftershave al lui Nick pluti pe coridor 
ȘI amintirile nopţii anterioare se revărsară peste ea într-un torent de seducţie 
dulce și ameţitoare. Nu cumva să intri acolo, se avertiză ea. A fost doar o 
pasiune nezăgăzuită. Sex. Doi adulți agitati care aveau nevoie de o 
eliberare a sentimentelor înfrânate. 

Dar înainte nu fusese așa. 

Nick își oprise camioneta, o luase în braţe și o mângâiase în noaptea 
când o dusese la clinică. 

După care te-a lăsat cu Alex și a plecat. 


Pentru că Alex e soțul meu, se gândi ea furioasă. Ce altceva ar fi putut să 
facă? 


Nu cumva tot el a fost cel care te-a smuls practic din pat Și era dispus să 
facă și pe dracu-n patru ca să capeti o îngrijire medicală decentă? Fără 
intervenția lui ai putea fi îndopată Și acum cu calmante Și Valium, sau ce 
naiba o fi fost. Marla aproape că izbucni în râs. Nick avusese dreptate. Nu 
se potrivea cu imaginea vreunui erou din secolul XXI. 

Nici vorbă de așa ceva. N-avea cum. 

— Doamna Cahill? 

Vocea lui Tom o luă prin surprindere. Infirmierul tocmai coborâse de la 
etajul personalului. 

— Voiam să vă aduc medicamentele, rosti bărbatul. 

— Care medicamente? 

— Analgezicele prescrise de domnul doctor Robertson. 

— Ce sunt? întrebă ea, îndepărtându-se de camera lui Nick. 

— Acetaminofen. 

— Tylenol? 

— Da. 

— Altceva? 

— Păi, este cu codeină, spuse Tom. 

— Înainte ce medicamente am avut? îl interogă Marla, apropiindu-se de 
el. Ce mi-a prescris doctorul Robertson când am ieșit din spital? 

— Halcion. 

— Ce-i ăsta? 

— Triazolam. Un sedativ slab. 

— Grozav! Oare avusese nevoie de așa ceva? Uite ce-i, nu mai iau 
niciun fel de analgezice. O să mă limitez la aspirine, clar? O să iau Bayer 
când voi avea nevoie de ele pentru dureri, iar dacă nu voi putea dormi — 
ghinionul meu! O să fac față. 

— Dar... 

— E corpul meu, Tom, Și indiferent ce ți s-a spus ție, eu îl controlez. 
Dacă este vreo problemă cu doctorul Robertson, voi discuta cu el. Același 
lucru este valabil și pentru soțul meu. Voi discuta cu el. 

— Fi nu vă doresc decât binele, rosti infirmierul sincer. 

— Dacă spui tu... Până atunci mă voi ocupa de durere așa cum voi 
considera că-i potrivit. 

— Doamnă Cahill, ăsta este jobul meu. 

— lar dacă vrei să-l păstrezi, nu mai insista. N-am nevoie de un infirmier 
Și noi doi o Știm foarte bine. Asta îl face cumva pe soțul meu să se simtă 


mai în siguranţă, dar e problema lui, nu a mea. Așa că-ți mulţumesc pentru 
grijă, dar nu mai iau nicio nenorocită de pilulă, și cu asta am terminat! 

Îl lăsă pe Tom Şi se întoarse, fără să-i pese câtuși de puţin. Prea mulți 
încercau să-i spună ce să facă Și asta nu-i plăcea deloc. 

Se întoarse în apartament Și închise ușa în urma ei. Când o făcu, auzi 
pașii infirmierului coborând scara. Încercă ușa lui Alex. Bineînţeles, era 
încuiată. Din nou. De ce? Răpăi cu degetele pe clanţă, apoi avu o inspiraţie, 
ieși din apartament, merse pe hol și încercă ușa biroului care se deschidea 
pe coridor. Nici nu se clinti. 

Și totuși o văzuse pe Eugenia deschizând-o în noaptea aceea când ea 
zăcuse pe podea Și crezuse că se va îneca Și va muri sufocată. 

Cineva avusese grijă s-o încuie din nou. 

Atunci va trebui să găsești o modalitate prin care s-o descui. Prin orice 
mijloace. Nu contează! 

Merse pe lângă balustradă până în locul unde vomitase cu aproape o 
săptămână în urmă. Îngenunche și-și trecu degetele peste perii scurţi ai 
mochetei. Erau complet uscați; pata fusese frecată până dispăruse. 

Oare cineva — intrusul, dacă el existase — o otrăvise, determinând-o să-și 
vomite tot conținutul stomacului? Marla se legănă înainte și înapoi pe 
călcâie. Tom spusese că-i dăduse Triazolam, un medicament de care ea nu 
auzise niciodată. Se ridică, se rezemă de balustradă și se uită la ușa biroului 
lui Alex. Înăuntru era ascuns ceva important, altfel n-ar fi avut niciun rost s- 
o încule. 

Așadar, trebuia să intre. 

Mergând în vârful picioarelor, cobori un etaj, o auzi pe cameristă 
utilizând aspiratorul în bibliotecă și după aceea, cu precauţie, se furișă în 
apartamentul Eugeniei. Agitată, închise ușa după ea Și nu mai aprinse 
lumina, călăuzindu-se după razele de soare ce se filtrau prin draperii Și 
spunându-și că de fapt nu comitea nicio infracţiune. La urma urmelor, asta 
era casa ei. Avea tot dreptul să știe ce se întâmpla între zidurile vechi de o 
sută de ani. 

Cu o seară înainte, soacra ei scosese cheia de la biroul lui Alex din 
buzunarul jachetei taiorului — o jachetă bleumarin. Poate că mai era acolo. 

Ce să zic, mare Șansă! Nu uita c-au trecut cinci zile. 

Marla deschise cu grijă ușa odăiței pentru haine și păși înăuntru. 
Aprinse lumina Și examină iute încăperea lambrisată cu lemn de cedru. 


Toate hainele bătrânei erau ordonate pe două rânduri, după culoare, cu 
jachetele deasupra și fustele dedesubt, iar pantofi asortaţi se găseau în 
pantofarul cu locașuri de lângă podea. Marla acționă repede, cu degetele 
umede de transpirație, scotocind în buzunarele tuturor jachetelor — de la 
bleumarin, la portocaliu înflăcărat — dar nu găsi decât cotoare de bilete, 
batiste de hârtie, câteva monede, toate fleacurile pe care Eugenia le uitase. 

Dar nicio cheie. 

— La naiba, mârâi ea dându-și seama că respectiva cheie se afla 
probabil acum chiar asupra bătrânei, undeva în Cahill House, și oricum nu 
avea idee unde se găsea sediul. 

Cu toate acestea, începu să caute prin poșete. Furioasă, le deschise pe 
rând, însă tot fără succes. În odăiţă era foarte cald, aerul era închis și Marla 
se pregătea să iasă când auzi deschizându-se ușa de la camera Eugeniei. 
Încremeni brusc. Ce avea să spună dacă era descoperită? Stinse lumina ȘI se 
retrase încet, dând hainele într-o parte Și alta și suindu-se pe pantofar, după 
care împinse taioarele la locul lor și trase în faţă o rochie în învelitoare din 
plastic. Aproape că era să cadă de pe pantofar când aspiratorul începu să 
mugească, încet, meticulos, camerista făcea curăţenie în camera Eugeniei. 
Marla își ţinu răsuflarea. Poate că n-avea să intre în cămăruţa pentru haine, 
poate că avea să fie norocoasă, poate că... oh, la naiba! 

Vuietul motorului se opri, apoi ușa se deschise Și înăuntru pătrunse o 
dâră de lumină. Marla nu clinti nici măcar un mușchi când camerista 
împinse aspiratorul în odăița strâmtă, în care zgomotul mașinăriei era 
aproape asurzitor. Lumina din plafon se aprinse. Marla se lipi cu spatele de 
perete Și-și dădu seama că paravanul ei, învelitoarea din plastic pe care o 
găsise în fundul dressingului, era îngălbenit și rochia albă și vaporoasă 
dinăuntru era probabil vechea ţinută de mireasă a Eugeniei. 

Închise ochii Şi aşteptă când ţeava aspiratorului lovi pantofarul pe care 
stătea, zgâlțâindu-l zdravăn. Nu îndrăznea să răsufle. Cât putea dura 
curăţenia într-o incintă atât de mică? Brusc, aspiratorul se opri. 

— Poftim? strigă camerista. 

Printr-un spaţiu infim dintre o rochie lungă de seară Și învelitoarea din 
plastic, Marla o văzu întorcând capul spre ușă. Era o hispanică tânără și 
micuță pe nume Rosa, o făptură firavă care nu vorbea mult pentru că nu 
stăpânea prea bine engleza. Acum lăsă aspiratorul și intră în dormitorul 
Eugeniei. 


— Ah, Señora Cahill, si, si. 

Apoi vocea Eugeniei: 

— Te rog, nu poți să faci asta mai târziu? 

Dumnezeule, ce avea să se facă acum? Cum ar fi putut explica Marla ce 
căuta în camerele private ale soacrei ei? Transpiraţia îi broboni fruntea și-i 
curse pe spinare, iar inima îi bătea sălbatic. 

— Trebuie să mă-ntind puţin, continuă Eugenia. 

— Si, si, mă-ntorc luego. Mai târziu. 

— Și, Rosa, te rog, spune-i lui Carmen să mă sune când sosesc musafirii. 
Reverendul și doamna Favier vor apărea în curând. 

Reverendul și... apoi Marla își aminti. Cherise, verișoara lui Alex, Și 
soțul ei ar fi trebuit s-o viziteze, însă în ziua aceea ea fusese ţintuită la pat. 
Din cauza blestematelor de droguri. 

Se strădui să audă și restul conversației. Când ar fi trebuit să sosească 
Cherise Și soţul ei? Trebuia să scape de aici fără ca nimeni să știe că fusese 
înăuntru. Înainte de venirea musafirilor. 

Transpiraţia începu să-i curgă pe braţe. 

Rosa strânse aspiratorul și ieși repede. Marla nu se clinti, nu cuteză să 
coboare Și peste câteva secunde soacra ei intră în odăiță, își scoase jacheta 
bleumarin Și o atârnă pe un umeraș aflat pe rândul vizavi de locul unde se 
pitise Marla. Se descotorosi după aceea de pantofii cu tocuri, pe care-i 
expedie direct sub jachetă, apoi își scoase pe rând bluza Și fusta, rămânând 
doar în chiloti de dantelă și dres. Cu gesturi obosite, Eugenia stinse lumina 
Și închise ușa în urma ei. 

Marla răsuflă ușurată, sperând cu disperare că n-o va căuta nimeni Și că 
va găsi o cale de-a ieși de acolo înainte de a i se remarca absenţa. 

Minutele se scurseră îngrozitor de încet și ea așteptă, numărând mintal 
trecerea unui sfert de oră înainte să iasă în cele din urmă din ascunzătoare, 
să calce cu grijă pe covor Și să se strecoare pe întuneric către dunga subțire 
de lumină ce se vedea pe sub ușă. 

Întinse mâna către comutator Și apăsă cu multă delicateţe, iar odăița fu 
scăldată brusc în lumină intensă, puternică. Mijind ochii, găsi jacheta pe 
care abia o dezbrăcase bătrâna și băgă mâna în buzunarul din dreapta. 
Degetele îi atinseră niște metal rece, cu crestături — chei. Slavă cerului! 
Grijulie să nu zornăie metalul, scoase un inel cu chei. 

Până aici era perfect. 


Vâri trofeul găsit în buzunarul din faţă al jeanșilor. 

Acum... totul era să treacă pe lângă Eugenia fără s-o trezească. 

Asta dacă dormea Și nu stătea pe un scaun sau în pat, răsfoind o revistă 
sau tricotând. 

Nu se auzeau însă nici sunete de pagini întoarse, nici clicuri de andrele. 
Marla trebuia să-și asume un risc. Altfel era prinsă ca în capcană. 

După ce stinse lumina din cămăruţă, puse mâna cu precauţie pe clanță și 
apăsă. Limba broaștei ţăcăni slab. 

Acum ori niciodată, îȘi zise ea Și întredeschise ușa. Dormitorul Eugeniei 
era în semiîntuneric, jaluzelele erau coborâte și sforăituri slabe se auzeau 
dinspre patul în care o pilotă groasă o învelea pe bătrână până la gât. 
Rugându-se în tăcere ca idiotul de câine să nu fie în preajmă, Marla traversă 
iute dormitorul, ajunse la ușă și o deschise silențios. 

Soacra ei pufni și Marla ieși pe hol, apoi închise ușa și se năpusti pe 
scară în sus, aproape călcându-l pe Coco. Cu un scheunat, cățelul cobori 
iute treptele, cu coada ascunsă între lăbuţele scurte, după care se repezi în 
salon. 

— Drum bun, șopti femeia. 

Inelul cu cheile Eugeniei o ardea de-a dreptul în buzunar Și dorea să 
încerce imediat ușa de la biroul lui Alex, s-o deschidă dacă putea, iar apoi 
să pună cheile la loc, dar când ajunse pe palierul de la etajul următor, se 
auzi soneria de la intrare. 

La naiba! Își privi ceasul Și o așteptă pe Carmen să răspundă. O voce de 
femeie se auzi în sus pe scară. 

— Sunt Cherise Favier. Nu cred că ne-am întâlnit până acum. Am venit 
la Marla. 

Marlei îi sări inima din piept. Până ce vizita avea să ia sfârșit, Eugenia 
avea să se trezească ȘI să-și caute cheile. Unica ei speranţă era să scape 
repede de verișoara lui Alex, înainte ca bătrâna să fie trezită de cineva, 
după care să se grăbească să revină la etaj. Se întoarse iute și cobori în 
foaier, unde Cherise îi întindea lui Carmen o capă tivită cu blană de leopard. 

— Marla! exclamă femeia, după care expresia i se schimbă din încântare 
în confuzie. Arăți... fabulos! 

Era o minciună. Marla se văzuse în oglindă cu nicio oră în urmă. 

— Abia așteptam să te văd! 

Prinse mâna Marlei între palmele ei și se forţă să arboreze un zâmbet 


care ameninţa să-i crape machiajul perfect. 

— Nol... Donald și cu mine am fost atâââât de îngrijoraţi de tine! Se 
uită peste umăr spre ușa de la intrare. O să apară și el imediat, continuă ea 
ușor nervoasă. A fost sunat pe mobil — o urgenţă, se pare — exact când 
urcam dealul. 

În clipa aceea apăru în prag un bărbat înalt și robust. Părul castaniu îi era 
des, cârlionțat și presărat pe alocuri de fire sure. Avea umeri laţi, ce 
întindeau o jachetă din piele neagră pe sub care purta o cămașă neagră, dar 
care părea nepotrivită cu gulerul preoţesc alb. 

— Donald, zise Cherise, o mai ţii minte pe Marla, nu? 

— Bineînţeles. 

Donald fulgeră un surâs de o mie de waţi, care-i dezveli dinţii laţi Și 
albi, dar și câteva coroniţe de aur. Chipul îi era bronzat, cu riduri Și cald. 
Ochelarii cu lentile semicirculare acopereau Șaua nasului care, după cum 
arăta, fusese spart nu doar o dată. Într-o mână ţinea o Biblie cu aspect uzat. 
Cu cealaltă mână o cuprinse pe Marla pe după umeri Și o strânse la piept. 

— Mă bucur să te văd, zise el și o sărută cu familiaritate pe frunte. Să-i 
mulțumim Domnului că ești bine. Vai, ce porcărie că a trebuit să te întorci 
recent la spital! 

Cherise radie spre soțul ei chipeș Și încuviinţă: 

— Amin. 

— N-am fost la spital. 

— Mă rog, la clinică, zise bărbatul făcând un semn de nepăsare cu mâna 
în care ţinea Biblia. 

Marla se desprinse din îmbrățișarea lui. Era prea familiară, prea intimă, 
prea forţată. 

— Ne-ai speriat pe toţi, să știi, adăugă el. 

— Necunoscute sunt căile Domnului, replică Marla și surâsul Cherisei 
încremeni. 

Sprâncenele reverendului Donald se arcuiră la auzul glumei, dar femeii 
realmente nu-i păsa. 

— Haideţi în salon, să stăm de vorbă, zise Marla și-i conduse în 
încăpere. 

Se așezară toţi, iar Carmen, parcă primind o indicație de regie, apăru cu 
o tavă pe care era un serviciu de cafea, un ceainic Și un coșuleţ cu brioșe 
englezești. 


— Doamna Eugenia a menționat că vor sosi musafiri, explică ea turnând 
în cești. Va cobori și dânsa în câteva minute. 

Marla simţi un gol în inimă. Dacă bătrâna era trează, nu mai putea să 
descuie biroul și să înceapă să caute prin fișierele și sertarele lui Alex. 

— Probabil că ai auzit de la Alex și Nick că am încercat să dau de tine, 
zise Cherise. 

Așezată pe o sofa mică lângă soțul ei, își puse în ceașcă înlocuitor de 
Zahăr, după care își aranjă tivul puloverului negru, scurt. Era o femeie 
frumoasă, cu păr blond, piele albă și buze conturate cu o nuanţă de roșu 
asortată la unghii, care începuse să îmbătrânească. 

— Nick a spus că l-ai sunat. 

— Eram înnebunită că nu Știam nimic despre tine, iar Alex nu ne lăsa să 
venim la spital... 

Cherise zări privirea pe care i-o aruncă soțul ei și amuți brusc. Donald se 
lăsă pe spătarul sofalei ca și cum s-ar fi pregătit pentru o ședere 
îndelungată. Poate chiar pentru o lectură din scriptură. 

— Cum te simţi? 

— Mai bine. 

— Nu ţi-a fost deloc ușor, spuse Donald și, cu toate că era plin de 
blândeţe, Marla simţi că în cuvintele lui exista o urmă de condescendenţă. 

— Sunt în regulă, zise ea. 

— Am auzit însă că ai un soi de amnezie, interveni Cherise. Este 
temporară, nu? 

— Așa sper. 

— Ne vom ruga pentru tine, rosti Cherise. 

Soţul ei încuviinţă din cap. 

— Poate că ar trebui chiar acum să ne unim mâinile și să-L rugăm pe 
Tatăl Ceresc să ne acorde iertarea Și călăuzirea Sa. 

Cherise își puse ceașca jos Și se întinse după mâna Marlei. Donald făcu 
la fel, dar înainte ca rugăciunea să poată începe, Eugenia apăru cu pas 
energic în salon, urmată îndeaproape de Coco. Bătrâna îmbrăcase un taior 
gri sobru, potrivit cu expresia ei, Și, brusc, inelul cu chei din buzunarul 
Marlei păru că atârnă o tonă. Câinele mârâi în fundul gâtului, apoi se instală 
în spatele scaunului favorit al Eugeniei. 

— Cherise, Donald, bună ziua, rosti ea fără urmă de zâmbet. 

— Bună ziua, mătușă Genie! 


Cherise sări în picioare Și o cuprinse în braţe pe femeia mai micuță decât 
ea. 

— Ce mai faceţi? întrebă sec Eugenia, după ce Cherise se retrăsese un 
pas Și-i zâmbea larg. 

— Suntem mai bine acum, după ce am văzut-o pe Marla. Noi — Monty Și 
cu mine — am fost teribil de îngrijoraţi. Eu eram disperată s-o văd. Aș fi 
vrut ca Și Monty să fi venit cu mine, dar avea treabă azi Și n-am ştiut când 
vom avea altă ocazie. 

În timp ce vorbea, Cherise se așeză din nou; Eugenia se instalase deja în 
fotoliul ei Și lăsase o mână peste braţul său pentru a scărpina căţelușul între 
urechi. Cherise deschise palmele, cu degetele rășchirate mult, ca într-o 
rugăminte. 

— Uite ce-i, Știu că în familie au existat multe neînţelegeri și că se 
întind chiar de generaţii — toţi știm asta — dar a sosit momentul să le punem 
sfârșit. Vreau să spun că, atunci când am auzit că Marla a fost cât pe-aci să- 
Și piardă viaţa... am căzut în genunchi Și m-am rugat. Un astfel de 
eveniment te face să vezi lucrurile din cu totul altă perspectivă. 

Donald își încleștă mâinile și le cobori după aceea între genunchi. Pe 
inelarul stâng, o bandă lată de aur anunţa cu mândrie că era însurat și pe cel 
drept purta un inel cu pecete, iar pe degetul mic avea alt inel pe care 
scânteia un diamant mare. 

— Cherise Și cu mine, spuse el, considerăm că aceasta este o 
oportunitate pentru ca familia să se reunească — atunci când tragedia 
lovește, sau aproape că lovește, este important să lăsăm trecutul în urmă Și 
să privim înainte. Să-L luăm pe Domnul de mână și să pășim alături de EI, 
să-l mulțumim pentru toate binecuvântările pe care ni le-a acordat. 

Zâmbetul reverendului era senin Și placid, dar complet fals. Cherise se 
întinse Și o strânse pe Marla de mână. 

— Noi două am fost mereu apropiate. Eu te-am considerat mai degrabă o 
soră decât o verișoară sau o rudă prin alianţă. Cât despre Monty, știu bine 
că a ținut dintotdeauna la tine. Că ţine la tine. 

Ochii ei erau rotunzi Și sinceri, totuși în adâncurile lor chihlimbarii se 
ascundea ȘI altceva — ceva mai întunecat Și mai rău. 

— Am venit acum, urmă ea, ca să întindem o punte peste prăpastia ce 
pare să se fi căscat între noi în ultimii doi ani. 

Despre ce naiba era vorba? Marla nu dorea decât să scape de frazele 


siropoase, pline de bunăvoință și idealism, Și lipsite de originalitate care-i 
sunau complet fals în urechi. 

Ușa din față se deschise și apăru Nick, purtând jacheta lui de piele 
ponosită, blugi și o expresie bănuitoare pe chip. Colţurile gurii 1 se 
strânseră la vederea Cherisei Și a soţului ei. 

— Bună, încuviuinţă el din cap spre verișoara sa. 

Își îndesă mâinile în buzunarele din spate ale blugilor. Trecu cu privirea 
peste chipul Cherisei Și se opri asupra Marlei. Ochii lui albaștri furtunoși o 
sfredeliră cu privirea. 

— Cum a mers azi? o întrebă. 

— Mai bine, răspunse ea refuzând să se gândească la noaptea trecută, în 
living, Și la atingerea corpului bărbatului. Mult mai bine. Încep să mă simt 
din nou om. 

— Te mai doare maxilarul? 

— Putin. 

— Aș crede că nu doar „putin”, comentă el descheind fermoarul 
Jachetei. 

— O să fac faţă. 

— Bănulesc că așa va fi. Un colţ al gurii i se ridică foarte puţin, apoi se 
întoarse către Donald. Tu ești probabil soţul Cherisei. 

— Îmi cer scuze, spuse Cherise ȘI făcu repede prezentările. 

Reverendul se ridică Și întinse o mână mare peste măsuţa de cafea. 

— Am auzit multe despre tine, i se adresă el lui Nick. 

— Sper că au fost ȘI lucruri bune. 

Donald surâse. 

— Bineînţeles. Cherise crede că ești unul dintre oamenii buni. 

Nick pufni Şi-i azvârli Marlei o privire care ar fi putut străpunge piatra. 

— Atunci ea face parte dintr-o minoritate distinctă. 

Donald râse, Cherise se îmbujoră, iar încruntătura Eugeniei se adânci. 
Nick luă o ceașcă de cafea și se rezemă cu un șold de pervazul ferestrei, 
întinzându-și în faţă picioarele lungi. 

Din conversaţia ce urmă, Marla află că Donald fusese cândva jucător 
profesionist de fotbal american, unul dintre sportivii creștini care se rugau 
înainte de fiecare meci. Însă toate astea se întâmplaseră înainte ca 
Dumnezeu să decidă ca un fundaș de o sută cincizeci de kilograme să-l 
placheze pe Donald, să-i rupă trei coaste Și să-i fractureze glezna în două 


locuri, punând astfel capăt scurtei, dar aparent respectatei, sale carierei. 

— „..aşa că Cel de Sus s-a gândit că ar trebui să conduc o congregatie, 
nu o echipă, rosti el; zâmbi și-și lăsă ceașca pe masă. Și acela este unul 
dintre motivele pentru care ne aflăm aici. 

Se întinse către soția sa, care, aidoma unui câine dresat, își împleti 
degetele cu ale lui. Cealaltă mână a bărbatului netezea coperta uzată din 
piele a Bibliei. 

— Cherise, urmă reverendul, fusese îngrijorată că familia ei se destramă. 
Ambii ei părinți sunt decedați. Nick, tu ai plecat cu multi ani în urmă, iar 
tatăl tău a decedat, de asemenea. 

Încotro se îndreptau toate astea? se întrebă Marla. 

— Recent, noi am avut atât de multe probleme în cadrul familiei, încât 
au existat acuzaţii urâte azvârlite în toate părțile. La furie, s-au spus cuvinte 
grele. Cuvinte pe care cei mai mulți le regretăm. Cherise... în fine, cred că 
pot să vorbesc Și în numele lui Montgomery, a fost foarte tulburată după 
accidentul care a fost cât pe-aci s-o coste viaţa pe verișoara ei. Când a 
încercat să ia legătura cu Marla, a fost tratată ca o intrusă. Umerii lati ai lui 
Donald se gârboviră. Noi am sperat că am putea lua totul de la început, că 
părțile fracturate ale familiei s-ar putea reuni și că am putea trece peste 
divergențele dintre noi. Faptul că Marla a supravieţuit a fost un miracol, cu 
siguranţă lucrarea Domnului. Încă nu sosise momentul s-o cheme în casa 
Lui. Eu zic să-i folosim acum exemplul Și să tămăduim rupturile din familia 
noastră. 

Ochii serioşi ai lui Donald îi priviră pe ai lui Nick. 

— Să fim din nou o echipă. 

Nick îl studie pe reverend cu o privire cinică. 

— Nu-mi amintesc că eu să fi făcut parte din vreo echipă. 

— Cu siguranţă faci parte din ea. Este echipa Familia Cahill. 

Marla se simţi cuprinsă de greață. Individul ăsta chiar nu se auzea ce 
îndruga? 

— Vorbești serios? zise Nick. Echipa Familia Cahill? Adică un fel de 
familia de muzicieni von Trapp? 

— Nu fi răutăcios. Cherise își țuguie buzele stacojii Și izbuti să lase 
impresia că fusese jignită. Bineînţeles că noi am fost o echipă. Cu ani în 
urmă. Când eram copii. 

— A trecut mult de atunci, atrase atenția Eugenia. 


— Ştiu, totuși eu sunt îndeajuns de idealistă ca să cred că putem reînvia 
totul, insistă Cherise când soțul ei se sculă și o ridică și pe ea. Indiferent ce 
s-a întâmplat, continuăm să fim aceeași familie. 

— Vă invităm duminică la slujbă, rosti Donald, iar după aceea ne-ar face 
plăcere să avem toată familia la prânz, acasă la noi. 

— Vă rugăm să veniţi, adăugă Cherise Şi-i îmbrățișă mai întâi pe Nick, 
apoi pe Marla. Prinse mâna Eugeniei între palmele ei. Aduceţi-i Și pe Alex, 
Cissy ȘI copilașul. 

Mai bine aș împărți același șoarece cu un piton, se gândi Marla. 

— O să vină și Montgomery? întrebă Nick, iar zâmbetul lui Cherise se 
crispă o secundă. 

— O să-l invit, sigur că da. Cu Monty nu știi câteodată ce va fi. Eu am 
dorit realmente ca el să vină azi, dar din păcate, avea alte planuri. O să- 
ncerc să-l conving să vină totuși la noi duminică. 

— Vom vedea, zise Eugenia pe un ton îngheţat, însă Cherise nu păru să-l 
observe. 

Tocmai se pregăteau să plece când Nick întrebă: 

— Pamela Delacroix a fost membră a bisericii Sfânta Treime? 

Spinarea lui Donald deveni parcă mai rigidă. Sub exteriorul calm, 
expresia lui se modifică puțin. Devenise precaută. 

— Da, răspunse el încruntându-se. A fost o pierdere dureroasă pentru 
congregatie. 

Marlei nu-i venea să-și creadă urechilor. 

— O cunoșteai? întrebă ea. 

În sfârșit, găsise o pistă. 

— Mi-e rușine să recunosc, dar n-am cunoscut-o personal. Nu era o 
participantă regulată, însă venea uneori la slujbe. 

— Şi tu? se întoarse Marla spre Cherise. Tu ai cunoscut-o? 

— Deloc, zise repede Cherise. Vreau să zic că nici măcar n-aș fi știut 
cum arată. Reverendul are dreptate, a venit de două ori acum câteva luni, 
dar nu s-a alăturat niciunuia dintre grupurile pe care le-am înfiinţat. Oferim 
studierea Bibliei de câteva ori pe săptămână Și grupuri focus pentru femei, 
dar Și consiliere personală, însă ea nu a luat parte la aceste activităţi. 

— Atunci cum Știţi că a participat? se încruntă Marla. A făcut vreo 
donaţie cu un cec semnat? 

— Nu... după decesul ei, una dintre femeile care predă la școala de 


duminică pentru adulţi a menţionat-o. Citise necrologul lui Pam în ziar Și 
noi ne-am început arborele rugăciunilor — ăsta-i un lanţ telefonic în cadrul 
congregaţiei, astfel ca toți să se poată ruga pentru ea Și pentru familia ei. 

— V-aţi întâlnit cu familia ei? Cu fiica ei? întrebă Marla. 

— Eu n-am întâlnit-o nici măcar pe Pam, recunoscu Cherise. 

Părea cumva nelalocul ei și brusc dorea să plece, de parcă ceva din 
conversaţia aceea nu-i era pe plac. Nick își înclină puţin capul într-o parte. 

— Când ai trecut pe la mine la hotel, n-ai amintit că ai vreo legătură cu 
ea. 

— Am uitat! se răsti Cherise nervoasă. Dă-mă-n judecată! 

Soţul ei îi aruncă o privire tăioasă Și femeia se potoli imediat. 

— Îmi cer scuze. Da, ar fi trebuit să fi spus ceva când am fost la hotel, 
recunoscu ea evitând cenzura din ochii lui Donald, dar pur și simplu am 
uitat. 

Reverendul privi cu un gest demonstrativ la ceas. 

— Îmi pare rău că nu mai stăm, dar peste o jumătate de oră am o 
întâlnire cu trezorierul bisericii. 

Marla și Nick îi conduseră până la ușă. De parcă ar fi ascultat 
conversaţia, Carmen se grăbi să aducă haina Cherisei. 

— Mă bucur că te-am revăzut! 

Cherise o îmbrățișă pe Marla în timp ce Donald își îmbrăca jacheta. 
După ce le strânseră mâinile, ieșiră, ţinându-se de braţ, imaginea fidelității 
ȘI iubirii creștine. 

— Ce naiba a fost asta? întrebă Nick. 

Eugenia ridică obosită un braţ. 

— Pur Și simplu o încercare de a reveni în grațiile familiei. Ei vor banii, 
Nick. Pot s-o îmbrace cu oricâte eufemisme Și expresii de felul „solidaritate 
familială” sau „lucrarea Domnului” sau „parte dintr-o echipă” sau mai știu 
eu ce, dar ideea de bază este că Cherise încearcă să se apropie de averea 
familiei. O privi scurt pe Marla. Nu mă-nţelege greșit — probabil că a fost 
realmente îngrijorată de sănătatea ta. Cherise nu-i o fată rea, dar e 
egocentrică. lar soţul ei... poate să predice până se învineţește la față, 
fiindcă tot are bubele lui. Alexander l-a angajat la Cahill House Și a ieșit un 
scandal oribil. 

Cu gesturi lipsite de entuziasm, bătrâna își luă ceașca de ceai Și puse o 
brioșă cu zmeură pe o farfurioară. 


— Nu se putea ţine departe de una dintre fete. Buzele i se strânseră, 
subțiindu-se, Și rupse brioșa în două. Nu m-ar mira dacă situația ei nu s-a 
datorat lui. N-a spus niciodată cine era tatăl copilului Și a participat la 
slujbe la Sfânta Treime. Nu trebuie să fii un geniu ca să pui lucrurile cap la 
cap. 

Eugenia mușcă puțin dintr-o jumătate de brioșă. Întins la picioarele ei, 
Coco o privea cu lăcomie. 

— Nu mai trebuie să spun că Alex a fost nevoit să-l concedieze. 
Scandalul a fost foarte neplăcut. E surprinzător că parohia lui Donald l-a 
mai păstrat, dar el s-a jurat mereu că fata minţea și că el nici n-o atinsese. În 
cele din urmă fata Și-a retras acuzațiile. 

— Din ce în ce mai bine, comentă Nick sarcastic. Totul face parte din 
istoria familiei Cahill. 

Telefonul începu să zbârnâie. Nick ieși în hol, ridică receptorul la al 
doilea ţârâit Și rosti: 

— Nick Cahill. 

Reveni cu receptorul în salon, cu privirea ațintită asupra Marlei. 

— Da, zise el, este chiar aici. O clipă. Poftim, îi spuse apoi, întinzându-i 
telefonul. Detectivul Paterno. 

— Ce vrea? întrebă Eugenia. 

— Eu l-am căutat mai devreme, explică Marla. 

Preluă apelul politistului în timp ce soacra ei o privea de parcă era 
nebună. Pentru intimitate, Marla se îndreptă către bibliotecă, povestindu-i 
lui Paterno pe drum despre noaptea în care ajunsese în clinică Și cum îȘi 
reamintise de accidentul care o omorâse pe Pamela. 

— ...nu mai Știu toate detaliile, dar cineva era în mijlocul șoselei în 
noaptea aceea Și strălucea ca bradul de Crăciun cu o lumină orbitoare. Am 
tras de volan ca să-l feresc, iar tirul a făcut la fel. Nu pot spune ce s-a 
întâmplat cu omul acela, dar a sărit din fața tirului și a ajuns pe cealaltă 
parte a șoselei, opusă direcției în care mă aflam, explică ea. 

Paterno îi mai puse câteva întrebări, apoi o rugă să treacă pe la secție ca 
să dea o declarație. 

Marla închise, promițându-i că-l va suna dacă își va mai aminti ceva, 
apoi se întoarse în salon. 

Eugenia părea stupefiată. 

— Nick mi-a zis că ţi-ai reamintit accidentul. 


— Da, recunoscu ea. Nu pe tot, dar în mare parte. 

— Dar nu ţi-ai reamintit de ce mergeai în Santa Cruz? 

Bătrâna își puse farfurioara pe podea și Coco înaintă încetișor, 
adulmecă, apoi înghiți bucăţica de brioșă rămasă, după care linse și farfuria 
pentru siguranță. 

— Nu, clătină Marla din cap Și-și masă ceafa. Nici de ce eram cu Pam 
sau cum am cunoscut-o. 

Dar o să-mi reamintesc, își promise. Într-un fel sau altul o să-mi 
reamintesc. 

O ușă se trânti undeva în partea din spate a casei Și pe coridor se auziră 
pași grăbiţi. Coco lătră, însă se opri când Fiona, atât de roșie la față încât 
pistruii abia i se mai zăreau, se grăbi prin foaier Și intră în salon. 

— Scuze pentru întârziere, zise ea frângându-și mâinile disperată. Micul 
James e bine? 

— Doarme, răspunse Marla și fata nu mai așteptă alte instrucţiuni, ci 
urcă în grabă scara cu haina de ploaie fluturând în urma ei. 

— Cam neserioasă, comentă Eugenia urmărind-o cu privirea. Nu știu 
realmente dacă-i cea mai bună alegere ca bonă pentru James. Se bătu apoi 
cu palma peste buzunar Și se încruntă. Mi-a văzut cineva cheile? 

— Le-ai pierdut? o întrebă Nick. 

— Cred că le-am rătăcit. 

Fruntea bătrânei se încreţi încercând să se concentreze și Marla se simţi 
ca o infractoare, iar cheile 1 se părură atât de grele în propriul buzunar, încât 
era sigură că aveau să zornăie la cea mai mică mișcare. 

— Ciudat, urmă soacra ei. Ţin minte că le-am avut azi-dimineaţă. 

— O să apară ele, o linişti Nick. 

— Aa bănuiesc, totuși e foarte neobișnuit pentru mine să le rătăcesc. 

Îl fluieră pe Coco și porni spre lift, lăsând-o pe Marla singură cu 
cumnatul ei. 

— Uite ce-i, Nick, cred că ar trebui să vorbim despre ce s-a întâmplat 
azi-noapte, rosti femeia forțând subiectul care atârna ca un nor între ei. 

— Am acționat greșit. 

— Amândoi am acţionat greșit. Marla își masă ceafa și închise ochii. 
Mi-ar plăcea să spun că n-ar fi trebuit să se-ntâmple, dar nu pot. N-o regret. 

Nick strânse din maxilare. 

— Ar trebui. 


— Tu regreti? 

Umerii bărbatului se gârboviră. 

— Nu cred că-i nici locul, nici momentul să discutăm asta. 

— Poate că ai dreptate, încuviuinţă ea, totuși nu-i ceva ce să putem ignora 
pur Și simplu. 

— Va trebui s-o facem, spuse Nick și Marla îi văzu lupta din privirea Și 
înfrânarea emoţiilor vizibilă în tensiunea din mușchi. În plus, vreau să 
discut ceva cu tine. 

— Bine. Ascult. 

— În timp ce erai dusă în lumea analgezicelor, eu am fost ocupat. 

— Cu ce? 

— Am încercat să aflu ce naiba se-ntâmplă aici. Scoase din buzunarul 
interior al jachetei un plic mare și i-l întinse. Asta-i un început. 

Ea deschise plicul și văzu copii ale unor instantanee ale lui Pam 
Delacroix, dacă putea să dea crezare legendei din partea de sus a pozelor. 
Simţi ghem în stomac ȘI-Și prinse buza între dinți — putea, în sfârșit, să 
asocieze numelui cu un chip. 

Așadar aceasta era femeia. 

Și era moartă. Marla studie faţa veselă, pielea curată, sprâncenele arcuite 
Şi ochii verzi. 

— Seamănă mult cu tine, nu crezi? întrebă Nick. 

— Bănulesc, Șopti ea, mutându-și privirea de la o fotografie la alta și 
studiindu-le pe îndelete. Există un soi de asemănare. 

Tresări când o văzu pe Pam cu o fată de vreo optsprezece ani. Se ţineau 
braț la braţ, iar fata, îmbrăcată în robă de absolventă, avea chipul radios. 

— Fiica e1? 

— Da, încuviinţă Nick, Julie. 

— Este la colegiu acum, nu? 

— A fost. L-a abandonat. 

— Din cauza morții mamei, zise Marla simțindu-se răspunzătoare. 

Dumnezeule, oare coșmarul ăsta n-avea să se termine chiar niciodată? 

— Nu, iar asta-i partea cea mai ciudată. Julie a părăsit colegiul cu câteva 
săptămâni înainte ca tu și Pam să fi pornit spre sud. 

— Serios? Asta era, într-adevăr ciudat. Și atunci de ce mergeam noi la 
Santa Cruz? 

— Asta-i marea întrebare, nu? Bărbatul își încrucișă braţele peste piept, 


întinzând la maxim cusăturile jachetei. Poate că ați avut o altă destinaţie, 
sugeră el amintindu-și conversaţia cu Walt Haaga. 

— Care? 

— Speram să-ţi amintești tu. 

— Să nu-ți pui mari speranţe în privinţa asta, zise ea sarcastic. Cel puțin 
nu deocamdată. 

— Nu ţi se pare totuși ciudat că ţi-ai părăsit copiii și pe Alex fără să 
spui un cuvânt? 

— Foarte ciudat. 

— După care ai plecat cu mașina spre o destinaţie pe care numai 
Dumnezeu o poate ști, împreună cu o femeie care-ţi semăna suficient de 
bine ca să-ţi poată fi soră. 

— Dar eu n-am nicio soră... începu Marla, apoi se opri brusc. 

Soră. Simti ceva în adânc, zgândăreala unei amintiri care încă nu ieșise 
la suprafață. 

— Nimeni n-a amintit de o soră. Doar de un frate. 

— Rory. 

— Da. Fără să lase fotografiile din mână, Marla se așeză în scaunul din 
care abia se ridicase. E internat într-o instituție specială, în urma unui 
accident, nu? 

— Da. 

— Totuşi cred că asta nu-i totul. Am impresia asta din cauza felului cum 
reacționează toți de fiecare dată când e pomenit numele lui, simt că oamenii 
îmi ascund ceva. 

Nick își ţuguie buzele. EI știa. Marla i-o putea citi în ochi. 

— Ce este? îl îndemnă. La naiba... cred că merit să Știu. 

Mergând spre fereastră, bărbatul șovăi, își trecu degetele prin păr Și 
privi afară. 

— Da, cred că ai dreptul ăsta. 

— Bineînţeles! 

Aruncă o privire peste umăr, cu o mină serioasă, și Marla se încordă 
când bărbatul se așeză pe brațul unui fotoliu masiv, capitonat. 

— Cu mulţi ani în urmă a avut loc un accident. Cred că tu aveai vreo 
patru ani, iar Rory avea mai puțin de doi ani. Mama voastră v-a pus pe 
amândoi în mașină ca să plecați undeva, nu știu unde anume, dar în tot 
cazul vă prinsese pe amândoi cu centurile de siguranţă, însă a trebuit să se 


întoarcă după ceva în casă. Pe Rory l-a apucat un acces de nervi, tu i-ai 
desfăcut centura Și el a coborât din mașină. Probabil că ai închis portiera, 
iar Victoria, când s-a întors, n-a observat că fiul ei nu mai era pe banchetă, 
ci afară, ghemuit lângă roata din spate, uitându-se probabil la o insectă sau 
altceva de pe aleea de acces. A băgat automobilul în marșarier Și a trecut 
peste el. 

— Nu! 

Marla ridică instinctiv mâna la gură Și măruntaiele i se chirciră dureros. 

— N-a fost omorât, desigur, dar leziunile cerebrale au fost severe. 
Ireversibile. Medicii i-au putut salva viața, dar numai atât. 

Femeia simţi că i se întoarce stomacul pe dos. Era complet îngheţată, de 
parcă un vânt arctic o mușcase până la os. 

— N-am avut habar, Șopti ea, așteptându-se ca în spatele ochilor să-i 
fulgere ceva — scânteia unei amintiri. 

Nu se întâmplă însă asta. Nu se întâmplă absolut nimic Și decise că de 
data asta putea fi o binecuvântare. 

— Tu însăţi nu erai decât un ţânc pe atunci. 

— Dar ei... părinții mei... m-au învinuit pe mine? 

Nick ridică din umeri. 

— Tu ești singura care ştie asta. 

— Ba nu. Suntem doi: eu și tata. Marla se ridică și se îndreptă către 
foaier. Poate că-i momentul să aflu care-i relația dintre mine Și tatăl meu, 
sugeră ea. Cred că ar trebui să-l vizitez. 

Ideea era tot mai convingătoare, apoi își aminti de cheile din buzunar. 
Cu certitudine unele dintre ele era de la automobilele din garaj, indiferent 
dacă Eugenia șofa sau nu. Nu îndrăznea totuși să dezvăluie că avea cheile 
acelea. Mai întâi trebuia să intre iarăși în biroul lui Alex. 

Nick veni după ea în foaier. 

— Vrei să te duc eu până acolo? 

— Da. 

Brusc, era sigură. Nu numai că dorea să-și vadă tatăl, ci dorea și ca Nick 
să fie împreună cu ea. Îi restitui fotografiile lui Pam Delacroix. 

— Cu cât mai repede, cu atât mai bine. 

— Atunci să-i dăm drumul. 

— Stai numai să-mi iau o haină, o poșetă și... 

Își dădu seama că nu avea nici portofel, nici permis auto, nici carduri de 


credit, nici măcar un card de asigurare. Parcă era lipsită de identitate. 

— Cobor într-un minut. 

Se grăbi la etaj, găsi o poșetă de umăr, o pereche de ochelari de soare în 
sertarul de sus Și un tub de ruj. Se gândi la cheile din buzunar și decise că 
ar fi cel mai bine să le ascundă... dar unde? Într-un loc unde nu puteau fi 
găsite. Se uită în jurul dormitorului și se încruntă. Existau prea mulți 
servitori Și prea multe rude care aveau acces în camerele ei private. Niciun 
loc nu era sigur, mai ales că Eugenia era în căutarea cheilor. Dădu să le 
pună în poșetă, apoi se răzgândi Și le băgă înapoi în buzunarul blugilor 
unde le putea simţi prezenţa. 

Trebuia să le folosească, Și cât mai repede, ori să facă duplicate după ele, 
dar nu avea niciun ban la ea, nici carnet de cecuri, nici cârduri... absolut 
NIMIC. 

— La naiba cu toate, mormăi ea Și porni înapoi pe scară. 

Niciun act de identitate. Niciun ban. Nicio mașină. Nicio amintire. 

Era ca Și cum nici n-ar fi existat. 


CAPITOLUL 14 


— Au pescuit halatul lui Santiago în golf, rosti Janet Quinn când băgă 
capul în biroul lui Paterno. 

În spatele ei, clicurile tastelor apăsate de degete, bâzâitul faxurilor ȘI 
murmurele conversaţiilor acopereau o muzică difuzată discret pe care 
oricum n-o asculta nimeni. 

— Ecusonul era încă intact, dar cam greu de citit. Cineva stinsese o 
țigară pe el Și distrusese aproape definitiv fotografia. La care, desigur, s-a 
adăugat Și efectul apei. 

Femeia intră în cameră Şi-i puse pe birou două foi bătute la mașină. 

— Ăsta-i raportul. Dacă vrei să te uiţi la halat, e jos, la Dovezi. 

— Bănuiesc că pe ecuson nu-i nicio amprentă, nu? se interesă Paterno 
fără mari speranțe. 

Luă raportul și-l privi superficial. Necunoscutul din spatele afacerii 
Cahill era prea inteligent ca să fie prins pentru că făcuse o greșeală așa 
elementară. 

— Doar ale lui Santiago. 

Janet se trânti într-un scaun. 

— Şi halatul? 

— Nimic. 

— Normal. Detectivul mută dintr-o parte a gurii în cealaltă un ghemotoc 
de chewing-gum care nu mai avea deja niciun gust. Azi-dimineaţă am 
vorbit cu Crane Delacroix, urmă el, amintindu-și conversaţia scurtă purtată 
cu fostul soţ al Pamelei. 

— Ceva revelator? 

— N-a vrut să spună prea multe. Cred că are pe rol o plângere împotriva 
familiei Cahill, deși deocamdată n-a fost deschis nimic oficial Și se știe că 
familia Cahill obișnuiește să rezolve litigiile în afara tribunalului. Oricum, 
n-a avut multe cuvinte bune de spus despre fosta lui soție. A zis că umpluse 
capul fetei lor cu tot felul de prostii Și că acela a fost motivul pentru care ea 
s-a lăsat de colegiu. A mai spus că Pam îi menţionase că era pe punctul să 
pună mâna pe o mulțime de bani. Când a întrebat-o despre ce era vorba, a 
fost evazivă, a zis că era pe cale să semneze un contract important pentru o 


carte, dar a părut să regrete că vorbise. El consideră că se lăuda pur și 
simplu fără motiv. 

— Şi tu ce crezi? întrebă Janet. 

— Știu că ea lucra, într-adevăr, la o carte. 

Când Janet păru pe punctul să-l întrebe de unde obținuse informația 
aceea, Paterno o opri: 

— Nu-ntreba. 

— La naiba, Paterno, ce ai făcut? 

EI flutură din mână, expediind întrebarea. 

— Haide să obținem un mandat de percheziție al locuinţei ei, să-i 
examinăm fișierele și poate c-o să găsim un indiciu care ne va ajuta. 

Janet, care după știința lui Tony Paterno, nu se abătuse de la 
regulamente nici măcar cu un milimetru în numele justiției, îl privi 
bănuitoare. 

— Ce ai făcut? 

— Nu cred că vrei să ştii. 

— La naiba, Paterno, dacă nu ești atent, o să strici tot cazul ăsta. 

— Stai liniştită. 

Femeia băgă mâna în buzunar, scoase un carnețel și, luând un pix din 
suportul lui de creioane de pe birou, își notă ceva. 

— Mă ocup imediat. Fostul soţ al lui Pam a mai zis ceva interesant? 

— Nu prea multe. Când l-am întrebat despre fiică, mi-a spus că nu țineau 
legătura, că o văzuse la înmormântarea lui Pam, dar nimic după aceea. Fata 
este măritată și locuiește undeva în Valley — el credea că pe lângă Napa sau 
Santa Rosa, dar fiind un tată așa grijuliu, nu are nici adresa, nici vreun 
număr de telefon. Doar un nume: Julie Johnson. Pe soțul ei îl cheamă 
Robert, dar nu l-a întâlnit. Paterno o ţintui pe Janet cu privirea. Și, cum am 
spus deja, nu-i tocmai un tată preocupat de copiii lui. Oricum, cred că ar 
trebui să dăm de urma ei, să vedem ce are și ea de zis. 

— Julie Johnson este un nume destul de uzual. 

— Da, dar nu și Julie Delacroix Johnson, iar eu am deja numărul ei de 
asistență socială. Verifică la permise auto, pe internet și la oficiile de 
căsătorii. 

După aceea, Paterno se lăsă pe spate în scaun Și aruncă bomba. 

— Julie Johnson a fost numele fetei care a făcut scandal că va acționa în 
judecată familia Cahill. 


— Poftim? se miră Janet și un zâmbet îi trecu de la un colţ al gurii la 
celălalt. 

— Exact, același nume. Când a fost la Cahill House, fata respectivă a 
afirmat că nu era măritată. Poate fi o coincidenţă. 

— Pe naiba! 

Paterno chicoti. 

— Bănuiala mea este că Julie Delacroix a rămas gravidă, a ajuns la 
Cahill House, iar reverendul s-a dat la ea... sau poate că ea a născocit 
povestea respectivă. Vreau să știu ce i s-a-ntâmplat în continuare. 

— O să aflu, promise Janet. Altceva? 

— Da. Marla Cahill a telefonat Și a zis că-și recapătă memoria. Nu în 
întregime, nu te bucura, ci doar frânturi, dar îndeajuns să-și aducă aminte că 
era în mașină cu Pam Delacroix. Nu știe de ce sau unde mergeau sau nici 
măcar cât de strânsă era prietenia ei cu cealaltă femeie, dar spune că a văzut 
pe Șosea un om care strălucea ca focurile de artificii de 4 iulie — repet, asta-i 
afirmaţia ei. Atât ea, cât și Biggs au virat ca să-l ocolească pe nenorocit. Ea 
s-a dus spre un parapet al șoselei, iar șoferul de camion spre parapetul 
opus. 

— lisuse, Și tu crezi așa ceva? 

— Nu încă. O să treacă mai târziu pe aici să dea o declarație oficială și-o 
să vedem atunci. 

— Şi ce s-a-ntâmplat cu omul de pe șosea? 

— Deoarece n-a fost turtit ca o clătită Și în pădure nu s-a găsit niciun 
cadavru, bănuiesc că a fugit, dar o să verific la spitalele din zonă, să văd 
dacă în noaptea aia sau în dimineaţa următoare a fost internat cineva. Poate 
că, după ce va sosi aici, doamna Cahill ne va putea oferi o descriere mai 
bună, deși mă îndoiesc. 

Sună telefonul, iar el răspunse de la primul ţârâit, făcându-i semn lui 
Janet cu cealaltă mână să stea locului. Discutia telefonică a fost scurtă — un 
raport de la laborator despre un caz de omucidere la care lucra Și care 
avusese loc cu două nopți în urmă pe Lombar Street. Paterno închise Și se 
lăsă pe spate atât de mult, încât scaunul scârțâi în semn de protest. 

— De ce să fi fost cineva în mijlocul șoselei tocmai acolo, sus în munţi? 
întrebă Janet. 

— Și de ce părea să strălucească? 

Mintea lui Paterno cernea posibilitățile. 


— Poate că nu strălucea deloc. Poate că Marla Cahill a fost orbită de 
farurile tirului. 

— Ea susține că a fost altceva, că lumina provenea de la individul de pe 
șosea, că ea a văzut farurile tirului după câteva secunde, dar era deja prea 
târziu. 

În spatele ochelarilor, ochii lui Janet Quinn se îngustară. 

— Crezi cumva că ar avea legătură cu cioburile de oglindă pe care le-am 
găsit acolo? 

— Nu știu, zise Paterno ȘI-ȘI scărpină bărbia. 

— Și dacă omul ăla a ridicat o oglindă — o oglinjoară de machiaj sau așa 
ceva — care a reflectat lumina farurilor Mercedesului înapoi în ochii 
șoferiței? 

— Dar de ce să nu fi luat mai bine o lanternă mare? N-ar fi fost mai 
simplu? 

— Prea grea Și prea voluminoasă, prea greu să scapi de ea dacă ești 
prins. 

Bărbatul își uni vârfurile degetelor de la cele două mâini ȘI-ȘI sprijini 
bărbia în ele, apoi întrebă: 

— Totuși de ce să fi sărit cineva în faţa unei mașini în felul ăsta? 

— Ca să se asigure că șoferița îl vede la timp ca să vireze. În felul ăsta 
câștiga mai multă distanță, da? Pentru că oglinda are o mare putere de 
reflexie. În caz contrar, ar fi trebuit să aștepte până când ea îl prindea în 
lumina farurilor. În felul ăsta mai câștiga vreo două secunde și fiecare 
secundă era importantă. Știa că ea va călca frâna și va vira ca să-l evite. 
Șoseaua era umedă, ea a tras probabil tare de volan, a călcat violent pe 
frână, încercând să evite omul din mijlocul șoselei, după care s-a izbit de 
parapet. 

Janet gândea cu glas tare, vorbind tot mai repede, în timp ce vizualiza 
scena în minte. 

— Parapetul era slăbit în locul prin care a trecut Mercedesul, mai ţii 
minte, ca Și cum metalul fusese sudat? Însă departamentul circulaţiei rutiere 
nu avea nicio fișă de lucrări de reparații. 

— Așadar tu crezi că sudura a fost făcută în scopul slăbirii parapetului, 
nu ca să-l consolideze sau să-l peticească? 

— Exact! lovi ea cu pumnul în colțul mesei bărbatului și zâmbi larg. 

— Cred că ar fi bine să o luăm mai încet, o potoli Paterno, refuzând să se 


lase prins de entuziasmul ei; existau prea multe alte posibilităţi de luat în 
calcul. Nu crezi că te grăbești cu concluziile? Cine ar dori moartea Marlei 
Cahill? Și de ce n-a ucis-o direct: s-o îmbrâncească în jos pe o scară sau să-i 
taie beregata? De ce să recurgă la un plan așa complicat? Doar ca să pară 
un accident? Nu sunt convins. E prea riscant. Ar fi fost ușor să greșești 
mașina. 

— Așa cum s-a-ntâmplat cu camionul lui Briggs. 

— Doar dacă nu cumva noi judecăm totul pe dos și de fapt Briggs a fost 
victima intenţionată, gândi Paterno cu glas tare. Cineva și-a dat multă 
ostencală ca el să nu se mai trezească niciodată, pe când Marla Cahill s-a 
întors pe domeniul ei privat. Poate că Biggs a fost ținta de la bun început. 

— Atâta doar că el e curat ca lacrima, ai uitat? Tipul cu frica lui 
Dumnezeu. 

— Spre deosebire de toți cei care sunt asociați familiei Cahill. 

Paterno îȘi mestecă apăsat chewing-gumul fără gust. La naiba, cazul ăsta 
îl scotea din minți! 

— Cred că va trebui pur Și simplu s-așteptăm Și să vedem ce are de spus 
doamna Cahill. 

x kK k 

În opinia lui Nick, Conrad Amhurst era ca ȘI mort. Întins pe spate, cu 
tuburi ce-i intrau ȘI ieșeau din corp, cu un plasture cu morfină ținându-i 
durerile în șah, bătrânul întoarse un ochi către ușa rezervei sale când Marla 
bătu în canatul uşii. 

— Tată? rosti ea apropiindu-se de pat. 

Nick rămase în urmă. Nu voia să strice reunirea de familie, dacă-i putea 
spune așa, iar locul acesta, în ciuda dotărilor ultramoderne și a panoramei 
spre golf, îl stânjenea cumva. Nu-i plăceau căminurile pentru bătrâni, tot 
așa cum nu-i plăceau nici spitalele. 

Un fotoliu extensibil din piele ocupa un colţ al încăperii, o ușă se 
deschidea spre o cameră de baie, al cărei duș era dintre cele fără cabină sau 
cadă, astfel încât sub jet să poată fi împins un scaun cu rotile, care se afla 
într-un colţ. Mocheta de pe jos era pentru trafic intens, tapetul pereților era 
vesel Și pe fereastră se vedea Sausalito dincolo de golf. Cu toate acestea, 
avea aerul Și izul unei instituţii. Fierbinte. Închis. Iar bărbatul din pat era cu 
adevărat în pragul morții. 

Marla atinse dosul uneia dintre mâinile descărnate ale lui Conrad. 


— Sunt eu, Marla. 

Capul bătrânului căzu moale într-o parte Și o privi prin ochi înceţoșați 
de suferință. 

— Marla? repetă el și pe trăsături 1 se citi o confuzie evidentă. 

Cândva un bărbat robust, care se purtase cu semeţie, fusese devastat de 
vârstă Și boli, ajungând aproape un schelet. Pielea îi era palidă și presărată 
de pete, iar părul cărunt era atât de rar, încât 1 se vedea scalpul, dar în 
adâncul găvanelor în care 1 se înfundaseră ochii se zări o scânteie de 
neîncredere. 

— Nu. 

Își trase mâna de sub a ei, se întinse către noptieră și bâjbâi după 
ochelari. Cu un efort vădit, izbuti să-i pună pe vârful nasului Și o privi prin 
lentilele ce aduceau cu ochii de bufniţă. 

— Da, da, știu că arăt diferit, dar asta din cauză că am avut un accident 
de mașină... se grăbi ea să explice, însă acum sunt bine. 

Buzele lui Conrad se traseră înapoi într-o strâmbătură în timp ce o fixa 
cu privirea. 

— Mi-am scurtat părul, dar... 

— Tu nu ești Marla. Privirea bătrânului trecu pe lângă ea și poposi pe 
Nick. Într-un licăr de luciditate, adăugă: Și tu nu ești ginerele meu. Ochi 
suspicioși o examinară prin lentilele groase. Marla... a fost aici ieri. Cu 
soțul ei. 

— Nu, tată, n-am fost aici. Nu știu ce a făcut Alex, dar... 

— Ba a fost aici, ce naiba! Tu n-ai fost, rosti el cu glas gros, răgușit Și 
furios, înroșindu-se la faţă. O impostoare, aia ești. Amândoi sunteţi niște 
impostori. 

Arătă pervazul ferestrei unde erau propuite fotografii cu Marla, Alex Și 
Cissy. Lângă fotografii exista un instantaneu înrămat al lui James la naștere. 

— Asta-i Marla Și familia ei. 

— Da, tată, știu, am venit cu Nick, fiindcă el m-a putut aduce cu mașina 
Și... 

— Şi ai crezut că dacă eu sunt pe cale să-mi dau duhul, ai putea să intri 
aici Și să mă fraierești. 

Privirea pe care i-o aruncă era plină de dispreţ și o cutremură pe Marla, 
deoarece simţea că o studiase cu același dispreţ Și în trecut. 

— N-ai înţeles niciodată, nu-i așa? hârâi bătrânul, cu glas ceva mai stins. 


Tu nu ești fiica mea. 

— Dar... începu ea. 

Se opri apoi, păli la faţă și buzele începură să-i tremure. Pentru o 
secundă se prinse strâns de cadrul metalic al patului. Ochii i se rotunţiră de 
parcă ar fi avut o epifanie. 

— Dumnezeule... 

— leşi din camera mea, Kylie! șuieră Conrad din nou și răutatea din 
ochi îi era amplificată de lentilele ochelarilor, iar o ură primară, pură, îi 
dilată nările. Și să nu te mai întorci niciodată. N-o să capeţi niciun bănuţ de 
la mine, ai înţeles? 

Își adună toate eforturile, ridică un braț către rama patului și bâjbâi după 
un buton. 

— leşi! Imediat! 

Femeia se retrase putin. 

Pași grăbiţi se auziră pe coridor și Marla se întoarse când o infirmieră 
pieptoasă Și cu o expresie dură apăru grăbită pe ușă. 

— Domnul Amhurst a sunat la oficiul infirmierelor, explică ea când 
ajunse lângă patul lui Conrad. Doriţi ceva, domnule Amhurst? 

— Da! Conrad șuieră atât de tare, încât stropi de salivă zburară de pe 
buzele lui subţiri și palide. Dă-i afară pe oamenii ăștia Și nu-i mai primi 
niciodată! 

— Dar ea este fata dumneavoastră, rosti infirmiera cu blândete, 
încercând să-l liniștească. 

— Ba nu! Nu-i a mea. Nu contează ce zice curva de maică-sa. 

— Domnule Amhurst, dar se poate? 

Infirmiera simulă Șocul, deși, după cum își dădea Nick seama, era 
probabil obișnuită cu tiradele și limbajul bătrânului. După aceea infirmiera 
îi aruncă Marlei o privire care o anunţa că bătrânul Amhurst nu era în toate 
mințile. 

— Dă-i afară cât mai repede, porunci el și infirmiera le făcu semn să 
părăsească rezerva. 

— Din cauza morfinei e așa, le explică ea după ce ieșiră pe ușă. Uneori 
e complet lucid, dar alteori... din păcate nu mai poate deosebi realitatea de 
vise. Trebuie să înţelegeți că este un om foarte bolnav. 

— Soţul meu a fost aici? întrebă Marla, revenindu-și după respingerea 
violentă a tatălui ei, de parcă ar fi urât-o. Alex Cahill a trecut pe aici... 


însoțit de cineva? 

— Nu în timpul turei mele, însă puteți întreba la recepţie. Poate că 
cineva de acolo își mai amintește. În principiu, vizitatorii ar trebui să 
semneze la venire Și plecare, dar puţini o fac. 

— Noi n-am făcut-o, recunoscu Nick, apoi se auzi un dangăt discret ȘI 
becul de deasupra ușii lui Conrad clipi din nou. 

— Văd că-i una dintre zilele rele, comentă infirmiera, apoi își ceru scuze 
ȘI reveni în odaie. 

— Să plecăm, spuse Nick. 

O prinse pe Marla de cot și aproape o împinse pe coridorul lung și 
mochetat. Pe pereţi erau montate șine netede din lemn, iar ferestre largi se 
deschideau spre peluze impecabile cu răzoare de flori atent îngrijite Și o 
panoramă largă a golfului. Din loc în loc existau zone pentru relaxare, cu 
canapele și scaune, lampadare Și mese, care, bănui Nick, erau rareori 
utilizate. Întregul complex era elegant și stilat, totuși rămânea un cămin 
pentru bătrâni. O instituţie. Un loc unde bogații veneau să moară. 

Când ajunseră la recepţie, Nick se uită în registru. Dacă Alex fusese aici 
în ultimele câteva zile, nu se obosise să se înregistreze. 

— Haide să plecăm, îi zise el Marlei. 

Un paznic le deschise încuietoarea electronică a ușilor înalte din sticlă și 
Nick se simţi imediat mai bine. Dumnezeule, locul ăsta era o închisoare! 
Indiferent cât de luxos era. 

Afară briza cu iz sărat împingea câțiva norișori peste cerul albastru. 
Pescărușii ţipau Și plonjau spre suprafaţa sticloasă a golfului, iar în aer se 
simţea răceala îngheţată a iernii. Tăioasă Și glacială. 

— Conrad a fost mereu un bătrân ticălos Și mizerabil, zise bărbatul pe 
când mergeau pe un peron spre parcare. 

— E bolnav. 

— Crede-mă, nu se comporta mai bine nici când era sănătos. 

Când ajunseră lângă camionetă, Marla îl privi în cele din urmă. 

Își regăsise într-o oarecare măsură calmul, totuși două pete roșii 
continuau să-i coloreze obrajii. 

— Data viitoare când mai am ideea nemaipomenită de a-mi vizita rudele 
fără o invitaţie, te rog să mă împuști, sugeră ea. 

— O să-ncere să-mi amintesc. 

Nick deschise portiera și Marla sui pe scaunul vechi de lângă șofer. 


Bărbatul trecu apoi la volan și porni motorul. 

— N-a crezut că tu ești Marla. 

— Am priceput, pufni ea. Să fiu sinceră, nu-l pot învinovăți. Până și eu 
mă-ndoiesc uneori de asta. Miji ochii împotriva razelor de soare ce 
pătrundeau prin parbriz Și adăugă: Și mi-a spus Kylie. Răpăi cu degetele pe 
brațul scaunului, în timp ce Nick ieșea din parcare. Kyle... 

Numele îi suna familiar. Dar de ce? Era oare numele ei? Nu... nu se 
putea. Cunoștea pe cineva cu numele ăsta? Se concentră intens, cu 
sprâncenele împreunate, în vreme ce încerca să-Și reamintească un trecut ce 
începea să-i apară. Continua să fie întunecos Și plin de umbre, ca Și cum ar 
fi fost în spatele unei draperii groase, care încă nu fusese ridicată. 

Mergând spre autostradă, Nick o privi scurt. 

— Numele ăsta înseamnă ceva pentru tine? 

— Da... vreau să zic, poate. 

Marla expiră prelung, apoi se întinse către poșeta pe care o luase de 
acasă, găsi ochelarii de soare și-i puse pe nas. 

— Mi s-a părut... of, nu Știu, continuă ea Și-și mișcă degetele de parcă 
ar fi încercat să prindă ceva ce-i scăpa, pentru ca apoi să se concentreze atât 
de tare să-Și reamintească orice din viaţa ei dinainte de accident, încât o luă 
durerea de cap. Totul e un talmeș-balmeș în mintea mea, dar sunt sigură că 
am mai auzit numele... că... Știu că pare o nebunie, dar undeva în adâncul 
meu am simțit că tata știe mai bine decât mine cine sunt de fapt. Nu-i 
ciudat? 

Dădu ochii peste cap Și întredeschise geamul din partea ei, lăsând să 
intre aerul sărat. 

— E așa de straniu! Tot ce-i legat de viaţa mea pare în neregulă. Uneori 
nu Știu ce este Și ce nu este real, totuși animozitatea aia pe care o simţea 
faţă de mine, ura evidentă care i se citea pe faţă... mi-au părut mult mai 
adevărate decât toate celelalte lucruri pe care le-am auzit. 

— N-a fost foarte încântat să te vadă. 

— Mă urăște. 

— Cel puţin azi te-a urât, admise Nick. 

Marla privi pe geam, spre dealurile verzi. 

— Şi atunci, spuse ea, ce-s toate poveștile alea despre relaţia strânsă 
dintre mine Și tatăl meu — că el mă copleșea cu daruri, că eram practic 
lumina vieţii lui? După cum văd eu lucrurile, totul e o minciună și mult 


exagerat. Sau poate chiar complet fals. Încă de când m-am trezit din comă 
am avut intuiţia că eu Și cu el nu ne-am înțeles niciodată. Că de fapt nu ne 
plăceam unul pe celălalt. Îi aruncă lui Nick o privire. Și cred că folosesc un 
eufemism, nu? 

Femeia aproape că izbucni în râs gândindu-se la absurditatea situației. 
Doar că era prea dureroasă. În mod trist, dar adevărat, era asociată cu foarte 
multe persoane, dar nu se simţea conectată de niciuna. Doar de prunc Și de 
Nick. Nici măcar de propria ei fiică. Nici de soțul ei. 

— Adio afecțiunii paternale, murmură ea, apoi întrebă: De ce credea el 
că fusesem acolo, înainte, cu Alex? 

— Infirmiera spunea că din cauza morfinei pierde uneori contactul cu 
realitatea. 

Nick schimbă viteza și coti după o curbă, intrând pe porțiunea unde 
Șoseaua urma linia golfului. 

— Şi tu crezi asta? îl privi ea pătrunzător. 

— Nu știu, dar ceva nu-i în regulă. 

— Aleluia! 

— Cred că-l vom întreba pe Alex. 

— Înseamnă că va fi o conversaţie interesantă în timpul cinei, replică 
Marla, apoi tăcu. 

Tatăl ei o considerase o impostoare, o escroacă. Se comportase de parcă 
ea era altcineva, cineva pe care o altă femeie, pe care el o numise „curvă”, 
încercase s-o dea drept fiica lui. Oare bătrânul visase asta? Sau era parte din 
trecutul lui? 

— Ştiai că după decesul lui Conrad majoritatea averii sale îi va rămâne 
lui James? o întrebă Nick. 

— Fiului meu? Averea tatei va fi lăsată unui prunc? 

Asta era o nebunie! 

— Da. 

— Ia stai așa, rosti Marla și ridică o mână în semn de protest. De unde 
ştii tu asta? 

— Mi-am făcut temele. 

— Ai 1scodit, vrei să zici. 

Bărbatul deschise aparatul de radio și prin difuzoare bubui o reclamă 
pentru telefoane mobile. Nick căută alt post și găsi unul care difuza soft 
rock. Un cântec vechi al lui Billy Joel. 


— Spune-i cum vrei, dar eu nu fac decât să-ncerc să-mi dau seama ce se- 
ntâmplă aici. 

— Şi eu, recunoscu Marla, deși era destul de șocată să afle că Nick 
putea Ști mai multe decât ea despre propria ei viaţă. Ești sigur în privința 
testamentului? 

— Pe cât pot fi de sigur în legătură cu orice. Am un investigator privat 
care lucrează pentru mine. 

— Și? 

— Are niște relaţii, sau așa îmi spune mie. În esenţă, potrivit 
testamentului tatălui tău, toți primesc câte ceva, dar James este principalul 
beneficiar. 

— Dar de ce, pentru numele lui Dumnezeu? 

— Se pare că tatăl tău a vrut mereu să aibă un urmaș de parte 
bărbătească. Potrivit testamentului original, un descendent masculin ar fi 
moștenit aproape totul și, întrucât Rory este grav handicapat, a fost 
responsabilitatea ta să produci un fiu. 

— Chiar dacă el nu va duce mai departe numele Amhurst? 

— De aceea a fost botezat James Amhurst Cahill. 

— Nu pot să cred așa ceva. Este... este atât de arhaic. Atât de... de... 
dezgustător. 

Apoi însă ȘIi-l aminti pe bărbatul care era tatăl ei. Cumva, se potrivea. 

— Sunt banii lui, așa că poate să facă ce vrea cu ei, îi atrase atenția Nick 
pe când ea se uita la un avion ce traversa cerul. 

— Însă James n-are decât nouă săptămâni. 

— Dar pe de altă parte este norocos că e băiat. 

— Sau este blestemat. 

Marlei nu-i plăcea sentimentul care nu-i dădea pace de când își văzuse 
tatăl zăcând în pat, o epavă a bărbatului care fusese cândva, un schelet plin 
de ură Și suspiciuni. Unde era tatăl darnic, care împărțise inele scumpe Și 
obligaţiuni ca pe bomboane? Unde era cel care o crescuse Și o răsfăţase și 
abia așteptase ca ea să-i dăruiască nepoți? 

— Cine-i Kylie? întrebă brusc Nick. 

— Și eu aș vrea să știu asta. Sunt sigură însă că am mai auzit numele... 
fie l-am auzit, fie l-am văzut. Atâta doar că nu-mi pot aminti unde. 

El răpăi cu degetele pe mânerul schimbătorului de viteze și căzu pe 
gânduri. Își concentră privirea asupra șoselei Și spuse: 


— Poate că ai totuși o soră. O soră vitregă. 

— Este o posibilitate, da, încuviinţă Marla făcându-se ecoul propriilor 
bănuieli. Dar de ce nu știe nimeni de ea? 

— Pentru că este micul lui secret incomod. În felul ăsta s-ar putea ca 
totul să fie acum amestecat în mintea lui Și să te confunde cu ea. 

— Poate că da, zise femeia, deși ideea părea improbabilă și incoerentă; 
dar altfel de ce tatăl ei i-ar fi spus pe alt nume? Sau poate că eu însămi sunt 
Kylie, urmă ea. Cum aș putea să știu adevărul? 

ÎI privi pe Nick și ridică dintr-o sprânceană. 

— Atunci unde-i adevărata Marla și de ce toți cred că tu ești fiica- 
prinţesă a lui Conrad? 

— Nu toți cred asta, îi atrase ea atenţia privind cum stâlpii de garduri Și 
câmpurile acoperite cu iarbă lăsară loc caselor ce presărau peisajul și 
rămâneau în urmă ca o ceaţă, în timp ce camioneta gonea pe Șoseaua 
îngustă. Cissy n-o crede. Conrad n-o crede. Nici eu însămi nu sunt sigură c- 
o cred. Și tu? Întoarse capul și-l privi direct. Tu ai cunoscut-o pe Marla. Ai 
cunoscut-o chiar foarte bine după cât se pare. 

Încheieturile degetelor lui se înălbiră pe volan. 

— Tu crezi că eu sunt Marla? urmă femeia. 

Buzele lui Nick se subțiară. Pielea i se întinse peste pometi. 

— Da. 

— De ce? Faţa mi s-a schimbat mult. Am fost desfigurată în urma 
accidentului Și apoi am fost supusă unor operații de chirurgie reparatorie. 
Tu nu mă mai văzuseși de... cât trecuse — mai bine de doisprezece ani? 

Venele de pe dosul mâinilor lui erau puternic reliefate. Încheieturile 
degetelor erau complet albe. 

— Da. 

— Atunci cum poţi să știi? 

Când bărbatul nu-i răspunse, ea îl atinse pe braţ. 

— Cum, Nick? 

— Din cauza reacției mele faţă de tine, la naiba! 

Îi aruncă scurt o privire îndurerată. 

— Să începem cu azi-noapte, sugeră el în vreme ce cauciucurile șuierau 
pe asfalt. Ai fost acolo și Știi ce s-a-ntâmplat. 

— D... da, încuviinţă ea ȘI-și retrase mâna. 

— Eu nu obișnuiesc să-mi pierd controlul, Marla, urmă Nick sincer. Nu- 


1 stilul meu. 

Ochii lui, atât de albaștri, atât de pătrunzători, atât de intenși, o 
sfredeleau. Marla ar fi vrut să se facă mică de tot, însă îi întoarse privirea. 

— S-a mai întâmplat doar o singură dată înainte, continuă el și în zâmbet 
îi apăru o undă de dispreţ de sine. Păcat că nu-ți mai amintești. 

Stomacul ei se dădu peste cap și Marla ridică bărbia. 

— Mare păcat, încuviinţă. Nick, nu-mi pasă ce s-a-ntâmplat între noi, ci 
vreau doar să-mi amintesc. 

— Ei bine, mie-mi pasă Şi-mi amintesc foarte bine și să fiu al naibii 
dacă am chef să mai trec o dată prin iadul ăla. 

Schimbă viteza și vui pe lângă un sedan care încetinea, ca să vireze. 

Marla se lăsă pe spate în scaun, simțindu-se sfâșiată de emoţii primare. 
Majoritatea trecutului ei era incoerent, fragmente mici, neregulate, Și piese 
ce nu se potriveau laolaltă. Iar relaţia ei cu Nick era foarte volatilă, 
îngrijorătoare Și atât de intensă, încât o speria teribil. 

— Atunci, zise ea, bănuiesc că ar fi bine s-o găsim pe Kylie asta. 

— Dacă ea există. 

— Exact. 

Nick tăcu, băgă camioneta în viteza a patra Și călcă pedala accelerației. 
Marla își încrucișă braţele peste piept și bâţâi nervos din picior. Nick era 
unicul ei aliat și uneori cel mai mare inamic al ei. Simţea că putea avea 
încredere în el Și-Și reaminti că bărbatul acesta era probabil ultima persoană 
pe care ar fi trebuit să se bizuie. Nick avea o ranchiună veche împotriva ei, 
o pică personală. 

— Vreau să-ţi arăt ceva, zise el și coti spre Sausalito în loc să intre pe 
autostrada ce ducea înapoi la San Francisco. 

Aflată pe partea interioară a peninsulei în capătul nordic al podului 
Golden Gate, micuța comunitate se întindea pe coasta dealului, cu case 
pastelate, flori și tufe căţărate pe versanţii de pe care se vedeau apele 
scânteietoare. 

— Ce vrei să-mi arăţi? Unde mergem? 

— M-am gândit să ne ducem la adresa lui Pam Delacroix. 

— De ce? 

— Ca să-ncere să-ți împrospătez memoria, zise el și o parte din 
animozitate 1 se topise. Dacă n-ai nimic împotrivă. 

— Merită să încercăm orice. 


Nick intră într-un port de agrement de pe Golful Richardson Și parcă în 
zona destinată rezidenților. 

— Pam a locuit într-o casă plutitoare? întrebă Marla, privind casele 
plutitoare ce erau andocate de-a lungul pontoanelor late din lemn. 

— Da, imediat după divort. 

Nick indică un doc decolorat de soare de lângă o casă plutitoare cu două 
niveluri Și Marla simți că o fantomă i se furișase în suflet, încercă să-și 
imagineze femeia pe care o văzuse în instantanee trăind aici zi de zi, venind 
de la cumpărături, vorbind cu fiica ei la telefon, făcând planuri să vândă 
case... Și totuși nu-și aminti nimic. 

Decisă să-Și reamintească ceva, orice despre cea care murise în accident, 
cobori din camionetă Și trânti portiera. Deși ziua era luminoasă Și cerul 
senin, cu excepția norilor care se apropiau dinspre vest, Marla simți ca și 
cum ar trebui să se strecoare pe furiș, să se ascundă de ochii vecinilor, dacă 
aceștia se uitau cumva printre jaluzele. Vântul sufla în rafale reci de 
noiembrie când se apropie de ușa din faţă, unde o barză sculptată în lemn Și 
cu ochi din sticlă ţinea în pliscul lung o plăcuţă de bun-sosit. Nick bătu tare 
în ușă. Așteptă. Nimeni nu se clinti înăuntru. Nimeni nu răspunse. 
Jaluzelele nu se mișcară. Folosindu-și palma drept pavăză, bărbatul încercă 
să privească înăuntru. 

— Doar nu te așteptai să fie cineva acasă, nu? întrebă ea, afundându-și 
mâinile în buzunarele hainei. 

— Nu, dar m-am gândit că vederea locului ţi-ar putea declanșa ceva, te- 
ar putea ajuta să-ţi amintești ceva. 

— AȘ vrea eu... 

Marla studie casa cu un etaj, pilonii, puntea și ghivecele din lut goale de 
lângă ușă, în care nu exista nicio floare acum, ci doar câteva tulpini uscate. 
La fel ca și casa. Un fior o străbătu când păși pe puntea pe care Pam 
mersese de sute de ori în trecut, udându-și plantele, vopsind bordurile sau 
făcând plajă în scaunele de grădină ce fuseseră stivuite sub streașină punți 
superioare. Urcând scara, simţi o tristeţe profundă pentru femeia pe care nu 
Ș1-o putea reaminti. 

Jaluzelele erau coborâte Și la etaj. 

— Simt ca Și cum aș călca pe mormântul ei, zise Marla, cuprinzându-și 
umerii cu braţele și auzind apa ce clipocea de piloni și de țărm. 

Privi peste golf, spre insula Angel, și se gândi la femeia care fusese cu 


ea în mașină, la femeia al cărei chip îl văzuse în fotografiile pe care i le 
arătase Nick. În zadar însă. Nu găsea nimic, numai întrebările ce o 
chinuiseră de când se trezise din comă. 

Clătină din cap Și se uită la Nick. 

— Îmi pare rău. Nu m-ajută cu nimic. Te cred, dacă zici că-i casa lui 
Pam, dar nu am niciun fel de amintire despre ea. 

— A fost doar o idee. Un glonţ tras la nimereală. 

— Mă tem că a fost un cartuș orb, îl tachină Marla. 

Începea să aibă încredere în Nick. Să se bizuie pe el. Să i se destăinuie. 
Ceea ce era pur Și simplu o nebunie. 

Gândește-te la ce s-a-ntâmplat azi-noapte. Nu poți să ai încredere în el 
Și-n niciun caz nu-i poți destăinui nimic. Cel puțin nimic emoțional. 
Bărbatul se rezemase de balustrada punţii Și privea apa, cu spatele la ea, cu 
un Șold împins în afară. Vântul îi răvășea părul negru, iar jacheta i se 
ridicase deasupra blugilor, dezvăluindu-i cureaua din piele și materialul 
decolorat al blugilor Levi's purtaţi Jos pe talie și întinși peste fesele ferme, 
tari. 

El privi peste umăr Și femeia îȘi feri prompt ochii. 

— Cred că ar trebui să mergem, zise ea Și-i prinse zâmbetul sexy cu 
coada ochiului. 

Să-l ia naiba! Ştia că se holbase la el. Poate chiar că adoptase poziţia aia 
în mod deliberat. Uneori putea fi atât de încrezut. Atât de arogant. Un 
ticălos. Marla porni spre camionetă, blestemându-se în minte. Ce naiba avea 
acest bărbat de o determina să se gândească întruna cum ar fi fost să facă 
dragoste cu el — chiar în timp ce încercau să descâlcească misterul care era 
viaţa ei? 

La naiba, la naiba, la naiba! 

Când Nick sui la volan, Marla se trase cât mai departe de el. 

— Trebuie să-l văd pe Paterno, zise ea după ce porniră. Am promis că 
voi da o declaraţie. 

EI își privi ceasul. 

— Ce-ai zice dacă am face mai întâi încă o escală? 

— Unde? 

Aruncându-i o privire de băiat rău, Nick spuse: 

— Cred că-i momentul ca noi doi să regăsim religia. 

Ochii îi sclhpiră de încântare răutăcioasă. Străbătură câteva intersecţii 


spre central așezării, apoi coti pe o stradă laterală. După alte cinci 
intersecţii, încetini camioneta Și înaintă lent. 

— Aici e locul Cherisei Și al lui Donald, o anunţă el și arătă o biserică 
cu aspect modern. 

Zugrăvită în gri-ardezie, cu acoperiș ţuguiat încununat de o turlă 
acoperită cu tablă de aramă, biserica era clădirea cea mai impresionantă din 
cvartal. O reclamă fluorescentă anunţa orele slujbelor de săptămâna 
viitoare. Reverendul Donald Favier avea să vorbească despre plata 
păcatului. Sub anunțul respectiv era citat un verset din Psalmi. Parcarea 
asfaltată părea nouă Și în ea se aflau două sedane, un break Volvo strălucitor 
Și un Jeep negru. 

Când Nick încetini, Marla studie veranda frontală largă și ușile duble 
sculptate. 

— Cred că am fost aici, zise ea Și urma unei amintiri îi zgeândări 
memoria. 

Își mușcă buza și încercă să străpungă ceața din minte. 

— Hai să intrăm, să vedem cum arată. 

Camioneta opri în parcare și Marla cobori înainte ca bărbatul să fi închis 
portiera Și să fi băgat cheia în buzunar. Cu cât se apropiau de biserică, cu 
atât era mai sigură că fusese aici, totuși nu la lumina zilei, cântând imnuri 
cu o congregatie mare sau ascultându-l pe reverend propovăduind cuvântul 
Domnului. Nu, imaginile care se jucau cu mintea ei erau spălăcite, însă 
întunecoase Și avea senzaţia că se întâlnise cu cineva aici. 

Urmată de Nick, urcă grăbită puținele trepte late ce duceau la verandă. 
El se grăbi să i-o ia înainte, dorind să-i deschidă ușa. 

Aceasta nu se clinti însă. Era încuiată. 

— Rahat, mormăi Nick. 

— Povestea vieții mele, comentă femeia, iar când el se întoarse Și o 
privi, flutură din mână pentru a-i opri orice întrebări. În ultima vreme m-am 
confruntat cu o mulţime de uși încuiate. 

— Credeam că Dumnezeu nu lucrează de la nouă la cinci, observă el. 

Marla îl răsplăti cu o expresie îndurerată. 

— Sau poate c-a ieșit la prânz. 

— Foarte amuzant. 

— Şi eu cred la fel. 

Ea îi trimise o privire usturătoare. 


— Ăsta nu-i tocmai locul pentru ireverenţa ta. 

Nu reuși însă să-Și păstreze privirea severă Și chicoti când coborâră 
împreună treptele. 

— Încercam doar să destind atmosfera. 

— Bun, atunci ești amuzant. 

Urmară o alee cu dale din piatră până în spatele clădirii, unde o inscripție 
gravată pe ușă anunţa că acolo era administraţia. Nick ciocăni, apoi apăsă 
pe clanţă. Nu avură noroc. Nici ușa aceasta nu se clinti. 

— Deocamdată zero peste tot, observă el. 

În clipa aceea auziră mugetul unui motor care se trezea la viaţă. 
Cauciucuri scârțâiră zgomotos din cealaltă parte a bisericii. 

— Crezi c-am speriat pe cineva? întrebă Nick, apoi porni în fugă. 

Marla alergă după el, străduindu-se să ţină pasul cu picioarele lui lungi, 
ocoli biserica ȘI se opri în parcare. 

Camioneta lui Nick era acolo unde o lăsaseră, iar cele două sedane și 
breakul erau parcate în aceleași locuri. 

— Acum câteva minute aici era un Jeep, nu? 

— Așa cred. Da. Femeia încuviinţă din cap, străduindu-se să-Și recapete 
răsuflarea, deoarece sprintul, deși scurt, o sufocase. Era parcat acolo, lângă 
tufa aia. 

Arătă cu braţul o forsiția neîngrijită Și răsuflă adânc. Dumnezeule, era 
complet ieșită din formă! 

— AȘa mi s-a părut Și mie. 

Nick miji ochii spre locul gol. 

— Ar putea fi doar o coincidenţă că șoferul a decis să plece... 

— La naiba! Buzele lui se strânseră Și privi în sus Şi-n jos pe stradă, 
cercetând traficul lent. La naiba! Dădu cu piciorul într-o pietricică ȘI o 
expedie în cauciucul unui Pontiac. Am mai văzut un Jeep ca ăla. În seara 
când Cherise m-a vizitat la hotel. Când a plecat, a luat-o cineva într-un Jeep 
negru. 

Rămase privind în lungul străzii, ca Și cum ar fi încercat să zărească 
vehiculul ce plecase în trombă din parcare. 

— În zona golfului sunt mii de SUV-uri, spuse Marla ȘI puse mâna 
pavăză la ochi, privind spre vest, în soarele ce cobora spre orizont. N-ar fi 
totuși cine știe ce coincidenţă să fi fost aceeași mașină care a luat-o pe 
Cherise de la hotel, cum zici tu. Poate că-i a soțului ei sau poate a bisericii 


ori a vreunul prieten. 

— E posibil, sigur că da. Totuși nu ți se pare ciudat că șoferul a plecat 
imediat după sosirea noastră? 

— Poate că da. 

— Și poate că nu, zise Nick și toate urmele bunei sale dispoziţii 
anterioare se evaporară când primii nori începură să avanseze dinspre 
Pacific. Eu nu cred în coincidente. 

— Nici eu, recunoscu femeia, dar de ce s-ar fi grăbit să plece? N-ar fi 
fost mai bine să rămână ascuns? 

— Poate că s-a gândit că venisem să-l căutăm pe el. Sau că aveam o 
cheie sau că vom sparge ușa. Cine știe? Nick se apropie de camionetă Și 
deschise portiera din dreapta șoferului. Hai, să-i dăm drumul. 

Ea nu-l contrazise. Nu-i plăcea fiorul rece pe care-l simţise pe șira 
spinării. 

Nick porni spre sud. Nu vorbi prea mult, ci miji ochii spre traficul din 
faţă, cu fruntea încruntată, strângând puternic volanul. 

— Zici că al o întâlnire cu Paterno? 

— Da, am aici adresa secției lui de poliție. Deschise poșeta și scoase 
cartea de vizită a detectivului. Ştii, nimeni n-a dat de urma poșetei pe care 
am avut-o în noaptea accidentului, așa că n-am nimic cu care să dovedesc 
că sunt persoana care spun că sunt. N-am nici act de identitate, nici bani, 
nimic. Bănuiesc că am avut permis de conducere, card de asistenţă socială, 
carduri de credit și probabil un set de chei și o telecomandă pentru ușa 
garajului. 

— Nu aveai poșeta cu tine? 

Nick intră pe benzile înguste ale podului Golden Gate și Marla se uită 
spre vest, spre apele Pacificului, care o linișteau, unde traulere și petroliere 
se vedeau pe linia orizontului. Cerul, mai devreme strălucitor, se întunecase 
odată cu înaintarea norilor grei spre uscat. 

— Aa a spus poliția, dar eu n-am găsit poșeta nici în casă. Frustrată, îȘi 
trecu degetele prin părul scurt. Pe de altă parte însă am găsit inelul cu rubin 
de la tata. Era într-o casetă de bijuterii, în care sunt sigură că mă uitasem de 
zece ori până atunci. Am senzația că cineva l-a pus acolo. 

— Cine știa că dispăruse? 

— Păi, cam toată lumea. 

— Alex? 


— Da. De ce? Crezi că el l-a luat? 

Marla se gândise și ea la posibilitatea respectivă. Soţul ei era foarte 
secretos, excesiv de protector, comportându-se ca Și cum s-ar fi temut de 
ceva necunoscut ei. 

— Nu știu, recunoscu Nick schimbând viteza, dar aseară a plecat în toiul 
nopții Și e posibil să se fi dus la Conrad, fără să spună nimănui. 

— Nu-i interzis să-ți vizitezi socrul bolnav, îi reaminti femeia. 

— Dar este secretos. Așa a fost mereu, chiar Și în copilărie. În prezent 
însă mi se pare mai rău ca oricând. Nick călcă frâna, ca să evite să lovească 
spatele unui mini van care se oprise brusc. Mă-ntreb în ce naiba e băgat. 

Traficul se mai rarefiase și el acceleră. Trecură prin Presidio, apoi cotiră 
spre sud. 

— Înainte de a merge la poliţie, zise bărbatul, haide să-l vedem pe fratele 
tău. 

— Da, mi-ar plăcea asta, încuviinţă Marla, dar se pregăti pentru altă 
respingere; nu se aștepta ca Rory s-o primească mai încântat decât tatăl ei. 

A fost mai rău decât își imaginase. Clădirea era veche, însă fusese 
renovată, astfel că fațada din cărămizi aurii era curată și bine întreținută, iar 
interiorul luminos. 

— Îmi pare rău, îi spuse recepţionera după ce-i explică de ce venise. 
Numai membrii familiei au acces. Dacă nu aveţi nicio dovadă că sunteți 
Marla Cahill, atunci nu vă putem lăsa să intrați. 

— Dar eu? Sunt cumnatul ei, spuse Nick Și-și arătă permisul auto din 
Oregon. 

— Îmi pare rău. Femeia clătină din cap, după care îi zâmbi blajin Marlei. 
Când aveți vreun act de identitate, vă puteți vizita fratele. 

— Dar... 

— Astea sunt regulile spitalului. 

Stătură de vorbă și cu un administrator, dar refuzul rămase la fel de ferm 
Și Marla părăsi clădirea din cărămizi simțindu-se descurajată. 

— Până acum am umblat după cai verzi pe pereți, mormăi ea ȘI-Și 
strânse gulerul hainei mai aproape de gât în timp ce mergeau pe trotuar. 

— Poate că lucrurile se vor îmbunătăţi, o încurajă Nick, însă glasul lui 
nu suna prea convingător. 

Se urcară în camionetă și porniră spre secția de poliție. Zgârie-norii 
proiectau umbre peste străzile orașului, iar trotuarele erau ticsite de pietoni. 


Ricșe și bicicliști concurau cu automobile, camioane și minivanuri. La 
câteva străzi depărtare urlă o sirenă. 

— Alex ţi-a spus unde a fost azi-noapte? o întrebă Nick. 

— Nu l-am văzut azi. Nu sunt nici măcar sigură că s-a întors acasă, 
recunoscu ea. Carmen mi-a spus că avea niște întâlniri devreme în 
dimineața asta. 

— Nu-i prima dată când a plecat. Nick privi indicatoarele stradale, după 
care coti la stânga. În seara dinainte, după ce te-a adus de la doctorul 
Robertson, a plecat din nou. Nu ţi-a spus nimic? 

— Nu, recunoscu ea. Își plimbă degetele pe cotieră și simți că 1 se face 
stomacul ghem. Acţiunile lui Alex sunt un mister pentru mine. Se strădui să 
găsească o scuză pentru comportamentul soţului ei, însă nu izbuti. Ştiu că 
poartă negocieri importante cu niște businessmeni japonezi — cred că sunt 
investitori — dar în rest n-am nici cea mai vagă idee cu ce se ocupă. 

— Nu ti se pare straniu? 

Ea chicoti pe înfundate, iar Nick frână înaintea unui taxi care intrase pe 
banda lui. 

— Cred că toată viața mea e stranie, recunoscu Marla. Un soţ care nu mi 
se destăinuie, o fată care mă respinge, o soacră care se comportă de parcă aș 
avea nevoie de un custode, un prunc pe care abia l-am recunoscut, un tată 
care mă disprețuiește și mă crede o impostoare Și un cumnat care... care... 

— Care... ce? 

Nu putea s-o recunoască. Nu putea rosti cuvintele acelea — că era atrasă 
de el, că la atingerea lui i se înmuiau genunchii Și că sângele îi clocotea 
fierbinte. 

— Care... mă tulbură, zise ea în cele din urmă Și buzele îi zvâcniră când 
pronunță cuvântul care nu-i descria nici pe departe sentimentele reale. 
Oricum ai lua-o, nu-i tocmai familia americană tradițională și, da, Nick, 
totul mi se pare straniu. Cu adevărat straniu. Sper doar că pot pune lucrurile 
cap la cap înainte să-mi pierd mințile. 

— Sau înainte să fii omorâtă, rosti el grav. 

— Omorâtă? repetă ea și dădu ochii peste cap. 

Nu intenţiona să se lase prinsă într-o paranoia melodramatică. Se gândise 
la posibilitatea că cineva putea încerca s-o omoare, dar de fiecare dată 
abandonase ideea respectivă, o condamnase ca pe un semn propriu de frică. 
Auzind-o de la altcineva devenea mult mai reală. Și totuși i se părea greu 


de crezut. 

— Mai gândește-te, insistă Nick. În noaptea accidentului, ai văzut pe 
Șosea pe cineva care ţi-a băgat o lumină în ochi, așa-1? 

— Da, poate. 

— S-ar putea să fi fost premeditat, zise el Și coti brusc. 

— la stai așa! Asta mi se pare o ipoteză destul de greu de sustinut. Cum 
ar fi Știut unde mă aflam Și că eu conduceam mașina lui Pam la momentul 
acela? 

— Habar n-am, dar e posibil. După aceea ţi s-a părut că ai fost 
amenințată de cineva care stătea lângă patul tău, pentru ca, nu după mult 
timp, să vomiti Și să fii cât pe-aci să mori. Este posibil ca o persoană să-ți fi 
făcut o injecție ori să-ţi fi pus ceva în mâncare. 

Marla ar fi vrut să-l contrazică, dar nu putea. Nick nu făcea decât să dea 
glas propriilor ei temeri, cele care o sâcâiseră, cele pe care le împinsese cu 
fermitate la o parte. 

— Cine ar vrea să mă omoare? 

— M-am gândit că tu ai putea să știi asta. 

Femeia închise ochii Și-Și rezemă capul de tetieră. 

— Eu nu Știu nici măcar cine sunt, cu atât mai puţin cine figurează pe 
locul întâi în lista dușmanilor mei personali. Maxilarul începuse s-o doară 
din nou, o pulsaţie surdă care se intensifica. Și de ce să se complice în 
asemenea măsură? N-ar fi mult mai simplu dacă m-ar fi împușcat? 

— Pentru că persoanele acelea necunoscute încearcă să facă astfel încât 
să pară că a fost un accident. 

— „Persoanele”... Acum sunt mai multe. Marla oftă și clătină din cap, 
privind clădirile înalte ce se ridicau spre cer. Nici vorbă! E prea fantezist. 
Eu am avut un accident auto. Punct! Am vomitat din cauza unui stomac 
sensibil Și a unei stări nervoase urâte. Asta-i tot. N-a existat nimic sinistru 
în povestea asta, a concluzionat ea, încercând de fapt să se convingă pe ea 
însăși. În realitate, nimeni nu-ncerca s-o omoare. 

Sau se înșela? 

Nick găsi o parcare pe mai multe niveluri Și intră. Luă tichetul din 
automat ȘI sui pe rampă, privind cu atenţie în căutarea unui loc liber. 

— De ce ar vrea cineva să mă vadă moartă? întrebă Marla. 

— Pentru că cineva se teme de tine, de ceea ce-ţi vei aminti. 

Un fior la fel de rece ca Pacificul îi trecu prin vene. 


— De asta te-ai mutat înapoi în casă? întrebă fulgerată de o revelație. Ca 
să mă protejezi? 

— Ăsta-i unul dintre motive, recunoscu el și intră în spaţiul dintre un 
BMW și o Honda la nivelul al treilea. Opri motorul, apoi spuse: Oricât de 
dură te-ai crede, ai nevoie de cineva care să-ți păzească spatele. 

— Şi te-ai oferit voluntar pentru jobul ăsta? 

Bărbatul nu zâmbi deloc când scoase cheia din contact. 

— Ai pe altcineva în minte? 

— Mi-ar plăcea să cred că pot avea grijă Și singură de mine. 

— Tu nici măcar nu-ţi amintești cine ești. 

Nick se aplecă spre ea și aromele de mosc și de piele ajunseră la nănile 
femeii, iar vârful nasului lui aproape că-l atinse pe al ei. Îi luă palma între 
mâinile lui Și o masă ușor cu degetul mare. 

— Ținând seama de trecutul nostru comun, nu crezi că eu aș fi ultima 
persoană de pe Pământ care să se autoimpună ca bodyguard al tău? 

Ochii îi erau negri în noaptea ce se apropia, iar degetele calde. 

— Bănuiesc... că da, zise Marla, străduindu-se din răsputeri să nu se uite 
la linia subţire ca o lamă a buzelor lui Și nici să nu-i simtă căldura corpului, 
o căldură atât de intensă, încât aburea geamurile. Eu însă am un soț... 

— Cu care nu te culci, care nu-i niciodată acasă, care pleacă în toiul 
nopții, îi reaminti Nick. În care nu ai încredere. 

Marlei i se puse un nod în gât când privirea lui cobori spre gâtul ei. 
Întinse braţul liber spre mânerul portierei ȘI prinse între degete metalul 
rece. 

— Încerci să-mi spui că nu sunt nicăieri în siguranţă, nici măcar în casa 
mea? 

Ochii lui erau extrem de serioși. 

— Da, exact asta spun. 

— Însă toate astea sunt numai ipoteze, o idee nebunească a ta. 

— Așa sper. Doamne, sper din toată inima! rosti el apăsat. Răsuflarea îi 
era caldă, privirea seducătoare și Marla simți cum primele furnicături ale 
dorinţei îi încing sângele. Nu, nu putea face asta. Nu din nou. 

Apăsă pe mâner Și portiera se deschise. 

— Să mergem la detectiv. 

— Ai ratat din nou! Iisuse Hristoase, cât de cretin ești? Glasul de la 


celălalt capăt al firului era extrem de furios. Cât de greu poate fi să omori pe 
cineva? 

Ar fi vrut să-l bage pe ticălos în mă-sa. Stând în cabina telefonică, în 
noaptea care începea să-l înconjoare, ar fi vrut să se poată întinde prin 
legătura telefonică Și să-l strângă de gât pe nenorocit. 

— Uite ce-i, dacă vrei atât de mult să scapi de Marla, n-ai decât s-o faci 
ȘI singur, mârâi el. 

Ştia că pungașul ăsta era prea slab de înger ca să se mânjească de sânge 
pe mâinile lui imaculate precum crinii. Un laș de cea mai ordinară speţă. 

— Noi avem o înţelegere. 

— Știu. 

Se mai calmă puţin și ochii i se mijiră în lumina semaforului de pe colţ, 
unde doi adolescenți se străduiau să ţină în loc un câine mare ce părea decis 
să se năpustească pe stradă în mijlocul traficului. 

— O să mă ocup de ea, adăugă el. 

— Nu. Nu acum. E prea riscant. Începe să-și amintească. Și 
oportunităţile noastre se termină. În curând toată lumea, inclusiv poliţia, va 
deveni suspicioasă. 

— O s-o fac la noapte, promise el cu un zâmbet, simțind nota de panică 
din glasul celuilalt. O să mă ocup de ea la noapte. 

— Nu... nu în casă. Și așa toţi sunt cu nervii în pioneze. O să fac un 
plan. Va trebui să așteptăm. 

— Tu ești cel care se grăbea s-o vadă moartă. 

— Şi tu nu? 

Degetele cu care ţinea receptorul transpirară. 

— De fapt, mi-ar plăcea să nu mă grăbesc. S-o lungesc. S-o fac să 
cerșească iertare. 

— Rahat! Eşti mai bolnav decât crezusem. Nu, deocamdată nu acţiona. 
Mai întâi să concep un plan. Este posibil să fim nevoiţi să așteptăm până 
crapă bătrânul, după aceea poţi s-o omori. Și vreau s-o faci simplu. Să n- 
0... să n-o torturezi. 

— Da” ce naiba-ţi pasă? 

Nenorocitul de la celălalt capăt al firului avea mustrări de conștiință. 
Asta era chestia cea mai grozavă! Râse și băgă mâna în buzunarul interior 
al jachetei după ţigări. 

— Nu de-aia m-ai angajat? Fiindcă sunt bolnav? Și pentru că am dovezi 


despre tine, prietene. 

— Haide să lămurim un lucru, da? Noi doi nu suntem prieteni. N-am fost 
Și nu vom fi niciodată. Asta-i pur Și simplu... o afacere. 

El îndesă filtrul țigări între buze. 

— Ce s-a-ntâmplat cu „sângele apă nu se face”? 

— Un rahat și o știi la fel de bine ca mine. Acum așteaptă până te 
contactez, după care fă treaba și vei fi plătit. 

— Aș prefera să fie așa. Fiindcă dacă nu văd banii, dacă-ncerci să mă 
tragi pe sfoară, atunci o să spun poliției și ziarelor adevărata poveste. 
Despre tine Și despre toate păcatele pe care te străduiești să le ascunzi. Tot 
ce ai făcut e-nregistrat, amigo — totul. Inclusiv rahaturile alea de la Cahill 
House, cu ceva vreme în urmă. Te am la mână, așa că nu te pune cu mine! 

Trânti receptorul în furcă Și-Și ridică gulerul apărându-se de vântul ce 
sufla dinspre ocean. Imbecil pompos! Așteaptă tu! Cobori dealul vreo două 
cvartale, traversă strada prin fața unui tramvai Și merse pe promenada 
Fisherman's Wharf, amestecându-se printre turiștii ce înfruntau frigul 
iernii. Glezna continua să-l doară în asemenea zile, amintindu-i cu obidă că 
ratase ocazia de a o ucide pe Marla. Avea să repare această situaţie Și încă 
foarte repede. 

Tarabele cu mâncare ofereau supă caldă de crabi. Peste vacarmul 
circulației și zarva turiștilor, tipetele ocazionale ale leilor de mare 
străbăteau aerul rece al iernii. 

Fumând, bărbatul încetini ritmul pașilor în urma unui cuplu de asiatici 
care se gârboveau în faţa vântului. În tot acest timp se gândi la Marla. 
Prinţesa. Frumoasă Și bogată. Şi cea mai fierbinte puicuţă cu care își făcuse 
de cap. 

Cândva își închipuise că este îndrăgostit de ea. 

Dar a fost mereu un fraier când venea vorba de femei. În clipa asta îi 
povestea totul detectivului ăla idiot și era cu fratele soţului. Oare cu el 
fusese azi-noapte? Cel al cărui chip nu reușise să-l distingă în întunericul 
din spatele ferestrei? Cel care mângâiase corpul gol al femeii? Sau fusese 
soțul ei? 

În tot cazul, amintirea scenei aceleia îl excita. 

Avea să-i facă plăcere s-o omoare, însă trebuia să pună la punct alt plan 
ca s-o ucidă, unul ceva mai personal. Da, asta era! Ceva... intim, seducător 
Și letal. Nu-i păsa câtuși de puţin de ceea ce-i ceruse ticălosul ăla bogat. 


Ăsta era jocul lui și dorea ca femeia să-i vadă faţa înaintea morţii — s-o 
anunţe astfel că se răzbunase. Își imagină ochii ei dilatându-se în momentul 
când avea să-l recunoască, buzele tremurându-i de teamă, felul în care avea 
să implore milă. 

Încă o dată, scumpo, se gândi el și mădularul i se întări imaginându-și 
spaima Marlei. Își azvârli ţigara pe jumătate fumată în rigolă și intră în 
unul dintre barurile ce anunțau bere rece și pește pane cu cartofi prăjiți. Se 
așeză pe un taburet metalic scrijelit, comandă o halbă și, privind chelneriţa 
micuță cu sâni mari, se întrebă dacă exista vreo cale prin care i-ar fi putut-o 
trage Marlei înainte s-o ucidă. 


CAPITOLUL 15 


— Deci tot nu vă amintiți de ce ați fost cu Pamela Delacroix în noaptea 
aceea? o întrebă Paterno Și se lăsă pe spate în scaunul lui din biroul strâmt 
Şi dezordonat. 

Era îngust, ticsit Și mirosea a cafea stătută. 

— Nu încă. 

Marla îl privi drept în ochi. Așezată pe marginea unui scaun de cealaltă 
parte a biroului plin cu hârţoage, continuă: 

— Nu-mi amintesc multe despre ea, dar cred că de acum este numai o 
chestiune de timp până îmi vor reveni toate amintirile, iar atunci vă voi 
anunţa. 

Încerca să nu sune iritată, însă nu se putea abtine. Vorbeau de mai bine 
de o oră, semnase o declaraţie despre accident Și începuse să obosească. 
Gura o durea îngrozitor Și interogatoriul la care o supunea detectivul nu-i 
îmbunătățea cu nimic starea de spirit. Nick rămăsese tăcut mai tot timpul 
discuţiei, stând lângă ea în alt scaun ponosit de cealaltă parte a biroului, iar 
Anthony Paterno îi privise cu atenție pe amândoi. Ochelarii cu lentile 
semicirculare i se sprijineau pe vârful nasului, dosare cu copertele purtând 
urme de cești de cafea erau stivuite aleatoriu, avea lângă umărul drept un 
computer, iar un avizier din spatele său era acoperit cu fotografii din diverse 
cazuri. Instantanee cu Mercedesul distrus al lui Pam, corpul însângerat al lui 
Pam, resturile carbonizate ale unui tir uriaș și hăul care se căsca în parapet 
erau grupate într-o parte. Marlei îi era greu să-și desprindă ochii de la 
imaginile macabre cu metalul contorsionat Și femeia moartă. Se cutremură 
când îȘi reaminti noaptea aceea Și zbieretele îngrozite ale lui Pam. 

— Am auzit că cineva de la numărul reședinței dumneavoastră a sunat 
cu câteva nopţi în urmă la 911, solicitând o ambulanţă, pentru ca apoi să 
anuleze solicitarea când paramedicii erau pe drum. 

— Veștile proaste se răspândesc repede, observă Nick. 

— În ziua de azi, computerele sunt conectate între ele, replică Paterno, 
apoi se uită la Nick și la Marla. Așadar, ce s-a-ntâmplat? 

Nu exista niciun motiv să ascundă adevărul, așa că Marla îi povesti cum 


vomitase Și preferase să meargă la clinică pentru a fi consultată de Phil 
Robertson. Tot timpul cât vorbi, Tony Paterno se lăsă pe spate în scaun, 
mestecă chewing-gumul de parcă ar fi fost ultima lamă rămasă pe Pământ 
ȘI-ȘI făcu însemnări pe un carnețţel cu foi galbene. După ce Marla termină, 
se uită la ea peste marginile lentilelor ochelarilor. 

— Înţeleg că aţi avut noroc. 

— Așa cred. 

— De la ce vi s-a făcut rău? 

— Nu știu. 

Paterno îl privi pe Nick. 

— Noroc că domnul Cahill este priceput cu cleștele de tăiat sârmă. Aţi 
avut mare noroc că se afla în preajmă. 

— Așa este, încuviință Marla, dar în același timp ridică ușor vârful 
bărbiei. 

Auzise insinuarea din întrebarea poliţistului, o acuzaţie tăcută că fusese 
cu alt bărbat decât soţul ei, dar refuză să înhaţe momeala. 

— V-aţi întors în reședința natală? îl întrebă Paterno pe Nick, studiindu-l 
cu ochii lui negri. 

— După noaptea aceea, da. 

— De ce? 

Nick surâse, afișând acel zâmbet care anunţa „nu-ncerca să mă fraierești 
pe mine” pe care Marla îl văzuse de multe ori. 

— Cred că am cedat până la urmă presiunilor familiei. 

— Din partea cui? 

— Din partea mamei ȘI a fratelui meu. 

Paterno îȘi arcui sprâncenele. 

— Nu-mi păreți tocmai genul de bărbat care să se lase condus de alții. 

— Depinde cine conduce, replică Nick tărăgănat; ochii lui albaștri 
scânteiară răspunzând parcă provocării Și buzele detectivului zvâcniră. M- 
am gândit că era momentul, iar evenimentele din noaptea aceea m-au 
convins. 

— Pentru că doamnei Cahill 1 s-a făcut rău? 

— Pentru că a fost în pragul mortii. Zâmbetul lui Nick dispăru. După 
cum ați spus chiar dumneavoastră, a fost un mare noroc că m-am aflat în 
preajmă. 

Paterno aprobă din cap Și se scărpină gânditor la ceafă. 


— Și soţul dumneavoastră unde era? o întrebă pe Marla. 

Bună întrebare. 

— Nu era acasă. Plecase cu afaceri. 

Paterno ridică un raport de pe birou, își aranjă ochelarii Și spuse: 

— Aici scrie că apelul la 911 a fost la ora 23:50. 

— Cam așa ceva. 

Nick își încrucișă picioarele, punând un Nike ponosit pe celălalt 
genunchi. Paterno nu era mulțumit. 

— Cam târziu pentru afaceri, nu credeţi? 

Marla se încruntă și simţi cum i se înfierbântă sângele în vene, cu toate 
că ȘI ea se întrebase ce activităţi misterioase avea Alex. Ce punea la cale? 
De ce nu avea ea încredere în el? Şi de ce simţea că trebuie să-i ia apărarea 
faţă de acest polițist, care nu-și făcea decât meseria? 

— Alex nu lucrează după ore fixe. 

— Asta-i valabil pentru mulţi dintre noi. Polițistul lăsă raportul pe biroul 
deja ticsit, apoi îȘi încrucișă degetele peste maldărul de hârtii dezordonate. 
Doamnă Cahill, vă puteți gândi la vreun motiv pentru care cineva v-ar dori 
moartea? 

— Credeţi că cineva încearcă să mă omoare? întrebă ea cu inima 
bătându-i tare. 

În ultimele două ore, era pentru a treia oară că cineva sugerase ceea ce ea 
încercase să ignore ca fiind simplă paranoia. 

— Dacă relatarea dumneavoastră este corectă, atunci cineva a apărut în 
mod deliberat în fața Mercedesului. Sunt convins că mintea vă este încă 
încețoșată, așa că n-aș trage prea multe concluzii bazându-mă exclusiv pe 
acest detaliu, dar după aceea a fost cât pe-aci să muriţi sufocată și mă întreb 
dacă nu este posibil ca o persoană să vă fi dat ceva ca să vomitați, Știind că 
vă veți sufoca? 

— Nu, nu cred, răspunse ea. Am cinat cu toată familia la parter. A fost 
prima dată când am coborât să mănânc cu ei Și a trebuit să mănânc supă- 
cremă, fiindcă maxilarele mele erau fixate prin sârme. Ulterior am băut 
ceva. Ţin pe noptiera de lângă pat apă, ceai sau suc, care îmi sunt aduse de 
obicei de cineva din personal. Dar nu mi s-a dat un alt medicament sau ceva 
similar. 

Decise să fie cât mai deschisă cu detectivul. Se aplecă în faţă și-și puse 
coatele pe marginea biroului. 


— Cred că ar fi bine să vă spun că în noaptea aceea am avut impresia că 
în camera mea se afla un intrus. 

— Da, da, ar fi bine să-mi spuneți. Paterno ridică brusc capul și miji 
ochii. Cine a fost? 

— Nu știu. Adormisem Și mi s-a părut că aud pe cineva, un glas 
bărbătesc, șoptind „Mori, căţea! ” lângă patul meu, dar când m-am trezit cu 
adevărat Și am aprins veioza n-am văzut pe nimeni. Am controlat în toate 
camerele de la etajul acela, dar n-am reușit decât să-mi conving fata că nu 
sunt în toate minţile și că ar trebui să fiu internată la sanatoriu. Oftă. Partea 
bună a fost că în casă nu exista niciun intrus. 

— Însă aţi simţit că era cineva? 

Marla strânse din umeri. 

— N-am pomenit până acum de episodul ăsta, pentru că nu pot fi foarte 
sigură. Am o problemă serioasă cu memoria, am avut vise nebunești, 
confuze, Și era posibil să-mi fi imaginat totul. Poate că făcea parte dintr-un 
coșmar. 

— Dar nu sunteți sigură? 

— Nu, recunoscu ea. 

Sângele i se preschimbă în gheaţă când își aminti senzația că cineva se 
afla lângă patul ei. Atât de aproape. Atât de malefic. Atât de hotărât să-i 
facă rău. 

— Eu... nu sunt sigură despre nimic. Chiar Și azi când mi-am vizitat 
tatăl, el era convins că sunt altcineva, o femeie pe nume Kylie și eu... nu- 
mi pot aminti prea multe ca să-l contrazic. 

— EI este destul de bolnav, nu-i așa? 

— Foarte bolnav, răspunse Nick. Infirmiera credea că poate fi vorba 
despre un delir cauzat de calmante. 

— Dar nu știți dacă delira sau dacă acuzaţiile lui aveau un sâmbure de 
adevăr. Chipul ca de copoi al lui Paterno era întors către Marla în timp ce el 
nota de zor în carneţel. Vă întreb însă din nou, cine credeţi că ar dori să vă 
facă rău sau să vă omoare? 

— Nu știu, recunoscu ea. 

Polițistul se întoarse către Nick. 

— Dumneavoastră păreți destul de implicat. Aveţi vreo idee? 

Nick Șovăi. 

— N-am fost aici destul timp ca să înţeleg cum stau lucrurile. Știu că 


fratele meu lucrează într-adevăr la ore mai puţin obișnuite și este mai 
secretos decât obișnuia să fie în trecut. 

— lar corporația are probleme financiare. 

— Cotaţiile la bursă. 

— De ce ar dori soţul doamnei Cahill s-o omoare? 

— Nimeni n-a spus că el a încercat asta, interveni Marla. Nu Alex a fost 
lângă patul meu în noaptea aceea, adăugă ea indignată. 

l-ar fi recunoscut glasul. Dar el nu era acasă, nu? Îi telefonaseră ca să 
revină. Este posibil să-și fi schimbat glasul, să mârâie amenințarea aceea, 
să iasă iute din cameră Și apoi... ce? Să suie în Jaguar Și să plece la o 
întâlnire de seară... N-a fost Alex. 

— Trecând peste acest detaliu, există vreun motiv pentru care el v-ar dori 
moartea? Aveţi o asigurare de viaţă importantă? Are o relație cu altă 
femeie? Sau poate că crede că dumneavoastră aveți o relație? 

Privirea lui Paterno se întoarse sugestiv spre Nick. 

— Nu cred asta. 

Scaunul scârțâi când detectivul îl îndreptă, aplecându-se în faţă. 

— Nu avem suficiente date, nu avem niciun fel de dovezi concrete că 
cineva dorește să vă omoare pentru a solicita protecția poliției. 

— Sunt convinsă că nici n-am nevoie de așa ceva, zise Marla. Casa este 
o fortăreață. 

Paterno nu părea convins. Apăsa nervos pe butonul pixului. 

— Niciun sistem de securitate nu este infailibil. Dacă intrusul 
dumneavoastră a fost real, asta ar fi o dovadă. 

Scotoci printre hârtiile de pe birou și ridică fotocopia unui desen în 
creion. 

— Acesta este un portret robot al bărbatului bănuit că l-ar fi omorât pe 
Charles Biggs. Una dintre asistentele din noaptea aceea l-a văzut Și l-a 
descris portretistului poliției. 

Întinse desenul Marlei, dar chipul respectiv nu-i spuse nimic nici ei, nici 
lui Nick. 

— În același timp însă, urmă Paterno, am rulat portretul Și pe computer 
Și am obținut asta. 

Se întoarse către computerul de pe birou și tastă rapid; pe ecran apăru 
faţa unui bărbat cu mustață, ochelari dreptunghiulari Și maxilar proeminent. 
Detectivul răsuci monitorul și Marla se uită — era o faţă complet străină. 


Clătină din cap. 

— Dar acum? 

Paterno apăsă o tastă și mustaţa dispăru. 

— Nu... 

— Acum? 

Dispărură Și ochelarii. Polițistul încercă și alte combinații, adăugând 
bărbi Și schimbând linia și culoarea părului, dar toate rezultatele obținute îi 
erau străine femeii. 

— N-ar trebui să uitaţi, zise ea, că nu-mi amintesc nici măcar propria 
familie. 

— Dar dumneavoastră? se întoarse Paterno către Nick. 

Nick se aplecă Și studie imaginile pe care detectivul le afișă din nou. 

— Nu cred, clătină el din cap în cele din urmă. 

Cu o expresie de dezamăgire evidentă, Paterno închise computerul. 

— Noi o căutăm pe fiica Pamelei Delacroix, zise el. S-a măritat cu un 
individ pe nume Robert Johnson, dar încă n-am dat de urma ei. 

— Aș dori să vorbesc cu ea când o găsiţi, spuse Marla. Să-i ofer 
condoleanțele mele, dacă nu altceva. 

— O să văd ce pot face, promise polițistul. 

Mai vorbiră câteva minute, după care Paterno păru mulțumit că interviul 
luase sfârșit. 

— Bun, asta ar fi tot pentru azi, dar dacă se mai întâmplă ceva, aș dori să 
mă anunțați. 

— Da, încuviință Marla și se ridică imitată de Nick. Mi-aţi localizat 
cumva poșeta? Își ridică pe umăr mânerele genţii pe care o luase din odăița 
cu haine. Ar fi trebuit s-o fi avut cu mine în noaptea accidentului. 

— Tot n-aţi găsit-o? Paterno se încruntă, mestecă nervos chewing-gum, 
apăsă butonul pixului. Voi solicita să mai fie cercetat o dată locul 
accidentului. 

— Mulţumesc. 

Telefonul de pe birou zbârnâi. Detectivul ridică receptorul și-l fixă între 
ureche Și umăr. 

— Paterno sunt... da... nu, tocmai termin aici, vin în cinci minute. 
Închise ȘI se întinse după jachetă. Vorbesc cât se poate de serios. Sunaţi-mă 
dacă se întâmplă ceva neobișnuit. 

— Așa vom face, promise Nick. 


Când ieșiră din secţia de poliţie, noaptea cobora peste oraș. 

— Hai să bem o cafea, sugeră Nick în timp ce așteptau la trecerea de 
pietoni. 

În jurul lor se adunase o mulţime de trecători. Traficul de la ora de vârf 
bloca străzile. Izurile de gaze de eșapament și de ploaie atârnau greu în 
văzduh. 

O rafală îngheţată de vânt străbătu străzile, învârtind poalele hainei de 
ploaie a Marlei și răsfirându-i Șuviţele scurte de păr. Nick o ţinea cu o 
mână de braț, oferta lui atârnând în aerul rece. 

— Nu Știu, zise ea, deși tânjea să stea mai mult cu el, însă dorea în 
același timp să fie singură, să-și examineze cu atenție sentimentele. 

— Nu-i decât o cafea. 

Lumina semaforului se schimbă în verde și ei traversară grăbiţi strada 
odată cu fluxul de pietoni. 

— Ar trebui să mă-ntorc până la cină, spuse Marla. N-am văzut-o pe 
Cissy de azi dimineaţă și l-am pus pe James în pătuţ la amiază. Surâse 
amuzată. Sunt mamă, ştii, Și de aceea am Și unele îndatoriri materne. 

— Atunci luăm o cafea la pachet, răspunse bărbatul. 

Intrară într-un lift Și urcară la nivelul trei. Pe drumul spre camionetă nu 
se atinseră nici măcar din greșeală. Pe Marla o durea maxilarul și capul îi 
bubuia cu o mie de întrebări sâcâitoare la care nu avea răspuns. Cine era ea? 
De ce tatăl ei credea că era altă femeie? De ce nu-și putea reaminti asta? 
Oare exista cu adevărat cineva care-i dorea moartea? De ce, deși era 
măritată, era atât de periculos atrasă de bărbatul acesta? 

Se rezemă de spătarul scaunului Și închise ochii. Zgomotele metropolei 
— uruitul motoarelor, scârțâitul roților, claxoanele necontenite — dispărură 
când Nick deschise radioul și un cântec country umplu interiorul mașinii. 
Ce făcea ea acum, chiar dacă nu era vorba decât despre o cafea băută cu 
cumnatul ei, părea o cale sigură spre dezastru. Ajungea doar să se 
gândească la noaptea trecută și să-și amintească ușurința cu care căzuse 
victimă tentației. Chiar și acum, gândul la degetelor lui Nick strângând 
satinul pijamalei, pătrunzând sub el ca să-i atingă pielea, îi opri răsuflarea în 
gât. 

Care ar fi fost păcatul? 

Mariajul ei era o pretenţie. Nici măcar nu dormea în același pat cu Alex. 

De ce să nu facă un pas în necunoscut, să descopere femeia pe care o 


simţea că se ascunde în viaţa Marlei Cahill, în casa ei, în pielea ei? 

Întredeschise pleoapele şi-l privi pe Nick cu coada ochiului. Aspru și 
robust. Mascul. Trăsături dăltuite. Tendoane Și mușchi. Forţă Și rezistenţă, 
dublate de o minte rapidă. Își mușcă buza. Și, de parcă i-ar fi intuit cumva 
gândurile, bărbatul îi aruncă o privire ce o sfredeli adânc. Ochii albaștri îi 
găsiră pe ai ei Şi-i fixară pentru o fracțiune de secundă. O simți și el. Aici, 
în interiorul camionetei blestemate, cu orașul pulsând în jurul lor, cu 
farurile din față cutezând să străpungă întunericul intim, Nick simţi văpaia. 
Dorinţa. 

În fracțiunea aceea de secundă, Marla răspunse — imediat și incendiar, 
fierbinte ca o răsuflare diavolească și mult mai periculos. 

Nu o lua pe drumul ăsta, se avertiză ea Și strânse puternic mânerul 
portierei. 4i prea multe la care trebuie să te gândești acum — cineva poate 
că-ncearcă să te omoare. De fapt, nu Stii cine ești. Sărutarea lui Nick nu va 
face decât să ducă la altele. La atingeri. La mângâieri. La apăsarea pielii 
fierbinţi pe o piele încă și mai fierbinte. Așa cum a fost azi-noapte, când 
aproape că ați fost surprinși. Ai comite cea mai gravă greșeală din viaţa ta 
Și ai putea pierde totul: soțul, copiii, casă, respectul de sine. 

Strânse puternic din ochi, înăbușindu-și emoţiile nedorite. 

— Nu-ţi face griji, vorbi Nick ȘI încetini camioneta. 

Când Marla redeschise ochii, văzu că era în căutarea unui loc de parcare. 

— Eşti în siguranţă cu mine. 

Ah, da, cum să nu? În tot atâta siguranță pe cât aș fi cu un chibrit 
aprins într-un bazin plin cu benzină! 

Zâmbi după aceea imaginându-Șși scena respectivă. 

— Cumnate, rosti ea, poate că tu nu ești în siguranță cu mine. 

— Asta-i oricum una dintre ipotezele de la care pornesc. 

Nick parcă nu departe de chei, la jumătate de cvartal de Ghirardelli 
Square, unde clădirile cu faţade din cărămidă înconjurau o piaţetă și un turn 
cu ceas. 

Bărbatul porni după aceea cu pas hotărât către un magazin de cafea 
specializat în sortimente exotice. Comandară cafele la pachet, aleseră câte 
ceva de pe o tavă cu brioșe și pâinici englezești, după care ieșiră cu 
paharele aburinde. Ceaţa se învolbura în fuioare lente pe străzile străjuite de 
antrepozite vechi ce găzduiau acum magazine Și buticuri. Mii de luminiţe 
albe sclipeau în copaci, iar felinarele stradale iradiau o lumină mai albastră, 


mai eterică. 

— Poate că ar trebui să-mi povestești despre noi, zise Marla în timp ce 
ocoleau o fântână cu sirenă din piațetă. Vreau să zic, unde ne-am cunoscut, 
ce am făcut... 

— Asta a fost cu mult timp în urmă. 

— Încearcă atunci să dai anii înapoi, da? Unuia dintre noi i-ar plăcea să- 
ȘI regăsească memoria. 

Ținând paharul între palme, sorbi din latte-ul cald, apoi linse spuma ce-i 
rămăsese pe buze. 

Nick își feri privirea. 

— Cred că ai dreptate. Sorbi Și el din cafea și o fixă cu privirea. Totul a 
început acum Șaisprezece — șaptesprezece ani. Noi doi aveam pe atunci 
vreo douăzeci de ani Și ne cunoșteam de mici, pentru că părinţii noștri 
frecventau aceleași cercuri mondene. Eu intram mereu în necazuri — de un 
fel sau altul. De obicei erau implicate băutura sau femeile, ori ambele. 
Aveam probleme la școală și nici nu-mi plăcea, spre marea stânjenire a 
maică-mii Și dezgustul tatei. A trebuit să mă scoată de nu Știu câte ori pe 
cauțiune, dar pur Și simplu nu mă potriveam în matrița Cahill. 

— Rebelul. 

— Da, mă rog, pe atunci ție părea să-ți placă. 

Începură să meargă pe trotuare, prin mulţimea ce se împuţina treptat. 

— E seducător, recunoscu ea, detestând să se gândească la faptul că era 
tipul de femeie căreia îi plăcea să se aventureze în necunoscut, care-i găsea 
atrăgători pe bărbaţii periculoși ce trăiau după propriile lor reguli, știind 
totuși că nu era departe de adevăr. 

— Te-ai răzgândit în privința mea. 

— Cum? 

Marla bău o gură mare de cafea, simţi un val de căldură în corp și 
cercetă liniile feţei bărbatului, unghiul dur al maxilarului său și felul în care 
părul negru îi cădea pe frunte. 

Nick privi departe în noapte Și făcu o grimasă. 

— Cred că în cele din urmă ai decis că vrei să te stabilești la casa ta. Ai 
început să-mi faci aluzii în privinţa asta, însă eu nu eram pregătit. Cam tot 
atunci Alex a decis că ai fi soția perfectă. Pentru el. 

— Și eu am fost pur și simplu de acord? 

Nick pufni. 


— Marla, tu n-ai fost niciodată pur Și simplu de acord cu nimic. Dar erai 
seducătoare Și te încânta să ne aţâți pe unul împotriva celuilalt. Cuvintele 
bărbatului erau încărcate de un dezgust niciodată uitat. Eu m-am săturat, iar 
tu te-ai măritat. 

— Deci n-ai venit la nuntă. 

— N-am văzut niciun motiv să fiu ipocrit. Nările i se dilatară ușor. Nu 
mă puteam imagina toastând pentru fericirea mirelui Și a miresei, așa că am 
absentat. 

— Și asta a fost tot? întrebă ea. 

— Versiunea prescurtată. N-am vrut să te deranjez cu detalii. În plus, 
toate astea aparțin trecutului. 

— Chiar așa? întrebă Marla și ridică întrebător o sprânceană când își 
aminti de pasiunea din noaptea trecută. 

— Trebuie să fie. 

Ochii lui căpătară o nuanţă mai întunecată de albastru. O prinse brusc de 
mâna stângă Și i-o ridică, astfel că verigheta ei scânteie în razele unui 
felinar stradal. Marla icni Și fu cât pe-aci să-și verse cafeaua pe haină. 

— Lăsând deoparte ce-a fost azi-noapte, ești încă o femeie măritată. 

Acesta era adevărul blestemat. 

— Ştiu, zise ea. Oho, Doamne, cum o Știu! Își smulse mâna din cea a 
bărbatului și adăugă: Amândoi am căzut de acord că am comis o greșeală. 
Însă eu vreau să Știu totul, Nick. Totul despre noi. 

— Iisuse! 

— Vorbesc serios, insistă Marla și ridică fața, simţi umezeala cețu pe 
obraji Și îndrăzni să se uite în ochii lui mânioși. 

El își termină cafeaua, apoi mototoli paharul. 

— Nu există niciun motiv să redezgropăm totul. 

— Crezi asta? 

— Da, așa cred. 

Aruncă paharul într-un coș de gunoi, iar ea îl luă de braţ și merseră pe 
strada mărginită de magazine, ocolind alți pietoni și mașini, simțind izul de 
sare al brizei. 

— Nu crezi că merit să cunosc adevărul? 

— La ce ti-ar folosi, doamnă Cahill? 

— Poate că la nimic, dar continui să recepționez semnale contradictorii 
din partea ta. Acum simt ca Și cum m-ai dori, pentru ca după o secundă să 


mă respingi. 

— Haide să lămurim ceva, de-acord? rosti Nick. Eu te doresc mereu. 

Pulsul ei își înteţi ritmul auzind acea mărturisire și văzând suferința de 
pe chipul bărbatului. 

— Și te voi respinge mereu, adăugă el. 

Inima Marlei fu străbătută de un junghi și vinovăția îi sfârtecă sufletul, 
aceeași vinovăţie brutală pe care o vedea reflectată în ochii lui întunecaţi de 
noapte. Așadar asta însemna „iubire tragică”: să fie blestemată de soartă să 
nu fie niciodată cu cel pe care-l iubea, să simtă chinul intens din adâncul 
inimii ce avea s-o urmeze cu certitudine ca o umbră în viitor. 

La gândul acela închise ochii Și se strădui să se controleze. Nu-l iubea pe 
Nick. Nu putea. Nici măcar nu-l cunoștea. Nu se cunoștea nici pe ea însăși. 
Ce se-ntâmpla cu ea? Și de ce Dumnezeu simţea o asemenea durere când se 
gândea la faptul că renunţase la un viitor alături de Nick? 

— Crede-mă, înțeleg ce spui Și nu încerc să fiu dificilă ori să deschid 
răni vechi, dureri vechi, totuși mi se pare important să știu totul despre 
mine, îi mărturisi ea. 

Studie liniile feţei bărbatului, succesiunea de emoţii, pielea întinsă peste 
pomeţi Și colţurile gurii lăsate în jos. 

— Totul, repetă Marla, refuzând să bată în retragere. Indiferent cât de 
greu va fi. Vreau să știu totul. Cu bune, cu rele, cu părțile urâte. 

— S-ar putea să nu-ți placă ce vei descoperi. 

— Oricum va fi mai bine decât să-mi închipui, să am fantezii, să mă tem 
ȘI, pur Și simplu, să nu știu. Cu un gest hotărât, îl prinse de cot, strângându- 
1 între degete pielea aspră a jachetei. Spune-mi adevărul, Nick. Indiferent 
care este. 

— Totul? întrebă el. 

Femeia văzu ceva sclipindu-i în ochi, observă trecerea de la refuzul 
încăpățânat la ceva mult mai periculos. Aerul dintre ei păru să sfârâie când 
privirea lui trecură de la ochii ei la gura ei Și cobori după aceea la scobitura 
de la baza gâtului, acolo unde Marla își simţea pulsul bătând sălbatic. 
Nestăvilit. 

— Da, totul. Vreau totul. 

— Dumnezeule, Marla. Mereu ai vrut totul. 

— Am bănuit că vei spune asta. 

— Nu mai ţii minte ce s-a-ntâmplat azi-noapte? 


Degetele ei se încleștară de mâneca jachetei lui. 

— Ajută-mă, Nick. 

El își mișcă ușor maxilarul într-o parte în timp ce o studia și buzele i se 
strânseră într-o notă autodepreciativă. 

— Mai întâi vreau să Știi că eu consider că asta-i o mare greșeală, dar — 
ce naiba! — așa cum ai zis, tu o vrei. 

În clipa următoare, bărbatul păși în intrândul ușii unui magazin închis și 
în nișa aceea micuță o cuprinse în brațe, trăgând-o lângă corpul său și 
strângând-o cu putere. Își cobori capul Și-Și apăsă buzele peste ale ei într-o 
sărutare pe atât de brutală pe cât era de disperată. Dură. Inflexibilă. Care-i 
răpea răsuflarea. Fermă Și solicitantă, gura lui o forţă pe a Marlei și ea 
simţi pentru o secundă durere în locul de unde-i fuseseră îndepărtate 
sârmele. Își tinu respiraţia și în clipa aceea limba lui i se strecură printre 
dinţi, explorând intim, Și totuși în forță. Avea gust de cafea, pielea îi era 
caldă, iar tuleiele bărbii îi zgâriau obrazul. 

Durerea se transformă în plăcere. 

În adâncul ei, Marla se cutremură. Sângele i se înfierbântă. Noaptea se 
dezintegra în jurul lor. Ea închise ochii Și ignoră avertismentele ce-i urlau în 
minte. Sângele o furnica, inima îi bubuia Și își pierdu puterea de a se 
împotrivi. ÎL cuprinse cu braţele pe după gât ȘI-I tinu strâns în vreme ce-i 
răspunse cu patimă la sărut. 

Nu se putea sătura de Nick și-l strânse cu disperare, pe el și momentul 
acesta de pe o stradă aglomerată. 

Văpaia, sălbatică, încinsă Și nerăbdătoare începu să-i clocotească prin 
vene. Pielea îi ardea în aerul rece. Imagini în care amândoi stăteau 
dezbrăcați unul lângă celălalt îi fulgerară prin creier Și văzu în minte corpul 
gol și musculos al bărbatului încordându-se deasupra ei, limba lui coborând 
delicios pe gâtul ei, spre sâni Și tot mai Jos, în lungul liniei abdomenului 
plat, pentru a-i gusta zonele cele mai intime, pentru a-i prăda trupul și 
sufletul. Gemu stins, închipuindu-și senzația corpului său contopindu-se cu 
al ei, pătrunzând apoi adânc... atât de fierbinte, atât de tare, atât de... Nick 
își desprinse capul de al ei și Marla clipi, alungându-și imaginile erotice, 
revenind la realitatea rece a nopții din San Francisco, ceața, ceilalți pietoni, 
sunetele traficului șuierând pe lângă ei pe străzile ude. 

— Ştiam eu, murmură bărbatul și ochii lui reproduseră vinovăția 
disperării ei. Ştiam că așa va fi cu tine. 


Își lăsă braţele să-i cadă pe lângă corp Și, brusc, ea rămase singură. 
Părăsită. Pielea înfierbântată 1 se răcea sub briza ce purta frunze uscate în 
rigole Și aducea izul ploii. 

— La naiba, exclamă el, nu putem continua așa. 

— Nu crezi c-o Știu ȘI eu? 

— Atunci nu mai insista. 

Furios, o prinse de mână și porni spre camionetă. Marla își smulse 
degetele dintre ale lui Și-Și înfundă pumnii în buzunare, apoi aproape că 
alergă ca să ţină ritmul cu pașii lui mai lungi Și mai iuți. 

— Nu da vina pe mine, îi spuse când traversară strada Și ea trebui să se 
ferească de o femeie cu o umbrelă imensă. 

Nick îi aruncă o privire arzătoare. 

— Nici n-o fac. 

— În tot cazul, așa te comporti. 

— Pur Și simplu, nu vreau ca situaţia să devină mai complicată decât 
este deja. 

O apucă de braţ, ca s-o ajute să depășească un bărbat aflat în scaun cu 
rotile, apoi îi eliberă mâna. 

— Ai fost la fel de curios ca mine, insistă Marla. Ai vrut să ştii dacă 
scânteia mai există. Recunoaște! 

— Nici vorbă! O știam deja. Cele întâmplate azi-noapte au dovedit 
multe. 

Ea nu-l crezu Și era pe punctul să i-o spună când Nick privi peste umăr 
ȘI se opri brusc. 

— La naiba! 

Aproape că se ciocni de el. 

— Ce-i? 

Se răsuci Şi se uită prin ceaţă, ca să vadă ce anume îi atrăsese atenţia. 
Nimic — doar felinarul stradal și mulțimea de pe trotuar. 

— Haide! 

Nick o prinse de încheietură, dar de data asta fără nicio familiaritate 
caldă. Acum își grăbi pasul, trăgând-o după el, strecurându-se printre 
pietoni și biciclişti, aproape împiedicându-se de o tânără mamă ce 
împingea un landou în direcția opusă. 

— Ce este? ţipă Marla, aproape fără suflu. 

— Cred că suntem urmăriți. 


Marlei îi îngheță sângele în vene și inima începu să-i bată ca o darabană. 

— Cine ne urmărește? 

— Nu știu, dar intenționez să aflu. Haide, să vedem dacă-l putem prinde. 

Se năpusti pe străduţe lăturalnice și făcu câteva ocoluri, traversând străzi 
pe neașteptate Și determinând destui șoferi să frâneze brusc ori să 
claxoneze nervos. 

— Hei, aveți grijă! îi apostrofă un bărbat cu Șapcă Și trenci prin geamul 
deschis al unei dube. 

— Unde arde? glumi un altul. 

Marla trebuia să alerge ca să ţină pasul cu Nick, iar plămânii îi ardeau Și 
începea să simtă crampe în picioare. În tot acest timp, ochii lui Nick erau 
ațintuiți în faţa lui, focalizaţi pe spinarea unui bărbat înalt, în canadiană 
neagră, care apărea și dispărea prin mulţime. Necunoscutul se mișca 
oarecum neregulat, ca Și cum ar fi evitat să calce prea apăsat pe un picior. 

— Eşti nebun! șuieră femeia. 

Sprinţară pe lângă Cannery spre Jefferson Street și, în cele din urmă, 
tocmai când era sigură că plămânii îi vor exploda, ocoliră un ultim colț, mai 
traversară o stradă pe roșu și ajunseră în mulțimea care se plimba pe digul 
Fisherman's Wharf. 

— Rahat! scuipă Nick, cercetând cu înfrigurare puhoiul de oameni. 

— A dispărut? 

— Cred c-a intrat într-un magazin sau local. 

— Sau în mașina lui. 

— Jeep. Fac pariu că are un Jeep. 

Pentru o clipă, Marla simţi că i se oprește inima în loc. 

— La fel ca bărbatul după care te uitai mai devreme. 

— Exact. 

Nick încetini pasul și Marla se strădui să-și recapete suflul, iar gândurile 
îi goniră frenetic. 

Întorcând capul dintr-o parte în alta, cercetând chipurile celor pe lângă 
care trecea, Nick examină mulţimea, strângând ferm în același timp palma 
mică a Marlei în mâna sa. Neliniștită, gâfâind, cercetă și ea feţele celor de 
pe faleză, dar nu descoperi nimic anormal la turiștii Și localnicii ce se 
plimbau pe docuri Și în jurul magazinelor. Nimic din ceea ce vedea nu i se 
părea sinistru sau amenințător. 

— Cine-i? îl întrebă pe Nick. 


— Nu Știu, dar în magazinul de cafea se învârtea un bărbat înalt Și slab. 
Nu mi-a atras atunci atenția, dar sunt sigur că a intrat la câteva minute după 
noi. Mai târziu, când mergeam, l-am zărit din nou, cam la un cvartal în 
spatele nostru, când m-am uitat peste umăr la un indicator. A dispărut după 
un colţ și am crezut că-mi imaginasem totul. Apoi, imediat după ce te-am 
sărutat, am ridicat ochii Și mi s-a părut că-i văd reflexia în vitrina unui 
magazin. M-am întors să mă uit mai bine ȘI el se îndepărta. 

— Asta nu-nseamnă nimic, zise Marla ușurată. Haide, Nick, acum tu 
ești cel care se comportă ca un paranoic. Încerci să-mi exploatezi psihoza. 

El nici măcar nu surâse. 

— N-ai înţeles, răspunse evident deranjat. Cred că l-am mai văzut o dată 
pe bărbatul ăsta. La spital, când tu erai încă în comă, iar ceva din aspectul 
lui îmi era familiar. Atunci am avut impresia că ar fi trebuit să-l cunosc. 

Nick închise ochii pe jumătate din cauza luminilor orașului, cercetând cu 
atenție docurile Și strada. 

— Îi aceeași seară, urmă el, l-am văzut în parcarea spitalului. Pleca într- 
un Jeep închis la culoare, negru sau poate albastru-închis. Sunt gata să 
pariez că era același din parcarea bisericii de azi. 

— Crezi că ne-a urmărit până la secţia de poliție Și apoi aici? întrebă 
femeia, simțind cum 1 se zbârlesc firișoarele de păr de pe ceafă. 

Degetele lui Nick se strânseră în jurul palmei ei Și porniră în lungul apei, 
prin vălătucu de ceaţă care se rostogoleau spre uscat. 

— Pun pariu pe ce vrei. 

— Dar de ce? 

— Asta trebuie să aflăm. Încă nu Știu răspunsul, recunoscu el Și o trase 
mai aproape, dar sunt convins că e legat de tine. O privi Și chipul lui trăda o 
hotărâre fermă, fără compromisuri. Paterno credea că poate cineva încearcă 
să te omoare. Și eu m-am gândit la același lucru, ca Și tine. Indiferent dacă 
o crezi sau nu, viaţa ta poate să fie în pericol. Părerea mea este că ar trebui 
să pleci din casă. Chiar în seara asta. Dacă un intrus a intrat acolo o dată, 
înseamnă că mai poate intra Și altă dată. 

— Dar nu pot pleca, răspunse ea cu inima strânsă de ghearele fricii. 
Acolo sunt copiii mei. 

— [a-i cu tine. 

— Sunt și copiii lui Alex, îi reaminti Marla. Nu-mi pot răpi propriii 
copii Și nu-i pot spune lui, fiindcă... of, la naiba, ce mai nebunie! 


— Pentru că n-ai încredere în el, îi termină Nick fraza și ea se luptă cu 
disperare să nu izbucnească în plâns. 

— Nu știu în cine să am încredere. 

— În mine, scumpo, insistă el. O luă iar în braţe și o sărută scurt pe 
buze. Ar fi bine să ai încredere-n mine. Este posibil să fiu unicul tău prieten. 

Buzele lui erau calde Și insistente, mâinile ce o strânseră la trupul său 
erau puternice ȘI, cu toate că Marla dorea să-l creadă cu toată inima, dorea 
să stea cu el în același pat, dorea să-i simtă palmele pe corp, nu-și putea 
alunga senzația că era o trădătoare, că asocierea cu Nick Cahill era totuna 
cu încheierea unui pact cu diavolul. 

Și că-ntr-o bună zi va trebui să plătească. 


CAPITOLUL 16 


— Așadar, ce-a spus doamna Cahill? întrebă Janet Quinn când se opri la 
biroul lui Paterno. 

Își vâra braţele prin mânecile unei jachete, pregătindu-se să iasă din 
secţie. 

— Nimic mai mult faţă de ce mi-a spus la telefon, răspunse el ciocănind 
cu un creion în tăblia biroului. Singura informaţie suplimentară este că își 
închipuie că cineva i-a intrat în dormitor peste noapte și a ameninţat-o. 
Poate că intrusul respectiv a otrăvit-o Și a fost cât pe-aci să se înece cu 
propria-i vomă fiindcă avea dinţii fixaţi laolaltă cu sârme. De aceea au 
sunat la 911. 

Janet dădu ochii peste cap. 

— Şi ai crezut-o? 

— Să-ţi spun sincer, recunoscu el, nu știu ce să cred. A venit aici 
însoţită însă de cumnat, nu de soţ. Ăștia doi au avut o relaţie înainte ca ea 
să se mărite cu fratele mai mare. 

— Soţul era probabil la serviciu. 

— Poate. Paterno nu era mulțumit. Eu am totuși impresia că ăștia doi — 
Nick și Marla — au din nou o relație. Aproape că am simțit-o. 

— Da, da, tu care ești un mare romantic, chicoti Janet și zâmbi, apoi 
dădu ochii peste cap. 

— Îţi spun eu că ăștia doi s-au cuplat din nou. 

Janet clătină din cap Și părul ei Şaten scurt îi flutură în jurul feţei. 

— De parcă ai avea cum să Știl. 

— Eu știu multe, mormăi bărbatul și ea chicoti din nou, de data asta în 
fundul gâtului, așa cum făcea de fiecare dată când îl tachina — ceea ce se 
întâmpla prea des în opinia lui Paterno. O să telefonez la poliția rutieră, să 
văd dacă pot trimite pe cineva cu un câine la locul accidentului. Marla 
Cahill susține că-i lipsește poșeta și, după modul cum a fost impactul, ar fi 
putut zbura într-adevăr cine știe pe unde. 

— Băieţii ăia sunt destul de meticuloși, să Ştii. Cred c-ar fi găsit-o. 

— Nu strică o verificare, zise el și femeia flutură din mână Și porni spre 


ușă. 

Paterno întinse brațul spre telefon. l-ar fi plăcut și lui să arunce o privire 
în poșeta aceea. Nu putea ști ce găsea înăuntru. 

— Ai apucat să te uiţi în fișierele din computerul Pamelei Delacroix? îl 
întrebă Janet. 

Obţinuseră mandatul de percheziție, scotociseră casa plutitoare, dar nu 
se aleseseră decât cu niște notițe și fișiere de computer. 

— Se pare că ea scria o carte legată de legea adopţiilor. Se baza pe 
cazuri reale — unele chestii erau adevărate, altele erau fictive, dar va trebui 
să le citesc mai atent. Detectivul se jucă absent cu creionul. Cred că ar putea 
fi o idee bună să punem sub observație și locuinţa lui Alex Cahill. Doar să 
vedem dacă iese ceva. 

— De ce? 

Paterno se încruntă ȘI-ȘI aruncă chewing-gumul la coș. 

— Cred că cineva ar putea încerca s-o omoare pe Marla Cahill. 

— Dumnezeule, Tony! Janet se rezemă cu un umăr de canatul ușii. În ce 
scop? 

— Asta verific acum. Din câte știu, avea o asigurare pe viaţă — nu foarte 
mult după standardele lor — și dacă soţul era furios fiindcă avea relații cu 
alţi bărbați, de ce naiba a venit fratele lui aici când cei doi au avut un trecut 
sentimental comun? Polițistul pufni dezgustat. Păcat că ea nu-și poate 
aminti absolut nimic. Altfel, poate ne-am fi dat seama cine-i pe urmele ei Și 
aveam posibilitatea s-o protejăm. 

— Și acum? 

Tony Paterno se lăsă pe spate în scaun. 

— În clipa de faţă, nu știm nimic. 

x kK x 

— Pe unde naiba aţi umblat? întrebă Eugenia când Nick și Marla intrară 
pe uşa din față. 

Bătrâna părea epuizată, îl ținea pe micul James lipit de un umăr, iar 
copilașul era agitat. 

— Au trecut atâtea ore! 

— Îmi pare rău, e vina mea, rosti Marla și luă băieţelul din braţele 
bunicii lui. Ce faci, uriașule? îl întrebă ea și simţi cum i se topește inima 
când plânsetele se opriră Și James o privi cu ochi mari ȘI curioși. E mai 
bine așa? zise ea, apoi se adresă Eugeniei: Am avut două treburi de 


rezolvat, apoi m-am oprit la poliție să dau o declaraţie cu ceea ce mi-am 
amintit despre accident. A durat mai mult decât crezusem. 

Bătrâna își ţuguie buzele într-o expresie acuzatoare nerostită, dar Marla 
nu intenţiona să-i ofere satisfacția de a se simți vinovată. 

— Cina va fi gata în curând. 

— Grozav. Mi-e o foame de lup. 

Stomacul ei chiorăi aprobator. Ar fi fost prima ei masă solidă de când îi 
fuseseră tăiate sârmele ce-i fixau dinții. 

— Cissy nu-i acasă? 

— Are oră de călărie. Eugenia își privi ceasul. S-a dus Lars s-o ia. Ar 
trebui să apară dintr-o clipă în alta. 

— Perfect — vreau să vorbesc cu ea. Dacă o vede cineva înaintea mea, vă 
rog s-o anunţe. 

James începu să se foiască și Marla îl duse la bucătărie, unde căută o 
sticlă Și laptele praf. 

În faţa plitei, bucătăreasa Elsa amesteca într-un sos de merișoare și 
portocale, în vreme ce cartofii fierbeau înăbușit. Mirosul fripturii de porc 
plutea prin încăperea vastă, în care tigăi de aramă, ustensile de oţel 
inoxidabil și coșuleţe cu ierburi aromate atârnau de căpriori. Marla se 
stăpâni cu greu să nu ceară să guste. 

Rosa scotea farfurii Și tacâmuri din mașina de spălat vase, în timp ce 
Carmen, încruntată într-un fel care nu-i era deloc caracteristic, scotocea prin 
sertare Și mormăia în barbă. 

— S-a-ntâmplat ceva? întrebă Marla în timp ce amesteca laptele praf și 
apa distilată într-un biberon curat. 

— Doamna Eugenia nu-și găsește cheile și crede că este posibil să i le fi 
luat cineva, răspunse femeia. 

— „„Cineva”? 

Ochii Rosei se rotunjiră în timp ce punea farfurule la locul lor în dulapul 
de vase. Era mai palidă la faţă ca de obicei și încuviinţă apăsat din cap. 

— Si. Señora Cahill este... 

— Loco, spuse Carmen, apoi trânti un sertar, închizându-l, Și ridică o 
palmă într-un gest de scuză. N-am vrut să spun asta. Doamna Cahill este 
totuși supărată din cauza inelului acela de chei, deși eu știu că va apărea 
până la urmă. 

— Şi eu zic la fel, aprobă Marla, ţinându-l pe James cu un braţ în timp 


ce puse biberonul în cuptorul cu microunde cu cealaltă mână. 

Carmen deschise alt dulap în care se aflau recipiente pentru măsurat. 

— Probabil că le-a rătăcit pe undeva. Nimeni din personal n-ar fura un 
capăt de aţă din casa asta. 

Marlei îi veni să intre în pământ la gândul că personalul era suspectat. 
Inelul cu chei din buzunarul ei păru deodată să cântărească o tonă. Cuptorul 
cu microunde piui. Îl trecu din nou pe James pe un singur braţ, scoase 
biberonul Și încercă temperatura laptelui pe interiorul încheieturii. 
Mulțumită, spuse: 

— Sunt sigură că Eugenia îȘi va găsi în curând cheile. 

Ținându-l pe James Și cu biberonul într-o mână, se grăbi la etaj, în timp 
ce Carmen începu să cerceteze interiorul altui sertar. 

Nick era deja așezat într-un scaun cu spătar înalt, cu un pahar în mână. 
Soacra ei stătea la fereastră, cu spatele spre cameră, încruntându-se în 
noapte. 

— ...fi plăcut s-o ştiu, spuse ea fără să-și dea seama că intrase Marla. În 
ziua de azi e imposibil să ţii evidenţa tuturor. Asta-i unul dintre motivele 
pentru care am dorit să stai cu noi, Nick. M-am gândit... ba nu, am sperat 
că vei fi o forță stabilizatoare. Te pricepeai să descoperi punctele slabe ale 
unei companii — consultant pentru rezolvarea problemelor, cum se spune 
acum. Pe timpul meu, indivizii ăștia se numeau auditori. 

— Auditorii sunt un pic diferiți. 

— Nu contează. Când Alex mi-a mărturisit de necazurile financiare de la 
Cahill Limited, m-am gândit imediat la tine și la ce ai făcut pentru alte 
companii. Îşi întoarse puțin capul într-o parte Și alta, ca și cum ar fi 
încercat să-și alunge o încordare din ceafa, și reveni cu privirea spre 
fereastră. Dar adevărul este că finanţele companiei n-au fost unicul motiv 
pentru care am vrut să te întorci. Cred că de acum ai văzut Și tu că Alex și 
Marla nu sunt pe atât de apropiaţi pe cât erau. Au necazuri de mai mulţi ani 
Și m-am rugat cerului ca băieţelul să schimbe lucrurile, dar... în fine, e clar 
că ei se îndepărtează tot mai mult unul de celălalt. Deși știam că tu și 
Marla... mă rog, că aţi avut o relaţie cu mulți ani în urmă, am continuat să 
cred că prezenţa ta aici ar putea fi de ajutor. 

— În ce fel? întrebă Marla, neizbutind să se abţină, cu obrajii învăpăiaţi, 
cu mintea-i plină de întrebări. 

Eugenia se întoarse brusc pe un toc-cui Și se înroși până la rădăcinile 


părului ei de culoarea caisei. Duse la inimă o mână cu degetele rășchirate. 

— Doamne, ce m-ai speriat! Nu te-am auzit suind pe scară. 

— E clar, zise Marla sec. Se așeză pe o sofa și tinu pruncul pe un braţ, 
oferindu-i biberonul. Dar te rog, continuă. E fascinant. Nu-și putea ascunde 
înţepătura din glas. În ce fel ar fi de ajutor prezenţa lui Nick? 

— Dă-mi voie să ghicesc, interveni bărbatul. Alex și cu mine am fost 
mereu rivali, iar tu ai crezut că dacă voi reveni aici Și voi manifesta până Și 
cea mai mică urmă de interes faţă de Marla, Alex ar înţelege ce trofeu 
important este ea. 

— Nu am spus absolut nimic de felul ăsta, se apără mama lui, dar 
vinovăția 1 se văzu în ochi. 

— Dumnezeule, mamă, dar așa este, nu? Dezgustul lui Nick se citea în 
vena ce-i pulsa deasupra tâmplei. Dar dacă planul tău avea efect invers? 
Dacă Marla și cu mine sfârșeam prin a fi împreună? Ce ai fi făcut atunci? 

Inima Marlei începu să-i bată cu putere și Eugenia, pălind, se uită când 
la unul, când la altul. 

— Desigur, rosti ea în mod clar neconvinsă, desigur așa ceva nu s-ar fi 
întâmplat niciodată. Marla are copiii, iar tu... tu ai codul tău moral strict... 
Ai jurat mereu că nu te vei încurca niciodată cu o femeie măritată, așa că 
am crezut... 

— La naiba! Nick își goli paharul, apoi trosni frustrat un cub de gheaţă 
între dinți. Cine ești tu să te joci de-a divinitatea? 

— Ce treabă ai tu? se adresă Marla bătrânei. Era atât de furioasă, încât 
simţea că tremură din tot corpul. Cine ești tu să te bagi? 

— Cineva care pune solidaritatea familiei mai presus de orice, replică 
sec Eugenia. Am fost acuzată de Alex că sunt insensibilă și inflexibilă, dar 
nu doresc decât ce este cel mai bine pentru numele Cahill. 

— Tu nu poţi să-mi conduci viaţa, spuse Nick. Nici pe a Marlei și de 
fapt nici pe a lui Alex. N-ai învăţat lecţia asta de la tata? Ai încercat să-i 
spui ce să facă și n-a mers, nu? O lesă strânsă nu l-a făcut decât să-și 
dorească să se îndepărteze și mai mult. I-ai spus să nu mai bea, ceea ce l-a 
împins să bea și mai mult. Nimănui nu-i place să fie controlat, mamă. Este 
împotriva firii umane. 

Buzele Eugeniei tremurară și ea clipi repede ca să-și stăvilească 
lacrimile, dar se stăpâni cu dârzenie. Ținându-și spinarea rigidă ca 
scândura, rosti: 


— Ne vedem la cină. 

leși apoi din salon cu toată demnitatea de care era în stare. 

— Ar fi trebuit să-mi fi dat seama, mormăi Nick Și privirea pe care i-o 
aruncă Marlei amintea de un animal încolțit. La naiba! 

Din foaierul de jos, Marla auzi ușa de la intrare deschizându-se brusc, 
izbindu-se de perete, apoi trântindu-se la loc. După câteva secunde, apăru 
Cissy în bocanci, blugi și bluză de trening, bubuind pe trepte. Avea părul 
ciufulit, ochii îi străluceau Și era îmbujorată, dar nu se opri nici măcar o 
clipă în living, ci tropăi în sus pe scară spre următorul etaj. 

— Asta-i indicaţia regizorală că trebuie să intru în rol, zise Marla și-l 
întinse pe James lui Nick. Familiarizează-te cu nepotul. 

— Nici nu Știu ce să-i fac, rosti el ţinând pruncul cu stângăcie. 

Marla îi dădu biberonul pe jumătate golit și Nick îl prinse cu două 
degete în timp ce-l ţinea grijuliu pe James, ca și cum s-ar fi așteptat ca 
băieţelul să i se smulgă din brațe, să cadă pe podea și să se sfarme într-o 
mie de bucățele. 

— Eşti un tip inteligent. O să te descurci! strigă femeia peste umăr ȘI 
porni după fiica ei. 

Până ajunse în camera lui Cissy, fata nu se mai vedea pe nicăieri. Ușa de 
la baie era închisă, se auzea dușul curgând și Marla decise să aștepte. Se 
așeză la măsuţa de toaletă și privi tuburile de ruj și sticluţele cu ojă în 
culori ce păreau potrivite doar pentru vampiri Și strigoi. 

— Nu judeca, murmură ea în barbă. Adu-ţi aminte că maică-ta detesta 
hainele pe care le purtai. 

Încremeni brusc. Rămase cu privirile pierdute în oglinda încețoșată de 
fixativ, reamintindu-Și o conversaţie ce avusese loc cu mulți ani în urmă. 

— ...dacă n-ai fi fost atât de sălbatică, dacă i-ai fi acordat ceva mai 
multă atenţie, atunci poate că taică-tău te-ar fi apreciat. 

Vocea mamei îi răsuna în urechi Și în minte îi apăru imaginea Ștearsă a 
unei femei obosite, care mirosea a parfum Și fum de țigară, Și care se 
străduia să-și ascundă dezamăgirea din ochi. Era slabă, aproape numai piele 
ȘI os, stătea în prag Și chipul îi era ascuns în umbre, lumina zilei pătrunzând 
pieziș prin jaluzelele orizontale ce proiectau dungi albe și negre pe fusta 
înflorată. Într-o mână ţinea o ţigară al cărei vârf roșu-strălucitor era perfect 
vizibil, iar mâna cealaltă stătea proptită în șold. 

— EI te-ar fi recunoscut drept ceea ce ești. 


— Îl urăsc! răbufnise ea. 

— Ba nu, nu-i adevărat... 

— Ba da, replicase Marla cu o furie îi pârjolea măruntaiele. 

Câţi ani avusese? Zece? Doisprezece? 

— Și el mă urăște pe mine! 

— Poate că ar trebui să te străduiești niţel mai mult. El nu te urăște. 
Ăsta nu-i un cuvânt frumos, scumpo. 

Ea dăduse ochii peste cap, dar zărise expresia de disperare de pe 
trăsăturile obosite ale mamei. 

— Să ştii că te urăște Și pe tine. 

Femeia aceea nu fusese Victoria Amhurst. Marla putea să parieze oricât 
pe asta. 

— Mamă? 

Glasul lui Cissy o aduse în prezent. 

— Poftim? Ah, bună, rosti ea încă zguduită. 

Era sigură că-și văzuse mama în amintirea aceea, era convinsă că fusese 
crescută de femeia slabă în fustă ieftină de bumbac și sandale. 

— Scuză-mă, Cissy, cred... cred că visam cu ochii deschişi. 

Fiica ei se încruntă îngrijorată. Părul ud îi picura Și era înfășurată într-un 
prosop de baie galben uriaș, pe care-l ţinea strâns în pumn în dreptul 
pieptului. 

— Părea ceva groaznic, zise ea. 

— Era... nu era decât o amintire, așa cred, răspunse Marla și se strădui 
să alunge imaginea dureroasă. O amintire foarte, foarte veche. Dar acum a 
dispărut Și vreau să stau de vorbă cu tine. 

— Nu poţi s-aștepți până mă-mbrac? Doamne, mamă, asta-i camera 
mea, chiar nu mai am parte deloc de intimitate? 

Luă o pereche de pantaloni trei sferturi Și un tricou cu mâneci lungi 
dintr-un sertar, apoi, răsucindu-se pe călcâiele desculțe, pufni și intră din 
nou în camera de baie. 

Marla așteptă. Carmen bătu discret la ușă, anunţă cina Și dispăru. Când 
Cissy reveni, era îmbrăcată, pieptănată și demachiată. 

— Despre ce vrei să vorbim? întrebă ea bănuitor. 

— În primul rând, vreau să-mi cer scuze pentru acţiunile mele din 
noaptea când mi-a fost rău. N-am vrut să te sperii. 

Cissy ridică nepăsător din umeri. 


— Şi-mi pare realmente rău că am fost atât de ruptă de realitate. 
Doctorul Robertson mi-a schimbat medicaţia Și acum mă simt mult mai 
bine. 

— Grozav, murmură fata. 

— Chiar așa este. Vreau să vin la călărie cu tine. 

— Ai mai spus asta. 

— Şi vorbesc serios. Cumva trebuia să stabilească o legătură cu fiica ei. 
În weekendul ăsta. 

— N-o să fie atunci party-ul cel mare? 

— Party? repetă Marla, apoi își aminti. Cred că-i în weekendul următor. 
O s-o mai întreb pe Nana. 

— Am crezut că tu trebuia să te ocupi de organizare, rosti Cissy viclean 
de parcă o prinsese cu minciuna. 

Prăpastia dintre ele era mai largă decât își imaginase Marla și acum se 
întrebă dacă avea să o poată trece vreodată. 

— AȘa e. Vreau să zic, așa o să fac. Am fost bolnavă... mă rog, ştii și 
tu. 

— Da, mamă, știu, zise Cissy și dădu ochii dramatic peste cap, 
strâmbându-se, ca Și cum ar fi încercat să înțeleagă cum era posibil să fie 
înrudită cu femeia asta anormală. Sigur că da, de ce nu? Dar o să-ți 
reamintesc că pe tine caii te sperie de moarte. 

— Poate că vei avea o surpriză, spuse Marla. 

Oftatul prelung și resemnat al fetei arătă că n-ar fi surprins-o nimic din 
ceea ce făcea în ultima vreme nebuna de maică-sa. 

— Uite ce-i, Cissy, urmă ea, Știu că a fost greu cu tot ce s-a întâmplat. 
Foarte greu. Mai ales pentru tine și de aceea vreau să știi că, dacă pot face 
lucrurile cumva mai ușoare, o voi face. 

— Da, bine. 

— Vorbesc serios. Marla suspină Și ridică mâinile în aer. Te iubesc, 
scumpo. 

— Eh, asta e într-adevăr o schimbare, rosti fata furioasă, totuși bărbia îi 
tremura ușor. 

— Te-am iubit mereu. 

— Așa crezi tu, dar pe de altă parte nu-ţi poţi aminti nimic, nu-i așa? 
Cissy smiorcăi ȘI-ȘI feri iute ochii. Dintotdeauna te-au interesat mai mult 
altele, dar nu persoana mea. Sigur că da, mi-ai cumpărat tone de chestii, dar 


ce să zic! Cui îi pasă? 

Trase un Şut unui CD de pe covor, expediindu-l spre raftul cu cărți. 

— Cissy, eu... 

— Ție nu ţi-a păsat niciodată, mamă. Niciodată! Dar cu James lucrurile 
stau altfel. 

— Oh, Doamne, zise Marla zărind durerea de pe faţa fetei. Îmi pare 
groaznic de rău dacă te-am rănit vreodată, dacă te-am neglijat vreodată, n- 
am vrut, vreau să zic... înghiți nodul care i se formase în gât Și se luptă să- 
Și înfrâneze lacrimile. Crede-mă: te iubesc. 

Fiica ei se mulțumi s-o privească în tăcere. Buzele îi tremurau. 

— C-cred c-ar trebui să ne ducem la cină, zise ea după aceea. 

— Te rog, iubito, dă-mi o Șansă, șopti Marla. Lasă-mă s-o dovedesc, să 
mă reabilitez. 

— Nu trebuie să faci nimic. 

— Ştiu, dar vreau să fac. Asta n-ar îmbunătăţi lucrurile? întrebă ea și 
văzu cum o parte din suspiciunile din ochii fetei pălesc. 

— Nu Știu... 

— Acordă-mi doar timp. 

— Ştii ceva, spuse Cissy păstrând distanţă între ele când se așeză la 
piciorul patului, ai fost ciudată încă de când te-ai trezit din comă. Diferită. 
N-ai fost deloc ca mama. 

— Te-am auzit spunând că nu credeai că eram mama ta. 

— Nu! Vreau să zic... La naiba, mamă... ăăă, vreau să zic că te 
comporți mult prea drăguţ. 

Marla simţi că-i sângerează inima. 

— Şi este așa o crimă? 

— Pur Și simplu nu-mi vine să cred. Cissy își înclină capul într-o parte. 
Poate că ai avut una din experienţele acelea în preajma mortii, continuă ea 
Și ochii 1 se rotunjiră, ştii tu, chestii din alea care-ţi transformă mintea Și te 
fac un om mai bun. 

— Să sperăm, surâse Marla. 

Deschise larg braţele, dar Cissy dădu ochii peste cap. 

— Sper că glumeșt, nu? 

— Deloc, vino-ncoace. 

— Oh, Doamne! 

Cu un oftat exagerat, fata se ridică în picioare Și acceptă îmbrățișarea. 


Marla o tinu strâns, de parcă n-ar mai fi vrut să-i dea drumul niciodată. 

— O să mă revanșez, iubito, îţi promit. 

— Mamă, nu face promisiuni pe care nu le poți respecta, murmură Cissy, 
totuși braţele ei o înconjurau Și Marla o simţi tremurând ușor, de parcă s-ar 
fi străduit să se controleze, de parcă nu putea avea completă încredere în 
femeia ce o adusese pe lume. 

— O să vezi, o sărută Marla pe frunte. Iar într-un fel sau altul voi călări 
blestemații ăia de cai. 

Cissy chicoti fără să vrea. 

— Of, Doamne, mamă. Sper să filmăm totul. 

x kK x 

Cina a fost, în cel mai fericit caz, încordată. Nick îl privea pe Alex cu 
coada ochiului. De obicei împăciuitor Și fermecător, cu glume spontane Și 
un surâs Și mai spontan, fratele lui părea neliniștit, cutele de iritare din jurul 
colțurilor gurii îi erau mai pronunțate, tulburarea îi era gravată în ridurile de 
pe frunte. Ceva îl rodea, ceva important. Finanţele? ÎI îngrijora pierderea 
memoriei Marlei? Sau era vorba despre ceva încă Și mai serios? 

În prima săptămână a șederii sale în San Francisco, Nick pusese stresul 
lui Alex pe seama afacerii sale aflată în pierdere. 

Cercetase datele companiei și era evident că, în cazul în care Cahill 
Limited nu avea să renunţe la unele dintre activele sale, liniile de credit și 
biletele de bancă importante aveau să fie revocate de giranţi. Băncile 
fuseseră amânate cât de mult posibil, iar investitorii internaționali ai lui 
Alex nu oferiseră deocamdată niciun cent. Din câte își putea da seama 
Nick, activele companiei continuau să depășească datoriile, totuși raportul 
acela nu era foarte mare Și dacă nu se generau mai multe venituri, Alex 
trebuia să înceapă să concedieze personal Și să vândă unele proprietăți 
imobiliare, dintre care destule erau înglodate în ipoteci. 

Cu toate acestea, donaţii uriașe plecau lunar spre organizaţii caritabile. 
Cahill House și spitalul Bayview fuseseră beneficiarele cele mai importante 
ȘI, deși nimeni din familie nu părea s-o accepte, datele îngrijorătoare 
indicau apropierea falimentului pentru Cahill Limited. 

Însă banii nu erau decât una dintre problemele lui Alex, bănui Nick 
acum. 

— Așadar ai fost la poliție și i-ai dat detectivului Paterno o declaraţie, 
spuse Alex după ce discuţiile mărunte luaseră sfârșit. 


Imediat după aceea Cissy se scuzase că avea teme de făcut, ceea ce, 
suspecta Nick, însemna că avea să vorbească la telefon ori să intre pe 
reţelele de socializare de pe internet. Fata troncăni pe trepte cu pantofii ei 
cu tălpi groase, lăsându-i pe Alex, Nick, Eugenia și Marla așezați la masă. 

Marla împinse într-o parte farfuria ei cu porția doar pe jumătate mâncată. 
Nick bănui că încă nu era obișnuită să mestece alimente solide și evident 
avea dureri. 

— Alte noutăți? întrebă Alex, scotocind în buzunar după un pachet de 
țigări mototolit. 

Nick decise să încerce o momeală. 

— Paterno crede că viața Marlei ar putea fi în pericol. 

Eugenia scăpă furculita din mână. 

— Pentru numele lui Dumnezeu, de ce? 

— Pentru că a posibil ca accidentul de pe șoseaua din munţi să fi fost 
pus la cale. Marla Și-a amintit că în mijlocul șoselei a apărut un bărbat, care 
a încercat s-o facă să vireze, Și este, de asemenea, posibil să fi fost otrăvită 
în noaptea când a vomitat. Ea mai crede că în camera ei ar fi intrat un intrus. 

— Doamne Dumnezeule, e adevărat? întrebă Eugenia cu gura căscată. 

— Da, încuviinţă Marla din cap. 

— Dar n-ai spus niciodată nimic... 

— Iniţial nu mi-am amintit de accident, cât despre intrus le-am spus lui 
Alex Și lui Nick, dar am crezut că visasem, că avusesem un coșmar. 

— Dar e groaznic! Noi avem porți acționate electronic și sistem de 
securitate Și... Bătrâna se întinse către paharul ei de vin. Cu siguranță, 
nimeni n-ar putea pătrunde aici prin efracție. 

— Este posibil, admise Alex, deși se încruntă când își aprinse ţigara, 
apoi închise capacul brichetei. Detest totuși să mă gândesc la asta. 

— Oricum, trebuie să facem ceva. În o sută de ani nimeni n-a intrat 
vreodată nepoftit în casa asta! Spinarea Eugeniei se îndreptă rigidă la 
gândul acestui afront. Niciodată! 

— Poate că în noaptea aceea nu s-a întâmplat totuși nimic, îi spuse Alex 
circumspect soţiei sale. Chiar tu ai spus că ai crezut că totul se putea datora 
confuziei tale de atunci. Că este posibil să fi visat. 

— Nu eram sigură. 

Nick nu accepta varianta asta. Își împinse scaunul spre spate. 

— Există posibilitatea să 1 se fi dat ceva care s-o facă să vomite. 


— Nu... cum... cine ar face așa ceva? întrebă Eugenia. 

— Cineva care a intrat în casă, insistă Nick, privind-o fix pe mama lui Și 
dându-și seama cât de mult îmbătrânise. Eu zic că ar trebui să luăm o 
mostră din mocheta pe care a vomitat Marla și s-o trimitem la un laborator 
criminalistic, pentru a vedea dacă există urme de substanţe suspecte. 

— Am curăţat mocheta Și încă foarte amănunţit, îi aminti Eugenia. 

Alex trase adânc din țigară Și expiră după aceea pe nas. 

— La ce ne-ar ajuta asta? spuse el. Cineva fie a intrat prin efracție în 
casă, fie nu. Vom spori măsurile de securitate Și vom angaja un bodyguard 
— îi aruncă Marlei o privire îndurerată — bineînţeles, dacă n-ai nimic 
împotrivă. N-ai fost deloc încântată când am angajat infirmierul fără să te 
consult mai întâi. 

— Un bodyguard mi se pare totuși o măsură cam drastică, replică iute 
Marla. 

Se simţea deja captivă în casă, întemniţată în cușca aceasta elegantă. 
Dorea mai multă libertate, mai mult timp pentru a afla cine era ea în 
realitate. Cineva care ar fi supravegheat-o i-ar fi stânjenit toate mișcările. 

— N-o să-mi petrec toată viaţa cu frica în sân, adăugă ea. O să fiu pur Și 
simplu mai atentă. 

Zări sclipirea din ochii lui Nick, dar își feri privirea, temându-se să nu-și 
trădeze emoțiile ce-i clocoteau în piept. Se îndrăgostea de un bărbat care era 
cumnatul ei, un bărbat pe care nu-l putea avea. 

— Şi am nevoie de acte de identitate noi, de carduri de credit, de un 
carnet de cecuri. Am trecut azi pe la Rory să-l văd, dar m-au oprit la 
recepție fiindcă nu pot dovedi cine sunt. 

— Imediat ce vei fi suficient de bine... începu Alex. 

— Sunt foarte bine, fir-ar să fie! izbi ea cu pumnul în masă. Încetează să 
mă mai tratezi ca pe o păpușă din porțelan sau ca pe o imbecilă sau ambele! 

— Bine, bine. Gata, potolește-te. Bineînţeles că ai nevoie de toate, de la 
un pașaport, la un card Gold de la Neiman Marcus, zise Alex. O să pun asta 
în vârful listei mele de priorități. 

— Nu, eu o s-o pun în vârful listei mele. Mă pot descurca și singură, 
Alex. 

— Vă rog, nu vă mai certați, interveni Eugenia agitată. Nu-mi vine să 
cred! Să te gândești că cineva ar putea să intre prin efracție în casă ȘI să- 
ncerce să facă rău unui membru al familiei... 


— Poți s-o crezi, replică Nick. Ceva este putred aici Și nu-i vorba numai 
despre finanţele companiei. 

Chipul lui Alex era încruntat. Trase pentru ultima dată din ţigară, apoi 
strivi chiștocul într-o scrumieră de cristal. 

— Voi face tot ce este necesar pentru a asigura securitatea familiei mele. 
Mâine voi lua legătura cu o companie de pază ca să instaleze videocamere 
Și un sistem de alarmă mai performant. O să discut cu Paterno, să văd dacă 
echipajele de poliție pot trece mai des pe stradă. De acum nu mai vreau ca 
Cissy să iasă singură — Lars poate s-o ducă Și s-o aducă de la școală sau de 
la lecţiile de călărie și cineva o să stea non-stop cu James. Non-stop! Era 
cenușiu la faţă Și o teamă cât se poate de reală îi încorda trăsăturile. Nimeni 
nu-mi va amenința familia. 

— Amin, spuse Eugenia. 

— Simt nevoia să beau ceva. Alex se ridică de la masă. Mamă? 

— Poate o să iau un brandy. Vestea asta e atât de... atât de 
tulburătoare... oh, Doamne, cheile mele! Înghiţi cu noduri și păli la faţă. 
Cheile mele au dispărut. Crezi că le-a luat intrusul? 

— Nu, vorbi Marla repede și inima ei își iuți bătăile. Le-am văzut în 
noaptea aceea. Le-ai folosit ca să intri în biroul lui Alex. 

— Ah, da... Și le-am avut și în celelalte zile. Am intrat în Cahill House 
de câteva ori în timp ce tu erai în recuperare. Cu gesturi nervoase, bătrâna 
își aranjă eșarfa Și băgă mâna în buzunarul sacoului de culoarea lavandei, 
căutând zadarnic inelul cu chei dispărut. Dar acum nu mai sunt! 

— O să schimbăm toate broaștele, zise Alex. Să-mi faci o listă cu toate 
cheile pe care le-ai avut și ce uși deschideau. 

Marla intră în panică. Trebuia să acționeze rapid. Trebuia să intre în 
biroul lui Alex cu prima ocazie care i se ivea. 

— Și eu o să am nevoie de un set de chei, rosti ea cu glas tare, forțându- 
se să afișeze un zâmbet calm. Ale mele s-au pierdut în noaptea accidentului. 

— Mâine, când o să-l sun pe Paterno, o să-l întreb și despre ele, o 
asigură Alex. Deși n-o să mai fie bune la nimic dacă vom schimba 
broaștele. 

Marla nu comentă, însă știa că avea să-i telefoneze ea însăși 
detectivului. Dacă cheile îi aparțineau Marlei Cahill, atunci ele ar fi trebuit 
să deschidă toate încuietorile din casa asta. lar dacă cheile nu se potriveau, 
atunci poate că ea era într-adevăr o impostoare, așa cum insistase Conrad 


Amhurst. 

Nick căută în geanta de voiaj Și-Și găsi telefonul mobil, apoi coborî 
scara din spate, prin bucătărie, Și ieși din casă. Porni pe o alee pavată cu 
cărămizi ce dispărea printre copaci, depăși locul de joacă pentru copii Și 
pătrunse mai adânc pe domeniu, spre refugiul unde venise frecvent în 
copilărie, un pâlc des de brazi aflat lângă gardul din spate, pe care-l sărise 
ori de câte ori dorea să scape cerinţelor de a se comporta conform statutului 
de fiu al lui Samuel Cahill. 

Dumnezeule, cât îl urâse pe bătrân, cât detestase felul cum conducea 
familia cu un pumn de fier ce deforma legea și distrugea spiritul soției sale! 

— Ticălosul, mormăi Nick, apoi deschise telefonul Și citi singurul mesaj 
care-l aștepta. 

Era de la Walt Haaga, care-l anunţa că în după-amiaza aceea aterizase în 
San Francisco. Nick sună la Red Victorian Și ceru legătura telefonică la 
camera închiriată sub numele lui. 

— Da, răspunse Walt la al doilea ţârâit. 

— Sunt eu, Nick. 

— E bine că te aud. M-am cazat azi după-amiază și de atunci am fost 
ocupat. 

— Ai găsit ceva? 

— Destule. Ce-ai zice să ne-ntâlnim la barul de pe colţ — cum se 
numește? 

— Ivan's. Nick se uită la ceas. Ajung în vreo cincisprezece minute. 

Ajunse în zece minute. Până ce apăru Walt, Nick ocupase deja un loc 
într-un separeu din partea din spate a pubului și comandase două beri. 
Câţiva obișnuiți ai localului stăteau la bar, iar o pereche de vârstă mijlocie 
mânca pește pane cu cartofi prăjiţi într-un separeu de colţ. Podeaua era 
acoperită cu coji de alune, rămase de la clienţii anteriori, care ieșiseră de la 
serviciu Și făcuseră un popas în drum spre casă, iar în săliţa vecină se 
vedeau două mese de biliard pustii. 

Walt se așeză pe bancheta aflată de cealaltă parte a mesei. Era un bărbat 
scund Și solid, cu barbă scurtă ce se datora mai degrabă faptului că era prea 
ocupat ca să se mai bărbierească decât interesului său de a fi în pas cu 
moda. Începuse să chelească, dar asta nu părea să-l deranjeze, ȘI era bronzat 
de la orele petrecute în aer liber pe ambarcațiunea sa. 


— A trecut ceva vreme de când nu ne-am mai văzut, comentă el. Ridică 
de pe masă sticla de bere acoperită cu picături de condens Și o lovi ușor de 
berea lui Nick. 

— Doi ani, încuviuinţă Nick. 

— Şi acum ești în San Francisco. 

— Temporar. 

Walt pufni. 

— Dacă spui tu. 

— Da, o spun. Ia zi, ce-ai găsit? 

— Chestii interesante. Walt trase o dușcă zdravănă din sticlă. Hai să- 
ncepem cu verii tăi. 

— Cherise? 

— Nu, cu fratele ei, Montgomery. Walt se scărpină în barbă și privi 
bolul cu alune de pe masă. Tipul nu-i o persoană tocmai plăcută. 

— Ce-i cu el? 

Mușchii lui Nick se încordară instantaneu. De când sosise în San 
Francisco, nu-l văzuse nici măcar o dată pe fratele Cherisei. 

— Un gunoi tipic. Din câte am putut afla, n-a lucrat nici măcar o zi în 
toată viața lui. A încercat să se înroleze, dar n-a durat. L-a stors pe taică-său 
până în ultima clipă a vieții, apoi o suită de femei, printre care Și propria-i 
soră. Una dintre fostele iubite a depus plângere pentru agresiune, dar cazul a 
fost clasat înainte de tribunal. Fie s-a răzgândit, fie a fost plătită. Încă n-am 
aflat exact ce a fost. 

Nick se încruntă. 

— Un tip pe cinste. 

— Exact. A fost arestat de câteva ori — în general, beție și scandal. 
Acum zece ani a fost implicat într-o încăierare într-un bar. S-a luat la bătaie 
cu cineva Și lucrurile au degenerat rău de tot. Monty a sfârșit cu trei coaste 
rupte, refacerea chirurgicală a nasului și lucrări dentare extinse. 

Walt făcu o pauză și mai trase un gât din sticla de Coors. 

— Acum vine partea cea mai interesantă. La un moment dat, Monty al 
nostru s-a întâlnit cu Marla. 

Toți mușchii din umerii lui Nick se tensionară. Degetele i se strânseră pe 
sticlă. Ceva în interiorul lui se frânse. 

— Ce înţelegi prin „s-a întâlnit”? 

— Că dansau unul cu altul, dar pe orizontală. 


Probabil că Walt zări expresia de neîncredere din chipul lui Nick. 

— Totul a fost discret, bineînţeles, însă Marla nu-i femeia care să aibă 
mult respect faţă de jurămintele de nuntă. Ea și Alex s-au separat de două 
ori. Amândoi au avut relații cu alte persoane, dar de fiecare dată au sfârșit 
prin a se împăca. Naiba știe de ce! Fie banii îi ţin laolaltă, fie sunt unul 
dintre cuplurile alea care nu pot trăi unul fără celălalt, tot așa cum nu pot 
trăi unul cu celălalt. Așa că... într-una din ocaziile când au fost separați, 
Marla și Montgomery s-au cuplat. 

Nick își simţi măruntaiele întorcându-se pe dos la gândul acela. 

— Nu știu ce ar vedea Marla la Monty, mormăi el. 

Se împotrivi imboldului de a se întinde peste masă, de a prinde în pumn 
piepţii cămășii lui Walt și a-l numi „mincinos”. Dar în toți anii de când îl 
Știa pe Walt Haaga, investigatorul privat spusese întotdeauna adevărul. 

— Se zice că arată bine, deși bătaia încasată în barul ăla o fi lăsat urme. 
Când Fenton era în viaţă, Montgomery arunca de zor cu banii în stânga Și 
dreapta fără să clipească. Situaţia s-a schimbat, bineînţeles, dar în timp ce a 
fost cu Marla, partea lui din familie avea încă acces la averea generală. Walt 
termină berea Şi-i făcu semn unei chelneriţe să-i mai aducă una. Spre 
meritul Marlei, afacerea lor n-a durat mult — o lună, cel mult două. După 
aceea ea Și Alex s-au împăcat. Din nou. 

O furie, întunecată Și periculoasă, clocotea în venele lui Nick și la 
suprafaţă apăru gelozia, un sentiment cu care nu mai avusese de-a face de 
mulți ani. 

— Şi cine a mai fost? întrebă el, detestând faptul că trebuia s-o știe. 

— Cine a mai fost... unde? 

— Care au fost alți amanți ai Marlei? 

Chelneriţa le puse pe masă alte două sticle și Walt, privind după ea cum 
se îndepărta spre bar, zise: 

— Nu am multe nume, totuși Marla n-a fost chiar atât de discretă pe cât 
ar fi putut. A avut o relație cu un bărbat însurat pe care l-a cunoscut în 
clubul ăla de tenis pe care-l frecventează, după care s-a zvonit că se- 
ncurcase cu instructorul de călărie al fiicei sale. Cumnată-ta, se pare, e o 
femeie pasională. 

Pumnul lui Nick se încleștă și se gândi cum reacționase Marla la 
atingerile lui în noaptea trecută. Atunci pusese totul pe seama blestematei 
de alchimii emoţionale dintre ei doi, însă acum nu mai era la fel de sigur. 


— Unde locuiește Monty? întrebă el, gândindu-se că trebuia să stea de 
vorbă cu vărul său. 

— În prezent are o locuinţă în Oakland. Au fost vremuri când trebuia să 
cerșească de la soră-sa, dar acum pare înstărit Și are propria lui locuinţă, 
frumușică. Un apartament de lux, cu sală de fitness, bar, piscină, tot 
dichisul. 

— Din ce se întreține? 

— N-am izbutit să aflu. Nu există mijloace vizibile. 

Doi tineri pe la douăzeci Și ceva de ani intrară în bar, comandară „două 
berici” Și se apropiară de una dintre mesele de biliard. 

— Ce-i cu reverendul? 

Walt luă o alună din bol, o curăţă de coajă Și spuse: 

— Alt seducător. Un fost fotbalist care l-a găsit pe Dumnezeu. 

— Știu. Am avut plăcerea să-l cunosc azi. 

Walt aruncă aluna în gură. 

— Anul trecut a avut niște necazuri la Cahill House. S-a-ncurcat cu una 
dintre fete... dar totul e cam nebulos. Fata s-a plâns mamei ei, care 
întâmplător e tocmai... 

— Pam Delacroix, completă Nick. Am auzit povestea azi, de la 
detectivul care se ocupă de caz. Poliția vrea să dea de urma ei. 

Rânjind larg Și satisfăcut, Walt se lăudă: 

— Sunt cu un pas în urma mea. 

Curăţă de coajă altă alună. 

— Ai găsit-o? 

— Exact. 

Încântat de sine, azvârli aluna în aer Și o prinse în gură. 

— Cum? 

— Sunt sclipitor de inteligent. Și știu să folosesc internetul. Bău o dușcă 
mare de bere după alună. Fiica locuiește în Santa Rosa. M-am gândit să-i 
fac o vizită. Vrei să vii Și tu? 

— N-aș lipsi pentru nimic în lume, zise Nick. 

— Mă gândisem eu. Să știi că povestea începe să devină interesantă. 

— Sau periculoasă, reflectă Nick cu glas tare și încercă să-și calmeze 
gelozia ce-l pârjolise din clipa în care Walt pomenise de Montgomery. 
Trebuie să verificăm două lucruri, îi zise el investigatorului. Marla Și cu 
mine am fost azi în vizită la taică-său, iar bătrânul, care-i oricum foarte 


confuz, a fost convins că ea este o impostoare, că adevărata Marla îl vizitase 
cu o zi în urmă Și că pe ea o cheamă de fapt Kylie. A bâiguit despre ea că-i 
fiica unei curve Și m-am gândit că a existat o vreme când o femeie a 
încercat să-l Șantajeze, spunându-i că avea o fiică făcută cu el. 

Walt miji ochii. 

— Voi începe cu secțiile de nașteri de la oficiile de stare civilă. Bănuiesc 
că nu Știi niciun nume de familie, așa-i? 

— Atunci ar fi prea ușor. Nick își termină berea. Și s-ar putea totuși să 
nu fie nimic. Bătrânul e cu un picior în groapă. ÎI ţin numai pe calmante. M- 
aș mira dacă mai rezistă o săptămână. 

Walt încuvunță din cap. 

— Deci, care-i planul? 

— Să-ncepem cu Alex. Vreau să-l urmărești pe frate-meu. Să vezi unde 
se duce. El susţine că are întâlniri de afaceri, dar ajunge acasă numai după 
miezul nopţii. 

— Pare c-ar fi la mijloc o femeie. 

— E posibil. El Și nevastă-sa nu mai dorm împreună. Alex își ține ușa 
încuiată. 

Investigatorul fluieră încetișor. 

— Ce mai căsnicie! comentă el și luă un gât de bere. O femeie cu un șir 
de amanți și un soţ care-și încuie ușile și vine noaptea acasă. L-ai întrebat 
vreodată despre activităţile astea nocturne? 

— De două ori. A fost destul de vag. 

— Şi tu crezi că ascunde ceva? 

— Știu că ascunde. Vreau să aflu despre ce-i vorba. 

Walt se șterse la gură cu dosul palmei. 

— Încântat să fac eu onorurile. Altceva? 

— N-ajunge? 

— E arhisuficient. 

— Atunci cred c-ar fi timpul să-i fac o vizită vărului Monty. Ai adresa? 

— Da. Putem merge acolo după ce ne-ntâlnim cu Julie Johnson. Ar fi 
totuși bine să fim prudenti, îl sfătui Walt, terminând berea și trântind sticla 
pe tăblia zgâriată a mesei. Individul e periculos. 

Nick aruncă niște bancnote pe masă. 

— Nicio problemă, zise el și rânjetul îi era cu adevărat sinistru. Și eu 
sunt periculos. 


CAPITOLUL 17 


— Ce-am eu de câștigat de-aici? întrebă Julie Delacroix Johnson, 
așezată într-un scaun capitonat în apartamentul ei din Santa Rosa. 

Purtând fustă mini Și pulover negru mulat pe bust, își încrucișă 
picioarele și-l bâţâi nervos pe cel de deasupra, iar mocasinul cu care era 
încălțată ameninţa să-i cadă. Îi primise în casă pe Nick și Walt, totuși era 
precaută. Soţul ei, Robert, care-și arăta din plin cei optsprezece ani, îi 
privea cu ochi negri, tot bănuitori, de pe un scaun cu spătar pe care-l 
întorsese Și acum îl călărea. Braţele îi erau încrucișate pe spătarul 
scaunului, iar bicepșii îi ieșeau în relief în timp ce învârtea berea pe care o 
ținea în mâini. Se străduia să pară dur. Din punctul de vedere al lui Nick, nu 
reușea. Puștiul era un derbedeu. Și ascundea ceva. 

Walt se așezase pe o canapea din catifea ce părea nouă; pe pernele 
arămii stătuse o pisică neagră, care-și ridicase capul dispreţuitor, apoi sărise 
Jos Și se pitise sub o masă pe care se afla o vază cu flori artificiale. Muzică 
zbiera din difuzoare mari, iar basul era atât de pregnant, încât podeaua 
vibra. 

— Şi eu cu ce m-aleg dacă vă povestesc despre mama? întrebă fiica lui 
Pam Delacroix. 

— Cu pace sufletească, răspunse Nick. 

— Fa se referă la mălai, interveni soţul clarificând situația. La bănuţii pe 
care să-i poți ţine în mână. 

— Și eu mă refer la libertate. 

Nick stătea în pragul ușii. N-avea de gând să se lase manipulat de un 
derbedeu cu o țăcălie firavă Și un rânjet atotcunoscător. 

— Nu va trebui să facă pârnaie pentru complicitate și instigare la crimă. 

— N-a făcut nimic ilegal, zise derbedeul și pieptul 1 se bombă când 
împunse aerul cu degetul peste spătarul scaunului. 

— Dacă deţine orice fel de informații despre o crimă, atunci poate fi 
pusă sub acuzare, replică Nick sec. Dacă nu complicitate Și instigare, atunci 
tăinuire de informaţii sau altceva. Crede-mă, poliţia n-o să piardă vremea cu 
formaltățile. Charles Biggs a fost ucis, la fel ca Pam Delacroix, probabil. 


Reveni cu privirea la fata îmbufnată. Aș fi crezut că-l vrei pedepsit pe 
ucigașul mamei tale. 

— A fost un accident auto, rosti ea, totuși glasul îi era nesigur Și ochii 
rotunzi priveau neîncrezător. 

— Eu nu cred asta Și n-o crede nici poliția. Așa că nu-ncerca să mă 
Șantajezi. N-am chef de așa ceva. 

— De ce nu, gagiule? întrebă soţul. Ai zis că ești un Cahill, nu? Familia 
Cahill e doldora de bani. 

— Ăla-i fratele meu, explică Nick. Alex. El este gagiul cu banii. 

Iritat de situaţie, se duse la instalația stereo și închise volumul. 

— Hei! protestă Robert. 

— Poţi să-i dai drumul la loc după ce plecăm noi. 

— Rahat! 

Julie se albi ca varul la față. Walt preluă el discuţia. 

— ÎI cunoști pe Alex Cahill? L-ai întâlnit undeva? 

— Nu, zise ea repede. 

Prea repede. Nick nu se lăsă păcălit. 

— Ajunge să-l întreb pe fratele meu dacă te cunoaște. 

— El n-o să zică nimic! Ea nu-l știe! insistă Robert. 

— OK, OK, dar îl cunoști pe Donald Favier, da? Reverendul. 

Ochii încărcaţi de rimei ai Juliei lunecară într-o parte. Își umezi buzele 
cu vârful limbu, cu un gest nervos, lăsând impresia că ar fi vrut să dispară. 

— Am fost de două ori la biserica de acolo, la Sfânta Treime. Cu maică- 
mea. 

— Şi ai sfârșit la Cahill House, unde era el pastor. 

Fetei 1 se puse un nod în gât și se înroși la faţă. O parte din crusta de 
duritate i se topi Și lăsă să se vadă adolescenta care era de fapt. 

— Da. Eram gravidă. 

— Tu erai tatăl? îl întrebă Nick pe Robert. 

— Da, Și care-i treaba? replică băiatul. Jules, nu suntem obligaţi să le 
spunem nimic rataţilor ăștia. 

— Ce s-a-ntâmplat cu copilul? întrebă Nick. 

Julie închise ochii o clipă, lăsând impresia că era amețită, totuși izbuti să 
ridice bărbia. 

— Am făcut avort. 

— A fost ideea ta? 


Întrebarea lui Nick se îndreptase tot spre Robert, care strânse din umeri. 

— A fost problema... ăăă, decizia ei. Eu am fost de acord. Orice dorea 
ea. 

— Atunci ce-a fost cu acuzaţiile la adresa reverendului? Te-a atins în 
mod necuvenit pe când te consilia? 

Nick întrebase cu blândeţe și ochii fetei se înroșiră de parcă s-ar fi luptat 
cu lacrimile. Își tot rodea de zor unghia degetului mare. 

— Julie? 

— A... a fost drăguţ cu mine, răspunse ea Și o lacrimă i se prelinse pe o 
parte a nasului. 

Continuă să-și roadă unghia, agitată. 

— El te-a convins să avortezi? 

Fata înghiţi cu noduri. Clătină din cap. 

— Aia... ala a fost ideea mea. El dorea să păstrez copilul și să-l 
încredinţez pentru adopție. Pur și simplu, n-am putut s-o fac. Nu suportam 
să Știu că altcineva îmi crește copilul... Ar fi trebuit să-l păstrez, dar... n- 
am făcut-o... 

Pe faţă îi șiroiau lacrimi Și Nick își impuse să stea locului. 

— Jules, nu ești obligată să răspunzi la nicio întrebare, rosti soțul ei, 
apoi se ridică de pe scaun, veni lângă ea și-i puse o mână mare pe umăr. 
Băieți, ce-ar fi să plecaţi, da? O daţi peste cap cu-ntrebările voastre. 

— Nu... e-n regulă. Ei au dreptate, șopti fata. Trebuie să mă duc la 
poliție. 

— Nici vorbă! Jules, nu uita c-am încheiat o-nţelegere. N-ar fi bine s-o- 
ncălcăm! 

— Nu vreau s-ajung la-nchisoare. 

— N-o s-ajungi la-nchisoare, păpuşa mea. Ăștia nu fac altceva decât să 
te sperie, zise el cu un tresărit nervos Și Nick se întrebă dacă nu cumva era 
drogat. 

Era prea surescitat. Să fi fost dependent de metamfetamină? 

— Nu ne pune la-ncercare, interveni Walt. Ce fel de-nţelegere aveţi? Cu 
cine ați făcut-o? 

— Ea n-o să vă spună nimic. 

— Ea poate vorbi Și singură în numele ei. Nick o privi drept în ochi pe 
fată. N-ai nevoie de genul ăsta de necazuri. Și gândește-te la mama ta. 

Julie înghiţi cu noduri, apoi culese o scamă invizibilă de pe brațul 


fotoliului. 

— Nu știu. 

— Jules, te rog, asta-i o afacere chiar bună, nu-i da cu piciorul. 

Palma lui Robert freca umărul fetei, iar dacă privirile lui ar fi putut 
ucide, atunci Walt și Nick ar fi trebuit să fie la doi metri sub pământ, cu 
margarete crescându-le pe morminte. 

Smiorcăind tot mai tare, Julie ducea o bătălie fără speranţe cu lacrimile. 
Rimelul îi curgea pe obraji. Își șterse lacrimile cu furie. 

— Trebuie... zise ea, trebuie să spun ceva. Mă roade pe dinăuntru. 

— Nu, nu, rahat! Robert clătină din cap Și o strânse de umăr. Gândește- 
te ce-nseamnă asta pentru noi, păpuşa mea. Asta-i biletul nostru pentru... 

— Biletul tău? se răsti ea. Tu ce naiba ai făcut? 

— Hei, hei! Tânărul se retrase un pas Și arătă cu degetul mare peste 
umăr, spre Nick. Imbecilii ăștia te fac din vorbe, păpușa mea. 

— Vezi cum vorbeşti, golane, altfel o să te facem din altceva, îl avertiză 
Nick. După care se întoarse către fată. Despre ce-i vorba, Julie? 

— Mama... am vorbit cu ea cu o săptămână înainte să moară, zise ea. 

Cu o manifestare teatrală de exasperare, menită s-o reducă la tăcere, 
Robert dădu ochii peste cap Și, înjurând în barbă, intră în bucătărie, unde 
lovi cu piciorul în dulapuri atât de violent, încât Julie tresări, iar pisica porni 
în fugă spre dormitor pentru a găsi o ascunzătoare mai bună. 

— Termină, Robert! ţipă fata. Termină odată! 

— Sigur că da, o s-o termin, ai dreptate. Sigur că da. Robert apăru din 
bucătărie, cu un inel de chei în mână. Dacă vrei să distrugi o afacere bună, 
treaba ta, dar pe mine să nu mai contezi! 

leşi pe ușă înconjurat de o aură de mânie ipocrită. Când deschise ușa, îl 
izbi cu umărul pe Nick, care se abținu să nu-l prindă de guler și să-l 
pocnească pentru a-l trezi la realitate. ÎI lăsă totuși să iasă, iar ușa se trânti 
violent în urma tânărului. După încă o secundă, zgomotul unei motociclete 
care ambala motorul sfâșie seara. Cu cauciucurile scârțâind, motocicleta 
ieși vuind din parcare, însoţită de scrâșnetul schimbării vitezelor. 

— Drum bun, murmură Julie Și-Și încrucișă brațele peste piept. Nu știu 
de ce naiba m-am măritat cu tine! 

După care, parcă amintindu-și că se afla în prezenţa unor spectatori ce-i 
auziseră lamentarea, se lăsă pe spate în fotoliu și începu să se legene. Buza 
inferioară îi tremura Și o răsfrânse furioasă. 


— Imbecil nerecunoscător! 

— Ce s-a-ntâmplat cu mama ta? o întrebă Nick încercând s-o readucă la 
subiectul discuţiei. Știi unde mergea în noaptea aceea? 

— Așa cred. Mi-a telefonat. Avea nevoie de un loc unde să stea o 
perioadă, un loc unde să n-o găsească nimeni, Și eu aveam niște prieteni din 
școală care închiriaseră un apartament în oraș, dar aveau să lipsească în 
timpul weekendului. Am vorbit cu ei și au fost de acord ca mama să stea 
acolo. 

— Dar de ce voia să se ascundă? 

— Era ceva legat de o carte pe care o scria. O carte despre adopțiu Și 
drepturile părinților sau așa ceva. O vreme, mama s-a ocupat cu chestii din 
astea. M-a sunat Și mi-a spus că are nevoie urgentă de un loc, că are mai 
întâi ceva de făcut, dar după aceea îi trebuie un loc unde să stea. Era foarte 
surescitată. Mi-a zis că are o prietenă care are nevoie de ajutor, fiindcă voia 
să-și părăsească bărbatul, dar el nu dorea să-i lase custodia copilului lor. 
Eu... eu n-am Știut că era vorba de Marla Cahill. Adică, n-aș fi... rahat, nu 
mai contează! Mama mi-a zis că va face niște investigaţii pentru prietena 
aia ȘI va-ncerca s-o ajute să găsească o cale prin care să păstreze copilul, iar 
drept onorariu urma să-i folosească povestea în cartea el. 

Marla. Marla plănuise să ia copiii de la Alex. 

— Ea voia să folosească Și povestea mea, ca parte din intrigă, dar n-am 
fost de acord. Chiar dacă era parțial ficţiune, m-am gândit că oamenii vor 
afla adevărul. Nu voiam ca prietenii mei să afle despre prunc... Ridică din 
umeri. Oricum, asta n-o să se mai întâmple acum. Lacrimile îi curgeau 
Șiroaie pe obraji. De ce... de ce credeți c-a omorât-o cineva? Femeia aia 
care era la volan a făcut-o cu intenție? Tata vrea s-o dea în judecată. Ea... 
ea este soția lui Alex, nu? 

— Noi credem că altcineva a provocat accidentul, silind-o pe șoferiță să 
vireze, răspunse Walt. 

Nick observă că fata se referise cumva familiar la Alex. Ce naiba se- 
ntâmpla aici? 

— Cine a făcut-o să vireze? 

— Nu știm, recunoscu Nick. 

Însă numărul suspecţilor se micșora, iar fratele lui părea să fie în capul 
listei. Gândul acela îi îngheţă sângele în vene. Marla putea fi chiar acum cu 
Alex. 


— Şi care era „afacerea bună” despre care vorbea Robert? insistă Walt 

— Oh, Doamne... 

Fata ezită. Își roase din nou unghia, din care nu mai rămăsese prea mult. 

— E ciudat acum, zise ea, când am înţeles că toate sunt legate între ele. 
Când am fost la Cahill House, eu... am avut un soi de relație cu un bărbat 
mai vârstnic. El... ăăă, mă plăcea. Robert și cu mine ne separasem din 
cauza pruncului, iar bărbatul ăla a fost... drăguţ. S-a purtat frumos cu mine. 
Mama a aflat și a fost cât pe-aci să facă infarct. A luat legătura cu un avocat 
pe care-l cunoștea Și a început să tune Și să fulgere că-l va da în judecată, 
indiferent cine ar fi fost el. Ea nu știa decât că era un bărbat mai vârstnic ȘI 
însurat, dar era hotărâtă să-l facă să plătească. 

— Și când a aflat că era tocmai reverendul? întrebă Walt. 

Julie deschise gura, dădu să spună ceva, apoi o închise ȘI-ȘI strânse 
buzele. 

— Nu mai ii minte? urmă Walt. 

Fata clipi o dată. 

— Julie? întrebă încetișor Nick. 

— N-a fost reverendul, șopti ea Și-Și lăsă ochii în podea. 

— Stai așa. Walt își frecă ceafa. Am crezut că tu Și cu reverendul... 

Ea clătină din cap. 

— Așa au crezut toți. Asta s-a dorit să se creadă. Asta era „înţelegerea” 
despre care vorbea Robert. Îl privi deschis pe Nick Și fețișoara ei, mânjită 
cu dâre negre de rimel, se boţi. N-a fost așa cum credeau toți. El a fost doar 
amabil Și drăguţ, dar... ăăă, Alex... șopti Julie cu buze tremurătoare. 

— Fratele meu? 

— Da! Alex a pus la punct o înţelegere cu mine și cu reverendul Favier, 
așa încât să pară că reverendul fusese cel implicat, pentru ca mama să nu 
mai insiste să-l dau în judecată. 

— Şi de ce ar fi fost dispus Donald Favier să-și mânjească numele? 
întrebă Nick. Putea să-l coste propria congregaţie. Chiar mă surprinde că nu 
l-au dat afară din biserică Și parohie. 

— Este biserica lui, nu mai există alta la fel, răspunse fata. Nu-i ca o 
franciză McDonald's, nu face parte dintr-o afacere mai mare. Nu există un 
arhiepiscop sau papă sau ștab suprem sau orice de felul ăsta. 

— Totuși reputaţia i-a fost afectată, insistă Nick. De ce să fi acceptat să 
ia vina asupra lui? 


Buzele Juliei se strâmbară într-un zâmbet cinic, mult mai vârstnic decât 
anii ei. 

— Păi, he-he, tu de ce crezi? întrebă ea, ștergându-și nasul cu dosul 
mâinii. Din același motiv pentru care am făcut-o și eu. Pentru bani. 

Casa era întunecată. Tăcută. Singurele sunete pe care le auzea Marla 
veneau din exterior, Șuierul vântului prin ramurile brazilor din curtea din 
spate. Acum ori niciodată, se gândi ea, dădu la o parte pătura și luă halatul. 
Când puse halatul peste pijama, auzi zornăitul slab al cheilor — cheile 
Eugeniei — în buzunar. Sosise momentul să le folosească. Își impusese să 
rămână trează până când avea să fie sigură că soacra ei, personalul Și Cissy 
se duseseră în camerele lor. Nick dispăruse mai devreme, iar Alex nu 
revenise din locul necunoscut în care obișnuia să plece după cină. Cel puţin 
ea nu-l auzise întorcându-se acasă. 

Închise ușa de la dormitorul ei și străbătu apartamentul, cu o mână în 
buzunar Și ţinând cheile ca să nu zornăie. Încercă ușa camerei lui Alex. Era 
încuiată. Deloc surprinzător. 

— Ce ascunzi oare? murmură ea încetișor. 

leși pe hol și, ajutată de lumina de veghe ce ardea toată noaptea, înaintă 
pe furiș până la ușa biroului. Nervii îi erau mai încordați ca niște coarde de 
pian, palmele îi erau asudate și lipicioase Și picături de transpiraţie 1 se 
prelingeau pe Șira spinării. Încercă să introducă prima cheie. Fără succes. O 
folosi pe a doua. Acesta intră, dar nu se roti. O scoase și o băgă pe 
următoarea. Nici aceasta nu se învârti, în foaier, pendula veche bătu ora 
unu. 

Haide, haide, își zise femeia, încercând alte două chei până ce, 
finalmente, auzi un clic slab. Cu inima în gât, Marla păși într-o odaie care 
mirosea vag a fum de ţigară și aftershave-ul lui Alex. 

— Haide, Marla gândește! șopti ea, apoi închise ușa încet și băgă cheile 
în buzunar. 

Aprinse lampa de birou și traversă biroul, trecu prin camera de sport, pe 
lângă echipamentele rareori utilizate Și intră în odăiţa cu haine a bărbatului. 
Parfumul lui era mai intens aici, unde sacourile și costumele îi erau 
înșiruite pe lângă pereți. Foarte încet, întredeschise ușa prin care se intra în 
dormitorul soţului ei. Se simți ușurată când văzu că patul lui era neatins Și 
cuvertura perfect întinsă de parcă aștepta o inspecţie militară. 


Expiră prelung, după care se întoarse iute în birou Și, pe cât de repede i 
se puteau mișca degetele nervoase, răsfoi agenda lui Alex. De când o citise 
prima dată, acum își amintea mai multe dintre numele listate, deoarece, în 
săptămânile scurse, întâlnise unele dintre persoanele respective, auzise 
conversații despre altele și recunoștea cam o treime din nume. 

Concentrându-se, își făcu însemnări mintale despre prietenii, rudele Și 
asociaţii de afaceri ai Marlei Și ai lui Alex, dar se opri brusc când zări 
numele Kylie Paris. Kylie. Din nou! I se opri inima-n loc. Prin urmare exista 
într-adevăr o femeie cu numele pe care-l rostise Conrad Amhurst. 

Gâtul i se uscă. Își mușcă buza. Doamne Dumnezeule, oare Kylie era 
numele ei? Se mai gândise la asta, însă i se păruse lipsit de sens. De ce ar fi 
crezut toți, inclusiv soțul ei, că ea era Marla? Sau oare numele Kylie 
aparținea altcuiva? Era oare posibil ca ea, Marla, să fi avut o soră vitregă, 
așa cum sugerase tatăl ei sau furia lui nu era decât bolboroseala incoerentă 
a unui bătrân bolnav Și dezorientat? 

N-ai înțeles niciodată, nu-i așa? Tu nu ești fiica mea. leși din camera 
mea, Kylie. Și să nu te mai întorci niciodată. N-o să capeti niciun bănut de 
la mine, ai înțeles? 

Bani? Pe el îl îngrijorau banii? Bărbatul ăsta care lăsase unui prunc tot ce 
agonisise de-a lungul vieții? 

Cu acuzațiile răgușite ale tatălui ei încă răsunându-i în urechi, Marla luă 
fișa respectivă din agendă și citi adresa și numărul de telefon scrise sub 
numele lui Kylie Paris. Spunându-și că nu conta că era trecut de miezul 
nopții, își umezi buzele cu vârful limbii Și ridică receptorul. 

— Cine nu riscă nu câștigă, Șopti ea Și i se păru că tonul aparatului îi 
urla în ureche. 

Cu degete tremurătoare, formă numărul. Așteptă, ţinându-și pumnii 
strânși. După câteva secunde, se auzi un clic, apoi un glas de femeie — 
Jucăuș, felin, neastâmpărat. 

— Bună! Ştii ce? Ai dat-o-n bară. Sunt plecată. Îmi pare rău că nu m-ai 
găsit, dar ştii cum să procedezi. Lasă-ţi numele și numărul de telefon Și te 
voi suna înapoi. Dacă ești norocos. Ciao! 

Urmă apoi un bip. Marla închise telefonul. Repede. Înghiţi nodul uriaș 
care-i apăruse în gât. Ar fi trebuit oare să fi lăsat un mesaj? Cine era femeia 
asta? Sora ei? O străină? Sau ea însăși înregistrase mesajul acesta frivol ca 
Kylie Paris? 


Dacă și-ar fi putut reaminti! Privi fix telefonul și se gândi să sune din 
nou. Ce ar fi fost atât de grav dacă ar fi spus că era Marla Cahill și că-și 
căuta sora? Nu, ar fi fost mai bine s-o întâlnească personal pe femeia de la 
celălalt capăt al firului. Faţă-n faţă. Poate că vederea lui Kylie avea să-i 
stimuleze memoria. Așa stând lucrurile, Marla nu mai putea irosi timp ȘI de 
aceea puse fișa în buzunar alături de cheile Eugeniei și mai răsfoi o dată 
toată agenda, sperând să vadă un nume, o adresă sau un număr de telefon 
care să-i trezească o amintire, dar nu găsi nimic. 

— Nu abandona niciodată, își zise ea Și-Și întoarse atenția asupra 
computerului. 

Avea nevoie de o parolă ca să intre în e-mailuri, așa că utiliză combinaţii 
de date și de nume, informații pe care le aflase în ultimele două săptămâni, 
însă fără succes. Pendula din foaier bătu ora unu și jumătate. Oare cât timp 
avea să lipsească Alex? Toată noaptea? Încercă să deschidă biroul, dar 
sertarele erau încuiate. Bineînţeles! 

— La naiba... murmură Și scoase din buzunar cheile Eugeniei. 

Pe inel existau Și trei cheițe. Una era probabil de la dulapul cu băuturi, 
alta posibil de la comoda din camera bătrânei, iar a treia... se potrivi perfect 
la birou. 

Cu un clic, sertarele se deschiseră. 

Aleluia! 

Marla se uită iute înăuntru Și găsi copii ale declarațiilor pentru taxe, 
chitante, informaţii despre ipoteci Și conturi bancare, toate aranjate ordonat 
în dosare cu coperte din carton. Facturile erau ameţitoare, împrumuturile 
pentru care se girase cu câteva proprietăţi, printre care Și casa aceasta, erau 
de ordinul milioanelor de dolari. Oare Alex nu moștenise casa și ranch-ul 
de la tatăl său? Se uită într-un portofoliu de investiţii Și observă că, în timp, 
fuseseră făcute retrageri, nu doar dividende și dobânzi, ci Și din soldul 
principal, care se redusese până la numai o zecime din cât fusese cu trei ani 
în urmă. 

Unde dispăruseră toţi banii aceia? 

Dacă putea să creadă ceea ce vedea, Alex și Marla Cahill erau înglodați 
în datorii. Nu era de mirare că Alex lucra până noaptea târziu Și că purta 
discuţii cu investitori străini. Închise sertarul, deschise altul și găsi diverse 
documente medicale. Deschise fișa care purta numele ei Și, în spotul de 
lumină proiectată de veioză, examină fiecare hârtie, aflând că fusese tratată 


pentru tendinită la cot, iar cu patru ani în urmă avusese entorsă la o gleznă. 
Răsfoi facturile, câteva pentru operaţii chirurgicale minore — intervenţii 
asupra feţei efectuate în ultimii doi ani, chirurgie estetică pentru a îndepărta 
semnele vârstei. 

O adevărată risipă, considerând că după aceea urmase accidentul. 
Tocmai se pregătea să pună facturile înapoi în dosar când zări o ultimă notă 
de plată pentru chirurgie. O citi Și se încruntă, iar fruntea i se încreţi. 
Probabil că încurcase ceva, totuși factura anunţa foarte clar că Marla 
Amhurst Cahill fusese supusă unei operaţii de histerectomie cu trei ani în 
urmă. 

Cu aproape trei ani înainte de nașterea fiului ei James... cu doi ani 
înainte ca el să fi fost conceput. 

— Dumnezeule, șopti ea Și mintea îi goni nebunește, mii de gânduri i se 
învălmășeau în creier. 

Își aminti noaptea din clinică, atunci când doctorul Robertson refuzase s- 
o lase să-și vadă fișa medicală și se străduise s-o liniștească, în vreme ce 
Alex insistase să meargă acasă, deoarece era prea obosită ca să fie rațională 
— de fapt, dorise să-i ascundă trecutul ei medical. 

Din cauza histerectomiei. 

Pentru că aceasta ar fi dovedit că James nu putea fi copilul ei. 

Simti un ghem în stomac. Era complet transpirată. Se rezemă de birou, 
cu mintea asaltată de întrebări. Ce naiba se-ntâmpla? Își amintea nașterea 
lui James. Era una dintre puţinele amintiri complete pe care le avea. Cu 
toate acestea, găsise flaconul gol de Premarin în dulăpiorul pentru 
medicamente din baie — hormoni care sunt prescriși femeilor aflate la 
menopauză sau după histerectomie. 

Însă pruncul... pruncul... Doamne Dumnezeule, oare mintea ei tulburată 
visase nașterea? Și de ce nu-și amintea nașterea lui Cissy? 

Pentru că tu nu ești Marla Cahill, naiba! Ai simtit-o de la bun început! 

Își pierdea minţile... așa ceva nu putea fi adevărat. Adună-te, Marla. 
Imediat! Nu ceda nervos. Caută. Uită-te prin lucrurile lui Alex. Află de ce 
are secrete fată de tine! 

Cu degete tremurânde, împături de câteva ori factura aceea blestemată, 
apoi o băgă în buzunar alături de chei și de fișa din agendă cu adresa și 
numărul de telefon ale lui Kylie Paris. Oare ea era mama lui James? Sau 
oare într-adevăr îi fusese extras uterul? Nu ieșise din spital de suficient timp 


ca să aibă menstruație, trecuseră doar vreo trei săptămâni, totuși nu avea 
nicio cicatrice vizibilă a unei operaţii. În ziua de azi, nu te mai taie pe 
dinafară. Nu lua estrogen Și nu avusese bufeuri, doar dacă nu cumva cineva 
îi introducea medicamentul în mâncare... Dar nu știi, nu-i așa? Nu știi 
dacă ești soţia lui Alex sau mama copiilor. Nu ştii dacă mai ai uter și 
ovare, nu-ţi știi nici măcar numele. 

Panica ameninţa s-o sugrume. Îi trecu prin minte că cineva — nu era 
sigură cine anume — ar putea încerca s-o facă să-și piardă mințile. S-o facă 
să pară paranoică. Dar de ce? Ca să-i ia copiii? 

Inspiră profund. Prinse hăţurile emoţiilor ce-i galopau sălbatic și le trase 
cu putere. Cumva avea să afle — să înţeleagă ce se petrecea. Dacă avea să 
beneficieze de suficient timp, avea să descopere toate secretele murdare ale 
clanului Cahill. 

Și ale tale, Marla. Ce secrete ascunzi? 

— Nu gândi așa! se mustră ea. 

Nu mai avea mult timp Și mai trebuia să exploreze un sertar al biroului. 

— Dă-mi putere, Doamne, murmură femeia. 

Prinse mânerul, trase sertarul Și văzu arma. 

Un pistol mic, cu plăsele de argint. 

Inima aproape că 1 se opri. Când îȘi trecu degetele peste metalul neted, 
sângele îi îngheţă în vene. De ce ar fi avut Alex un pistol? Ca să se 
protejeze pe sine Și pe familia sa — o familie pe care o vedea rareori? Sau ca 
să provoace rău altora? Gâtul 1 se uscă atunci când luă arma, se uită în 
camera cartușelor și văzu gloanţele. Blestematul de pistol era încărcat. Îi 
atârna greu în mână. Îi cobori piedica și se gândi să-l pună înapoi în sertar, 
deoarece nu voia ca Alex să știe că își vârâse nasul acolo, dar... poate că va 
avea nevoie de el și poate că, dacă îl lua, avea să-l oprească pe Alex să-l 
folosească. 

Dumnezeule, nu putea avea încredere în el, o Știa în adâncul inimii. Cine 
era bărbatul acesta care avea secrete, încuia uȘi Și ascundea arme în birou — 
bărbatul acesta cu care era măritată? Cobori ochii spre verighetă când 
degetele i se curbară în jurul patului armei. Şi cine era ea, care-și reamintea 
cum născuse, dar fusese supusă unei histerectomii? 

Tu nu ești Marla Cahill, insistă din nou mintea ei. Ai Știut-o din clipa 
când te-ai trezit din comă și ai auzit numele. Conrad Amhurst o Știe. Cissy 
o Ştie. Micul James a plâns când l-ai ținut prima dată în braţe, iar Coco, 


javra aia, se comportă ca Și cum ai fi o vrăjitoare. Întreaga ta viaţă este o 
minciună, Marla, sau Kylie, sau cine oi tu. O minciună letală. 

Inima îi bubuia răsunător și mintea îi clocotea de întrebări când îl auzi 
pe Coco pufnind încet la etajul de dedesubt. Marla încremeni instantaneu Și 
ciuli urechile. Trebuia să plece. Imediat. Și cu arma ce să facă? Dacă lua 
pistolul din sertar, Alex avea să-și dea seama. Dacă îl lăsa, l-ar fi putut 
folosi... împotriva ei... sau împotriva copiilor. Băgă grijuliu arma în 
buzunar Și auzi sunet de pași. Urcau pe scară. 

Alex! 

La naiba! 

Stomacul 1 se strânse ghem. Nu mai avea timp să traverseze holul și să 
intre în camera ei. Bărbatul avea s-o vadă prin balustradă în timp ce urca 
treptele. Trebuia să spere că el va trece prin apartament ȘI, în timp ce se 
îndrepta către dormitorul său, ea avea să iasă iute prin ușa asta ȘI să se 
furișeze pe hol, pe lângă apartament, spre ușa lui James. Din camera 
copilului, putea intra în dormitorul ei. 

Cu degete tremurânde, puse dosarele la loc, închise sertarele, le încuie, 
apoi se întinse Și încuie ușa spre hol. Alex ajunsese pe treapta cea mai de 
sus. O auzi scârțâind. Atentă să nu facă zgomot, împinse înapoi fotoliul din 
faţa biroului, se ridică din el și-l puse la locul său. 

Dintr-o singură mișcare stinse veioza și merse în vârful picioarelor în 
camera de fitness, după care trase ușa după ea, lăsând-o foarte puţin 
întredeschisă. Așteptă apoi, asudată, cu inima bătându-i de o mie de ori pe 
minut. Pașii bărbatului se auziră mai grei pe hol și se opriră în dreptul ușii 
apartamentului. 

Te rog, Doamne, nu-l lăsa să mă găsească! 

Alex pomi mai departe, în direcția biroului. 

După câteva secunde, cheia lui se auzi în broască. Ocolind echipamentul 
NordicTrack, Marla se retrase în odăița cu haine a soțului ei. Abia 
îndrăznind să respire, înlemni din nou când îl auzi intrând în camera 
computerului. 

— Ce-i asta? rosti el în barbă. 

Firișoarele de păr de pe braţele Marlei se zbârliră. 

— Ce naiba? De ce apare screen saver-ul pe ecran? Cine-a fost aici? 

Femeia simţi că-i stă inima-n loc. Bineînţeles că avea să-și dea seama că 
cineva fusese aici, fiindcă monitorul funcţiona. Un telefon ţârâi slab și 


Marla tresări înainte de a-și da seama că era un ţârâit diferit, mai slab și 
mai sacadat decât al telefonului fix din casă — era mobilul lui Alex. 

— Alo? răspunse bărbatul și ea auzi cum împinge fotoliul înapoi. 

Pleacă imediat! Asta-i Şansa ta. Treci prin camera lui și prin 
apartament până în dormitorul tău. lei în vârful picioarelor din odăița cu 
haine, traversă covorul spre ușa dormitorului lui Alex ȘI-ȘI dădu seama 
îngrozită că ușa respectivă nu era doar încuiată, ci Și blocată cu un zăvor. 
Nu putea să iasă pe aici ȘI să tragă Și zăvorul în urma ei. 

La naiba! Mintea îi gonea cu disperare. Își Șterse palmele transpirate de 
piepții halatului. Ce putea face? Să riște oare ca el să-și dea seama că 
zăvorul fusese tras? Cu pulsul galopând, se întoarse în odăița cu haine și 
camera de fitness, căutând din ochi vreo firidă mică, orice nișă în care s-ar 
fi putut ascunde până ce Alex se băga în pat Și adormea. După aceea avea 
să poată ieși prin birou. 

Glasul lui Alex se auzea prin ușa pe care ea o lăsase întredeschisă. 

— Da... știu... Nu, n-am sunat... am zis că n-am... Rahat! Ești sigură? 
Da, știu că apare numărul apelantului... Bine, când a fost? În ultima 
jumătate de oră? Încă n-ajunsesem acasă... Iisuse Hristoase, s-a prins 
cineva! 

Marla îngheţă. Din ce auzise deduse restul conversației. Alex vorbea cu 
Kylie Paris, care-i spunea despre apelul telefonic pe care Marla îl făcuse 
într-un moment de impetuozitate. Oh, Doamne, nu! Cumva Kylie era 
combinată cu Alex, amestecată în nebunia asta, dar în ce fel? De ce? 
Tâmplele îi zvâcneau Și Știa că trebuia să iasă de aici. Cât mai rapid! 

— La naiba, nu știu cum! Probabil Nick. Am Știut c-a fost o greșeală să- 
| aduc aici... bine, bine, calmează-te. Totul va fi-n regulă. Dar va trebui să 
pleci... da, acum, la naiba! Ei ar putea fi deja pe drum spre tine, du-te la 
remiza trăsurilor... acolo o să fii în siguranță o zi sau două... stai cuminte 
Și-o să vin după tine... cum? Bineînţeles că te iubesc. Altfel crezi că aș fi 
făcut toate astea pentru noi? 

Glasul lui căpătase un ton disperat. Era limpede că o iubea pe femeia 
aceasta, pe Kylie aceasta. Alex făcuse „toate astea” pentru ea. Indiferent ce 
putea însemna o asemenea afirmație. 

— Poftim? Da. Bine. Așa-i mai bine. 

Marla nu mai așteptă nicio secundă. Alex era implicat în ceva periculos 
Și letal. Ceva ce era posibil să-i fi costat viața pe Pam Delacroix și pe 


Charles Biggs. Ceva ce era posibil să fi stat în spatele accidentului în care 
Și-ar fi putut pierde viaţa. Dumnezeule, nimeni nu era în siguranţă! Trebuia 
să fugă, să ia copiii și să plece. Apoi, după ce știa că Cissy și micuțul 
James se găseau la adăpost, putea să afle ce se petrecea. Dar un lucru era 
sigur: Alex iubea altă femeie. Probabil pe Kylie Paris, care putea foarte bine 
să fie sora ei vitregă. 

Cu inima cât un purice, se furișă prin odăița cu haine a lui Alex, apoi 
traversă dormitorul Și ieși prin ușa sa. Nu mai avea timp să-și bată capul cu 
zăvorul. Stăpânindu-și panica, traversă covorul gros al salonului Și intră în 
dormitorul ei. În noaptea asta nu putea face nimic. Trebuia să pretindă că nu 
Știa nimic, ca Și cum totul era în regulă, să-l amăgească pe Alex lăsându-l 
să creadă că nu-l suspecta de nimic. 

Doamne, ce bine ar fi fost dacă Nick ar fi fost aici! se gândi disperată, 
apoi se mustră pentru nevoia aceea de a depinde de un bărbat. O poți face și 
tu, Marla, trebuie s-o faci. Copiii tăi depind de tine. Vârî pistolul sub saltea, 
își scoase halatul, îl aruncă pe capătul opus al patului Și, când se strecură 
sub pătură, auzi deschizându-se ușa camerei lui Alex, apoi pașii lui grei 
traversară covorul Și se opriră de cealaltă parte a ușii. Marla închise ochii Și 
se strădui să respire normal. Încet Și rar. Regulat. Re/axează-te. Lasă-ţi 
muschii să se destindă. 

Ușa dormitorului se întredeschise și femeia simulă somnul, răsuflă 
adânc, îȘi ţinu ochii închiși, dar pulsul îi bătea nebunește. 

Alex se apropie Și pașii i se opriră lângă pat, unde, așa cum făcuse 
intrusul cu o săptămână în urmă, se aplecă deasupra ei. Îi simţi respiraţia pe 
față și-i veni să tipe. Răsuflă lent. Nu te panica. Asta-i unica ta Șansă. 

— Marla? 

Vocea lui șopti peste fața ei. Marla aproape că sări în capul oaselor, dar 
se sili să rămână nemișcată. 

— Iubito? 

Ea plescăi ușor din buze și lăsă gura să i se întredeschidă cu un oftat. 

Secundele treceau și ardea de dorinţa de a deschide ochii și de a se uita 
fix la acea faţă mincinoasă. Alex era oare soţul ei? Amantul ei? Dușmanul 
ei? 

— Marla? repetă el. 

Glasul îi era calm, liniștitor. Ea nu răspunse. 

— Eşti trează? 


La naiba, n-avea de gând să renunțe! Se întoarse pe o parte, încruntată, 
Și întinse un braţ peste perne, ca Și cum ar fi fost tulburată în somn. 

— Marla? 

Vocea lui era mai tare acum Și apăruse un ton de iritare. Trebuia să 
răspundă. 

— Ce... ce? Clipi de câteva ori din ochi, apoi îi aţinti asupra bărbatului. 
Alex, tu ești? Doamne, ce m-ai speriat! Prefăcându-se confuză, privi în 
direcția ceasului Și căscă: Cât e ora? 

— E târziu, Știu. Abia acum am ajuns acasă. Cred că cineva a fost în 
biroul meu în noaptea asta. În biroul ăsta, de aici, cel din casă. 

— Cine? 

— Pe tine te-ntreb. 

— Nu știu... oh, Doamne! icni ea, de parcă un gând îngrozitor i-ar fi 
apărut în minte. Intrusul! Crezi că s-a-ntors? Se ridică în Șezut, își acoperi 
pieptul cu pătura Și aprinse veioza de pe noptieră. Copiii! 

— Nu cred c-a fost un intrus, zise el privind-o sfredeltor. 

— Nu? Atunci de ce m-ai trezit? întrebă Marla, lăsând să-și facă simțită 
frica în glas. Trebuie neapărat să schimbăm broaștele. Am... am crezut c-o 
să faci asta. Copiii! 

Aruncă pătura cât colo. 

— Copiii sunt bine. 

— Ai verificat? 

Se năpusti spre camera lui James, repezindu-se la pătuţ de parcă ar fi 
crezut într-adevăr că cineva pătrunsese în casă prin efracție. Băieţelul 
dormea tun. 

— Slavă cerului, șopti ea. 

— Cred doar că cineva a intrat în biroul meu ȘI... 

Alex o urmă pe hol, unde Marla deschise ușa camerei lui Cissy Și privi 
înăuntru. Fata dormea Și televizorul ei îi proiecta umbre albăstrui peste 
chip. 

— Ştie foarte că n-ar trebui să-l lase aprins, spuse Marla ca și cum ar fi 
fost supărată pe fiica ei, apoi intră tipul în odaie și închise televizorul. 

Cissy nici măcar nu tresări. Când reveni pe hol, Marla își privi soţul. 

— Nu te duci să verifici Și celelalte etaje? 

— Nu... Marla... nu cred c-a fost cineva din afară. 

— Dar ai zis... 


— M-am gândit că poate tu ai fost în birou. 

— Eu? Cum? Nu mai este încuiat? 

— Ba da. 

— Atunci cum...? 

— Nu știu, zise Alex Și chipul lui părea înveninat pe holul aflat în 
penumbre, iar ochii cenușii erau reci ca moartea. Dar au dispărut cheile 
mamei. 

— Crezi că eu le-am găsit și am intrat în biroul tău? Femeia își trecu 
degetele prin păr cu un gest ce sugera o oboseală infinită. Nu fi ridicol! 

— Screen saver-ul era afișat pe monitorul din birou. 

— Și ce-nseamnă asta? 

— Că cineva utilizase computerul în ultimele zece minute. După zece 
minute computerul este programat să intre în modul sleep Și atunci 
monitorul se oprește. 

— Bi bine, eu nu-ţi pot explica toate astea. ÎI privi îndurerată, apoi ridică 
un braţ și-l atinse ușor cu palma pe obraz. Muncești prea mult. Du-te să te 
culci, Alex. O să descifrăm toate misterele astea mâine dimineaţă. 

— Spune-mi doar că nu mă minţi, zise el cu ochi duri Și pătrunzători. 

— EFi bine, nu te mint, dar tu te comporti ca un nebun! 

Se întoarse, hotărâtă să pornească spre camera ei, când braţul lui ţâșni, o 
prinse de cot Și o roti spre el. 

Trăsăturile bărbatului se contorsionaseră într-o furie abia stăpânită, nările 
i se dilataseră, iar când vorbi Șuieră printre buze ce abia se mișcau. 

— Să nu te pui cu mine, o avertiză și degetele i se înfipseră adânc în 
brațul ei. Ai face o mare greșeală. 

Îi dădu drumul Și porni spre birou. Pentru a descoperi probabil că 
pistolul îi dispăruse. Marlei i se înmuiară genunchii. Se tinu de balustradă 
ȘI-Și spuse să fie tare. Mai trebuia să reziste doar alte câteva ore în casă. lar 
acum avea o armă. 

Mâine avea să ia copiii Și să plece. 

Și unde o să te duci? Cu ce? N-ai nici bani, nici acte de identitate. N-ai 
ma Șină. 

Avea să găsească totuși o modalitate de a pleca din închisoarea asta. 

Chiar dacă modalitatea aceea avea s-o omoare. 


CAPITOLUL 18 


— Îţi jur că dacă-ncerci să-mi iei fiul, te omor! 

Alex stătea în faţa ei în foaier Și chipul lui era brăzdat de mânie, iar ura 
îi înnegrise ochii cenușii. 

— Nu! Oh, Dumnezeule, nu! 

Marla deschise brusc ochii. Inima îi bubuia nebunește. Corpul îi era 
scăldat în transpiratie. 

Era singură. În patul ei. Pe întuneric. Undeva afară ramura unui copac 
lovea în fereastră Și pendula ticăia minutele în foaier, dar în dormitor nu 
mai era nimeni. 

Treptat, pe măsură ce coșmarul teribil dispăru, se ridică în capul oaselor, 
prinzând marginea păturii într-un pumn Și ținând-o lipită de piept. 

— A fost un vis, își spuse. N-a fost decât un vis. 

Se uită la ceas. Era patru Și jumătate. Afară încă nu începuse să se 
lumineze. Își frecă braţele, dar coșmarul nu dispăru. Imaginea era prea 
persistentă Și vie. I se gravase adânc în creier, ca reluarea altei scene, una 
care reveni cu o limpezime paralizantă. 

— N-o să te las să scapi cu asta, mârâise Alex. N-o să te las să-l iei. 

— Așa crezi tu, ticălosule, replicase ea înaintând spre bărbat. O să te 
târăsc în faţa tribunalului, o să fac orice va fi necesar, dar copilul meu nu va 
fi crescut în... în travestiul ăsta. Unde e? 

— Nu-i aici. 

— Minti! 

— Poţi să te uiţi Și singură. 

— Dacă i-ai făcut vreun rău... Glasul ei se stinsese, sugrumat de această 
idee. Mă jur... 

— Nici gând. Este pur Și simplu ascuns undeva. 

— Nu te cred. 

Ea urcase treptele câte două odată, iar Alex n-o urmase. Dumnezeule, 
spusese adevărul! Alergase spre etajul unde era camera copilului Și asurzită 
de bătăile inimii ei fusese doar vag conștientă de telefonul care ţârâia. 
Camera era pustie. Rece. Austeră. Trecuse și prin celelalte încăperi, dar știa 
în adâncul sufletului că bărbatul spusese adevărul și că locuinţa aceasta, 


una la care se gândise adesea că era desprinsă dintr-un basm, era rece Și 
crudă, fără servitori, fără familie, fără... prunc. Abia îȘi trăgea răsuflarea; la 
urma urmelor născuse cu numai câteva zile în urmă. Se îndreptase spre 
scară Și se oprise la nivelul livingului, unde, ţinându-se de balustradă, se 
uitase la Alex care vorbea la telefon, cu spatele către ea. Glasul lui era încet, 
dar perfect distinct. 

— Da... da, am zis că voi fi acolo. Tu așteaptă... nu știu... două ore, 
poate trei... Am aici o situaţie de care trebuie să mă ocup... da, Știu... Și eu 
te iubesc... 

Iubitul ei vorbea cu iubita lui Și... Și toate astea aveau o legătură cu 
pruncul. 

— Stai acolo... uită-te la ocean, plimbă-te pe plajă... calmează-te, pur Și 
simplu... asta-i. 

— Cu cine ai vorbit? întrebase Marla, coborând în fugă restul treptelor. 

El închisese telefonul. Părea vinovat când se întorsese către ea. 

— Unde-i fiul meu? întrebase Marla. 

Atunci el o înșfăcase. O prinsese cu iuţeala fulgerului de braţe în mâinile 
lui mari, ca niște menghine. Femeia simţise cum faţa 1 se golește de sânge. 
Strânsoarea lui Alex era atât de puternică, încât fusese sigură că-i va rupe 
oasele ca pe niște bețe de chibrit. Chipul lui se contorsionase cu o ură atât 
de intensă, încât practic o împroșcase cu salivă când o zgâlțâise. 

— Să nu te pui cu mine. Așa ne-am înţeles. 

— Pe naiba! replicase ea. 

— Avem o învoială. 

— Am avut. Am avut o învoială. Vreau să ies din combinaţia asta! Și mă 
jur pe Dumnezeu că-mi iau Și copilul cu mine. Departe de locul ăsta oribil, 
cu toate minciunile Și cu toate trădările lui. 

— Să nu m-ameninţi, o avertizase el. Pentru că acum joci în liga 
superioară Și-ți jur că te-omor dacă o să-ncerci să-mi iei fiul! 

Și apoi... Și apoi ce se întâmplase? Memoria ei o trădă iarăși, iar Marla 
rămase tremurând pe marginea patului. 

— Dumnezeule, murmură ea ȘI-ȘI îngropă faţa în palme. 

În ce se băgase? Ce fel de femeie s-ar fi târguit cu propriul ei soţ pentru 
soarta copilului ei? Să nu te pui cu mine, o avertizase el chiar azi-noapte. Ai 
face o mare greșeală. 

Ea se împleticise în dormitor, se întinsese în pat pe întuneric, privise 


baldachinul dantelat ca o pânză de păianjen Şi așteptase până îl auzise că 
plecase. Așa cum făcea mereu. Unde se dusese? Cu cine se întâlnea? Ce 
făcea? În cele din urmă, adormi fără să aibă niciun răspuns Și dormise 
agitat, deoarece, în momentele de trezie care-i presărară somnul, încercă 
fără să izbutească să închege un soi de plan prin care să-și smulgă copiii de 
la tatăl lor tiran, pentru a-i salva. 

De la ce să-i salvez? 

De cine? 

De Alex și de femeia cu care e el asociat? 

Dacă şi-ar fi putut reaminti... 

La naiba, cumva avea să-și reamintească. Băgă mâna sub saltea. Pistolul 
rece al lui Alex era acolo unde-l pusese. În apropiere. Acum avea o armă ȘI 
cheile Eugeniei — cu siguranţă trebuia să existe Și o cheie de la una dintre 
mașini, iar cu o cercetare a documentelor, Marla ar fi putut avea acces la 
unele conturi bancare. Trebuia neapărat să-și descopere carnetul de cecuri 
Și vreun act de identitate — atunci ar fi putut scoate bani, poate de la un 
bancomat... însă numai dacă putea găsi parola. 

Capul îi bubuia. 

Trebuia s-o facă. Trebuia să găsească o cale de ieșire din mizeria asta. 

Asta-i prima zi din restul vieţii tale. Asta-i ziua în care evadezi Și începi 
să trăieşti. 

Auzi deschizându-se ușa apartamentului. 

Marla tresări. Întinse mâna spre pistol. 

Degetele ei strânseră metalul rece în clipa în care ușa dormitorului se 
întredeschise. Nervii îi erau pe punctul de a plesni de încordare. Picături de 
transpiraţie îi curgeau pe tâmple. 

N-o să-mi iei copiii, nemernicule, se gândi ea, așteptându-se să-l vadă pe 
Alex. Ținându-și respirația, miji ochii când capul unui bărbat apăru în 
odaie. 

— Marla? 

— Nick! 

Se destinse, ușurată. Nick. Slavă cerului! Simţea cum corpul i se sfărâmă 
într-un milion de bucățele. 

Pășind în odaie, bărbatul închise ușa în urma sa. Era dezbrăcat până la 
brâu, purtând doar o pereche de blugi ponositi. 

— Eşti bine? întrebă el. 


Vocea lui era ca un balsam. Lacrimile care stăteau să ţâșnească îi usturau 
pleoapele. 

— Mi s-a părut că te-am auzit strigând. 

— Am... probabil c-așa a fost. Adică vreau să spun, nu sunt sigură. Își 
scoase mâna dintre somieră ȘI saltea, lăsând pistolul. Am avut un vis, un fel 
de coșmar, dar mi s-a părut foarte real. Se ridică în capul oaselor în pat Și- 
Și trecu degetele ambelor mâini prin părul scurt. Am visat că Alex... că mă 
acuza că încercam să i-l iau pe James, mă... mă ameninţa c-o să mă 
omoare. Dar n-a fost doar un vis, ci s-a-ntâmplat cu adevărat. Știu că s-a- 
ntâmplat. Noi doi stăteam în foaier și el era... el era... foarte furios. 
Nemilos. Închise ochii ȘI se rezemă de spătarul patului. Dumnezeule, a fost 
oribil! 

— Eşti sigură că ești bine? o întrebă el din nou. 

Cu blândeţe. Ca și cum i-ar fi păsat într-adevăr. Marla îl auzi 
apropiindu-se de pat Și simți salteaua lăsându-se când se așeză pe marginea 
ei. Bărbatul o atinse pe umăr și ea se luptă cu imboldul de a se rezema de el 
Și a plânge ca o femeie stupidă și slabă. Nu, n-avea să facă niciodată asta, 
totuși o parte din ea se topi când îi simți degetele, atât de puternice și de 
calde, atingându-i umărul prin țesătura subțire a pijamale. 

— Eşti bine? repetă Nick și Marla deschise ochii. 

— Așa cred. 

Vocea ei era mai groasă ca de obicei, răgușită, în timp ce se lupta să se 
controleze față de gestul lui de tandrete. În adâncul inimii Știa că niciodată 
nimeni nu fusese atât de îngrijorat în privinţa ei. Nu în felul ăsta. Nici tatăl 
ei, nici soțul ei, niciun alt bărbat în toată viaţa ei... I se puse un nod în gât, 
dar refuză să cedeze. 

— Bun, am venit doar să verific. Culcă-te la loc, îi sugeră Nick Și în 
semiîntuneric Marla îi zări conturul feţei, văzu cum sprâncenele i se 
împreunaseră îngrijorate, îi simți încordarea din mușchi. 

— Nu mai pot. Am prea multe de făcut azi. Marla își drese glasul și 
recunoscu: Nick, am multe să-ți spun. Foarte multe. 

Degetele lui îi strânseră braţul. 

— Ce anume? 

— Eu... ăăă, trebuie să-mi adun gândurile, zise Marla. 

Simţea în adânc o dorinţă arzătoare pe care trebuia s-o ignore. 

Bărbatul era aproape. Prea aproape. Îi simţea mirosul pielii, căldura 


trupului... oh, Doamne, nu se putea lăsa distrasă! Îi cuprinse încheietura cu 
degetele și spuse: 

— Uite ce-i... lasă-mă câteva minute să fac un duș și să mă îmbrac mai 
decent Și după aceea vreau să-ţi spun ce am aflat. 

— Promiţi? întrebă el, fulgerându-și dinţii albi. 

— Promit. 

Dumnezeule, ce i-ar mai fi plăcut să-i sărute surâsul acela încrezător! 

Marla se trase către latura opusă a patului pentru a se îndepărta de el. 
AȘa ceva era prea intim, prea ispititor, prea erotic... prea periculos. 

— Ai cincisprezece minute la dispoziție. 

— Îmi ajung doar zece, zise ea Şi-i făcu cu ochiul, apoi se repezi spre 
baie. 

Nick se uită după ea și n-o urmă, deși ar fi dorit, fir-ar să fie! În ciuda 
tuturor circumstanțelor, inclusiv a conștientizării că erau în pericol. 

Scrâșni din dinţi tulburat de pasiunea ce-i ardea prin trup și se sili să 
iasă din cameră. Nu-i plăcea direcţia în care îl purtau gândurile. Văzând-o 
pe Marla întinsă acolo, simţindu-i căldura prin pijama, mirosindu-i 
parfumul, Știind că era vulnerabilă — toate asta îi trezeau dorinţa de a o ţine 
în braţe, de a o alina, săruta, de a o atinge... 

— Ticălos mizerabil, murmură el în barbă, coborând scara. 

Femeia aceasta era complet diferită de Marla cea hpsită de scrupule pe 
care o cunoscuse în trecut, totuși era atras de ea, o dorea, simţea nevoia să 
facă dragoste cu ea chiar mai intens decât cu cincisprezece ani în urmă. 
Simţea în mod clar că era diferită. Matură. Independentă. Sexy fără s-o știe. 
Femeia aceasta mai puternică îl atrăgea într-un sens mai profund. 

— Renunţă, murmură el în drum spre bucătărie. 

O speriase teribil când strecurase capul în cameră Și păruse atât de 
vulnerabilă și de fragilă, încât, pentru o secundă, nu dorise decât s-o ţină în 
braţe. Și să fac dragoste cu ea. Până când amândoi vom fi vlăguiți și abia 
ne vom trage răsuflarea. La naiba, era un prost! Erau prea multe de făcut 
înainte de a se lăsa pradă gândurilor erotice, dar afurisitul lui de mădular 
care se întărise ca piatra nu pricepea aluzia. 

Trebuia să-i povestească despre Pam Și despre Monty, însă toate astea 
puteau aștepta. Nick scotoci prin dulapurile din bucătăria uriașă, găsi cafea 
Și făcu o carafă în aparatul ce bolborosea Și scotea aburi. Se uită afară, în 
grădina întunecată unde o văzuse pe Marla în leagăn, arătând pierdută și 


speriată. De parcă Marla Cahill s-ar fi temut vreodată de ceva. Răpăi nervos 
cu degetele pe tăblia mesei, cu mintea plină de gânduri despre Alex, Julie, 
Monty... Și, desigur, Marla. Alex pierdea bani rapid, îi mituia pe toți din 
jur, minţea fără să clipească și toate astea o aveau în centru pe soția lui. 
Cumva... lent, piesele puzzle-ului începeau să se potrivească Și imaginea 
pe care o formau îl îngrozea pe Nick. 

Totuși Marla e implicată. Stii asta. Tot nu poti avea încredere în ea. 

Cafetiera gâlgâi. Vărsând ultimele picături. Bărbatul își strecură degetele 
unei mâini prin toartele a doua cești, luă în mâna cealaltă carafa cu cafea, 
urcă în apartament Și umplu ambele cești. 

Își spusese s-o aștepte în salon, pentru că avea să iasă în câteva secunde, 
totuși curiozitatea și pofta trupească masculină învinseră. Deschise ușa 
dormitorului Marlei Și, auzind dușul care curgea, merse către camera de 
baie unde aburii înceţoșau oglinzile, iar parfumurile de săpun pluteau grele 
în aer. 

Nu face asta, zbieră partea raţională a creierului său, cauti pur Și simplu 
necazul cu lumânarea! 

Dar nu se putea opri. Puse ceașca Marlei pe tejgheaua de lângă chiuvetă 
ȘI, în oglindă, îi întrezări trupul prin ușile de sticlă aburite ale cabinei 
dușului. Abdomenul i se încordă. Prin aburii fierbinţi îi întrezări picioarele 
lungi Și frântura unei imagini de sâni albi cu sfârcuri întunecate. Ea se 
aplecă pentru a-și clăti părul și Nick îi zări fesele tari, care-i făcură bărbăția 
să se întărească Și mai aţâţător ca până atunci. 

leşi imediat, până nu te vede, își spuse el, dar în clipa aceea Marla se 
întoarse, lăsă capul mult pe spate Și imaginea unui triunghi negru deasupra 
picioarelor 1 se arătă prin vălul subţire de aburi. 

Dumnezeule, era frumoasă, aproape eterică, cu talie subțire și cu pielea 
udă strălucind. Aturisitul de penis se îngroșă dureros, întinzând puternic 
materialul blugilor. Femeia fredona, ușor fals, glasul ei acoperind din când 
în când jetul dușului. 

Pentru numele lui Dumnezeu, omule, tu nu ai timp pentru așa ceva! 

Știind că se juca cu focul, că ar fi trebuit să lase ceașca Marlei lângă 
chiuvetă Și să se întoarcă în apartament, Nick nu se clinti. Așteptă pe loc, 
sorbind din cafeaua sa, rezemându-se cu Șoldurile de tejghea, privind 
imaginile neclare prin sticla aburită Și ascultând sunetul vocii ei. Marla se 
roti sub duș, ridicând braţele. El îi văzu linia umerilor, curbura spinării Și 


doar o întrezărire fugară a celor două gropiţe de deasupra feselor. 

Prinsă în propria-i lume, femeia nu-l observase încă, ceea ce-i convenea 
de minune. Un surâs apăru pe buzele lui Nick când femeia închise brusc 
robinetele și deschise ușa cabinei de duș. Se întinse către un prosop Și 
ochii lor se întâlniră prin aburi. 

Pielea ei arbora un trandafiriu minunat. 

— Ce faci? întrebă Marla, surprinsă, cu cârlionțu de păr negru și ud 
încadrându-i faţa. 

— Am adus cafea, arătă el ceașca ei aburind, apoi sorbi din ceașca lui. 

— Şi ai rămas la spectacol? 

Ochii verzi ai femeii scânteiau de curiozitate poznașă Și surâsul îi era 
de-a dreptul afurisit când își puse mâinile în șolduri, simulând dezgustul. 

— N-am prins decât actul final. 

— Și cum m-am descurcat? 

— BiniȘor. 

— Doar binișor? îl tachină ea fără să se mai obosească să se întindă după 
un prosop. 

Apa 1 se scurgea în pârâiașe pe faţă și pe gât, picături se prelingeau pe 
sâni ȘI se adunau în triunghiul de păr. 

— De fapt, zise Nick punându-și ceașca pe tejghea Și Știind că trebuia 
să facă orice, orice altceva decât ceea ce plănuise, cred că a fost destul de 
reușit pentru un bis. 

— Ce ar trebui să-nsemne asta? întrebă Marla și buzele pline i se 
ţuguiară ușor, iar o sprânceană se arcul sfios când privirea ei cobori pentru 
numai o secundă spre prohabul blugilor lui. 

A fost picătura care a umplut paharul. La naiba cu toate! 

— Exact asta! 

Cu un zâmbet afurisit, se întinse spre femeie, o prinse de mijloc Și o 
simţi căzând spre el. Marla râse și Nick îi prinse buzele în ale sale. Calde și 
umede, se mulară după ale lui și chicotitul i se transformă într-un suspin. 
Bărbatul nu mai avea nevoie de alte încuraţări, nu se mai gândi la sutele de 
motive pentru care nu avea timp pentru așa ceva, pentru care nu se putea 
implica într-o relaţie cu ea, pentru care nu putea fi cu Marla. Acum, în clipa 
aceasta, nu dorea decât să evadeze. S-o iubească din nou. Palma lui lunecă 
în jos pe curbura spinării femeii Și se lipi de ea, silind-o să intre cu spatele 
în cabina de duș. 


Limba lui îi exploră buzele și gura, degetele lui îi frământară pielea 
lunecoasă și Nick o dori cu aceeași durere disperată pe care o simţise de 
fiecare dată când Marla se aflase în apropiere. Crezuse că-și înăbușise 
pasiunea pentru ea cu ani în urmă, dar acum înțelese că de fapt se amăgise. 
Dorea femeia asta, avea nevoie de ea. Întinse braţul în spate ȘI bâjbâi după 
mânerul ușii din sticlă, o închise, după care răsuci robinetul. 

— Oh! strigă Marla, iar el o sărută mai apăsat și simți cum pulsul 1 se 
înteţește când își cobori palmele peste pielea ei catifelată. 

Apa caldă îi împroșcă, iar femeia îȘi trecu braţele în jurul gâtului său și 
sânii i se ridicară într-o invitaţie deschisă. Sângele îi bubuia în tâmple și 
mădularul apăsa puternic în țesătura udă a blugilor. Nu se putea opri, nu se 
gândea să se oprească — să le ia naiba de consecinţe! — Și-i sărută curba 
gâtului. 

Marla icni sub apa fierbinte ce curgea de sus. 

— Nick! șopti ea. Oh, Doamne... 

Degetele i se înfipseseră în părul lui ud și femeia se abandonă pe sine, 
uitându-Și pentru moment toate îndoielile, toate temerile, toată nebunia care 
era viaţa ei. Simţea jetul pulsator de apă fierbinte pe spinare, corpul ferm al 
bărbatului ce-i apăsa sânii Și abdomenul, picioarele lui lungi acoperite de 
blugi, care erau ușor depărtate și mulate după ale ei. Asta era nebunie, era 
ridicol, totuși nu se putea opri. Prin vene îi curgea foc lichid, dorinţa 
disperată îi bubuia în creier, fremătând în adâncul ei, tânjind în mod 
dureros, având nevoie să simtă atingerea lui. 

Braţele lui Nick o cuprinseră Și cu o mână îi cuprinse omoplaţii, ținând- 
o aproape, iar cu cealaltă îi atinse în treacăt despicătura dintre fese. 

— Dumnezeule, te vreau, murmură el cu glas răgușit. 

Ochii îi erau ca posedaţi Și picături mici de apă provenite din duș i se 
opreau în gene de unde 1 se scurgeau pe nas. 

— ŞI... Şi eu te vreau, recunoscu femeia Și rușinea îi pârjoli mintea. 

Nu face asta, Marla, comiti o greșeală teribilă, una pe care n-o vei 
putea îndrepta niciodată. 

Dar mâinile lui erau convingătoare, buzele lui solicitante. Bărbatul își 
schimbă poziţia, rotindu-se, astfel că umerii Marlei erau apăsaţi de faianţa 
de pe peretele din spate al cabinei Și apa îi curgea în cascade pe umeri. 
Părul lui era ud și-i cobora în cârlionți pe frunte, ochii de un albastru- 
închis, erotic, și Nick o privea insistent în timp ce se lăsă încet în Jos, 


cuprinzându-i sânii în căușele palmelor, aducându-i laolaltă și sărutând mai 
întâi un sfârc ud și nerăbdător, apoi pe celălalt. Femeia se zvârcoli când 
răsuflarea lui îi atinse areolele ude și întunecate și tremură în adâncul ei, 
arzând de nevoia de a simţi mai mult din el, de a-l simţi pe tot. 

— Cât de frumoasă ești, șopti Nick neauzit. 

Degetele mari îi mângâiară apăsat vârfurile sfârcurilor, după care își 
afundă faţa între sâni Și apăsă, aducându-i laolaltă. Picioarele Marlei se 
înmuiară când bărbatul întoarse capul într-o parte Și, sub apa ce se revărsa 
peste el, începu să-i sugă. Ea își arcui spinarea lipită de faianţă când una 
dintre palmele lui îi lunecă între omoplaţi și o apăsă de faţa sa. Îi ţinu capul 
între mâinile ei, îl strânse aproape de ea sub jetul fierbinte al dușului și se 
lăsă pradă dorinţei ce clocotea în adâncurile ei cele mai intime. 

Nick o sărută, aţâţă și gustă, ciugulind și sugându-i sânii, iar palma ce 1- 
o ţinea pe curba spinării o sili să se apropie și mai mult. 

— Nick, oh, Doamne, Nick, oh, te rog... gâfâi ea, cu mintea rotindu-se 
nebunește, cu trupul dorind și mai mult din bărbat. 

El expiră prelung peste pielea ei, apoi mai coborî, limba îi lunecă peste 
pielea abdomenului femeii, atingând și descriindu-i conturul ombilicului, Și 
Marla icni, străduindu-se să inspire. Nick se lăsă și mai jos; acum stătea în 
genunchi, dezmierdându-i abdomenul neted cu gura. 

Marla gâfâi când palmele lui îi lunecară pe spinare Și bărbatul îi sărută 
cârlhonțiu dintre picioare. 

— Lasă-mă, iubito, murmură el și ea îi simţi respirația pe pielea 
sensibilă, iar picioarele i se desfăcură, îngăduindu-i s-o atingă, s-o sărute, s- 
o exploreze. 

Abia mai putea respira, abia mai putea gândi, nu putea decât să simtă. 
Toate simţurile Marlei o furnicau când Nick o deschise Și o gustă, cu 
palmele frământându-i fesele, cu limba declanșând o magie dulce, cu 
respirația pătrunzând-o fierbinte în aburii încinși din jurul lor. 

— Asta-i fetița mea, șopti bărbatul când primul spasm o străbătu Și 
mintea Marlei se dezintegră. 

Dorea să-l atingă, să-l ţină în braţe, să-i spună că-l iubește, dar era lipită 
de peretele cabinei, cu brațele larg deschise, cu degetele desfăcute zgâriind 
faianta, căutând ceva, orice, de care să se agate. 

Nick își mișcă un umăr, trecu genunchiul femeii peste el Și pătrunse mai 
adânc. Călcâiul ei îl apăsa în spate. Doamne Dumnezeule! Chinurile dulci — 


atât de dulci! — Și tortura minunată erau tovarășii ei. Părea ca Și cum 
întreaga-i ființă se concentra într-un singur punct, adânc în trup. 

— Haide, iubito, răsuflă bărbatul în ea și-i ridică celălalt picior peste 
celălalt umăr al său, apoi o sărută adânc, o atinse atât de intim, încât îi 
dădură lacrimile Și nu-și mai putea găsi răsuflarea. 

Un sunet gutural, adânc, animalic, îi răbufni din gât. 

— Nick, o-o-0-oh, Nick... 

— Dă-ţi drumul, iubito... 

Ea se cabră. Din nou. Și din nou. Ceva din adâncul ei se frânse și 
lacrimile îi curseră pe față, amestecându-se cu jetul fierbinte al dușului. 

— Oh, te rog... 

Cu o mișcare iute, el îi trecu picioarele peste capul lui și se ridică. 

— Nick, am... 

— Șșșt 

O ridică, opri apa Și, lăsând în urmă băltoace, o duse în dormitor, unde o 
așeză pe pătura mototolită a patului. 

— Acum, Marla... zise el și glasul îi era ferm, expresia de pe chip era 
serioasă, nevoia din ochi era clară... fă dragoste cu mine. 

Răsuflând greu Și Știind că era pe punctul să traverseze un pod care avea 
să se năruiască cu siguranță în urma ei, Marla ridică mâna Și-i atinse 
catarama curelei udă. Cu degete nesigure, o desfăcu, o lăsă să cadă într-o 
parte și apucă nasturele de la talia blugilor. Trase de el. Șliţul bărbatului se 
deschise cu o succesiune de pocnituri slabe. Cu un nod în gât, darcu o 
determinare reînnoită, trase în jos blugii grei de apă, peste șoldurile lui. 
Nick îi împinse până la capăt, lepădându-i pe podea și Marla îi zări pentru 
prima dată corpul gol. 

Tendoane dure. 

Mușchi sinuoși. 

Păr aspru. 

Un mascul. 

Mușchii aceia puternici se întinseră când Nick o împinse cu blândeţe 
înapoi pe pat, îi sărută picăturile ca de rouă de pe sâni, apoi o privi adânc în 
ochi. 

— Spune-mi că mă dorești. 

Ea își umezi buzele. 

— Te... te doresc. 


Oh, Nick, dacă ai ști, se gândi Marla, pulsând de pasiunea flămândă, 
primară, ce o pârjolea. 

— Spune-mi că n-o să regreți asta niciodată. 

— N-o să regret. 

Era o minciună. Avea s-o regrete imediat ce avea să se termine. Dar nu-i 
mai păsa. 

— Nici eu, spuse bărbatul, apoi îi acoperi gura cu buzele sale. 

Genunchii lui puternici îi desfăcură picioarele și Marla tremură. 
Dureros. Tânjea să-l simtă pe Nick înăuntrul ei. Erecţia lui îi atinse 
abdomenul Și se înfioră, pielea o ardea Și-i venea greu să respire. 

— Am vrut să fac asta din clipa când te-am revăzut, murmură el 
sărutând-o pe un obraz. Deși erai învinețită Și pradă durerilor, te-am dorit 
așa cum te-am dorit întotdeauna. 

— Şi... Și eu te-am dorit, recunoscu femeia Și vinovăția o sfredeli când 
își lăsă degetele să exploreze umerii Și braţele bărbatului. 

Foarte încet, Și privindu-i întruna chipul, el o pătrunse puţin și Marla 
icni. Transpirația brobonea fruntea bărbatului, încordarea i se citea în 
mușchii feţei când se lăsă peste ea, sprijinindu-se în coate. Marla își trecu 
degetele peste mușchii netezi ai spinării lui, îi urmări liniile omoplaţilor Și 
Nick o sărută din nou. Apăsat. Apoi se împinse din nou și femeia se 
cutremură, se arcul în sus, așteptând să-l simtă înăuntrul ei. 

— Oh, iubire, Șopti el Și împinse din nou, intrând și mai adânc. 

Răsuflarea Marlei se opri când el se retrase atât de lent, încât pentru o 
clipă crezu că va muri. Degetele i se înfipseră în mușchii spinării lui. Apoi 
o pătrunse din nou, îi acoperi buzele cu gura lui Și se abandonă nevoii 
profunde din sufletul său. 

Marla se arcui iar, deprinzându-i ritmul, mișcându-se odată cu el, și 
fiecare împingere era mai brutală decât cea dinainte, mai adâncă și mai 
puternică. Se agăţă de Nick, abia mai putând să respire când prima geană a 
zorilor se ivi pe fereastră, colorând patul și baldachinul cu nuanţe aurii. 

Nick o ţinu strâns, cu respirația întretăiată și șuierată, în ritm cu icnetele 
femeii, când făcură dragoste. O văpaie lichidă se rotea în adâncul Marlei, 
mintea 1 se învârtea nebunește și îl tinu strâns Și-l urmă, se ridică pentru a 
răspunde la toate mișcările lui, i se abandonă cu totul, trup și suflet. Mai 
repede. Și mai repede. Ameţitor, nebunesc. Închise ochii și nu-și găsi 
răsuflarea când simți primul spasm incredibil, convulsiv, înnebunitor. 


Geamătul lui răgușit sosi cu o bătaie de inimă înainte de al ei. 

— Marla... oh, iubire... la naiba, cu tine, cu noi... cu toți... 

Lumea se fragmentă în spatele ochilor ei. Nick lăsă capul pe spate și o 
tinu strâns, ca Și cum n-ar fi vrut să-i mai dea drumul niciodată, Și tot 
corpul i se încordă într-un tremur prelungit înainte de a cădea peste Marla, o 
greutate binevenită, cu faţa îngropată între gâtul și umărul ei. 

— Ştiam... icni Și degetele lui mângâiară părul Marlei, în vreme ce 
părul lui ud de pe piept se frecă de sânii ei. Știam că așa va fi cu tine. 

— Ca înainte? întrebă ea, abia izbutind să rostească întrebarea aceea, 
pentru că nu era sigură că ei fuseseră amanți cu multă vreme în urmă, că ea 
era într-adevăr Marla Amhurst Cahill. 

— Nu, nu ca înainte. 

El se ridică pe coate și o privi de sus cu ochii albaștri ca niște lasere. 
Inspiră prelung și adânc, apoi îi urmări linia maxilarului cu degetul mare. 

— Mai bine. Mult mai bine. 

— Fac pariu că așa le spui tuturor femeilor, îl tachină Marla, dar 
încântată pe dinăuntru, dorind să-l creadă. 

Nick râse. 

— Doar uneia. 

— Eşti un mincinos. 

— Nu-i adevărat. 

Ochii lui erau pătrunzător Și o sărută din nou. 

— Acum, o pălmui cu blândeţe pe fese și privi în jurul camerei, oricât de 
mult mi-ar plăcea să stau cu tine în pat toată ziua, cred c-ar fi mai bine să ne 
sculăm înainte s-o facă restul casei. 

Ea gemu, dar pe măsură ce mintea i se limpezi, Ştia că bărbatul avea 
dreptate. Își puneau norocul la încercare ȘI nici nu aveau timp de irosit. 

— Am multe să-ți spun, recunoscu ea mușcându-și buza. Foarte multe. 

— EFi bine, iubito, asta-i valabil și pentru mine. Haide! 

— Bătrânul a murit, rosti el din cabina lui telefonică favorită aflată chiar 
la poalele dealului în vârful căruia se afla reședința mizerabilului bogătaș. 

Ceaţa se risipea, soarele strălucea și cafeneaua de vizavi tocmai se 
deschidea. 

— Cum? De unde știi? 

În vocea lui era o notă de panică. Asta era bine. 


— Eu l-am lichidat. M-am săturat să aștept. 

— La naiba! Ți-am zis să nu te bagi. 

— Ai spus că trebuie s-așteptăm până va crăpa. Ei bine, a crăpat. 

— Poliţia va roi în jurul nostru! 

— Nu vor ști niciodată. Azi-noapte doctorul l-a pus pe Ambhurst pe 
oxigen. Eu l-am decuplat. 

— lisuse, asta dă totul peste cap! 

Ticălosul se panica și glasul îi devenise mai ascutit. 

— Vrei să zici că grăbeşte totul. Iar tu ar trebui să fii încântat. Și-a 
schimbat o dată testamentul — nu? — a scos-o pe Marla, după care s-a 
răzgândit ca să poată avea un nepot? De ce n-ar face-o din nou? În felul 
ăsta, copilul e moștenitorul. 

— Nu l-ar mai fi putut schimba din nou, cretinule! Nu mai era în toate 
mințile. 

— Cine zice asta? replică el, văzând roșu în faţa ochilor la auzul 
insultei. 

— Uite ce-i, dacă cineva suspectează... 

— Nu suspectează nimeni. După cum stă treaba acum, puştiul e 
moștenitorul, tu-ncasezi banii și mă plătești. Pronto! 

Miji ochii, simțind că celălalt încerca să se sustragă înţelegerii lor. 

— Mai e problema Marlei. 

— O să mă ocup de ea. 

— Stai așa. Nu sunt sigur... 

— Va fi moartă până diseară. 

— Nu, e prea riscant. Nu în aceeași zi în care a murit Și taică-său. 

— Nu-ţi face griji în privinţa asta. Va părea un accident. Asta doreai, nu? 
Asta a fost marea ta idee. 

— Nu. Ascultă-mă! Așteaptă câteva zile, da? Până se mai calmează 
lucrurile. Și nu mă mai suna pe mobilul ăsta. Ai auzit? Te-am angajat să 
faci o treabă și vei fi plătit, dar eu sunt cel care decide cum să se facă 
lucrurile. 

— Da, da! 

— Te avertizez... 

El râse și-și căută ţigările în buzunar. 

— Calmează-te, amigo, asta-i ziua ta norocoasă. 

După aceea închise și porni spre Jeep. Sângele îi clocotea când își 


aprinse ţigara. Uciderea lui Conrad Amhurst fusese prea simplă Și doar un 
mijloc pentru atingerea unui scop. 

Marla era cea pe care o dorea el. Dar așa fusese dintotdeauna. 

— ... așa că m-am prefăcut că dorm, iar când el a intrat, am încercat să 
simulez din nou, să mă comport ca Și cum n-aș fi Știut ce se-ntâmpla, ca Și 
cum n-aș fi fost în biroul lui, zise Marla. 

Stătea pe canapeaua din salon. Nick aprinsese focul și stătea cu spatele 
la șemineu; ţinea ceașca goală în mâini Și o privea pătrunzător. Goliseră 
carafa, iar cei din casă începuseră să se trezească. Bucătăreasa zăngănea 
deja oale și cratițe Și în curând Cissy avea să se scoale Și să se pregătească 
să plece la școală. 

— În biroul lui am găsit câteva chestii, printre care un pistol. L-am luat 
Și l-am ascuns sub salteaua patului meu. Apoi... apoi mai era o fișă de 
agendă de birou cu adresa și numărul de telefon ale lui Kylie Paris. Am 
luat-o Și pe aceea. Plus o factură de la un spital pentru histerectomia Marle. 
O histerectomie completă, preciză ea; prin minte îi treceau un milion de 
gânduri în timp ce cafeina îi accelera pulsul. Era datată acum trei ani. 

Nick o privi încruntat. 

— Prin urmare, fie tu nu ești Marla, fie copilul nu-i al tău. 

— James este copilul meu, zise ca fără să ezite. 

Indiferent ce s-a întâmplat, ea știa cu certitudine că-l născuse pe băieţel. 
Sorbi din cafeaua care se răcise, goli ceașca Și adăugă: 

— Și cumva doctorul Robertson e implicat în chestia asta. El n-a vrut să 
văd fișa medicală a Marlei, deși histerectomia a fost făcută într-o clinică 
privată din Los Angeles, nu la Bayview. Trebuie totuși să existe o 
însemnare sau o notă de trimitere. Dintr-un motiv sau altul, n-a vrut să mă 
lase nici măcar să-mi deschid fișa. 

— Dă-mi adresa de la apartamentul lui Kylie și să mergem acolo, zise 
Nick. 

Își frecă barba nerasă care începuse să-i înnegrească obrajii și Marla își 
aminti cum îi zgâriase pielea cu nicio jumătate de oră în urmă. 

— Și pistolul? întrebă ea și se înfioră la gândul armei reci Și letale. 

— Deocamdată ţine-l ascuns. Departe de mâinile lui Alex. Camerista îl 
poate găsi? 

— Nu cred, nici chiar dacă schimbă cearșatul. 


— Bun. 

Bărbatul porni spre foaier. 

— Nick, eu nu plec fără James. Nu pot să risc ca Alex să încerce cumva 
să-ȘI răpească propriul fiu. 

— Din casa lui? 

— De oriunde. 

Marla era neînduplecată. Fermă. Mai presus de orice, avea să-și 
protejeze copilul. 

— Şi va trebui să vedem cum facem ca și Cissy să fie apărată. 

— De Alex? 

— Și de oricine altcineva. 

Femeia simţea un ghem în stomac ori de câte ori se gândea la bărbatul 
care oficial îi era soţ. Nick îi povestise deja de diminuarea masivă a 
finanţelor companiei Cahill Limited, de intenţia Pamelei Delacroix de a 
scrie o carte și de legătura dintre Julia Delacroix Johnson și Alex. Aflase 
cum Alex îl lăsase pe Donald Favier să fie suspectat de scandal, după care îi 
plătise pe toți să-și țină gura. Era chiar posibil ca el să se fi aflat în spatele 
morţii lui Charles Biggs Și a atentatelor la viaţa ei. 

Avea toate motivele să-i fie teamă. Pentru ea însăși. Pentru fiul ei. Pentru 
Nick. 

— Tu n-ai văzut ura de pe chipul lui. Felul cum m-a ameninţat. 

— Atunci îl vom lua pe James cu noi, aprobă Nick. 

— Şi vom aștepta până ce Cissy este la școală. Cred că ea va fi în 
siguranţă acolo, rosti Marla. Dintr-un motiv pe care nu-l pot preciza, nu 
cred că ea face parte din toată afacerea asta. Indiferent despre ce ar fi vorba, 
este legat de copilaș. Și de mine. 

Nick o privi fix. 

— Din cauza testamentului. 

— Poftim? 

Nu-i plăcea ce insinua Nick. 

— James este în centrul întregii afaceri pentru că el va moșteni grosul 
averii lui Conrad Amhurst, rosti Nick și Marla simţi un fior rău prevestitor 
în inimă. 

— E mai rău decât am crezut, zise ea ȘI-și puse ceașca goală pe masă. 
Dacă ai dreptate, atunci James este în siguranță până la moartea tatei... a lui 
Conrad. lar după aceea... 


— Se poate lipsi de el, așa cum a făcut cu tine, îi sfârși Nick gândul 
teribil. 

— Mă duc să-l trezesc! 

Femeia sări în picioare. Trebuia să plece din casa asta. Imediat! Nu mai 
putea zăbovi niciun minut în capcana asta elegantă, însă în același timp 
letală. 

— O vom lua pe Cissy cu noi Și o vom lăsa la școală, apoi vom găsi un 
loc sigur unde să-l ţinem pe James până putem descâlci totul. 

— Am putea merge în Oregon. Eu am o casă acolo. 

— Am fi în siguranţă? 

— Probabil că nu, recunoscu el și se încruntă; la etajul de deasupra se 
auzeau pași. Am un fel de câine de pază, dar mă-ndoiesc că Durul va opri 
prea mulți oameni. 

Marlei i se părea ca un colţișor de rai. Tihnit. Sigur. În coșmarul acesta 
groaznic, complicat Și terifiant, cel puţin îl găsise pe Nick. Dacă altceva nu, 
Ştia măcar cum era să iubești pe cineva. Să ţii la cineva. 

— Într-o bună zi, zise cu glas răgușit, mi-ar plăcea s-o văd. 

— Într-o bună zi o vei vedea, promise el, dar femeia nu Ştia dacă îl putea 
crede. 

Înainte să fi putut răspunde, telefonul sună strident. 

— Cine poate fi? 

Devenit brusc serios, Nick se uită la ceas, intră în foaier și ridică 
receptorul înainte ca telefonul să mai ţârâie o dată. 

— Alo? 

O pauză. Liniile din jurul gurii sale se adânciră. 

— Marla Cahill? Este lângă mine. 

Marla simți că-i sare inima din piept. 

— O clipă. 

Nick aduse telefonul în salon Și i-l întinse. O privi în ochi. 

— De la căminul din Tiburon. 

Tatăl ei. Groaza îi cuprinse sufletul. 

— Marla Cahill la telefon, spuse ea cu toate că nu era sigură în privința 
aceea. 

— Bună dimineaţa, doamnă Cahill, rosti un glas feminin sonor. Numele 
meu este Kara Dunwoody Și sunt administrator la căminul Rolling Hills din 
Tiburon. Mă tem că am o veste rea. Tatăl dumneavoastră s-a stins din viaţă 


în noaptea aceasta... 

— Vrei o informaţie bună în cazul Pamela Delacroix? întrebă Janet 
Quinn, așezându-se în scaunul aflat de cealaltă parte a biroului lui Paterno. 

Puse pe Jos, lângă ea, obișnuita ei geantă uriașă. 

— AȘ vrea minimum una. Două sau trei ar fi și mai bine. Detectivul își 
trase sertarul, constată că nu mai avea chewing-gum Și se lăsă pe spate în 
scaun. Ce-ai găsit? 

Janet surâse larg. 

— Poșeta Marlei Cahill. În urma impactului, a fost aruncată vreo 
cincisprezece metri Și a alunecat pe un rambleu. N-am fi găsit-o niciodată 
dacă ea n-ar fi insistat că lipsea. 

Din spatele ochelarilor, ochii lui Janet străluceau de parcă ar fi fost 
deținătoarea unui secret foarte important. Paterno îi mai văzuse privirea 
aceea ȘI o recunoștea. Ea mai Știa ceva. Ceva important. 

— Și? o îndemnă. 

— Și i-am găsit portofelul... de fapt, nu numai portofelul. Dar aici apare 
un detaliu mic Și interesant. Cardurile de credit, permisul auto Și carnetul 
de cecuri nu erau pe numele Marlei Cahill. Toate, absolut toate documentele 
de identitate, erau pe numele Kylie Paris. Care locuiește aici, în San 
Francisco. 

Janet se aplecă, își deschise geanta Și scoase o poșetă mică, învelită în 
plastic și etichetată, apoi extrase o pungă din plastic mai mare, care 
conținea celelalte obiecte, de asemenea etichetate. Prin plastic, Paterno văzu 
permisul de conducere. 

— Observi ceva? întrebă Janet. 

— Doar că Marla Cahill și Kylie Paris ar putea fi gemene. 

Bărbatul privi cu atenţie fotografia. 

— Crede-mă — nu sunt. 

— Iar eu ziceam că Marla Cahill seamănă foarte mult cu Pam Delacroix. 
Nici nu se compară cu asemănarea asta. 

— Gândește-te cum ar fi dacă n-ar fi fost operată la față după accident. 
Oamenii se așteptau ca după accident Și operaţiile de chirurgie plastică, 
Marla Cahill să fie ușor diferită faţă de cum arătase înainte ca Mercedesul 
lui Pam să iasă în decor. 

— Şi cine-i femeia asta? întrebă Paterno, fluturând permisul de 


conducere al lui Kyle Paris. 

Janet era încântată să răspundă; la urma urmelor, abia așteptase 
întrebarea aceea. 

— Potrivit arhivelor statului, Kylie Paris s-a născut la doi ani după Marla 
Cahill. Mama ei se numea Dolly Paris și a lucrat o vreme ca ospătăriţă în 
clubul unde Conrad Amhurst juca golf și cărți. Pe atunci nu era măritată, nu 
avea un prieten permanent, totuși a izbutit să rămână gravidă. Au circulat 
unele zvonuri că tatăl ar fi fost unul dintre membrii clubului, dar pe 
certificatul de naștere nu este declarat niciun tată, iar Dolly a murit acum 
cinci ani. Suferea de inimă. Kylie a crescut cu o serie de... să le zic taţi 
vitregi, în lipsa unui termen mai bun. Era o fată isteaţă, a avut note bune la 
școală, a obţinut burse și a urmat colegiul, pe care l-a plătit din munca ei. 
După absolvire, a izbutit să fie angajată într-o companie importantă de 
investiţii. O fată foarte ambițioasă. A primit chiar și o ofertă la o companie 
concurentă. 

— Și? 

— i apoi Și-a dat demisia Și a dispărut. Acum vreun an Și jumătate. Pur 
ȘI simplu din senin. N-a oferit niciun motiv, dar a fost foarte ciudat, întrucât 
era decisă să avanseze în carieră — pentru fata asta nu existau bariere. Dorea 
să trăiască bine Și să ajungă departe. Pentru ca apoi, pe neașteptate, să-și 
dea demisia Și să dispară. Ochii lui Janet sclipiră. De atunci, niciunul dintre 
prietenii ei n-a mai auzit de ea. Parcă ar fi dispărut de pe fața Pământului. 

— A murit? 

— Nu, nu cred, pentru că altfel n-ar mai fi plătit nimeni chiria 
apartamentului ei Și facturile pentru utilități. 

— Adică plăţile au continuat? întrebă Paterno. 

Mintea îi gonea alertă. Cine naiba era femeia asta — această potenţială 
soră vitregă a Marlei Cahill? Care era legătura între ele? 

— Regulat, fără întârziere, lună de lună. 

— Serios? se miră detectivul, simțind un fior de exaltare, impusul de 
adrenalină care-l copleșea de fiecare dată când simţea că un caz se apropie 
de rezolvare. De ce o fi demisionat? 

— Aici devine cu adevărat interesant. Eu cred că a demisionat ca să 
nască — un copil despre care nu voia să știe nimeni. Copilul Marlei Cahill. 

— Cum? la stai așa! 

— Marla Amhurst Cahill nu putea să rămână gravidă. Acum câţiva ani a 


avut o histerectomie, o operație despre care tatăl ei n-a știut. Totul a fost 
mușamalizat, arhivele spitalului în care lucrează doctorul Robertson sunt 
incomplete, dar am dezgropat o asigurare veche pe caz de boală și — Bingo! 
— acolo era. Histerectomie completă. Este imposibil ca Marla Cahill să fie 
mama lui James Cahill. Așa că, atunci când tatăl ei, Conrad, care este un 
nebun, Și-a schimbat testamentul și a eliminat-o pentru că nu avea un 
moștenitor de sex masculin, ea a izbutit să facă rost de unul. 

— Un moștenitor Cahill. Nu un Amhurst. 

— Bătrânul își dorise mereu un fiu. Deși o tratase pe Marla ca pe o 
prinţesă, el voia un băiat. 

— Avea unul, îi reaminti Paterno. 

— Da, însă Rory e internat într-o instituţie de boli mintale și probabil că 
nu va concepe niciodată copii. 

— AȘadar fiica lui a pus la cale o escrocherie pentru a-i oferi un nepot? 
Paterno era sceptic. A convins-o pe această soră vitregă, sau ce era, să nască 
un copil pentru ea... să-i joace rolul? 

— Așa cred eu că s-a-ntâmplat. A ajutat-o și faptul că această Kylie 
Paris era materialistă Și ar fi făcut aproape orice ca să câștige niște bani, că 
avea aceeași grupă de sânge, O negativ, Și c-a izbutit să nască un băiat. 

— Asta-i mai presus de noroc, dacă mă-ntrebi pe mine. 

— Ele sunt surori vitrege — au aceeași grupă sanguină cu a tatălui. De 
acolo provine Rh-ul negativ. E mult mai rar decât Rh-ul pozitiv. 

Detectivul miji ochii. 

— Și dacă soţul nu era de acord? 

— Ai văzut vreodată un Cahill refuzând bani? 

Paterno pufni. 

— Doar oaia neagră. 

— Nicholas Cahill e cu totul altfel. 

Asta era adevărat. 

— Nu m-ar mira ca Alex Cahill să fi pus la cale tot planul ăsta nebunesc. 
Ştii bine că el și nevastă-sa n-au fost mereu apropiați. S-au mai separat Și 
înainte Și se zvonea că niciunul dintre ei nu avea cine știe ce respect față de 
Jurămintele de nuntă. Ea avusese o relaţie cu fratele lui înainte să se mărite 
cu Alex și am stat de vorbă cu o cameristă care a fost concediată acum doi 
ani de la reședința Cahill. Ea mi-a vândut pontul despre histerectomie. 
După aceea am scotocit prin arhive. Camerista mi-a spus că e posibil ca 


Marla să fi avut la un moment dat o aventură scurtă cu vărul ei 
Montgomery, doar ca să-l înfurie pe Alex. 

Janet își îndepărtă zulufii din ochii și continuă: 

— Cu toate astea, Marla și Alex au rămas împreună. Pentru că se 
iubeau? Nu cred. 

— Şi crezi că din cauza banilor? 

— Fac pariu pe ce vrei. 

Paterno n-o contrazise, totuși nu era convins că teoria stătea în picioare. 

— Şi cum Și-ar fi simulat Marla sarcina... mă refer la adevărata Marla? 

— Fie cele două și-au schimbat locul, ceea ce ar fi fost mai dificil, 
fiindcă în casa aia locuiesc destui oameni, fie ea purta pe sub haine pernute 
de silicon dintre cele utilizate de actriţe. Trebuia doar să aibă grijă ca 
nimeni să n-o vadă vreodată fără haine. Simularea grețurilor matinale și a 
celorlalte simptome ar fi fost relativ ușoară — putea chiar să se îngrașe 
premeditat câteva kilograme, ca să se rotunjească la faţă. Nu uita, eu cred că 
în chestia asta nu era băgat doar soţul, ci și medicul de familie — Robertson. 

— De ce ar fi acceptat Robertson așa ceva? 

Paterno nu era pe deplin convins; nu existau suficiente dovezi Și 
totuşi... poate. 

— Din același motiv ca și ceilalți. Banii! Familia Cahill donează sume 
importante clinicii lui Și la Bayside, ba poate chiar și fondului privat pentru 
pensionare al lui Phil Robertson. 

— Eşti sigură în privința asta? 

Detectivul își masă ceafa pe care o simţea înţepenită și căzu pe gânduri. 
Janet greșea rareori, totuși de data asta teoria ei părea mult prea fantezistă. 

— Mai sunt încă multe goluri de umplut, comentă el. 

— Aa crezi? 

— Mai multe decât are un ciur, mormăi bărbatul. 

Însă o parte din poveste părea să se potrivească. Simţi că-l arde iarăși 
stomacul Și deschise sertarul, căutându-și flaconul omniprezent de pastile 
Antacid. 

— Bineînţeles, toate astea nu sunt decât speculații până reușim să le 
dovedim. 

— lisuse, murmură Paterno Și se uită pesimist la Janet. Nu știu dacă să 
cred în așa ceva. Sunt pur și simplu prea multe semne de întrebare. 
Deschise flaconul și băgă în gură patru-cinci tablete. Dacă îi descoperea 


cineva? Cum avea Marla să aranjeze înscenarea nașterii? Dacă cineva din 
spital sau chiar din casă afla și-i dădea de gol? Și dacă Kylie se opunea sau 
dacă năștea o fată... fir-ar... e prea al naibii de incredibil. 

Mestecă tabletele. Aveau un gust de tot rahatul, dar îi rezolvau problema 
de fiecare dată. Zâmbetul poliţistei se lăţi. Era atât de sigură pe ea. 

— Haide să mergem ȘI să vedem, ce zici? 

Paterno înghiți tabletele mestecate. 

— Crezi c-ai rezolvat cazul ăsta, nu-i așa? 

Ea râse zgomotos. 

— De asta iau prime mari. 

— Şi glorie, chicoti Paterno fără chef. Nu uita de glorie. 

— Nu uit niciodată. 

Detectivul se uită la avizierul lui, pe care erau prinse fotografiile de la 
locul accidentului, cu Mercedesul contorsionat Și trupul însângerat al lui 
Pam Delacroix. 

— Atunci ce rol a avut accidentul? De ce s-a încercat omorârea Marlei? 

— Asta nu Știu, recunoscu Janet, iar el se întoarse la fotografia de pe 
permisul auto al lui Kylie Paris. 

Cele două femei arătau într-adevăr suficient de asemănător pentru a 
putea fi confundate, totuși existau al naibii de multe întrebări rămase fără 
răspuns. Îi aruncă permisul înapoi lui Janet. 

— Ei bine, cred că va trebui să verificăm dacă teoria ta se adeverește. 

Simţea totuși o satisfacție, fie și de moment, că măcar aveau o pistă 
nouă pe care s-o examineze, chiar dacă părea fragilă. 

— Haide să stăm de vorbă cu doamna Cahill. 

— Dacă este ea într-adevăr. 


CAPITOLUL 19 


Ținându-l strâns în braţe pe James, ca și cum ar fi crezut că era posibil 
să-i fie smuls din braţe, Marla se rezemă de peretele din spate al cabinei 
liftului din blocul de pe Fulton Street. Veche de peste șaptezeci de ani Și 
construită din cărămidă galbenă, clădirea se găsea între Universitatea din 
San Francisco și Alamo Square, destul de aproape de casa de pe Mount 
Sutro, vila veche și elegantă căreia ea îi spusese „acasă” de când fusese 
externată din spital. Liftul îi părea în mod straniu cunoscut, iar mirosurile Și 
sunetele din clădirea aceasta obosită îi zgândăreau cumva marginile tocite 
ale memoriei. 

Oare locuise aici? Și dacă da, cât timp, și cum de ajunsese soția lui Alex 
Cahill sau să pretindă că era soția lui? Da, mai fusese în ascensorul ăsta. O 
știa. La gândul acela picioarele i se înmuiară Și simţi cum i se usucă gâtul. 
Curiozitatea se războia cu neliniștea. Trebuia să afle cine era Și ce se găsea 
în spatele ușii apartamentului lui Kylie Paris. În același timp asta o speria 
de moarte. 

Trebuie să afli. Nu ai de ales. 

Nick stătea lângă ea cu privirea fixată pe afișajul digital al etajelor. 
Umerii îi erau încordaţi, tendoanele de pe ceafa se reliefau proeminente Și 
aerul era încărcat de tensiune. 

James gânguri încetișor lângă gâtul Marlei și ea închise ochii. Indiferent 
ce avea să se întâmple, n-avea să renunţe la copil. 

Niciodată. 

Mai degrabă avea să moară luptând pentru el. 

Ușile cabinei glisară, despărțindu-se. Bătăile inimii i se accelerară. 
Marla se pomeni privind într-o oglindă ovală, înaltă, fixată pe peretele de 
vizavi de lift. 

Femeia care se reflecta acolo părea tulburată. Înaltă și zveltă, ținând în 
braţe un prunc de parcă ar fi crezut că acesta poate dispărea ca prin farmec, 
imaginea era a unei femei pe care ea n-o cunoștea. Pe piele nu i se mai 
vedeau nici vânătăi, nici cicatrici. Păr scurt de culoarea mahonului, care 
ajungea până în dreptul pometţilor înalți, pronunţați, ochi verzi bănuitori, 
sprâncene arcuite Și nas drept, presărat de pistrui. Gura mare Și senzuală 


tremură înainte ca buza inferioară să fie prinsă între dinţii albi, remarcabil 
de drepţi. 

Marla Cahill? 

Kylie Paris? 

Cine sunt eu? 

Zări în reflexia aceea ochii lui Nick, văzu voinţa lui de fier în încordarea 
maxilarului, determinarea din linia subțire a gurii, umbra de frică din ochii 
lui. 

— Haide s-o facem! o îndemnă el. 

Marla încuviuință din cap. Se împotrivi impulsului de a fugi de acolo. 

Minciuni. Toată viaţa ei fusese croită din minciuni, se gândi ea și, 
instinctiv, coti la dreapta Și intră pe un hol care îi era straniu de familiar. 
Inima îi bubuia, pieptul îi era încordat, o transpiratie nervoasă i se prelingea 
pe spinare. 

— Am mai fost aici, 1 se adresă ea lui Nick cu un nod în gât. La naiba, 
Știu aceste locuri. 

Se opriră în fața ușii cu plăcuţa 3-B. Locul pe care Kylie Paris îl numea 
„casă”. Nick ciocăni puternic cu încheieturile degetelor. 

Dinăuntru nu răzbătea niciun sunet. Nici murmurul vreunui televizor, 
niciun târșâit de pași, niciun icnet de surprindere, niciun ochi înapoia 
vizorului ușii, pe scurt niciun semn de avertizare că o locuitoare a 
apartamentului se îndrepta spre ușă. Nimic, decât liniște. Tăcere moartă. 

— Ce facem acum? întrebă Marla. 

Stăteau amândoi pe mocheta cenușie uzată de pe coridorul îngust și 
prost ventilat. Luminile erau slabe Și dăinuia o senzaţie generală de învechit 
Și lipsit de culoare. 

— Nu am nicio cheie, adăugă ea. 

— Atunci luăm una de la portar. 

— Cum? 

Nick își frecă tuleiele bărbii de o zi de pe obraz. 

— Haide să vedem dacă el crede că tu ești Kylie. Dă-mi copilul și du-te 
jos — insistă că ţi-ai pierdut cheia. Să vedem dacă-l vei convinge. 

— Bine, încuviinţă ea, încredinţată că trucul acela nu va funcţiona. 

Se înșelă. Portarul, care nu fusese la postul său când sosiseră, îi oferi un 
zâmbet răbdător, dezvăluindu-Și strungăreață, și scoase o cheie dintr-o 
casetă încuiată dintr-un dulap. Se apropia de șaptezeci de ani, avea păr des, 


argintiu, Și, cu o expresie amuzată, îi spuse: 

— Domnișoară Paris, să știți că ar trebui să faceți un duplicat și să-l 
puneţi într-un loc sigur. Ce v-aţi fi făcut dacă bătrânul Pete n-ar fi fost aici 
să vă scoată din bucluc? 

— Zău că nu Știu, recunoscu ea sinceră. 

— Îmi pare rău de copilul dumneavoastră, adăugă bătrânul ȘI ea 
încremeni. E groaznic să-l pierzi după ce ai dus toată sarcina. 

Tot sângele Marlei se transformă în gheaţă. 

— D-da, izbuti ea să îngaime. 

Pielea o furnica. Așadar ea îi spuse bărbatului acesta că pruncul ei 
murise? 

— Nu vă necăjiţi, sunteţi încă tânără Și vor urma alții. Pete arcui o 
sprânceană. Însă data viitoare poate c-ar fi bine să vă măritaţi mai întâi. 

— Crezi? se răsti ea sarcastic, de parcă mai făcuse asta de o sută de ori. 

Portarul nici măcar nu clipi. 

— Așa scrie în Cartea Sfântă. 

— Dar nu tot acolo scrie că „Nu judecați, ca să nu fiți judecați”? 

— Așa este, însă eu și doamna mea suntem căsătoriți de aproape 
cincizeci de ani Și toți cei patru copii ai noștri s-au născut după ce ne-am 
luat. Un copil are nevoie de o mamă și de un tată, dar bănuiesc că știți Și 
dumneavoastră asta acum. Oricum, condoleanţe. 

— Da. Da, mulţumesc, zise ea pălind. 

Portarul credea că ea era Kylie... și Kylie fusese gravidă... oh, Doamne! 

Strângând în pumn cheia prețioasă, se retrase cu spatele, după care se 
întoarse Și urcă iute scara ponosită, fără a mai aștepta liftul care șuiera ȘI 
zăngănea. La nivelul al treilea, porni în fugă pe hol spre ușa apartamentului 
3-B, unde Nick o aștepta, ţinându-l în braţe pe James, care adormise. 

— Vezi ce poţi face dacă îţi pui mintea la contribuție? zâmbi bărbatul. 

— N-o să crezi ce s-a-ntâmplat, șopti ea Şi-i povesti conversaţia pe care 
o avusese cu portarul în timp ce băgă cheia în broască. 

Intră pe ușă Și... avu parte de o călătorie în trecut. 

O mie de amintiri o asaltară de la cea dintâi privire aruncată în interiorul 
ordonat. Înlemni, cu inima bubuind, când una câte una, dureroase, 
amintirile îi reveniră clar conturate. Strângând clanţa între degete, văzu o 
canapea din velur verde — pe care o cumpărase de la un talcioc. Peste ea era 
aruncată o cuvertură — pe care o tricotase mama ei, nu Victoria Amhurst cea 


cu talie de viespe și chip dur, ci o femeie mai caldă, care mirosea a țigări Și 
parfum amestecat cu vanilie. Dolly... o chema Dolly! 

— Mamă, Șopti ea, Știind că femeia care o crescuse murise. 

Genunchii amenințau să-i cedeze. Ea nu era Marla. Exact așa cum 
suspectase. Numele ei era Kylie Paris. Și în noaptea accidentului ea 
condusese Mercedesul lui Pam în drum spre Monterey în încercarea de a-și 
găsi copilul. Doamne Dumnezeule, Ştia, își amintea de ce fusese cu Pam. În 
mod reflex, îi aruncă o privire lui James. Scumpul și dragul ei băieţel! Totul 
începea Și se termina cu el. După ce fusese externată din maternitate, Kylie 
avusese disputa cu Alex, realizase că el și Marla ţineau pruncul în 
Monterey Și o rugase pe Pam s-o ajute. 

Însă totul mersese prost. Cumva călătoria fusese presărată de capcane! 
Alex încercase s-o omoare. El trebuie să fi fost acela... Și Marla... Și ea 
fusese implicată. Kylie simţi cum faţa i se golește de sânge. 

— Eşti bine? 

Tandreţe Și îngrijorare sclipeau în ochii lui Nick. 

Stomacul lui Kylie se strânse ghem Și i se puse un nod în gât. 

— Asta... asta e casa mea, zise ea cu glas răgușit și lacrimile îi umplură 
ochii. 

Merse prin camere, amintindu-și patul dublu pe care-l cumpărase din 
primul ei salariu, de la banca în care lucrase înainte de a se alătura 
companiei de investiții; biroul era o piesă veche pe care o restaurase cu 
propriile ei mâini; obiectul cel mai de preţ era o lampă Tiffany, pentru care 
plătise o mică avere. Își trecu degetele peste birou și verifică apoi camera 
de baie cu faianță roz Și covorașe asortate. 

Pe rama oglinzii era un magnet. 

Indiferent ce ai crede — că poti sau că nu poti să faci ceva — să Stii că ai 
dreptate! 

Citatul acela devenise mantra ei, codul după care trăise. Și ea locuise 
aici, singură, deși în viața ei existaseră bărbați, o succesiune de iubiți care 
veniseră ȘI plecaseră... bărbați veseli și lipsiți de griji, cu care nu s-ar fi 
măritat niciodată, pentru că nu avea nicio intenție să se mărite... decât cu 
bărbatul cel mai bun. 

Acum se rezemă de canatul ușii dormitorului Și le văzu în minte 
chipurile arătoase și puternice. Ronnie. Sam. Benton... Și erau Și alţii... 
dar niciunul nu-i pătrunse în suflet așa cum făcuse Nick. Niciunul nu fusese 


nici pe departe bărbatul sau amantul care era el. 

— Cred că ar fi bine să te așezi, îi sugeră el, mutându-l pe James de pe 
un umăr pe celălalt. Și spune-mi ce se-ntâmplă. 

— Am început să-mi amintesc, zise Kylie. 

Văzu un pervaz de fereastră pe care stătea frecvent singurul animal de 
companie pe care-l avusese, un motan hoinar vărgat, cu ochi mari Și verzi, 
expert în a-i distruge toate dresurile din sertare. Îl botezase Vagabondul ȘI 
dispăruse la doi ani după ce sosise. Kylie nu aflase niciodată ce soartă 
avusese, deși îl căutase multe săptămâni Și telefonase la adăposturi pentru 
animale, vecini, ba chiar și la poliție. Bineînţeles, poliția nu-i acordase nici 
cea mai mică atenție și rămăsese cu senzaţia dureroasă că până și animalul 
ei o abandonase. 

— La naiba, Șopti ea vag conștientă de faptul că Nick o privea în timp 
ce umbla prin apartament. 

Deschise ușa unui dulap și zări o mulțime de produse pentru curăţenie 
casnică. 

În secunda aceea își reaminti cu o claritate uluitoare Școala elementară 
din beton și oţel în care strălucise la învăţătură, compensând faptul că 
fusese etichetată „bastardă” — o fată care nu știa cine era tatăl ei. Kylie se 
maturizase devreme, înaintea celorlalți colegi din clasă, iar băieţii mai mari 
o tachinaseră. Ba chiar, la sfârșitul ciclului de patru ani, unul dintre ei o 
ademenise în debaraua omului de serviciu Şi-i oferise zece dolari pentru a 
vedea sânii cei mai îndrăzneţi din toată școala elementară Ben Franklin. 
Fusese o provocare, iar ea nu se dăduse niciodată înapoi de la așa ceva. 

Debaraua fusese strâmtă, luminată de un singur bec, înconjurată de 
rafturi ticsite cu soluții pentru curăţenie, hârtie igienică Și cutii cu saci de 
plastic. Trei băieţi și Kylie se înghesuiseră printre mopuri, coșuri de gunoi 
Și afișe decolorate cu Farrah Fawcett și Raquel Welch. 

— Haide, Kyle, de ce nu? întrebase lan Perth, cu respirația urât 
mirositoare Și transpirația prelingându-se pe chipul lui cărnos Și roșu. 

— Am auzit că ai face orice pentru bani, adăugase Brent Mallory. 

Era ars de soare, dinţii îi erau prea mari în raport cu faţa, iar părul blond 
îi era zbârlit în direcții ciudate. 

Însă cel care fusese cât pe-aci s-o convingă fusese Lucas Yamhill, un 
băiat înalt și chipeș. Era în anul întâi de liceu, dar uneori ieșea cu băieţii 
mai mici. Tatăl lui era proprietarul băcăniei locale și mai avea încă una în 


următoarea localitate, la sud de San Leandro. 

— Haide, arată-ne țărișoarele. Cu zece dolari îţi poţi cumpăra multe. 

Ea dorise s-o facă. Doar ca să le arate derbedeilor de Brent și lan că nu 
se temea Și pentru că voia în același timp să-l impresioneze pe Lucas. l-ar fi 
plăcut să-și arate sânii lui Lucas. De ce nu? Și merita zece dolari. 

Așa că o făcuse. Chiar acolo, în odăița fierbinte și strâmtă, își ridicase 
tricoul, îl trăsese peste cap și-i dăduse drumul pe pardoseala din ciment 
vopsit. 

Brent fluierase printre dinți. 

Printr-o mișcare bruscă, Kylie își aruncase părul pe spate ca modelele 
din reclamele pentru Ș$ampoane Și acesta îi coborâse pe umeri, după care nu 
se mai clintise. Decolteul era vizibil. Asta le era de ajuns. 

— Hei, se plânse Ian simțindu-se frustrat, nu-i cinstit! Porți sutien! 

— Așa-i, încuviuinţă Brent când își dădu seama că fusese păcălit. Eu nu 
plătesc pentru așa ceva. Am văzut-o de multe ori pe soră-mea plimbându-se 
în sutien prin casă. 

Rânjetul afurisit al lui Lucas o străbătuse ca un fior. 

— Îţi dau douăzeci, zisese el, dacă mă lași să ţi-l scot. 

— Douăzeci Și cinci, replicase ea insolent, începând să transpire. Şi fără 
să se uite ăștia doi. 

— Pentru douăzeci ȘI cinci Și o vizionare privată vreau să-i Și ating. 

Când o privise, ochii lui Lucas se întunecaseră din căprui-deschis în 
negru, iar în uitătura lui mai exista Și un alt semnal. 

— Vreau să te ating peste tot, adăugase el. 

Kylie simţise ca o pulsaţie între picioare Și inima îi palpitase. Un miliard 
de fluturi zburau în stomacul ei. 

— Dă-i afară, zisese ea arătând spre lan și Brent. 

— Nici vorbă. Am plătit trei dolari! 

lan își încrucișase peste piept braţele durdulii, dar Lucas era mai mare 
Şi-i convinsese pe ceilalți s-o șteargă. Apoi închisese ușa în urma lor. 
Încuietoarea ţăcănise. 

Kylie abia mai respira. Fără grabă, Lucas scosese două bancnote de câte 
zece dolari Și o bancnotă de cinci Și le pusese pe o căldare întoarsă cu 
fundul în sus, apoi le netezise cu palma. De asemenea, scosese un pliculeţ 
subțire din staniol — în care se afla un prezervativ — şi-l așezase peste 
bancnote. 


— Dublez suma, zisese el, dacă te dezbraci complet. 

— N-nu Știu. 

— Și-ţi dau un sutar dacă mă lași — știi tu. Să ţi-o ating. 

— Să mi-o atingi? 

— Da. Glasul lui scăzuse în intensitate. Ştii la ce mă refer. 

Ea își mușcase buza de jos. Clătinase din cap. Îi venea greu să răsufle. 
Dar începuse să înțeleagă... și o speria. 

— Ai văzut vreodată scula unui bărbat? 

— Nu. 

— Ți-aŞ putea-o arăta pe a mea, se oferise el. 

— Ar trebui să plătesc? 

Râsetul lui sunase vulgar. 

— Nooo! Mi-ar plăcea să te ating cu ea. 

Era un băiat voinic, cu un an mai mare decât colegii lui de clasă; avea 
aproape cincisprezece ani, îndeajuns de mare ca să obțină permisul auto. 
Lui Kylie 1 se puse un nod în gât. Era curioasă și-l plăcea pe Lucas, care era 
popular. Sportiv. Bogat. 

— Am putea... Știi tu... să facem dragoste, sugerase el mieros. 

— Nu! 

— Am crezut că faci orice pentru bani. 

Lucas îi atinsese linia maxilarului cu palma, pe care o coborâse după 
aceea pe gât. 

Fata îl lovise peste mână. 

— Asta nu. 

— N-o să-ţi fac niciun rău, Șoptise el. 

Ea se gândise la bani Și la Ian și Brent, care ascultau probabil de cealaltă 
parte a ușii, cu urechile și ochii lipiţi de gaura cheii. Se simţise cuprinsă de 
un val de greață. 

În ochii lui Lucas exista ceva care o speria. Ceva care o ispitea. Ceva 
care o făcea să răsufle mai întretăiat Și să-i bubuie sângele în timpane. 

Avertismentele mamei îi răsunaseră în minte. „Să nu lași niciun băiat să- 
ți dea chiloţii jos, Kylie”, îi spusese Dolly. „Nu vor decât să-și satisfacă 
plăcerea, dar tu te poţi alege cu o boală urâtă sau poți da de un bucluc și 
mai mare. Eu sunt prea tânără ca să fiu bunică!” 

Când Lucas își dusese mâna la nasturele blugilor săi, ea îl prinsese de 
braţ. ÎI oprise. 


— Nu... nu cred că ar fi o idee bună, rostise cu un glas pe care abia și-l 
putea recunoaște. 

Dorea ca el s-o atingă. Era una dintre fetele acelea, cele cărora le plăcea. 

— Haide, Kylie, nu fi așa. Te doresc mult, scumpete. Lucas o atingea Și 
o săruta, iar mintea ei se rotea ca nebună. Și nu va ști nimeni! 

Nimeni... doar întregul univers! lan, Brent Și gurile lor mari vor 
răspândi totul în toată Școala. Ca să nu mai zic de Lucas însuși. El se va 
lăuda tuturor Și oricui l-ar asculta că făcuse sex în debaraua îngrijitorului! 

Lucas o săruta. Apăsat. Degetele lui îi desfăcuseră jeanșii. 

— Doar simte-te bine, iubito. 

Strecurase un deget între țesătură și pielea ei, atinsese Și pipăise, 
străduindu-se să coboare mai mult. 

— Nu. 

Ea îl împinsese Și aproape căzuse peste stiva de coșuri de gunoi. Inima îi 
bubuia, respiraţia îi era gâfâită Și simţea o dorinţă interzisă în partea ei cea 
mai secretă. 

— Nu! 

— Dar... 

— Nici vorbă. 

Kylie clătinase din cap Și întinsese mâna după bani, însă el îi înhățase, 
împreună cu prezervativul lui idiot. 

— Deci nu ești decât una care face-n ciudă, mârâise băiatul. 

— N-am zis că voi face așa ceva! 

— Parașuto! Ştii numai să aţâţi. 

— leși afară! ţipase ea. 

Cuvintele oribile îi răsunau în minte. De ce naiba fusese acord să intre în 
debaraua asta? 

— Nu-ţi fie frică, o să ies. 

Își aranjase prohabul și smucise de clanţă, deschizând ușa. Ian și Brent 
aproape că se răsturnaseră înăuntru. Kylie se întorsese, pentru ca ei să nu-i 
poată vedea sânii Și, ridicându-și tricoul de pe jos, îl trăsese iute peste cap. 
Lacrimile îi Șiroiau pe obraji. 

— I-ai pus-o? îl întrebase Brent pe Lucas. 

— Și-ncă cum. 

În următoarele trei săptămâni, până la sfârșitul anului Școlar, viaţa lui 
Kylie fusese infernul pe pământ. Lucas o tachinase. Brent chicotise de 


fiecare dată când o vedea, iar lan îi evitase privirea. Restul clasei auzise 
cum se dezbrăcase în debara și povestea fusese exagerată în o mie de 
moduri oribile. Cumva Kylie reușise să meargă cu fruntea sus și să 
supravieţuiască, dar incidentul îi rămăsese întipărit cu fierul roșu în 
memorie. Până la accident. Atunci, cu mulți ani în urmă, ea — ȘI Jurase în 
gând că va face orice, orice, ca să scape de lanţurile sărăciei. 

Și scăpase. Ba chiar ajunsese să fie de acord să renunţe la copilul ei 
pentru dolarul atotputernic. 

— Dumnezeule, Șopti ea. 

Lacrimile 1 se scurgeau pe faţă în timp ce stătea în apartamentul acesta 
micut căruia îi spusese „casă” timp de peste cinci ani. Se uită în ochii 
îngrijoraţi ai lui Nick. 

— Eu sunt... Kylie Paris, murmură ea. 

Nick n-o iubise niciodată pe Kylie. Ei nu avuseseră niciodată întâlniri 
romantice sau rendez-vous-uri. I se puse un nod în gât și privi în ochii lui 
albaștri. 

— Şi Marla? întrebă el. 

Felul cum îi rostise numele o făcu pe Kylie să-și dorească să moară pe 
loc, în clipa aceea. Nick iubea altă femeie. Nu pe ea. 

— În ce fel este ea implicată în toate astea? 

Nick arătă livingul mic Și intim, care părea locuit, cu reviste Și cuvinte 
încrucișate aruncate pe mese. 

Femeia se lăsă să cadă pe pernele canapelei cumpărate de ea din talcioc. 

— E sora mea vitregă. Am... am aflat de existenţa ei când am început 
liceul... mama s-a scăpat că tatăl meu era Conrad Amhurst, că mai aveam 
un frate vitreg, care era retardat, Și o soră mai mare, care era... răsfăţata lui 
Conrad. 

Gâtul i se sugrumă la gândul acela Și-și aminti ziua cu pahare înalte cu 
iced tea brobonite de pe măsuţa din apartamentul lor. 

— Ai Știut-o de la bun început? întrebase Kylie acuzator, fulgerându-și 
din priviri mama, care stătea la o măsuţă furniruită Și răsfoia nepăsător 
Enquirerin timp ce fuma o ţigară. 

— Am jurat că voi păstra secretul, recunoscuse Dolly. 

— Despre mine? Despre tatăl meu? Kylie fusese scandalizată. De ce? 

— Tu erai un episod stingheritor. Dolly, cu cârlionții blonzi Și lungi 
strânși spre spate sub o bentiță, continuase: El este bogat. Are o poziție 


importantă în societate. Și eu eram un episod stingheritor. 

— Dar... dar... Kylie se rezemase de frigiderul lor care Șuiera neregulat. 
Bogat? 

— Dacă te gândești să pui mâna pe banii lui, ia-ți gândul, zisese Dolly 
cu acrimonie Și o voce acuzatoare. M-a plătit să tac cu mult timp în urmă. 

— Asta nu-i legal. 

— Poate că n-o fi, dar am semnat un document... 

Mama îşi fluturase degetele lungi prin aer, risipind fumul care se 
învolbura spre tuburile fluorescente ce pâlpâiau deasupra, în odaia spartană 
Și ordonată. 

— Nu cred că vreau să mă-nfrunt cu el Și cu avocaţii lui, continuase ea. 
N-am nici timp, nici bani pentru așa ceva. N-aș... n-aș avea sorți de 
izbândă. 

Întorsese o pagină și încercase să se afunde într-un articol despre 
prinţesa Diana. 

— Atunci ești o fricoasă, declarase Kylie Și-Și luase paharul. 

Cuburile de gheaţă zornăiseră Și ea băuse ceaiul din trei înghițituri lungi. 

— Știu c-o să pierd. 

Pentru prima dată, Kylie observase liniile de încordare din jurul ochilor 
mamei, gârbovirea obosită a umerilor ei înguști. 

— Eu nu voi renunţa, declarase Kylie arogant, acuzând-o de lașitate pe 
femeia ce-i dăduse viaţă. Niciodată! 

— Atunci ești o proastă. Sau ești ca taică-tău. 

— Cine e? 

— Conrad Amhurst. E însurat ȘI are doi copii cu nevastă-sa. 

— Și nu mai vrea să se deranjeze cu mine, adăugase Kylie. 

Se simţise rănită până în adâncul sufletului. Desigur, știuse că avea un 
tată, dar nu-și dăduse seama că el locuia așa aproape și totuși n-o văzuse 
niciodată, întâmplător sau deliberat. 

— Ce fel de bastard e? întrebase, apoi făcuse o grimasă fiindcă folosise 
același termen peiorativ pe care-l auzise despre ea. 

— Puternic. Dur. Neiertător. Nemilos. 

— Pare un dobitoc. 

— Așa este, totuși mi-a dat niște bani Și apoi toate lucrușoarele alea. 

— Rahat! Vrei să zici... vrei să zici că rochiile alea de ai zis că le ai de la 
biserică... erau de la... 


— Fiica lui. Marla. 

— Fiica lui adevărată. 

— Şi tu ești fiica lui adevărată, spusese apăsat Dolly, care amintea ceva 
din vechea ei forță. 

— Nu, mamă, nu sunt. Eu sunt doar bastarda. După cum ai spus chiar tu, 
un episod stingheritor. 

Ascultase însă cu atenție tot ce-i povestise mama ei, cum fusese 
chelneriţă la un club exclusivist Și fusese fermecată de un bărbat elegant, 
bogat Și însurat, care în cele din urmă o lăsase gravidă. Dolly aflase de la el 
despre copiii lui Și despre soția care, afirmase bărbatul, îi sugea toți banii Și 
n-ar fi divorțat nici în ruptul capului. Dolly mai aflase, de asemenea, că ea 
nu însemna absolut nimic pentru Conrad. 

— Mi-a dat o sută de mii de dolari, recunoscuse în cele din urmă. 

— Şi i-ai tocat. 

— La naiba, Kylie, am trăit din ei! Furioasă, Dolly își strivise ţigara în 
scrumiera care dădea pe dinafară. Într-o bună zi vei înţelege. 

— Niciodată! Eu n-o să mă-ntorc niciodată cu labele-n sus și să mă 
prefac moartă, cum ai făcut tu! 

Kylie dăduse buzna în dormitor, deschisese ușa dulapului ȘI-ȘI aruncase 
toate hainele pe pat, haine cu etichete de firmă care, deși vechi de câţiva 
ani, erau mult mai șic decât hainele oricărei fete din școala ei. Fuste, 
pulovere Și bluze pe care Kylie le purtase ușor stânjenită, întrucât erau atât 
de diferite de blugii și tricourile pe care mama ei le cumpăra din 
magazinele cu reduceri. 

— Vreau să știi că tu însemni totul pentru mine, rostise mama ei 
cuprinzând-o cu braţele, însă mânia îi ardea tot trupul, deoarece o rănea 
adânc faptul că nu era dorită. Eu am fost mereu mândră de tine și el ar 
trebui să fie mândru. Ciudat este că semeni atât de mult cu ea, cu Marla. 
Probabil că genele Amhurst sunt foarte puternice. 

Kylie refuzase să plângă, dar hotărâse să se răzbune. Pe tatăl ei și pe 
răsfăţata de soră vitregă privilegiată. Mai întâi însă trebuia să-i cunoască ȘI 
pentru asta pusese la cale un plan. 

Primul dintre o serie de planuri. 

Nu durase mult. Avea doar cincisprezece ani când a putut s-o Șteargă în 
oraș. Cu ajutorul cărții de telefon, Kylie găsise sediul companiei Amhurst 
Limited și izbutise să ajungă până la biroul tatălui ei, unde o secretară 


inflexibilă îi spusese direct că domnul Amhurst avea ședințe toată ziua Și 
că era o persoană prea ocupată ca s-o primească. 

— Atunci voi aștepta, anunţase Kylie și se trântise într-un fotoliu cu 
spătar din recepție, unde se prefăcuse interesată de Wall Street Journal. 

Bărbaţi în costume de afaceri stăteau pe canapelele din piele și se jucau 
nervos cu încuietorile servietelor lor, apoi erau chemaţi unul câte unul prin 
ușile din lemn de cireș pe care era gravat cu litere aurite: Conrad Amhurst, 
președinte. Kylie așteptase până când aproape îi explodase vezica urinară. 

La ora 17:05, fusese dată afară de un agent de pază care nu umbla cu 
jumătăți de măsură Și care-i spusese sec să plece acasă. 

Nu-l ascultase. Se așezase pe o bancă aflată vizavi de parcarea privată a 
companiei. Ronţăind dropsuri Și sorbind Coca-Cola, privise cum 
automobilele scumpe plecaseră pe rând, dispărând în oraș. În cele din urmă, 
când se lăsa întunericul, o limuzină neagră cu geamuri fumurii ieșise cu 
motorul torcând din parcare și accelerase. Kylie știuse că tatăl ei era 
înăuntru, văzuse profilul unui bărbat și-l închipuise privind-o în ochi Și 
apoi întorcându-i spatele. 

Ca și cum ar fi urât imaginea ei. 

Mersese apoi la clubul lui, unde o recepționeră snoabă o anunţase că 
accesul era permis doar membrilor. Kylie lăsase mesaje la care nu i se 
răspunsese niciodată, telefonase la biroul lui și acasă, însă în zadar. Era ca 
Și cum ea nu exista pentru Conrad Amhurst. 

Kyle nu renunţase. 

Într-o duminică avusese confruntarea pe care o aștepta. 

Știa biserica pe care o frecventa bărbatul, îl văzuse din depărtare, cu 
familia sa, intrând în clădirea ca o catedrală într-o duminică ceţoasă de 
primăvară. Kylie purtase una dintre rochiile la care renunțase Marla, din 
catifea verde-închis în care-i era groaznic de cald, dar era cea mai frumoasă 
dintre toate. Participase la slujbă, stând într-o strană la numai câteva rânduri 
în spatele tatălui ei. Marla o zărise atunci Și ochii lor, care semănau atât de 
bine, se examinaseră câteva secunde. Marla era mai mare, însă părul ei avea 
aceeași nuanţă maroniu-roșcată ca al lui Kylie, nasul îi era la fel de drept, 
bărbia ceva mai ascuţită, ochii de aceeași nuanţă verzuie. Fusese straniu, ca 
Și cum s-ar fi privit într-o oglindă nu tocmai perfectă, ci care deforma puţin 
reflexia. Victoria Ambhurst se răsucise, ca și cum ar fi simțit intruziunea în 
viaţa ei perfectă, o zărise pe Kylie, îi șoptise ceva soțului ei, după care se 


întoarse cu faţa la altar, cu spinarea perfect dreaptă, Și nu mai aruncase 
nicio privire în spate, iar organistul începuse să cânte Și congregația 
intonase primul imn. Ea își înghiontise fiica, iar Marla, înțelegând aluzia, 
nu se mai uitase peste umăr. Dar știuse că Kylie era acolo și că o privea, 
Kyle simtise fascinația celeilalte fete, curiozitatea ei. 

După slujbă, pe treptele bisericii, Kylie se îndreptase plină de 
îndrăzneală spre familia care stătea de vorbă cu preotul. Ochii lui Conrad o 
zăriseră imediat. Se înroșise la faţă, se scuzase grăbit pastorului Și, cu un 
zâmbet atât de fix încât părea o grimasă, o prinsese dureros de strâns de cot. 
O îndepărtase de familia lui, coborâse treptele și intrase într-un sanctuar 
privat unde flori de cireș presărau pământul Și copacii începuseră să 
înmugurească, iar acolo se întorsese către ea. O adiere de vânt trăgea de 
tivul rochiei de căpătat a lui Kylie și răvășea șuviţele sure din părul negru 
al bărbatului, iar primii stropi de ploaie începuseră să cadă din cerul 
plumburiu. 

— Cred c-ar fi mai bine să pleci, îi șoptise el pe un ton furios care o 
anunța să nu încerce să-l contrazică. Era stacojiu la faţă, dar buzele îi erau 
complet albe. Și să nu mai pui niciodată piciorul în biserica asta! 

— Este o țară liberă, replicase ea prompt. 

Degetele dure se afundaseră și mai mult în braţul lui Kylie. 

— Dar unii oameni sunt mai liberi decât alţii. Asta-i o lecție pe care ar fi 
bine s-o-nveţi. 

— Am vrut doar... 

— N-o să capeți nimic. Am plătit pentru tine și am plătit din plin. Acum 
pleacă sau o să-ţi fac viaţa un iad pe pământ. 

— Ai făcut-o deja, murmurase ea. 

— Aici greșești. Dacă crezi că lucrurile merg prost acum, mai așteaptă 
doar puţin. E bine să Știi că, dacă te pui cu mine, o s-o regreți pentru tot 
restul vieții tale. Acum... 

Băgă mâna în buzunar ȘI-ȘI scoase portofelul, din care extrase cinci 
bancnote de câte o sută de dolari. 

— Ia banii ăștia și cumpără-ţi ceva frumos Și niciodată — m-ai auzit?— 
niciodată să nu mă mai abordezi pe mine sau pe familia mea. Nu mă voi 
lăsa nici intimidat, nici Șantajat, nici compromis. 

Îi îndesase în mână bancnotele foșnitoare, se răsucise pe călcâie și se 
îndepărtase prin curtea bisericii, fără să știe că flori roz se scuturau pe 


umerii costumului gri impecabil sau că Kylie nu avea să renunţe niciodată. 

Simţindu-se ca strânsă de gât de refuzul lui, Kylie privise banu din 
mână. Se gândise să se ducă după el și să-i arunce bancnotele la picioare. 
Dar se oprise. Asta n-ar fi rezolvat nimic. 

Nu putea să se comporte atât de ostentativ. 

Decisese că pentru a căpăta ceea ce dorea, trebuia să fie șireată. 

Și fusese. 

Amintire după amintire 1 se revărsau acum în minte, episoade dureroase 
din viaţa ei se focalizau clar, precis și oribil. Ca adolescentă se simțise 
înșelată. Și furioasă. Ura faţă de Marla Cahill, răsfăţata tatălui ei, îi arsese 
ca o flacără în piept. După confruntarea de la biserică, Kylie o urmărise pe 
Marla de la distanţă și simţise că fata care semăna atât de bine cu ea era la 
fel de curioasă în privinţa surorii vitrege. Marla călătorea prin toată lumea, 
învăța să navigheze în Golful San Francisco, participa la serate, își făcea 
cumpărăturile în New York și Paris, își petrecea vacanţele de Crăciun în 
Acapulco, Bahamas sau Aspen. Conducea propriul ei BMW și urma un 
colegiu privat de prestigiu, căruia tatăl ei îi donase o bibliotecă. 

Kylie fusese ostracizată Și privită cu răceală. Dar o dată izbutise să-și ia 
revanșa — reușise, deoarece semăna atât de bine cu sora ei vitregă, să se 
îmbrace în una dintre ţinutele Marlei și să cumpere dintr-un butic o rochie 
scandalos de scumpă, pe care o trecuse în contul lui Conrad Amhurst. Când 
răspunsese nepăsătoare „Trece-o-n contul tatei”, vânzătoarea surescitată la 
gândul comisionului ce avea să-i revină de pe urma vânzării rochiei de seară 
neagră, lungă Și strâmtă, încuviinţase repede din cap, spunându-i că-i venea 
ca turnată ȘI i-o ambalase imediat. 

Cumva Marla aflase, dar cel puţin după știința lui Kylie, nu-și trădase 
niciodată sora vitregă Și pomenise de episodul acela doar când deveniseră 
adulte și când o abordase cu planul ei. 

Acum, stând pe marginea canapelei uzate și privindu-l pe Nick care-l 
ținea în braţe pe fiul ei, Kylie simţi că-i fuge lumea de sub picioare. Da, 
fusese o fată bătăioasă, o femeie încăpăţânată, o persoană care se luptase cu 
ghearele și cu dinţii pentru tot ce câștigase vreodată. Dar pentru toate astea 
plătise. 

Se lăsă să cadă pe spate pe perne Și privi tavanul. 

— Nu cred că am fost o persoană foarte bună, îi mărturisi lui Nick. De 
fapt, Știu că n-am fost așa. 


Răsuflă adânc, gândindu-se la anii în care fusese invidioasă pe sora ei 
vitregă, la nopțile în care stătuse trează și se întrebase De ce eu? De ce nu 
mă iubește tatăl meu? Sau la nopțile în care în sânge îi clocotise o emoție 
mai intensă Și mai hâdă: ura fierbinte faţă de o soră vitregă privilegiată care 
crescuse Știind ce înseamnă dragostea de tată. Kylie se hrănise cu ura aceea, 
devenind rivala unei surori care se comporta de parcă n-ar fi știut de 
existenţa ei. 

— Adevărul este că am urât-o pe Marla și am dorit să mă răzbun pe ea, 
recunoscu Kylie ȘI-și aminti că-și văzuse sora chiar aici, chiar în 
apartamentul acesta. 

— Şi atunci ce s-a-ntâmplat? o întrebă Nick. Cum de ai ajuns să trăieşti 
ca soția lui Alex Și să te dai drept Marla? 

— Cred că a fost pur Și simplu soarta. S-a întâmplat doar fiindcă n-am 
murit în accident. 

Mintea lui Kylie se întoarse în trecut. 

— Marla nu putea avea copii, urmă ea, Și apoi a aflat că tatăl nostru îȘi 
modificase testamentul Și că nu-i mai lăsa nimic, exceptând cazul în care îi 
dădea un moștenitor... un băiat. Cissy nu era îndeajuns. 

— În ziua de azi nu mai auzi așa ceva. 

— Conrad Amhurst trăia după propriile lui reguli Şi-i plăcea să 
manipuleze oamenii. Tu însuți ai spus că probabil nu avea habar că Marla 
suferise o histerectomie. În tot cazul, ea m-a abordat ȘI mi-a propus să nasc 
un copil... care să fie fiul ei. Trebuia doar să rămân însărcinată, să nasc Și 
să-i dau pruncul, pentru a pretinde că era al ei. 

Pe măsură ce rostea cuvintele acelea oribile, își simţi măruntaiele 
răscolite, de parcă ar fi fost pe punctul să vomite. 

— Știu, Știu, continuă ea, este ceva groaznic. Eram... foarte egocentrică. 

Se ridică, merse la Nick și 1-l luă pe James din braţe. Privind chipul 
minunat al băieţelului ei, părul lui ca un puf și degeţelele micuţe, nu-i 
venea să creadă că fusese atât de rece, de necruțătoare Și de calculată. 

— Asta era tot ce trebuia să faci? întrebă Nick sec. 

— Da. Și să-mi ţin gura. Ținându-l pe James în braţe, nu-i venea nici ei 
să creadă, dar își reamintea cu exactitate ziua în care Marla îi sugerase 
planul. Marla pusese totul la punct, știa că noi două avem aceeași grupă de 
sânge, ba chiar discutase cu un doctor să falsifice fișele medicale. 

— Cu Robertson. 


— Da, un prieten de familie care dorea bani dirijați spre clinica lui Și 
spre spitalul Bayview, în care investise mult. 

Kylie simţi iarăși un ghem în stomac când se așeză în fotoliul ei favorit, 
cel care-l ocupase Marla în seara aceea fatidică. Își amintea întâlnirea la fel 
de precis de parcă ar fi avut loc ieri. 

— Am o propunere pentru tine, îi spusese sora ei când Kylie, surprinsă s- 
o vadă în fața ușii, îi făcuse loc să intre. 

Purtând haină de ploaie, umbrelă, ochelari de soare și o pălărie cu boruri 
largi, Marla pășise înăuntru. Dacă n-o încântase locuinţa lui Kylie, nu 
suflase o vorbă despre asta. 

— O propunere? 

— Da. 

Marla lăsase umbrela lângă ușă și-și scosese pălăria. Părul, coafat la fel 
la fel ca al lui Kylie, i se înfoiase în jurul feţei. Marla își privise sora vitregă 
Şi o cântărise din ochi. 

— Ai fost luată mereu în Șuturi de tata Și cred că știu o modalitate prin 
care să te răzbuni. 

Ochii ei verzi se mijiseră gânditori Și sprâncenele frumos arcuite se 
apropiaseră într-o încruntătură. 

— De ce i-ar păsa ţie de asta? 

Kylie nu crezuse nicio clipă că Marla ar fi fost preocupată de binele ei. 
Nici pe departe. 

— De fapt nu-mi pasă. Nu prea mult. Dar am nevoie de ajutorul tău. 

Asta era însă ceva interesant. Puternica și răsfăţata fiică a lui Conrad 
Amhurst avea nevoie de ea. Pentru prima oară în viața jalnică a lui Kylie. 
Fusese prudentă, dar în același timp nu îndeajuns de puternică pentru a-i 
spune jigodiei bogate să se care naibii Și s-o lase-n pace. 

— Mi-a prezentat după aceea planul ei bizar, îi povesti Kyle lui Nick 
înfiorându-se când își aminti cât de ușor fusese convinsă să-l urmeze. Voia 
să rămân însărcinată — prin inseminare artificială — Și după ce eram sigură 
că voi naște un băiat, să mă ascund până când îl putea prelua de la mine. 

Dumnezeule, cât de groaznic suna acum, cât de oribil! 

— Marla plănuia să poarte pernuţe siliconice timp de șase-șapte luni, 
așa cum poartă actrițele în filme, al căror volum să-l crească treptat odată 
cu sarcina, până când eu nășteam și urma să facem schimbul. 

— Și dacă pruncul ar fi fost fată? întrebă Nick, evident sceptic. 


— Asta... asta nu era o opțiune. Voia să avortez imediat ce ecografia 
arăta o fetiţă, dar am refuzat. l-am spus că voi păstra copilul, indiferent de 
sex. Kylie își întoarse privirea chinuită spre bărbat. Trebui să-nţelegi că eu 
nu doream un copil, nici chiar... nici chiar pe acesta. Își cobori glasul. Și 
eram atât de nerăbdătoare să mă răzbun pe Marla pentru toți anii în care ea 
fusese prinţesa, încât am refuzat să accept inseminarea artificială și, 
desigur, am mărit miza. 

Buzele i se răsfrânseră când își aminti cum ceruse mai mulți bani de la 
sora ei. 

— Da. Chipul lui Nick avea duritatea grantului. Așa că te-ai culcat cu 
soțul ei Și ţi-ai negociat copilul. 

— Cam așa ceva, recunoscu femeia. 

Glasul i se frânse. Lacrimi îi inundară ochii și gâtul. Vinovăţia Și 
autoincriminările îi sfâșiau inima. Cum a putut să fie atât de dură? Atât de 
rece? Atât de lipsită de suflet? Atinse ușor cu buzele creștetul lui James. 

— Simţeam că în felul ăla mă răzbunam cu adevărat pe Marla. 

— Pentru că te culcaseși cu soţul ei. 

— Și pentru că făceam ceva ce ea nu putea să facă. Cred chiar că... of... 
cred chiar că Alex abia așteptase să facem sex. În el exista ceva, o furie 
când... în fine, când m-a sărutat. Era ca Și cum... ca Și cum el însuși dorea 
să se răzbune pe Marla. Amândoi aveam o vendeta împotriva ei, sau cel 
puțin așa părea. 

Se cutremură când se gândi la nopțile pe care le petrecuse în patul lui 
Alex Cahill, la satisfacția pe care o simţise făcând sex cu soţul răsfăţatei ei 
surori vitrege, la mândria pe care o simţise pentru că-i putea dărui lui și 
tatălui ei ceva de care Marla nu era capabilă. În cele din urmă ea își 
întrecuse sora vitregă. 

— Şi ai rămas însărcinată, rosti Nick, fără nicio inflexiune în glas. 

— Da. După două luni. Kylie clipi repede. Am avut noroc. Imediat ce a 
fost posibil am verificat sexul fătului Și, voilà, Conrad Amhurst a fost 
asigurat cu un nepot! 

— Ce porcărie, murmură Nick printre dinții încleștaţi. Se duse la 
fereastră Și privi afară, prin jaluzele. Deci ai fost de acord cu tot planul. 

— Așa intenționasem. Apoi însă... am simțit fătul lovind cu 
picioarele... Și cu cât sarcina înainta, cu atât am știut mai clar că nu puteam 
duce planul până la capăt. Nu puteam să renunţ la copilul meu. Nu-l puteam 


abandona așa cum mă abandonase tatăl meu și... Kylie se încruntă 
gândindu-se la ironia sorții. Pentru prima dată în viaţa mea, imediat ce s-a 
născut James mi-am dat seama că exista ceva mai valoros decât banii. 

— Haide, Kylie, sau Marla, sau cine naiba ești! Nu-mi juca mie rolul 
ăsta siropos de păcătoasă readusă pe calea cea bună, da? Nu mă convinge. 
Cât ar fi trebuit să-ncasezi după ce murea bătrânul? 

Chipul femeii se boţi într-o grimasă. 

Nick se întoarse, plecă de la fereastră Și se opri lângă ea, cu chipul 
întunecat Și plin de dispreț. 

— Spune, scumpo. Cât valorează copilașul lui Conrad Amhurst? 

Kylie închise ochii, îl strânse pe James la piept Și răspunse: 

— Un milion. Am fost de acord s-o fac pentru un milion de dolari. 

— [isuse Hristoase! 

— Dar apoi... 

— Să nu-mi spui că n-ai mai fi luat niciun ban pentru el, pufni Nick și 
Kylie simți că intră în pământ. 

Radiatorul din apartament porni, activat de senzorul de temperatură Și 
începu să sufle aer cald, iar femeii i se păru că aude sunetul unei uși 
deschizându-se pe coridorul comun apartamentelor. 

— Nu, recunoscu după aceea clătinând din cap. N-o să te mint. Am mărit 
prețul. 

— Să-mi bag picioarele! 

— La trei milioane. 

— Eşti incredibilă, mârâi el și Kylie știu că distrugea tot ce 
împărtășiseră ei doi, fiecare vis minuscul de fericire pe care-l avusese 
vreodată alături de acest bărbat. 

— Ce s-a-ntâmplat? Au acceptat să te plătească? 

— Da, în cele din urmă. 

La acea vreme, stând în Jaguarul lui Alex, Marla răsese de ea. Alex 
fusese șocat. Își aprinsese o ţigară și o luase pe lângă Golden Gate Park, în 
care Kylie văzuse o mămică împingând un cărucior; bebelușul avea o 
suzetă Și încerca să ajungă cu mâna la un câine cu urechi blegi care se 
smucea din lesă. Mămica arăta cu nervii întinși la maximum, străduindu-se 
să controleze atât copilul, cât și cățelul, dar în clipa aceea Kylie înţelesese 
că-i minţea pe Marla și pe Alex. Nicio sumă de bani n-ar fi înlocuit 
dragostea pe care o simţea faţă de pruncul care creștea înăuntrul ei, dorinţa 


de a iubi Și de a fi iubită la rândul-i. 

— Eşti mai rea decât ea, o acuză Nick. Mai rea decât Marla. 

Kyle se simţi de parcă ar fi fost pălmuită. 

— Probabil, admise ea, dar când am intrat în chinurile nașterii, am știut. 
Înainte de a naște, mă convinsesem că pentru el ar fi fost mai bine să 
crească cu doi părinţi, într-un mediu de care puţini se pot bucura, că Marla 
Și Alex nu erau părinți răi, la urma urmelor mulţi copii au părinți mult mai 
răi... Da, așa-i, pufni apoi gândindu-se la propria sa naivitate, Alex îmi 
atrăsese atenţia că băiețelului, crescut ca un Cahill nu i-ar fi lipsit nimic, dar 
dacă l-aș fi păstrat eu pe James, ar fi fost crescut de un singur părinte, de o 
mamă care ar fi muncit întruna Și s-ar fi chinuit să-i asigure existenţa. Eu 
oricum n-aveam să-l văd, iar copilul ar fi suferit. 

— Şi tu ce i-ai răspuns? 

— l-am zis să se ducă naibii, răspunse Kylie, amintindu-și oroarea de pe 
fața lui Alex când doctorul Robertson intrase în rezerva unde durerile 
facerii deveniseră atât de intense, încât nici nu mai putea gândi. 

— Chiar așa? 

— Deși nu m-a ajutat cu nimic. La momentul ăla era deja prea târziu. 
Eram de acum gata să nasc. Alex mi-a spus că dacă voi îndrăzni să Șoptesc 
doar mă voi lupta cu el la tribunal, îmi va face viața un iad. N-aș fi avut 
nicio Șansă să câștig în fața avocaților de care dispunea Cahill Limited. 
Aveau să-mi răscolească trecutul, să culeagă toate greșelile pe care le 
comisesem vreodată, să interpreteze faptele în fel și chip și să facă astfel 
încât viaţa mea să pară mult mai rea decât era în realitate, să prezinte toate 
astea juraților și să dovedească faptul că nu eram potrivită ca mamă. Până 
atunci Conrad ar fi murit oricum deja Și banii ar fi dispărut. Copilul avea să 
fie cel care pierdea cel mai mult. 

Kylie clătină din cap, după care continuă: 

— Nu pot să cred că m-am lăsat convinsă de argumentele lui Alex. El 
chiar a subliniat că în felul ăsta, dându-mi copilul Marlei ca să-l crească, 
aveam într-un final să-i dăruiesc tatălui meu ceva ce bătrânul dorise 
dintotdeauna — un nepot. Nu cred că există o gândire mai întortocheată 
decât a lui. Își simţi lacrimile prelingându-se pe obraji. Ba chiar m-am 
convins că voi avea alți copii Și că pe acesta puteam să-l dau. 

— Dar te-ai răzgândit. 

— Da. Femeia îl privi prin vălul de lacrimi. Da, m-am răzgândit, în clipa 


când l-am văzut pe James în spital, în clipa când i-am auzit primul scâncet, 
mi-am dat seama că nu exista absolut nicio sumă de bani care să mă ţină 
departe de el. Aveam să mă lupt cu familia Cahill și cu toți avocaţii pe care 
mi-i ridica în cale. Aveam să mă împrumut, să mă îndatorez, aveam să fac 
totul pentru a-l păstra pe James. 

Văzu îndoielile din ochii bărbatului Și înţelese că tot ce avuseseră ei doi 
împreună se pierduse. 

— Uite ce-i, încheie ea, nu te aștept să mă crezi. 

— Nu te cred. 

— Perfect! Eşti liber să crezi absolut ce vrei, dar așa s-a întâmplat. 

Kylie nu-și mai putu stăpâni lacrimile de rușine care-i Șiroiau pe faţă 
când îȘi privi băieţelul, copilașul ei drag, care dormea cuibărit în braţele ei 
fără să știe, din fericire, suferinţele mamei sale. 

— Îmi... îmi... pare foarte rău, îi Șopti ea acum. Clipi repede din ochi 
ȘI-ȘI Șterse blestematele de lacrimi cu dosul palmei. Din cauza faptelor 
mele, au... au murit oameni. 

Capul o durea îngrozitor acum când toate bucăţelele neregulate și 
tăioase ale vieţii ei se îmbinaseră laolaltă, reamintindu-i de o perioadă pe 
care ar fi preferat s-o uite definitiv. Se sili să ridice bărbia Și văzu furia din 
ochii lui Nick cu propria-i privire mânioasă. 

— Eu nu sunt femeia care ai crezut că sunt. Eu nu sunt Marla. 

Colţurile buzelor lui se ridicară într-un surâs cinic. 

— lar asta dă naștere întrebării: Unde naiba este ea? 

— Nu știu, răspunse Kylie, apoi își masă tâmpla. Ba nu... azi-noapte l- 
am auzit pe Alex vorbind cu ea. Sunt foarte sigură că era Marla și el i-a 
spus să se ascundă în remiza pentru trăsuri. 

Zâmbetul bărbatului îngheţă. 

— La ranch? 

— Nu știu. 

— Eu Știu. O trase în picioare. Să mergem! 

Și cum rămâne cu noi? ar fi vrut să-l întrebe, dar n-o făcu. Se terminase. 
Putea să vadă asta în ochii lui. 

— Da. Haide să mergem. 

Traversă camera Și deschise ușa. 

În spatele ei o aștepta un bărbat înalt cu păr șaten, ochelari de soare, 
barbișon și un pistol cu amortizor îndreptat spre inima el. 


Kylie înlemni. 

— Cine ești...? 

— Marla, spuse el. 

Era vocea oribilă pe care ea o recunoscu din spital și apoi din dormitorul 
ei. Mori, căfea! Acelea fuseseră cuvintele lui. 

— Ce naiba cauţi în mizeria asta de cartier? întrebă bărbatul cu un surâs 
rece, nemilos. 

— Cine ești tu? întrebă Nick, dar în clipa următoare îl recunoscu. 

Chipul se modificase desigur de când erau copii, însă inima aproape că i 
se opri când își dădu seama că-l avea în faţă pe Montgomery Cahill. În 
secunda următoare, Nick știu că el era asasinul. 

— Care-i treaba, vere? întrebă Monty. Ai văzut vreo fantomă? 

Nick se repezi la el. 

— Nu! strigă Kylie, strângându-l pe James la piept. 

Monty apăsă pe trăgaci. 


CAPITOLUL 20 


Kylie ţipă. 

Pruncul începu să plângă. 

Nick căzu inert. 

Abdomenul îi sângera. 

— Nenorocitule! Kylie se lăsă în genunchi lângă Nick și-i căută pulsul. 
Nick, Nick, te rog... 

— E mort. 

— Nu... nu pot să cred. 

— Vrei să mai bag un glonţ în el ca să fii sigură? 

Fără să-i dea drumul lui James, sări în picioare Și se repezi la Monty. 
Bărbatul făcu un pas în lateral Și îndreptă arma spre copilaș. 

Kylie încremeni. 

— N-o să faci așa ceva. 

— Vezi să nu! 

Dumnezeule, era în stare să-i ucidă copilul. La fel cum îl omorâse pe 
Nick. 

— Nu, te rog, nu-i face rău copilului... dar pe Nick... nu-l putem lăsa 
așa. 

— Haide, Marla, rosti Monty și iritarea i se citi în ticul nervos al 
colţurilor gurii. 

— Nu... eu nu sunt cine crezi tu că aș fi. 

— E-n regulă, dulceaţă, fiindcă nici eu nu sunt. Acum ori vii cu mine, 
ori trag în copil. 

Glasul îi era sec. Inexpresiv. N-ar fi Șovăit să apese pe trăgaci. Era sigură 
de asta. 

Kylie nu avea de ales. Se uită peste umăr şi-l văzu pe Nick zăcând în 
hol, cu faţa albă și suptă, cu sângele scurgându-se pe mocheta jerpelită. 

— Ar trebui totuși să chemăm o ambulanță, să facem ceva, nu-l pot lăsa 
pur Și simplu aici... Nick... Oh, Doamne, Nick... Te iubesc! 

— Termină, Marla, tu nu știi înţelesul acestor cuvinte. 

Montgomery o prinse de braţ și o smuci, aproape târând-o către liftul de 
serviciu. 


— Nick! strigă ea Și groaza îi strânse inima ca într-un clește. 

Îl pierduse tocmai când îl găsise, când descoperise cine era ea cu 
adevărat. Iar acum el era mort. Ucis. Împușcat. Din cauza ei. 

— De ce l-ai omorât? strigă Și simți cum moare pe dinăuntru. 

— Pentru că era dispensabil. 

— „Dispensabil”? șopti Kylie strângându-și fiul la piept, înnebunită de 
spaimă. Nimeni nu este... 

— Gura, târâtură! mârâi el cu același glas spectral pe care îl folosise 
când se aplecase peste patul ei din reședință. Iubitul a mierlit-o, iar acum 
noi doi o să ne facem de cap. Ca pe timpuri. Și-o să-ţi placă mult, păpușă. 

Atinse obrazul ei cu vârful ţevii pistolului și Kylie ridică mâna s-o 
prindă, dar Monty îl îndreptă spre căpșorul lui James. 

— Nu-nu! Cred că nu vrei să-i vezi creierii împroșcați prin tot liftul, nu? 

Lui Kylie îi veni să vomite. Tremura din tot corpul și nu-și mai simţea 
picioarele. Spaima îi prinsese inima în gheare îngheţate. 

— Ai înnebunit, rosti ea când bărbatul apăsă pe butonul pentru subsol ȘI- 
i smulse copilul din braţe. 

Încercă să-l ia înapoi pe James, însă Monty o îmbrânci, trimiţând-o în 
peretele cabinei. Băieţelul începu să plângă. 

— Marla, fie vii cu mine cuminte, fie îl iau pe copilul ăsta Și ori îl omor 
sub ochii tăi, ori, Și mai bine, plec cu el și n-o să știi niciodată ce soartă a 
avut, ai înţeles? N-o să știi dacă-i viu sau mort sau dacă nu cumva îl 
torturez. O să-ți petreci tot restul zilelor într-un iad personal. 

— O să te-omor eu mai întâi! ţipă Kylie și se uită la butonul de alarmă 
de pe panoul de comandă al liftului, însă știa că nu-l va folosi niciodată, că 
nu va risca să pericliteze viața copilului. 

Rânjetul lui Monty degaja răutate pură. 

— Numai încearcă, jigodie! șuieră el. 

Kyle lăsă braţele să-i cadă pe lângă corp. 

— Ce... ce vrei? 

— Vreau exact ce vrei Și tu, Marla. Totul. Vreau absolut totul. Privirea 
bărbatului o cercetă din cap până în picioare. Vreau ceea ce merit. 

Pe Kylie o năpădi dezgustul. 

— Tu ai încercat să m-omori. Tu ai sărit în faţa maşinii lui Pam pe 
autostrada 17 Și ai intrat apoi în camera mea din spital și în dormitorul de 
acasă. Mi-ai otrăvit sucul. 


— Ala n-a fost deloc ușor. A trebuit să mă furișez în camera ta, dar o 
mai făcusem ȘI înainte. Vezi, iubito, ești mai isteaţă decât pari. 

Femeia își aminti silueta pe care o zărise la fereastra camerei ei. 

— Dar ai dat greș, îi replică, refuzând să se lase intimidată. 

— Nu pentru mult timp. Se întoarse către James. Taci, puștiule. Taci, fir- 
al să fii! 

— E doar un prunc, ce-nţelege el? 

— Nu-i chiar orice prunc. E nepotul lui Conrad Amhurst. Rahat! 

Ultimul cuvânt fusese aproape scuipat tocmai în clipa în care liftul se 
opri cu o zguduitură. 

Kyle simți că 1 se învârte capul, străduindu-se să găsească o cale de 
evadare, în timp ce Montgomery o împinse afară pe ușă și apoi în parcarea 
subterană ce mirosea a ulei Și gaze de eșapament. 

— Pe-aici, zise el și o înghionti pe un palier de trepte din beton, ieșind 
pe stradă, unde vântul vuia în jurul clădirilor Și cerul era negru ca noaptea. 

Femeia se gândi la Marla și Alex, la Eugenia și Phil Robertson, la 
Cherise și Donald Favier. Câţi erau amestecați în complotul ăsta ucigaș? 
câți muriseră, toţi pentru banii lui Conrad Amhurst? Pam Delacroix. 
Charles Biggs. lar acum Nick. Scumpul de Nick. 

Din cauza ei. 

Din cauza lăcomiei. 

Din cauza faptului că dorise întotdeauna să fie altă femeie. 

Mergând prin dimineaţa vântoasă, privi cu un ochi arma pe care 
Montgomery o ascunsese în canadiană, în vreme ce-i ţinea copilul cu 
cealaltă mână. Oare ar fi putut să riște, să țipe după ajutor Și să-și smulgă 
pruncul, fără să țină seama de consecințe? Nu... n-ar fi avut destul timp. 

— Promite-mi că nu-i vei face niciun rău copilului, îl imploră ea. Poţi 
să-l duci înapoi la apartament Și să-l lași acolo sau să iei un taxi ȘI să-i 
plătești șoferului să-l ia și... 

— Gura! explodă Monty și ochii lui aruncau flăcări. Copilul rămâne cu 
mine. 

— Dar... 

— Intră, mârâi el când ajunseră la un Jeep bleumarin. 

Vehiculul despre care Nick crezuse că-i urmărea, cel de la biserica unde 
predica Donald Favier. Kylie nu avea de ales. Cu o senzaţie de disperare, 
sui în interiorul murdar. Mirosul stătut de fum de țigară se suprapunea celui 


de vaselină. Ambalaje vechi de taco Și sticle de bere goale erau aruncate pe 
podeaua din faţa banchetei din spate. 

— Pune-ţi centura, îi ordonă bărbatul așezându-se la volan și ţinându-l 
în poală pe James care se foia Și plângea. 

Kylie se întinse către copil, dar Monty o lovi scurt Și dureros peste 
încheietură cu patul pistolului. 

— Fără șmecherii, o avertiză el. Să nu-ncerci nimic. Răsuci cheia în 
contact, ţinând ferm pruncul care nu stătea locului. Dacă o să calc frâna, 
copilul va fi omorât de airbag sau va zbura prin parbriz. Așa cum a pățit 
Pam. 

Teroarea străpunse ca un ţăruș inima femeii. Nu cuteză să facă nici cea 
mai mică mișcare, ascultând fără să crâcnească, iar motorul porni Și James 
începu să tipe cu adevărat. Monty se desprinse de lângă trotuar și apăsă pe 
accelerație. Jeepul mugi Și porni în sus pe deal. James plângea în hohote, 
iar Kylie era complet neajutorată. Se gândi la Nick. Probabil că murise deja 
Și în curând, foarte curând, copilul ei avea să moară și el. Doar dacă ea nu 
se supunea. Sau... Oh, Doamne, oare ar fi putut s-o facă — să se culce cu 
ucigașul acesta abject? Putea să pretindă că este o femeie care nu era de 
fapt, tot așa cum, cu o noapte în urmă, se prefăcuse confuză faţă de Alex? 
Aproape că vomită. Greaţa îi năvăli pe gât, totuși în adâncul inimii Știa că 
va face orice pentru a-și salva fiul. 

Chiar dacă asta va însemna să-l seducă pe bastardul care ţinea soarta lui 
James în mâinile lui mânjite și crude. 

x kK k 

— Ce naiba s-a-ntâmplat aici? răcni Paterno. Sună la 911! Cheamă o 
ambulanţă! 

Detectivul era în genunchi, încercând să-i găsească pulsul și presimţind 
că Nick Cahill avea să moară pe holul din fața apartamentului lui Kylie 
Paris. 

— Țin-te bine, spuse el, și pleoapele celuilalt fluturară. 

Ușile se deschiseră în lungul coridorului. Janet Quinn vorbea deja la 
telefon. 

— Kylie, murmură Nick ridicând cu greutate un braţ și prinzând în 
pumn pieptul cămășii ȘI cravata polițistului. 

— Știu despre ea. Nu mai vorbi. 

Paterno îi deschise jacheta Și cămașa Și văzu cercul întunecat al găurii 


glonțului și sângele ce curgea din rană. O armă de calibru mic. 

— Cine te-a-mpușcat? 

Își scoase batista și, ignorând toate avertismentele despre mănuși, 
încercă să oprească hemoragia. 

— Marla... Kyle... Montgomery, icni Nick. 

— La naiba, e incoerent. 

— Monty, repetă Nick și privirea îi deveni sticloasă. El a luat-o. 

— Cine? Cine sunt ei? Unde-i Marla? 

— Ranchul... Cahill... ranchul... dar Kylie... trebuie s-o găsești... 

Apoi Nick își pierdu cunoștința. 

— Ambulanţa e pe drum, zise Janet, apoi se aplecă și pipăi pulsul pe 
mâna care căzuse de pe cămașa lui Paterno. 

— Ar fi bine s-ajungă cât mai repede. 

Detectivul nu mai credea că Nick va supravieţui. Ucigașul putea să mai 
bifeze o victimă. 

— Iisuse, murmură Janet mai mult ca o rugăciune decât ca o imprecație 
când văzu rana Și batista lui Paterno îmbibată cu sânge. N-o să scape cu 
viață. 

xX kK x 

— N-o să-ţi meargă cu asta, spuse Kylie când Montgomery căută în 
torpedo Şi scoase o telecomandă care deschise nu numai poarta acționată 
electronic a domeniului Cahill, ci și ușa garajului. Casa e plină de servitori. 

— Serios? Ei bine, bătrâna este la Cahill House, unde face planuri pentru 
party-ul anual, Lars stă cu ea s-o ducă peste tot cu mașina, adolescenta e la 
școală, Alex face aranjamente pentru înmormântarea tatălui tău, iar 
personalul care a rămas a primit o zi hberă... fiindcă a murit bătrânul. 

Singură? Avea să fie singură cu el? 

— Deci așa ai intrat în casă, zise ea uitându-se la telecomandă. Alex... 
el ţi-a dat-o? 

— Ce fată deșteaptă ești, replică Monty și-l legănă pe James. Acum 
intrăm. 

— Și ce facem? întrebă Kylie. Ce vrei? 

— Bani. 

— Eu n-am bani. 

— Dar ai acces la bani... prin computer. Nu trebuie decât să faci niște 
transferuri. O privi scurt. Ce-nseamnă câteva sute de miare pentru viața 


copilului tău? 

— Eu nici măcar nu mă pot conecta la blestematul de computer, zise ea. 
Nu... nu Știu parolele. 

— Ba le știi foarte bine. Te-am văzut făcând-o de sute de ori. 

— Nu, nu pot. Eu nu sunt Marla. 

— Da, da, te-am auzit și mai devreme. 

— Şi este adevărat. Noi două am schimbat locurile între noi... 

— Gura, căţea! 

Disperarea sfâșie sufletul femeii. Nu exista ieșire din dezastrul ăsta. 
Monty era sigur că ea era Marla. Nu putea face nimic să-l convingă că se 
înșela. Își imagina că ea îi putea transfera bani din conturile ei și ale lui 
Alex, dar asta era imposibil. Dumnezeule, ce putea să facă? 

— Dar nu mi le reamintesc, insistă Kylie. 

Ochii lui duri se îngustară în spatele ochelarilor de soare. 

— Eu Știu o parte din ele. Ai să vezi că-ţi reamintești. Haide, acum. 

Își opri Jeepul în spaţiul ce fusese cândva rezervat pentru Porsche-ul 
Marlei Cahill, o împinse jos pe Kylie și, ţinând pruncul cu un braţ, păstră 
pistolul în buzunar însă îndreptat spre femeie. Pentru o clipă, se gândi să 
sară asupra lui, dar n-ar fi reușit nimic, iar el i-ar fi omorât cu certitudine 
fiul. Se uită în jur după o posibilă armă, însă nu văzu nimic, cu excepția 
câtorva capace vechi de roţi agăţate pe pereţi, a unei menghine montate pe 
un banc de lucru Și a unei coarbe la care nu avea nicio șansă să ajungă. 

Era sortită pieirii. Când nu avea să poată accesa conturile, Montgomery 
avea să se înfurie ȘI... Și... oh, Doamne, nu se putea gândi la ce i s-ar fi 
putut întâmpla lui James. Ușa liftului se deschise și bărbatul o împinse 
înăuntru. James scâncea cu glas tare acum Și Monty era iritat. 

— Gura! mârâi el spre copilaș. 

— E obosit. 

— Nu mai pot eu de grija lui. Fă-l să tacă. 

— Dă-mi-l, zise Kylie. 

Întinse braţele, însă Montgomery o îmbrânci, izbind-o de peretele 
cabinei, apoi apăsă cu amortizorul pistolului pe butonul pentru etajul 
apartamentului. 

— Nu te apropia! 

Poate că vreun servitor avea să fie pe hol. Poate că Monty nu știa de fapt 
ce era în casă, se gândi Kylie cu disperare, agățându-se Și de un pai, oricât 


de firav. Poate că Fiona nu plecase și Rosa aspira sau ștergea praful. 
Carmen... unde era Carmen, cu siguranță ea n-ar fi plecat din casă... 
Doamne, te rog, fă să fie aici cineva care să m-ajute! Ușa ascensorului se 
deschise Și holul era gol. 

— Haide, mormăi Montgomery. 

James se potolise. Coridorul era pustiu. Luminat doar de câteva lămpi. 
Niciun zgomot de veselă, de conversații îndepărtate sau de pași nu tulbura 
liniștea de moarte. 

Monty o împinse în apartament, apoi încuie ușa în urma lui. 

— Ia uite, rosti el privind în jur. Nu s-au schimbat prea multe, nu-i așa? 

Rânjetul lui era brutal. Murdar. Plin de promisiuni oribile. 

— Noi doi am petrecut o vreme aici. Ba chiar destul de mult. 

Stomacul ei se revoltă la gândul acela. 

— Nu-mi amintesc. 

— Nu? 

Asta îl opri locului. Sub mustata îngustă, buza superioară se răsfrânse 
într-un rictus. 

— Asta nu mi se pare deloc bine, ce naiba! Poate c-ar trebui să găsesc o 
cale prin care să-ţi reamintesc. 

Dumnezeule, asta era șansa ei! Dacă își putea aduna curajul. Să caute în 
adâncul ei. Să și-o amintească pe vechea Kylie, cea neînfricată, femeia care 
nu se dădea în lături de la nimic pentru a obține ceea ce dorea. 

— Și cum propui să faci asta? întrebă ea, arcuind o sprânceană. 

— Am eu metodele mele. 

— Vorbe și iar vorbe, Monty, zise Kylie și bărbatul șovăi; în mod 
evident nu avea să cadă în plasa ei. 

— O să vedem noi, spuse el. Ia stai tu aici cuminte. 

Îl așeză ușurel pe James pe covor. 

— Ce faci? 

— O să vezi. 

— Te rog, te rog, nu-i face niciun rău. 

— N-o să-i fac... dacă tu vei face ce vreau eu. 

— Promite-mi că nu-l rănești, imploră Kylie, îngrozită până în măduva 
oaselor. 

— Bine, îţi promit. 

Ochii bărbatului sclipeau răuvoitori. Kylie nu avea încredere în el. 


Tremura pe dinăuntru, dorindu-și să fie cu băieţelul ei, care fusese așezat 
pe jos lângă măsuţa pentru cafea. 

— Acum, hai, treci înăuntru, îi făcu semn cu pistolul. Haide, Marla! 

Nu comenta și fă ce-ţi spune. James este în siguranță aici. Poate că va 
apărea cineva din casă... dacă a mai rămas cineva înăuntru. Simţind cum 
inima îi ajunsese în gât, trecu prin ușa deschisă și Monty o urmă în 
dormitorul Marlei Cahill, cu draperiile sale perfect asortate cu cuvertura. 
Bărbatul privi patul cu baldachin și un surâs lent îi curbă buzele. 

— Așa, căţea, în locul ăsta a-nceput totul între noi doi. Poate că-i bine s- 
o sfârșim tot aici. 

Kylie își înghiți spaima ȘI-l privi. 

— Dacă crezi că-i o idee bună. 

— Cred că va fi o idee a naibii de bună, rânji el. 

Ținând pistolul aţintit spre tâmpla ei, o trase cu mâna liberă spre el și o 
sărută apăsat pe buze. Avea gust de fum stătut de ţigară și cafea și Kylie 
simţi că-i vine să vomite, dar își închise ochii, Știind că dacă-l putea aduce 
în pat într-o poziţie delicată pentru el, i-ar fi putut lua arma sau... sau ar fi 
putut bâjbâi sub saltea după pistolul lui Alex. 

Mâna bărbatului îi umblă cu brutalitate peste haine, pipăindu-i sânii Și 
apoi coborând. 

— Haide, scumpo, zise el împingând-o treptat spre pat și spatele 
genunchilor lui Kylie loviră salteaua. la să văd ce poţi face. Ţin minte că 
mi-ai supt-o ca nimeni alta. 

Femeia se sili să geamă aţâţător, deși măruntaiele i se chirciră, ȘI se 
rostogoliră amândoi pe pat. În momentul acela, Kylie întinse mult un braţ ȘI 
simultan se arcui, lipindu-se de bărbat. Monty o sărută brutal pe buze și ea 
acţionă cu mâna întinsă intercomul, apoi îl prinse pe el strâns, ca Și cum l-ar 
fi dorit cu nesat. Fără să lase pistolul din mână, bărbatul îi trase cu mâna 
liberă de cămașă, rupând-o, Și-i mângâie apăsat sânii, ciupindu-i sfârcurile 
prin sutien. Kylie se prefăcu cuprinsă de o ardoare pe care n-o simţea și-l 
dezbrăcă de canadiană și de bluza de trening, apoi își trecu palmele în sus, 
peste coastele lui, pentru a se rătăci în cele câteva fire de păr de pe pieptul 
slab. 

— Așa, scumpo, așa, murmură el Și închise pe jumătate pleoapele, cu 
degetele tot strânse pe armă, coborându-și nasul în curba dintre umărul Și 
gâtul ei. 


Kylie se lăsă puţin mai jos Şi-i trase fermoarul, lăsând la vedere o erecție 
dură, nerăbdătoare. 

Nu pot face asta, se gândi ea cu disperare, totuși i-o atinse cu degetele, 
mângâindu-l foarte încet, apoi mai iute când îl auzi icnind în adâncul 
gâtului. Ajută-mă, Doamne! Cu mâna liberă, se întinse peste marginea 
saltelei și căută între saltea și somieră metalul rece. 

— AȘa, scumpo, acum ia-o la supt, zise el Și femeia crezu că avea să 
vomite pe loc. 

— Dă-ţu jos pantalonii, ordonă ea, cu toate că glasul îi tremura. 

— Fă-o tu. 

Ea se sili să-i dea ascultare și se folosi de ambele mâini. Ţeava pistolului 
cobori imperceptibil. Kylie se zvârcoli, ca și cum s-ar fi străduit din greu 
să-l dezbrace Și, când îi cobori jeanșii, își trecu degetele ațâţător peste 
interiorul coapsei lui. 

— Așa, așa, mârâi el. 

Kylie lunecă din nou un braţ spre marginea patului, găsi pistolul și, 
transpirând, convinsă că bărbatul își va da seama ce făcea, se chinui să-l 
tragă, milimetru cu milimetru către marginea saltelei, până ce izbuti să-l 
elibereze. Montgomery nu dăduse drumul propriei sale arme, dar degetele 
lui își slăbiseră strânsoarea. Ţeava nu mai apăsa însă pe gâtul lui Kylie. 
Femeia îi șopti ceva vulgar în dreptul coapsei lui. 

— Ştii bine că te doresc, șuieră răgușit. Nimeni n-a fost vreodată așa de 
bun ca tine, Monty. Atâta doar că nu mi-am dat seama atunci. 

— Da? Dovedește-o atunci. Hai, suge-o! 

Ajutor, se rugă Kylie în gând, apoi își rearanjă poziția corpului Și, 
folosind toată energia pe care o putea mobiliza, ridică fulgerător 
genunchiul. Violent. ÎI lovi în testicule pe Monty. 

Bărbatul urlă de durere și se ghemui. Pistolul căzu de pe pat. 

— Curva naibii! icni el, bâjbâind după armă. 

Kylie smuci pistolul lui Alex de sub saltea și ridică piedica. 

— O să plătești scump, curvo! zbieră Montgomery, se întinse peste 
marginea patului Și degetele lui se curbară pe armă. 

Kylie nu mai așteptă. Apăsă pe trăgaci de la mică distanţă. 

Bang! 

Pistolul trase. Braţul lui Monty explodă. Bărbatul urlă de durere. Sânge 
Și fragmente de os erau împrăștiate peste pat, peste Kylie, pe perete și pe 


baldachinul din dantelă. Montgomery se rostogoli pe o parte, îndepărtându- 
se de femeie, cu sângele curgând din rana din brat. 

Undeva în apropiere, James începu să plângă și se auziră pași alergând, 
bubuind prin casă. În sfârșit soseau ajutoare. 

Gâfâind, suspinând, silindu-se să se îndepărteze de patul oribil, Kylie își 
îndreptă arma spre bărbat. Dezbrăcat, acesta izbuti să se ridice în picioare, 
dar apoi, când făcu un pas, blugii ce-i rămăseseră strânși în jurul gleznelor 
îl împiedicară să fugă. 

— Un pas să nu mai faci, ordonă ea gata să tragă din nou, deși pistolul îi 
tremura în mână. 

Bărbatul căzu pe podea, răsuflând neregulat și gemând de durere. 

— Nu mișca! 

Montgomery mai horcăi o dată, apoi își pierdu cunoștința. 

Kylie puse tălpile pe covor exact în clipa când ușa se deschise brusc Și 
violent. 

Și apoi toată bravura femeii dispăru. 

Stătea, pe jumătate dezbrăcată, faţă în faţă cu sora ei vitregă, femeia pe 
care o invidiase toată viaţa. Și Marla nu era singură. În braţele ei, clipind 
des Și plângând, se afla fiul lui Kyle, James. 

— Ce... ce cauţi aici? o întrebă. 

— Asta-i casa mea. 

— Dar... 

— Am venit după fiul meu, Kylie. 

— Nu mi-l lua, o imploră ea Și prin ușă apăru Alex. 

— Prea târziu, rosti el și zâmbetul îi era rece ca gheaţa, iar pușca din 
mâinile lui era amenințătoare când o ridică la umăr și o ţinti asupra ei. 
După cum văd eu scenariul ăsta, amantul tău Montgomery Și cu tine ați 
încercat să ne răpiți fiul, ca să ne cereți o recompensă. Evenimentele au luat 
însă o întorsătură proastă. Montgomery a încercat să te tragă pe sfoară ȘI v- 
aţi omorât reciproc. 

Kylie își întoarse pistolul spre Alex, care izbucni în râs. 

— Perfect, dă-i drumul, încearcă să mă-mpuști pe mine sau pe Marla... 
în felul ăsta vei da mai multă crezare poveștii mele că am fost nevoit să te 
omor ca să-mi protejez familia Și casa. Și nu uita — copilul ar putea fi rănit 
cu atâtea gloanţe care zboară prin Jur. Nu cred că vrei să-ți asumi riscul 
ăsta. 


— De ce-ați făcut toate astea? întrebă ea, clocotind de furie și în același 
timp mistuită de frică. 

— Chiar ai crezut vreo clipă c-o să-ţi dau copilul? se răsti Marla. 

— M-am gândit că ești implicată în povestea asta. 

— De la bun început. Ai fost mereu ca un ghimpe în coasta mea. A 
trebuit să-mi calc pe inimă ca să-ţi propun să-mi naști copilul. 

Marla își tunsese părul la fel ca ea și amândouă arătau suficient de 
asemănător pentru ca foarte puţini oameni să le poată deosebi. Totul era un 
coșmar. 

— De unde ai Știut unde voi pleca în seara aceea... după ce ne-am certat 
în foaier? întrebă Kylie, încercând să tragă de timp, să se gândească la un 
plan prin care să-și poată lua fiul de la Marla și să fugă. 

— Nu crezi că am ştiut că vei mușca momeala și vei pleca spre 
Monterey? replică Alex. Iisuse, tot noi am pus asta la cale. Am făcut în așa 
fel încât să pară că-mi telefonase Marla. Ştiam că tu-ţi vei da seama, că ai 
auzit conversaţia — cel puţin jumătate din ea — Și că o să suni la serviciul de 
returnare automată a apelului, de unde ai aflat că ai fost sunată de la 
pensiune. 

— Dar tu n-ai fost acolo, așa-i? întrebă Kylie și se întoarse către Marla, 
amintindu-și acum. 

— Nu. Montgomery a făcut onorurile. În clipa când ai plecat, Alex l-a 
sunat Și el s-a instalat pe autostrada 17. 

Ochii Marle: străluceau de parcă tocmai câștigase un joc foarte 
important. 

— Dar aș fi putut alege altă rută, comentă Kylie. 

— Da, însă noi te-am urmărit, răspunse tot Marla. Alex, James Și cu 
mine. Într-un automobil închiriat. Te-am urmărit până la Haight Street și am 
văzut că te urci în Mercedesul lui Pam. Mai departe a fost simplu — i-am 
telefonat lui Monty Și l-am dirijat unde să-și aleagă poziţia. Pam a fost un 
bonus. Urma să ne ocupăm Și de ea, întrucât era avocata pe care ţi-o 
aleseseȘi Și nu numai că avea să te ajute la tribunal, ci să Și scrie cartea aia 
blestemată. Deși tu n-ai murit în accident, cel puțin am scăpat de ea. 

Degetele lui Kylie se crispară pe cearșaful însângerat. Nu exista nicio 
cale de scăpare din grozăvia asta. Gândește, Kylie. Gândește! 

— De ce ar fi vrut Monty să mă omoare? 

— Fl nu voia să te omoare pe tine, răspunse Alex, ci pe Marla. Dorea s- 


o omoare pe Marla fiindcă îl trădase și fiindcă avea nevoie de bani. Monty 
are o dependenţă de cocaină destul de costisitoare. 

Kylie își lăsă capul să-i cadă în palme, dar știa prea bine că nu putea să 
cedeze, nu-i putea lăsa să câștige. Gândea rapid, încercând să găsească un 
plan de a smulge pușca de la Alex și de a-l recupera în același timp pe 
James. 

— Și Cherise e băgată în chestia asta? 

— Habar n-are, râse Marla forţat, dar ea a fost dintotdeauna o proastă. 
La fel ca idiotul de frate-său. M-am folosit de el, să știi. Când Alex n-a mai 
fost interesat de mine, l-am manipulat pe Monty ca să-l fac gelos. 

— Chiar că ești o căţea, zise Alex. 

În glasul lui exista însă o undă de afecţiune şi mândrie, pe care Kylie o 
găsi dezgustătoare. Toţi erau bolnavi. Pervertiţi. 

— Bun, continuă el, acum vom folosi pistolul. Lovi cu piciorul arma lui 
Montgomery, expediind-o spre Marla. Tu o s-o faci. Du-te lângă Monty Și 
împușc-o. 

Marla trase brusc aer în piept. 

— Nu pot. 

— Trebuie. 

— Nu, Alex. Nu... nu pot apăsa pe trăgaci. 

— Pentru Dumnezeu! 

Alex făcu un pas înainte. Se auzi o împușcătură înăbușită. Corpul lui 
Alex tresări violent, apoi căzu la podea, scăpând pușca. 

— Nu! ţipă Marla. 

Monty, ţinând într-o mână pistolul său, căzu din nou pe spate, cu ochii 
închiși. 

Kylie țâșni spre pușcă, o înhăţă și se ridică în picioare. O îndreptă spre 
Monty, dar acesta nu se mișcă. Traversă dormitorul, lovi cu piciorul în 
pistol, trimițându-l în baie, după care, cu pușca tot aţintită spre Monty, se 
retrase cu spatele, aproape gata să se împiedice de Marla, care se prăbușise 
la podea Și era ghemuită peste soțul ei. 

— Dă-mi copilul, îi porunci Kylie. 

— Alex e rănit! 

— Din partea mea n-are decât să moară. Dă-mi fiul! 

Kylie se aplecă peste Marla și i-l smulse pe James din braţe. Sora ei 
vitregă plângea, suspinând și ţinând capul lui Alex în poală, în timp ce 


sângele șiroia dintre buzele lui. Copilașul plângea asurzitor, însă Kylie îl 
tinu cu fermitate la piept. 

— E numai vina ta! zbieră pe neașteptate Marla spre ea. 

— Aici te-nșeli, replică Kylie. Vina îţi aparţine. 

Pe scară se auziră pași alergând, care ajunseră apoi pe coridor. Slavă 
cerului! Uşa apartamentului se deschise larg și Tom intră în goană. Rămase 
apoi locului, oripilat, privind patul mototolit și însângerat. Corpul pe 
jumătate dezbrăcat al lui Kylie, Alex și Marla, Și bărbatul gol și rănit căzut 
într-un colț. 

— Ce naiba... 

— Cheamă politia! ordonă Kylie în timp ce Monty gemea, iar 
respirațule lui Alex sunau neregulate și bolborosite. 

Tom nu se clinti. 

— Doamne, scumpule, nu muri! hohotea Marla disperată deasupra lui 
Alex. Nu acum. Nu când totul este al nostru. 

Montgomery se rostogoli pe o parte, străduindu-se să se scoale în 
picioare. 

— Dacă faci un singur pas, nenorocitule, jur că te ciuruiesc! îl avertiză 
Kylie apăsat, apoi i se adresă lui Tom: Ți-am zis să chemi poliția! Imediat! 

— Este... e pe drum, răspunse infirmierul cenușiu la față. Am auzit totul 
la intercom când am intrat în bucătărie și am sunat la 911. Am... am trusa 
sanitară în camera mea. 

— Atunci, adu-o. 

— Vă descurcați? 

— Da! Du-te! 

Cuvintele șfichiuiră ca o cravașă și Tom se năpusti afară din cameră. 
Undeva în altă parte a casei, Coco lătră. Sirena unei ambulanţe se tângui jos 
pe deal. Alex răsufla neregulat și Șuierător. Distrusă, Marla plângea în 
hohote, lacrimile curgându-i șiroaie. Montgomery gemea, cu oasele 
antebraţului distruse, Și părea lipsit acum de orice putere. 

— Ce mi-ai spus? Că vrei totul? Că-l meriti? se răsti Kylie la el, cu arma 
tremurându-i în mâini, dar continuând s-o ațintească spre corpul lui jalnic, 
pe jumătate despuiat. Ei bine, se pare că-n cele din urmă o să capeți ceea ce 
meriți — adică iadul. 

Se uită după aceea la sora ei vitregă. Lacrimile șiroiau pe chipul Marlei, 
distrugându-i rimelul și machiajul, în vreme ce se străduia să-și ţină în 


viaţă soțul muribund. 

— Alex, te rog, nu muri! 

Stând în picioare lângă sora ei vitregă, Kylie îl strânse pe James la piept. 
Aproape că-i părea rău pentru Marla Amhurst Cahill. Aproape. 

Dar nu tocmai. 

x kK k 

După aproape trei ore, Kylie stătea lângă patul lui Nick în unitatea de 
terapie intensivă din spitalul Bayside. Bărbatul nu se mișca, iar tuburile ce-i 
intrau Și ieșeau din corp îi aminteau ei cât de fragilă este viaţa. 

— N-ai voie să mori, îl avertiză ea, ţinându-l de mână și stăvilindu-și 
lacrimile fierbinți ce-i amenințau gâtlejul și ochii. M-auzi? N-ai voie să 
mori! 

— Doamnă Cahill, vă caută cineva, o anunţă o asistentă. 

— Nu vreau să văd pe nimeni. lar numele meu nu este Cahill, ci Kylie. 
Kylie Paris. 

Și îl iubea pe Nick. Indiferent ce s-ar fi întâmplat, nu putea suporta 
gândul de a-l pierde. 

— Țin-te tare, 1 se adresă bărbatului, strângându-i mâna. 

— Este de la poliţie, explică asistenta. Detectivul Paterno. 

Kylie ridică ochii și văzu prin geamul de sticlă chipul de copoi al 
poliţistului care o privea. 

Mă-ntorc imediat, îi spuse lui Nick cu toate că știa că n-o putea auzi. 
leşi grăbită pe ușă Și aproape că se ciocni de detectiv. 

— Pot să dau declarația mai târziu? întrebă ea și se uită în spate, prin 
sticla armată, la Nick. 

— Nu de asta am venit. 

— Atunci, de ce? Doamne, s-a-ntâmplat ceva cu James? 

Panica o fulgeră. 

— Nu, nu. Din câte știu este tot cu bunica lui și cu bona. Este bine. 
Eugenia a trebuit să fie sedată, dar bona, Fiona, este mică, însă foarte 
curajoasă. Ea Și Carmen se descurcă excelent. Paterno îndesă în gură o lamă 
de Juicy Fruit. Cum merge cu Nick? arătă el spre fereastră. 

— Ar trebui să scape cu bine, răspunse Kylie, deși nu era convinsă. 
Glonţul i-a trecut prin splină Și l-au operat acum două ore. Chirurgul mi-a 
spus că nu vor fi probleme, dar... Privi din nou îngrijorată peste umăr. Nu 
se trezește. 


— Va scăpa cu bine. E un tip dur cu pielea tăbăcită, prezise detectivul. 
Ar trebui să veniţi niţel cu mine. Cred că trebuie să staţi de vorbă cu cineva. 

— Marla, Șopti ea. 

O furie nouă și fierbinte îi străbătu corpul când se gândi la sora care 
pusese la cale escrocheria cu pruncul, femeia pe care Kylie dorise mereu s-o 
întreacă, dușmanul care încercase s-o ucidă. Din cauza ambiţiei oarbe și 
egoiste a lui Marla și Alex, Pam Delacroix și Charles Biggs muriseră în 
mod inutil, Alex însuși își dăduse sufletul, Conrad Amhurst părăsise lumea 
aceasta mai devreme decât ar fi trebuit, iar Nick se lupta să supraviețuiască. 

— Da. Acum că soțul ei a murit, a început să vorbească, dar a cerut un 
avocat. A recunoscut escrocheria cu sarcina falsă și că au avut noroc că v- 
aţi pierdut memoria, după care au continuat să vă drogheze ca să nu vă 
puteți aminti nimic. Au greșit doar de două ori. 

— Inelul cu rubin. 

— Marla a amintit de asta, încuviinţă Paterno. A doua zi, Alex l-a pus în 
caseta de bijuterii. 

— Și eu care credeam că înnebuneam. 

— În același timp însă nu Ştia cum aţi intrat în birou. 

— Am Șterpelit cheile soacrei... Și ea a fost amestecată în povestea asta? 

— Nu! E curată ca lacrima. A fost îngrozită de tot ce s-a întâmplat. Știa 
că Alex și Marla aveau probleme iar compania trecea prin necazuri, dar nu 
avea habar cât de departe s-a mers. Am vorbit cu ea și era tulburată, dar 
infirmierul ăla, Tom, 1-a dat un sedativ Și s-a îngrijit de ea. 

— E bine atunci. Și doctorul Robertson? 

— Încă stăm de vorbă cu el, dar se pare că a jucat un rol important, așa 
că este posibil să-și piardă dreptul de a mai profesa și chiar să fie închis. 
Cât despre cel pe care l-aţi crezut soţul dumneavoastră, Alex, ei bine, se 
oprise deja mai devreme pe la căminul de bătrâni și pusese la punct detaliile 
pentru înmormântarea lui Conrad Amhurst. Își sunase de acum avocatul, 
pentru că era nerăbdător să se autentifice cât mai repede testamentul. 
Bănuiesc însă că toate astea aparțin de acum trecutului. Avocaţii vor trebui 
să vadă cum se vor descurca. 

— Abia aştept să se termine totul, oftă Kyle. 

— Se va termina. Într-o bună zi. Paterno îi aruncă o privire piezișă. Știţi 
bine că totul a fost numai din cauza banilor. Familia Cahill este aproape 
falită. Alexander pierduse masiv pe piaţă și în alte investiţii Și în plus a 


trebuit să-i plătească pe unii ca să-i reducă la tăcere — pe reverendul 
Favier... 

— Donald, murmură femeia. 

— Da, el, apoi Monty și Phil Robertson — s-au adunat niște sume. 
Donaţiile făcute acestui spital și fundației Cahill House erau generoase Și 
toate aveau rolul de a cumpăra tăcerea. Unica șansă a lui Alex de a se 
redresa era ca Marla să-și moștenească tatăl. Când v-aţi împotrivit să le mai 
lăsaţi copilul, el se confrunta cu ruina financiară. Nu putea să accepte așa 
ceva, de aceea l-a angajat pe Monty s-o omoare pe „Marla”, fiindcă cei doi 
avuseseră o relaţie cu niște ani în urmă, iar ea îl abandonase. Până și Monty 
a fost tras pe sfoară. El n-a știut că nu erați femeia pe care încerca s-o 
omoare până n-a văzut-o pe Marla intrând în dormitor. 

— El unde este? 

— În alt spital. Este păzit de poliţie. Braţul lui drept nu va mai fi 
niciodată ca înainte, dar nu va conta. După cum văd eu lucrurile, va fi 
condamnat pe viaţă. Sora lui este cu el. E șocată, bineînţeles, dar se roagă 
pentru sufletul lui. Paterno pufni. Va trebui să spună multe Ave Maria și 
Tatăl Nostru pentru a-l convinge pe Cel de Sus să găsească iertare pentru 
sufletul negru al lui Montgomery. 

— Nu cred că biserica Sfânta Treime folosește rozariul. 

— Poate c-ar fi cazul să-nceapă. În cazul nostru, al catolicilor, are 
succes. 

Coborâră cu liftul la parcarea din subsol și Paterno o duse spre o mașină 
de poliție. 

— Sper să-nţelegeţi că asta nu-i procedura normală. 

— Dar nici dumneavoastră nu sunteţi un poliţist care respectă întru totul 
litera legii. 

— Ați ghicit. 

Kylie se uită prin geam ȘI-ȘI văzu sora vitregă. 

— Chiar că voi două semănaţi, comentă Paterno. 

— Este mai degrabă un blestem, să știți. 

Ochii Marlei se îngustară într-o furie tăcută, nimicitoare. Machiajul 1 se 
Ștersese de mult și dacă privirile ar fi putut ucide, Kylie ar fi fost deja sub 
pământ. 

— Aveţi să-i spuneţi ceva? întrebă Paterno, dar Kylie clătină din cap. 

— Totul s-a spus deja, rosti ea Și toată invidia pe care o avusese cândva 


față de Marla se transformă în milă Și dezgust. Trebuie să mă-ntorc la Nick. 

— Mi-am zis că poate v-ar plăcea să aveţi ocazia să-i spuneți ce gândiţi. 

— Mai târziu. La tribunal. 

Marla privea prin sticlă, gura ei frumoasă se schimonosi într-o grimasă 
dezaprobatoare și, deși Kylie nu putea să audă cuvintele pe care i le adresa, 
recunoscu unul dintre ele: „bastardo”. Ghimpele folosit pentru a răni. Dar 
acum nu-i mai păsa. 

— Puteţi s-o duceți, se adresă Paterno polițistului de la volan. 

x kK x 

Nu putea să vadă, nu putea să vorbească, nu putea... oh, Doamne, nu 
putea să-și miște mâna. Încercă să deschidă ochii, dar pleoapele nu i se 
clinteau. Cântăreau o tonă Şi-i păreau lipite peste ochii ce ardeau cu o 
durere hidoasă, arzătoare. 

— Nick? 

Simti o atingere, degetele reci ale cuiva pe dosul mâinii lui. 

— Nick, mă poți auzi? 

Vocea era feminină, blândă și suna de parcă venea de la foarte mare 
distanță... atât de departe, dintr-un punct aflat dincolo de durere. 

Era vocea Marlei, ba nu, nu a Marlei, ci a lui Kylie. 

Se sili să deschidă ochii și privi în ochii verzi ca pădurea la răsăritul 
soarelui. Durerea îl fulgeră prin abdomen, totuși izbuti un surâs subţire, 
după care simţi lacrimile femeii căzând pe pielea lui. 

— Unde ai fost? murmură el răgușit. 

— Și eu mă-ntrebam unde ai fost, se smiorcăi Kylie. M-ai speriat, 
Cahill, m-ai speriat rău de tot. 

— Eşti bine? 

— Dar tu? Îi cercetă toată fața. Arăţi ca naiba, să știi. 

— Mă simt încă Și mai rău. 

Ea râse ȘI-Și împleti degetele cu ale lui. 

— Slavă cerului că ești tare ca piatra. 

— Mă bucur pur Și simplu că m-am întors, Marla, zise el. 

Văzu cum zâmbetul dispare de pe chipul femeii. Îl privi apoi cu ochii 
mijiţi. 

— N-a fost amuzant, să Ştii. 

— Ba da, Kylie. 

— Nu știu de unde ai simţul ăsta al umorului, mormăi ea. 


Nick ridică un braţ, o cuprinse cu degetele după ceafa Şi-i trase faţa în 
Jos, la doar câțiva centimetri de el. 

— Ei bine, scumpo, rosti apoi tărăgănat inspirându-i parfumul, nu-ţi face 
griji în privinţa asta. Eu sunt damnatul, mai tii minte? 

— Cum aș putea uita? 

— Nu poti, încuviinţă el cu un surâs pieziș Și viclean. Nu poţi pentru că 
imediat ce ies de-aici, tu Și cu mine îi vom lua pe James Și pe Cissy Și ne 
vom duce în Oregon să trăim acolo Și să lăsăm în urmă porcăria asta. Poate 
să vină Și mama dacă vrea, dar pun prinsoare că n-o să vrea. 

— Am crezut că ești furios pe mine, rosti Kylie încercând să-și 
stăpânească emoțiile care o asaltau. 

— Am fost, dar m-am gândit mult. Putem duce împreună o viaţă bună... 
ba nu, o viață grozavă. 

— Ai fost în sala de operații Și la reanimare. N-ai avut prea mult timp să 
te gândești. 

— Nici n-am avut nevoie. Bărbatul îi făcu din ochi și Kylie simţi că se 
topește. Detest s-o recunosc, dar am greșit când am spus că ai fost mai rea 
ca Marla. Din capul locului am știut că ești diferită Și te-am văzut cu James 
ȘI cu Cissy ȘI... cu mine... 

— Chiar așa? 

Femeia nu era convinsă, deși își dorea cu disperare să creadă. Nick reuși 
să zâmbească. 

— Da, am știut Și m-am împotrivit, mi-am spus că mă joci pe degete ca 
pe un prost. 

Kylie dădu ochii peste cap. 

— E posibil așa ceva? 

— Din păcate, mi s-a mai întâmplat asta. Oricum, bănuiesc că-ncerc să-ți 
spun că te iubesc, Kylie Paris, și Știu că ai făcut multe lucruri rele Și că te 
simţi vinovată din cauza lor, dar cred că, din momentul când l-ai născut pe 
James, te-ai schimbat. 

Se simți copleșită de emoţii Și clipi repede și apăsat. 

— Chiar așa? 

— Absolut. Ai evoluat în femeia care ești acum, în femeia de care m-am 
îndrăgostit. 

— Ce ştii tu? 

— Ştiu doar că nu ești Marla, ci Kylie, iar eu nu m-am simţit niciodată 


ce simt acum. Cu nicio altă femeie. Nu m-aș mai fi îndrăgostit a doua oară 
de Marla. Tu ești mai blândă, mai iubitoare, dar în același timp ai Și o 
trăsătură dură... nu ești femeia care am crezut că ești Și de aceea te iubesc, 
repetă Nick și ochii lui albaștri erau sinceri, iar privirea lui o mișcă până în 
adâncul inimii. 

De data asta îl crezu. 

— Şi eu te iubesc, șopti Kylie. 

— Știu, iubito. Și n-am să te las niciodată să uiţi asta. 


Dragi cititori, 


Dacă ar fi Știut... este o carte ce a fost inspirată de editorul meu John 
Scognamiglio. Cu câțiva ani în urmă, în cursul unei vizite la locuinţa mea 
din Pacific Northwest, mi-a sugerat să scriu o carte care să se concentreze 
asupra unei victime a amneziei, deoarece era o temă foarte la modă pe 
atunci, Și a mai sugerat, de asemenea, să folosesc ceva care să aibă legătură 
cu chirurgia plastică. 

M-am gândit la toate sugestiile lui și am venit cu o idee pentru un roman 
gotic modern, care să conţină un conac uriaș, o familie pretențioasă și 
secrete întunecate. Am fixat locul acţiunii în San Francisco și am utilizat 
casa unei prietene ca prototip pentru reședința din roman. Ea locuiește 
exact într-o astfel de casă, situată pe coasta abruptă a unui deal cu vedere 
spre Golful San Francisco. 

Am început după aceea să creez personajele Și intriga. Cred că am reușit 
să inventez unele răsturnări de situație neașteptate, dar erau mai greu de pus 
în pagină Și am întâmpinat unele dificultăţi în finalizarea romanului. (Unele 
cărți sunt ușor de scris, dar altele seamănă cu o extracţie dentară — iar 
aceasta a făcut parte în mod clar din a doua categorie!) Mă hotărâsem deja 
asupra unui titlu, Dacă ar fi Știut... însă la momentul acela, când îmi 
smulgeam părul din cap ca să întregesc povestea, am poreclit cartea Dacă 
autoarea ar fi Știut... 

Este interesant, pentru că am iubit într-adevăr această poveste, iar 
personajele erau foarte reale pentru mine, dar pentru a reuși ultima 
răsturnare de situaţie, a trebuit să sap mai adânc. Îmi amintesc că am 
discutat cu editorul meu prin telefon, iar el a pus degetul pe rană Și a venit 
cu o soluție simplă care a salvat situaţia, termenul de predare și, foarte 
posibil, sănătatea mea mintală. 

Mulţumesc, John!!! 

Oricum, rezultatul a meritat eforturile. Cartea aceasta a devenit favorita 
multor fani ai mei, ba chiar în asemenea măsură încât au pus atâtea întrebări 
despre personaje, încât am scris o urmare Aproape moartă. A fost minunat 
să revin la personajele acestea! Trebuie să recunosc că iubesc Aproape 
moartă la tel de mult ca pe Dacă ar fi Știut... Din fericire, a fost mult mai 


ușor de scris. 

Dacă stau să mă gândesc bine, membrii familiei Cahill au atât de multe 
secrete care încă n-au ieșit la lumină, încât ar fi posibil ca pe viitor să mai 
apară o carte despre ei. 

Voi ce credeţi? 

Vă rog să-mi spuneți părerea voastră. 

Mă puteți contacta pe site-ul meu, unde puteţi citi extrase din cărți sau 
puteți participa la concursuri ori puteţi s-o faceți prin Facebook, pe pagina 
fanilor Lisei Jackson, de unde puteți afla cele mai recente Știri Și puteți 
purta conversații. 

Oricum ar fi, mi-ar plăcea să vă aud părerile! 


Cu drag, 
Lisa Jackson 


virtual-project.eu 

